droga do istočnjačkih meditacija i joge. Iza Vodenjakove zavjere skriva se duhovna avantura, 
potraga za značenjem koje, na koncu, završava u sebi samome . 196 

New Age tumači karmu kao duhovnu lekciju koju pojedinac mora izvući iz određenih 
događaja koji ga zateknu u životu koje je na putu razvoja sam prouzrokovao kroz više života, ne 
nužno kao kaznu za nedjela iz prošlih života. Patnju i zlo ovaj pokret sagledava kao iluziju koju 
uzrokuje sam čovjek. Gledanje na kannu sastoji se i u tome da se ukupna karma ne nastoji smanjiti 
već se dobra karma nastoji uvećati kako bi se omogućili bolji i ugodniji kasniji životi. New Age 
negira postojanje pakla, odnosno smatra ga dijelom takozvanog astralnog ili duhovnog svijeta; 
pojedina tumačenja unutar pokreta shvaćaju pakao kao tvorevinu samih ljudskih misli i osjećaja. 

New age ne slijedi zajedničku istovjetnu doktrinu; ono nije organizirana religija, new age su 
razni pokreti koji uključuju skupine okupljene oko jednog vođe ili oko neke ideje koja je preostala 
kao učenje nadarenih pojedinaca. Odbacuje se hijerarhijski religijski ustroj, proučavaju se mističnih 
grane ortodoksnih vjerskih tradicija, a značajna je i orijentacija na ezoterične i okultne doktrine 
cijeloga svijeta te parcijalno usvajanje modernih znanstvenih i para znanstvenih paradigmi. Ovaj 
pokret karakteriziraju fokusiranost na unutarnji osobni duhovni razvoj i odmak od širega društvenog 
angažmana, naglasak na mističnom i duhovnom kao najvažnijoj dimenziji ljudskoga postojanja te 
naglasak na prirodnom zdravlju i duhovnom iscjeljivanju. New Age uvodi i popularizira mnoge 
prakse i metode alternativne medicine. Osobito se naglašava važnost holističkog svjetonazora što se 
tumači kao cjelovitost tijela duše i duha. 

Razmisli! Što mislim o ovom poglavlju o vanrednim đavloskim utjecajima? Trudim li se 
živjeti u Božjoj milosti? Jesam li pohađao neke alternative i okultne prakse i tražio od njih pomoć? 
Da li sam to ispovjedio? Molim li se da me Bog čuva od Zloga i vjerujem li u njenogu Očinsku 
zaštitu? 

PETI DIO: POZITIVNI VIDIK KRŠĆANSKOGA ŽIVOTA I OŽIVLJAVAJUĆE 

DJELOVANJE BOŽJE MILOSTI 

Duhovni rast nije linearan. On se događa u povijesnom kontekstu svake osobe koja je u 
nastajanju, na putu prema punini i ostvarenju ljudske i kršćanske zrelosti sve svetosti. Na tom putu 
događaju se usponi i padovi, nova podizanja i pokušaji. Vjernik iskustveno susreće mnoge 
poteškoće i zapreke u sebi i izvan sebe, suočava se sa vlastitim sklonostima na grijeh, pa i 
padovima, poteškoćama u okruženju, napastima đavla, borbom sa ne evanđeoskim, neautentičnim i 
nepročišćenim motivima, uvjerenjima, slikama o sebi i Bogu. 

Vjernik kuša oživljavajuće djelovanje Božje milosti u svome životu predaje se u ruke Božje 
providnost i milosrđe. Na tom putu uviđa djelovanje Duha Svetoga te postaje iskustveno svjestan 
važnosti odlučnost i savladavanje samoga sebe za duhovni rast. 

Na poseban način treba paziti na ljubav prema Bogu i bližnjemu te na evanđeosku ljubav 
prema samome sebi, paziti na zadovoljstvo, radost i spavanje, paziti na zdravlje i dobar odgoj 
ljudski i duhovni. Na takav način Bog ga vodi ostvarenju njega samoga, vlastitih talenata i 
sklonosti. A da bi mogao prolaziti ovaj zahtjevni put treba iskustveno učiti čuvati mir i nastojati se 
okoristiti svime pa i vlastitim pogreškama za duhovno rasti. Usprkos pokušaja i pogrešaka, padova i 
podizanja ne smije odustati ne samo od prakticiranja vjere nego i od uvjerenje da uz sva nutarnja i 
vanjska uvjetovanja i ograničenja je moguće duhovno rasti sve do postizanja svetosti 

Okolina, okruženje, čovjekova psihička struktura utječe na njegovu duhovnost i posebne 
naglaske življenja duhovnog života. Ali usprkos svega duhovni rast je moguć. Božja milost 
pretpostavlja našu ljudsku narav, vodi vjernika u dublju nutarnju samo spoznaju u kojoj duša 
prepoznaje brojne utjecaje na nju samu i njen duhovni put. U toj osobnoj povijesti uza sve 
uvjetovanja Bog vodi dušu, a na samo je duši da suradnjom s milošću otvara put svoga rasta sve do 
svetosti. O ovim temama govorimo u ovom poglavlju. 


196 Upućujemo na iscrpni enciklopedijski priručnik na ovu temu, J. Blažević, New age i kršćanstvo, Verbum, Split 2014. 

5.1. Božja providnost i milosrđe te predanje samoga sebe 

Božja providnost jest određenje i raspored stvari kojim Bog mudro i s ljubavlju vodi sva 
stvorenja prema njihovoj konačnoj svrsi. Bog je stvorio svijet i svakoga čovjeka iz čiste ljubavi bez 
ikakvih interesa i da za njih ima plan njihova ostvarenja u punini u vječnosti. Ljudi se ne rađaju 
savršeni, nego su u nastajanju i svatko u svome životu ima mogućnost uz pomoć Božje milosti 
postići savršenstvo svoga bića za koje je stvoren. Predajući se Božjoj providnosti da ga vodi, 
odabire najbolji put da to ostvari. Božja providnost dakle nije protivna ljudskoj slobodnoj volji već 
traži čovjekovu suradnju. Grijehom i odbijanjem čovjek joj se može i suprotstaviti. 197 

No, čak ni grijeh nam ne može uništiti priliku spasenja. Bog nam uvijek daje šansu i, ako mu 
se prepustimo, svojom Providnošću i iz najvećeg zla može izvući dobro. Za kršćane ne postoji 
unaprijed određena sudbina i predodređenje za životni promašaj i vječnu propast. Takvo poimanje 
života isključuje čovjekovu slobodnu volju, suradnju i zapravo je jedan oblik determinizma i prisile. 

O naravi Božje providnosti Crkva uči: „Stvorenje ima svoju vlastitu dobrotu i savršenost, ali 
iz Stvoriteljevih ruku nije izašlo posve završeno. Stvoreno je kao nešto ’na putu' prema nekom 
konačnom savršenstvu za koje gaje Bog odredio i koje još treba dostići. Raspored (plan) po kojem 
Bog vodi svoje stvorenje prema tom savršenstvu zovemo Božjom providnošću: Svojom 
providnošću Bog čuva i ravna sve što je stvorio; snaga joj se 'prostire s jednoga kraja svijeta na 
drugi, i blagotvorno upravlja svemirom' (Mudr 8,1). Jer 'sve je nago i razgoljeno pred njenim očima’ 
(Heb 4,13), pa i ono što budu proizveli slobodni čini stvorova. 

Svjedočanstvo je Svetog pisma jednodušno: skrb božanske providnosti konkretna je i 
neposredna; brine se za sve, od najmanjih stvari do najvećih svjetskih i povijesnih događaja. Svete 
knjige potvrđuju posvemašnje Božje vrhovništvo u tijeku događanja: 'Naš je Bog na nebesima, sve 
što mu se svidi, to učini’ (Ps 115,3). A za Krista je rečeno: 'Kad on otvori, nitko neće zatvoriti, kad 
zatvori, nitko neće otvoriti’ (Otk 3,7). 'Mnogo je namisli u srcu čovječjem ah što Bog naumi, to i 
bude’(Izr 19,21)“ (KKC 302-303). 

Providnost u užem, strožem smislu zove se vječni čin Božjeg uma i volje, kojim se svim 
stvarima određuje zajednička svrha i među njima udešava red, po kojem će tu svrhu postići. 
Providnost nije drugo nego plan, zamišljen u Božjem umu, o tome, kako se svijet ima urediti prema 
svojoj svrsi. Providnost je dakle vječna osnova ili zamisao Božja o svijetu, koja je oduvijek u 
Božjem umu promišljena i voljom odlučena. Ona dakle uključuje dvije bitne stvari: predznanje svih 
budućih stvari, napose uvjetno budućih i pred odluku svega onoga, što se ima dogoditi ili pripustiti, 
ne povrijedivši dakako ljudske slobode. 

Providnost je sveopća. Ova se providnost odnosi ne samo na sve stvari, u koliko čine neku 
cjelinu, nego i u koliko su nešto zasebno i pojedinačno. Njezin su predmet ne samo velike i odlične 
stvari, nego i najmanje i najneznatnije. Providnost, kojoj su podvrgnute sve stvari, jest nad naravna. 
Providnost je naravna ili nad naravna prema tome, da li je cilj ili svrha, kojoj providnost vodi, 
naravna ili nadnaravna. 

Ljudi su na dva načina pod Božjom providnošću. Ponajprije tako, da su u nekoj mjeri sami 
dionici ili nosioci providnosti, time naime, što se skrbe za sebe slobodnim izborom svojih čina. 
Nadalje tako, da su predmet providnosti, da se naime Bog brine za njih. U koliko su ljudi predmet 
Božje providnosti, ne može se dogoditi nikakav nedostatak ili manjak providnosti na ljudima. No u 
koliko je ljudima dano, da i sami svojim slobodnim činima budu nosioci providnosti nad sobom, 
može se dogoditi, da ljudi zlorabeći svoju slobodu ne usmjeruju svojih čina prema svrsi onako, 
kako treba. Prema tome, kako ljudi usmjeruju svoje čine prema Bogu kao svrsi, Bog u svojoj 
providnosti postupa s njima. 


197 C. Gennaro, Providenza, u DES, Rim, 1992., 2055-2065. 

Ako naime oni drže ispravni red i odnos prema Bogu, Bog također čuva u njima onaj red, 
koji je njima prikladan ili u skladu i na korist ljudske naravi, brinući se, da sve: i dobro i zlo, bude 
na njihovu korist. Znademo naime, da »onima koji ljube Boga sve se okreće na dobro « (Rim 8, 28). 

Ako ljudi gaze svoju savjest zaborave na dobru uporabu razuma, onda se za sebe skrbe ne 
kao razumna bića nego kao životinje. Tada se Bog skrbi za njih na drugi način, da dobro ili zlo koje 
je plod njihovim slobodnih odluka i postupaka, što im se desi, često ne ide na njihovu neposrednu 
korist nego je dio Božje pedagogije kojom Bog želi vratiti grešnika na put obraćenja. A to pak 
postavlja bolno pitanje zla i patnje u ovome svijetu, na poseban način nevinih. Crkva uči: 

„Ako se svemogući Bog Otac, Stvoritelj uređenog i dobrog svijeta, brine za sve svoje 
stvorove, zašto postoji zlo? Na to pitanje koje se nameće i koje je neizbježno, koliko bolno toliko i 
tajnovito, nije dovoljan nikakav brz odgovor. Samo cjelina kršćanske vjere sačinjava odgovor na to 
pitanje: dobrota stvorenja, drama grijeha, strpljiva Božja ljubav koja dolazi ususret čovjeku svojim 
savezima, otkupiteljskim Utjelovljenjem Sina Božjega, darom Duha, okupljanjem Crkve, snagom 
sakramenata, pozivom u blaženi život, na koji su slobodni stvorovi pozvani da ga prihvate, ah koji, 
po nekoj strašnoj tajni, mogu i otkloniti. Nema nijednog dijela kršćanske poruke koji nije, pod 
nekim vidom, odgovor na problem zla. 

Zašto Bog nije stvorio tako savršen svijet da u njemu ne mogne biti nikakva zla? Svojom 
beskrajnom moću Bog bi uvijek mogao stvoriti nešto bolje. Ipak u svojoj beskrajnoj mudrosti i 
dobroti Bog je htio slobodno stvoriti svijet »u stanju putovanja« prema konačnom usavršenju. Po 
Božjem naumu, taj razvoj uz nastajanje nekih bića uključuje nestajanje drugih, uz ono što je 
savršenije uključuje ono što je manje savršeno, uz izgradnju prirode također i razgradnju. Prema 
tome uz fizičko dobro postoji i fizičko zlo, sve dok stvorenje ne dostigne savršenstvo. 

Anđeli i ljudi, razumna i slobodna stvorenja, moraju prema svome konačnom određenju 
putovati po slobodnom izboru i s najvećom ljubavlju. Oni dakle mogu i skrenuti s pravoga puta. I 
zaista, sagriješili su. I tako je u svijet ušlo moralno zlo, neizmjerno teže nego fizičko zlo. Bog nije 
ni na koji način, ni izravno ni neizravno, uzrok moralnoga zla. No, poštujući slobodu svoga 
stvorenja, dopušta ga i tajnovito zna iz njega izvuče. 

Budući daje savršeno dobar, svemogući Bog (...) ne bi nikada pustio da u njegovim djelima 
postoji ikakvo zlo kad ne bi bio dovoljno moćan i dobar da iz samoga zla izvuče dobro. 

Tako se tijekom vremena može otkriti da Bog, u svojoj svemogućoj providnosti, može 
izvući dobro iz posljedica nekoga zla, pa i moralnoga, koje je prouzrokovano od njegovih stvorenja: 
»Tako«, reče Josip svojoj braći, »niste vi mene poslali ovamo, nego Bog; (...) iako ste vi 
namjeravali da meni naudite, Bog je ono okrenuo na dobro (...) da spasi život velikom narodu« 
(Post 45,8; 50,20). 

Od najvećega ikad počinjenoga moralnog zla, odbacivanja i ubojstva Božjega Sina, 
prouzrokovanog grijesima svih ljudi, Bog je preobilnom svojom milošću izveo najveće dobro: 
Kristovu 1994 proslavu i naše otkupljenje. Zlo ipak time ne postaje dobro. »Znamo da onima koji 
ljube Boga sve pomaže na dobro« (Rim 8,28). 

Čvrsto vjerujemo da je Bog Gospodar svijeta i povijesti. Ali nama su putovi njegove 
providnosti često nepoznati. Tek na kraju, kad završi naša djelomična spoznaja, kad budemo 
gledah Boga »licem u lice« (7 Kor 13,12), bit će nam potpuno znani putovi, kojima je, pa i kroz 
drame zla i grijeha. Bog vodio svoje stvorenje - sve do počinka konačnog »Sabata« - »Subote« - za 
koji je stvorio nebo i zemlju. (KKC 309 - 314) 

Na putovima Božje providnosti nekima stvarima Bog upravlja neposredno. Providnost u 
strogom smislu sva je neposredno od Boga, jer Bog u svome umu ima zamisao i nacrt sviju i 
najmanjih stvari. No upravljanje, koje je izvršivanje providnosti, dijelom je neposredno od Boga, a 
dijelom biva posredstvom drugotnih uzroka. Bog se služim drugim stvorenjima da ostvaruje naume 
plana svoje providnost. Crkva o tome uči: 

„Bog je vrhovni Gospodar svoga nauma. Ali da ga ostvari, služi se i stvorovima. To nije 
znak slabosti nego veličine i dobrote Svemogućeg Boga. Jer Bog svojim stvorovima ne daje samo 
da budu nego također dostojanstvo da i sami djeluju, da budu uzrok i počelo jedni drugima i tako 
surađuju na ispunjavanju njegova nauma. 

Ljudima Bog daje i moć da imaju slobodna udjela u njegovoj providnosti; povjerava im 
odgovornost da »podvrgnu« zemlju i ovladaju njome. Tako Bog daje ljudima da kao razumni i 
slobodni uzroci upotpune stvaralačko djelo, da mu usavrše sklad za dobro svoje i za dobro bližnjih. 
Iako su ljudi često nesvjesni suradnici volje Božje, mogu oni i promišljeno ući u božanski plan 
svojim činima, svojim molitvama, pa i svojim patnjama. Tada potpunoma bivaju »suradnici Božji« 
(1 Kor 3,9; 1 Sol 3,2) i suradnici njegova Kraljevstva. 

Istina nerazdvojiva od vjere u Boga Stvoritelja jest da Bog djeluje u svakom djelu svojih 
stvorenja. On je prvotni uzrok koji djeluje u drugotnim uzrocima i po njima: »Bog u svojoj 
dobrohotnosti izvodi u nama i htjeti i djelovati« (Fil 2,13). Daleko od toga da umanji dostojanstvo 
stvorenja, ta ga istina uzvisuje. Budući da je stvorenje izvedeno Božjom silom, mudrošću i 
dobrotom iz ničega, ono ne može ništa ako se otkine od svog izvora: jer »stvorenje bez Stvoritelja 
iščezava«; još manje može postići posljednju svrhu bez pomoći milosti.“ (KKC 306 -308) 

Providnost u općenitosti i u pojedinostima ostaje velika tajna i za same vjernike, koja će 
nam se otkriti istom na drugom svijetu. Sv. Pavao pak kliče: »O dubino bogatstva, mudrosti i znanja 
Božjega! Kako su nedokučljivi sudovi njegovi i neistraživi putovi njegovi« (Rim 11, 33). Stoga se 
providnost ne smije sudački istraživati, nego joj se treba djetinje povjeriti i predati Bog nam ne 
otkriva do kraja svojih planova ni u povijesti ni u životu pojedinaca. Njegove misli i putovi nisu naši 
putovi. (Is 55, 8) Božjeg plana ne razumijemo u potpunosti, ali moramo duboko biti uvjereni, da su 
sudova Božji pravedni. Stoga uvijek u svim olujama života mora u nama biti ponizna odanost i 
predanost Bogu u dubokom uvjerenju da nad nama ne vlada slijepi udes sudbine, nego brižno oko 
dobrog nebeskog Oca. 

Providnost se ostvaruje, kao što smo vidjeli, i posredno, po drugim uzrocima. Zato svaki 
pojedinac treba da bude providnost drugome i samom sebi. Sam si moraš pomoći, i Bog će ti 
pomoći, jer milost, pretpostavlja narav. Gdje čovjek ne djeluje i ne radi, ne može očekivati Božje 
suradnje i pomoći. Ne dolaze sva fizička zla od Boga. Mnoga je prouzročio grijeh. 

Patnje i trpljenja jesu težak i velik problem. No Bog ih nije htio kad je stvarao ovaj svijet na 
kojemu je bio raj zemaljski. Trpljenje ima izvor u grijehu, te ga stoga moramo promatrati u svijetlu 
vjere. Pogani su trpjeli s nijemom i tupom pokomošću pod neizbježivom sudbinom. Kršćanin trpi s 
Kristom, a trpi za grijehe svoje i tuđe. On također trpi zato, jer je potrebno, da se trpljenjem učvrsti i 
unaprijedi krepost i tako što sigurnije poluči vječno blaženstvo. 

Zbog svega, što je rečeno, treba da smo vrlo oprezni i suzdržljivi u prosuđivanju providnosti 
u konkretnim slučajevima. Posve je nemoguće, da u pojedinim slučajevima (bolesti, nesreće, 
potresa) točno predvidimo ili odredimo razloge, zašto je Bog to pripustio. Prebrzi ljudski sud u 
prosuđivanju Božje providnosti odbacio je Isus kad je navodio razlog sljepoće od rođenja (usp. Iv 9, 
3). Isto tako Isus opominje da se krivo ne tumače nagle smrti osamnaestorice, na koje pade kula u 
Siloamu i onih, koje je kod žrtvovanja ubio Pilat (usp. Lk 13,1-5). 

Upravo zbog svega do sada iznesenoga Isus od vjernika traži sinovsko predanje u providnost 
nebeskoga Oca koji vodi brigu i o najmanjim potrebama svoje djece. To predanje u ruke Božje 
providnosti koja vodi i upravlja ljudski i duhovni život prema cilju mora s naše strane biti aktivno i 
djelatno. Bog traži našu suradnju, a s naše strane treba biti iskreno i istinsko traženje i vršenje volje 
Božje. Ako se ostvare ti uvjeti, put duhovnoga rastaje nezaustavljiv. 

Da bi kršćanin kušao plodove oživljavajućeg djelovanja Bože milosti treba živjeti u čistoći 
savjesti bez teškoga grijeha i podlagati se planu božanske providnosti. Pretpostavka toga je predanje 
Božjoj volji, što ne znači drugo doli prihvatiti sve što se događa kao iz Božje ruke, i to iz čiste 
ljubavi prema Bogu. Ako vjernik tako živi Bog se objavljuje preko svakodnevnih događaja, sitnih 


198 V. Sion, L abbandono a Z)/o,Gribaudi, Milano 1995. 

i krupnih, koji se susljedno odvijaju u životu svakoga kršćanina a najvažniji sadašnji trenutak, 
odnosno sada kršćanskoga života. Nije čudno što je njegov spis često objavljivan pod naslovom: 
Sakrament sadašnjega trenutka. 

Predanje u Božju providnost se ostvaruje kao krjepost koju valja steći, ali i kao stanje koje je 
svaka duša pozvana svakodnevno živjeti. Predanje u providnost ostvaruje se progresivnim 
duhovnim hodom i rastom, od podlaganja Božjoj volji preko prihvaćanja svakodnevnih događaja 
kao nečega što dolazi iz Božje ruke do nastojanja da se svaki životni trenutak pretvori u čin čiste 
ljubavi i klanjanja Gospodinu Bogu koji se Bogu prikazuje sa svim što život donosi. 

Predanje kao krjepost nije drugo doli trajno nastojanje da se vlastita volja podloži i suobliči 
volji Božjoj, a to nije drugo doli vršenje Božjih zapovijedi i prihvaćanje svega što dolazi od njega. 
Čineći svoj dio duša po predanju dopušta Bogu da u njoj izvodi ono što on želi. Tada sva stvorenja i 
svi događaji postaju dijelovi prigoda koje objavljuju volju Božju, njoj vode i njoj suobličuju. Stanje 
predanja božanskoj providnosti se ne postiže zbog grijeha ali i zato jer duša ne odgovara na Božji 
poziv da budu u stanju predanja. 

P. Lallemat ujedanom od klasika katoličke duhovnosti uči: „Boga treba u svemu tražiti, i to 
samo Njega. Da bismo istinski mogli tražiti Boga najprije moramo shvatiti daje On početnik naravi 
i milosti, Onaj koji drži sve stvoreno i njime upravlja. Tako trebamo promatrati sve događaje, i one 
najmanje, kao od Boga dane i učinjene. 

Tražiti Boga znači ne htjeti i ne željeti ništa osim onoga što On hoće i naređuje po svojoj 
providnosti. Bog nam je odredio dati određene milosti kojima ćemo se uzdignuti do stalnog stupnja 
slave ako budemo vjerni ovim milostima. Dakle, Bog nam je odredio dati određene milosti, a ne 
neke druge, kako bismo preko njih postigli određeni stupanj slave, a ne viši. Malo je odvažnih i 
vjernih osoba koje ispunjavaju Božje naume i tako dospijevaju do slave koju Bog od njih želi. 
Božju volju i odredbu moramo štovati i ljubiti toliko da ne želimo više milosti i slave nego što nam 
ih On želi dati, čak i kad bismo ih mogli sebi pribaviti koliko bismo htjeli. Moramo se držati ovih 
granica zbog neizmjernoga poštivanja prema odredbi Božje providnosti. 

Drugi izvrsni način traženja Boga jest u svemu imati za cilj samo Božju slavu. U znanosti ne 
trebamo tražiti drugoga znanja osim onoga koje je na veću slavu Božju. Đavao ima neusporedivo 
više znanja od nas, ali mi možemo svoje znanje upotrijebiti za širenje Božje slave, a đavao ne može. 
Istog se načela trebamo držati u svim poslovima i općenito u svemu. Moramo biti spremni odreći se 
svoje koristi, osjećaja, pojedinih sklonosti i nacrta radi službe Bogu. Ništa nije samo po sebi 
vrijedno naše želje osim Boga, a sve se može željeti samo toliko koliko se odnosi na Boga. Varka je 
i zavodljivost tražiti ono što nas ne vodi Bogu i u tome se naslađivati. 

Zanemarimo li ovo pravilo voleći više ono što je nama najugodnije od onoga što je za Boga 
najslavnije poput kralja smo koji prodaje svoje kraljevstvo za čašu vode. To je najveća ludost na 
svijetu, jer je sve samo taština i laž osim slave Božje. Otuda svakodnevni neizmjerni gubici, jer 
gubimo od svoje vlastite slave onoliko koliko propuštamo Boga proslaviti. 

Raditi u svemu na veću slavu Božju najplemenitiji je zamislivi cilj. Bog ne uzdiže nikoga do 
cilja višega od onog koji mu je unaprijed odredio, pa makar to stvorenje bilo i tisuću puta savršenije 
od najvišeg serafa. 

Tražimo, dakle, Boga u svemu i sve neka nam služi za Njegovu veću proslavu: i sreća i 
nesreća, utjeha i bezutješnost, dapače i naši grijesi i nesavršenosti. Sve je ovo korisno onima koji 
znaju tražiti Boga i naći Ga u svakoj prilici. 

Postoji i drugi način traženja Boga, koji je teško shvatljiv onome tko ga nije iskusio, a 
sastoji se ne samo u traženju Njegove volje i slave, ne samo Njegovih darova i milosti, Njegove 
utjehe i slasti pobožnosti, nego u traženju Njega samoga, počivanja u Njemu i uživanja Njega. 
Inače, kada se netko oslanja samo na Njegove milosti i osjetne utjehe izlaže se velikim pogibeljima 
i nikada neće postići cilj za kojim je pošao. Ali ako jedino Boga tražimo, uzvišeni smo nad sve 
stvoreno, držimo ništavnim i kraljevske krune, i veličine svijeta, i tisuće svjetova, i sve što nije Bog. 
Naša najveća briga i neprestano nastojanje mora ići za ovakvim načinom traženja Boga, jer dok Ga 
ovako nismo našli, ne možemo uistinu pomoći bližnjemu. Trebamo biti kao lovački psi koje se 

posve ne pušta. Kada budemo u Bogu moći ćemo se slobodno prepustiti svojoj požrtvovnosti i tada 
ćemo postići više u jednome danu negoli prije u deset godina. 

Ako jedna duša ćuti samo Boga i traži samo Njega, ako je s Bogom sjedinjena i Njega samo 
uživa, ako počiva samo u Njemu, ništa je ne može ražalostiti. Sveci koje su progonili đavli i ljudi 
tome su se samo smijali. Samo su izvana trpjeli udarce, a duša im je ostajala mirna. 

Dokle ne dođemo do ovoga stanja, bit ćemo bijedni. Kad tijelo nema duše ono se kvari, pa 
makar bilo urešeno tisućama dragulja. Isto tako, ako duša ima sve prednosti, a nema Boga, sve je 
one zajedno ne mogu obraniti od nesreće. 

Kada nam stvorenja pokazuju svoje zavodljive čari kako bi nas pridobila, najbolje i najprije 
ćemo se obraniti od njihovih navala predajući se Bogu, uzdahnuvši Njemu, upravljajući Njemu koju 
pobožnu misao, umjesto da se zadržavamo boreći se i raspravljajući s napasnikom. Ovo zadnje 
neugodnije je i opasnije. Isto se tako treba ponijeti kada nas snađu progoni, muke i nesreća. 

Neka nam je navika Boga tražiti, naš cilj Bogom se ispuniti. Dotle ćemo se uzdignuti ako se 
potpuno očistimo od svojih grijeha. Za ovim treba težiti, a svim se stvorenim služiti samo kao 
sredstvom, ne vezujući srce ni uz što. 

Naša je najveća nesreća pomisao da nas prestiž može učiniti zadovoljnima, a morali bismo 
prema njemu osjećati samo prezir i odvratnost. Silno držimo do ugodnih i među ljudima cijenjenih 
službi. Otimamo se za njima i, ako uspijemo, smatramo se sretnima. Kao da Bog nije naša sreća, 
težimo da nas jedno "ništa" ispuni. 

Ne smijemo se zaustavljati niti na nadnaravnim Božjim darovima. Samo Boga treba tražiti, 
jedino u Njemu treba počivati. Izvan Njega sve je ništa. Bog je moja baština, zauvijek. 

Bogu se treba posve predati. Ako smo velikodušni u Božjoj službi i dajemo Mu cijelo srce, 
daleko ćemo napredovati u savršenosti. Usporedimo li život mlakoga i život požrtvovnoga čovjeka, 
brojeći njihove sretne i nesretne dane, uočit ćemo daje prvi imao puno više nesretnih dana negoli 
drugi. 

Promatrajte dva redovnika. Jedan je otpočetka odlučio sve učiniti za svoje posvećenje, a 
drugi je sporo napredovao i nije imao hrabrosti za potpuno svladavanje svih zapreka. Usporedite 
njihov život, ne velim samo dio života nego čitav život, i vidjet ćete da mlaki čovjek ima puno više 
poteškoća negoli gorljivi. Na njihovim je stazama samo nesreća i žalost, kaže o mlakima kralj 
prorok. Oni ne poznaju put mira. 

Riječ "staze" označuje nutarnje stanje onoga koji se Bogu opire te u svojoj duši nosi samo 
muku i grizodušje. On je zadovoljan samo prividno i na površini, a ne u dnu duše, gdje gorljivi 
imaju mir, koji na hebrejskom znači "obilje svakoga dobra". 

Uostalom, bijedna je nevjera zadovoljiti se malim postignućima, kad smo pozvani k velikoj 
savršenosti ako odgovorimo milostima svojega poziva. Godinama se, a često i cijeli život, cjenkamo 
s Bogom - bismo li Mu se sasvim predali. Ne možemo se odlučiti na potpunu žrtvu. Ostavljamo 
sebi brojne osjećaje, nacrte, želje, nade i prohtjeve. Ne želimo ih se lišiti i tako se staviti u potpunu 
golotinju duha, koja bi nas pripravila na puno sjedinjenje s Bogom. To su spone kojima nas 
neprijatelj drži svezane, kako ne bismo mogli napredovati u savršenstvu. Varku ćemo spoznati u 
času smrti i vidjeti da smo se dali zabavljati sitnicama kao djeca. 

Godinama se borimo protiv Boga opirući se poticajima milosti, koji nas iznutra nukaju ne 
bismo li se riješili svojih nevolja napustivši isprazne naslade i tako se predali Bogu bez pridržavanja 
i odgađanja. Ali kako smo puni samoljublja, zaslijepljeni svojim neznanjem i zadržani nepotrebnim 
strahom, ne usuđujemo se učiniti ni koraka. Bojeći se da ne postanemo bijedni, ostajemo bijedni 
zauvijek. A Bog hoće da smo Njegovi, da Mu se predamo, samo kako bi nas oslobodio od naših 
nevolja. Treba se, dakle, jednoga sretnoga časa odreći svih svojih koristi i zadovoljstva, svih nacrta 
i htijenja kako bismo bili ovisni samo o volji Božjoj i predani posve u Njegove ruke. 

Lukavost i pretvaranje odvraćaju od Boga. Duh Sveti, koji je učitelj mudrosti, bježi od 
pretvaranja, kaže mudrac. Nikada nećemo napredovati ako nismo iskreni u ponašanju prema Bogu i 
prema ljudima. Ljudi su prepuni laži. Mi se neprestano pretvaramo sami pred sobom i pred 
drugima. To je pogreška koju najmanje priznajemo. Ni u čemu se ne bismo trebali ispričavati, niti 
što skrivati. Ova nas dvoličnost silno udaljava od Boga. 

Lukava duša koja se proračunato i neiskreno odnosi prema bližnjima nema gotovo nijedne 
primisli o vlastitoj grešnosti. Sve su njezine težnje usmjerene na varanje drugih. Takvo je ponašanje 
neprestana laž. Ono se stalno protivi Bogu i kao da niječe brigu Božje providnosti nad ljudskim 
srcima“. (Nuak o duhovnome životu 11,1 ) 

U samoj biti puta predanja nalazi se molitva, ali ne molitva u obliku razmišljanja, nego je 
riječ je o molitvi koja nije drugo doli predanje vlastitoga srca Bogu kako bi ga on preobrazio i 
učinio na hvalu slave Božje. Na taj način osoba postupno prelazi od vlastitih asketskih napora, po 
kojima se oslobađa grijeha i svega onoga što nije Božje, na područje iskustva Božjega djelovanja u 
vlastitoj nutrini. Sv. Ljudevit Montforski kao veliki učitelj duhovnog života o ovom predanju ovako 
uči: 

„ Divimo se providnosti koja sve vodi svome cilju, ova uzvišena razboritost i suvereni red 
koji sve poznajem, svime upravlja, snažno i blago raspoređuje sve do najmanje stvari, bez ikakvog 
lutanja. Čitav svemir je objavljuje, uvijek i posvuda, čitava zemlja je ispunjena njezinim čudesnim 
redom: izmjena godišnjih doba, oblaci koji plove, sva bića koja su usmjerena da se uzajamno 
potpomažu. 

Crv savjesti, kazna za grijeh za koji nitko nije znao, i za koji se mislilo da je bio skriven, 
konačno i svako stvorenje nam govori, čak i šuteći: Bog me vodi, Bog daje sigurnost, Bog je u meni 
uvijek prisutan. Ova mudrost raširena s jednog kraja na drugi, jednim treptajem oka, jednim 
pogledom sve zna i sve uređuje. Ona raspolaže i uređuje lijepim redom sve, još od prvih arkanđela 
do najmanjeg crva. Ona bdije nad svakom stvari, a luđaci na to ne misle: bez nje ni najmanji list ne 
pada na tlo. Raspoređuje gromove, vjetar i oblake i prašinu na zemlji i oluju na moru. 

Bog poznaje našu bijedu, on zna koje su naše potrebe, i kako je on naš dobri Otac, brine se 
za nas na tisuće načina, svojoj dobroj volji dodaje neizmjernu moć. Položimo dakle, našu nadu u 
njegovu uzvišenu dobrotu. Ali cjelovitu nadu u njegovu očinsku ljubav, jer on želi da se od njega 
nadamo čak i vremenskim dobrima, dobrima prirode kojima se služimo svaki dan, odjeću, hranu i 
svaku drugu pomoć. Nastojmo pogotovo razumjeti ovu veliku Spasiteljevu tajnu koju nas je on 
došao naučiti po neizmjernoj milosti: položite nadu u vjernoga Boga, odmorite se na grudima 
njegove očinske dobrote ne misleći na sutra. Izbjegavajte nemire i zabrinutost pogana, koji 

samo uče ljubiti i tražiti dobra. Nemajući vjere, oni misle samo na budućnost: što ćemo sutra piti, 
jesti i obući? Ne uznemirujte se za vaše tijelo, govori nam Gospodin, jer vaša duša nadilazi tijelo i 
vaša blaga. Nju sam napunio mojim beskrajnim blagom. Ta kako bih mogao zaboraviti na hranu i 
odjeću? 

Promotrite, molim vas, tisuće ptica koje za svoj život nemaju ni zalihe ni žitnice. Vaš 
milosrdni Otac proviđa da im ništa ne nedostaje, a vi koji ste još vrjedniji, zar će vama nedostajati 
potrebno za život? Umišljate si rasti u dobru, u krepostima, vi koji ne možete ni trunku dodati 
vašem stasu? Ja činim sve, a da vi na to ni ne mislite, vaši su napori previše ljudski. Sve ovisi o 
mojoj moći, sve držim u svojim rukama. 

Pogledajte veličanstvenost ljiljana i cvijeća u polju, ni Salomon u svojoj moći nije bio u 
tolikoj raskoši. Ako oni imaju ovu lijepu odjeću, a da se ne trude i ne predu, zar neću obući vas koji 
ste još vrjedniji? Želite li obilje i vremenska dobra? Prvo tražite vječno dobro, Gospodina i njegovu 
pravdu, njegovo kraljevstvo i njegovu ljubav, zadobijte po toj žrtvi vaš svagdanji kruh. Počnite 
najprije vjerovati, stavite svoj oslonac u Boga, tražeći njegovu čistu slavu i ne ljubeći ništa kao 
njega. On će zatim urediti vašu stvarnost, on sam će vam dati sve potrebne stvari i sve što vam se 
sviđa. 

Koliko li je bijednih ljudi jer čine drugačije! Koliko nesretnih grešnika koje Bog pravedno 
kažnjava! Oni samo misle na zemlju, ah Bog proklinje njihov rad, njihovi grijesi vode protiv njega 
rat. Bog ih obasiplje nevoljama. 

Slijedimo divni primjer koji nam daje Spasitelj sa svojom divnom Majkom, i slijedimo 
predanje srca. Nasljedujmo svete apostole, uzore kreposti i primjer tolikih drugih uzora bez dobara. 
Sveci su prema Providnosti usmjeravali svoje brige, a Bog je po svojoj svemoći ispunjavao njihove 
potrebe. Živeći iz dana u dan kao dobri vojnici, bili su okrunjeni na koncu njihove borbe. Na 

grudima ove majke ljubavi vjerne duše crple su mlijeko i svoj svagdanji kruh. Imali su gotovo bez 
truda hranu i odjeću i uzvišenu blagost savršene nenavezanosti. Čovjek je krhka trska koja se 
saginje prema zemlji, čovjek je glinena posuda koja ne traje dugo. Prokleti su oni koji se u njega 
uzdaju, kaže nam Duh Sveti, a blaženi koji se oslanjaju na Boga samoga po Isusu Kristu. Potrebno 
je da povjerenju koje ste stavili u Boga dodate razboritost u skladu sa vremenom i mjestom. Iako 
Bog sve čini, a mi ne činimo ništa, ipak moramo djelovati i dobro raditi. 

Imajmo potpuno povjerenje u Boga, našeg Oca, beskrajno darežljivog, za sveopće dobro, za 
milost i za svjetlo vanjsko i nutarnje, i za sva potrebna dobra i za dušu i za tijelo. Budite mirni u 
slučaju vaših preokrenutih planova, jer uznemirenost je štetna, Bog sam i to je dosta. Ljubite jedino 
Boga, koji vas ljubi i koji vas neće napustiti, posve mu se predajte bez nemira i neodlučnosti. 

Neprestano se ponizujte pod rukom Svemogućega, zahvalite mu na njegovoj nježnosti i 
njegovom samilosnom srcu. Ispunjeni zahvalnošću, mirom i poniznošću, slavit ćete Providnost u 
duhu i istini. Dušo moja, budimo pametni, izbjegavajmo ovaj varljivi svijet koji u srcu ima samo 
svoju korist i svoj interes. Nitko se ne brine o interesima dobroga Boga. Jao, posvuda ga 
zaboravljaju ili malo misle na njega. Ovo zanimanje za zemlju i ova pohlepa posvuda raspaljuje rat 
i stvara svako bezakonje. Kako je kobna ova osveta! Ona tvrdne srca i čini dušu podmitljivom i 
uranja ju u svaku nesreću. 

Ovaj đavolski interes je posvuda raširen, i do svećenika koji su često izgubljeni. On u sebi 
skriva tisuću bodlji kojima su srca probodena i prokleti korijen svih najvećih grijeha. Odakle dolazi 
to što se tolike službe tako loše vrše? Zašto su tolike povlastice tako loše odrađene? Jao, to je stoga 
što se najamnik tamo ubacio preko zlatnog ključa kako bi dobro jeo i namaknuo si bogatstvo. 

Crkva je bez krova, oltari izlizani, zidovi napukli, ukrasi potrgani, sve je tako prljavo i jadno 
da se čovjeku srce cijepa. A pogledajte dvoranu rektora ili nekog uglednika. Koje neznanje i zloba 
među siromašnim seljacima. Koliko grijeha nepravde kod malih i velikih. Dobri Bože, koje li 
marljivosti u traženju vremenskog, a nebrige za spas vječni. Od kuda dolazi ovaj nered? Gospodo, 
oprostite, ako sam to rekao bez vašeg naloga. Od vašeg vlastitog interesa. Novac vas vodi i upravlja 
vama, bez njega ste kao od željeza, interes vas posvuda vodi, čak do dna pakla. 

Prijatelji Božji, dajmo se na predanje, bez čekanja, kako se ne bismo uhvatili u zamku 
đavlovu, odbacimo od nas zlo kako bismo imali Duha Svetoga, kraljevstvo i pravdu o kojima nam 
govori Isus Krist. Potjerajmo od nas narav i milost će sići, prezrimo stvorenje i Gospodin će doći. 
Ne tražimo našu slavu ni naše uzvišenje, nego samo slavu i pobjedu našega Boga. Izbjegavajmo 
opću modu vremenskog imetka i uzmimo za najveću sreću sveopće predanje, prezirući besmislice 
kojima su okupirani luđaci, odrecimo se snova kojima su tolika srca prevarena. 

Nikada ne polažite ljudsku nadu u prijatelje ili roditelje. Ni svjetovnu nadu u moćne i velike. 
Bog sam, Bog sam i njegova milost i stvari spasenja! Što god govorili, što god činili, imajmo ovaj 
jedini cilj. Providnosti, bacam se na tvoje ljubezne grudi. Ako me svijet i odbaci, ja ću biti još 
sretniji. Što više vidim da me napuštaju, više ću se nadati dobrima, i kad ne budem imao nikoga, ti 
ćeš biti sva moja potpora. 

Prevrtljiva stvorenja, udaljite se od mene, vaše lažne nade mi stvaraju suvišne zakone. 
Gospodin je moj dobri Otac, Isus je moj dragi Spasitelj, Marija je moja dobra Majka, mogu li imati 
veću sreću? Gospodin je moj izvor dobara, moje dobro i moja nagrada. Njegov novčanik mene 
uzdržava, kao i pticu na grani koja ne misli na sutra. Dodajte ili oduzmite: ja svaki dan imam svoj 
kruh. 

Imam sva dobra u izobilju, i više nego da sam kralj, zemlja je u mojoj moći, jer je njezin 
gospodar uza me. Bogataši se jako trude, pa i protiv svoje volje moji su zakupnici, kako bi iz 
njihove hrpe novca dobio potrebito. Ljudi Crkve i laici, ako prezirete moju sudbinu, i ja prezirem 
vašu praksu koja vas vodi u smrt. O, kada biste mogli razumjeti moju sreću i vašu nesreću, vi biste 
odijelili srca od svih vaših dobara bez oklijevanja. 

O tajno Providnosti, o sveto predanje u Boga! Drže te za nerazboritost ili te premalo 
poznaju. O, već godinama prolazim i tražim na zemlji duše predane i gotovo ih ne nalazim. 
Svećenici, pođimo za siromašnim Bogom koji je umro na križu, jer nas on zove, poslušajmo njegov 

glas, mislimo samo na njegove stvari, hodimo pod njegovim stijegom, budimo siromašni 
dragovoljci: evo najboljeg načina. 

Izgubimo se u Bogu, dušo moja, bez zadrške i zauvijek. Očekujmo od Boga sva naša dobra, 
iako nas za to osuđuju. Ne vezujmo se za svijet, letimo u njemu kao ptica, ali u dubokom miru i 
siromašni do groba. Kakva bismo čuda činili kad ne bismo bili navezani! Gotovo bez napora i bez 
bdijenja, uništili bismo grijeh, postali bismo apostoli i divni ljudi, dostojni da poučavamo druge i da 
ih vodimo u nebo.“ (P 28) 

Dakle Božjoj providnosti se predajemo zbog povjerenja u njegovu Očinsku mudrost i 
dobrotu jer ništa se ne događa što On oduvijek nije ili želio ili pripustio da se dogodi sa svom 
sigurnošću da iz svega želi izvući naše dobro. Istovremeno vjernik treba činiti sve što je u njegovoj 
mogućnosti u onome što je jasno sigurno spoznao kao volju Božju, i čineći svoj udio sve predavati 
u ruke Božje providnosti, a posebno ono u čemu još nema jasnoću spoznaje o volji Božjoj. Dakle 
treba opsluživati deset Božjih zapovijedi nastojati oko evanđeoskih kreposti razborito promišljati o 
putovima svoga života i predavati Bogu svoju prošlost, sadašnjost i budućnost. 199 

Postavlja se pitanje kako se predavati Bogu u različitim situacijama života? Prve su situacije 
kada događanja ne ovise o čovjeku i njegovu nastojanju, posebno kada su dramatične. Kao kad su 
Isusa obavijestili o onima koje je kod žrtvovanja ubio Pilat, a Isus ukazuje i na one na koje pade 
kula u Siloamu, te Isus završava: Ako se ne obratite svi ćete tako izginuti, (usp. Lk 13,1-5). Dakle 
te situacije su za vjernika poticaj za obraćenje uz apsolutno prednje u Božje ruke da On očinski 
bdije nad njime. 

Druge su životne situacije koje više ovise o drugom čovjeku, a posebno se ističu one bolne 
koje za koje se ne bi htjelo da se događaju. Isus potiče na podnošenje tih istih situacija (usp. Mt 5, 
39) ali treba u evanđeoskom duhu pokušati pojasniti problematične čine i postupke. I sam Isus kad 
ga je stražar pred velikim svećenikom udario upita njega: Ako sam krivo rekao dokaži da je krivo. 
Ali ako sam dobro rekao zašto me udaraš. (Iv 18,23) Dakle mi a i društvo trebamo sve učiniti da 
drugi zbog nas ne trpe i koliko je moguće da mi ne trpimo od drugih, pa ako se usprkos toga događa 
patnja i zlo onda se to u vjeri može prikazati kao okajanje za grijehe i sudjelovanje u otajstvu Križa 
Kristova iz čega Bog bez da želi zlo koje se događa, izvlači dobro za one koji u Kristovu duhu to 
žive. Istovremeno takvo postupanje čovjeka koji je opomenut pa i dalje nastavlja činiti zlo, ako se 
ne obrati, izlaže pogibelji pred Bogom. 

Treće su životne situacije u kojima se nalazimo zbog vlastite nerazboritosti, slabosti i 
grijeha. Tada valja razlučiti sam grijeh i neurednu odgovornost, pokajati se, tražiti oproštenje od 
Boga u ispovjedi, ako je bližnji teže oštećen ukoliko je moguće štetu nadoknaditi, i razlučiti 
nutarnje i vanjsko poniženje kojemu smo izloženi zbog vlastite neodgovornosti te to prihvatiti u 
predanju u Božju providnost da i iz toga izvlači dobro za grešnika koji se obraća. 

U svakom slučaju predanje samoga sebe je u nadi u Božju doboru usprkos svih nutarnjih i 
vanjskih nesigurnosti. Na takav način Bog postaje središte života vjernika koji obavlja svoje 
svakodnevne staleške dužnosti vršeći i tražeći u svemu volju Božju te na takav način on uči 
praktični hod s Bogom u svome životu iz onoga što proživljava i što mu se događa. 

Ako je duša vjerna i predaje se Bogu On joj daruje uvijek nove milosti, sve više je čisti u 
ljubavi a služi se drugim stvorenjima daje odgaja na tom putu. I koliko se više pokaže vjernom sve 
više postaje profinjena u odnosu na Boga i prepoznaj njegovo djelovanje u svome životu i svijetu. 
Bez vjernosti milosti vjernik pada stanje prosudbe odveć ljudsko ili samo ljudsko, pa ne uočava ono 
milosno i nadnaravno Božje djelovanje u svome životu. 

Vjernu dušu koja se predaje providnosti Bog vodi u njenoj tami, brani je od njenih 
neprijatelja i nutarnje oživljava. O ovoj provjerenoj mudrosti predanja i duhovnoga rasta De 
Caussade u jednom ok klasika katoličke duhovnosti uči: 


199 Slijedimo izlaganje p. R. Garrigou - Lagrange, La providenza e la confidenza in Dio, fedelta e abbandono, 
Torino, 1965. 

„Postoji vrijeme u kojemu duša živi u Bogu te vrijeme u kojemu Bog živi u duši. Ono što je 
vlastito jednomu od tih vremena suprotno je drugome. Kada Bog živi u duši, ona se treba posve 
predati njegovoj providnosti; kada duša živi u Bogu, ona se brižno i redovito opskrbljuje svim 
sredstvima za koje smatra da su u stanju dovesti je do sjedinjenja. Sve njezine misli, sva čitanja, svi 
programi, svi pogledi već su određeni; ona kao da uza se ima vođu koji sve uređuje, pa i vrijeme 
kada treba govoriti. Kada Bog živi u duši, ona više nema ništa što bi joj dolazilo od nje same. Nema 
ništa dob ono što joj u svakomu trenutku daje počelo koje je podržava: nikakva zaliha, nema više 
zacrtanih putova; ona je poput djeteta koje je vođeno kamo god i koje ima samo osjećaj za 
razlikovanje stvari koje mu se predstavljaju. Nema više knjiga upućenih toj duši. 

Često je lišena određenoga voditelja te je Bog pušta bez druge potpore doli sebe sama. 
Njezino je boravište u tami, u zaboravu, u predanju, u smrti, u ništa. Osjeća svoje potrebe i svoju 
bijedu, a da ne zna odakle i kada će joj doći pomoć. U miru i bez uznemirenosti čeka da dođe netko 
tko će joj pomoći, njezine oči gledaju samo u nebo. A Bog, koji ne bi mogao u svojoj zaručnici naći 
čišću raspoloživost od ovoga potpuna odricanja od svega što ona jest osim po milosti i božanskomu 
djelovanju, u prikladan trenutak udjeljuje joj knjige, misli, spoznanje same sebe, upozorenja, 
savjete, primjere pravednika. Sve ono što druge duše nalaze po vlastitoj inicijativi ta duša prima u 
svojemu predanju i sve ono što druge s predostrožnošću čuvaju kako bi to iznova našle u prikladnu 
trenutku, ta duša prima u trenutku potrebe te potom to napušta, ne želeći posjedovati ništa doli ono 
što joj Bog želi udijeliti, kako ne bi živjela osim po njemu. 

Druge duše poduzimaju za slavu Božju bezbroj stvari, a ta je često u kakvu kutku zemlje 
poput krhotine razbijene vaze od koje nikakve koristi. Tu se ta duša, napuštena od stvorenja, ali u 
uživanju Boga po istinskoj, snažnoj i veoma djelatnoj ljubavi, premda ulivenoj u počinku, ne obraća 
nikakvoj stvari po vlastitoj pobudi. Ne zna drugo doli prepustiti se i staviti u ruke Božje kako bi ga 
služila na način koji on zna; često ne znajući čemu služi, ali Bog to dobro zna. Ljudi je smatraju 
beskorisnom, njezin izgled ide u prilog tomu sudu. Ali je istina da ona, nepoznatim kanalima i 
tajnim sredstvima, širi bezbrojne milosti na mnoge osobe koje često toga nisu ni svjesne i na koje ni 
ona sama ne misli. Sve je učinkovito, sve propovijeda, sve je apostolsko u tim osamljenim dušama. 
Bog udjeljuje učinkovitost njihovoj šutnji, počinku, zaboravu, nenavezanosti, riječima, gestama 
koji djeluju na duše i bez njihova znanja. I kako su one same pod utjecajem slučajne prisutnosti 
tisuću stvari kojima se milost služi kako bi ih gotovo nesvjesno poučila, tako i one sa svoje strane 
služe kao potpora i vodstvo nekim dušama, bez izričita zauzimanja u tome ili vidljive povezanosti s 
njima. 

Bog je onaj koji djeluje u njima, ali neočekivanim i često skrivenim zahvatima, na način da 
su te duše poput Isusa iz kojega je izlazila tajanstvena sila i sve ozdravljala. Između njih i njega 
postoji razlika: one najčešće uopće ne spoznaju istjecanje te sile niti tome doprinose svojim 
sudjelovanjem. One su poput skrivenoga mirisa koji se primjećuje, a da ga se ne poznaje i koji sam 
ne poznaje vlastitu kvalitetu. Stanje tih duša meni se čini slično Isusovu stanju, svete Djevice i 
svetoga Josipa. Radi se, dakle, o ovisnosti o Božjoj naklonosti i trajnoj pasivnosti kako bi postojali i 
djelovali pod poticajima Božje volje. Valja dobro istaknuti da se radi o njegovoj skrivenoj volji, o 
njegovoj iznenadnoj, prigodnoj volji i, da tako kažemo, nepredvidljivoj. Nazvat ću je, ako hoćete, 
volja čiste Providnosti, kako bismo je razlikovali od one koja nam ukazuje na točne dužnosti od 
kojih nas nitko ne može osloboditi. Ostavljajući po strani tu osobitu i određenu volju kažem da duše 
o kojima govorim žive u svakomu trenutku u ovisnosti o onoj drugoj volji koju nazivam čista 
Providnost. 

Iz toga proizlazi da njihov život, premda uistinu izvanredan, ipak ne predstavlja ništa što ne 
bi bilo opće i posve redovito; vrše svoje vjerske dužnosti i one vlastitoga stanja na način kako to 
prividno čine i druge. Čak ako ih i promatramo u drugim stvarima, ne zamjećuje se ništa značajno 
ni osobito; posve su uronjene u tijek redovitih događaja te ono što bi ih moglo razlikovati ne događa 
se pred očima. Trajna ovisnost ono je što ih povezuje s vrhovnom voljom koja za njih sve radi. Ta 
im volja omogućuje neprestano gospodarenje sobom po trajnomu podlaganju njihova srca. Osim 
toga, ta volja, s kojom oni izričito surađuju ili su joj poslušni, a da toga nisu ni svjesni, potiče ih na 

službu dušama. Ne postoje časti ni prednosti za takvu zadaću obavljenu u najvećemu siromaštvu i 
beskorisnosti u očima svijeta. 

Te se duše, po dubokoj raspoloživosti udaljene od gotovo svih izvanjskih zadaća, slabo 
odnose prema svijetu, poslovima, projektima i drugim marljivim djelatnostima. U njih se ne može 
puno pouzdati te se u njima ne vidi doli slabost tijela i duha, mašte, strasti. Čini se da ništa ne 
primjećuju, da ne misle ni na što, ne brinu ni za što te ništa ne uzimaju k srcu. One su, da tako 
kažemo, u grubu stanju; u njima nema ništa od onoga što kultura, studiranje i razmišljanje pružaju 
čovjeku. U njima se primjećuje ono što priroda pokazuje na djeci prije nego što ih se proslijedi u 
ruke učitelja zaduženih da ih pouče; vide se samo mali nedostatci koji su uočljiviji na njima nego na 
djeci, mada ih ti nedostatci ne čine većim krivcima od djece. Doista, Bog uklanja s tih duša sve 
osim nevinosti, da ne posjeduju drugo doli njega sama. Svijet, koji ne poznaje ovo otajstvo, sudi ih 
po vanjštini te stoga ne nalazi u njima ništa od onoga u čemu je navikao uživati i cijeniti. Tako ih 
odbacuje i prezire te postaju svima meta; što ih se više izbliza gleda, manje ih se razumije te se 
prema njima osjeća neprijateljstvo; ne zna se što o njima misliti ni reći. Netko tko ipak govori u 
njihovu korist, umjesto da slijedi taj instinkt ili da se barem uzdrži od suda, radije slijedi vlastitu 
zloću. Stoga se špijuniraju njihova djela kako bi ih se sudilo na vlastiti način i kao što farizeji nisu 
mogli cijeniti Isusovo ponašanje, promatra ih se s unaprijed optužujućim pogledom da se sve ono 
što čine čini smiješnim ili krivim. 

Nažalost, te siromašne duše isto tako misle na vlastitu štetu. Jednostavno sjedinjene s 
Bogom po vjeri i ljubavi sve sjetilno u sebi vide kao u neredu. To ih čini još smetenijima, osobito 
kada se usporede s onima koji su na glasu kao sveci koji, sposobni da se podlože pravilima i 
metodama, ne pokazuju ništa što ne bi bilo dobro uređeno u čitavoj njihovoj osobi i obavljanju 
poslova; tada ih pogled na sebe same prekriva zbunjenošću te im se čini nepodnošljiv. To je ono što 
iz dubine njihova srca izvlači uzdahe i gorke jauke koji ukazuju na pretjeranu bol i tugu kojih su 
prepune. Sjetimo se da je Isus jednom bio Bog i čovjek; kao čovjek bio je poništen, a kao Bog bio je 
pun slave. Te duše, bez sudjelovanja u njegovoj slavi, žive samo smrti i poništenja koja proizvode u 
njima bolan i tužan izgled. U očima svijeta one su poput Isusa u očima Heroda i njegove svite. 

Čini mi se kako se iz svega toga lako može zaključiti da se te ostavljene duše ne mogu, 
poput drugih, baviti željama, traženjem, brigama niti se vezati uz određene osobe, ulaziti u nekakve 
projekte, propisati si određene dobro provučene sustave kako govoriti, djelovati, čitati. Sve bi to 
pretpostavljalo da još uvijek mogu raspolagati sobom, što situacija napuštenosti u kojoj se nalaze 
isključuje sama po sebi. To je stanje u kojemu se stiže do pripadnosti Bogu preko potpuna predanja 
vlastitih prava nad samima sobom: nad vlastitim riječima, djelovanjima, mislima i ponašanju; nad 
uporabom vlastitoga vremena i nad svim situacijama koje se mogu dogoditi. Samo jedno ostaje da 
se učini, a to je da oči uvijek držimo usredotočenima na Gospodina kojega smo izabrali te da trajno 
ostanemo u slušanju kako bismo pogodili i spoznali njegovu volju te je spremno izvršili. 

Nijedno stanje to ne predočava bolje od stanja sluge koji se drži blizu svojega gospodara 
kako bi u svakomu trenutku poslušao njegove zapovijedi koje se gospodaru svide da mu ih dadne, a 
ne da koristi vrijeme misleći na vlastite interese koje mora zanemariti kako bi potpuno i u svakomu 
trenutku bio na raspolaganju svojemu gospodaru. Tako su i duše o kojima govorimo po svojoj 
naravi osamljene i slobodne, udaljene od svega kako bi se usredotočile u miru ljubiti Boga koji ih 
posjeduje te vjerno vršiti trenutnu dužnost prema dopuštenju njegove spoznate volje, bez dodatnoga 
razmišljanja, naknadnih misli ili ispitivanja posljedica, uzroka, razloga. Njima je dosta hoditi u 
jednostavnosti, u čistoj dužnosti, kao da na svijetu ne postoji drugo doli Bog i ta trenutna obveza. 
Sadašnji je trenutak dakle poput pustinje u kojoj jednostavna duša vidi samo Boga kojega uživa, 
brinući se samo o onome što on želi od nje: sve ostalo je napušteno, zaboravljeno, prepušteno 
Providnosti. 

Ta duša, na način instrumenta, ne prima i ne djeluje osim ukoliko je intimno djelovanje 
Božje pasivno osvaja u njoj samoj ili je usmjerava prema van. Tomu izvanjskom primjenjivanju 
duša, sa svoje strane, sjedinjuje slobodnu i djelatnu suradnju, ali ulivenu i mističnu; odnosno, 
budući da Bog u njoj nalazi sve ono što je nužno za djelovanje, tada to i naređuje, zadovoljan 
njezinom dobrom raspoloživošću, pošteđuje ju muke, dovršujući on sam sve ono što bi inače bilo 

plod napora duše ili njezine dobre volje na djelu. Kao kada bi netko, vidjevši prijatelja spremna 
prijeći određeni put vlastitim naporom, preuzeo njegovo mjesto te, pod njegovim izgledom, prešao 
put vlastitim naporom, na način da prijatelju ne bi ostala doli volja za hoditi, dok bi hodio u snazi 
djelovanja koje nije njegovo. Ipak bi to bilo slobodno hodanje jer je posljedica slobodne prijateljeve 
odluke po kojoj je bio spreman podržati napor; ono bi bilo i aktivno jer je pravi hod; bilo bi i 
uliveno jer nije obavljeno vlastitim djelovanjem; bilo bi napokon i mistično jer djelatno počelo 
ostaje skriveno. 

No vrativši se vrsti suradnje koju želimo objasniti primjerom toga imaginarnog hodanja, 
primijetite da je ona posve drukčija od sudjelovanja koje se događa u vlastitim dužnostima: 
djelovanje kojim ih obavljamo nije ni mistično ni uliveno, već je slobodno i aktivno, kako se to 
obično razumijeva. Tako poslušnost Božjoj volji sudjeluje u predanju i pasivnosti; ne stavlja ništa 
vlastitoga osim obične navike dobre volje koja želi sve i ne želi ništa, ponašajući se poput sredstva 
bez vlastite snage kada se nalazi u rukama radnika. Ono služi svim uporabama kojima je prilagođen 
po svojoj naravi i obliku. Naprotiv, poslušnost koja se duguje određenoj i označenoj volji Božjoj 
rađa se iz normalnoga stanja budnosti, brižnosti, pozornosti, razboritosti, smjernosti, već prema 
milosti koja sjetilno pomaže ili nas prepušta redovitim naporima. 

Prepušta se dakle Bogu da djeluje u svemu, ne zadržavajući za sebe ništa doli ljubav i 
poslušnost prema trenutnoj dužnosti; i na toj točki duša će djelovati, a da se nikada ne umori. Ta 
ljubav duše, ulivena u tišini, istinsko je i vlastito djelovanje od kojega ona čini trajnu obvezu: mora 
je doista brižno sačuvati i neprestano uzdržati u raspoloženju u koje ga ljubav dovede, a to očito ne 
može učiniti bez djelovanja. Ta je poslušnost trenutnoj dužnosti također djelovanje kojim se duša 
potpuno posvećuje izvanjskoj volji Božjoj, a da ne očekuje ništa izvanredno: eto pravila, metode, 
zakona, čista, jednostavna i sigurna puta te duše. 

To je nepromjenjiv zakon za sva vremena, sva mjesta, sva stanja: to je izravni put na kojemu 
duša hrabro i vjerno korača bez skretanja ni desno ni lijevo, bezbrižna za ono što je nadilazi: sve 
ono što je iznad nje pasivno je primljeno te izvršeno u stanju predanja. Ukratko, taje duša aktivna u 
onome što joj propisuje trenutna dužnost, ali je pasivna i predana za sve ostalo u što ne stavlja ništa 
svojega, doli u miru očekivati božanski poticaj. Ništa nije sigurnije od ovoga jednostavnog puta i 
nema ništa jasnije, lakše, ljupkije i manje izloženo pogrješkama i obmanama od ovoga puta. Tako 
se ljubi Boga, vrše se kršćanske dužnosti, slave se sakramenti, vrše se izvanjski pobožni čini koje 
nisu svi dužni vršiti; slušaju se pretpostavljeni te se opslužuju obveze vlastitoga staleža; osim toga, 
djeluje se u trajnu otporu prema poticajima tijela i đavla jer nitko nije pozorniji i budniji od duša 
koje prolaze tim putem. 

Ako je tome tako, kako to da su te duše tako često izložene protivštinama? Između tih 
najredovitija je ona da, nakon što su poput drugih kršćana izvršile sve ono što zahtijevaju 
najsitničaviji učitelji, ima onih koji ih prisiljavaju na određene teške pokore koje Crkva nikome ne 
nameće te ako se one ne prilagode, onda ih se optužuje da su žrtve zablude. Ali odgovorite mi: bi li 
griješio kršćanin koji se ograniči na opsluživanje Božjih i crkvenih zapovijedi, a koji bez 
razmatranja, bez kontemplacije, bez duhovnih čitanja, bez osobita prakticiranja duhovnoga vodstva, 
gradi odnose sa svijetom i svim zahtjevima civilnoga života? Nikome ne bi palo na pamet za to ga 
optužiti, čak ni posumnjati. Dakle, neka bude jasno: ako se na miru ostavlja kršćanina o kojemu 
sam upravo govorio, pravedno je da se ne muči duša koja ne samo da ispunja zapovijedi triput bolje 
nego spomenuti, nego koja još k tome obavlja nutarnje i izvanjske vježbe pobožnosti koje onaj i ne 
poznaje ili, ako poznaje, pokazuje ravnodušnost. 

Predrasuda ide dotle da nastupa s uvjerenjem kako je ta duša u zabludi, kako se vara, jer 
nakon što seje podložila svemu onome što Crkva propisuje, čuva se u slobodi kako bi bila u stanju 
bez zaprjeke posvetiti se nutarnjim Božjim zahvatima te slijediti poticaje njegove milosti u svim 
trenutcima u kojima joj ništa izvanjsko ne stvara prisilu. Nju se, ukratko, osuđuje jer u ljubavi 
prema Bogu provodi vrijeme koje drugi posvećuju razonodi i drugim vremenitim poslovima. Nije li 
to očita nepravda? 

Nikada nije previše govoriti o tome. Ako se netko drži pravila i prolazne mode, 
ispovijedajući se primjerice jednom godišnje, nitko nema ništa reći; pušta ga se na miru, 

zadovoljavajući se da ga se, kada je prigodno, pouči da ponekad učini malo više, ne potičući ga 
previše živo i ne namećući mu obvezu. I ako bi se taj potom promijenio, napuštajući onaj redoviti 
način življenja, eto mu se dosađuje s poukama, pravilima i metodama, i ako se on ne podloži i ne 
zauzme u svemu onome što je umijeće pobožnosti ustanovilo, i ako to ne vrši savršeno, gotovo je: 
počinju se za njega bojati te njegov život postane sumnjiv. A to zato što se ne prepoznaje da vježbe, 
koliko god mislili da su dobre i svete, nisu drugo doli put koji vodi do božanskoga sjedinjenja. 

Kako se može htjeti da se ostane na putu, a već seje stiglo na cilj? Ipak je to ono što se traži 
od duše za koju se boji da živi u zabludi. Ta je duša prešla u početku isti put poput drugih, poput 
njih je upoznala i vršila vjerno sve pobožnosti, ah je beskorisno željeti je sada uz njih vezati. Od 
trenutka kada joj je Bog, ganut njezinim naporima koje je ona učinila po tim sredstvima, došao 
ususret te se zauzeo da je dovede do toga blaženog sjedinjenja; od trenutka kada je ona stigla u te 
lijepe krajeve gdje se ne diše doli predanje i gdje svoj početak ima posjedovanje Boga po ljubavi; 
od trenutka napokon kada je taj dobri Bog, zamjenjujući je u njezinim naporima i njezinim 
vježbama, postao počelo njezinih djelovanja, te su metode izgubile za nju svaku korist. Te metode 
za nju predstavljanju samo jedan put koji je ona prešla i ostavila iza sebe. Tražiti, dakle, da se vrati 
tim metodama i da ih slijedi bilo bi kao tražiti da ostavi cilj koji je dostigla kako bi iznova prešla put 
koji ju je do cilja doveo. 

No tako će se izgubiti i vrijeme i energija: toj je duši dostatno malo iskustva kako bi se, 
usprkos tolikoj graji iznutra i izvana, uspjela zadržati neosjetljivom tim poticajima te bez 
uznemiravanja i najmanjega teturanja prebivati u onomu nutarnjem miru u kojemu se može tako 
korisno vježbati u ljubavi. To je središte njezina počinka ili, ako se hoće, izravna linija koju je 
zacrtao sam Bog, koju će ona slijediti zauvijek. Njome će postojano nastaviti te će sve njezine 
sadašnje obveze biti izvršene prema redu te linije; postupno kako joj se predstavljaju, tako će ih 
izvršiti bez uznemirenosti i žurbe. Za sve ostalo uzdržat će se u potpunoj slobodi, uvUjck spremna 
poslušati nadahnuća milosti čim ih osjeti, nadasve spremna prepustiti se poticajima Providnosti. 
Uostalom, te duše manje su potrebne vodstva od drugih, jer se ne dolazi u takvo stanje osim uz 
pomoć velikih i izvrsnih duhovnih vođa, te je gotovo providonosno da smrt ukloni ili život udalji 
one koje je imala i kojih je lišena. Ipak, uvijek ostaje spremna dati se voditi, samo se u miru čeka 
trenutak Providnosti, bez ikakve misli. 

Ponekad će se pronaći osobe prema kojima će se, a da ne znaju tko su i odakle dolaze, 
osjetiti tajno povjerenje koje Bog nadahnjuje u vrijeme lišenosti. To je znak da se on želi njima 
poslužiti kako bi dušama priopćio novo svjetlo, makar i na samo prolazan način. One tada traže 
savjet te s krajnjom poučljivošću slijede ono što im se kaže. No u nedostatku te pomoći drže se 
pravila koja su im dana od njihova prvoga duhovnika. Tako su uvijek stvarno vođene, ili preko 
starih načela jednom primljenih, ili po djelu tih prigodnih savjeta, te se njima povjeravaju sve dok 
im Bog ne pošalje osobe kojima će se iznova posve povjeriti, [ih će ih skloniti] iz ovoga svijeta 
nakon što su hodile u predanju pod njegovim vodstvom“. (Predanje Božjoj providnosti 2. Pog.). 

Teološka i svetačka tradicija razmišlja još o jednoj stvari kad se govori o djelovanju Božje 
providnosti, odnosu između providnosti, Božje pravednosti i milosrđa. Kako to primjećuje sv. Toma 
Akvniksi 200 u nekim Božjim djelima više do izražaja dolazi Božja pravednost i kazna a u drugima 
milosrđe kao kod obraćenja grešnika. Svetac naglašava da u svojoj pravednosti Bog čini tri stvari: 
daje svakome stvoru sve potrebno da dostigne svoj cilj, nagrađuje zasluge i kažnjava grijehe i 
zlodjela posebno kada grešnik ne traži njegovo milosrđe. Gospodin ne traži od nas nemoguće stvari, 
ne dopušta da budemo napastovani preko naših snaga i daje nam svoju milost, a poteškoće i patnje 
pripušta kao opomenu i prigodu za promjenu. 

Ako ih vjernik prihvaća u evanđeoskom duhu time što podnosi te mučne stvari nadoknađuje 
za svoje grijehe i to mu postaje prigoda za rast u poniznosti i pokajanju. Grešnik koji se ne kaje, ne 
odbacuje zlo i ne traže Božje milosrđe izlaže se Božjoj pravdi i kazni za svoje odgovorne čine. 
Crkva uči da svaki učinjeni grijeh sobom nosi posljedice i kaznu koja može biti vječna i vremenita, 


200 Sm.Th. I,q.21, a 4. 

ali te kazne nisu neka osveta koju Bog dosuđuje izvana nego su posljedica same naravi grijeha, a 
neke od kazni ostaju i nakon valjane ispovijedi: 

„Da bi se shvatili ovaj nauk i praksa Crkve, treba imati u vidu da grijeh ima dvostruku 
posljedicu. Teški grijeh nas lišava zajedništva s Bogom čineći nas time nesposobnima da 
postignemo vječni život; to se lišavanje zove »vječna kazna« za grijeh. S druge strane svaki grijeh, 
pa i laki, povlači sa sobom nezdravu privrženost uz stvorenja, koju treba čistiti bilo na ovoj zemlji 
bilo poslije smrti u stanju zvanom čistilištem. To čišćenje oslobađa od takozvane »vremenite 
kazne« za grijeh. Ove dvije kazne ne smiju se shvaćati kao vrsta osvete koju Bog dosuđuje izvana, 
već kao posljedice same naravi grijeha. Obraćenje koje proizlazi iz goruće ljubavi može postići 
potpuno očišćenje grešnika, tako da ne ostane više nikakve kazne. 

Oproštenje grijeha i obnova zajedništva s Bogom donose oproštenje vječnih kazni za grijeh. 
Vremenite kazne za grijeh ipak ostaju. Strpljivo podnoseći patnje i svakovrsna iskušenja te, kada 
dođe taj dan, sučeljavajući se vedro sa smrću, kršćanin treba da ove vremenite kazne za grijeh 
nastoji primiti kao milost; mora se truditi da djelima milosrđa i ljubavi, te molitvom i raznim 
pokorničkim činima potpuno odloži »starog čovjeka« i obuče »novog čovjeka«. (KKC 1471- 1472) 

Na otajstvenim putovima kojima Božja providnost vodi sveopću i pojedinačnu povijest nad 
pravednošću prevladava Božje milosrđe. Života mi moga - riječ je Gospodnja - nije meni do smrti 
bezbožnikove nego da se obrati od svoga zloga puta i da živi. (Ez 33, 11) Božje milosrđe prema 
nama očitovano je na najčudesniji i najjasniji način u osobi Isusa Krista, u njegovu djelu 
otkupljenja. Njegova smrt na križu blista Božjim očinskim milosrđem, ljubavlju koja prihvaća 
svakoga čovjeka. 

Bog, »bogat milosrđem« postaje vidljiv u Isusu Kristu upravo u svome milosrđu. Čitavoj 
starozavjetnoj poruci o Božjemu milosrđu Krist daje konačno značenje. »O njemu on govori i 
tumači ga ne samo slikama i prispodobama, već nadasve on milosrđe utjelovljuje i uosobljuje. On je 
sam, u određenom smislu, milosrđe. Tko milosrđe u njemu vidi i u njemu susreće, tomu Bog postaje 
osobito 'vidljiv' kao otac 'bogat milosrđem’«. (Ivan Pavao II., Dives in misericordia, 2) 

Božje milosrđe, do krajnosti iskazano u Raspetome na križu, postaje trajan poziv svakom 
čovjeku na nasljedovanje »puta milosrđa«. Kristove riječi »Blago milosrdnima, oni će zadobiti 
milosrđe« (Mf 5, 7) i »Što god učiniste jednomu od ove moje najmanje braće, meni učiniste!« (Mf 
25, 40), što li su drugo doli poziv na milosrđe, na djela milosrđa koja nalaze snagu i opravdanje u 
mudrosti križa. 

Svetačka tradicija jasno ukazuje da čovjek grijehom ranjeni dio svoje duše najlakše i 
najčešće otvara pred autentičnom ljubavlju. Zato stavlja sv. Ljudevit Montforski u Isusova usta ove 
riječi: 

„Konačno, da bi se Vječna Mudrost što više približila ljudima i što bolje im pokazala svoju 
ljubav, išla je dotle da je postala čovjekom, da je postala djetetom, postala je siromahom i za 
čovjeka umrla na križu. I koliko o je puta za vrijeme svoga zemaljskog života uzviknula: Dođite k 
meni, dođite svi k meni! Ja sam, ne bojte se; zašto se bojite? (usp Mt 11, 28)? Ta ja sam vam sličan, 
ja vas ljubim. A vi ste grješnici? - Pa upravo njih ja tražim. Ja sam prijateljica grješnika! Udaljili ste 
se iz ovčinjaka svojom krivnjom? - Ja sam dobri Pastir! Opterećeni ste grijesima, prekriveni 
gnusobama, ucviljeni žalošću? - Baš zato trebate da dođete e k meni, jer ja ću vas okrijepiti, ja ću 
vas odmoriti“! (LJVM 70)! 

Ali Isusova ljubav i milosrđe nije razlog da osoba ostane u neodređenosti, a još manje u 
podijeljenosti između duha svijeta i Evanđelja. Sv. Ljudevit želi voditi vjernika do osobnog susreta 
s Isusom i njegovom beskrajnom ljubavlju, a i s njegovom zahtjevanošću posvjedočenom u 
Evanđelju. Za sveca poziv čovjeku je jasan i traži cjelovit odgovor, zato u Isusova usta stavlja i 
sljedeće riječi: 

„Isus: Kršćani, morate slušati mene ili svijet; izaberite jedno ili drugo. Slušate li me? Neka 
mi svatko odgovori. Ja poučavam dobru, a svijet zlu. Kršćani, morate vjerovati meni ili svijetu. 
Izaberite jedno ili drugo. Vjerujete li mi, neka mi svatko odgovori. Ja nikada ne varam, a svijet vara. 

Kršćani, morate slijediti mene ili svijet; izaberite jedno ili drugo. Slijedite li me? Neka mi 
svatko odgovori. Ja se nikada ne mijenjam a svijet se mijenja. Kršćani morate služiti meni ili 
svijetu; izaberite jedno ili drugo. Služite li mi? Neka mi svatko odgovori. Ja nikada ne prolazim, a 
svijet prolazi. Ako slijedite ovaj mrski svijet, prisežem vam sada da ću vas zauvijek učiniti 
nesretnima. Slijedite li svijet ili Mene? Neka mi svatko odgovori“.(P 106, 1-5). 

Božja providnost vodi svijet ukazujući na milosrđe iskazano u Isusu Kristu. Dakle Papa 
Franjo naglašava da se Crkva mora upravo na to živjeti i naviještati: »Uvijek imamo potrebu 
razmatrati otajstvo milosrđa. Ono je izvor radosti, vedrine i mira. Ono je uvjet našega spasenja. 
Milosrđe: to je riječ koja objavljuje otajstvo Presvetoga Trojstva. Milosrđe: ono je posljednji i 
vrhovni čin kojim nam Bog dolazi u susret. Milosrđe: ono je temeljni zakon koji prebiva u srcu 
svake osobe, kada gleda iskrenim očima brata kojeg susreće na životnom putu. Milosrđe: ono je put 
koji sjedinjuje Boga i čovjeka, jer otvara srce nadi da smo ljubljeni zauvijek usprkos ograničenju 
zbog svoga grijeha.« 

»Milosrđe je sam temelj na kojem počiva život Crkve. Cjelokupno njezino pastoralno 
djelovanje moralo bi biti obavijeno nježnošću koju pokazuje prema vjernicima; ništa u njezinu 
naviještanju i njezinu svjedočenju svijetu ne bi smjelo biti lišeno milosrđa. Sama se vjerodostojnost 
Crkve očituje u tome kako ona pokazuje milosrdnu i suosjećajnu ljubav.« »Crkva ima 

poslanje naviještati Božje milosrđe, to živo srce evanđelja, koje na svoj način mora doprijeti do srca 
i uma svake osobe. (...). Za Crkvu i za vjerodostojnost njezina navještaja od presudne je važnosti da 
ona sama živi i svjedoči milosrđe.« (MV, 2,10 i 12) 

Postavlja se pitanje koji je odnos između molitve, a na poseban način molitve prošnje, i 
Božje providnosti. Svrha molitve nije, niti može biti preokrenuti nepromjenjive planove Božje 
providnosti nego da se vječni Božji naumi ostvare i izvrše. Bog je oduvijek htio našu molitvu, 
predvidio je i trajno je želi. Bog ostvaruje planove svoje providnosti tako da se služi i drugim 
uzrocima, kao što smo kazali, a u to svakako spadaju molitve i zasluge vjernika po dobrim djelima. 

Učinci molitve ne ovise o nama, providnost je uzrok učinkovitosti molitve. Bog želi da ljudi 
mole jer tako dobivaju milost od Njega, prepoznaju putove njegove providnosti i s njom surađuju na 
svoje dobro. Dakle molitelj treba tražiti i vršiti volju Božju, činiti ono što shvati da je u skladu s 
njom i istovremeno se predavati u ruke Božje providnosti. Tako daje molitva u biti štovanje Božje 
providnosti. Redovito one stvari koje stvaraju poteškoće molitelju kao što su nepročišćene strasti, 
grijesi, zaslijepljenost duha su i zapreka koja koje iskrivljuju putove Božje providnosti. Bog je sve 
to htio i predvidio u svojim vječnim i svemogućim planovima te je molitva važna karika u 
ostvarenju planova Božje provodnosti. 

Živjeti svoj vjernički i duhovni život u predanju u Božju providnost sobom nosi brojne 
duhovne plodove koji vode u kojima se jasno očituje oživljavajuće Božje djelovanje u životu 
vjernika, događa se novi život u Isusu Kristu u duši. Pokret predanja u duši je u biti nastojanje oko 
otvaranja cjelovitosti vlastitoga života sa svome što se događa mučeno i teško kao i radosno i lijepo 
Bogu, sve se pred Bogom živi. To nije neka tehnika ni čisto ljudsko umijeće nego plod milosti i 
našeg života s Bogom i u Bogu što podrazumijeva istinoljubivost i prihvaćenje svega u životu. Mi 
čineći svoj dio predajemo se Bogu i u uspjesima i neuspjesima, u ispunjenim i neispunjenim 
očekivanjima. Bog iznad svega očekuje i gleda jesmo li se okrenuli njemu i ne želi da se zatvorimo 
s sebe nego mu prikazujemo sebe, cjelovitost svoga bića, doživljaja i nastojanja. Na takav način 
duša u svemu tome ne ostaje sama. 

Prvi plod je sigurnost i utjeha te moć i snaga duše u tolikim pometnjama, nemirima i 
olujama svijeta ostane postojana u vjeri i nadi. Onaj naime, koji pomno promatra, da se u svijetu 
ništa ne događa, što Božja providnost ne usmjerava na neko dobro, lako se smiri i nađe spokoj duši, 
makar se čini, da bezbožnici vladaju, dobri bivaju progonjeni, a pravednost gažena. Ništa se naime 
od svega toga ne bi događalo, kad Bog ne bi pripustio, a Bog onima koji mu vjeruju sve okreće na 
dobro. 

Drugi plod je strpljivost u podnašanju nevolja ovoga svijeta. Ima mnogo ljudi, koji u 
siromaštvu, bolesti, raznim nevoljama i patnjama mrmljaju i protiv Boga, što je dopustio, da na njih 

dođu ove nevolje, kao da Bog, otac sviju, nema skrbi za njih, ili kao da im nepravedno daje ove 
nevolje. No ovo će se stanje i mišljenje promijeniti ako se promisli, da je sva ova zla Bog zbog 
njemu znanih razloga pripustio ili dao. Iako i kod vjernika nastaje unutarnji duboki osjećaj, da se 
mi nalazimo u progonstvu, a ne u domovini, u dolini suza, a ne u raju naslade, u mjestu pokore, a ne 
radosti, u stanju putovanja, a ne na koncu cilja i blaženosti kod njih prevladava nada u Boga. A u 
našim progonstvom na zemlji, vjera uz svu zauzetost nas potiče, da si što žarče zaželimo našu 
vječnu domovinu. 

Treći plod jest najveće pouzdanje u Boga, koji se brine za nas. Po tom pouzdanju nestaje u 
našem životu tjeskobne brige. Naime tjeskoba se javlja u ljudskom srcu koje gubi sigurnost u životu 
i u život kao takav, kao strah od događaja ili sila koje ne možemo kontrolirati. Prednje u Očevu 
providnost oslobađa vjernika od užasa ništavila koji nastaje zbog frustirane težnje za posjedovanjem 
života i vlastitog dostojanstva, od užasa tame koja nastaje zbog osujećene težnje za spoznajom, 
nedostatak spoznaje i znanja posebno u teškim situacijama rađa užasom tame i na kraju od užasa 
samoće i ostavljenosti kao posljedice frustrirajuće težnje za srećom i ljubavlju. 

Četvrti plod je sigurnost vjere u nevoljama. Budući da Bog najbrižnije vodi očinsku skrb za 
nas, nema razloga, da se bojimo zala, dolazila ona od đavla ili od ljudi ili od bilo kojeg stvorenja. 
Mi znademo naime, da Bog ne će dopustiti na nas nikakvo zlo, što nije na naše dobro, ako ga 
primimo u vjeri i nadi kako treba. P. Szentmartoni navodi kako vjera i predanje u Očevu providnost 
ima i učinke da dušu osobađa od užasa ništavila, užasa tame i užasa samoće jer donosi vjerniku 
sigurnost i svjetlo spoznaje da se predaju u ruke milosrdnog Oca koji ga uvijek ljubi i nikada ne 
ostavlja. 201 

Bez ovoga iskonskoga povjerenja u Boga našeg Oca i njegovu providnost u duši čovjeka 
rađa se bijeg kao obrana od strahova i tjeskoba, često bijeg u poroke koji zavaravaju i zarobljavaju 
čovjeka rušeći njegovo temeljno dostojanstvo. Bijeg i nemogućnost da se nosi s ovim problemima 
može prerasti i u agresiju, napad na nekoga ili nešto ili u povlačenje pred sobom, drugima i životom 
nastojeći postići to da drugi nema ni prilike ni razloga da nas ugrožava. Postoje i drugi načini 
bježanja od iskonskih problema kao što su maštanje i bijeg od stvarnosti, aktivizam ili djelovanje 
zbog samoga djelovanja zbog nekog osjećaja zadovoljstva zbog činjenja najčešće beskorisna i 
besplodna. I na kraju prepuštanje negativnim stanjima, zatvaranje u vlastite cme misli i strahove, 
zle slutnje i očekivanja. 

Autentično predanje u ruke Očeve providnost u vjeri i nadi vjernika koji se trudi živjeti u 
milosti s vremenom ostvaruje bliskost duše s Bogom, rađa jednostavnošću i slobodom te dovodi do 
ustrajnosti u življenju vjere usprkos nutarnjih i vanjskih poteškoća te na kraju rađa mirom i radošću 
u duši, a sve to je temeljenja pretpostavka za ostvariti autentičnu ljubav prema Bogu u životu u 
čemu se i sastoji duhovni rast. Ali vjernik treba vjerovati i nadati se jer time ostavlja otvorena vrata 
Božjem djelovanju: 

Sv. Katarina Sijenska u svome remek djelu o Božjoj providnosti u prvom licu kao da sam 
Bog govori piše: „Još sam dao čovjeku pomoć ufanja, ako okom presvete vjere gleda na cijenu Krvi 
koja je za nj plaćena te mu daje čvrstu nadu i sigurnost spasenja. Zbog poruga raspetoga Krista dana 
mu je čast; pa ako i svim udovima svoga tijela mene vrijeđa, Krist je blagoslovljeni, Jedinorođeni 
moj Sin, na čitavom tijelu podnosio prevelike patnje, te je svojim posluhom digao vaš neposluh. Od 
ovog ste posluha svi crpili milost, kao što ste iz Adamova neposluha svi naslijedili istočni grijeh. 

To vam je dala moja providnost. Ona je od početka svijeta do danas proviđala i proviđat će 
do posljednjeg dana potrebama i spasenju čovjeka na mnoge i različite načine (već prema tome 
kako ja, pravedan i pravi liječnik, vidim da je potrebno za vaše bolesti) da mu vratim savršeno 
zdravlje, ili da ga sačuva. 

Moja providnost ne će nikad uzmanjkati onomu koji bude htio da je primi, kao što su oni 
koji se u mene ufaju. A onaj koji se u me ufa, koji zaista kuca i zove ne samo riječima nego i 


Nav.dj. str. 196- 198 

osjećajem i svjetlom presvete vjere, uživat će moju providnost. To se ne dešava onima koji kucaju i 
zovu samo zvukom riječi, govoreći: »Gospodine, Gospodine«. Kažem ti, ako me ne pitaju drugom 
krjepošću ne ću ih prepoznati svojim milosrđem, nego svojom pravednošću. Dakle moja providnost 
ne će uzmanjkati onomu koji se uistinu ufa u mene, nego onomu koji se ne ufa u mene, nego u 
samoga sebe“. (DBP 36) 

Blažena Marija Terezija od sv. Josipa, Majka i utemeljiteljica Kannela Božanskoga Srca 
Isusova isto to poručuje drugim riječima: 

„Moramo se tako odlučno predati Bogu, da se od Njega ne udaljimo niti u jednoj stvari. 
Treba uvijek raditi i trpjeti za Boga i Njemu prepustiti da svima upravlja i vlada. Naša jedina želja i 
naše čeznuće mora biti da se u svemu izvrši Njegova najsvetija Volja “(Mali vodič za savršenstvo 

19) 

Blaženica je svjesna bolne činjenice da duša sama može stavljati zapreke na putovima 
kojima je Božja providnost vodi, i to po nepouzdanju. Dakle, da bi uz molitvu i milost uz 
izbjegavanje grijeha duša rasla, mora paziti da vlastitim nepouzdanjem ne priječi put svoga 
duhovnog rasta. 

„Nepouzdanje kao da Bogu veže ruke da nam ne može dati svoje Božanske darove i 
blagoslov, jer je velika nezahvalnost ne imati povjerenja u Onoga čija se Providnost brine i za ptice 
u zraku.“ {Mali vodič za savršenstvo 21) 

Razmisli! Kak\>o je moje iskustvo vezano uz Božju providnost na mom putu duhovnoga 
rasta? Koje su glavne poteškoće na tom putu? Činim li redoviti čin predanja u ruke Božje u mom 
življenju vjere? Kako se to odražava na moj duhovni put? Koja je uloga molitve u svemu tome? 

5.2. Život i rast u Božjoj milosti 

Bog je svet, vječan, sam u sebi savršen. Čovjek je smrtan, on je grješnik, nesavršen - ali 
otvoren Bogu. Ipak, ne bi bilo povijesti čovjeka s Bogom da vječni i sveti Bog nije ljudima ponudio 
mogućnost susreta i da se, po tome susretu, On sam nije čovjeku predao. Na taj Božji dar 
podsjećamo onda kada govorimo o »milosti«. Nijedan čovjek ne može zaslužiti »milost«; radi se o 
slobodnu i nezasluženu Božjemu daru; daje ga Bog koji hoće spasenje sviju ljudi (usp. 1 Tim 2, 4). 
No čovjek može odbiti taj dar. Božja milost čini nas sličnima njemu: »Milost je sudjelovanje u 
Božjem životu; ona nas uvodi u intimnost trojstvenoga života« (KKC 1997); postajemo sinovi i 
kćeri Božje, subaštinici Kristovi, pozvani na vječni život, na zajedništvo s Bogom licem u lice. 
»Milošću Božjom jesam što jesam« (1 Kor 15, 10). Postoje ljudi kojima Bog povjerava posebnu 
službu za koju im daje i posebnu milost. 

Katekizam katoličke Crkve nas uči da naše opravdanje ili spasenje dolazi od Božje milosti. 
A milost definira kao „naklonost, ničim zasluženu pomoć koju nam Bog daje da bismo odgovorili 
njegovu pozivu: da postanemo sinovi i kćeri Božje, posinci, sudionici božanske naravi i života 
vječnoga.“(KKC 1996) 

Sukladno tome svetačka tradicija pa tako i sv. Ljudevita govori o milosti, glavni naglasak je 
na nestvorenoj milosti, to jest na osobnom sjedinjenju s Isusom Kristom: „Sva naša savršenost stoji 

u ovome: upriličiti se Isusu Kristu, s njim se sjediniti i njemu se posvetiti“ (PP 120), a ne na 

909 

stvorenoj milosti shvaćenoj kao određenom daru koji nam Bog daruje, mada i o tome govori." 

Svečeva misao je naglašeno usredotočena na promjenu života vjernika i iznalaženje 
sredstava za ustrajnost na putu vjere, a Montfort je duboko svjestan apsolutne potrebe Božje milosti. 
Svetac piše: „Bezuvjetno je potrebna milost Božja da se svim tim sredstvima spasenja i posvećenja 
možemo poslužiti, a ta se milost daje svima u većoj ili manjoj mjeri. U to nitko ne sumnja. Kažem: 
u većoj ili manjoj mjeri, jer Bog, premda je neizmjerno dobar, ne podjeljuje svoje milosti svima u 
istoj mjeri, ali ipak svakome daje dostatno milosti. Duša, vjerna velikoj milosti, čini veliko djelo, a s 


202 G. Colzani, Grazia, u DSM, str. 817 - 834. 

malom milosti, malo djelo. Vrijednost i veličina milosti koju Bog daje, a duša slijedi, čini vrijednost 
i veličinu naših djela. Ta su načela neoboriva“ (MT 5). 

Sveti se Ljudevit kao gorljivi misionar ne zaustavlja na moraliziranju niti na psihološkoj 
perspektivi nego želi uzdići vjernika na teološku razinu, otajstvenu nedokučivu ljudskim snagama, i 
voditi ga do motrenja Božje ljubavi koja nam se daruje i traži naš odgovor u ljubavi: „Vječna 
Mudrost, ta vječna i toliko ljupka ljepota toliko želi prijateljstvo ljudi, daje nadahnula i knjigu da 
postigne to prijateljstvo otkrivajući čovjeku svoju uzvišenost i živu želju kojom ga želi imati. Taje 
knjiga kao pismo ljubljene svom ljubljenom da zadobije njegovu ljubav. Tako žarkom željom čezne 
za čovjekovim srcem i tako nježno traži njegovo prijateljstvo, a izrazi i pozivi toliko su puni ljubavi, 
da, rekao bih, dok ih sluša, to nije Vladarica neba i zemlje, i da joj je potreban čovjek da tek onda 
postane sretna“ (LJVM 65). 

Bog ljubavi ulazi u našu povijest i u povijest spasenja ima osobno dijaloške karakteristike 
susreta i sjedinjenja Boga i čovjeka. Bog sam se založio kako bi uzdigao čovjeka u zajedništvo sa 
sobom. Čovjek treba učiti svaki napor kako bi zadobio Božju Mudrost: „Tko želi imati znanje o 
stvarima u redu milosti i naravi, i to ne obično, suho i površno, već izvanredno, sveto i duboko, 
mora poduzeti sve napore da steče Mudrost bez koje čovjek, ma kako bio učen pred ljudima, pred 
Bogom ne vrijedi ništa“ (LJVM 58). 

„Spoznaja vječne Mudrosti nije samo najplemenitija i najugodnija nego je također i 
najkorisnija i najpotrebnija, jer se život vječni sastoji u tome da upoznamo jedino pravoga Boga i 
njegova Sina Isusa Krista (usp. Iv 17, 3), jer tebe znati, uzvikuje mudrac govoreći o Mudrosti, 
savršena je pravednost, i poznavati snagu tvoju korijenje besmrtnosti (usp. Mudr 15, 3). Želimo li 
uistinu imati život vječni, težimo za spoznajom vječne Mudrosti. Želimo li već na ovom svijetu 
savršenu svetost, i ponovno, upoznajmo Mudrost. Hoćemo li u srcu imati korijen besmrtnosti, 
imajmo u duhu spoznaju Mudrosti. Spoznati Krista, utjelovljenu Mudrost, znači dosta znati, makar 
drugo ne poznavao. Znati sve, a njega ne upoznati, znači uistinu ništa ne znati“ (LJVM 11). 

Božja ljubav se na poseban način očituje i ostvaruje u otkupiteljskoj ljubavi Isusa Krista koji 
se žrtvovao za nas do smrti na Križu. Križ je događaj ljubavi u Božjim planovima još od vječnosti i 
u vremenu (LJVM 42- 46; 168). Bog ljubavi koji nam se daruje u križu za sv. Ljudevita je temelj i 
kriterij života milosti. Kršćanski život on opisuje kao pripadanje Bogu i ucjep ljenje u Isusa Krista 
po krsnoj milosti čiji smo mi udovi: „Iz našega odnosa prema Isusu možemo zaključiti da mi nismo 
svoji, kako veli apostol, nego sasvim Isusovi, kao njegovi udovi i njegovi robovi, koje je on kupio 
neizmjerno skupo, svom cijenom svoje krvi. Prije krštenja pripadali smo đavlu kao njegovo roblje; 
no krštenje nas je učinilo pravim robovima Isusa Krista, te više ne smijemo živjeti, raditi i umirati 
nego samo da donesemo rod ovome Bogočovjeku, da ga slavimo u svom tijelu i učinimo kraljem 
svoje duše, jer smo njegova tekovina, njegov stečeni narod i njegova baština“ (usp. Rim 7, 14) (PP 
68 ). 

Istu misao potpunog pripadanja Isusu i kršćanskog života kao njegova nasljedovanja na 
drugom mjestu, svetac temeljeći se na Evanđelju (usp. Iv 15,13-15) izražava pojmom prijatelj: 
„Napokon je savršeni prijatelj križa, pravi Kristonosac, što više drugi Isus Krist, tako da uistinu 
može reći s apostolom: Živim, ali ne više ja, nego Krist živi u meni“ (usp. Gal 2, 20) (PPK 4). 

Iz dosada izrečenog prirodno nameće pitanje sudjeluje li i kako u tom postupku opravdanja 
čovjek sa svojom slobodnom voljom. Na prvo pitanje crkveni nauk odgovara potvrdno: „Bog je htio 
čovjeka prepustiti u ‘ruke njegove vlastite odluke’ (Sir 15,14), tako da sam od sebe traži Stvoritelja 
i da slobodno prianjajući uza nj dođe do potpunog i blaženog savršenstva. 14 (KKC 1743). 

BI. Marija Terezija skupa sa svom svetačkom tradicijom duboko je svjesna da je za svaki 
duhovni rast neophodna Božja milost. 

„Počnite sveto živjeti u srdačnom sjedinjenju s Bogom. U onoj mjeri u kojoj duša sudjeluje 
u tom sjedinjenju, dobiva milost i blaženstvo koje druge duše nemaju i nikada tu milost ne okuse!“ 
(Pisma st.68) 

Čovjek sa svoje strane treba učiniti svaki napor kako bi surađivao s Bogom. Upravo se po 
toj suradnji događa duhovni rast, a on se pred Bogom događa tako da njemu vjerna duša zadobiva 
sve više i nove milosti, u smislu darovane stvorene milosti. 

„U mnogim i mnogim dušama vidimo kako je svjetlo milosti već ugasilo, u nekima još tinja, 
ah, u jednom dijelu još gori svijetlo milost, ali to je onda sve. I mnogi kršćani koji idu svaki dan na 
sv. Pričest, i time se suprotstavljaju zavođenju svijeta, ali imaju svoje obitelji, svoje brige i posao, a 
malo vremena da se brinu za svoje duše.“ 

„Sve ovisi o suradnji s milošću, i bez zauzetog rada na vlastitoj duši nećemo dobiti velikih 
milosti, a bez njih ne može ni najrevnija dobiti milost za rad i da ide u misije, to je najviše u našem 
Redu. To je rad sv. Franje Ksaverskog i bio je rad samog našeg Božanskog Spasitelja. Koje nemaju 
milost ovoga zvanja, neka onda barem žrtvuju sve svoje poslove i napore za obraćenje i spasenje 
duša i po molitvi, vapajima i velikoj revnosti u vršenju pokorničkih djela, zadobiju milost za sve. 
Jednom neće svi imati istu radost i jednake zasluge u nebu.“ (Pisma st.72) 

Postavlja se pitanje koje učinke u duši čini posvetna milost kada se vjera živi na autentičan 
način? Naravno da se svi učinci mogu svesti na rast u novom životu u Isusu Kristu ali pobliže ćemo 
istražiti tu kompleksnu duhovnu dinamiku. 204 

Prvi od učinka života u posvetnoj milosti je taj da čuva duša od pada u teški grijeh. O 
nastojanu da vjernik živi u Božjoj milosti Crkva uči: „Nitko, pa ni onaj koji je obnovljen milošću 
krštenja je u stanju nadvladati đavolske zasjede i pobijediti požude tijela ako ne zadobije od Boga 
svakodnevnu pomoć ustrajnosti u dobrim djelima. (...) 

„Tko kaže da se milost Božja po Isusu Kristu daje samo zato kako bi čovjek lakše mogao 
pravedno živjeti i zaslužiti vječni život, kao da bi po slobodnoj volji bez milosti oboje mogao 

905 ^ 

postići ah s mukom i teško neka je anatema“.“ 

Dakle zbog vanjskih i nutarnjih poteškoća, strasti, napasti i zlih sklonosti nije čovjeku 
moguće opsluživati kroz duži vremenski period Božji zakon samo svojim naravnim snagama. Da bi 
izbjegli ponovne padove potrebna nam je Božja milost s kojom moramo surađivati i na takva način 
on oblikuje svoj nutarnji habitus, nutarnje trajno raspoloženje i sklonost činjenju dobra kao što i 
ponavljani padovi u teški grijeh oblikuju nutarnju sklonost prema ponavljaju istog tog istog grijeha. 
Život u stanju milosti malo po malo u duši jača, ne bez napora, otklon prema grijehu i zlim 
sklonostima. 

Drugi učinak milosti je taj da ona daje duhovnu plodnost našim dobrim djelima. Božja 
milost prethodi, prati i slijedi kršćanska dobra djela, u smislu da ona prvenstveno imaju Boga kao 
svoje izvorište, dok ih vjernik čini Božja milost je s njim i ako nakon učinjenog djela ima duhovnih 
plodova to se ima zahvaliti Božjoj milosti. Udio vjernika u svemu tome je djelatna suradnja što se u 
teologiji i duhovnosti vezuje uz pojam zasluge. 

Zasluge i duhovni rast duše se događaju po molitvi i činjenju dobrih dijela. Bog želi da mi 
ljudi na takav način surađujemo u ostvarenju našeg spasenja. Veličina zasluge pred Bogom ovisi o 
kojoj se kreposti radi, težini prigoda u kojima se čine evanđeoski čini, načinu i spremnosti duše koja 
čini, a iznad svega ovisi o stupnju čistoće ljubavi vjernika u trenutku činjenja djela. Još je sv. 
Augustin kazao da Bog koji te stvorio bez tebe, bez tebe te neće spasiti. Pa ipak i te zaslugu treba u 
prvom redu pripisati Božjoj milosti, a tek onda čovjekovoj suradnji. I sama čovjekova zasluga 
pripada Bogu. Posvetna milost se gubi u duši po činjenjem teških ili smrtnih grijeha, a dok laki 
grijesi gase djelovanje milosti u duši i priječe duhovni rast. Izgubljena posvetna milost se zadobiva 
po dobro obavljenoj ispovijedi. 

Prvotnu i posvećujući milost ne možemo nikada ni na koji način zaslužiti. Ona je čisti dar 
Božjeg milosrđa. Ali kada vjernik surađuje s milosti time stječe zasluge i pripravlja se za daljnje 
dobivanje milosti. Rast milosti je moguć. Isus potiče da donosimo veći plod (Iv. 15, 8), a apostol 
Pavao potiče da dostignemo puninu mjere i milosne dobi Kristove (Ef. 4, 13). 


203 Neobjavljena pisma, pismo pod nazivom O čišćenju i ukrasu duše. 

204 F. Cuttaz, La nostra vita di grazia, Paoline, Milano 1960, str. 177- 250. 

205 J. Collantes, Lafede della Chiesa cattolica , Vatikan 1993, br. 8011.; Tredentski koncil VI, kan.2. 

Mjera napretka u duhovnom životu nisu već stečena dobra i već postojeći kreposni život, 
nego onaj duhovni život koji tek imamo steći. 

Isus Krist je dao Crkvi sredstva za dijeljenje Božje milosti: sedam svetih sakramenata ili 
tajna, otajstava. Sakramenti su vidljivi znaci nevidljivog djelovanja Božje milosti, djelotvorni su 
snagom Duha Svetoga i posredstvom svećenika. Svaki naime dostojno primljeni sakramenat - 
krštenje i pokora - donosi nam posvetnu milost, a ostali sakramenti čine da milost u nama raste 
skupa sa svim drugim pripadnim darovima. 

Ljudski život kao takav je u nastajanju i podrazumijeva djelatnost. Stoga se i život milosti 
očituje i razvija djelima. Pogotovo se ne može usavršiti bez njih. No krivo bi bilo misliti kao da su 
sakramenti i osobne zasluge dva različita puta koja vode cilju rasta u milosti. Ne, to je jedan isti put 
cjelovit u životnom iskustvu svakog pojedinog vjernika. O naravi zasluga Crkvi uči: 

„Čovjekova zasluga pred Bogom u kršćanskom životu počiva na tome što je Bog slobodno 
odlučio čovjeka pridružiti djelu svoje milosti. Očinska djelatnost Božja pretječe svojim 
nadahnućem, i na to se čovjekovo slobodno djelovanje nadovezuje suradnjom, tako te zasluge za 
dobra djela treba pripisati najprije Božjoj milosti, a onda vjerniku. I sama čovjekova zasluga, 
uostalom, pripada Bogu jer je dobrim djelima u Kristu izvor Duh Sveti svojim nadahnućima i 
pomaganjem. 

Budući da nas naše posinaštvo po milosti čini sudionicima božanske naravi, ono nam može, 
po nezasluženoj pravednosti Božjoj, pružiti i pravu zaslugu. To je pravo tek posljedica milosti, puno 
pravo na temelju ljubavi koja nas čini »subaštinicima« Kristovim i dostojnima da steknemo 
»obećanu baštinu vječnoga života«. Zasluge naših dobrih djela darovi su Božje dobrote. »Najprije 
nam je dana milost, potom slijedi ono dugovano (...) i tako njegovi darovi postaju tvoje zasluge«. 

Budući da u redu milosti inicijativa pripada Bogu, nitko ne može zaslužiti prvu milost koja 
stoji na početku obraćenja, oproštenja i posvećenja. No na poticaj Duha Svetoga i ljubavi možemo 
sebi i drugima susljedno zaslužiti korisne milosti za naše posvećenje, za porast milosti i ljubavi i za 
postignuće vječnoga života. I sama vremenita dobra, kao što je zdravlje i prijateljstvo, možemo 
zaslužiti po rasporedu Božje mudrosti. Sve su te milosti i ta dobra predmet kršćanske molitve. Ona 
proviđa našoj potrebi za milošću u svrhu zaslužnih djela. 206 

Ljubav Kristova u nama vrelo je svih naših zasluga pred Bogom. Milost nas po djelatnoj 
ljubavi sjedinjuje s Kristom tako te jamči nadnaravni značaj naših čina i dosljedno njihovu 
zaslužnost pred Bogom i pred ljudima. Sveci su uvijek bili živo svjesni da su njihove zasluge čisti 
milost. (KKC 2007-2011) 

Svetačka tradicija je svjesna cilj duhovnog života i rasta nije stjecanje zasluga kao takvih 
nego što veća i čišća ljubav prema Bogu, a u tom kontekstu i zasluge imaju svoju ulogu iako se 
sveci i u tome pred Bogom ogoljuju idući što je više moguće putem evanđeoskog duhovnog 
siromaštava. Tako sv. Terezija od Djeteta Isusa uči: 

„Poslije zemaljskog progonstva nadam se da ću tebe uživati u vječnoj domovini Ali ne želim 
skupljati zasluge za nebo: hoću raditi jedino za tvoju ljubav (...) Uvečer ovoga života pojavit ću se 
pred tobom praznih ruku jer te ne molim Gospodine, da brojiš moja djela. Sva naša pravedna djela 
nisu bez mrlje u tvojim očima. Zato hoću da se zaodjenem tvojom vlastitom pravednošću i da od 
tvoj ljubavi primim vječno posjedovanje tebe samoga. (Čin prikazanja milosrdnoj ljubavi ) 

Sv. Ljudevit Montforski, uči da Isusu po Mariji predajemo sve ono što imamo i što jesmo, 
što molimo i činimo. 

„Ovdje treba napomenuti da u dobrim djelima koja činimo imaju dvije stvari: naknada i 
zasluga, to jest naknadna ili isprosna vrijednost i zaslužna vrijednost. Naknadna ili isprosna 
vrijednost nekoga dobrog djela jest sami dobri čin, ukoliko njime zadovoljavamo kazni za grijehe ili 


206 F. Calcagno, II tesoro della grazia santificnate, Rim 1958, str. 97-180. 

postižemo koju novu milost; a zaslužna vrijednost, ili zasluga, jest dobri čin ukoliko zaslužuje 
milost i vječnu slavu. 

Mi, eto, ovom posvetom poklanjamo Presvetoj Djevici svu naknadnu ili isprosnu i zaslužnu 
vrijednost svojih dobrih djela; drugim riječima: dajemo joj naknade i zasluge svih svojih dobrih 
djela. Dajemo joj svoje zasluge, svoje milosti i svoje krjeposti, ne da ih podijeli drugima (jer su naše 
zasluge, milosti i kreposti, pravo govoreći, neotuđive; jedini je Isus Krist, postavši našom 
jamčevinom kod Oca, mogao nama podijeliti svoje zasluge), nego da nam ih ona sačuva, umnoži i 
uljepša, kako ćemo to poslije rastumačiti; no svoje joj naknade dajemo da ih udijeli komu joj je 
drago i na veću slavu Božju“. (PP 122) 

Da se može ostvariti prava kršćanska zasluga, potrebiti su i neki uvjeti. Milost će s nama 
surađivati jedino onda, ako su naša djela učinjena svjesno, voljno i slobodno, u skladu sa 
evanđeoskim duhom, Božjim zapovijedima i krepostima, iz nad naravne ljubavi. O tome imamo 
Božje obećanje: "Blažen čovjek koji izdrži kušnju, jer će prokušan primiti vijenac života, koji je 
Bog obećao onima što ga ljube" (Jak. 1,12). 

Kako je Božje obećanje neprevarljivo, slijedi da konačno veličina zasluge zavisi o nama. 
Koliko budemo posjedovali veći stupanj milosti te činili dobra djela iz uzvišenijih ciljeva, sa većim 
žarom i u što većem jedinstvu s Kristom, toliko će i više rasti stupanj naših zasluga. Isto tako što 
naše djelo bude u sebi plemenitije, češće puta izvedeno, dulje vremena trajalo ili vršeno uz teške 
žrtve i velike poteškoće, tim veća mu je zaslužna vrijednost pred Bogom. 

Za duhovni život je važno znati kako to uči sv. Toma Akvinski: ako smo u stanju teškog 
grijeha, naša dobra djela nemaju nad naravne vrijednosti. Čovjek koji pred Bogom živi u stanju 
teškoga grijeha ne može imati nikakvih zasluga čak niti za ona prije grijeha izvedena dobra djela 
koja kao da postaju umrtvljena ili zamrznuta djela. Smrtni grijeh briše svaku zaslugu. Ipak se 
dobrim djelima, makar bili u stanju grijeha, može potaknuti dobrotu Božju da nam priskoči u 
pomoć djelatnim milostima. Prema tome se uvijek isplati činiti dobro, čak ako smo i u teškome 
grijehu. Nakon dobivenog oproštenja po valjanoj ispovijedi opet nam se vraćaju izgubljene zasluge. 
Umrtvljenja dobra djela se odmrzavaju i zasluge nanovo oživljuju. Tako je u svakom slučaju 
korisno činiti dobro. Čovjek sam po sebi u svojoj slobodi može pasti i grijeh ali bez pomoći Bože 
milosti ne može se podići iz grijeha. Ako smo u grijehu, da se pripravimo na primanje milosti. Ako 
smo u milosti, daje povećamo i time napredujemo u svetosti. 

Dok je čovjek u smrtnom grijehu izgubio je prijateljstvo s Bogom. Sva dobra djela učinjena 
prije toga pada u smrtni grijeh postaju pred Bogom bez vrijednosti, a dobra djela što ih čini u 
takvom stanju nisu pred Bogom zaslužna. Međutim, dobra djela što ih čovjek čini dok je u smrtnom 
grijehu ipak nisu bez ikakve vrijednosti jer potiču Boga da radi njih čovjeku grešniku udijeli milost 
pokajanja i obraćenja. Kad bi Bog čovjeka, nakon toga što je teško ili smrtno sagriješio, sasvim 
napustio, tko bi se od ljudi spasio? 

Malo je ljudi koji su posvetnu milost kroz sav život vjerno sačuvali. Uslijed ljudskih slabosti 
događa se da ljudi i teško padnu. Grešnike Bog ne napušta. Daje im i u grešnom stanju djelatnih 
milosti, to znači: od vremena do vremena rasvijetli im razum da vide zlo što su ga učinili i potakne 
volju da se pokaju, k Bogu obrate i spase. Prema tome ne smije čovjek, makar kakav grešnik bio, 
očajavati, nego treba i u grešnom stanju na Boga misliti, moliti i dobro činiti. 

Iako, dakle, dobra djela, učinjena u smrtnom grijehu, nisu zaslužna ona su ipak potrebna 
tako da ih Bog iz dobrote i milosrđa svoga nagrađuje pokajanjem i obraćenjem ili kojim drugim 
vremenitim dobrom. Zaslužna su samo ona djela koja čovjek čini u stanju posvetne milosti. U 
stanju posvetne milosti je čovjek u prijateljstvu s Bogom, pa mu se tada i sva dobra djela, što ih s 
milošću čini, uzimaju u zaslugu i konačno nagrađuju blaženim gledanjem Boga u nebu. Kako su 
smrtnim grijehom sva prijašnja dobra djela umrtvljena i bez zasluge pred Bogom, tako su 
pokajanjem i ispovijeđu, čime je grešnik dobio posvećujuću milost, nanovo oživjela i postala pred 


Sh. Th. III, q.89, ad 3.1 Dodatak q 14, 4. 

Bogom zaslužna. Novim, dakle, postizavanjem posvetne milosti oživljuje i sve dobro što je u 
grešnom stanju bilo umrtvljeno. 

Dužnost svakoga čovjeka bježati od zla i čuvati se grijeha koliko je najviše moguće, a na 
drugoj strani činiti uvijek i svuda samo dobro. Ako se uslijed ljudskih slabosti dogodi i teški pad, pa 
se čovjek udaljio od Boga i postao neprijatelj Božji, ni tada ne smije klonuti duhom i prestati da čini 
dobro. Naprotiv, i tada treba samo dobro činiti. Naročito treba paziti da se posvetna milost nikada 
ne izgubi iz naše duše, jer su za vrijeme posvetne milosti sva dobra djela, s milošću učinjena, 
zaslužna. A ako se po nesreći posvetna milost izgubi, treba nastojati dobiti je što prije natrag po 
svetoj ispovijedi, da tako ožive i zaslužnima postanu sva prijašnja dobra djela koja su po teškom 
grijehu bila umrtvljena. Posvetnu milost treba budno čuvati i s djelatnom neumorno surađivati, pa je 
radi dobrote i vjernosti svakom osigurano Božje spasenje. 

Dakle oživljavajuće djelovanje Božje milosti nužno vodi vjernika putem krsne dinamike 
umiranja staroga i rađanja novoga čovjeka u Isusu Kristu po životu u posvetnoj milosti. Tko ne živi 
po Božjoj riječi, tko krši Božje zapovijedi teško griješi time pokazuje da ne ljubi Boga prema onoj 
biblijskoj: „Kad god vršimo njegove zapovijedi spoznajemo da smo ga upoznali. Tko god tvrdi 
spoznao sam ga a ne vrši njegovih zapovijedi, lažac je i u njemu nema istine “ (1 Iv 2,3) 

Sv. Ljudevit sa svom svetačkom tradicijom uči da pad u grijehe sa sobom nosi i bolne 
posljedice, potpuno gasne ili slabi milosni život u duši: „Smrtnim grijehom uvijek gubimo milost. 
Čovjek se izlaže nemilosti pravednog i besmrtnoga Boga. Tako čovjek zaslužuje vječnu kaznu. Laki 
grijeh slabi milost Duha Svetoga, a kazna je vremenita“ (P 109, 17). 

Dakle da bi duhovno rastao u ovom periodu duhovnog života, vjernik se treba boriti da ljubi 
Boga tako da ne pada u teške grijehe, a na tom putu milosti Božja inicijativa pretječe, pripravlja i 
potiče slobodan čovjekov odgovor. Čovjek kod pada u grijeh redovno kuša nemir i nutarnju 
mučninu. Božja milost koja ga poziva na povratak Bogu, odgovara najdubljim težnjama ljudske 
slobode za ljubavlju i mirom. 

Čista ljubav oko koje se duša na poseban način treba truditi po kojoj se ostvaruje sjedinjenje 
s Bogom je sebedarna ljubav i istovremeno vršenje Božjih zapovijedi, ili drugim riječima 
sjedinjenje volje s voljom Božjom. U pjesmi kao da sama ljubav govori u prvom licu sv. Ljudevit 
poručuje: „Ljubav velika i čista nosi dušu u najviše visine neba, čista poput zlata i još čišća. Ljubim 
Boga bez interesa, bez obzira na stvorenje. Izvan njega samoga ništa mi se ne sviđa. Ja sam u svojoj 
vlastitoj naravi ispunjenje zakona, ali čim ga čovjek krši, on je zaveden, to više nisam ja“ (P 5, 27- 
28). 

Na tom životnom putu hoda duše s Bogom duše ne može imati apsolutnu sigurnost da je u 
stanju milosti tako da više neće pasti u grijeh, zbog toga se vjernika uvijek poziva na molitvu i 
budnost, nego je to stvar vjere i nade koja se polaže u Boga. Crkva uči: „Za dobra djela učinjena s 
Božjom milosti, u zajedništvu s Isusom, sinovi i kćeri sv. Majke Crkve opravdano se nadaju milosti 
konačne ustrajnosti i nagradi od Boga svoga Oca“ (KKC 2016). 

Treći oživljavajući učinak života u Božjoj milosti je taj što vjernik živeći na takav način 
može Bogu dati zadovoljštinu za sve svoje grijehe ali i za grijehe drugih ljudi. O samoj naravi 
zadovoljštine Crkva uči: 

„Mnogi grijesi nanose štetu bližnjemu. Treba učiniti što je moguće da se šteta nadoknadi 
(npr. vratiti ukradene stvari, popraviti dobar glas oklevetanom, izliječiti rane). To je zahtjev obične 
pravednosti. Osim toga grijeh ranjava i slabi samoga grešnika, kao i njegove odnose s Bogom i 
bližnjim. Odrješenje briše grijeh, ali ne popravlja sve nerede što ih je grijeh uzrokovao. Grešnik, 
nakon što je rasterećen od grijeha, još treba ponovno steći puno duhovno zdravlje. Mora, dakle, 
učiniti nešto više da ispravi svoje krivnje: na prikladan način treba »zadovoljiti« ili »okajati« svoje 
grijehe. Ta zadovoljština zove se također »pokora«. 

Pokora koju ispovjednik nalaže treba voditi računa o osobnom stanju pokornika i tražiti 
njegovo duhovno dobro. Koliko je moguće treba odgovarati težini i naravi počinjenih grijeha. Može 
to biti: molitva, milodar djela milosrđa, usluga bližnjemu, svojevoljna odricanja, žrtve, te naročito 
strpljivo prihvaćanje križa koji moramo nositi. Takve nam pokore pomažu da se suobličimo Kristu 

koji je bio pomirnica za naše grijehe jednom zauvijek. One nam omogućuju da postanemo 
subaštinici uskrsloga Krista jer »s njime zajedno trpimo« (Rim 8,17): 

Zadovoljština, koju vršimo za svoje grijehe, i nije tako naša da ne bi bivala po Isusu Kristu: 
mi, iako sami od sebe ne možemo ništa, uz suradnju Onoga koji nas jača ipak možemo sve. Tako 
čovjek nema čime bi se hvalio, nego sva naša »slava« je u Kristu (...): u njemu pružamo 
zadovoljštinu donoseći »plodove dostojne pokore« (Lk 3,8), i ti plodovi od njega imaju snagu, on ih 
prinosi Ocu i po njemu su od Oca primljeni 44 . (KKC 1459 - 1460) 

Kada kršćanska teologija i duhovnost govore o zadovoljštini, onda objašnjavaju da je Isus 
Krist dao zadovoljštinu za grijehe svih ljudi, ali i da Crkva i vjernici imaju poslanje da doprinose 
iskazivanju zadovoljštine za svoje grijehe ali i za grijehe svijeta. 208 Teolozi se pozivaju na biblijsku 
tradiciju. Tako apostol Pavao zapisa: „Sad se radujem patnjama koje podnosim za vas. Tako 
dopuniam u svome zemaliskome životu za Tijelo Kristovo - to je Crkva - što nedostaje mukama 
Kristovim 44 (Kol 1,24). 

A put rasta u zadovoljštini usporedan je s rastom ljubavi u duši. Početak je zadovoljštine 
shvaćanje daje osoba svojim grijesima nanijela uvredu Božanskom Srcu koje je usprkos tomu ljubi 
te duša osjeća veliku potrebu da sada u svjetlu probuđene i pobuđene ljubavi uzvrati i nadoknadi za 
grijehom označenu prošlost. To svjedočanstvo često nalazimo u Novom zavjetu. Apostol Pavao se 
često vraća na to daje bio progonitelj Crkve (Dj 16,11; Gal 1,13; Kor 15,9) kako bi što revnije i bez 
ikakve zadrške prihvaćao napore apostolata. Isus apostolu Petru trostrukim iskazivanjem ljubavi 
daje priliku da nadoknadi trostruko zatajenje. Zakej nakon obraćenja želi četverostruko vratiti ako je 
koga oštetio. 

Ova dimenzija zadovoljštine našla je osobito mjesto u duhovnosti bi. Marije Terezije i 
njezinu štovanju Božanskoga Srca Isusova. Riječ zadovoljština i ono što se može svesti na tu temu 
spada u česte izričaje bi. Marije Terezije u njezinim spisima. U zadovoljštini prvu i zadnju riječ ima 
ljubav. Duša koja daje zadovoljštinu za svoje grijehe prvenstveno želi životom u milosti i ljubavlju 
nadoknaditi za Bogu prije neiskazanu ljubav, a ta dinamika s rastom u čistoći ljubavi se može 
prenijeti i na grijehe drugih ljudi. 

Za blaženicu zadovoljština je sasvim spontana posljedica duboka iskustva božanske ljubavi. 
To je najispravnije shvaćanje zadovoljštine. Zadovoljština nije u teškim i okrutnim žrtvama, nego u 
„velikoj i čistoj ljubavi kojom se daje zadovoljština Isusu i s Njime Ocu za prethodnu mlakost i 
manjak ljubavi prema Bogu od strane svijeta 44 2 09 . Nije riječ o pravnom zahtjevu ni o 
sentimentalnosti, nego o spoznaji da „Ljubav nije ljubljena 44 . Ta bol potiče dušu na zadovoljštinsku 
ljubav, na „žrtve koje traži sama ljubav i koje služe očišćenju i rastu ljubavi prema Bogu i 
bližnjemu 44- . BI. Marija Terezija imala je duboko iskustvo Božje ljubavi, ali i nezahvalnosti 
mnogih duša. Ona stalno potiče sestre da „čeznu da ga uzmognu ljubiti najvećom ljubavlju koja ga 
razveseljuje i koja mu nadoknađuje za njegovu ljubav 44 . (Izbor iz pisama , str. 47) 

Sjediniti svoju ljubav s Isusovom božanskom ljubavlju kojom je jedini dao istinsku 
zadovoljštinu za ljudske grijehe - to je smisao zadovoljštine, kako je ispravno shvaćala i bi. Marija 
Terezija. 

U osobnomu duhovnom iskustvu zadovoljština zauzima bitno mjesto u životu Blaženice. 
Donosimo samo jedan citat iz njezina života koji nam svjedoči kako se ona u tome vježbala na 
herojski način i svjedočanstvo jedne sestre pred kraj života Majke i Utemeljiteljice Karmela BSI o 
tome do kojih se je granica ona u tome uspinjala. 

,,S molitvom je združila i zadovoljštinu. Posve ju je prožimala misao da se za spas duša 
prinese Bogu za žrtvu. Stoga je radosno primala svako trpljenje. Neumoljivo stroga prema samoj 
sebi, trapila se do kraja. 'Imam samo jednu želju', piše jednoj sestri, 'da još ovo malo vremena trpim 
koliko je moguće. Neka bude trpljenje koje god vrste, samo neka je trpljenje. Blagoslivljam sve i 


208 G. Iammarrone, Riparazione, u Dizionario di mistica, Vatikan, 1998., str, 1072. 

209 B. Haring, Srce Isusovo spasenje svijeta, Zagreb, IHS, 1984., str. 82. 

210 Isto, str. 83. 

zahvaljujem svima koji mi prouzroče kakvo trpljenje. Trpjeti za Boga jedina je radost koju nebo ne 
poznaje.“ (Izbor iz pisama , str. 191.) 

Ali Blaženica kao vrsna poznavateljica ljudske duše i dinamika duhovnoga život dobro zna 
da glavni naglasak zadovoljštine nije u trpljenju kao takvu. Za sestre koje teško trpe traži od drugih 
sestara molitvu za strpljenje i rast u savršenstvu, danas bi kazali rast u čistoći ljubavi, da bi njihovo 
trpljenje imalo vrijednost. 

„Molim vas, molite se srdačno za ove jadne sestre, koje je snašlo tako teško i neizlječivo 
trpljenje. Molite za strpljivost i rast u savršenstvu, da njihovo trpljenje bude čitavom Kannelu i 
njima samima bogato zaslugama.“ (Izbor iz pisama , str. 238.) 

Još jedan od učinaka života u milosti je taj da po otajstvu zajedništva svetih vjernici mogu 
postati dionici duhovnog bogatstva i milosti koje je Bog udijelio drugim vjernicima. Za obraćenje 
apostolu Pavlu su koristile molitve sv. Stjepana prvomučenika, sv. Augusinu molitve majke 
Monike. Uz ovo do sada izrečeno valja još naglasiti da kada duša živi u milosti Božja providnost u 
životu te osobe na nailazi na velike zapreke pa se tako više i bolje očituje. Tako da život u milosti 
ima učinka i da donosi osjećaj sreće i zadovoljstva duši. I na kraju kao oživljavajući učinka života u 
milosti valja naglasiti nutarnju promjenu i preobraženje dušu u njoj samoj. 

Lako je uočiti da svetačka tradicija kršćanski život u milosti vidi u tipično krsnoj dimenziji 
Kristovog djela posvete vjernika i našeg odgovora, prijateljstva, što sobom podrazumijeva i asketski 
vidik kršćanskog života, umiranja sebi, mrtvljenja, pokore, a on je plod ozbiljnosti vlastitog 
pristajanja uz Krista. A kada duša prihvati taj put onda živeći u Božjoj milosti s vremenom kuša u 
sebi novost života u Kristu. Sva ova teološka i duhovna načela treba provesti u praksu 
svakodnevnog življenja vjere u osobnoj povijesti sa svime onim što dobro ali još i ne pročišćeno 
nosi u sebi. Sv. Ljudevit uči: 

„Naša najbolja djela redovito okalja i pokvari naše opako dno duše... Da postignemo 
savršenost, koja se stječe samo u sjedinjenju s Isusom Kristom, vrlo je važno da se ispraznimo od 
onoga što je zlo u nama inače će nas naš Gospodin, koji je neizmjerno čist i koji neizmjerno mrzi 
svaku i najmanju mrlju na duši, odbaciti od svojih očiju te se neće s nama sjediniti“ (PP 78). 

S učiteljstvom crkve, svim svecima i duhovnim učiteljima, Montfort tvrdi da su naša djela 
nesavršena i da smo pod utjecajem zla i grijeha. Put rasta u vjeri mora računati ,,s onom osnovnom 
neuravnoteženošću kojoj su korijeni u čovjekovu srcu” (LG 10). Sklonost na zlo, slabosti i 
nesavršenosti su žalosna i bolna stvarnost svakog čovjeka i posljedica su istočnoga grijeha, kao i 
osobnih grijeha, a nameće se u obliku požude i izaziva vjernika na borbu sa sobom kako bi sačuvao 
Božju milost. 

Ako se želi doći do savršenstva i svetosti, a ne zaboravimo da nas tim putem želi voditi 
svetac i daje to prema nauku Crkve, poziva svakog čovjeka, krajnje je važno ne samo osloboditi se 
padova u teške grijehe, što predstavlja prvo razdoblje duhovnog života što se naziva čišćenje, nego i 
spoznati vlastite sklonosti na grijeh, doći do korijena grijeha i očistiti dušu za sjedinjenje s Bogom. 
Važno je naglasiti i ispravno shvatiti prijelaz koji slijedi u sljedećem tekstu jer Montfort za takovu 
spoznaju ranjenog dijela vlastite duše priziva potrebu Božjeg svjetla, svjetla Duha Svetoga. 

Čovjek sam po sebi ne može spoznati svu dubinu vlastite izranjenosti i snagu sklonosti na 
zlo, nego to čini sam Duh Sveti kako bi očistio dušu tamo gdje ona svojim naporima to ne uspijeva, 
a to je tipično iskustvo puta prosvjetljenja. Ta iskustva vlastite krhkosti u duši jačaju svijest o 
apsolutnoj potrebi za Bogom koja postaje poticaj za daljnje traganje u ljubavi i put rasta što je 
preduvjet da se dođe do sjedinjenja s njime. 

„Da se ispraznimo od samih sebe treba nam najprije svjetlom Duha Svetoga dobro upoznati 
svoje opako dno, svoju nesposobnost za ikakvo dobro potrebno za spasenje, svoju slabost u svim 
stvarima, svoju trajnu nesposobnost, svoju nedostojnost ijedne milosti i svoju posvemašnju zloću. 
Grijeh našega prvog oca sve nas je gotovo posve pokvario, ukiselio, naduo i zagorčio, kao što kvas 
ukiseli, nadme i ukvasa sve tijesto u koje se stavi. Osobni grijesi koje smo počinili, bili smrtni ili 

lagani, ma koliko bili oprošteni, uvećali su našu požudu, našu slaboću, našu nepostojanost i 
pokvarenost i ostavili su zle ostatke u našoj duši. Naša su tjelesa tako iskvarena da ih Duh Sveti 
(usp. Ps 51, 7 i Rim 6, 6) naziva grješnim tjelesima. 

Podložna su tisućama i tisućama bolesti, svakoga se dana kvare i u njima se zameće samo 
šuga, crvi i trulež. Naša duša, sjedinjena s tijelom, postala je tako tjelesna da je nazvana tijelom. 
Svako se tijelo na zemlji izopačilo (usp. Post 6, 12). Naša je baština samo oholost i zaslijepljenost u 
duhu, okorjelost u srcu, slaboća i nepostojanost u duši, požuda, pobuna strasti i bolesti u tijelu. Mi 
smo po naravi oholiji od paunova, prilijepljeni smo uza zemlju više od zapuhača, gadniji smo od 
jaraca, zavidniji od zmija, proždrljiviji od svinja, ljući od tigrova, ljeniji od kornjača, slabiji od 
trstika i nestalniji od vjetrokoza. Svoga u sebi nemamo ništa nego ništavilo i grijeh, pa ne 
zaslužujemo drugo nego Božju srdžbu i vječni pakao (usp. Ef 2, 3). Prvo, treba li se onda čuditi što 
naš Gospodin kaže da se onomu koji hoće njega slijediti valja odreći sebe i mrziti sama sebe; da će 
koji ljubi svoj život izgubiti ga, a da će ga spasiti koji ga mrzi (usp. Mt 6, 24). Ova neizmjerna 
Mudrost koja ne daje svojih zapovijedi bez razloga, naređuje da mrzimo sami sebe jer smo jako 
dostojni mržnje. Ništa nije tako dostojno ljubavi kao Bog, a ništa tako dostojno mržnje kao mi 
sami“(PP 79-81). 

Moramo se isprazniti od grijeha i postati novo stvorenje u Isus Kristu, novom čovjeku. Ne 
zaustavljajući se na naglašenim slikama i simbolima baroknog stila koje svetac koristi, trebamo 
shvatiti i prihvatiti bit poruke. Mi smo Božje stvorenje duboko ranjeno i bez Isusa ne možemo ništa 
učiniti (usp. Iv 15, 5). Uz ovo negativno viđenje čovjeka ne smijemo zaboraviti daje čovjek slika 
Božja, ljubljeno Božje biće, koji u vlastitoj savjesti nalazi moralni zakon koji ga potiče da traži 
dobro i istinu. Kršćanin je po krštenju postao novo stvorenje, hram Duha Svetoga. Dakle 
međusobni odnos Božje milosti i čovjekove slobodne volje u tom procesu, ostaje misterij ili tajna, 
koju crkveno učiteljstvo potvrđuje. 

Milost Duha Svetoga daje nam Božju pravednost. Sjedinjujući nas po vjeri i krštenju s 
mukom i uskrsnućem Kristovim, Duh Sveti nas čini dionicima Kristova života. Opravdanje, kao i 
obraćenje, ima dvostruki vid. Na poticaj milosti čovjek se okreče prema Bogu i udaljuje od grijeha; 
tako prima oproštenje i pravednost odozgor. Opravdanje uključuje oproštenje grijeha, posvećenje i 
obnovu unutrašnjega čovjeka. Opravdanje nam je zasluženo Kristovom mukom. Daje nam se po 
krštenju. Suobličava nas s pravednošću Boga koji nas čini pravednima. Cilj mu je slava Božja i 
Kristova te dar života vječnoga. To je najizvrsnije djelo Božjega milosrđa. U djelu milosti Božja 
inicijativa pretječe, pripravlja i potiče slobodan čovjekov odgovor. Milost odgovara najdubljim 
težnjama ljudske slobode; poziva je na suradnju sa sobom te je usavršuje. 

A to toj nutarnjoj promjeni duše koja živi u milosti i koja se s vremenom događa sukladno 
velikodušnosti odgovora duše sv. Ivan Kasijan ovako zapisa: „Dođite vidjeti djela Gospodnja, koja 
je učinio na zemlji, dođite vidite kako od tvrdokornog lakomca postaje darežljiv čovjek, od 
raskošna rasipnika umjeren čovjek, od oholice ponizan, od čovjeka sjetilnosti i užitka pokornik. To 
su zaista djela Božja, to su čudesa po kojima ujedan tren od carinika postaju apostoli, od bijesnih 
progonitelja navjestitelj evanđelja kao Pavao. Pa tko se onda neće začuditi sili milosti kad u sebi 
vidi kako mu umire želja za neurednim užitkom te se zadovolji s najmanje potrebnim, kad osjeti 
kako se gasi vatra požude koju je smatrao neugasivom/ 4 (Casian, Komentar poslanice kološanima 
XII, 12) 

Razmisli! Koliko u svom životu cijenim Božju milost i prijateljevanje s Kristom? Pazim li 
brižno oko čuvanja milosti u duši izbjegavajući sve što bi me po grijehu udaljilo od Boga? Utječem 
li se Isusu i Mariji kako bih zadobio i sačuvao milost Božju?Jesam li svjestan izranjenog dijela 
vlastite duše i svojih zlih sklonosti? Koliko cijenim Božju milost i prijateljevanje s Kristom? Pazim 
li brižno na čuvanje milosti u duši izbjegavajući sve što bi me po grijehu udaljilo od Boga? Koja su 
moja iskustva u oživljavajućem djelovanju Božje milosti u mom životu? 


384 



5.3. Djelovanje Duha Svetoga u ovom periodu duhovnog života i rasta 

Duhovni život je život u Duhu Svetome, a to znači da je Duh Sveti prisutan i djelatan u 
kršćanskom životu od početka, tj. od krštenja kada ga Bog daruje duši pa kroz čišćenje i 
prosvjetljenje do vrhunaca svetosti i mistike kada Duh u duši, koja je oslobođena od zapreka, 
pokazuje svu veličinu i ljepotu djelovanja u duhovnom životu. Teološko razmišljanje o Duhu 
Svetome smo već izložili u drugom poglavlju, a sada ćemo ukazati na ulogu Duha Svetoga u 
duhovnom životu. Da bi vjernik mogao upoznati Božju ljubav, treba vjerovati u Isusa Krista i biti 
otvoren djelovanju Duha Svetoga.” Sv. Ljudevit je s bolom u duši u svom misionarskom iskustvu 
susretao ljude koji odbacuju vjeru i ostaju zatvoreni djelovanju Duha Svetoga jer su usvojili duh 
svijeta protivan Evanđelju. O tom svetac uči: 

„Sudovi svijeta su izvrnuti, svijet vjeruje da su luđaci mudri, a mudri bezumnici, da su 
bogomoljci luđaci, i kako to čvrsto vjeruje, tako okrutno i odlučuje. Ova zaslijepljenost je ohola i 
okrutna, ne želi ono što je tlači, u njegovoj zaglušenosti uzalud ga opominjati, on je, kako je pisano, 
nesposoban primiti Duha Svetoga. O začuđujuće li stvari, on ne može primiti nikakvu svjetlost. On 
ostaje sve dok ne prođe kao i njegov otac đavao, bezbožan, ohol, skandalozan, slijep, okorio, 
nesretan“ (P 29, 28-30). 

Samo grješnikovo obraćenje je ponovno rađanje na život u vjeri. Poticaj za prihvaćenje vjere 
u Isusa, odbacivanje grijeha i ulazak u duhovni život dolazi od samoga Boga. To je prva milost po 
kojoj, ako je duša prihvati i odbaci grijeh, postaje ponovno ,,pravedna“ pred Bogom i u njoj se 
nastanjuje Bog sam, presveto Trojstvo. Ipak u katoličkoj teologiji Božji boravak u duši se na 
poseban način pripisuje Duhu Svetome. 

Milost Duha Svetoga vjernicima daje Božju pravednost sjedinjujući ih po vjeri i krštenju s 
mukom i uskrsnućem Kristovim. Duh Sveti nas čini dionicima Kristova života. Svaki vjernik ima 
svoj osobni put u vjeri. Kod nekih se početak osobnog života u vjeri, tj. duhovni život, dogodio 
neočekivano kao posebni trenutak početnog obraćenja, a kod drugih gotovo neprimjetno kao proces 
osobnog usvajanja kršćanskih vrijednosti koje su baštinili iz tradicije ili obitelji. Sv. Ljudevit u 
pjesmi u obliku dijaloga naglašava djelovanje Duha Svetoga u početnoj fazi duhovnog života: 

„Duh Sveti: Došla si, o draga dušo koju volim. Ništa ne želiš, već da postanem tvoj 
zaručnik. Nogama si gazila zavjete svoga krštenja; anđeli, plačite! O nebesa, potresite se! Je li 
potrebno da se ljutiš na me, ako sam dobar? Tvoje zlobno srce je svakodnevno griješilo. Više no 
tvoja hladnoća, nadvladana su tvoja protivljenja. Više bi me volio da sam te manje ljubio. Prijatelj: 
Duh Sveti nas moli i potiče da mu se vratimo u našoj nutrini, kuca na naša vrata, želi ući. Hoćemo 
li, dakle, uvijek činiti suprotno? Njegov glas se čuo u našim pogrješkama, tražio nas je bez 
prestanka. Zaručnik je to, zaručnik najnježniji; dopustimo mu ući u našu dušu i prestanimo ga 
vrijeđati. Obraćeni i poniženi grješnik: Ah! Sagriješih protiv samoga Boga, prezreo sam svoga 
Stvoritelja. Oprosti, oprosti, o uzvišeno dobro, kajem se od svega srca. Napustio sam te, dobri Oče, 
gazeći sva tvoja dobročinstva. Umiri, umiri svoju srdžbu, plačući tražim mir. Ne uzvraćaj ratom na 
rat, gledaj moje ponizno i raskajano srce. Zaštićen Krvlju Isusa Krista ne bojim se tvoga groma. 
Spasitelju, odloži, ostavi oružje. Cijena sam tvoje Krvi, oprosti, oprosti, pogledaj moje suze, odsada 
više neću griješiti. Dođi Duše Sveti, Bože vatre, budi ponovno moj zaručnik. Oprosti, oprosti, Bože 
moje duše daj da se vratim u tvoju milost. Moli za me Božanska mati, sigurno utočište grješnika. 
Oprosti, oprosti! Tvoja molitva može sve pred mojim Spasiteljem. O beskrajno milosrđe, ne odbaci 
me o blagi Isuse, o blaga Marijo, ne možete me odbiti“ (P 98, 13-23). 

Duh Sveti djeluju u nama snagom naše vjere. Sveti Pavao piše Timoteju da raspiruje u sebi 
darove Duha Svetoga koje je primio polaganjem Pavlovih ruku. U drugoj poslanici Timoteju Pavao 
ga potiče na vjernost i kaže: “Zato ti pripominjem da raspiriš Božju milost koja je u tebi polaganjem 
mojih ruku. Uistinu, Bog nam nije dao duh bojažljivosti, već duh snage, ljubavi i trijeznosti” (2 Tim 
1,6-7). Mi životom u milosti, molitvom i vjerom raspirujemo, odnosno potičemo darove koje je 


211 Za sustavni prikaz djelovanja Duha Svetoga u životu vjernika vidi L. Martinez, Lo Spirito Santo,vera devozione, 
frutti, đoni, beatitudini, Paoline Milano, 1967, str. 

Duh Sveti položio u našu dušu. To je skriveno blago koje, nažalost, ostaje u mnogim dušama 
neupotrebljivo i neaktivirano, jer im nedostaju živa vjera i pouzdana molitva. 

Duh Sveti nam otkriva naše grijehe kako bi nas potakao na obraćenje. Ivan na uči kako nas 
Duh Sveti uvjerava u grijeh kako bi postali sličniji Kristi (Usp Iv 15,8-11). Dok se sve više 
nastojimo živjeti u Božjoj milosti, moliti i oslanjamo na Duha, grijeh gubi snagu u našem životu 
(Gal 5,16.18). 

Sv. Antun Padovanski upravo to moli da Duh Sveti učini u duši: „Duše Sveti koji si ljubav 
Oca i Sina, udostoj se pokriti svojom ljubavlju množinu naših grijeha. Tebi neka je čas i slava u 
vijeke vjekova. Ponizno te molimo, Duše Sveti, da poput plemenitog Samaritanca izliješ lijek svoga 
milosrđa na rane naše duše. Zavij ih zavojima svoje milosti, stavi naš duh u sedlo posluha, povedi 
nas u zaklon obraćenja, povjeri nas straži skrušenosti duha, da dugo ostanemo pod tvojom skrbi da 
bismo uz zalog istinske pokore zadobili izgubljeno spasenje. A nakon što ga opet dobijemo, učini 
da imamo snage vratiti se putu koji vodi tebi, a s kojega smo skrenuli. Uz tvoju pomoć ti koji s 
Ocem i Sinom živiš i kraljuješ jedini Bog u vijeke vjekova.... Duše Sveti koji si ljubav Oca i Sina 
udostoj se pokriti svojom ljubavlju mnoštvo naših grijeha. Ognju ljubavi siđi na svakoga od nas i 
učini da naš jezik uzmogne ispovjediti grijehe pa da, priznavajući ih bez ikakvog prikrivanja 
zavrijedimo život nebeski te da s anđelima pjevamo vječnu hvalu, tebi neka je čast i salva u vijeke 
vjekova.“ (Pobožnost Duhu Svetome str.23) 

Ritam kršćanskog života ima svoju dinamiku i na tom putu rasta Bog je htio da vjernik ima 
mogućnost primiti sakrament punine Duha Svetoga ili svetu potvrdu. Potvrda usavršava krsnu 
milost, a po njoj nas Duh Sveti dublje ukorjenjuje u Božje posinstvo te nam pomaže da kršćansku 
vjeru svjedočimo riječima i djelima. Montfort kaže: „Sakrament što ga zovemo potvrda, ispunja 
čovjekovo srce snagom i pomazanjem. Potvrda daje Duha Svetoga i jača čovjeka da bi postojano 
ispovijedao sve što nas vjera uči, pa i u opasnostima za život“ (P 109, 9). 

Nažalost, duhovni život nije uvijek linearni put sazrijevanja i uspinjanja do Boga. Čovjek 
uza sve što je dobro i lijepo u njegovoj osobi i djelovanju, na putu vjere često kuša vlastita 
ograničenja, uviđa svoje slabosti i zle sklonosti, a događaju mu se veći ili manji padovi u grijeh. Sv. 
Ljudevit sa Crkvom uči da pad u grijehe sa sobom nosi i bolne posljedice, potpuno gasne ili slabi 
milosni život Duha Svetoga: „Smrtnim grijehom uvijek gubimo milost. Čovjek se izlaže nemilosti 
pravednog i besmrtnoga Boga. Tako čovjek zaslužuje vječnu kaznu. Laki grijeh slabi milost Duha 
Svetoga, a kazna je vremenita“ (P 109, 17). Da bi duhovno rastao, vjernik se treba boriti da ne pada 
u grijehe, a na tom putu milosti Božja inicijativa pretječe, pripravlja i potiče slobodan čovjekov 
odgovor. Čovjek kod pada u grijeh redovno kuša nemir i nutarnju mučninu. Božja milost koja ga 
poziva na povratak Bogu, odgovara najdubljim težnjama ljudske slobode za ljubavlju i mirom. Taj 
poziv osim što se kuša u srcu može se dogoditi i preko drugih vjernika. I tu je prisutan i djelatan 
Duh Sveti. 

Svetac uči: „Jedna jedina riječ gorljive osobe ponekad otvara vrata i dotiče tvrda srca. Srce 
taknuto njenim tajnim dodirom odjedanput postaje srce pokajničko. Duh Sveti ulazi u trenutku i mir 
je stečen zauvijek“ (P 21, 5). 

Dakle, Duh Sveti je Posvetitelj. On posvećuje našu dušu, on od naše nutrine stvara hram 
Božji. Kad me Duh Sveti posveti, onda sam ja prikladan da stupim pred lice Božje. Osim toga Duh 
Sveti je naš Branitelj." On nas brani od svega što nas želi zarobiti i odvojiti od Boga. Duh Sveti 
brani nas od Zloga, tj. od Sotone, najvećeg neprijatelja Božjeg i neprijatelja svih onih koji žele biti 
Božji. Ako u nama djeluje Duh Sveti, onda nam ni Sotona ne može ništa. Sv. Ivan apostol jasno 
kaže: “Jači je onaj koji je u nama, od onoga koji je u svijetu.” (1 Iv 4,4). U svijetu je Zli koji laže, 
ubija i zavodi ljude. A u nama je Duh Sveti, Duh Isusov koji nas brani od Zloga i njegovih 
zlokobnih nakana s nama. Nikakve sotonske zamke ni ljudska zloba niti magijska čaranja, gatanja 
ni prokletstva ne mogu nam ništa ako smo otvoreni Duhu Svetomu i ako on u nama djeluje. Duh 


212 L Teresa dG, Le operazioni delto Spirito Santo, Padova 1961, str. 35-70. 

Sveti nas tješi, hrabri i jača svojom snagom od koje ništa nije jače. Mi nismo ni svjesni kakvu snagu 
u sebi nosimo. 

Sv. Bazilije Veliki moli: „Duše Sveti, Duše dobrote dođi! U tebi ljepota prvotne slika zasja u 
duši, po tebi strasti slabe, po tebi se đavli odgone, u tebi se opraštaju grijesi, ti dijeliš darove i 
karizme, po tebi se uzdižu srca, ti vodiš slabe za ruku. Duše Sveti, Duše dobrote dođi! U tebi 
napredni postaju savršeni, po tebi svi imaju dostatnu milost u tebi je svetost moguća, po tebi se 
ostvaruje sud Kristov, u tebi se događa uskrsnuće duhovno, po tebi duša postaje hramom Božjim. 
Duše Sveti, Duše dobrote dođi!“ Pobožnost Duhu Svetome str. 

Sv. Hildegarda moli: „Plamenu Duha Svetoga tješitelja, životvomi Duše svega stvorenja, Ti 
si jedini svet, Ti si izvor svake ljepote. Ti si svet; udostoji se svojom pomasti pomazati skršena srca. 
Ti si svet; dahom svetosti liječi duboke rane naših duša. Štite života, nado svih članova Crkve, 
zaklone ljepote, spasi blagoslovljene. Zaštiti one, koje je neprijatelj zarobio, oslobodi utamničene, 
koje Božja moć, usprkos svemu, hoće spasiti. Po tebi su oblaci gonjeni vjetrom, po tebi iz stijene 
ističe izvor žive vode i teku potoci, po tebi se zemlja pokriva zelenilom. Ti vodiš i upravljaš 
mudracima, nadahnjuješ mudrost i daruješ radost. Slava tebi, koji si sam Slava i radost života, nada 
i čast bez mrlje. Ti, koji daruješ svako svjetlo.“ Pobožnost Duhu Svetome str. 

Duh Sveti poučava vjernika. Koristi Sveto pismo i ljude da promijeni naše srce (Iv 14,26; 
Rim 8,14; 1 Kor 2,6-14). Pomaže nam da shvatimo istinski smisao Svetog Pisma. On će nas naučiti 
što znači Božja Riječ, te kako može biti primijenjena u našem životu. Često puta, takvo poučavanje 
Duha Svetoga događa se po čovjeku, uglavnom propovjedniku (Rim 10,14-16) Duh Sveti će nam 
pomoći u molitvi (Rim 8,26), osobito ako smo usredotočeni na proslavljanje Krista i na ljubav 
prema Njegovom narodu. U tom smislu Duh Sveti otkriva Isusovu volju za nas. 

Sv. Grgur iz Nareka moli: „0, moćni Duše, ulij u moju dušu rosu svoje blagosti, preplavi je 
puninom svoje milosti. Preori tvrdu zemlju moga srca, da mogu prihvatiti Riječ i donijeti plod. 
Samo po tvojoj beskrajnoj mudrosti svi darovi cvatu i sazrijevaju u nama. Ispruži svoju desnicu 
nada mnom i ojačaj me po milosti svoga velikoga milosrđa. Rasprši maglu zablude i tamu grijeha iz 
moje duše, da mogu odvojiti svoj duh i srce od zemaljskih stvari i podići ih prema Nebu“. 

Sv. Toma Akvinski moli: „Duše Sveti, dođi u moju dušu i podaj mi svoj razum, da mogu 
upoznati Oca i meditirati riječi evanđelja. Daj mi tvoj žar, da Te, potaknut tvojom Riječi, tražim u 
osobama, koje susrećem i događajima današnjeg dana. Daj mi tvoju mudrost, da znam živjeti i 
suditi u svjetlu Riječi ono što sam danas proživio. Udijeli mi ustrajnost, da sa strpljenjem dublje 
ponirem u poruku Božju, objavljenu u Evanđelju, i da zadobijem svjetlo za život, da ljubim život i 
Gospodina Života. Daj mi tvoje pouzdanje, da znam od sada biti u otajstvenom zajedništvu s 
Bogom, u iščekivanju da se sjedinim s njim u vječnosti, gdje će Njegova Riječ konačno biti potpuno 
objavljena i potpuno ostvarena". 

Duh Sveti nas uvodi u svu istinu o Bogu i o nama samima. On je Duh istine. Svaki put kad 
imamo hrabrosti živjeti u istini, Duh Sveti ostaje u nama. Duh Sveti unosi Božji mir u našu dušu. 
Uskrsli Krist je pozdravljao svoje učenike riječima: “Mir vama" (Iv 20,19). Taj mir nije od ovoga 
svijeta. Samo Duh Sveti može umiriti ljudsko srce i udijeliti mu Kristov mir. Plod takvog mira 
duboka je radost koja prožima srce koje je u miru s Bogom. Duh Sveti je ljubav koja povezuje Oca i 
Sina. On stvara zajedništvo i među ljudima. Duh Sveti liječi srca slomljena i opet spaja ujedno srca 
rastavljena. On nas uvodi u zajedništvo s Bogom i s Kristom, uvodi nas dakle u zajedništvo ljubavi 
za kojom čezne ljudsko srce. 

BI. Mirjam od raspetoga moli: „Duše sveti! Izvore mira i svjetla: dođi me prosvijetliti! 
Gladna sam: dođi me nahraniti! Žedna sam: dođi me napojiti! Slijepa sam: dođi da progledam! 
siromašna sam: dođi me obogatiti! Neznajuća sam: dođi me poučiti! Dođi, mojautjeho! Dođi, moja 
radosti! Dođi, moj mire, moja snago, moje svjetlo! Duše Sveti, tebi se predajem! Duše Sveti, 
prosvijetli me! Ljubavi Božja, sažgaj me! Na pravi put vodi me! Marijo, Majko moja, pogledaj me! 
S Isusom blagoslovi me! Od svakoga zla, od svake prijevare, od svake opasnosti, očuvaj me!" 

Duboki mir u duši, plod Duha Svetoga, se gubi samo grijehom. Svi su vjernici pozvani ne 
samo odbaciti grijeh, nego i na puninu kršćanskog života i savršenstvo u ljubavi. I upravo na tom 

putu duhovnog rasta duša prolazi kroz čišćenja i sazrijevanja. Napredak u duhovnom životu je plod 
djelovanja milosti i ljudske suradnje. Na poticaj Duha Svetoga vjernik može sebi, a i drugima u 
smislu vjerne suradnje zaslužiti sve milosti koje su korisne za postizanje savršenstva i svetosti.^ 
Sv. Ljudevit taj napor vjernika na putu duhovnoga rasta povezuje s pojmom križa i naglašava 
djelanu prisutnost Duha Svetoga koji vodi, čisti, oblikuje i preobražava dušu: 

„Vi dobro znate, prijatelji moji, da ste hram Duha Svetoga (usp. 1 Kor 6, 19). Jednom će i 
vas Gospodin, Bog ljubavi, upotrijebiti kao živo kamenje za gradnju nebeskoga Jeruzalema (usp. 
Otk 21, 2). Budite, dakle, pripravni za života biti odrezani, obrađeni i izvajani čekićem križa da ne 
ostanete neobrađeno kamenje, kamenje koje ne služi ničemu, bezvrijedno je i baca se daleko. 
Čuvajte se da se ne opirete kladivu koje vas teše, pazite na ruku koja vas okreće i na dlijeto kojim 
vas vaja. Možda ovaj ljubazni i okretni majstor iz vas želi isklesati jedan od prvih kamena temeljaca 
za svoju vječnu građevinu, ili jedan od najljepših kipova u svom nebeskom hramu. On, jer vas ljubi, 
iskusan je i zna što radi; dopustite mu neka radi po miloj volji. On udara sigurno i s ljubavlju, a ne 
promašuje cilj, izuzev kada ti radi nestrpljivosti učiniš udarce beskorisnima. Duh Sveti uspoređuje 
križ čas sa sitom što čisti dobru pšenicu od slame i pljeve kao što sito prevrće pšenicu tamo i 
ovamo, dopusti i ti, bez otpora Ocu obitelji, da te vije. Sad si u situ, brzo ćeš biti u njegovoj žitnici. 
Čas opet Duh Sveti uspoređuje križ s ognjem, koji žestinom svoga plamena čisti rđu sa željeza (usp. 
1 Pt 1, 7). Naš Bog je oganj koji proždire (usp. Heb 12, 29), oganj, koji ostaje po križu u duši zato 
daje čisti, ali nipošto uništi, kao nekoć gorući grm. Čas opet uspoređuje križ s peći u kojoj se čisti 
suho zlato strpljivo podnoseći vatru koja ga prokušava, dok nevaljano zlato nestaje u plamenu ognja 
i dima. Pravi se prijatelji križa čiste u ognjenoj peći patnje i napasti svojom strpljivošću, a njegovi 
se neprijatelji svojom nestrpljivošću i mrmljanjem gube u dimu“ (PPK 27-28). 

Što se duša više pročišćuje i duhovni život raste, i djelovanje Duha Svetoga u njoj postaje 
jače i obasipa je svojim darovima u punini. Duh Sveti usavršuje i posvećuje duše jer je to njegovo 
poslanje. Duh Sveti nakon čišćenja preobražava dušu, pobožanstvenjuje nju i njeno djelovanje 
prvenstveno svojom ulivenom ljubavlju. 

Montfort kliče: „Ljubavi vas vodi Duh Sveti, budite savršeni kao što je Bog, vaš Otac 
nebeski, kaže Isus Krist. Zašto si, Marto, zbunjena? Krjepost ti je, kao i svima, jedina potrebna. To 
je uistinu najbolji dio, koji uvijek kasno prigrlimo. Bože, Bože, Bože! Krjeposti moga Boga, tebi se 
nadam“ (P 4, 6). 

Duh Sveti vodi dušu prema sjedinjenju s Isusom po ljubavi, a koliko se to sjedinjenje više 
ostvari, toliko upravo ono postaje izvor daljnjeg djelovanja Duha Svetoga i ulivenih krjeposti te 
duša kroči putem vrhunaca svetosti. 

Sv. Ljudevit tvrdi: „Kada se vječna Mudrost predaje jednoj duši, ona joj daje sve darove 
Duha Svetoga i sve nužne krjeposti u visokom stupnju“ (LJVM 99). 

A govoreći o duhovnom rastu u samoj posveti koji prolazi kroz različite faze i aludirajući na 
ostvarenje preobraženja duše, svetac to vidi prvenstveno kao djelo Duha Svetoga: „Na tu će visinu 
sam Duh Sveti voditi dušu jako vjernu, da napreduje od krjeposti do krjeposti, od milosti do milosti, 
od svjetla do svjetla, da jednom dospije do svoga preobraženja u Isusu i do punine njegove dobi na 
zemlji i do njegove slave na nebu“ (PP 119). 

Kada se govori o djelovanju Duha Svetoga u kršćanskom životu življenom kao posveta 
Isusu po Mariji, onda nezaobilazno valja naglasiti uzajamnost djelovanja Duha Svetoga i Marije. 
Koliko duša više ostavlja prostora Duhu Svetome, to on jasnije u nju utiskuje Marijin duhovni lik. 
Montfort je to osobno iskusio, za to molio i preporučio isto svim vjernicima: 

,,0 Duše Sveti! Udijeli mi sve ove milosti i zasadi, zalijevaj i uzgajaj u duši mojoj ljubeznu 
Mariju, to pravo drvo života, da raste, cvjeta i donese obilne životne plodove. O Duše Sveti! Udijeli 
mi veliku pobožnost i veliku naklonost prema Mariji, svojoj božanskoj zaručnici, daj da nađem 
veliku pomoć u njezinom materinskom krilu i neprestano utočište u njezinu milosrđu, da u njoj na 
naravan način oblikuješ u meni Isusa Krista, velikog i moćnog, sve do punine njegove savršene 
dobi. Tako budi“ (MT 67). 


213 T. Philipe, Fedeli allo Spirito Santo, ED Bologna 1988, str. 49 - 90. 

Polazeći od utjelovljenja koje je za sv. Ljudevita kao neko otajstvo koje otkriva neopozivu 
datost sjedinjenja Marije i Duha Svetoga u povijesti spasenja te Marijine prisutnosti pod križem 
Isusovim, sv. Ljudevit promatra ulogu Marije i Duha Svetoga na djelu u duhovnom životu. Taj 
povlašteni i jedinstveni odnos između Marije i Duha Svetoga proizlazi iz suradnje na planu spasenja 
i posebnog osobnog sjedinjenja. Marija živi u ljubavi usko sjedinjena s Duhom Svetim i od njega 
preobražena. Radi se o jednom nerazrješivom i plodnom savezu gdje Duh Sveti po Mariji djeluje i 
daruje svoje darove i milosti. O tom velikom otajstvu svetac piše: 

„Duše Sveti, spomeni se da proizvedeš i uobličiš sinove Božje sa svojom božanskom i 
vjernom zaručnicom Marijom. Ti si s njome i u njoj uobličio glavu izabranih, ti moraš s njome i u 
njoj uobličiti i udove. Od tebe ne proizlazi nijedna božanska osoba u Bogu, ali zato ti sam 
uoblikuješ sve božanske osobe izvan Boga, i svi sveti koji su bili i koji će biti do kraja svijeta bit će 
djelo tvoje ljubavi koja se sjedinjuje s Marijom“ (GM 15). 

Otajstvena prisutnost Duha Svetoga u duši čini duboku nutarnju preobrazbu. Darovi Duha 
Svetoga prožimlju dušu do srži te je osposobljavaju i pripravljaju da prihvati njegove poticaje i 
provede ih u praksu. Tada duhovni život postaje postojan, a duša sve više osjetljiva na poticaje 
Duha Svetoga u svim dimenzijama ljudskoga života, nutarnjim i vanjskim, kontemplativnim i 
apostolatskim, počevši od same molitve koja na putu savršenstva poprima obilježje dara. 

„Kada se vječna Mudrost predaje jednoj duši, ona joj daje sve darove Duha Svetoga i sve 
nužne krjeposti u visokom stupnju i uzvišenu molitvu“ (LJVM 99). 

Sv. Ljudevit u pjesmi o Duhu Svetome, počevši upravo od zaziva Duhu da prožme, ražari i 
ispuni dušu Bogom opisuje njegovo životvorno djelovanje u svim segmentima kršćanskoga života: 

„Dođi Duše Sveti, Oče svjetla i Bože ljubavi, oblikuj moju molitvu, pokaži mi istinu, daj da 
u moju dušu siđe žar tvog plamena, neka prožme moju dušu i ispuni je Bogom. Dođi Duše Sveti 
koji podižeš mučenike, ispovjedaoce, apostole, proroke, velike heroje i velika srca. Moj Spasitelj je 
slijedio tvoje vodstvo, da bih ga nasljedovao, vodi i mene kao njega. Duše Sveti, ti koji činiš čuda 
nemoćnim smrtnicima, nadahnjuješ proroštva neukim siromasima snagom svoje milosti, ojačaj 
moju slabost; govoreći dubinama moga srca istopi led koji je u mojoj duši. Udalji me od 
pomodarstva, puta kojim mnogi hode, od toga komotnoga privida punoga bezumnosti i nepravde. 
Pokaži mi put gotovo svima nepoznat, koji bez privida, sigurno vodi ravno u nebo k tebi. Duše 
Sveti, milošću otvori moje uši da čuju riječi vjere, da bih opsluživao divote tvog božanskog zakona, 
da bih preko svakog propovjednika slušao samo Boga i vičući odbacio lažni svijet. Govori, tvoje 
riječi tražim dan i noć. Govori, sruši idole koji se bore protiv tvoje ljubavi. Govori da bih pjevao 
pobjedu protiv svih mojih neprijatelja, govori da bih posjedovao slavu i njoj se podložio. Govori 
Duše Sveti, učini da u mom srcu provrije izvor žive, čiste i spasonosne vode koja će spasiti najveće 
grješnike, ozdraviti neizlječive, na kojemu će otvoriti oči i zadobiti oproštenje najveći grješnici i 
poletjeti k nebesima. Više od Magdalene, od Lazara u grobu, od Samaritanke tražim tu vodu, želim 
je piti, znam daje dragocjeni dar, i što je dar veći, ti ćeš biti više proslavljen. Podupri moju nemoć. 
Živuća sam trstika, zaustavi moju nepostojanost. Mijenjam se više od vjetra, rasprši moje neznanje. 
Slijepac sam od rođenja, smiri moje strasti, u protivnom ću propasti. Bez tebe moja je duša pustinja, 
prazni se od svakog dobra. Bez tebe trčim putem propasti i za sitnicu padnem, ne mogu ni misliti, ni 
reći, ni činiti ikakvo dobro za Boga osim ako mi ti u svemu ne pomogneš. Udijeli mi svoju mudrost, 
slast istine, ljubav koja potiče, a ne sili volju, tu plodnu milost, očaravajuću privlačnost, sveti i 
duboki mir i svemoguću pomoć. Ako želiš da plačem, da mi je srce potreseno, tad mi daj da 
zamrzim svoje grijehe; daj da te dobro upoznam i uzljubit ću te. Obrati me, veliki učitelju i bit ću 
obraćen. Ti se ne želiš protiviti mojoj zloj volji i zbog toga se trebam bojati svoje vlastite slobode. 
Prečesto sam se opirao privlačnostima i pozivima tvoje milosti, predajem se svom vlašću, uzmi 
mjesta u meni. Veliki Bože, budi učitelj mom srcu kako bih ljubio, mom duhu kako bih spoznao, 
mom jeziku kako bih poticao, mojim sjetilima i moćima kako bih dobro činio i trpio i u svemu ti 
služio. Učini od moga srca hram, od moga jezika instrument da svima govorim rječito i primjerom. 
Po Isusu i Mariji, u meni moćno vladaj da bih vječno slavio samo Boga. Djevice sveta i vjerna, 
zaručnice Duha Svetoga, promijeni moje buntovno srce u ponizno i raskajano. Daj mi poslušno 
srce, vjerno glasu Duha da bih živio sveto Evanđelje, njegove savjete i zapovijedi" (P 141). 

I na kraju Duh Sveti nas uvjerava da smo ljubljena djeca Božja. On iz našega srca upućuje 
Bogu molitvu u kojoj ga zovemo Abba, što znači Oče. Mi često ne znamo kako se treba pravo 
moliti. Ako se prepustimo Duhu Svetomu, onda će on iz nas upućivati Bogu Ocu najbolju molitvu 
koja će sigurno biti uslišana. 

Sv. Bernard: „Duše Sveti, dušo duše moje, samo u tebi mogu uzviknu ti Abba, Oče. Ti, 
Duše Božji, potičeš molitvu u mome srcu i govoriš mi što treba moliti. Duše ljubavi, probudi u meni 
ljubav, jer samo Ti možeš probuditi tu ljubav, da idem putovima Božjim. Duše svetosti, Ti 
istražuješ dubine duše u kojoj stanuješ i ne podnosiš u njoj ni najmanje nesavršenosti; sažeži ih sve 
ognjem svoje ljubavi. O, Duše slatki i blagi, usmjeri uvijek moju volju prema svojoj, daje mogu 
jasno spoznati, žarko ljubiti i sprovesti u djelo“. 

Razmisli! Da li ustrajno gajim molitvu i svijest o djelovanju Duha Svetoga u svom životu? 
Kako bih opisao djelovanje Duha Svetoga u mome dotadašnjem iskustvu? Na koje prepreke nailazi 
Duh Sveti u mom životu? Na što me najčešće potiče Duh Sveti? 

5.4. Odlučnost i savladavanje samoga sebe 

Živjeti kršćansku vjeru u pozitivnom ozračju Božje milosti znači svoj život vjernika svjesno 
voditi. Uz već navedena sredstva putove djelovanja Božje prividnosti, Duha Svetoga i rasta u 
milosti i suradnja u oblikovanju sebe kao zrelog vjernika zahtijeva raspolaganje sobom, 
zadobivanje moći nad sobom i tako u slobodi mogućnost utjecaja na nešto ili nekoga, na ponašanje 
ili odnose, na sebe samog. Pomoću uvježbavanja i navikavanja čovjek stvara naviku a ona uz 
potporu milosti rađa krepošću i daje pouzdanost. Često u praksi ljudi se ponašaju nepredvidljivo, 
drukčije nego što je po njihovim idealima i vjeri zamišljeno. Samo ako je čovjek odlučan, gradi 
unutarnju čvrstoću, samo svladavanje i moć nad sobom, može se očekivati duhovni rast i autentično 
svjedočanstvo vjere na van prema drugima. Zbog toga uz sve do sada izloženo naglašavamo 
odlučnost i savladavanje samoga sebe kao dva temeljna nutarnja stava kako bi se u duši dogodilo 

pozitivno i oživljavajuće djelovanje Božje milosti u osobnom iskustvu.‘ 

Sveci su više od svih drugih iskustveno svjesni da se milost posinjenja, rasta, sazrijevanja, 
uzdignuće i preobraženje odnosi baš na ranjenog čovjeka kojega kušaju u vlastitoj nutrini te 
naglašavaju potrebu te asketske dimenzije u pozitivnom duhovnome rastu. 

Sv. Ljudevit Montforski uči: „Drugo, da se ispraznimo od samih sebe, treba nam također 
umirati samima sebi, tj. treba nam se odricati djelovanja naših duševnih moći i naših tjelesnih 
osjetila. Moramo gledati kao da ne gledamo, slušati kao da ne čujemo ništa, služiti se stvarima 
ovoga svijeta kao da se njima i ne služimo (usp. 1 Kor 7, 31). To sv. Pavao naziva svakidašnjim 
umiranjem: „Iz dana u dan umirem“ (1 Kor 15, 31). Ako pšenično zrno ne padne u zemlju i ne 
umre, ostaje samo (usp. Iv 12, 24), i ne donosi dobra ploda. Ako ne umremo samima sebi i ako nas 
naše najsvetije pobožnosti ne vode u tu potrebnu i plodnu smrt, nećemo donijeti vrijedna ploda. 
Naše bi nam pobožnosti postale nekorisne i sva naša pravedna djela zaprljalo (usp. Iz 1,3) bi naše 
sebeljublje i naša vlastita volja. U tom bi se slučaju Bogu gadile naše najveće žrtve i naša najbolja 
djela koja bismo mogli učiniti, a na svojoj smrti našli bismo se praznih ruku s obzirom na krjeposti i 
zasluge, i ne bismo imali iskre čiste ljubavi koja se podjeljuje samo dušama koje su umrle sebi i 
kojih je život sakriven s Kristom u Bogu“ (usp. Kol 3, 3) (PP 81). 

Kršćanski život po apostolu Pavlu je dobar boj vjere koji valja boriti do kraja (usp. 2 Tim 4, 
7). Umrijeti sebi, odnosno odlučna odlučnost za Boga i to protiv svega što je protivno Božjoj 
ljubavi i savladavanje samoga seje na tom putu neizbježno. To je tipičan izraz kršćanske i asketike 
i mistike. Nije to nikakav poziv na autodestrukciju, niti ljubav prema smrti, nego mrtvljenje i 
umiranje egoizmu da bi u našem biću učinili prostore za Boga koji oslobađa ljudsku slobodu. A 


~ 14 G. Schrijvers, Buona volonta, Milano 1962, str. 77-90. 

kršćanin tu istu slobodu ponovno po posveti predaje Isusu po Mariji i prepušta se vodstvu Duha 
Svetoga da ga vodi suobličenju Isusu Kristu u pashalnoj dinamici umiranja i proslave. To znači 
prihvatiti Isusa Krista u Duhu Svetom kao svoj istinski novi život koji vodi duše do iskustva 
preobraženja po čišćenju ljubavi kako bi ona došla do iskre čiste ljubavi o kojoj svetac govori. 

Dakle da bi duhovno rastao vjernik u svim stvarima u životu treba prije svega tražiti 
ispunjenje Božje volje. Samo tako može ostvariti samoga sebe, izvršiti svoj životni poziv. Na žalost, 
događa se, da često skrene s toga puta, zaboravljajući na tu svoju glavnu dužnost. Zavode nas zle 
sklonosti, što smo ih premalo nadzirali, pa su ojačale i sve više preuzimaju vodstvo u našem 
djelovanju. Vjernik se izlaže opasnosti da mu se u čitav duhovni život uvuče neki mehanizam i 
navika, još gore ako je nepočišćena i neuredan navika te se može reći, da taj naš duhovni život 
prolazi u nekoj polusvijesti. Sveci su svjesni da djelovanje Božje milosti koja vodi u duhovni rast je 
usmjereno upravo na tu dimenziju našeg bića. 

BI. Marija Terezija od sv. Josipa poručuje: „Božje oko dopire u srce. On ne sudi i ne 
prosuđuje nikad prema vanjskom izgledu već po duhu, koji dušu pokreće, prema samoprijegoru, a 
osobito prema poniznosti i potpunoj predanosti u Božju volju i to ne samo u velikim stvarima, nego 
i u malim i najmanjim dnevnim događajima.“ (Djelo Božje , str. 63.) 

Ovaj, za duše zahtjevan, put suočavanja sa samim sobom za cilj ima samo odgovoriti što 
više, što bolje, što čišće ljubavlju na Isusovu ljubav i dopustiti da on zaživi u nama, a preko nas i u 
svijetu. Bez shvaćanja ove dinamike i ostvarenja velike želje i veće ljubavi brojni svetački tekstovi 
u kojima ona ozbiljno potiče na askezu i mrtvljenje mogu se potpuno pogrešno shvatiti i dobiti 
pogrešnu sliku o svecima kao turobni, strogim, asketskim, bez radosti, poleta, koji mučno 
uznemiruju duše. Istina je upravo suprotno, oni su osobe nježne ljubavi prema Bogu i bližnjemu, 
puna razumijevanja, trezvenosti i pedagoške mudrosti ali nedvosmisleno ukazuju na pretpostavke za 

ostvarenje tog puta rasta, odlučnost i savladavanje samoga sebe." 

Odlučna suradnja s Božjom milošću, oblikovanje sebe uz pomoć iskustva življenja vjere uz 
razmišljanje zadaća je svakog čovjeka i vjernika. Rad na sebi u suočavanju sa Bogom, samim 
sobom i drugima, u obraćanju njima u življenju vjere teži prema unutarnjoj cjelovitosti, 
povezanosti s Bogom u predanju. 

U ovom kontekstu valja shvatiti poznatu izreku sv. Ignacija o rastu u duhovnom životu: „Ne 
mjeri se napredak po licu, kretanjima, blagoj ćudi ili ljubavi prema samoći, već po tome kako tko 
umije savladati samoga sebe“. 

Suobičenje Isusu i svladavanje sebe, dakle, cilj je brige i rada na sebi uz pomoć Božje 
milosti. To je preduvjet kvalitete čovjekove brige i rada s drugima u vjeri. Odnosi s drugima rezultat 
su svojih odnosa sa Bogom i sobom, a to znači odlučnost oko brige o sebi i rada na sebi. Ne može 
nesretan čovjek druge usrećivati, neraspoložen druge raspoložiti, bez smiješka na svojim usnama 
druge razveseliti, bez mira u sebi druge smiriti, Bogu nevjeran čovjek ne može svjedočiti vjeru 
drugima i druge Bogu voditi. Čovjekovi odnosi rezultat su onoga što se događa u njemu, a to ovisi 
koliko se brine za sebe i radi na sebi. Nitko ne može dati drugome ono čega i sam nema. 

BI. Marija Terezija uči: „Što koristi sva duševna njega drugih? Savršenost se postiže jedino 
vlastitom voljom, koja revno i postojano sudjeluje s milošću.“ (Izbor iz pisama , str. 269.) 

A vjernik nikada ne smije zaboraviti da sav asketski napor koji je nužan i neophodan nije 
sam sebi cilj i vjernik se ne treba na njemu zaustaviti, poglavito ne naglašavajući samo negativnu 
dimenziju umiranja, mrtvenja, žrtve... Duša ne smije nikada zaboraviti da to ispražnjavanje od sama 
sebe ima za cilj veću ljubav prema Bogu i da na takav način ostvaruje pretpostavke sjedinjenja po 
ljubavi i u ljubavi. Zato ista blaženica poručuje: 

„Koliko je kristalna posuda ispražnjena od nečiste tekućine, toliko će biti napunjena 
dragocjenim, mirisnim uljem, tj. koliko je duša više oslobođena gospodstva svoje vlastite volje, 
toliko više dobiva milosti mjesto u njoj i tako pripravlja ona postepeno jedan ugodan stan svome 
Božanskom Spasitelju u kojem će On dulje boraviti, jer Njemu je milina biti s djecom ljudskom.“ 
{Mali vodič ksavršenosti, str. 5.) 


215 R. Titone, Ascesi e personalita, Milano 1960, str. 2-22. 


391 



U duhovnosti je opće je prihvaćeno načelo da milost ne uništava, nego usavršava narav, a to 
vjerojatno znači i to da ćemo, ako, milost nailazi na bolje pripremljenu »naravnu bazu«, situacije 
reagira uvijek slično. Sada se pitamo koji su ti pozitivni stavovi što pomažu duhovnome rastu. 
Szentmatoni 216 navodi tri važna nutarnja stava a to su: empatija, iskrenost, samopoštovanje i 
suočenje sa samim sobom. 

Empatija ili spremnost na istraživanje sama sebe označuje zapravo spremnost da se uživimo 
u osjetilni svijet druge osobe. No isti stav može se primijeniti i prema samome sebi, pa onda znači 
spremnost da istražujemo sebe, u prvome redu vlastite osjećaje i doživljaje. Pri ispitivanju savjesti, 
ali i inače, moramo se pitati što se to u nama događa, kako se osjećamo i koji je razlog našemu 
raspoloženju. Na primjer, osjećam se sretan jer sam dobro obavio molitvu, ili osjećam se razočaran 
nad samim sobom, jer se nisam uspio svladati u nekoj stvari, ili zavidan sam jer su mi pričali o 
uspjehu drugoga. Najvažnije je da tako ispitujemo svoje osjećaje, uvijek po tome trostrukom ključu 
ako se osjećam zašto se tako osjećam i da to jasno izrečem bar sebi, ako već ne mogu svoj doživljaj 
ili osjećaj priopćiti drugome, podijeliti ga s nekim. 

Zašto je važan ovaj stav spremnosti za samo istraživanje i zašto pomaže u duhovnome rastu? 
Ima nekoliko razloga za duhovnu korist od empatije. Prvi i neposredni učinak ovakvoga ispitivanja 
sebe jest osjećaj rasterećenosti od čuvstvene napetosti. Osjećaji nas, naime, mogu plašiti kad ih ne 
znamo kontrolirati. A ne možemo ih kontrolirati onda kad ne poznajemo njihov uzrok, situacijski 
uvjet koji stoji iza njih. Kad pronađemo razlog npr. svoje tuge, onda više nismo izručeni tome 
negativnom osjećaju, jer znamo odakle potječe. Drugo, empatija pomaže u "duhovnome rastu, jer 
razvija svijest o vlastitim iskustvima i osjećajima. Ovakvo razumijevanje sebe potiče na dublji 
duhovni život. 

Drugi stav je iskrenost prema sebi. Voljeti drugoga pretpostavlja voljeti i sebe. Drugi stav 
koji se može uvježbati za uspjeliji duhovni život jest iskrenost prema samome sebi. Biti iskren 
prema sebi znači nazvati svoje duševno stanje pravim imenom, a ne tražiti isprike. Mi smo npr. vrlo 
često ljuti jer je povrijeđen naš ponos. U tom slučaju ne pomaže optuživati druge za grubost, 
neuviđavnost ili neljubaznost, jer time zapravo obilazimo pravi razlog svoje ljutnje. Treba pogledati 
istini u oči i priznati: povrijeđen mi je ponos. Ili smo vrlo često nesretni zbog toga, što smo zapravo 
zavidni zbog uspjeha drugog. U tom slučaju nema mnogo smisla govoriti o nepravdi ili o 
nepoštenju drugoga, jer pravi razlog leži u nama. Zašto iskrenost pomaže u duhovnom životu? Zato 
što nam omogućuje da stalno živimo »objema nogama u stvarnosti«. Ako varamo sebe jer je bojimo 
suočiti se sa samim sobom kakvi jesmo, zakrčili smo put budućem rastu, a vrtimo se uvijek u 
istome krugu. 

I na kraju samopoštovanje. Već smo govorili o važnosti prihvaćanja sebe. Poštovanje prema 
samome sebi proizlazi iz osjećaja za ljudsku vrijednost. Nitko nije sebe stvorio, već nas je Bog 
stvorio na svoju sliku i priliku. Znači prihvaćam sebe iz Božje ruke onakvim kakav jesam: 
priznajem svoje darove, ali i svoje granice. 

Jedan vrlo važan vidik samopoštovanja jest ne kriviti sebe za ono za što nismo krivi. Na 
žalost, još prilično mnogo vjernika ispovijeda i one tzv. grijehe za koje očito ne može biti kriv, npr. 
nije postio, jer je bolestan. Mi smo u potpunosti odgovorni samo za. one naše odluke koje smo 
donijeli s punim znanjem, svjesno i uz pristanak. Samopoštovanje i ljubav prema sebi proizlaze 
prvotno iz poznavanja sebe. Taj stav pomaže duhovnome rastu zbog toga sto nam osigurava osjećaj 
prikladnosti za poslanje koje obavljamo. 

Nadalje, samopoštovanje nas čini zahvalnima Bogu za sve darove koje nam je dao. Taj 
osjećaj zahvalnosti opet stvara novu spremnost da prihvatimo Božju ljubav. Osoba koja podcjenjuje 
sebe, nije ponizna, nego ima iskrivljenu sliku o sebi. 

A cijeli odlučni napor rada na samome sebi i savladavanju sebe vodo do istinskoga suočenja 
sa samim sobom. Radi se o sposobnosti uočavanja nesklada ili raskoraka između onoga što stvarno 
jesmo i onoga što bismo morali i željeli postati. Osobito to dolazi do izražaja u ispitivanju savjesti. 
Primjer: u ispitivanju savjesti odlučio sam da ću biti strpljiv s ljudima, ali sam u određenom 


216 Nav.dj. str. 46-48. 

trenutku ipak izgubio strpljivost. Ovdje postoji raskorak između onoga što sam želio i onoga što 
uistinu činim. Sv. Pavao imao je vrlo razvijen taj stav iskrena suočavanja sa sobom; zato je mogao 
napisati: vidimo što je dobro, a ipak ne činimo. Kad smo u svojem ponašanju uočili takav raskorak, 
osjećat ćemo potrebu da još više radimo na sebi. 

Zašto iskreno suočenje sa sobom pomaže u duhovnome životu? Zato što nas oslobađa lažne 
sigurnosti da smo već savršeni. To je, uostalom, i evanđeoski savjet. Gospodin kaže da će nas istina 
osloboditi. Pritom je važno da suočenje sa sobom treba uvijek obavljati u Božjoj prisutnosti, inače 
će nas naši ponovljeni neuspjesi obeshrabriti. 

Klasični priručnici katoličke duhovnosti” kada govore o ovoj temi naglašavaju važnost 
kršćanskoga optimizma, povjerenja i duh pobjede koji se temelji na Kristovu ohrabrenju vjernicima: 
„To sam vam kazao da u meni imate mir. U svijetu ćete imati patnju , ali ohrabrite se ja sam 
pobijedio svijet“ (Iv 16 33). 

Dakle kršćanin koji se istinski trudi živjeti u Božjoj milosti, odlučan je u traženju i 
ostvarenju volje Božje i zbog toga je istinoljubiv prema sebi i savladava sebe kako bi živio u 
autentičnoj ljubavi ima jasnu perspektivu krajnjeg pozitivnog učinka zahvaljujući Kristu i njegovoj 
pobjedi u koji i sam sudjeluje živeći krsnu dinamiku umiranja staroga i rađanja novog čovjeka 
sanom Kristove ljubavi i milosti. 

Razmisli! Kakvo je moje iskustvo u odlučnosti za Boga i duhovni rast? Savladavam li 
samoga sebe u toj perspektivi i dinamici? Jesam li istinoljubiv prema samome sebi na tom putu? Uz 
napore koje ulažem gajim Ii svijet o Kristovoj konačnoj pobjedi i u mome osobnom iskustvu 
življenja vjere? 

5. 5. Ljubav prema Bogu i bližnjemu 

Ljubav je prva i najveća krepost. Dakle pozitivno i oživljavajuće djelovanje Božje milosti u 
duši najlakše je motriti tako da se vjernik usredotoči na ljubav prema Bogu i bližnjemu. Po njoj sve 
druge kreposti i njihova dobra djela dobivaju vrijednost i zaslugu pred Bogom. Bez ljubavi druge 
kreposti nisu kreposti, niti su njihova djela zaslužna pred Bogom. Zato veli sv. Ivan: »Tko ne ljubi, 
ostaje u smrti«. Sv. Franjo Saleški naglašuje istu misao kad kaže: »Tko bez ljubavi živi, taj je 
mrtav«. Sv. Pavao ističe tu misao još jasnije: »Ako tko ne ljubi Gospodina našega Isusa Krista, neka 
bude proklet!« (1 Kor 16, 22). Rad, trud napor, djela, makar kolika i kako velika bila, sama po sebi 
nisu dosta za spasenje; djela treba da su učinjena iz ljubavi prema Bogu i bližnjemu; tada tek 

postaju zaslužna, vrijedna da se njima stekne nebo. 

Zato je i čovjek to bolji, to vjernije ljubi to više ostvaruje samoga sebe koji je stvoren na 
sliku Božju, to više svjedoči za Boga. Sposobnost da možemo ljubiti Boga i bližnjega kako treba i 
kako to Bog želi dobivamo sa posvećujućom milošću koja sve više raste ukoliko mi surađujemo s 
njom a slabi ukoliko se pada u grijehe, a potpuno se gubi po teškome grijehu. A ako je čovjek teško 
sagriješio, vraća mu se milost posvećujuća u dušu nakon dobro obavljene svete ispovijedi. 

Čovjek po svojoj naravi teži za Bogom, ah nema snage da se vine k Bogu, da živi i radi kako Bog 
hoće. Zato mu je potrebna Božja pomoć koja se zove milost. Sv. Pavao veli: »Znam da dobro ne 
živi u meni, to jest u tijelu mojemu. Jer htjeti imam u sebi, ali činiti dobro ne nalazim« (Rimlj 7,18). 
Da mogu činiti dobro i da uistinu činim dobro, to dolazi od Boga, po Božjoj pomoći - po milosti. 

Kad dakle dođe milost u dušu onda je tek duša sposobna ljubiti Boga i bližnjega kako treba, 
onda je tek tada životom u milosti duša sposobna činiti zaslužna djela. To nas uči Sveto Pismo kad 
kaže: »Ljubav se Božja izli u srca naša po Duhu Svetom, koji je dat nama« (Rim 6,5). 

S ljubavlju prema Bogu Duh Sveti po milosti ulijeva u našu dušu i ljubav prema bližnjemu. 
Ljubav prema Bogu i ljubav prema bližnjemu je jedna i ista ljubav, samo se razlikuje po tome na 
koga se odnosi, na Boga ili na bližnjega u Bogu i zbog Boga a obadvije se događaju snagom 


217 Vidi na primjer A. Lanz, nav.dj. st.66. 

218 C. Gennnaro, Amore, u DES I, str. 117 - 127. 

njegove milosti. Ove dvije ljubavi slične su dvjema potocima koji izlaze iz istog vrela, ili dvjema 
granama koje rastu iz istog korijena. 

Ljubav prema Bogu i bližnjemu ne stoji samo u osjećajima i slatkim riječima, nego u prvom 
redu u odbacivanju svakog grijeha, opsluživanju njegovih zapovijedi, u dobrim djelima što ih 
činimo na čast Bogu i na korist bližnjemu. Ići u crkvu, moliti se Bogu, primati svete sakramente, 
pošteno živjeti — to su djela kojima se pokazuje i dokazuje ljubav prema Bogu. Pomoći bližnjemu 
u bijedi — vršiti duhovna i tjelesna djela milosrđa — to su djela koja dokazuju pravu ljubav prema 
bližnjemu. Nutarnju borbu duše da dođe do minimuma iskustveno proživljene ljubavi prema Boga i 
bližnjemu, a to stupanj duhovnoga rasta i i stanje duša koje prolaze put čišćenja svetačka tradicija 
na više načina opisuje. 

Sv. Franjo Saleški uči: „Svi Izraelci zbilja iziđoše iz Egipta, ah ne iziđoše svi drage volje, 
zato u pustinji mnogi požališe, što nemaju egipatskoga luka i mesa. Tako ima i pokornika, koji se 
zbilja riješe grijeha, ali ne odbace grešne sklonosti. Obećaju, da ne će više griješiti, ali nekako preko 
volje, jer im se ne da lišiti i čuvati nesretnih grešnih naslada. Srce im se obraća k njemu kao Lotova 
žena k Sodomi. Uzdržavaju se od grijeha, kao bolesnici, što ne jedu dinja, jer ih liječnik opominje 
da će umrijeti, budu li ih jeli, a ipak im je teško, što ih ne smiju okusiti, govore i pogađaju se, bi li 
možda ipak smjeli, rado bi ih barem pomirisali, pa drže sretnima one, što ih smiju jesti, Tako se eto 
i ovi slabi i mlitavi pokornici neko vrijeme uzdržavaju od grijeha, ali im je žao. Voljeli bi griješiti, a 
da ne budu osuđeni. Govore o grijehu s ushitom i nasladom, pa drže sretnima one, što griješe. Na 
primjer čovjek se bio odlučio osvetiti. Na ispovijedi se predomisli. No eto ga malo poslije među 
prijateljima, gdje s nasladom govori o svojoj svađi, pa veli, da bi učinio svašta, kad se ne bi bojao 
Boga. Spominje, daje težak Božji zakon, koji želi da se prašta. Ej, daje Bog dopustio osvetu! Ah, 
tko ne vidi, da se taj jadnik riješio grijeha, daje zbilja izišao iz Egipta, ali ga srce vuče u Egipat, da 
se najede luka i češnjaka, kojim se hranio! Tako radi i žena, što se okanila grešne ljubavi, ali joj je 
drago, da joj se klanjaju i udvaraju. Jao, kolika pogibao prijeti takovima! 

Ti si, Filotea, odlučila, da ćeš živjeti pobožno. Nije dosta, da se samo ostaviš grijeha, nego 
moraš očistiti svoje srce od svake grešne sklonosti, jer ti u jednu ruku prijeti pogibao, da ćeš opet 
pasti, a u drugu ti ove jadne sklonosti neprestano slabe dušu i tako je tište, te ne bi mogla raditi 
dobrih djela brzo, marljivo i često, a to je ipak jezgra prave pobožnosti. Duše, što se odrekoše 
grijeha, ah još imaju te sklonosti i slabosti, nalikuju, čini mi se, blijedunjavim djevojkama. Nisu 
bolesne, ali su im bolesna sva djela; jedu bez slasti, spavaju bez odmora, smiju se bez veselja i vuku 
se, a ne idu. Tako i one duše rade dobro, ali tako mlitavo, te gube plod sva njihova i onako 
malobrojna i slaba dobra djela. 

Kako treba očistiti sklonosti na grijeh? Da obaviš ovo drugo čišćenje, ponajprije moraš 
shvatiti golemo zlo, što nam ga donosi grijeh To budi u nama duboko i skrušeno kajanje. Ako je 
pokajanje i maleno, ah osobito ako je združeno sa sakramentima, čisti nas dovoljno od grijeha, ako 
lije veliko i skrušeno, čisti nas i od preostalih grešnih sklonosti. Mala mržnja ili zloba uzrokuje, da 
nerado gledamo i izbjegavamo druženje onih, koje mrzimo. Ako li je mržnja smrtna i žestoka, 
izbjegavamo i mrzimo ne samo mrska čovjeka, nego bježimo i ne možemo podnositi ni njegovih 
saveznika, rodbine i prijatelja, pače ni njegove slike ni išta, što je njegovo. Tako i pokornik. Mrzi li 
slabo na grijeh, kaje li se samo slabo, pa i istinski, odlučit će doista, da ne će više griješiti. Ali kad 
zamrzi na grijeh, velikim i skrušenim pokajanjem odriče se ne samo grijeha već i svih grešnih 
okolnosti, što izviru iz grijeha ili vode u grijeh. Stoga se, Filotea, moramo iz petnih žila skrušiti i 
pokajati za sve, što je u vezi s grijehom. (Filoteja 16-7) 

Čovjek je tako stvorena da kod pravilno razvijene ljubavi sudjeluju razum, čuvstva - osjećaji 
i volja. Kad je razum pronašao nešto kao lijepo i dobro, u duši se rodi čuvstvo ugodnosti, radosti. 
Iza toga se javlja volja i hoće to lijepo i dobro prisvojiti, postići za sebe, sjediniti se s njime. 

Slično vrijedi i ljubavi prema Bogu. Razum shvaća Boga kao najljepše i najveće dobro. Kad 
se, dakle, pita: Zašto smo dužni Boga ljubiti, razum daje odgovor: Jer je Bog najljepše, 

najsavršenije biće, jer me Bog ljubi neizmjerno, jer je Bog moj neprestani dobročinitelj. Povrh toga 
izričita je zapovijed Isusa Krista kojemu vjerujemo kao svome Učitelju, Gospodinu i Bogu. 

Boga ljubimo jer je On dostojan svake naše ljubavi, jer Bog ljubi nas jer tako ostvarujemo 
svoje biće u punini. Najveću nam je ljubav Bog pokazao kad je poslao na svijet svoga Sina. O 
Božjoj ljubavi prema nama veli Isus Krist: »Bog je tako ljubio svijet da je predao svoga 
jedinorođenog Sina, da nijedan, koji vjeruje u njega, ne pogine, nego da ima život vječni. Jer Bog 
nije poslao Sina svojega na svijet zato da sudi svijet, nego da svijet spasi po njemu« (Iv 3,16-17). 
Boga smo dužni ljubiti jer je On naš neprestani dobročinitelj. Što god imamo od Boga imamo. Naš 
život, zdravlje, dnevna hrana, odijelo, stan, roditelji, prijatelji — sve je to Božji dar. »Svaki dobri 
dar i svaki savršeni poklon odozgo je, silazeći od Oca svjetlosti« (Jak 1,17). Zato pita sv. Pavao: 
»Što li imaš, čovječe, što nisi primio? A ako si primio, što se hvališ kao da nisi primio?« (1 Kor 
4,7). 

Zbog toga nam Isus zapovijeda: »Ljubi Gospodina Boga svojega svim srcem svojim, svom 
dušom svojom, svom pameti svojom i svom snagom svojom! To je prva i najveća zapovijed«! (Mk 
12, 30). Kuda god se, dakle, čovjek okrene: bilo u prirodu, bilo u Objavu, odasvud dolaze poticaji: 
Ljubi Boga jer je u sebi najsavršenije biće i naš najveći dobrotvor. 

O toj želji Boga ga ljubimo sveci uče: „Divni Bože naš, dragi moj Teotime! S kolikom 
ljubavlju božansko srce čezne za našom ljubavlju! Nije li bilo već dosta, što nam je dopustilo, da ga 
ljubimo. Ah ne, Njemu to nije bilo dosta. Osim toga on nam izrično objavljuje svoju preveliku 
ljubav prema nama i zapovijeda nam, da ga ljubimo svom svojom snagom. Kao da nam je time htio 
reći, da ni ponor koji postoji između njegova veličanstva i naše bijede, ponor, koji čini beskrajnu 
razliku i nejednakost između njega i nas, kao ni jedna druga izlika ne mogu nas odvratiti, da ga ne 
ljubimo. 

Time on jasno svjedoči, dragi moj Teotime, da nam nije uzalud dao naravnu sklonost, da ga 
ljubimo. Jer, ona ne smije ostati besposlena. Stoga nam on izdaje ovu općenitu zapovijed, da tu 
sklonost provedemo u djelo. I nijednoga čovjeka, koji živi, on ne pušta, a da mu u izobilju ne stavi 
na raspolaganje sva sredstva, koja su mu potrebna u tu svrhu. Toliko je njemu stalo do toga, da se ta 
njegova zapovijed izvrši... Uviđaš li dakle, Teotime, da Bog čezne za tim, da ga mi ljubimo? 

Ali njemu ni to nije dosta, da na taj način javno objavljuje svoju beskonačnu čežnju, da želi 
biti ljubljen tako, da se svaki čovjek može odazvati njegovu ljubavnom pozivu. On čini još više. On 
ide čak od vrata do vrata i kuca izjavljujući pri tome, da će svratiti k svakome, koji otvori i da će s 
njime večerati, (usp Otkr 3.20), to jest obasipati ga svakom vrstom dobrohotnosti. 

A što drugo to sve znači, Teotime, ako ne, da nam Bog ne daje samo u dostatnoj mjeri 
sredstva, ikoja su nam potrebna da ga ljubimo i ljubeći njega da sebe spasimo, nego daje to bogato, 
široko i raskošno izobilje, takvo kakvo moramo očekivati od tako velike dobrote, kao što je 
njegova.“ (Teotime II, 8). 

Boga ljubiti znači gajiti u srcu uvijek najbolje želje, radovati se radi njegove savršenosti; 
težiti za tim da bude On od svih poradi neizmjerne dobrote svoje ljubljen i čašćen, znači predati mu 
se sasvim: dušom i tijelom. Tko za Boga gaji najbolje želje, taj hoće da mu podvrgne i svoju volju, 
tj. hoće da bude sav njegov; njemu hoće živjeti, za njega je pripravan dati svaku žrtvu tako da ga od 
ljubavi prema njemu nije kadro odvratiti ni mučeništvo ni smrt. I kao što podvrgavamo kroz vjeru 
Bogu našu pamet, jer on je vječna istina, isto tako mu srce predajemo sasvim, potpunoma, kao 
nijednom stvorenju, jer je on najveće dobro s kojim se ne može nijedno dobro prispodobiti. Ne 
sastoji se dakle ljubav samo u riječima već u srcu, tj. u volji, pa zato često ima najpriprostiji čovjek 
veću i savršeniju ljubav negoli kakav glasoviti učenjak, siromah veću od bogataša. 

Tko Boga ljubi, čini se ono što Bog zapovijeda. Poslušnost prema zakonu Božjem označuje 
Isus kao glavnu oznaku naše ljubavi prema Bogu. "Ako mene ljubite, zapovijedi ćete moje čuvati" 
(Iv 14, 15), veli Isus. Želimo li dakle biti sigurni ljubimo li Boga, moramo najviše biti sigurni da 
vršimo njegove zapovijedi... 

Tko ima ljubav, taj radi Boga sve strpljivo podnosi, te je dobrostiv činiti dobro svakome 
koliko više može. Gdje ljubav kaplje, ondje se nijedan grijeh ne nalazi, jer ona ne može stajati ni s 
ohološću ni sa zavišću, ni s lakomošću ni s nijednim drugim grijehom. Ljubav ne ostavlja nikada 
onoga u kome je prisutna osim ako je sam grijehom ne ostavi, nego još ide s njime u vječnu slavu. 
Tko s ljubavlju djeluje, taj sve čini s velikom promjenom, s velikom radošću i ugodnošću. Ono što 
zna daje Bogu drago, tako često čini da se u tome radu ne može dosta nasititi, da se s njime nikada 
ne može umoriti. 

Sv. Franjo Saleški ovako opisuje ljubav prema Bogu: „Tako dakle, dragi moj Teotime, vidiš 
li ti na kraju, kako Bog napretkom, koji je pun neizrecive blagosti, vodi dušu iz Egipta grijeha, vodi 
je iz ljubavi u ljubav kao iz jednoga stanovanja u drugo, dok je ne dovede u obećanu zemlju, to jest 
u svetu ljubav. 

Ta sveta ljubav je, da to izrazimo jednom riječju, prijateljstvo s Bogom. To nije 
zainteresirana ljubav, koja traži svoje probitke. Jer po ljubavi prema Bogu mi ljubimo Boga iz 
ljubavi prema njemu samomu, imajući pred očima samo njegovu beskrajno ljubaznu dobrotu. Ali to 
prijateljstvo je pravo prijateljstvo, jer je ono uzajamno. Ta, Bog je od vijeka ljubio svaku dušu, koja 
je njega ljubila, koja njega ljubi i koja će njega ikada ljubiti, (usp 1 Iv 4.10) Ta ljubav je nadalje 
očitovana i priznata kako na jednoj tako i na drugoj strani. Bog svakako zna, da mi njega ljubimo, 
jer nam on sam daje tu ljubav. A i mi opet sa svoje strane znamo, da on nas ljubi, jer on je tu ljubav 
toliko objavio i jer mi upoznajemo, daje sve ono dobro, što ga mi posjedujemo, pravi plod njegove 
dobrohotnosti. Napokon, mi smo u trajnom dodiru s njime, koji ne prestaje govoriti našim srcima 
svojim nadahnućima, mamljenjima i svetim pobudama. On ne prestaje činiti nam dobro i davati 
nam dokaze svake vrste svoje svete ljubavi, otvoreno nam objavljujući sve svoje tajne kao svojim 
najpovjerljivijim prijateljima, (usp Iv 15, 15) 

I kao vrhunac veza svoje svete ljubavi s nama, on nam se je darovao kao pravo jelo u 
presvetom sakramentu Euharistije. A što se nas tiče, po svetoj molitvi mi možemo slobodno 
pristupiti k njemu uvijek kadgod želimo. Jer, sve naše življenje, sve naše kretanje i sve naše biće je 
ne samo s njime, već u njemu i po njemu. 

To prijateljstvo s Bogom nije samo obično prijateljstvo. Ono je izbor prijateljstvo ljubavi, 
kojom mi izabiremo Boga želeći ga ljubiti na poseban način. On je između tisuća izabrani veli sveta 
zaručnica u Pjesmi nad pjesmama. Ona veli između tisuća, a time hoće reći između svih. 

Radi toga ta ljubav nije samo ljubav izvanrednoga i uzvišenoga izbora, nego je naprotiv 
neusporediva ljubav. Jer ta ljubav cijeni i štuje Božju dobrotu toliko, da sve drugo cijenjenje i 
štovanje pred njom iščezava. U usporedbi s tom ljubavlju sve druge ljubavi ili nisu prave ljubavi ili 
ako jesu prave ljubavi, ova je Božja ljubav neusporedivo više nego ljubav. 

Iz toga slijedi, dragi moj Teotime, da to nije ljubav, koju bi mogle roditi bilo prirodne, bilo 
ljudske, bilo anđeoske sile, nego je sam Duh Sveti daje i ulijeva u naša srca. I kao što naše duše 
koje daju život našim tijelima, ne dobivaju podrijetlo od naših tijela, već su naravnim Božjim 
Promislom ulivene u naša tijela, tako i ljubav, koja daje život našim srcima, nije izvađena iz naših 
srdaca, nego je nadnaravnim Promislom njegovoga božanskog Veličanstva kao nebeski fluid 
ulivena u njih. 

Radi toga mi tu ljubav nazivamo nadnaravnim prijateljstvom. I to još više radi toga, jer ona 
ima pred očima Boga i teži k njemu, ne po prirodnom znanju, koje mi imamo o njegovoj dobroti, 
već po nadnaravnoj spoznaji vjere. 

Očito je dakle, da ona stoluje na najvišemu vrhuncu našega duha zajedno s vjerom i 
ufanjem. I kao kraljica puna veličanstvenosti ona ima svoje sijelo u volji kao na svojemu prijestolju. 
S njega ona rasipa svoje milje i svoje slasti na svu dušu tako da ona time putem postaje sva lijepa, 
sva ugodna i sva draga božanskoj dobroti. 

Smijemo dakle reći, ako je duša kraljevstvo, u kojemu je kralj Duh Sveti, tada je ljubav 
kraljica, koja sjedi s njegove desne u haljini od izvezena zlata u najljepšim ukrasima. Ako je duša 
kraljica, zaručnica velikoga nebeskoga kralja, ljubav je njezina kruna, koja kraljevski resi njezinu 

glavu. Napokon, ako je duša sa svojim tijelom jedan cijeli mali svijet, mikrokozmos, ljubav je 
sunce, koje uljepšava, sve, grije i oživljuje sve. 

Božanska ljubav, karitas, je dakle ljubav prijateljstva, prijateljstvo ljubavi, ljubav onoga što 
je najdraže, izbor ljubav, ali ljubav neusporediva izbora, beskrajna, nadnaravna i nadasve uzvišena 
ljubav; Ona je kao sunce, koje svojim zrakama uljepšava cijelu dušu, koja je prisutna u svima 
njezinim duhovnim sposobnostima zato da ih usavršava, prisutna u svima njezinim moćima zato, da 
njima upravlja. Ali njezino prijestolje je volja. U njoj ona stoluje zato, da je potiče, neka miluje i 
ljubi svojega Boga iznad svega drugoga.“ (Teotime II, 21). 

Čovjek koji iskreno ljubi Boga, taj postojano Boga svuda traži, taj izbjegava sve što bi ga 
moglo od Boga odijeliti, taj radi za Božju čast i spremno prima sve što od Boga dolazi. Ne bi bilo 
ispravno kad bi tko tvrdio daje ljubav prema Bogu stvar osjećaja, da se ljubav prema Bogu sastoji u 
tom da nam se Bog sviđa i da osjećamo veselje u duši kad na Boga pomislimo, a u djelima da se ne 
treba na Boga obazirati. Ljubav je više stvar razuma i volje nego čuvstva. Razum upoznaje Boga 
kao najsavršenije biće i zato Boga cijeni više nego sve stvoreno. A volja, vođena razumom, teži za 
sjedinjenjem s Bogom tako da se čuva grijeha i čini Bogu ugodna djela. Sam Isus kaže: »Neće 
svaki koji mi govori: Gospodine, Gospodine, ući u kraljevstvo nebesko, nego samo tko vrši volju 
Oca mojega koji je na nebesima« (Mt 7, 21). Ljubav se, dakle, k Bogu dokazuje djelima. 

Tko Boga ljubi taj rado misli na Boga, o Bogu rado govori i rado sluša kad drugi o Bogu 
govore. Što čovjek voli na to rado misli. Zato i veli Isus Krist: »Gdje je blago tvoje, tamo je i srce 
tvoje« (Mt 6, 21). Tko Boga ljubi taj sva djela svoja izvodi s nakanom da njima Boga časti. Čega je 
srce puno o tom i usta rado govore. Tko Božje stvari visoko cijeni, taj će o Božjim stvarima često i 
dostojno govoriti. Pravoga štovatelja Božjega veseli kad drugi o Bogu lijepo govore pa takove 
govore s užitkom sluša. Sv. Ivan veli: »Tko je od Boga, riječi Božje sluša« (Iv 8, 47). 

Tko Boga ljubi čuva se grijeha i pazi da mu se srce ne prilijepi o zemaljska dobra. Ljubav i 
grijeh se isključuju kao vatra i voda. Ako nekoga ljubimo, nećemo ga vrijeđati. A ako nekoga 
vrijeđamo, ponizujemo, život mu ogorčujemo, to je znak da ga ne volimo. Tako je i u našem odnosu 
prema Bogu. 

A tko teško griješi, dokaz je da u njemu nema ljubavi prema Bogu. U tom smislu je rekao 
Isus Krist: »Tko ljubi mene, držat će riječ moju« - znači: činit će ono što ja od njega tražim, činit će 
samo dobra djela, jer Bog samo dobro ljubi, a mrzi na zlo. Tko ljubi Boga taj će se čuvati grijeha, 
ne zato jer se boji kazne, nego zato da ne uvrijedi Boga - dobroga Oca. 

Ljubav se k Bogu osobito jasno očituje u radu za Božju čast. Tko Boga ljubi, taj će o Bogu i 
drugima govoriti da što više ljudi Boga upozna, poštuje i proslavi. Sv. Augustin veli: Žar je 
djelovanje ljubavi; tko nema žara za nešto, nema ni ljubavi. Tko nema žara i oduševljenja za Božju 
stvar, znak je da nema ni ljubavi k Bogu. Tko Boga ljubi zabrinut je, upravo se buni kad vidi ili čuje 
da drugi Boga vrijeđaju. Tko Boga ljubi, veseli se kad vjera napreduje, kad se Boga svuda i svagdje 
propovijeda. Pravi ljubitelj Božji poduzima sve da otpale i zabludjele opet dovede k Bogu. Što su 
sve apostoli pretrpjeli, a misionari i danas trpe u dalekim krajevima, kad naviještaju sveto 
evanđelje! 

Tko Boga ljubi zahvalan Mu je za dobročinstva i spremno podnosi boli što ih život donosi 
predajući se u ruke Očeve providnosti. Svako dobročinstvo očekuje zahvalu. Što je dobročinstvo 
veće i zahvala mora biti veća. Ništa toliko ne boli koliko nezahvalnost, a napose tamo gdje je 
dobročinstvo potjecalo iz čiste, idealne ljubavi. A Božja dobročinstva potječu iz najplemenitije 
Božje ljubavi prema nama, jer Bog nas ni u čemu ne treba. 

I boli, i trpljenja što nam se u životu događaju, dokaz su ljubavi Božje, pa ih treba spremno i 
strpljivo snositi dok Bog ne odredi drukčije. Kad bi Bogu bio draži udoban i lagodan život, onda bi 
sigurno takav život priuštio i svomu Sinu Isusu Kristu. A Isusov život bio prožet trpljenjem. U 
bolima je Isus pokazao veliku ljubav prema Bogu. Po muci je Isus spasio svijet i proslavio Oca. 
Tako da i u patnjama se vidi veličina naše ljubavi što smo ih kadri za Boga pretrpjeti mjeri se 
veličina naše ljubavi. 

O ovoj pedagoškoj logici kojom Bog sam odgaja duše da ostane i poraste u ljubavi prema 
njemu sv. Franjo Saleški uči: 

„Kako duša, koja je u ljubavi, napreduje u njoj? Dragi Teotime, poslužimo se usporedbom! 
Jer, ta je metoda bila tako draga božanskom nenadmašivom Učitelju ljubavi, koju mi naučavamo. 
Dostojanstven i junačan kralj oženio se nadasve milom mladom kneginjom. Jednoga dana on je 
odvede u daleku, zabitnu odaju svojega dvorca, želeći s njome mirno i povjerljivo razgovarati. 
Jedva, što je s njome progovorio nekoliko riječi, opazi, da je ona, iznenada problijedila i pala u 
nesvijest. Strahota! Njegovo je zaprepaštenje bilo neizrecivo i malo da se i on sam nije onesvijestio. 
Ta, on je svoju mladu suprugu ljubio više nego svoj vlastiti život. Radi toga ona ista ljubav, koja mu 
je zadala tako tešku bol, odmah mu je dala i snagu, da je izdrži. Ona ga je odmah, brzinom kojoj 
nema ravne, potjerala na posao, da doskoči zlu, koje je zadesilo njegovu dragu drugaricu života. On 
brzo skoči, otvori onnar, koji se tamo nalazio, izvadi iz njega skupocjeni lijek, koji jača srce. 

Silom otvori usta i stisnute zube svoje drage kneginje, ulije joj u usta te skupocjene tekućine, 
poškropi njome njezino lice i protare joj sljepočice i žile kucavice na ruci. Napokon mu uspije, daje 
dovede k svijesti. Tada je polako podigne i pomoću novih lijekova je ojača i oživi toliko, da je 
mogla stajati na svojim nogama i daje mogla hodati upirući se na nj. Međutim, bez njegove pomoći 
nije to još uvijek išlo. Jer on je još uvUjck hodao s njom podižući je i podržavajući ispod ruke, sve 
dok mu nije pošlo za rukom da se ona stavivši joj na srce tako snažan i tako dragocjen lijek, 
potpuno oporavila i vratila svojemu prijašnjemu zdravlju tako da je dalje koračala sama svojim 
snagama. 

Njezin dragi suprug nije je više čvrsto držao, nego je samo nježno držao njezinu desnu ruku 
ispod svoje i njezino desno rame naslanjao na svoje rame i na svoja prsa. Tako je on njoj pomagao i 
time joj iskazivao četiri vrlo drage usluge. 

Lako nam je ovdje razlikovati četiri usluge. Prvo, on je dokazao puno ljubavi i brige za 
svoju suprugu. Drugo, on je neprekidno olakšavao i ublaživao njezino stanje. Treće, kadgod se je 
povratio kakav znak njezine preživjele slabosti, on bi joj opet pomogao. Četvrto, ako bi se ona 
namjerila na neravno tlo ili bi joj korak otežao, on bi je podržavao i služio joj kao potporanj. Kada 
bi se ona uspinjala ili kada je željela koračati brže, on bije snažno podržao i nosio. Tako je dakle on 
svojom nježnom i srdačnom brigom stajao uz nju sve do noći i pomagao joj još i tada, kada ju je 
pobjegao u njezin kraljevski krevet. 

Duša je supruga Našega Gospodina, kada je ona pravedna. A budući da ona uopće ne može 
biti pravedna, ako nije u ljubavi, ona ne može uopće biti ni supruga, ako nije uvedena u odaje 
ljupkih mirisa, o kojima pjeva Pjesma nad pjesmama (usp Pj 1,3). Pa kada sada duša, kojoj je ta čast 
pala u dio, počini grijeh, ona pada onesviještena od duhovne slabosti. A taj događaj je svakako 
iznenadan i neočekivan, jer tko bi ikada mogao pomisliti, da bi stvor htio ostaviti svojega Stvoritelja 
i svoje vrhunaravno dobro radi tako neznatnih stvari kao što su meke grijeha? Naravno da se i nebo 
tome čudi. Pa kada bi i Bog bio podložan strastima i on bi se nad tom nesrećom srušio onesviješten, 
kao što je, kada je bio smrtan u ljudskom tijelu, izdahnuo na križu, da nas otkupi. 

No budući da sada više nije potrebno, da on svoju ljubav dokazuje tako da umire za nas, to 
on, kada vidi dušu, da se tako strovalila u grijeh, redovito joj pritječe u pomoć, neizrecivim joj 
milosrđem otvara vrata svojega srca. To on čini dajući joj sad oduševljenja i zanose, sada grižnje 
savjesti, koje potječu odatle, što joj pruža mnoga razumijevanja i mnoge spoznaje, koje ubacuje u 
našu dušu i kojima pobuđuje spasonosne pokrete i pobude. Pomoću njih on, kao pomoću mirisavih i 
vitalnih eliksira, vraća dušu k njoj samoj i predaje je dobrim čuvstvima. 

A sve to, dragi moj Teotime, Bog čini u nama, a bez nas, samo po svojoj beskrajnoj 
najljubaznijoj dobroti, kojom nas predusreće u svojoj neizrecivoj blagosti. Kao što bi bez kraljeve 
pomoći ona kneginja, njegova supruga, onesviještena ostala mrtva u svojoj nesvjestici, tako bi i 
naša duša propala u svojemu grijehu kada joj Bog ne bi izašao ususret. Ako duša, kada je tako 
potaknuta, uzvrati svojim pristankom na poticaj milosti, slijedeći nadahnuće, koje ju je preteklo, i 
prihvaćajući pomoć i potrebne lijekove, koje joj je Bog pripravio, on će je ojačati i različitim 
pobudama vjere, ufanja i pokore voditi je tako dugo, dok ne bude potpuno vraćena pravom 
duhovnom zdravlju, koje nije ništa drugo nego ljubav. 

Dok dakle Bog vodi dušu putem onih kreposti, koje je pripravljaju i raspoložuju za tu svetu 
ljubav, ne samo da je on vodi, već je podržava, i to na taj način, da, dok ona uza nj korača koliko 
samo ona može, to je i on, sa svoje strane, nosi i podržava. Te se dvije radnje toliko isprepliću, da 
jednostavno ne bismo mogli reći, je li više ona hoda ili je on više nosi. Jer on je ne nosi toliko, da 
ona ne bi hodala, a ipak ona tako hoda, da, kada je on ne bi nosio, ona ne bi mogla hodati. Zato, da 
govorimo poput apostola, ona bi morala uskliknuti: »Hodam ja, ali ne ja sama, već milost Božja 
hoda sa mnom.« (usp.l Kor 15,10). 

Kada duša pomoću izvanrednoga lijeka ljubavi koji Duh Sveti stavlja u njezino srce 
ponovno zadobije svoje potpuno duhovno zdravlje, tada ona može hodati i držati se na nogama 
sama od sebe. Ali i ta njezina samostalnost potječe od toga zdravlja i od svetoga lijeka koji joj daje 
sveta ljubav. Kada ona dakle sada može sama hodati, to ona ipak za to svu slavu mora davati 
svojemu Bogu, koji joj je dao tako snažno i jako zdravlje. Jer, bilo da nas Duh Sveti jača svojim 
gibanjem i svojim pobudama, koje on utiskuje u naša srca, bilo da nas potpomaže ljubavlju, koju on 
u njima širi, bilo da nam pomaže tako, da nas potiče i nosi, bilo da jača naša srca, sipajući u njih 
ljubav koja oživljuje i jača, to mi uvijek živimo, mičemo se i radimo u njemu i po njemu. 

Prema tome dakle, jedino po ljubavi, koja je izlivena u naša srca, mi možemo koračati pred 
Bogom i napredovati na putu spasenja. No uza sve to božanska dobrota pri tome pomaže duši, kojoj 
je ona dala svoju ljubav, tako daje neprekidno drži svojom svetom rukom. 

Na taj način ona: prvo, najbolje pokazuje nježnost svoje ljubavi prema njoj, drugo, ona je 
trajno sve više i više sokoli i potiče. Treće, ona joj olakšava borbu protiv izopačenih sklonosti i zlih 
navika, koje je ona stekla svojim prošlim grijesima i napokon: četvrto, ona je spašava i brani od 
napasti. 

Ne događa li se, dragi moj Teotime, da se često mora zdrave i jake ljude tjerati, da dobro 
upotrebe svoje sposobnosti i svoje sile, da ih, tako reći, treba uhvatiti za ruku i odvesti na posao? 
Tako je isto i nama Bog dao svoju ljubav i s njome silu i sredstva, da napredujemo na putu 
savršenstva. Ali njegova ljubav mu ipak ne dopušta, da nas pusti, neka dalje idemo sami. Naprotiv, 
ona ga tjera, da i on ide na put zajedno s nama. Ona ga tjera, da on nas tjera, ona potiče njegovo 
srce, da ono potiče i tjera naše srce neka ono dobro upotrebi svetu ljubav, koju je on nama darovao. 
Svojim nadahnućima njegova ljubav često odražava upozorenja, koja nam je dao sv. Pavao: 
»Opominjemo vas, da ne primate uzalud Božje milosti.« (2 Kor 6,1) I dalje: »Zato, dok imamo 
vremena, činimo dobro!« (Gal 6,10) »Trčite tako, da dobijete nagradu.« (1 Kor 9, 24) 

Moramo sebi zamišljati, da Bog ušima našega srca često ponavlja riječi, koje je nekoć 
govorio dobrom Ocu Abrahamu: »Hodaj preda mnom i budi savršen!« 

Posebna Božja pomoć potrebna je osobito onoj duši koja ima svetu ljubav za goleme i 
izvanredne pothvate. Jer, kakogod ljubav, pa bila i ne znam kako mala, daje nam dosta sklonosti i, 
kako ja mislim, dovoljno snage, da obavimo djela, koja su potrebna za spasenje, to ipak, teže li i 
kane li naša srca poduzimati izvanredna i odlična djela, tada im je potrebno, da ih podiže i gura ruka 
toga velikoga nebeskoga zaljubljenika, da ih ona neprekidno pokreće i vuče. Tako ni kneginja u 
našoj usporedbi, i kada se već dobro oporavila i bila potpuno zdrava, nije se mogla uspinjati, ni 
žuriti se, a da je njezin dragi suprug nije čvrsto podržavao i podizao... 

Za ta velika djela, dragi moj Teotime, nama je potrebno ne samo božansko nadahnuće, nego 
isto tako božanska jakost, da izvedemo ono, što nadahnuće traži od nas. Upravo jednako tako u 
velikim nasrtajima izvanrednih napasti apsolutno nam je potrebna i izvanredna Božja pomoć. 

U tu svrhu nam sveta Crkva preporučuje da često uskliknemo: »Gospodine, potakni, Gospodine, 
ojačaj naša srca!« Takve i slične strelovite molitve moramo izgovarati, da bismo njima zadobili 
milost, kojom bismo mogli činiti odlična i izvanredna djela, kojom bismo mogli češće i žarče činiti 
redovita djela, kojom bismo se mogli življe oduprijeti manjim napastima i odvažnije se boriti protiv 
velikih napasti. 

Sv. Antun je bio napadnut užasnim mnoštvom paklenih demona. Kada je poslije dugih 
napora, teških patnji i nevjerojatnih muka izdržao borbu, ugledao je napokon, da se raspuknuo krov 
njegove ćelije i da se kroz tu pukotinu spustila na nj nebeska zraka, koja je ujedan tren raspršila 
cmu i mračnu gomilu njegovih neprijatelja. Taje nebeska zraka otjerala od njega svu bol udaraca, 

što ih je primio u tome boju. On je postao svjestan posebne Božje prisutnosti i gledajući u oči vizije 
pred sobom duboko je uzdahnuo: »O, dobri moj Isuse, gdje si bio? Gdje si bio? Zašto nisi bio ovdje 
već od početka, da mi pomogneš u mojoj borbi?« Glas odozgo odgovorio mu je: »Antune, ja sam 
bio tu, ali ja sam čekao ishod tvojega boja. I budući da si bio hrabar i junačan, ja sam ti bez prekida 
pomagao.« 

Naš Gospodin je isto tako objavio sv. Katarini Sijenskoj, daje on boravio u njezinu srcu u 
vrijeme, kada je ona imala groznu napast. U njemu seje on nalazio kao vojskovođa u tvrđavi, daje 
brani. On joj je rekao, da bi ona bez njegove pomoći podlegla u toj borbi. To isto vrijedi za sve 
velike nasrtaje, kojima naši neprijatelji jurišaju na nas“. (Teotime III, 3). 

Kada je zakonoznanac pitao Isus o najvećoj zapovijedi u zakonu gospodin mu je odgovorio: 
„Ljubi Gospodina Boga svoga, svim srcem svojim, svom dušom svojom i svom pameti svojom! To 
je najveća i prva zapovijed u zakonu. Druga je toj jednaka: Ljubi bližnjega svoga kao samoga sebe! 
O tim dvjema zapovijedima ovisi sav zakon i proroci“ (Mt 23, 37-38) 

Dakle Isus želi da ljubav prema Bogu i bližnjemu bude nerazdvojno povezana. Kršćanin, 
koji živi za Boga i hoće ga ljubiti svom snagom, osjeća potrebu da bude siguran da njegova ljubav 
prema Bogu nije obmana, ali kako da se uvjeri? Odgovara apostol Ivan: »Ako ljubimo jedni druge, 
Bog ostaje u nama, i ljubav je njegova u nama savršena« (1 Iv 4, 12). Velik znak koji očituje 
istinsku ljubav prema Bogu, jest ljubav prema bližnjemu. To je nepogrešiva oznaka, jer je 
bogoslovna krepost ljubavi jedna, i dok ju je teško provjeriti u odnosu prema Bogu, lako ju je 
ustanoviti u odnosu prema bližnjemu. Nije potrebna velika pronicavost da se uoči da li je ljubav 
prema bližnjemu samo u riječima ili je sigurna stvarnost koja je dokazana djelima. 

Ako je bratska ljubav iskrena, srdačna, djelotvorna, onda nema sumnje: »ljubav je Božja u 
nama savršena« (1 Iv 4, 12). Apostol ide još dalje pa tvrdi: »Mi znamo da smo iz smrti prešli u 
život, jer ljubimo braću« (1 Iv 3, 14). Kršćanin je dionik Božjeg života ukoliko živi u ljubavi, jer 
»Bog je ljubav«. Živjeti u ljubavi i živjeti u Bogu to je isto. Odbijati ljubav isto je što i odbijati 
život, zatvarati se ljubavi je isto što i zatvarati se Bogu. Dovoljno je uskratiti ljubav nekom bratu da 
čovjek izađe iz veze ljubavi i zbog toga iz života u Bogu. »Tko god mrzi brata svoga, ubojica je. A 
znate da nijedan ubojica nema u sebi trajnoga, vječnoga života« (1 Iv 3, 15). Život u Bogu, ljubav i 
milost međusobno su povezane i ne može jedna bez druge postojati. Ljubav prema bližnjemu je 
siguran znak ljubavi prema Bogu i života u Bogu, života milosti, što je predigra vječnog života. 

I Isus je bratskoj ljubavi dao vrijednost znaka: »Po ovom će svi znati da ste moji učenici: 
ako budete imali ljubavi jedni za druge« (Iv 13, 35). Ljubav prema bližnjemu je prema tome znak 
raspoznavanja Kristovih učenika i ujedno je dokaz daje njihova ljubav prema Bogu istinska. Isus je 
učio ljude da jedni druge ljube, ali ljubavlju koja ima svoj korijen u Bogu i koja je prema njemu 
uređena. 

Isus nas uči da naš je bližnji svaki čovjek, pa i neprijatelj. Dužni smo bližnjega ljubiti kao 
samoga sebe. Ljubav prema samomu sebi je pravilo, uzor ili primjer po kom ćemo se odnositi 
prema drugim ljudima. Što ne bi mi htjeli da nama drugi čine, to ne smijemo ni mi njima činiti. A 
što želimo da drugi nama čine, to treba da i mi njima činimo. To je osnovno pravilo ljubavi prema 
bližnjemu. 

A mi svi ljudi smo slika Božja. Svaki je čovjek odraz Božje naravi jer svaki ima besmrtnu 
dušu po kojoj je slika i prilika Božja. Sveto Pismo izrijekom veli: »Tako stvori Bog čovjeka na sliku 
svoju« (Post 1, 27). Kad je dakle svaki čovjek slika Božja, onda imamo poštivati i ljubiti svakoga 
čovjeka i u svakom gledati odraz veličine Božje. Kao što mjesec dobiva svoju svjetlost od sunca, 
tako i iz ljubavi prema Bogu ističe ljubav prema bližnjemu. »Mi ćemo bližnjega tako ljubiti da ga 
bez Boga uopće nećemo ljubiti« — veli sv. Edmund. To znači: Ako naša ljubav prema bližnjemu ne 
izvire iz ljubavi prema Bogu, ako nije uzvišena i nadnaravna, onda ona nije prava ljubav. 

Konačno, i posljednja svrha nam je zajednička. Svi smo pozvani da u vječnosti zajedno 
stanujemo i svi zajedno da Boga gledamo ii hvalimo. Sv. Ivan apostol i evanđelista u knjizi 

Sustavni prikaz ljubavi prema bližnjemu vidi F. Cuttaz, L amore delprossimo, Paloine Milano, 1971. 

Otkrivenja gleda nebo sa bezbrojnim stanovnicima pa kaže: »Vidjeh veliko mnoštvo kojega nije 
mogao nitko izbrojiti, od svakoga naroda i plemena i puka i jezika, gdje stoje pred prijestoljem i 
pred Janjetom, obučeni u bijele haljine, i palme u rukama njihovim« (Otkriv 7,9). 

Kad smo, dakle, svi ljudi jedna obitelj na zemlji, a bit ćemo zajedno i u vječnosti, stoje onda 
prirodnije i Bogu milije nego da se bratski snosimo, prijateljski pomažemo, da jedan drugomu 
dobro činimo gdje možemo i koliko možemo, a to znači da je svaki dužan ljubiti bližnjega kao 
samoga sebe. 

Kad čovjek nekoga iskreno voli, onda se veseli kad voljenoj osobi ide dobro, a žalosti se kad 
je voljenoj osobi zlo. Jer je svaki čovjek naš bližnji i svakoga smo dužni ljubiti kao samoga sebe, to 
smo se dužni radovati nad srećom svakoga čovjeka, a žalostiti se kod svakoga kad mu ide slabo ili 
je bilo u čemu stradao. Kad hoćeš znati da li je tvoja ljubav prema bližnjemu ispravna, kršćanska, 
Božja, pitaj svoju savjest, kako ona osjeća za tog čovjeka? Ako si u duši veseo kad je tom čovjeku 
dobro, a žalostan kad mu je zlo, to je prava kršćanska ljubav prema bližnjemu. Ako si žalostan kad 
je tvoj bližnji postigao i ostvario neko dobro, dokaz je da u tebi nema prave ljubavi. Ako se veseliš 
svakoj nesreći svoga bližnjega, dokaz je da nemaš ljubavi prema bližnjemu. 

Što traži od nas ljubav prema bližnjemu? Na jednoj strani traži da bližnjemu ne škodimo, a 
na drugoj strani da mu dobro činimo. 

Bez obzira kako ljudi gledaju na svijet, u nizu naravnih dobara ljudski je život najveće 
dobro. Ne smijemo, dakle, škoditi životu bližnjega! Iza života dolazi po vrijednosti poštenje i dobar 
glas. Vjernik ne smije oklevetali bližnjega. Jedna od najbolnijih rana je rana od kleveta, od opaka 
jezika. Ne smijemo dirati u imovinu bližnjega, život je takav da svaki treba za uzdržavanje života 
vremenitih dobara. 

Postoje brojna svjedočanstva i poticaji iz svetačke tradicije na ljubav prema bližnjemu mi 
donosimo samo neke tako jednostavne, duboke i poticajne misli sv. Ivana Marije Vianneya o tome: 

„Ljubav prema bližnjemu je tako općenita, tako velika i važna dužnost, daje naš Gospodin 
Isus Krist učinio iz nje zapovijed, koju je nazvao svojom. A učinio je to u najozbiljnijem i 
najsvečanijem trenutku svoga zemaljskog života, kod Posljednje večere, neposredno prije svoje 
gorke muke i smrti: "Novu vam zapovijed dajem, ljubite jedan drugoga, kao što sam Ja vas ljubio, 
da se i vi ljubite među sobom. Po tom će svi poznati, da ste moji učenici, ako imate ljubavi među 
sobom." (Iv. 13, 34, 35). 

Ako hoćemo biti pravi kršćani, moramo ovu dužnost ljubavi prema bližnjemu uvijek 
smatrati kao najopćenitiji, najpotrebniji i najhitniji dio naše vjere. Od njezinog izvršenja ovisi naš 
vječni spas; jer ako ovu zapovijed vjerno izvršavamo, ispunjavamo ujedno i sve druge. Ne 
zaboravite nikada, dok svog bližnjeg ne ljubite, nego ga dapače mrzite, da je Božja srdžba protiv 
vas. Ako biste u takvom stanju naglo umrli, Bog bi vas bacio u Pakao. Tko ima pravu ljubav prema 
bližnjemu, ne vidi na bratu svom njegovih pogrešaka; nego samo potrebu pomoći mu i pod svaku 
cijenu spasiti njegovu dušu. 

S drugim krepostima možemo biti na putu u Pakao, ali sa ljubavlju prema bližnjemu, koja 
obuhvaća sve ljude, koja pred nikim ne bježi koja ljubi neprijatelje, kao i prijatelje ... tko takvu 
ljubav posjeduje, taj je siguran, da je za njega Nebo. 

Ljubav prema bližnjemu je kraljevski plašt, kojim pokrivamo pogreške subraće i nikad si ne 
dozvoljavamo mišljenje, da smo bolji od njih. 

Ako vam đavao sugerira misli mržnje protiv vaših neprijatelja, onda imate jedno vrlo dobro, 
nepogrešivo sredstvo, savladati ga. U čemu se ono sastoji? Treba se za njih moliti, da se obrate! 
Promotrimo primjer svetaca. Oni ne podržavaju nikakvu mržnju protiv svojih nepravednih 
progonitelja, oni su mišljenja, da zlo, koje im se nanosi, još nije dostatno, i da su još više zaslužili, 
kao kaznu za svoje grijehe, kojima su božansko Veličanstvo uvrijedili. No, svjetski ljudi i zli 
kršćani ne žele oprostiti, oni su osvetoljubivi i puni mržnje. Što čini Bog s takvima? Mržnju, kojima 
oni progone svoje bližnje, vraća im dvostruko i trostruko. Tko mrzi, služi se jednim opasnim 
oružjem, koje svu svoju oštrinu obraća protiv njega samoga. 

Manjak u ljubavi prema bližnjemu i sva tvrdoća i neprijaznost prema našim bližnjima dolazi 
od oholosti. Nema ničega, što bi se ljubavi toliko opiralo, kao oholost. Oholost i ljubav se 
međusobno ne podnose, jednako, kao vatra i voda. 

Tko vrši pravu ljubav prema bližnjemu, dolazi sigurno u Nebo. No oni, koji misle, da su 
nešto osobito i već na pola ili cijeli sveci, jer obavljaju mnoge vanjske pobožnosti, a kod toga ne 
mare da ispunjavaju Veliku zapovijed ljubavi prema bližnjemu i neprestano su puni ljubomore, 
neprijaznosti i mržnje, ti će na veliki dan posljednjeg Suda doživjeti grdno razočarenje. 

Što nam nameće jednu ovako veliku i ozbiljnu dužnost i što nas mora potaknuti, da ljubimo 
bližnjega kao sami sebe, to je prije svega okolnost i promatranje, da smo svi od istog svemogućeg 
Stvoritelja pozvani u život i imamo isto podrijetlo. Svi ljudi na cijelom svijetu sačinjavaju samo 
jednu obitelj, kojoj je Otac i Vrhovna glava Isus Krist. Svako čovječje lice nosi na čelu žig slike i 
prilike Božje. Stvoreni smo i pozvani za jedan zajednički cilj, koji se zove: vječno blaženstvo. Mi 
smo svi skupo otkupljeni cijenom Muke i dragocjene Krvi Isusa Krista. Ne možemo se ustručavati 
našeg bližnjeg ljubiti, a da ne bismo našeg Gospodinu i Spasitelju samom nanijeli sramotu. 

Nema ništa, što bi bilo tako pogodno, da strogog vječnog Suca ublaži i milostivo raspoloži, 
kao prava ljubav prema bližnjemu, naročito junačka ljubav prema neprijatelju. 

Ne smijemo ništa mrziti, nego đavla, grijeh i svoj egoizam. No bližnjega moramo ljubiti. 
Pravi kršćanin ljubi sve ljude; dobre, jer su dobri, zle iz samilosti zbog Bpga, jer vidi, da Boga 
vrijeđaju i žive u opasnosti, da izgube vječno blaženstvo. Zato pravi kršćanin moli za njih i iskazuje 
im dobročinstvo, da pridobije njihovo srce i vrati ih Bogu. On vidi u svim ljudima, i u najgorim, 
neumrle duše, koje su otkupljene dragocjenom Krvlju Isusa Krista. Zato on neprestano moli za 
grešnike i ovako govori božanskom Spasitelju: "O moj Bože, ne daj da ove bijedne duše budu 
zauvijek izgubljene!" 

U Nebu nema mržnje niti želje za osvetom, nego samo ljubav. A dobre, ponizne duše, koje 
sve njima nanesene uvrede radi Boga podnose i svojim uvrediteljima za volju Kristovu opraštaju, 
one imaju Nebo već na ovoj zemlji. Mrzitelji i osvetoljubivi su uvijek nesretni. To im se vidi u 
očima i sa čela im se može pročitati. Ne dozvoli Gospodine, da ikome za zlo uzvratim zlom! 

Hoćete li čuti kako stoji sa ljubavlju prema bližnjemu kod današnjih kršćana? Ja ću vam 
pokazati. Ako žive zajedno dvije osobe, koje imaju jednak karakter i sklonosti, tada je njihov 
međusobni odnos još prilično podnošljiv, one se na svoj način međusobno vole. Ali ako karakter i 
sklonosti nisu u suglasju, tada nema međa njima ni mira, ni sloge. Tada ne poznaju one bližnjega, 
niti ikakve obaveze za ljubav. 

Ovi ljudi imaju posve krive pojmove o vjeri; oni ljube samo sebe, a na bližnjemu samo ono 
što im prija; inače se ne trpe i ne podnose. Mora ih se jednog od drugog odijeliti, da svaki za sebe 
može u miru živjeti. Da, da, samo se rastavite! Udaljite se jedan od drugoga. Ali neka vam bude i to 
rečeno, da se nikada jedan od drugog ne možete tako daleko udaljiti, kako daleko ste vi sami 
udaljeni od Boga. Vaša pobožnost je samo jedna sljeparija. Vi niste nikada svoju svetu vjeru i 
dužnost, koje vam ona nameće, razumjeli, niti ikada shvatili ljubav prema bližnjemu, koja vam je 
zapovijed, da čovjeka-brata ljubite radi Boga i time postignete svoj vlastiti spas. 

Nemamo niti jednog drugog sigurnog znaka, po kojemu možemo spoznati, da se nalazimo 
na pravom putu u Nebo i da zaista Boga ljubimo, kao ovaj: ako svoga bližnjeg podnosimo i svako 
dobro mu iskazujemo, premda se protivi našim prirodnim sklonostima 4 ? ( Zlatna zrnca str. 49-50) 

Razmisli! Do koje mjere ljubav prema Bogu prožima moje iskustvo ? U čemu najčešće 
očituje moja ljubav prema bližnjemu? Koje su glavne zapreke na putu rasta u ljubavi prema Bogu u 
mome osobnom iskustvu? Što bi o mom svjedočanstvu življenja vjere kazali moji bližnji?Trudim li 
se iskreno ljubiti bližnjega? Jesam li sklon nepromišljenim riječima govoriti o drugome? Koji je 
moj glavni nedostatak u ljubavi prema bližnjemu? 

5. 6. Ljubav prema samome sebi i prijateljstva 


Sam Isus u kontekstu zapovijedi ljubavi prema Bogu i bližnjemu govori i o ljubav prema 
samome sebi: „Ljubi bližnjega svoga kao samoga sebe!“ (Mt 23, 38) 

U Evanđelju su zapisane riječi koje tumače temeljnu zapovijed ljubavi. Rečeno je da 
trebamo ljubiti svoga bližnjega kao sebe samoga. Možda premalo mislimo o toj stvarnosti ljubavi 
prema sebi samome. A ipak trebamo o tome misliti, budući da Isus to uzima i kao mjerilo ljubavi 
prema bližnjemu. Sto to zapravo znači? 

Kako čovjek ljubi sebe, tako neka ljubi i bližnjega. Kako želi dobro sebi, tako neka želi 
dobro i drugomu. Ljubav prema sebi je uzor po kom treba da se razvija ljubav prema bližnjemu, što 
je drago nama to je drago i bližnjemu; to ćemo bližnjemu učiniti. A što je mučno nama nas to je 
mučno i drugome, to drugome nećemo učiniti. 

Ljubiti samoga sebe u biti znači biti svjestan svoga vlastitoga dostojanstva kao stvorenja 
koje Bog ljubi i zato gaje stvorio i obdario ga talentima i darovima, kao djeteta Božjega koje je Isus 

otkupio i posvetio i kao onoga tko je pozvan da baštini život vječni." 

Dakle ne samo da smijemo nego i moramo ljubiti samoga sebe. Bog je stvorio svakoga 
čovjeka i kao takav čovjek je plod Božje ljubavi. Kako mogu ljubiti i prihvaćati Boga ako prezirem 
ono što je On stvorio iz ljubavi? Ako me Bog ljubi bezuvjetnom ljubavlju, jasno je da smijem i 
moram i ja ljubiti sam sebe. Ne ljubiti sebe bila bi pobuna protiv Boga koji me stvorio da me učini 
vječno sretnim. Ne postoji mogućnost stvaranja skladnoga odnosa s Bogom ako se ne oslonim na 
Njegovu ljubav koju ima prema meni. Naravno da to ne isključuje mogućnost daje ta ljubav prema 
samome sebi u mojoj konkretnoj stvarnosti i povijesti može biti nepročišćena i pomiješana s 
određenim dijelom sebičnosti i nažalost, ako vjernik ne bdije, može se izroditi u čistu sebičnost. 

Ljubiti samoga sebe što ne znači ući u neku bolesnu narcisoidnost. To nije nikakvo bolesno 
sebeljublje po kojem mislimo samo na sebe i nemamo vremena ni živaca za drugoga. 

To nije traženje potvrde svoga života u drugima i zahtijevanje da nam drugi ispune svaku želju. U 
tom pogledu Isus sasvim jasno u Evanđelju govori da se treba odreći sebe i svojih interesa i biti za 
druge, ako želimo njega shvatiti, ako želimo biti njegovi učenici. Evanđeoska ljubav prema sebi, na 
koju smo pozvani, nema, dakle, veze s egoizmom. Ona je u nekom drugom redu. 

Nigdje ne stoji ni u prirodnom ni u Božjem zakonu da smo dužni bližnjega ljubiti više nego 
sebe, daje čovjek dužan biti bolji drugome nego sebi. Toga nigdje nema, to nije zapovjeđeno. Ali 
ako je netko toliko plemenit daje bolji drugome nego sebi, to je lijepo i hvalevrijedno to je junačko 
djelo. Junačkom se ljubavlju odlikovao Spasitelj Isus Krist koji je život svoj položio za naše 
spasenje. Junačkom su se ljubavlju odlikovali svi sveci redom. 

Ljubiti sebe znači prihvatiti vlastiti život kao tajnu i kao dar. Čovjek je pozvan da prepozna 
daje obdaren iz Božje inicijative ljubavi. Ta ljubav nam otkriva neizrecive dimenzije Božje volje. 
To je ljubav koja stoji iza stvoriteljskog zahvata, čime je Bog ostvario svoju čežnju za mojim 
bićem. Trebamo otkriti da smo djeca Božja, ljubljena Božja bića, da smo neizrecivo željena bića od 
strane onoga koji je Gospodar života. To znači otvoriti se radosti života i to nas onda smješta u 
istinsku stvarnost ljubavi prema sebi. 

Čovjek da bi mogao normalno funkcionirati ljudski i duhovno ima potrebu pozitivnog 
viđenja sebe, potrebu da ga drugi cijene i poštuju, potrebu ostvarenja talenata i darova po služenju 
kojima je naravno od Boga obdaren. Dakle dinamika ljubavi u ljudskom iskustvu je povezana i sa 
zdravim odnosom prema samome sebi. 

Kada se vidimo u svjetlu Božjega plana, mi prihvaćamo svoj život. Prihvaćamo sve što 

jesmo i što u sebi nosimo, samoga sebe talente i darove. Sve je u Božjem promislu, a sve što Bog 

čini onda je savršeno zamišljeno i ostvareno. Kada ne volimo sebe, kada na sebi ne prihvaćamo 

nešto što ne možemo sami mijenjati, kada smo na nešto ljuti ili se stidimo neke vlastitosti svojega 

tijela ili naravi, onda kao da time odbijamo i Božju ljubav, jer na neki način prigovaramo Bogu da 
v v . . 221 ~ ~ ^ 
je nešto učimo nesavršeno i nepotpuno." 


220 W. Stinissen, A njaveća među njima je ljubav, Zagreb 2008, str. 89 -109. 

221 Z. Linić, nav.dj. str. 75 -82. 

U takvom raspoloženju nemoguće je sebe voljeti na istinski način. Kada je u nama takvo 
neprihvaćanje, onda se u nama rađaju pobune i požude. Čovjek osjeća želju da si na nezakonit način 
nadomjesti ono u čemu misli da je prikraćen. Tada upadamo u napast sebičnosti, na kriv način 
želimo sebi osigurati život. Budući da mislimo da smo prikraćeni u ljubavi, tražimo stanovita 
zadovoljenja, prepuštamo se jednostranim užicima, osobito spornim. Tada više nema istinske 
radosti života. 

Međutim, kada se prihvaćamo sa svim onim što jesmo, sa svojim tijelom i svojom naravi, 
svojom dobi i spolom, sa svojim zdravljem i bolešću; kada prihvaćamo upravo te roditelje koje 
imamo i braću s kojima dijelimo njihovu ljubav, tog bračnog druga i takvog kolegu na poslu, kada 
prihvaćamo svoje vlastite ograničenosti i slabosti, tada se u nama stvara ozračje mira, tada ne 
prihvaćamo život kao nešto nametnuto, nego kao nešto darovano. Život nam više ne izgleda kao 
kazna, nego istinski dar. To je onaj pravi temelj odakle počinjemo na ispravan način ljubiti sami 
sebe. 

Kada tako ljubimo sebe, onda na jedinstven način pomažemo i drugima oko sebe da nas 
ljube. Dok na ispravan način prihvaćamo i ljubimo sebe, onda nam je lakše ljubiti ljude oko sebe. 
Kada ne volimo sebe, onda nećemo nikada znati ljubiti druge oko sebe. Nemamo mjerila ljubavi, 
budući da u sebi ne nosimo iskustvo prihvaćenosti i ljubavi. Ako ne ljubimo sami sebe, stvaramo 
ljudima oko sebe probleme da nas prihvate i ljube i zatvaramo im put do vlastitog srca. 

Prepoznajmo se u ljubavi Boga Oca koji nas je stvorio i htio. Prepoznajmo se u Isusu, 
ljubljenom Sinu i shvatimo da smo u njemu i mi ljubljena djeca istoga Oca. Prepoznajmo se u tajni 
Duha ljubavi, u Duhu Svetomu koji je izliven u srca naša kako bi i naše srce plamtjelo istinskom i 
punom ljubavlju. Zahvaćeni tom božanskom ljubavlju moći ćemo voljeti sebe, jer ćemo se 
prepoznati u svjetlu divnih Božjih djela. Tako ispunjeni radošću moći ćemo voljeti ljude oko sebe. 
Ostvarit ćemo tada na ispravan način i osnovnu zapovijed ljubavi prema bližnjemu, jer ćemo u sebi 
nositi mjerilo: ljubit ćemo sebe u svjetlu Božje ljubavi. 

Autentična biblijska duhovnost i molitva pod djelovanjem Božje milosti nužno vode 
vjernika do ovoga zrelog evanđeoskog stava pozitivnog vrednovanja i ljubavi prema samome sebi. 
Milost u nekim posebnim trenutcima otkriva samoj duši njene talente, uzvišenost i ljepotu pred 
Bogom. Još je molitelj Staroga zavjeta do tog došao te u Psalmu kliče Bogu: 

„Gospodine, proničeš me svega i poznaješ, ti znaš kada sjednem i kada ustanem, izdaleka ti 
već misli moje poznaješ. Hodam li ili ležim, sve ti vidiš, znani su ti svi moji putovi. Riječ mi još 
nije na jezik došla, a ti, Gospodine, sve već znadeš. S leđa i s lica ti me obuhvaćaš, na mene si ruku 
svoju stavio.Znanje to odveć mije čudesno, previsoko da bih ga dokučio. 

Kamo da idem od duha tvojega i kamo da od tvog lica pobjegnem? Ako se na nebo popnem, 
ondje si, ako u podzemlje legnem, i ondje si. Uzmem li krila zorina pa se naselim moru na kraj, i 
ondje bi me ruka tvoja vodila, desnica bi me tvoja držala. Reknem li: »Nek’ me barem tmine zakriju 
i nek’ me noć umjesto svjetla okruži!« - ni tmina tebi neće biti tamna: noć sjaji kao dan i tama kao 
svjetlost. 

Jer ti si moje stvorio bubrege, satkao me u krilu majčinu. Hvala ti što sam stvoren tako 
čudesno, što su djela tvoja predivna. Dušu moju do dna si poznavao, kosti moje ne bjehu ti sakrite 
dok nastajah u tajnosti, otkan u dubini zemlje. Oči tvoje već tada gledahu djela moja, 
sve već bješe zapisano u knjizi tvojoj:dani su mi određeni dok još ne bješe nijednoga. Kako su mi, 
Bože, naumi tvoji nedokučivi, kako li je neprocjenjiv zbroj njihov. Da ih brojim? Više ih je nego 
pijeska!Dođem li im do kraja, ti mi preostaješ! 

De, istrijebi, Bože, zlotvora, krvoloci nek’ odstupe od mene! Jer podmuklo se bune protiv 
tebe, uzalud se dižu tvoji dušmani. Jahve, zar da ne mrzim tvoje mrzitelje? Zar da mi se ne gade 
protivnici tvoji? Mržnjom dubokom ja ih mrzim i držim ih svojim neprijateljima. Pronikni me 
svega, Bože, srce mi upoznaj, iskušaj me i upoznaj misli moje: pogledaj, ne idem li putem 
pogubnim i povedi me putem vječnim!“ (Ps 139) 

Ljubav prema Bogu i zrela ljubav prema sebi su pretpostavke za još jednu ljudsku stvarnost 

o kojoj govori Sveto pismo i svetačka tradicija a može se pozitivno odraziti na naš put duhovnoga 

rasta. To je prijateljstvo. 

»Isto htjeti, isto ne htjeti« - to je pravo prijateljstvo. Tako sudi o prijateljstvu sv. Jeronim. 
Krepost se prijateljstva sastoji u tome da se dvije ili više osoba radi nadnaravnih poticaja 
međusobno vole, te jedna drugoj čine svako dobro koje mogu. Kreposno prijateljstvo, a to je jedino 
pravo i korisno prijateljstvo, poznaje se po tom da su prijatelji odani jedan drugomu u Božjem duhu, 
radi Boga i kreposnoga življenja. Bog nas je stvorio. On nas uzdržava. U Njegovim smo rukama 
sada, u ovom životu. Njegovi ćemo biti na smrtnom času. U Njegovoj ćemo vlasti biti i preko 
groba, bili u nebu ili paklu. Ispod Božje vlasti ne može se uteći. Radi toga mora Gospod Bog biti na 
prvom mjestu u svemu našem mišljenju, u našem govoru. Sva djela naša moraju biti usmjerena k 
Bogu da Boga proslave. 

Prema tome prijateljstvo treba počivati na tom temelju da nas potiče ravnati se po Božjim 
zakonima. Veza, koja prijatelje zajedno veže, mora biti časna i poštena, a bit će takva ako se temelji 
na načelima Isusova nauka. Na krepostan smo život svi pozvani. Svi smo dužni postojano paziti na 
to da se čuvamo zla, a činimo samo dobro. Sto više dobra činimo, to smo kreposniji. I prijateljstvo 
mora doprinositi kreposnom životu prijatelja. Mora se brinuti za duhovno dobro prijatelja, inače 
gubi oznaku pravoga prijateljstva. 

Prijateljstvo nije samo u lijepim riječima i ugodnim osjećajima. Jedan prijatelj ima malo ili 
ništa od toga da mu drugi kaže: Ja uvijek mislim na tebe, jer te cijenim i poštujem, moje srce kuca 
za tebe. A kad prijatelju u bijedi ili nesreći treba pomoći, onda ga nema ni blizu. Prijateljstvo se 
dokazuje djelima i žrtvama, posebno kad je on u potrebi. 

Pravi se prijatelji poznaju po tom da jedan drugoga otvoreno i iskreno upozoravaju na 
pogreške, potiču na duhovni i ljudski rast. Kad je neko prijateljstvo osnovano uglavnom na sjetilnim 
sklonostima, to nije kreposno prijateljstvo. Svetačka tradicija upozorava na jednu veliku zamku 
vezanu uz prijateljstva. Prijateljstvo može biti u početku kreposno, ili izgledati kreposno a kasnije 
se izrodi naročito među osobama različitog spola te postane sredstvo koje priječi ljudski i duhovni 
rast a može dovesti i do pada u teške grijehe. 

Kreposna prijateljstva su u sebi dobra, ako se dobro žive potiču na još veće traženje Boga. 
Prijateljstva nisu niti mogu biti zapovjedena, ona se često rađaju i gasnu. Sveto Pismo s pohvalom 
govori o vjernom prijateljstvu. »Vjeran prijatelj pouzdana je zaštita. Tko ga je stekao našao je 
blago. Pravom prijatelju nema cijene, niti se može izmjeriti njegova vrijednost. Pravi je prijatelj 
balzam života« (Sir 6, 14-16). 

»Bolje je dvojici nego jednome. Jer padne li jedan, digne ga opet drug njegov. A teško 
jednome, ako padne! Nema drugoga da mu pomogne podići se« (Prop 4, 9—10). 

Bolje je imati prijatelja nego biti bez njega, ali samo onda ako je prijatelj vjeran. Vjeran 
prijatelj dijeli s prijateljem dobro i zlo. Ne ostavlja prijatelja ni u najgorim časovima. Najidealniji 
prijatelj je bio i ostaje svima nama kroz sva vremena Isus Krist. Njegova je prijateljska vjernost išla 
tako daleko daje i u smrt pošao radi nas. »Nitko nema veće ljubavi od ove: položiti vlastiti život za 
prijatelje svoje« (Iv 15, 13). 

Prijateljima se smatraju ljudi koji imaju ista načela, jednake poglede na život. Isti nazori su 
uzrokom da prijatelji podupiru jedan drugoga i povjerljivo međusobno nastupaju. Kod pravih je 
prijatelja jedna duša ijedno srce iste misli i isti osjećaji. Jedne veže u prijateljstvo pobožnost. Boga 
visoko cijene. Rado idu u crkvu. Često primaju svete Sakramente. Zanima ih i privlači sve što je 
Božje i uzajamno se potiču na veću ljubav prema Bogu. To su duhovna prijateljstva, uz lijepe 
zajedničke osobine, radi njih jedan drugoga vole. Jedan pred drugim nemaju tajna. Druge veže 
smisao za umjetnost ili nauku. Sportaši, lovci, turisti - prijatelji su, jer ih vode iste ideje. Ovo su 
prijateljstva vezana uz naravne stvarnosti. 

Prijatelji su jedan drugomu iskreni. Ljudi misle da je prijateljstvo u laskanju, da kod 
prijatelja ističeš samo dobre strane, da mu spominješ vrline kojih nema, a one što postoje da 


222 T. Alvarez, Amicizia, u DES I, 112 - 120. 

uveličavaš. To nije iskreno prijateljstvo. Pravo prijateljstvo stoji u tom da prijatelja iskreno upozoriš 
na njegove nedostatke, da ih uzmogne popraviti. Ako prijatelj pođe stazom poroka, prijatelj mu 
mora otvoreno reći: To nije dostojno čovjeka, pazi na svoj ugled, čast i ponos, to je grijeh. Možda 
će se prijatelj nakon ovakvih opomena i namrštiti. Ništa zato. To je za nj dobro i korisno. I kad se 
smiri, priznat će u duši: Uistinu, pravi mi je prijatelj, sve mi je rekao. Sv. Grgur Veliki kaže: »Ja 
smatram svojim prijateljima samo one koji imaju toliko plemenitosti da me upozore na pogreške«. 

Sveto pismo veli: »Ne ostavljaj prijatelja svoga i prijatelja oca svojega!« (Izr 27, 10). Nitko 
od nas ne smije živjeti sam za sebe. Svi trebamo pomoći. Najprije Božje, a onda ljudske. A ljudska 
je pomoć najsigurnija, najbolja i najdraža kad dolazi od iskrena i vjerna prijatelja. 

Istinito i pravo duhovno prijateljstvo je samo ono koje se osniva na vjeri u Boga. Samo 
vjerska načela i život po vjeri daju prijateljstvu oznaku kršćanskoga prijateljstva. Duhovno 
prijateljstvo je nesebično i požrtvovno, a takvog prijateljstva nema gdje nema autentično življene 
vjere. 

Dobro je imati prijatelja. Prijatelja treba više ljubiti nego druge ljude. I Isus Krist je imao 
prijatelja i ljubio ih je više nego ostale ljude. 

Sveto pismo je nepobitni svjedok da je Isus ljubio čistom idealnom ljubavlju sve ljude. 
Napose je volio svoje učenike. Njih je nazivao prijateljima i djecom. Saobraćaj je s učenicima bio 
topao, srdačan, nježan. Među apostolima je naročitu pažnju posvećivao sv. Ivanu, apostolu i 
evanđelisti, učeniku koja je posebno ljubio. Evanđelje spominje i Lazara kao Isusova prijatelja. 

Iz Isusova se života jasno vidi da Bog više ljubi i više milosti daje onim ljudima koji su 
Bogu privrženiji i kreposnije žive. Zato je razumljivo i posve opravdano da i mi ljudi više volimo i 
cijenimo one koji su nam bolji i koji nas više ljube. Ljubav prema prijatelju je od Boga stvoritelja 
duboko usađena u našu narav. Dok će na zemlji biti ljudi, postojat će među njima i prijateljstva, što 
više iskreno traže Boga , što su plemenitiji, obrazovaniji i odgojeniji, to će i prijateljstva među 
njima biti uzornija. 

Velika je sreća za čovjeka kada ima iskrena prijatelja. Prijatelj zaslađuje život i uklanja od 
prijatelja mnoge duševne i tjelesne pogibli. Ako si sretan pa sreću saopćiš prijatelju sreća postaje 
veća. Ako si nesretan i nesreću otvoriš prijatelju nesreća postaje lakša, jer je ne nosiš sam, nego ti je 
pomaže nositi prijatelj. 

Jedno od ljepših svjedočanstava o pravnom kršćanskom prijateljstvu u povijesti svetačke 
tradicije je ono između sv. Bazilija Velikoga i sv. Grgur nazijanskog, o kojem sam sv. Grgur piše: 

„Svi su u Ateni smatrali kao da smo nas dvojica poput jedne rijeke što se iz istoga matičnog 
izvora, zbog želje za naukom, razdvaja u dva rukava da se opet, Božjim nagnućem, sastanemo. 
Svoga i velikoga Bazilija susretao sam tada s poštovanjem zbog uvida u njegovu ćudorednu 
ozbiljnost, a i zbog zrelosti i razbora u razgovorima. A na to sam poštovanje i druge pobuđivao koji 
ga još nisu poznavali. I čim bi ga upoznali ili čuli, odmah su mu mnogi iskazivah poštovanje. 
Odakle to? Jedini je on gotovo između svih koji su došli u Atenu na nauke bio izuzet od općeg 
zakona: uživao je veće poštovanje nego je to uobičajeno za početnike. 

Odatle je počelo naše prijateljstvo, odatle je zaiskrila povezanost, te smo bili kao ranjeni 
uzajamnom privrženošću. Tijekom vremena očitovali smo jedan drugome zajedničku želju za 
filozofijom i postali smo sudrugovi, sustanari i prijatelji, idući jedino za tim da danomice sve 
žarčim i upornijim zalaganjem ostvarimo tu svoju želju. 

Vodila nas ista želja za najpoželjnijom stvari, za naukom. Ali medu nama nije bilo zavisti, a 
cijenili smo takmičenje. Obojica smo se natjecali, ne tko će prvi odnijeti pobjedu, nego tko li će je 
prvi drugome prepustiti. Jer, obojica smo slavu drugoga smatrali svojom. 

Činilo se daje u nama jedna duša u dva tijela. Ne valja doduše vjerovati onima što vele da se 
nalazi sve u svemu. Ah, nama se može vjerovati da bijasmo jedan u drugome. 

Obojica smo imali isti posao i isto nastojanje: razvijati krepost da živimo u zbiljnostima 
drugoga života te se tako pripravimo na to da se onamo preselimo i prije nego odemo s ovoga 
svijeta. Imajući to pred očima, sav smo svoj život i djelatnost upravljali tome da vršimo Božje 
zapovijedi, da jedan drugoga potičemo na njegovanje kreposti. Zapravo, ako to nije odveć 
samosvjesno reći: jedan drugome bijasmo nonna i mjerilo za razlikovanje dobra i zla. I kako svi već 

imaju neki nadimak, bilo da su im ga dali roditelji ili su ga sami sebi nadjeli, već prema svojim 
životnim sklonostima, nama je bila čast i veliko ime: biti i zvati se kršćanima.“ (Prop. 43, u pohvalu 
Bazilija Velikoga, 15. 16-17. 19-21: PG 36, 514-523) 

Ali prijateljstva mogu biti kriva i lažna, pod prividom prvog prijateljstva mogu dovesti dušu 
do teških ljudskih i duhovnih padova. Prijateljstvo je lažno ako se osniva na nepročišćenim 
ljudskim motivima ili još gore na grešnim vezama. Takvo je prijateljstvo pogubno za dušu i tijelo i 
raspast će se čim se prijatelj nađe u bijedi. Sveto pismo daje o prijateljstvu vrlo mudre opaske: 

»Ako želiš imati prijatelja, steci ga kušanjem i nemoj se prebrzo u nj pouzdati. Jer netko je 
prijatelj samo kad to njemu odgovara, i taj ne ostane vjeran u dan nevolje. A neki će se prijatelj 
prometnuti u neprijatelja i tvoju sramotu iznijeti na vidjelo. Gdjekoji je opet prijatelj za stolom, ali 
ga nema u času nevolje. Dok si sretan, on će biti kao ti sam sebi: s ukućanima tvojim povjerljiv će 
biti, a stigne li te zlo, okrenut će se protiv tebe, i bježat će od tvog pogleda« (Sir 6, 7 -12). 

Kriva se prijateljstva prije ili poslije razotkriju. Ako se prijatelji sastaju u zabranjeno 
vrijeme, ili na zabranjenom mjestu, ili zapuštaju svoje dužnosti, ako u prijateljstvu počinje 
prevladavati ljudska dimenzija i navezanost koji priječe duhovni rast to je siguran znak da to nije 
pravo prijateljstvo. 

Često su prijateljstva zatrovana sebičnošću. Drži do prijatelja toliko koliko ima od njega 
koristi. Kad korist prestane, redovito prestaje i prijateljstvo. Takvo prijateljstvo nije pravo 
prijateljstvo nego sebično. Pravo je prijateljstvo obostrano. Ono donosi korist svima prijateljima, a 
ne samo jednomu i to korist ljudsku i duhovnu. 

Mjerilo je pravoga prijateljstva duhovna izgradnja prijatelja. Što prijatelji u svom 
prijateljstvu postaju kreposniji, to je njihovo prijateljstvo plemenitije. Najčešća su prijateljstva 
među mladim ljudima, pa i između mladića i djevojaka. Jesu li ta prijateljstva kreposna? Mogu li se 
preporučiti? Činjenica je daje među mladim ljudima uvijek bilo mnogo plemenitih težnja i osjećaja. 
Mladići i djevojke zauzeti su za dobro vjere i domovine. Teže za znanjem. Oduševljeni su za 
umjetnost. Trse se oko kreposnog života. Žele biti potpuni ljudi u svakom pogledu. Ne trpe ni 
mlitavosti ni polovičnosti. Tako shvaćaju i međusobno prijateljstvo. 

S vremenom se idealno prijateljstvo izrodi. Javljaju se osjetne - ljubavne težnje koje 
neopazice istisnu plemenite nakane. Početno kreposno prijateljstvo često svrši s ćudorednim padom 
koji je uvreda Bogu. Konačni je svršetak razočaranje, međusobno predbacivanje i vrijeđanje. 
Izuzetak je prijateljstvo koje prati ozbiljna nakana da svrši ženidbom. Međutim i kod takva 
prijateljstva obje će stranke budno paziti da ne padnu u ćudorednom pogledu. 

Jednako je opasno prijateljstvo između oženjena muškarca i djevojke te udate žene i 
mladića. Opasnost je da će doći do nedopuštenih čina i do preljuba. Ali i u onom slučaju, da su obje 
stranke na visini ćudorednog vladanja i da im je savjest čista, neće moći izbjeći jezicima koji 
ovakva prijateljstva redovito zlo tumače. Posljedica su takvoga prijateljstva obiteljski razdori, 
svađe, pa konačno rastave. 

Još je gore kad prijateljstvo nastane između muškarca i ženske, kad su obojica vezani 
ženidbom. Kad dođe do pada, tada je savjest opterećena grijehom koji se zove dvostruki preljub. A 
kad se otkrije takovo prijateljstvo, nastaje sablazan koja svršava brakorazvodnim parnicama i 
uništenjem dvaju obiteljskih ognjišta. U početku su sva ta prijateljstva bila zamišljena kao duhovna 
i kreposna, a izrodila se brzo u tjelesna i ljubavna i donijela sa sobom žalosne posljedice. 

Toma Kempenac, koji je dao veliki broj važnih opomena za dobar kršćanski život, donosi sp 
savjet i za prijateljstvo. »Ne otkrivaj svakomu srca svojega, nego s onim tko je mudar i Boga se boji 
svoju stvar raspravljaj«. Donosi savjete i za prijateljstvo sa ženama te ukazuje na potrebu bdijenja: 
»Ni prema jednoj ženi ne budi previše pouzdan (blizak), nego sve dobre žene Bogu preporuči« 
(Nasljeduj Krista, I, 8). To isto vrijedi za prijateljevanje žena sa muškarcima. 

Autor knjige Nasljeduj Krista nije protiv prijateljstva ali upućuje na razboritost i ozbiljnost 
duhovnoga života kao preduvjete za istinskog prijateljstvo. 

Razmisli! Jesam li svjesna da me je Bog stvorio i da mu trebam zahvaliti za sve dimenzije 
svoga bića, darove i talente? Ljubim li samoga sebe na autentično evanđeoski način? Koje su 

glavne poteškoće na koje nailazim na tom putu? Zahvaljujem li Bogu za svoj život? Kak\>o je moje 
iskustvo prijateljstva? Jesu li ona bila na duhovnu i ljudsku izgradnju? Znam li ja biti prijatelj 
drugima ? 

5.7. Paziti na ostvarenje vlastitih talenata i sklonosti 

Čovjek u Božjem planu zauzima posebno i jedinstveno mjesto među stvorenjima. Bog je 
stvarao ovaj svijet radi čovjeka, a on je „jedino stvorenje koje je Bog htio radi njega samoga“ (GS 
13). Čovjek je stvoren na sliku Božju, sposoban upoznati i ljubiti Boga, ostvariti sebe dajući se u 
ljubavi te ulaziti u zajedništvo s drugim ljudima. 

Pa ipak, odnos čovjeka i Boga zauzima posebno mjesto u stvaranju. Bog je htio čovjeka da u 
slobodi i vjeri, milošću pozvan, odgovori u ljubavi na ponuđeno Božje prijateljstvo i sudjelovanje u 
Božjem životu. U tu svrhu Bog je svakoga čovjeka obdario nekim talentima koje treba iskoristiti u 
ljubavi i služenju. 223 Svetačka tradicija je toga duboko svjesna. Tako bi. Marija Terezija od sv. 
Josipa opominje: 

„Nemoj zakopati svoje talente koje ti je Bog dao kao lijeni sluga u evanđelju, nego ih 

224 “ 

upotrijebi u Njegovoj službi.“ 

Na tom putu valja ostvariti ljudsku i kršćansku zrelost. A to se, da se izrazimo riječima 
Drugoga vatikanskog koncila, događa kada čovjek uz velike napore i pomoću Božje milosti ostvari 
svoje nutarnje jedinstvo (usp. GS 37). Čovjek je ljudski sazreo kada stabilno i odgovorno živi, kada 
je kao osobnost usvojio temeljne ljudske vrijednosti koje jednim nazivnikom možemo nazvati 
dobrotom. Zrela ljudska osoba u stavovima i ponašanju vođena je ljubavlju sebedarja, što u biti 
znači da njezinim prosudbama, ponašanjem i odnosima ne dominiraju egoizam i posesivnost. 
Ljudska zrelost podrazumijeva vedro i objektivno poznavanje sama sebe i razboritu prosudbu 
životnih osobnih i društvenih prilika sa svim problemima i poteškoćama, uspjesima i neuspjesima, 
radostima i mogućnostima te prihvaćanje istih ulažući napore za vlastito i opće dobro. 

Kršćanski milosni život nadilazi i prožima čisto ljudsku stvarnost svake osobe, ali ne kao 
neki dodatak na način da su ljudska narav i nadnarav milosti odvojene i izolirane. Božji se dar 
milosti ucijepi i ,,utjelovi“ na ljudsku dimenziju, prožima je i oplemenjuje, vodi putem potpuna 
ostvarenja krsnom dinamikom umiranja „staroga čovjeka“ egoizma, požude i grijeha te rađanja 
„novoga čovjeka“ u Isusu Kristu, sazrijevanjem, oplemenjenjem sve do preobraženja i 
pobožanstvenjenja ljudskoga bića. U tom smislu kršćanin u svom djelovanju sudjeluje cjelovitim 
svojim ljudskim bićem. Ukoliko osoba ostvaruje svoje talente, osjeća se ostvarenom, u 
suprotnom je frustrirana i nezadovoljna. Majka i Utemeljiteljica Karmela BSI potiče na poštivanje 
svačije osobnosti: 

„Draga moja majko, mislim da više trebamo paziti i misliti na to, za koju je službu Bog 
pojedine sestre nadario i želi ih imati, nego da sestre upotrebljavamo za ono što mi hoćemo jer time 
nastaje nezadovoljstvo u pojedinim sestrama i samim domovima." 226 

„Sestra treba biti uvijek vedra i vesela. U zdravom tijelu, zdrava je duša, običaje se reći. Ako 
dakle želi imati uspjeha kod odgoja djeteta, treba se najprije pobrinuti za njegov normalan 
razvitak." 227 

Kršćanski je život milosti tako najuže povezan s ljudskom naravi i ne može se pravilno 
razvijati ako je ljudska dimenzija vjernika nestabilna, krhka, nezrela i podložna egoističnim 
hirovima, strastima, željama, posesivnu traženju sebe u relacijama s bližnjim. “ U tom će kontekstu 
vjernik teško ostvariti kršćansku nadnaravnu ljubav prema bližnjem ako nema izgrađene naravne 


223 A. Mercatali, Realizzazione umana e spirituale della persona consactata, Milano 1980. Str. 34 - 89. 

224 Mali vodič k savršenosti, str. 20. 

225 S. De Fiores, Itinerario spirituale, u Nuovo dizionario di spiritualita, Milano, 1979., str. 787-800. 

~ -6 Probudimo se u Bogu! Izbor iz pisama, str. 44. 

~ 27 Djelo Božje, str. 192. 

~ 28 R. Titone, Ascesi e personalita, Torino, SEI, str. 3-35. 

društvene kreposti jer kršćanska ljubav nije isprazan neučinkovit osjećaj, nego služenje Bogu u 
ljudima u konkretnoj povijesti, što nije moguće ako je deklarirani vjernik netolerantan, nestrpljiv, 
nehuman i tvrd prema bližnjem. 

Dakle, težnja za kršćanskom zrelošću, savršenstvom, svetošću i sjedinjenjem s Bogom po 
slobodnu rastu života milosti potpuno se ostvaruje i živi u dinamici ljudskoga sazrijevanja. U tom se 
smislu kršćanska zrelost i svetost mogu ostvariti samo u ostvarenju ljudske zrelosti. Milost obično 
ne nadoknađuje nedostatke u ljudskoj zrelosti, nego potiče i potpomaže vjernika da se trudi oko 
njezine izgradnje. Zbog toga kršćanin, u težnji za savršenstvom i svetošću, nužno mora težiti i za 
ljudskim sazrijevanjem, a vrijedi i obrnuto. Svako je autentično kršćansko sazrijevanje istodobno i 
ljudsko sazrijevanje. A najjasnije je to Crkva izrekla i na Drugomu vatikanskom koncilu: „Tko 
slijedi Krista, savršenog čovjeka, i sam postaje više čovjekom“ (GS 41). 

Cilj je duhovnoga puta na kojem se postiže ljudska i duhovna zrelost rast u ljubavi. 
Blaženica kao istinski duhovni pedagog sve dobro koje je u duši ni na koji način ne želi potisnuti, 
nego samo usmjeriti prema većem dobru, čistoj ljubavi. 

BI. Marija Terezija poručuje: „Tko je od Boga primio dobru narav, tj. dobre prirodne 

osobine i sklonosti, neka ih ne slomi, neka ih samo upravi prema pravom cilju.“ 

BI. Marija Terezija od Sv. Josipa sama je činila velike asketske napore svladavanja same 
sebe, žrtve, pokore, a brojni su njezini tekstovi koji na to potiču nekada i na način koji se može 
pogrešno shvatiti i vidjeti u njoj nerazboritu i netrezvenu osobu koja ima negativno pesimističko 
poimanje ljudske naravi te se usredotočuje samo na grijehom ranjenu dimenziju ljudskoga bića. 
Istina je upravo suprotno: sav asketski napor u njezinu životu i nauku usmjeren je samo na 
ostvarenje što veće ljubavi. Kao vrhunska poznavateljica nutarnjih dinamika ljudske duše poručuje: 

990 

„Ne oduzmi nikome ono što ljubi, ako mu zato ne dadeš nešto što mu je još draže.““ 

Razmisli! Jesam li svjesna veličine i ljepote poziva na prijateljstvo na koje me on poziva? 
Koliko i kako odgovaram na Božju očinsku ljubav i u poniznosti svojim životom i svojim talentima 
služim ljudima ili se osječan neostvarenom i nezadovoljnom? 

5.8. Paziti na zadovoljstvo, radost i spavanje 

Da bi duša sazrijevati, duhovno rasti i kušati plodove oživljavajućeg djelovanja Božje 
milosti treba paziti i na ostvarenje nekih važnih dimenzije našeg ljudskog i kršćanskoga života. Na 
to ćemo kratko ukazati u ove sljedeće tri cjeline. 

Svetačka tradicija je znala osim u Bogu pronalaziti i vrednovati trenutke mira, radosti i 
vedrine u motrenju ljepote stvorenoga, u odnosima s ljudima. ' Evo dvaju lijepih svjedočanstva iz 
iskustva bi. Marije Terezije, jedno kako je njezina duša bila očarana ljepotom mora u trenutku kada 
je plovila u Ameriku, a drugo svjedočanstvo radosti zbog uzajamne ljubavi prilikom rastanka od 
sestara u Americi. 

„Kod odlaska iz Napulja, što nismo skoro ništa ni osjetile, jer je bilo dva sata u noći i ništa 
se nije čulo, osim što se osjećalo neko lagano pokretanje broda. Draga M. zamjenica je rekla; Ujpest 
i raj!, a ja: posve svježa i dobro na moru i sunce i ništa drugo, nego raj nad njim! Nijedan jezik 
nema riječi kojima bi opisao ovu dirljivu ljepotu mora. Ovaj govor valova, pa slike koje se stalno 
mijenjaju/" 232 

„Nakon bolna rastanka ovdje, pošla sam dalje... ah posvuda ista bol. Koliko sam ljubila 
svoje sestre dokaz mi je bila ova bol koju mi je prouzročio rastanak od svake pojedine. Ni sada još 
ne mogu bez suza misliti na one dane. 

O kako je velika sveta ljubav koja povezuje redovničke duše. Ona čini redovnički život 
rajem unatoč svim žrtvama, mukama i odricanjima. Ljubav našeg Božanskog Spasitelja, koji je 


229 Mali vodič k savršenosti, str. 32. 

230 Isto, str. 27. 

231 P. Poupard, Felicita efede cristiana, Piemme Milano 1992, str. 41-60. 

232 Probudimo se u Bogu! Izbor iz pisama, str. 65. 

sakriven u Presvetom Sakramentu, privlači nas k Sebi kao magnet, a onda nas srdačnom ljubavlju 
povezuje sa Sobom, i nas međusobno. Na tom vrelu ljubavi, na Presvetom Sakramentu, okrjepljuju 
se naše duše i raspaljuju svakim danom sve više i više, a ta ljubav, koja ne može mirovati, 
neprestano izbacuje iskre, tj. djela ljubavi prema bližnjemu i tako se troši.“ 233 

Svetačka tradicija potiče dušu da prihvati lijepe i ugodne trenutke kao Božje darove, da se 
divi ljepoti stvorenoga u kome nazire tragove Stvoritelja, kada duša u tome kuša užitak, da tu samu 
ugodnost shvati kao poticaj i predokus savršene dobrote koja se nalazi u Bogu. Možda najpoznatiji 
tekst iz svetačke tradicije koji odiše tim duhom je Pjesma stvorova sv. Franje Asiškoga: 

„Svevišnji, svemožni, Gospodine dobri, tvoja je hvala i slava i čast i blagoslov svaki. Tebi 
to jedinom pripada, dok čovjek nijedan dostojan nije ni da ti sveto spominje ime. Hvaljen budi, 
Gospodine moj, sa svim stvorenjima svojim, napose s bratom, gospodinom Suncem: od njega nam 
dolazi dan i svojim nas zrakama grije. Ono je lijepo i sjajne je svjetlosti puno, slika je, Svevišnji, 
tvoga božanskoga sjaja. 

Hvalite i blagoslivljajte Gospodina moga, zahvaljujte njemu, služite njemu svi u poniznosti 
velikoj. Hvaljen budi, Gospodine moj, po bratu našem Mjesecu i sestrama Zvijezdama. Njih si 
sjajne i drage i lijepe po nebu prosuo svojem. Hvaljen budi, Gospodine moj, po bratu našem Vjetru, 
po Zraku, Oblaku, po jasnoj Vedrini, i po svakom vremenu tvojem, kojim uzdržavaš stvorove svoje. 

Hvaljen budi, Gospodine moj, po sestrici Vodi, ona je korisna, ponizna, draga i čista. 

Hvaljen budi, Gospodine moj, po bratu našem Ognju, koji nam tamnu rasvjetljuje noć. On je lijep i 
ugodan, silan i jak. Hvaljen budi, Gospodine moj, po sestri i majci nam Zemlji. Ona nas hrani i nosi, 
slatke nam plodove, cvijeće šareno i bilje donosi. 

Hvaljen budi, Gospodine moj, po onima koji opraštaju iz ljubavi tvoje i podnose rado bijede 
života; blaženi koji sve podnose s mirom, jer ćeš ih vječnom okruniti krunom. Hvaljen budi, 
Gospodine moj, po sestri nam tjelesnoj smrti, kojoj nijedan smrtnik umaći neće. Jao onima koji u 
smrtnom umiru grijehu; a blaženi koje ti nađeš po volji presvetoj svojoj, jer druga im smrt nauditi 
neće“. 


Zadovoljstvo i radost se u biti javljaju u duši zbog posjedovanja ili kušanja nekoga dobra. 
Svojim vedrim raspoloženjem duša iskazuje čast Bogu, a nama ljudima ono je potrebna snaga da se 
u evanđeoskom duhu nosimo s problemima života jer Gospodin je prijatelj svakoga zdrava 
zadovoljstva i radosti. BI. Marija Terezija potiče: 

„Kad ti se dogodi nešto lijepo i ugodno, odmah za to zahvali Bogu koji ti je udijelio ovu 
ugodnost i sjeti se da se u Njemu nalazi sve što je dobro i lijepo, neizmjerno i savršeno.“ 234 

Taj evanđeoski duh zadovoljstva i radosti nužan je i za duhovni rast svake osobe. Isus više 
puta ponavlja svoju žarku želju da se vidi kako njegova radost raste u dušama vjernika: „Da moja 
radost bude u vama i da vaša radost bude potpuna“ (Iv 15,11). A apostol Pavao poručuje kršćanima: 
„Radujte se uvijek u Gospodinu! Da ponovim, radujte se.“ Radost u službi Bogu znak je povjerenja 
prema njemu koji nam je dao poslanje na zemlji. Zato Blaženica s mukom podnosi 
protusvjedočanstva u družbi, poglavito poglavarica, jer nedostatak vedrine, zadovoljstva i 
komunikacije gasi duh i priječi duhovni rast. 

„Svaki se puta uzrujam kada poglavarice govore loše o mojim sestrama. Ako su loše - onda 
je kriva i poglavarica, jer je zanemarila brinuti se za njih i pustila te duše da se kvare. One su bile 
dobre u novicijatu i kasnije u junioratu, a postale su loše, mlake, brbljave, nepodnošljive, 
nezadovoljne - onda je to krivnja poglavara, jer kod jedne majke, jedne poglavarice po Srcu 
Božjem - one bi rasle u svim krepostima i bile bi vesele i zadovoljne, ali kod poglavarice bez 
majčinskog srca - kad nemaju ni majke ni prijateljice u kojoj starijoj sestri, moraju te sirote postati 
nesretne, smrtno nesretne. Ovakve poglavarice čine pojedinima redovnički život paklom i mogu 
samostan, koji bi mogao biti raj, pretvoriti u pakao.“ 


~ 33 Djelo Božje, str. 172. 

234 Mali vodič k savršenosti, str. 21. 

235 Probudimo se u Bogu! Izbor iz pisama, str. 208. 

„Mi se moramo brinuti da nam sestre budu sretne i kako bi se to lako moglo češće učiniti. Ako 
sestre imaju prema poglavarici povjerenja i voleje, onda su sretne i zadovoljne.“ 236 
Blaženica je uvjerena da je za ostvarenje redovničkoga poziva važna i ljudska dimenzija jer ako je 
ona krhka, cjelokupni duhovni život i redovničko posvećenje teže će se ostvariti. Na poseban način 
a naglašava važnost vedrine jer naravna sklonost dobru raspoloženju jedan je od preduvjeta da bi se 
vjerodostojno usvojio Kristov nauk. 

„Za naš stalež je potrebno, vedra ćud, zdrav razum i velika čežnja za krijepošću ali 
najpotrebnija je vedra ćud. Stoga neka poglavarice kod prijema novih osobito paze je li osoba time 
obdarena. “ 237 

Radost, vedrina i zadovoljstvo sestara svjedočanstvo za je Krista i ostvaren poziv. Zbog toga 
Blaženica želi da sestre odbacuju od sebe, kao neku vrstu napasti, žalost koja gasne nadu i polet te 
stavlja velike zapreke na duhovni put. Tom jednodušnu svjedočanstvu svetačke tradicije pridružuje 
se i Majka i Utemeljiteljica Karmela BSI. 

„Neka sestre nastoje otjerati od sebe žalost i neka uvijek pokazuju veselo srce, kako ne bi 
drugima dale povoda da po našem mrzovoljnom držanju pomisle da smo nezadovoljne u svome 
zvanju.“ 238 

Na poseban način vjernik treba čuvati nutarnju evanđeosku radost u Bogu i paziti na napasti 
koje imaju za cilj njeno nutarnje potamnjene. Sv. Franjo Asiški upravo na to upozorava: „Đavao je 
nositelj prašine, i svaki put kad mu je moguće, on tu prašinu baca kroz otvor duše da bi potamnio 
sjaj i bistrinu njezinih misli i čistoću njezina djelovanja. Ako se radost zna braniti i održati, đavao 
je bijesan, ali ako Kristov sluga postane tužan, đavao je siguran da će pobijediti. Prije ili kasnije, ta 

će razoružana duša biti potištena i u svojoj žalosti poništena, ili će tražiti lažnu utjehu.“ 

Radost u službi Bogu znak je zahvalnosti jer nas on ne prestaje obasipati svojim 
dobročinstvima. Ništa ne veseli toliko darovatelja koji iz ljubavi dijeli svoje darove kao kada vidi da 
je onaj kome je darovano vedar i sretan, s druge strane onaj kome je darovano i sam postaje 
darovatelj jer je to svojstveno ljubavi. 240 Zato bi. Marija Terezija od Sv. Josipa poručuje: 

„Pokaži se uvijek vedar i radostan jer radosna darovatelja Bog ljubi.“ 241 

„Dok traje duhovna radost u Bogu, ostaje pravi duh u duši. Nije dobro da redovničke osobe 
strože obdržavaju pravila i konstitucije, nego što je određeno. Pravo je i pošteno da im se dopusti da 
imaju sveti i časni odmor da ne bi same tražile štetne užitke.“ 242 

Evanđeoska radost i vedrina plod su Duha, plod su ljubavi i zbog toga one ne dokidaju 
žrtvu, nego je preobražavaju dajući u Božjim očima puninu vrijednosti i plodnosti i žrtvi i radosti. 
Zbog toga Blaženica uči da duša, kada i ako se to dogodi, treba iz ljubavi prema Bogu prihvatiti 
lišavanje u radosti. 

„Iz ljubavi prema Bogu moramo napustiti ne samo sve nedozvoljene radosti, nego i 
dozvoljene i veseliti se, ako nam protiv naše volje budu oduzete/" 243 

Kad se govori o zadovoljstvu i radosti u duhovnome životu valja napomenutu još jednu stvar 
na koju ukazuje svetačka tradicija, na patvorenu, sjetilnu, ne autentičnu evanđeosku radost koju 
treba izbjegavati jer potamnjuje komunikaciju duše s Bogom iako rađa vanjskim osjećajem radosti i 
veselja. Uzrok tome je nepročišćenost i neautentičnost nakane a posljedice su potamnjene nutarnjeg 
odnosa s Bogom i udaljavanjem on njega. 


Isto, str. 218. 

237 Mali vodič k savršenosti, str. 32. 

238 Mali vodič k savršenosti, str. 31. 

239 Citirano iz Ljubav prema bližnjemu. Sav Tvoj, Zagreb, 2007., str. 41. 

240 Odličan prikaz temtike F. Vidal ,Francesco di Sales, alle sorgenti di gioia, Citta Nuova, Rim 1998. 

241 Isto, str. 21. 

242 Isto, str. 9, 10. 

243 Isto, str. 19. 

Tako sv. Grgur papa razlučuje između prave evanđeoske nutarnje radosti u Bogu i sjetilne 
radosti koja je zamućuje: „Slabi se duh često, dok prima ljudske pohvale o dobrim činima, uzdiže 
izvanjskom radošću te nju pretpostavlja onome što iznutra žudi i rado ostaje samo pri onome što 
izvana čuje; tako se on raduje ne po tome što jest blažen, već što ga nazivlju blaženim. Budući da 
živo želi čuti o svojoj pohvali, brzo napušta ono što je započeo činiti. Tako ga od Boga udaljuje ono 
što se činilo da ga u Bogu treba hvali“ {Kom. o Jb 10,47) 

Sv. Benard potanko analizira ovo stanje: „Posebna oznaka oholih jest pronalaziti uvijek 
vesele, a izbjegavati žalosne prigode, prema uzrečici: «Srce je bezumnih u kući veselja». Stoga i 
monah koji je sišao već prva dva stupnja oholosti i prešao sa znatiželje do ležernosti duha, 
potvrđuje da veselje, predmet svoje neprekidne želje, ima česte prekide, uzrokovane zavišću prema 
dobrima drugih. Onda, u nemogućnosti da podnese svoje poniženje, rješava ne stvarnom obmanom 
svoju utjehu. Povlači svoju znatiželju od onoga svega, gdje bi se pokazala njegova malenkost i 
veličina drugoga, pa da se potpuno prenese na protivnu stranu. On ističe s još većim užitkom ono u 
čemu se njemu čini da se odlikuje, i šutke prelazi preko tuđeg uspjeha. Izbjegava ovako sve ono što 
potiče na žalost, pa njegovo veselje može neprestano trajati. Iz toga slijedi da smiješno i 
nerazmjerno veselje osvaja iz same ove duše u kojoj su se prije izmjenjivale radost i žalost. 

Na ovom mjestu stavljam treći stupanj oholosti; nastoj shvatiti po kojim znakovima ćeš ga 
moći pronaći u samom sebi ili kod drugih. Ovakva čovjeka nikad ne ćeš čuti da jeca, nikada, ili 
rijetko ćeš vidjeti da plače. Vjerovalo bi se, promatrajući ga, ili daje udaren u glavu, ili da se očistio 
od svojih grijeha. U svom držanju je prostački šaljiv, lice mu je vedro, u svom načinu hodanja je 
očevidna taština. Sklon je šali, raspoloženje za smijanje za ništa. Izbrisao je iz svog sjećanja sve 
ono što je znao daje u njemu dostojno prijezira i dosljedno izvor žalosti, i nagomilao je naprotiv 
pred svojim duhovnim očima sve one dobre osobine za koje je držao da ih posjeduje, ili se 
pretvarao da ih kao takve ima. Tako ne misli na drugo osim na omiljele ugodnosti bez razmišljanja 
da li su dozvoljene ili nisu. I ne može više suzdržati svoj smijeh, ne uspijeva više sakriti svoje ludo 
veselje.“ (Stupnjevi poniznosti i oholosti VI) 

Bog je stvorio ljude na sliku Božju te su upravo takvi, s tijelom, dušom i duhom u 
cjelovitosti svoga bića jedinstveni. Sve dimenzije našega bića utječu na naš osobni put s Bogom i 
mogu biti ili poticaj ili zapreka za duhovni rast. BI. Marija Terezija je toga duboko svjesna. Da bi 
se duša ozbiljno bavila molitvom i nutarnjim životom, u to treba ulagati puno energije, upravo zbog 
toga ona opominje sestre na važnost dobre prehrane i dovoljna odmora. 

„Počivajte i jedite dobro - bez tjelesne snage ne može se niti raditi niti posvetiti; danas 
zahtijeva dragi Bog dokaze ljubavi. Ne samo riječi i uznesenja, nego rad, mnogi i naporan rad. Zato 
učinite sve s majkom Katarinom zajedno da posve ozdravite.“ 244 

„Bezbrižnost i prezaposlenost čine da duševne snage zadrijemaju i često su razlog 
nevjeri.“ 245 

Zbog raznih razloga vjernici mogu prije ili kasnije, dulje ili kraće vrijeme, osjetiti kronični 
umor i pomanjkanje sna. Nijedna osoba ne može to podnositi dulje vrijeme, a da se to ne odrazi na 
kvalitetu molitve, apostolata, raspoloženja, pa i samoga zdravlja. 246 I sama je Blaženica više puta 
iskusila tu vrstu preiscrpljenosti te je uvidjela da dobra i kvalitetna prehrana, kao i dobar i dug san, 
mogu biti od velike pomoći na napornu putu duhovnoga rasta. Zbog toga uistinu mudro, trezveno, a 
praktički sasvim kon kr etno poručuje: 

„Svaka bi sestra trebala imati svake godine 4-6 tjedana za ispavati se, to znači iza povečerja 
još nešto pojesti u blagovaonici i onda ići u krevet i spavati do 8 sati ili dulje, osim jedanput u 
tjednu i u nedjelju kad treba ustati na svetu Misu. Mi stavljamo one koje spavaju zajedno i nitko ih 
ne smije smetati. Za poslove se treba na vrijeme pobrinuti za zamjenu i to mora poglavarica urediti. 


~ 44 Probudimo se u Bogu! Izbor iz pisama, str. 124. 

245 Djelo Božje, str. 93. 

~ 46 D. Pezzini, II riposo come categoria delta vita spirituale, u Vita consacrata 4/ 2000, str. 357-374. 

Ovo liječenje spavanjem je najmodernije liječenje za svako narušeno zdravlje i štiti sigurno od 
sušice - ovo čini čudesa. 

Najprije stoji mnogo muke dok sestre na to pristanu; iza kure osjećaju se kao nanovo rođene 
i tada su neopisivo zahvalne. U 10 sati mogu dobiti mlijeko, inače moraju dobro doručkovati i 
uredno jesti u podne i navečer, i poslijepodne isto kao i iza povečerja. Posebno dobivaju svi jaja ili 
špek, a špek osobito one koje imaju slaba pluća - po savjetu liječnika. Trebaju sjediti kod jela i 
poslijepodne i jesti kuhani špek. Ne samo sestre, nego i poglavarice trebaju imati svoje praznike. 

947 

Najbolje da one odu četiri tjedna ujedan od naših domova gdje im je bolje i tamo se odmaraju.“ 

Za sve u duhovnom životu, pa i za vedrinu i dobar duh, može se i treba moliti. Zbog toga 
uza sve pouke i poticaje bi. Marija Terezija od Sv. Josipa poziva na molitvu kao povlašteno 
sredstvo da taj duh zaživi i opstane u družbi: 

„Za ovim bi morale revno nastojati i moliti dragog Boga, svakog dana, te vjerno i ustrajno 
njegovati dobar duh koji sada vlada u Kannelu Božanskog Srca Isusova. Također molimo revno 
jedna za drugu. Molitva je moćno sredstvo, da od Boga zadobijemo nove milosti za sve svoje 
poglavare: za Vrhovno vijeće, za Provincijalne poglavarice i njihovo Vijeće, za sve poglavarice i za 
svaku pojedinu sestru.“ 248 

Razmisli! Imam li svoja mala zadovoljstva u životu? Zahvaljujem li na njima Bogu i vode li 
me do toga da njega motrim kao najviše dobro? Kak\>o je moje iskustvo evanđeoske radosti? Na 
koji način i zašto najčešće žalost obuzima moju dušu i kako se s time nosim? Osjećam li kroničnu 
neispavanost i osiguravam li dovoljno sna i hrane kako to preporučuje svetačka tradicija? 

5.9. Paziti na zdravlje i dobar odgoj 

Uz sami život psiho -fizičko i duhovno zdravlje je jedan od najvažnijih Božjih darova 
čovjeku. Ono je apsolutni uvjet pravilnog funkcioniranja. O njemu u mnogome ovisi šaka normalna 
ljudska aktivnost, pa tako i duhovni život. Psiho - fizičko zdravlje i duhovni put svake osobe najuže 
su međusobno povezani, a redovito je ono preduvjet i za mentalno zdravlje. Čovjek slaba zdravlja 
najčešće neće imati volju duhovno se truditi, moliti, učiti i raditi dobre stvari u životu. 

Bog je često dopuštao mnogim svojim ugodnicima i svecima da u svojoj gorljivosti čine 
nerazumne stvari koje mogu naškoditi i njihovu zdravlju, pa tako i bi. Mariji Tereziji od Sv. Josipa, 
a ona sama to vidi kao pomoć u majčinskoj pedagogiji koja će joj biti potrebna u odgoju vjernika 
kako bi našla pravu mjeru. 249 Donosimo dva svjedočanstva Blaženice koja sigurno mogu biti na 
pouku: 

„Korizma je završila, a s njom i moja neprestana glavobolja, koju sam stekla 'nerazumnim 
postom', kako sam ga kasnije nazvala. Bog nikada ne traži od nas da mi, razumom obdareni 
stvorovi, nerazumno radimo. Onaj tko postom škodi svome zdravlju ili se učini nesposobnim za rad 
- tada to nije nikakva Bogu ugodna služba. Bogu je milo da se održimo duševno i tjelesno svježim i 
zdravim i sposobnim za rad u ovo vrijeme kad je žetva zrela, a nema poslenika koji bi nebrojene 
duše pridobili Božanskom Srcu. U staro vrijeme bilo je to drugačije. Mislim daje Bog kod mene to 
pripustio zato da mogu kasnije iz vlastitog iskustva prosuditi koliko mi možemo postiti pri našoj 
djelatnosti. 44250 

„Veoma sam se prehladila pri uređenju kapele i nadgledanju radova. Nisam na to polagala 
važnosti dok na Silvestrovo nisam mogla dalje, a liječnik je konstatirao upalu porebrice. Dobra 
gospođa de Savigny poslala mi je svoga liječnika. Kako je sam tu bolest prebolio, poznavao je iz 
iskustva njezine teške posljedice koje mnogog bolesnika ako se ne čuva do dovoljno prerano 
spreme u grob, kao što su kasnije i njega iste posljedice, usprkos svim raspoloživim lijekovima, s 


~ 47 Probudimo se u Bogu! Izbor iz pisama, str. 209, 210. 

248 Isto, str. 283. 

249 M. Nikić, Očima psihologa i teologa, Zagreb, 2011., str. 96-97. 

250 Djelo Božje, str. 43. 

jedva 40 godina starosti, istrgle iz njegove obitelji. On me je najozbiljnije upozorio da se čuvam. 
Morala sam razmišljati što bi se moglo dogoditi s djecom i s drugima, a hvala Bogu što mije poslao 
tako dobra čovjeka kakav je upravo bio izvanredno dobri kućni liječnik dr. Bertram. Slušajući ove 
savjete ostala sam tri mjeseca u svojoj sobi dok nisam sasvim ozdravila. Samo Bog zna kako je 

• • 9 S1 

bolno bilo to vrijeme.“ 

Blaženica će doći do potrebne razboritosti te ljudski i evanđeoski mudro poručuje sestrama: 
„Zdravlje je Božji dar i mi moramo nastojati da ga uzdržimo.“ 252 

Zdravlje je rezultat dobra funkcioniranja ljudskoga organizma, usklađenosti fizičke, psihičke 
i duhovne aktivnosti. Bog je Stvoritelj našega bića, a naša je dužnost brinuti se za tjelesno, a samim 
time i za duševno i duhovno zdravlje. Psihofizičko je zdravlje sigurno jedan od preduvjeta za 
ljudski i duhovni rast. Blaženica se majčinski brinula za zdravlje svojih sestara, a mudro prepoznaje 
poteškoće, ljudske i duhovne, koje proizlaze iz izmorena i preopterećena ljudskoga bića. 

„Bile su slabe i iscrpljene, ali nisu bile bolesne, a malo ih je bilo koje nisu na bojnom polju 
izgubile oca ili brata. Preko 100 sestara iz četiri samostana u Berlinu trebalo je bolju hranu i 
promjenu zraka. Zato sam odmah poslala neke u Vechtu, a neke u Halberstadt. Uvijek sam držala 
svojom glavnom dužnošću da se brinem za zdravlje sestara. Uvjerena sam da je ono apsolutno 
potrebno za vršenje dužnosti, osobito kod odgoja djece, jer kako može iscrpljena, nervozna sestra 
biti blaga i strpljiva, kako može razborito raditi? Zbog prenapetih živaca neće imati snage za 
blagost, ni za strpljivost, ni za razboritost, a jadnici ne preostaje drugo do li kajanje.“ 253 

Bog je Stvoritelj našega bića i kada je naš organizam zdrav i dobro funkcionira, time se 
poštuje volja Stvoritelja, a ona je izraz njegove ljubavi prema čovjeku i cilja za koji je stvoren: 
sjedinjenje s njime ovdje i u vječnosti i punina života u svim dimenzijama našega bića, pa i 
tjelesnoj. Blaženica stoga s pravom zdravlje naziva „službom Božjom“, a veseli se vidjevši sestre 
zdrave, snažne, pa ništa zato ako su uz to i debele: 

„Inače, kada dolaze profese ili odgovarajuće postulantice, uzmite s. Ludgeru od djece, jer 
njeno je zdravlje vrlo nježno. Zato sam mislila da dođe u Ameriku jer vaš oštri zrak, bojim se, ne 
čini joj dobro. Možda se varam, pazite na zdravlje sviju i na svoje, ali brižno, to je isto 'služba 

9S4. 

Božja', jer bez zdravlja ne može se ništa raditi i čovjek se osjeća nesretnim/ 4 

„Vi se morate mnogo brinuti za svoje zdravlje. Molim, ja vas trebam jake i snažne. Trebali 
biste vidjeti s. Bernardinu, tako debela, jaka, vesela, nju promatrati pravi je užitak!“ 

Blaženica ljudski mudra, a duhovno trezvena i krajnje praktična zna da osoba preopterećena, 
umorna i bolesna gubi polet i želju za rastom u duhovnom životu, zato majčinski opominje sestre da 
bdiju nad svojim zdravljem jer tako istodobno bdiju i nad svojim duhovnim putem posvećenja. 

„U slabom, bolesnom tijelu rijetko živi zdrava duša! Redovnica, koja se slabo osjeća, nema 
ni poleta ni snage, kao što za molitvu, tako ni za razmatranje. Njezine su misli ponajčešće bez 
svakog sadržaja. Srčanost, energija, samosvladavanje iščezava i smanjuje se svakim danom sve to 
više. Stoga je svakim danom nezadovoljnija, i redovnički život postaje joj teretom. A zašto? Tko joj 
je oteo njezin mir, njezinu radost, koju je imala u početku svoga redovničkog života? Ništa drugo 
nego neposluh! Nemarnost kojom sije uništavala zdravlje. To je uzrok, zašto mnoga redovnica gubi 
ne samo zdravlje, nego i redovnički duh.“ 256 

„Brinite se za zdravlje Vaše i sviju; s brižljivošću i vjernošću radi dragoga Boga. Kako 
možemo služiti Družbi ako uništavamo svoje zdravlje. Sebi i drugima smo onda samo križ, drugo 
ništa.“ 257 


1 Isto , str. 61. 

252 Probudimo se u Bogu! Izbor iz pisama , str. 267. 

253 Djelo Božje, str. 174, 175. 

~ 54 Probudimo se u Bogu! Izbor iz pisama, str. 80. 

255 Isto, str. 37. 

256 Direktorij Karmelićanki BSI, 1925., str. 23. 

~ 57 Probudimo se u Bogu! Izbor iz pisama, str. 146. 


414 



„Briga za duše nama povjerenih sestara. Svima bez iznimke moramo biti ljubazna majka, 
koja se brine za njihov napredak u krepostima i za jačanje i uzdržavanje njihovog zdravlja.“ 

Iako bi. Marija Terezija od Sv. Josipa toliko naglašava važnost i brigu oko zdravlja, ona je 
isto tako svjesna da ono u ljudskom iskustvu nije apsolutna kategorija te da treba prije ili poslije biti 
duhovno spreman na prihvaćanje bolesti. To je moguće uz istinsku ljubav prema Bogu koja je 
spremna prihvaćati žrtvu sama sebe u svakodnevici i takav stil života. Sve, pa i iskustvo bolesti, 
može se ugraditi u put duhovnoga rasta: 

„Ne možemo očekivati da ćemo u službi Božjoj ostati uvijek zdrave. U Božjoj službi 
moramo žrtvovati svoje tijelo. Zapravo, ne bismo smjele čeznuti ni za životom, osim da radi Boga 

OSO 

možemo služiti bližnjemu, jer je to Njegova sveta Volja.“ 

Inače, bolest i patnja su jedan od najvećih problema ljudske egzistencije. O tome Crkva tako 
poticajno uči: „Bolest i patnja vazda su se brojili među najteža pitanja koja stavljaju na kušnju 
ljudski život. U bolesti čovjek doživljuje svoju nemoć, svoju ograničenost i privremenost. U svakoj 
bolesti možemo nazreti smrt. Bolest može čovjeka dovesti do tjeskobe, do zatvaranja u sebe, kadšto 
čak do očaja i pobune protiv Boga. Ali može ga dovesti i do veće zrelosti, pomoći mu da u svom 
životu razluči ono što nije bitno te se okrene k onome što jest bitno. Bolest čovjeka vrlo često 
izazove da Boga traži i da mu se vrati“ (KKC 1500-1501). 

Dakle, bolest i patnja ostaju veliki izazovi pred svakim čovjekom prema kojima se on mora 
mudrosno i evanđeoski postavljati. Ni na koji način čovjek ne smije zbog svoje odgovornosti 
ugroziti vlastito ili tuđe fizičko ili psihičko zdravlje. Zbog toga Majka i Utemeljiteljica Karmela 
BSI strogo opominje poglavito odgovorne u družbi: 

„Naprotiv, kako je žalosno gledati neke poglavarice, koje nimalo ne nastoje biti slične 
strpljivom i ljubaznom Srcu Isusovu u svojem vladanju prema sestrama. Sa kolikom boli ranjavaju 
to Božansko Srce svojom tvrdoćom i sebičnošću. Neke su prekomjerno štedljive, tako da ni sestre, 
ni djeca, niti siromasi ne dobivaju zdravu i krepku hranu. Neke su sitničave, neprijazne, 
nemilosrdne, uvijek spremne da prekoravaju, nikada se od njih ne čuje prijazna riječ, nikada 
priznanje ili ohrabrenje, nitko im ne može ugoditi. Druge opet preopterećuju sestre s poslom, tako 
da uništavaju njihovo tjelesno i duševno zdravlje. Druge opet ulažu svu brigu jedino u to da sve 
bude čisto i obojeno, a pri tom zaboravljaju da Bog gleda srca i vidi kolika su ranjena od one koju 
zovu: majkom.“ 26<) 

Da bi osoba duhovno rasla, treba je odgajati, i to cjelovitim odgojem koji se odnosi na sve 
sfere našega bića, što bitno utječe na izgradnju i usvajanje evanđeoskih stavova, kreposti i 
vrijednosnoga sustava. Naglasak u odgoju 261 ni na koji način ne može biti stavljen samo na 
spoznajnu razinu ljudske osobe, a zanemariti odgojnu zadaću izobrazbe duha. 

Crkva svjesna važnosti cjelovitog odgoja ljudske osobe o tome progovorila i na Drugom 
vatikanskome saboru. Evo samo nekih naglasaka o tome: „Sveti ekumenski Sabor je pažljivo 
razmotrio veoma važno značenje odgoja u ljudskom društvu i životu i njegov sve veći utjecaj na 
društveni napredak našeg doba. Doista, odgoj mladeži, čak i neko trajno obrazovanje odraslih, u 
današnjim prilikama postaje i lakše i hitnije. Ljudi naime postavši sve svjesniji vlastitog 
dostojanstva i zadatka žele iz dana u dan aktivnije sudjelovati u društvenom a napose ekonomskom 
i političkom životu. Zapanjujući napredak tehnike i znanstvenog istraživanja te nova sredstva 
društvenog saobraćaja omogućuju ljudima više slobodnog vremena, da lakše pristupe duhovno- 
kultumoj baštini i da se tješnjom povezanošću skupina i naroda međusobno dopunjuju... 

Svi ljudi, bilo kojeg porijekla, položaja i dobi, imaju na temelju dostojanstva svoje osobe 
neotuđivo pravo na odgoj koji odgovara njihovu životnom cilju, osobnoj sposobnosti, razlici 
spolova, i koji je prilagođen domovinskoj kulturi i predajama, te je ujedno otvoren za bratsko 
partnerstvo s drugim narodima radi promicanja pravog jedinstva i mira na zemlji. Pravi odgoj ide za 


Isto, str. 220. 

259 Mali vodič k savršenosti, str. 19. 

~ 60 Probudimo se u Bogu! Izbor iz pisama, str. 280, 281. 

261 A. Mecatalli, Educazione, u DES, Rim, 1992., 868-875. 

izgradnjom ljudske osobe u vidu njezine konačne svrhe i ujedno u vidu dobrobiti društva kojega je 
čovjek član i u čijim će funkcijama kao odrasli čovjek sudjelovati, 

Djecu i mladiće treba potpomagati - uzevši u obzir napredak psihologije, pedagogike i 
didaktike - da skladno razvijaju svoje fizičke, moralne i intelektualne sposobnosti, kako bi 
postepeno postigli savršeniji osjećaj odgovornosti da svoj život neprestanim naporom pravilno 
usavršavaju i idu za pravom slobodom, hrabro i odlučno svladavajući zapreke. Prema dobi razvoja 
neka im se daje pozitivan i pametan seksualni odgoj. Osim toga neka se za učestvovanje u 
društvenom životu tako odgajaju da bi se mogli - pravilno poučeni potrebnim i prikladnim 
sredstvima - aktivno uklopiti u različite grupe ljudske zajednice, otvoriti se za dijalog s drugima i 
rado se dati na posao oko promicanja zajedničkog dobra. 

Isto tako Sveti Sabor proglašuje da djeca i mladež imaju pravo na posebnu pomoć da bi 
ispravnom savješću mogli prosuđivati moralne vrednote i prihvatiti ih osobnom odlukom, kao i na 
to, da sve savršenije upoznaju i ljube Boga. Stoga usrdno moli sve one koji vladaju narodima ili su 
zaduženi za odgoj, da se brinu da mladež ne bude nikada lišena ovog svetog prava. A sinove Crkve 
potiče da se velikodušno zalažu na čitavom području odgoja, naročito oko toga da se velike 
blagodati odgoja i obrazovanja što prije prošire na sve ljude cijeloga svijeta. 

Svi kršćani, budući da su preporođenjem iz vode i Duha Svetoga postali novo stvorenje te se 
nazivaju i jesu sinovi Božji, imaju pravo na kršćanski odgoj. On ide samo za tim da kršćani, dok se 
postepeno upućuju u spoznaju misterija spasenja, postaju svakim danom sve svjesniji dara vjere što 
su ga primili. Neka se nauče u duhu i istini klanjati Bogu Ocu (usp. Iv 4, 23) ponajprije u 
liturgijskom činu i oblikovati svoj život po novom čovjeku u pravdi i istinskoj svetosti (Ef 4, 22- 
24). Neka se tako izgrađuju u savršenog čovjeka, do dobi Kristove punine (Ef 4, 13), i pomažu u 
izgradnji Mističnog Tijela. 

Osim toga neka, svjesni svog poziva, uče svjedočiti za nadu koja je u njima (1 Pt 3, 15) i 
pomagati kršćanski preporod svijeta; pri tome naravne vrednote, ugrađene u cjeloviti pojam čovjeka 
koga je Krist otkupio, trebaju služiti dobru čitavog društva. Zato ovaj Sveti Sabor povjerava 
pastirima vjernika veoma odgovornu dužnost da sve učine kako bi se tim kršćanskim odgojem 
obogatili svi vjernici, a osobito mladež, koja je nada Crkve“. (GE 1-2) 

Odgoj i obrazovanje u vjeri i duhovnom životu ne mogu se odvojiti, nego čine cjelinu jer se 
odnose na istu osobu. BI. Marija Terezija je svega toga svjesna i u odgoju vjernika koji vidi kao 
jednu od najvažnijih stvari stavlja naglasak na duhovnu dimenziju i praktično usvajanje kreposti. 

„Kad sam donekle posvršavala, ili barem započela, vanjske poslove, prihvatila sam se 
najvažnijeg dijela posla: ponovno uspostavljanje novicijata. U redovničkoj je zajednici najvažniji 
posao izobrazba novopridošlih članova. Ali ne znanstvena izobrazba, što se danas mnogima čini 
glavno, nego izobrazba duha, vježbanje u kreposti, osobito u poniznosti i ljubavi, požrtvovne 
ljubavi prema bližnjemu. Jedino o tom ovisi opstanak reda.“ 262 

BI. Marija Terezija od Sv. Josipa željela je cjelovit odgoj koji promovira ljudsku osobu, a 
osobito se to odnosi na Bogu posvećene staleže i odgoj koji se od njih očekuje i traži jer njihova 
egzistencija treba biti prožeta kršćanskim i evanđeoskom sadržajem. Oni će svoj i život drugih 
gledati u svjetlu evanđelja, a drugi će u njima gledati Kristove svjedoke. Ako netko zbog bilo 
kojega razloga ne raste u odgoju, za Blaženicu je to znak da nema poziv. 

„Opravdano je da se od redovnice i od svećenika traži dobar odgoj bez obzira iz kojega 
staleža potječu. Tko izobrazbu nije stekao u mladosti, dužan je izvanjsku i unutarnju izobrazbu koja 
se traži, steći u što kraćem vremenu. Ako to ne može, znak je da nije pozvan u ovaj visoki 
stalež.“ 263 

Vjernik će teško ostvariti kršćansku nadnaravnu ljubav prema bližnjem ako nema izgrađene 
naravne društvene kreposti jer kršćanska ljubav nije isprazan neučinkovit osjećaj, nego služenje 


262 Djelo Božje , str. 176. 

263 Mali vodič k savršenosti, str. 15, 16. 

Bogu u ljudima u konkretnoj povijesti, što nije moguće ako je deklarirani vjernik netolerantan, 
nestrpljiv, nehuman i tvrd prema bližnjem. 

Zbog toga Crkva preporučuje vjernicima da se „nauče cijeniti one krjeposti do kojih ljudi 
više drže i koje preporučuju Kristovi sluge kao što su iskrenost, stalna briga za pravdu, vjernost 
obećanjima, uglađenost u odnosima, u govoru, čednost povezana s ljubaznošću“. 264 Upravo tu 
ljudsku dimenziju odgoja i naravne kreposti Majka i Utemeljiteljica Karmela BSI traži od svojih 
sestara jer su bitne za rast u ljubavi i poniznosti. 

„Duh Božji nije neuljudan, nego poučava svaku uljudbenost.“ 265 

„Naše se sestre trebaju tako međusobno lijepo vladati kako to čine pravi prijatelji koji 
međusobno srdačno opće.“ 266 

„Vježbati poniznost i ljubav, to je vrhunac savršenstva, sve iz ljubavi prema Bogu i 
bližnjemu. Ljudi u svijetu su uvijek uljudni, redovnice pak ne samo da su uljudne, nego moraju 
uvijek biti međusobno susretljive, uslužne, pažljive, uvijek biti spremne na malu uslugu i radi Boga 
morale bi to činiti iz mnogo veće ljubavi. Jedna neka pretječe drugu u ljubavi.“ 267 

Iako naglašava duhovnu dimenziju odgoja, Blaženica je ipak svjesna velike vrijednosti 
naobrazbe i stručnosti za dobro funkcioniranje, ali i evanđeoski duh družbe. Svjesna je i izazova 
svoga vremena koji traže adekvatno obrazovanje da bi se na njih odgovorilo sukladno staležu. Bogu 
je zahvalna za sestre koje su dorasle tome i želi da se u družbi pruži prilika za takvu izobrazbu. 

,,S vremenom našlo se u Karmelu dosta kvalificiranih sestara tako da se mogla ispuniti moja 
vruća želja i u samom Redu pružiti sestrama priliku da se naobraze prema zahtjevima vremena i 
njihove službe. Božanska se providnost pobrinula i za to.“ 

Iskustvo misija i izravan navještaj evanđelja ljudima koji su na rubu prakticiranja i poznavanja vjere 
kod bi. Marije Terezije od Sv. Josipa urodio je sviješću o velikoj potrebi duhovne i intelektualne 
naobrazbe i studija za dobro obavljanje ovoga apostolata koji ona ističe. Zbog toga od sestara uz 
ozbiljan duhovni život traži ozbiljnost studija, a za to im se treba dnevno odvojiti dovoljno 
vremena. 

„Ovo učenje ili izobrazba u vjeri treba biti savršena, kao ni u jednom drugom Redu, a zato 
treba i vremena za studij. Dakle treba sestrama dati ne satove, nego barem tri sata dnevno za 
studij... Ako koja nema talenta da govori, neka ide kao pratnja, a sve imaju u kući po koju službu. 
Neke su kod djece i ne mogu ići u misije. Mlade sestre ne idu uopće u misije, ali moraju imati tu 
izobrazbu, jer dok dođe vrijeme za njih - mogu raditi u kuhinji, vrtu, kod rublja, garderobe, ili u 
sakristiji, a ako imaju zvanje za misije onda idu sve u misije.“ 269 

Razmisli! Brinem li se dovoljno o svom zdravlju? Prihvaćam li bolest u evanđeoskom duhu? 
Bdijem li nad svojom duhovnom formacijom i koja su glavna sredstva u tome? Jesu li trajna 
formacija i izobrazba za službu koju obavljam dovoljno dobre i prikladne našem vremenu? Jesam li 
svjesna važnosti zdravlja, odgoja i formacije za moj duhovni rast? 

5.10. Čuvati mir i okoristiti se i vlastitim pogreškama za duhovno rasti 

Mir duše je jedna od najvažnijih stvari u životu čovjeka koja mu omogućava da se vedro 
suoči sa svime u životu. Samo u miru čovjek može pravilno rasuđivati, raspoznavati Božje 
djelovanje i donositi važne odluke. A što se tiče duhovnog života, mir je preduvjet za rast i 
sazrijevanje." Svetačka i duhovno mistična tradicija je toga duboko svjesna. Duhovni život sobom 
nosi poteškoće i kušnje, pa i padove koji redovito odnose nutarnji mir duši. Svetačka tradicija daje 


~ 64 Dekret Drugoga vatikanskog koncila Optatam totius, br. 11. 

265 Mali vodič k savršenosti, str. 21. 

266 Isto, str. 25. 

267 Probudimo se u Bogu! Izbor iz pisama, str. 198. 

268 Djelo Božje, str. 187. 

269 Probudimo se u Bogu! Izbor iz pisama, str. 106. 

270 S. Guarrinelli, L'ascolto di se, equivoci e obiettivi, u Tredimensioni 2, 2005, str. 261 - 275. 

savjete vjerniku za duhovno razlučivanje i upućuje kako sačuvati nutarnji mir u kojem se događa 
autentična komunikacija duše i Boga. 

Lorenzo Scupoli uči: „Tvoje srce je stvorio Bog samo zato da ga On ljubi i posjeduje. S 
ovom njegovom ljubavlju moći ćeš činiti od svoga srca ono što ćeš htjeti. U bilo kojoj stvari, iako 
teška po sebi, lagano ćeš uspijevati. Zato trebaš prije svega dobro usredotočiti ispravnu nakanu 
tvoga djelovanja, nakanu svoga srca, na način da ono što živiš izvana bude određeno iz tvoje 
nutrine. 

Slažem se, tjelesne pokore i vježbe kojima u sebi ovladavamo tjelesnog čovjeka mogu biti 
korisne, ako su umjerene s nezamjetnošću i odmjerene po razlučivanju prema potrebama osobe koja 
ih vrši. Ali znaj da nećeš zadobiti nikada nijednu krepost samo tim putem, samo možeš pasti u 
ispraznost i taštinu (usp. Prop 1,14). Izgubiti ćeš svoje napore, ako vježbe tjelesne pokore ne budu 
upravljane i oživljene od nutarnjeg života. 

Život čovjeka je označen protivštinama i napastima (usp. Jb 7,1). Upravo zbog toga ozračja 
borbe važno je da bdiješ nad svojim srcem kako bi u njemu boravio mir. Čim se podigne u tvojoj 
duši neki pokret nemira trebaš odmah obratiti pozornost i umiriti svoje srce. Prije sveg radi se o 
tome da mu ne dopustiš lutati, niti dopustiti da se okrene za bilo kojom stvari koja ga smeta. To 
trebaš učiniti toliko puta koliko se puta u tvom srcu podigne nemir, bilo to u vrijeme molitve ili u 
bilo kojem drugom trenutku. I znaj da ćeš znati dobro moliti kada budeš slijedio ovu duhovu 
taktiku. Ali pazi dobro! Sve to se treba u tvojoj duši događati s blagošću, bez nasilja nad tvojom 
dušom. Sve u svemu, postani svjestan da glavna i trajna vježba tvog života treba biti nakana, umiriti 
svoje srce, ne dopuštajući mu nikada da luta. 

Dakle pazi da ovaj duhovni pristup bude kao straža mira koja pazi na pokrete tvoje duše. 
Sam ćeš uvidjeti da ćeš doći do velikih stvari, bez temeljnih napetosti, naprotiv s puno mira i 
nutarnje čvrstoće. Neka u tebi živi ova «straža mira» koju Bog hoće kako bi ti mogao bdjeti sam 
nad sobom navikni se moliti, slušati, živjeti ponizno i podnositi uvrede. I neka se sve to događa bez 
uznemiravanja. 

Jasno da prije nego mogneš doći do tog mira, proživjeti ćeš određenu nutarnju muku jer 
nemaš tu naviku; ali zatim tvoja će duša biti utješena iako će se morati suočiti sa protivštinama i 
naporima; te ćeš iz dana u dan, upravo po ovoj vježbi naučiti umiriti svoj duh. 

Ako se ponekad dogodi da progonstvo, protivštine i borba budu takvi da ne možeš imati taj mir ni 
na bilo koji način, odmah se uteći u molitvu i ustraj u njoj. Sjeti se našega Gospodina Isusa Krista; 
tri puta je molio u Getsemanskom vrtu (usp. Mt 26,44) kako bi ti pokazao primjer da svaka 
učinkovita pomoć dolazi od molitve. 

Ma koliko se ti mogao osjećati obeshrabren i utučen, ne prestani moliti dok se tvoja volja ne 
suobliči volji Božjoj. Posljedica toga? Tvoje srce ne samo da će se smiriti, nego će postati odvažno 
u prihvaćanju i življenju onoga čega se prije bojalo i odbacivalo; postati će spremno ići u susret 
onome što ulazi Božji plan. Pri tome se sjeti Isusa, čim je završio molitvu u Getsemanskom vrtu 
reče učenicima: Ustajte idemo. Evo približava se moj izdajnik (Mt 26,46). 

Brižno pazi, kao što sam ti rekao, ne dopusti nikada svom srcu da se uznemiruje. Ne dopusti 
da ga preplavi ono što ga smeta, trudi se uvijek da držiš vedrim svoje srce, na taj način Gospodin će 
u tvojoj nutrini izgraditi Zamak mira, i tvoje srce će postati mjesto prave slasti. Bog to od tebe traži, 
i kada ti se dogodi da osjetiš da te nešto smućuje i smeta, iznad svega pazi, trebaš primiriti tvoje 
misli i osjećaje. 

Kao što se ne može izgraditi grad ujedan dan, tako nemoj misliti da ćeš odmah dospjeti do 
ovog nutarnjeg mira. Sjeti se da gradiš kuću Gospodinu, prebivalište Svevišnjega, postajući uistinu 
njegov Hram. Sam Gospodin će izgraditi taj zamak mira, u protivnom bio bi potpuno isprazan tvoj 
napor. Ako Gospodin kuće ne gradi uzalud se muče graditelji (Ps 127,1). Dobro shvati da glavni 
temelj ove tvoje nutarnje vježbe treba biti prakticiranje poniznosti. ( Nutarnji mir 1-3) 

Sveci vode dušu i ukazuje na razne vrste poteškoća na putu čuvanja mira u nutrini, 
uključujući i đavolske napasti koje odnose mir i smućuju te ukazuje na praktičan način kako ih 

savladati. Ne radi se ni o bilo kakvoj tehnici psihološke naravi nego o duhovnom nauku koji 
podrazumijeva ljubav prema Isusu i vršenje njegove volje. Tek u tom ozračju se ispravno shvaćaju 
savjeti koje Scupoli daje i put na koji ukazuje. 

„Ako želiš ući kroz ova vrata poniznosti, postani svjestan da ne postoje druga vrata. Iznad 
svega na početku ćeš se mučiti i naprezati, prihvaćajući progonstava i protivne stvari kao da su ti 
sestre, prihvaćajući da budeš prezren, da se nitko neće truditi tješiti te osim tvoga Boga. Učvrsti se u 
uvjerenju da je samo Bog tvoje dobro i jedino utočište. Sve druge stvari, ako se navežeš na njih, 
postati će ti trnje. Loše za tebe ako ih prigrliš svome srcu. 

Naprotiv ako s radošću iz ljubavi budeš podnosio protivštine, budi siguran da će tada Bog 
biti s tobom. Ne želi časti, ne traži drugo do li da u svemu činiš što se Bogu sviđa i što je njemu na 
veću slavu. Ako se tako postaviš, kada te netko povrijedi, uspjeti ćeš shvatiti koje veliko blago se 
nalazi ispod te prašine, ubrzo ćeš se obogatiti bez da i sam to prijeti sama osoba koja se tako prema 
tebi ponaša. 

Nemoj, dakle, nikada u ovom životu ići prositi čast, dobrohotnost, privilegije kako bi se 
mogao sjediniti s Kristom raspetim a da te nitko i ništa u tome ne spriječi. Gledaj na samoga sebe 
kao na najvećeg neprijatelja. Nemoj slijediti svoju volju, nadarenost, mišljenje ako ne želiš propasti. 
Trebaš raspolagati oružjem za obraniti se od sebe samoga; i uvijek kada tvoja volja okrene nekoj 
stvari pa i svetoj, prije svega s dubokom poniznošću položi je ogoljenu pred Gospodina. 

Moh zatim svoga Boga da ne vršiš svoju nego njegovu volju i to s gorućom nutarnjom 
željom, oslobađajući se miješanja bilo kakvog sebeljublja, spoznajući da sam od sebe nemaš ništa i 
ne možeš ništa. Pazi se od navezanosti na svoje mišljenje s iluzijom da si svet s gorljivošću koja je u 
biti nametljiva i lišena razlučivanja. 

O svemu tome Gospodin te opominje: Čuvajte se lažnih proroka što vam dolaze u ovčjem 
runu, a unutra su vuci grabežljiv, prepoznati ćete ih po njihovim plodovima (Mt 7, 15-16). Reći ću 
ti koji su to plodovi: tragovi zabrinutosti i nemira u duši. Sve što te udaljava od poniznosti, mira u 
nutarnje smirenosti, pa i pod likom duhovnosti, su lažni proroci. Uistinu se preoblače u ovce, ali 
ispod prividne gorljivosti i želje da koriste bližnjemu bez razlučivanja su vuci grabežljivci. 

Na taj način ti kradu poniznost, tvoj mir i nutarnju smirenost toliko potrebne onima koji žele 
duhovno rasti. Koliko više se sve ovo bude događalo pod vanjskim prividom svetosti, toliko više ga 
treba istraživati, ostajući uvijek u miru i nutarnjem odmoru. 

Ako ti se dogodi da u nečem pogriješiš, nemoj se uznemirivati nego se odmah ponizi pred 
svojim Gospodinom, i priznaj svoju slabost. Tako ćeš ubuduće naučiti da sam Bog to dopušta kako 
bi ponizio neku tvoju skrivenu oholost, tako dobro skrivenu daje ti ne poznaješ. Ako nekad osjetiš 
da ti nešto bode dušu bolnim i otrovnim tmjem, nemoj se uznemirivati nego nastoji biti pažljiviji i 
budniji. Jako je važno da te to trnje ne probode i ne prodre unutra. Povuci svoje srce i zaštiti svoju 
volju blago u mjesto mira i smirenosti predajući dušu u čistoći Bogu. Da, uvijek ćeš pronaći Boga u 
dubini svoga srca po ispravnom traženju njega samoga, s uvjerenjem da sve što se događa je za 
tvoje čišćenje. 

Na taj način Bog te osposobljava za tvoje istinsko dobro čineći da zadobiješ krunu 
Pravednosti koju ti je njegovo beskrajno milosrđe pripravilo. Jako cijeni svoju dušu jer ju je Otac 
otaca, Gospodin gospodara stvorio da bude njegovo prebivalište i njegov hram. Toliko je cijeni da 
joj ne dopusti da traži drugo. Tvoje želje i tvoje nade neka budu uvijek okrenute ka Gospodinu i 
njegovu dolasku. 

Znaj da ako Bog ne nađe tvoju dušu odvojenu i slobodnu neće je pohoditi. Nemoj misliti da 
će On u prisutnosti drugih reći i jednu najmanju riječ osim što će ostaviti tvoju dušu njoj samoj. 
Bog želi dušu slobodnu od beskorisnih misli, odvojenu od pohlepnih želja i još više od same tvoje 
volje. Savjetuj se sa svojim duhovnikom i poglavarima koji su za tebe posrednici volje Božje. Tako 
Bog po njima raspoređuje i čini od tvoje volje ono što On želi i kako želi. Ali ti bi činio ono što ti 
želiš; neka radije Bog čini ono što hoće u tebi. Ti čini tako da tvoja volja bude uvijek slobodna i 
odvojena od tvoga ega. 

U biti se radi o tome da se ništa ne želi. Ako nešto želiš neka tvoje nutarnje raspoloženje 
bude slobodno, da ako se ne dogodi ono što hoćeš, naprotiv dogodi se suprotno, neka ti to ne 
uzrokuje nutarnju muku i neka srce ostane u miru. Tvoj duh će tako ostati smiren kao da uistinu nisi 
ništa želio. To je istinska sloboda, ne navezivati se na ništa. Ako predaš Bogu svoju dušu tako 
odvojenu i slobodnu vidjeti ćeš čudesa koja On čini u tebi. 

O divna samoćo i tajna odajo Svevišnjega gdje samo On želi govoriti. Ne drugdje, nego tu 
On govori dubinama tvoga srca. O pustinjo koja postaje Rajem, jer samo u tebi Bog dopušta da ga 
susretnemo i dopušta da mu se govori. Hajde da priđem i promotrim ovaj čudni prizor (Izl 3,3). 

A ako ti želiš doći do tog susreta kao Mojsije, pristupi bos toj zemlji jer je sveta (usp. Izl 
3,5). Prije skini obuću, to jest navezanosti tvoje duše, neka ona ostane slobodan i ogoljena. Nemoj 
nositi ni vreće ni torbe (usp. Lk 10,4s), kako ne bi imao ništa od ovoga svijeta, pa makar to bilo 
jako traženo od drugih. Neka se sve tvoje misli i cijelo srce bavi samo Bogom. Pusti mrtve da 
pokapaju svoje mrtve (Mt 8,22) i ti sam idu u zemlju živih. I smrt te neće zadesiti. 

Kušati ćeš u svom iskustvu da je kraljevski put za stići do spasenja ljubav prema Bogu i 
bližnjemu. Gospodin je kazao daje došao baciti plamen na zemlju (usp. Lk 12,49) i da želi da se on 
zapali. Pazi na jednu stvar, ako ljubav prema Bogu nema granica, ona prema bližnjemu na određeni 
način treba imati. Ako se u naporu oko ljubavi prema bližnjem ne potrudiš oko potrebnog 
razlučivanja i pravog načina, mogao bi pretrpjeti veliku štetu. 

Sa željom da drugi zadobiju spasenje mogao bi izgubiti i upropastiti svoju dušu. Ljubi svoga 
bližnjega na način da to ne šteti tvojoj duši. Istina, dužan si dati dobar primjer; ali nemoj se nikada 
angažirati oko neke stvari samo zbog toga, jer ako bi djelovao na takav način bilo bi to samo na 
štetu. Čini sve sveto i s velikom jednostavnošću želeći pri tome samo dopasti se Bogu. Ako gajiš u 
sebi dobru zemlju poniznosti vidjeti ćeš kako malo možeš svojim djelima uistinu koristiti drugima. 
Budi uvjeren da želja gorljivost i za spasenjem tvoga bližnjega ne treba uskomešati tvoje srce tako 
da izgubiš mir i smirenost. 

Imaj dakle živu žeđ i gorljivu želju da svi dođu do spoznanja istine, i opoje se ovim vinom 
koje Bog svakome obećava i daje besplatno (usp. Iz 55,1). Pojasni u svom srcu tu želju, da koristiš 
svome bližnjemu trebaš uvijek imati bez daje ikada ugasiš, a ona treba proizlaziti iz ljubavi prema 
Bogu a ne iz tvoje nerazborite gorljivosti. Bog sam treba tu želju uliti u tvoje srce u dubine tvoje 
duše, tamo gdje si sam s Bogom, i On sam će ubrati plodove kada bude htio. 

Ti sam nemoj ništa sijati, prikazuj Bogu zemlju tvoje čiste duše oslobođenu od svake vrste 
navezanosti i žudnje. Sam Bog će sijati svoje sjeme kako hoće i tako će donijeti ploda. Sjeti se 
uvijek da Bog hoće tvoju dušu u nutarnjoj samoći, slobodnu i odvojenu od svega jer je želi sjediniti 
sa sobom. Dopusti mu da te zove u nutarnju samoću, nemoj mu to zapriječiti svojom slobodom 
krivo korištenom koja ide prema egoizmu. 

Neka ovo bude u tvom srcu bez ikakvih misli o sebi samome, osim da se Bogu dopadneš, i 
čekaj da te On povede činiti jer je Otac već izišao i traži radnike za svoj vinograd (usp. Mt 20,1). 
Ostavi svaku misao i brigu, pogotovu oslobodi se svake brige za sebe samoga i bilo koje 
navezanosti na zemaljske stvarnosti. I bog koji želi obući te u sebe i udijeliti ti ono što ne bi nikada 
mogao ni pomisliti. Zaboravi, koliko više možeš na sebe samoga, i živi samo ljubav prema Bogu u 
svom srcu. 

Od svega što sam ti rekao sjeti se dobro jedne stvari, sjeti je se brižno, ili bolje bez ikakve 
brige koja bi uznemirivala tvoje srce i tako te dovelo do zabrinutosti; važno je da ti smiruješ svoju 
veliku gorljivost umjerenošću da bi Bog u tebi kraljevao u potpunom miru i smiraju. Radi se o 
tome da shvatiš da samo tako tvoja duša neće izgubiti svoje bogatstvo, nastojeći donese plodove 
drugima bez razlučivanja. 

Ova šutnja je velik krik u ušima Božjim, ovaj prividni nerad postaje istinski rad, zaduženje 
korisno, ako s njim radiš da postaneš bogat u Bogu, shvatiti ćeš kako je najvažnije predati dušu 
Bogu slobodnu od krive gorljivosti. Ostani u ovom stavu s dubokim uvjerenjem da u svom 
djelovanju u skladu s Božjom voljom i na pravi način, je sam Bog koji čini dobro. On ne želi drugo 
od tebe osim da tvoje srce bude uvijek ponizno, slobodno, ne navezano, da u dubini tvoje duše bude 
jedina želja; da se u tebi u svemu i po svemu vrši volja Božja. ( Nutarnji mir 4-6 ) 

Mir nutrine i srca je prvi plod života u milosti, i ako duše živi s Bogom uči kako ga sačuvati. 
Taj duboki mir se gubi grijehom a ponovno zadobiva po ispovijedi. Ali kad je ponovno zadobiven 
duša mora učiti duhovno umijeće očuvanja toga mira. Još je sv. Augustin taj mir opisao kao 
„smirenost koja proizlazi iz uređenosti života“ ( De Civ. Dei, 13). Duša koja koristeći se sredstvima 
duhovnog života nadvladava zapreke na koje nailazi na tome putu i grijehe malo po malo usvaja 
ono strpljenje i duh pozitivnog prihvaćanja napora duhovnoga puta s predanjem u providnost dolazi 
do nutarnje vedrine i sigurnosti da je Bog vodi kroz život. Pa ipak sami mir se ne traži zbog njega 
samoga niti odveć gorljivo i nestrpljivo. Ne može se pretendirati da se može odmah i lako postići 
želji cilj. Duša mora ponizno prihvatiti borbu, napore i kušnje ali učiti u svemu tome kako graditi i 
čuvati nutarnji mir. 

Poslušajmo i Scupolijev nauk: „Pazi puno puta ćeš osjetiti da si uznemiren, lišen ove svete i 
slatke samoće, ove istinske slobode. Iz pokreta tvoga srca će se ponekada podizati prašina koja će ti 
smetati na ovom duhovnom putu. Sjeti se da ako to Bog dopušta to je za tvoje veće dobro. Isto tako 
sjeti se daje to rat u kojem sveci slave pobjedu. 

U svim stvarima koje te uznemiruju kaži: «Gospodine evo tvoga sluge, neka mi bude po 
tvojoj volji. Znam i ispovijedam da je istina tvoje riječi takva da neće nikada proći, znam da su 
nepogrešiva tvoja obećanja, u njih polažem svoje povjerenje. Čini od mene ono što želiš. Bože moj 
ne odlažem ništa, tebi potpuno pripadam». 

Sretna osoba koja se tako prikaže svome Gospodinu svaki puta kad osjeti daje uzbuđena i 
uznemirena. Ako se zatim u tebi još nastavi ova borba i ne uspijevaš tako brzo kao što bi htio 
suobličiti tvoju volju volji Božjoj nemoj se zbog toga obeshrabriti, ne lutaj: radije nastavi u stavu 
prikazanja i ustrajnoj molitvi, doći će pobjeda. 

Promatraj borbu koju je tvoj Isus vodio u Getsemanskom vrtu. Sjeti se kako je njegova 
ljudska narav kušala odbojnost govoreći: Oče ako je moguće udalji od mene ovaj kalež (Mt 26,39). 
Ali je odmah u nutarnjoj samoći, u slobodnoj volji govorio: ipak neka ne bude moja nego tvoja 
volja. Zbog toga ti kažem: «Promatraj i čini prema uzoru». 

Kada budeš u nekoj poteškoći, preklinjem te da ne činiš ni jedan korak a da nisi prije 
podigao oči prema Isusu na križu. U njemu ćeš vidjeti napisano i otisnuto velikim slovima kako se 
trebaš ponašati. Nemoj lutati, nasljeduj vjerno ovaj božanski Uzor, i ne uznemiruj se zbog svoga 
ega koji bi htio izbjeći križu. Vrati se na molitvu, ponizno ustraj u njoj dok ne izgubiš svoju volju i 
dođeš do toga da želiš da se na tebi ispuni ono što Bog hoće. 

Ako završiš molitvu ubirući samo ovaj plod budi radostan, ako nisi došao do toga to znači 
da tvoja duša posti i lišena je istinske hrane. Sa svoje strane učini sve da ništa osim Boga ne zauzme 
tvoje srce, ni kroz kratko vrijeme. Nemoj se zatvoriti ni u kakvu gorčinu niti odbojanost. Ne obaziri 
se na moguće zlobe i loše primjere oko sebe. Budi radije kao dijete koje se još ne zadržava u ovim 
komplikacijama i gorčinama, i idi ne navezan i slobodan bez štete. 

Naš neprijatelj, đavao je na djelu tražeći koga da proždere (1 Pt 5,8), i trudi se da nas udalji 
od poniznosti i jednostavnosti. Dobro mu ide kada duše pripisuju sebi, svojim naporima, svojim 
sposobnostima i marljivosti nešto, zaboravljajući na dar odozgo, bez kojega nitko ne može reći Isus 
(usp. IKor 12,30). Sjeti se dobro da iako se ti možeš oduprijeti milosti svojom slobodnom voljom, 
ne možeš prihvatiti milost bez da ti sama milost pomogne. Neka ti bude jasno, ako netko odbacuje 
milost to čini zbog svoga grijeha, a ako prihvaća milost ne čini to, niti može učiniti bez milosti koja 
se svima nudi u dovoljnoj mjeri. 

Lukavstvo našeg Neprijatelja je da navede osobu da misli da je ona marljivija, bolja od 
drugih, bolje raspoložena prihvatiti dar Božji. Đavolska je nakana da navede dušu da djeluje u 
oholosti, zaboravljajući na vlastitu nedostatnost i nesposobnost za dobro ako nije trajno 
potpomognuta od Boga. 

Strategija đavla je da dovede osobu do toga da prezire druge u vlastitom srcu, sudeći ih 
negativno jer ne čine dobra djela koja ona čini. Zato ako ne bdiješ, i posvijestiš si odmah ove zlobne 
misli Neprijatelj će ti učiniti da padneš u oholost. Biti ćeš kao onaj farizej iz Evanđelja koji je se 
hvalio svojom dobrotom i loše sudio o drugima (usp. Lk 18,9-14). 

Posvijesti si dobro da ako Sotona po ovim svojim lukavstvima i tvojim popuštanjima, uspije 
zagospodariti tvojom voljom postao bi gospodarom. Tada, bi u tvom srcu rasle sve vrste poroka, s 
velikom štetom i opasnošću za dušu. Upravo zbog toga nas Gospodin opominje Bdijte i molite (usp. 
Mt, 26 41). 

Trebaš, dakle, sa svom marljivošću truditi se da postaneš svjestan ove strategije neprijatelja 
mira koji cilja da te liši ovog veliko blaga koje je mir i smirenost srca. Njegova je nakana upravo 
traženje svih mogućih načina da te liši tog mira, jer ako ti živiš zbog njega u zabrinutosti i 
uznemirenosti, on zna da se u tome sastoji tvoje gubljenje i propast. Naprotiv ako je neka duša u 
miru, sve čini s lakoćom, dobro uspijeva u onome što Gospodin želi, zato rado ustraje i suočava se 
vedro sa svim protivštinama i poteškoćama. Ako umjesto toga živi uznemirena i nemirna, malo i 
nesavršeno čini, odmah se umara i na kraju živi jedno mučeništvo potpuno neplodno. 

Ako želiš pobijediti, ne dopuštajući Zlome da kvari tebe i ono što činiš, ništa ti ne treba biti 
više u srcu od ovoga što ti sada kažem: ne dopusti da u tebe uđe zabrinutost i nemir niti za trenutak. 
Da bi se bolje znao braniti od bezbrojnih strategija neprijatelja kažem ti još: uzmi kao sigurno 
pravilo da svaka misao koja te udaljava od želje da uvijek više ljubiš Boga i da mu vjeruješ je 
poslana od pakla i kao takvu trebaš je samo odbiti, ne slušati je. 

Sjeti se daje zadatak Duha Svetoga sjediniti naše srce uvijek više sa Bogom u svakoj prilici. 
Na koji način? Paleći i čineći da gori njegova slatka ljubav i obnavljajuću u nama veliko povjerenje. 
Ono što đavao činije uvijek suprotno. Trudi se svim sredstvima koja ima na raspolaganju da pobudi 
u tebi pretjeran strah, čineći pretjerane tvoje redovite slabosti, sugerirajući ti da se ne znaš pripraviti 
kako treba za sakrament ispovjedi, za pričest, za molitvu tako čini da uvijek hodiš u nepovjerenju, 
pun strahova i nemira. 

A kad se radi o osjetnoj pobožnosti i duhovnom kušanju, đavolska je nakana da to podnosiš 
s nestrpljivom žalošću. Njegova je taktika da sugerira daje tada sve izgubljeno, da bi bilo bolje 
ostaviti duhovne vježbe. Konačno vodi osobu do tog nemira i nepovjerenja daje uvjerava daje sve 
beskorisno i neplodno. Žalost i strah rastu do te mjere da osoba vjeruje da ju je Bog zaboravio i 
ostavio. 

Uistinu nije tako, jer su bezbrojne koristi od suhoća i nedostatka osjećaja kod pobožnosti 
koje dolaze duši. Radi se o tome da Bog želi dobro duši upravo po vježbanju u strpljenju i 
ustrajnosti kod činjenja dobra, iako u duhovno teškoj situaciji. 

Pokušati ću to bolje objasniti, da se dobro i korist koje ti Bog želi dati ne bi okrenuli tebi na 
štetu samo iz razloga što ne razumiješ Božju strategiju. Kratko ču ti izložiti dobra koja dolaze od 
ponizne ustrajnosti u ovim napornim pobožnim vježbama, da ti poznajući ih ne bi gubio mir. Kada 
ti se dogodi da se nađeš u suhoći i potištenosti srca, bez osjećaja i duhovnog kušanja, da trpiš 
užasne napasti, ustraj sjećajući se što sam ti rekao i ne gubi nikada mir. 

Puno dobara određena gorčina i duhovna suhoća donose duši ako su prihvaćene u poniznosti 
i strpljenju. Kada bi to osoba razumjela, bez daljnjega ne bi pala u more nemira i žalosti, jer bi 
prihvatila sve to ne kao znak odbacivanja od Boga, nego kao znak velike i posebne ljubavi. 
Prepoznala bi to kao milost koja od njega dolazi. 

Neka ti postane to očigledno skrećući pozornost da takva iskustva doživljavaju oni koji više 
od drugih žele i trude se oko služenja Bogu, udaljujući se od stvari koje bi ga mogle uvrijediti. Pazi 
na ovo što sam ti rekao, ne događa se redovito odmah nakon što se osoba obrati, nego nakon što je 
neko vrijeme služila Gospodinu i nakon što je odlučila u svom srcu da mu želi više i bolje služiti, 
budući da je već odredila služiti potpuno Bogu. Neće ti se nikada dogoditi da vidiš grešnike i one 
koji su opojeni ispraznostima svijeta, da se žale zbog sličnih napasti. 

Jasno je dakle da nutarnje napasti, pogotovu suhoća i tamna noć duše, su dragocjena hrana 
na koju Bog poziva one koje ljubi. Bez da u tom trenutku duša to primijeti, ona se nalazi prazna i 
gola, ponekad se skandalizira zbog tih napasti, a uistinu bolje i dublje spoznaje samu sebe u velikoj 
poniznosti duha. 

Upravo tu poniznost, za njeno dobro Bog od duše traži, iako bi ona htjela pobjeći s tog puta 
jer joj je odveć žao što nema doživljaja i osjetne pobožnosti. Duši se čini da bez njih svaka pobožna 
vježba i molitva su gubljenje vremena i isprazan napor. 

Da bi dublje razumio kako Bog dopušta napasti za naše dobro, treba razmišljati o ljudskoj 
naravi. Zbog zlih nagnuća naše naravi ranjene grijehom, čovjek je ohol, ambiciozan, sklon da više 
vrednuje sebe i pretpostavlja o sebi. Ovo pretjerano cijenjenje samoga sebe je pogrešno i šteti 
istinskom duhovnom napretku, i sami miris toga vodi na krvi put. Zbog toga Bog koji je uvijek 
vjeran, koji se brine o svakome, a posebno o onima koji su se potpuno predah njemu na službu, čini 
tako da nas sve oslobađa od ove opasnosti. Zbog te njegove strategije mi smo na određeni način 
primorani upoznati sami sebe u istini. 

Sjeti se sv. Petra apostola: Isus mu je dopustio da se odrekne njega kako bi konačno 
upoznao samoga sebe i prestao polagati povjerenje u samoga sebe. Tako je bilo sa sv. Pavlom. 
Nakon što ga je uznio do trećeg neba i objavio mu nebeske tajne, dopustio je da ga muči neka 
napast. I tako je učinio da on upozna svoju prirodnu slabost, bude ponizan, hvaleći se samo svojim 
slabostima. Tako ga je Bog oslobodio od opasnosti da veličina Božje objave bude povod padu u 
oholost kao što to on sam kaže (usp. 2Kor 12,2-10). 

Neka ti bude jasno da Bog koji ima samilosti prema našoj bijedi dopušta da dođu ove 
napasti ponekada i užasne i različitog dometa. Ono do čega je stalo Gospodinu je to, da hodimo 
dobrim putem poniznosti, spoznajući kako sve u biti koristi našem duhovnom rastu. Ovdje 
Gospodin pokazuje svoju dobrotu i mudrost. Pazi na ono što nama izgleda kao jako štetno u biti 
nam koristi, jer nas učvršćuje u poniznosti, koja nije nikada depresivna, i pribavlja nam ono što je 
najpotrebnije našoj duši. 

Postani svjestan da često onaj koji služi Gospodinu, primjećujući slične misli tako daleke od 
pobožnosti kuša duhovnu suhoću misli na jednu stvar; da mu se to događa zbog njegova 
nesavršenstva i dođe do toga da vjeruje da nitko nije manjkav poput njega i pao u mlakost kao on. 
Tako dođe do uvjerenja da takve misli i napasti dolaze osobama koje je Bog ostavio, te da on sam 
zaslužuje da bude ostavljen. Koja je posljedica? 

Očigledno, tko je prije mislio daje netko tko puno vrijedi, sada s ovom gorkom medicinom 
koji je Nebo poslalo, smatra se uistinu grešnikom ček nedostojnim kršćanskog imena. I ne bi nikada 
duša došla do tako niske misli o sebi, ne bi se ukorijenila u istinskoj i dubokoj poniznosti da nije 
bila primorana od protivština i vanrednih napasti. To je istinska milost koju Bog daje onome tko mu 
se potpuno preda u ovom životu, tko prihvaća da ga Bog liječi kako On to hoće, s lijekovima koje 
samo On savršeno poznaje i zna koliko služe za posvećenje i istinsko dobro. 

Osim ovog ploda koje slične napasti i nedostatak osjetne pobožnosti uzrokuju u duši ima 
mnogo i drugih. Tko je u protivštinama skoro je primoran uteći se Bogu nastojeći činiti dobro, 
skoro kao lijek svom progonstvu. Još više, da bi se oslobodio ovog mučeništva duša uzima svoje 
srce u ruke uvjeravajući ga da bježi od grijeha i svega što se pokaže nesavršenim i na bilo koji način 
je udaljava od Boga. Tako progonstva koja je duša sudila štetnim za svoj rast u stvari su se pokazala 
kao prijateljski bič koji ju potiče na gorljivo traženje Boga i odbacivanje svega što nije u skladu s 
voljom Božjom. 

Na kraju ću ti reći jednu važnu stvar: ova progonstva i napori s kojima se duša sučeljava u 
vremenu napasti i duhovne suhoće nisu ništa drugo do li jedno čistilište u kojemu gori plamen 
ljubavi. Tko to strpljivo podnosi u poniznosti, služi mu kao priprava krune u Nebu koja će biti 
toliko slavnija koliko su veće bile ove napasti i muke. 

Iz ovoga što sam ti kazao možeš zaključiti kako nemamo razloga za uznemiravanje i žaliti se 
u svemu ovome. Nažalost osobe ne prosvijetljene u tome da im sve dolazi dobrohotne ruke Božje, 
sklone su sve ovo pripisati đavlu, njihovim grijesima i nesavršenostima. Dolaze do toga da sude kao 
znak odbačenosti ono što je znak ljubavi, Božje darove kao izraz srdžbe, i tako uvjere same sebe da 
sve što čine gubi se bez ikakve mogućnosti nadoknade. 

Naprotiv kada bi spoznah uistinu što im se događa postali bi svjesni da se ne radi ni o 
kakvom gubitku, nego o velikom dobitku. Kada bi se duša, kako uvijek može, znala okoristiti svim 
tim prigodama. Radi se o tome da shvati daje sve u biti jedna kušnja neprekinutog sjećanja ljubavi 
koju Bog ima prema nama. 

Kako bi mogle duše u ovoj situaciji uznemiriti se u napastima, suhoćama i sličnim stvarima? 
Kako bi mogle izgubiti mir? Naprotiv, upravo tada bi se ponovno trudile ustrajati, ponizujući se u 

srcu u Božjoj prisutnosti, odlučne u svemu vršiti potpuno volju Božju, na bilo koj način se 
Gospodin želi poslužiti njima na ovome svijetu. Radilo bi se tada brižno na očuvanju mira i 
smirenosti srca, prihvaćajući sve, upravo sve iz ruku nebeskog Oca. 

Uvjerenje je u ovome: znati daje kalež stavljen u naše ruke i da ga naše ruke nose tako, bilo 
da se radi o uznemiravanju i napastima đavla, bilo da su ljudi uzrok tome ili grijesi ili bilo koja 
druga stvar, uvijek je Bog koji to dopušta i pruža ti taj kalež po svojoj volji. 

Radi se o tome da shvatiš da ti se ne događa nikakva muka ili patnja koja ne bi bila za tvoje 
dobro. A što se tiče zla koje je uzrokovano grijehom, na primjer od bližnjega koji te optužuje, 
sigurno je protivno njegovoj volji, Bog ne želi grijeh, ali Gospodin se služi i time na tvoje dobro i 
spasenje. Vidiš, dakle, kako umjesto da se obeshrabriš i žalostiš, trebaš zahvaljivati Bogu s 
nutarnjom radošću. Ako se potrudiš činiti sve što možeš s ustrajnošću i odlučnošću nećeš gubiti 
vrijeme ni mnoge zasluge koje Bog hoće da ti zadobiješ stavljajući te u ove situacije. 

Ako nekada padneš u neki grijeh ili nemarnost, u riječima ili djelima, na primjer 
uznemirujući se zbog onoga što ti se događa, ili mrmljajući, ili čuvši mrmljanje posvađaš se, ili te 
zadesi neki pokret nestrpljenja ili radoznalosti ili sumnjičenja u odnosu na druge, ili ako padneš na 
neki drugi način jedanput ili više puta molim te nemoj se obeshrabriti. Primoravaš se tako misliti na 
prošlost žalosteći se i padaš u depresiju u sebi. 

U ovim slučajevima si napastovan vjerovati da nećeš nikada moći izići iz sličnih slabosti, ili 
da su tvoja ne savršenstva uzroci svemu ili tvoja slaba odluka. Drugi puta će ti izgledati da tvoj put 
nije uistinu put u Duhu na putu Gospodnjem. S tisuću drugih strahova mogao bi otežati svoju dušu i 
pasti u depresiju. Neposredna posljedica je da se sramiš pred Bogom i ne vježbaš se živjeti u 
njegovoj prisutnosti ili si bez povjerenja kao u potpunom nedostatku vjere u njega. 

Izaberi kao lijek, gubljenje vremena razmišljajući o tim stvarima ispitujući do najmanjih 
sitnica kada si potpuno pristao na ove misli koliko si vremena pristajao na te misli, ako si pristajao 
jesi li to uistinu želio ili ne, jesi li dao mjesta tom osjećaju ili si ga odmah odagnao. Shvaćaš dobro 
da koliko više tako misliš to manje razumiješ jer nećeš tako naći dobar i pravi put. Na taj način 
raste ti nutarnja smutnja i nemir. Uhvati te zabrinutost i krivi mučni strah u odnosu na sakrament 
ispovjedi. Kada, nakon što si izgubio toliko vremena, uspiješ se ispovjediti, ne dođeš do mira u 
strahu da nisi sve kazao. 

Tako život postane muka i ogorčenost s malo duhovnih plodova. Pazi sve to se rađa zbog 
toga što se ne želi prihvatiti vlastita prirodna krhkost i ne poznaje se način kako se odnositi prema 
Gospodinu. Upravo kada duša padne u ove slabosti ili bilo koje druge, više od svega koristi ponizno 
u ljubavi okrenuti srce Gospodinu nego gristi nezadovoljstvo i žalost zbog grijeha, prisiljavajući se 
trajne ispite savjesti, pogotovu za lake grijehe. Jer samo jedan stvar treba nam biti jasna; u ove lake 
pogreške pada duša koja se trudi na duhovnome putu. Da, kazao sam samo osobe koje se trude 
duhovno rasti i već su se udaljile od teških grijeha. 

Onima koji su živjeli bez duhove stege, stalno vrijeđajući Gospodina, treba druga vrsta 
nagovora. Lijek koji ovdje predlažem nije za njih. Oni trebaju oplakivati svoje grijehe, odmjeriti 
težinu i ispovjediti ih, jer zbog njihovih grijeha i nemarnosti ne trebaju biti lišeni sredstava 
potrebnih za njihovo spasenje. 

Vratiti ću se govoriti o onom miru u kojem treba uvijek ostati onaj koji služi Bogu, tvrdim 
još i više. Ovo obraćenje srca i života, da bi bila prožeta punim povjerenjem u Boga, ne odnosi se 
samo na lagane grijehe, svakodnevne slabosti nego i na grijehe teže od uobičajenih. Ako ponekad 
Gospodin dopusti da padneš u neki grijeh, i to se događa duže vrijeme u određenim periodima, pa i 
da su grijesi uzrokovani ne samo slabošću nego i zlobom, nikada i nikada ne bi trebao prestati imati 
povjerenja u Boga i njegovo milosrđe. Znaj da kajanje srca u kojemu vlada uznemirenost i 
skrupuloznost neće nikada dovesti dušu tamo gdje Bog hoće, jer Bog hoće da slobodno od svega 
bude ljupko povjerenje koje je utvrđeno od njegove beskrajne dobrote i milosrđa. 

Upravo ovo je krajnje važno i potrebno za osobe koje ne samo da žele samo izići iz njihove 
bijedne grešnosti, nego i snažno rasti u ljubavi i sjediniti se s Bogom po vršenju kreposti. Mnoge 
duhovne osobe ne uspijevaju ovo razumjeti. I zbog tog razloga žive stegnuta srca, žalosna i puna 
nepovjerenja. 

I to je razlog koji ih sprječava da pođu naprijed i postanu sposobni za primanje većih 
milosti koje Bog malo pomalo za njih pripravlja. Često žive uistinu bijednim životom. Sažalijevati 
ih njima ništa ne koristi jer žive okrenute same sebi, svojim umišljanjima bez da prihvate pravu i 
spasenjsku istinu koja vodi na kraljevski put kršćanskog života, solidnih kreposti, i koja vodi do 
onoga mira koji nam je sam Isus ostavio u baštinu (usp. Iv 15,27). Ove osobe koje često padaju u 
neki nemir zbog sumnje njihove svijesti trebaju pitati savjet duhovnog vođe ili neke osobe duhovno 
prokušane. Radi se zatim da treba slijediti dobivene savjete i potpuno se smiriti. 

Svaki put kada vidiš da si pao u neku manju ili veću manu, pa bilo to i četiri tisuće puta na 
dan, nemoj se uznemirivati. Ne dopusti da te zahvati nemirna gorčina i ne zadržavaj se predugo u 
srditom pogledu na sebe samoga. Radije čim si postao svjestan onoga što si učinio, gledaj na tvoju 
krhkost poniznim očima, i zatim odmah se obrati Bogu s ljubavlju punom povjerenja. 

Možeš mu kazati: «Gospodine činio sam po onome što jesam, od mene ne možeš očekivati 
drugo do li ove mane. Znam da ne bih ostao samo na ovima, da me ne podupire tvoja dobrota koja 
me nikada ne napušta. Zahvaljujem ti za mane od kojih si me oslobodio. Kajem se za ono što sam 
učinio propuštajući odgovoriti na tvoje milosti. Oprosti mi i udijeli mi milost da te više nikad ne 
vrijeđam te da me ništa, ama baš ništa ne odijeli od tebe, a ja ti želim služiti i slušati te uvijek». 

Nakon što si ovo kazao ne gubi vrijeme u bilo kojem nemiru. Tako bi smatrao i držao Isusa 
nesposobnim da ti oprosti? Radije u velikom povjerenju i dubokom miru idi naprijed nastavljajući 
svoj duhovni put kao da nisi pao u bilo kakav nedostatak. Pazi ne trebaš se tako ponašati samo 
jedanput, nego sto puta ako treba, i svaki put s istim povjerenjem i mirom u duhu, zadnji put kao i 
prvi. Budi siguran da tako se ponašajući slaviti ćeš Božju dobrotu upravo jer si dužan imati veliku 
ideju o njemu, njegovoj dobroti, milosrđu, koji su beskrajno veći nego ti to možeš i zamisliti. 

Tako ćeš vidjeti da neće trpjeti tvoj duhovni rast, ustrajnost i kročiti ćeš naprijed bez 
gubljenja vremena i plodova. Između ostalog čineći tako, možeš malo pomalo prestati griješiti i 
padati u mane u koje najčešće padaš. Uistinu za tvoju je korist odmah ustati potpuno svjesnim 
činom iz tvog bijednog stanja, i duboko se poniziti pred Bogom koji ti dopušta istovremeno 
ispovjediti vjeru u njegovo milosrđe. Tako ćeš ga uvijek sve više ljubiti i slaviti. I živjeti ćeš. 
Dogoditi će se da isti pad, s Božjom pomoći, će te uzdići na viši stupanj duhovnog života od onoga 
s kojega si pao. Podrazumijeva se da će se sve to dogoditi ako budeš imao čistu nakanu služiti se 
time za dobro. 

Evo dakle, pokazujem put kojim bi trebale hoditi osobe koje su često nemirne i u mukama. 
Tako bi upoznale svoju veliku sljepoću i odbacili je, jer je samo na štetu i gubljenje vremena. 
Dobro drži do ovog nauka. On je jedan od ključeva koje srce ima da dođe do mira, otvarajući se 
velikom blagu duhovnosti koje Bog hoće uliti u njega obogaćujući ga u kratkom vremenu. 
(.Nutarnji mir 10-15) 

Uz to što vjernik ako želi duhovno rasti i sazrijevati mora učiti čuvati nutarnji isto tako 
nužno mora učiti i umijeće kako se duhovno okoristiti svime što mu se događa pa i vlastitim 
pogreškama. Sveti Franjo Saleški na jedan gotovo neponovljiv način vode dušu u otajstveni svijet 
duhovnog života do onih dubina gdje pogreške, nesavršenosti i sami grijesi, ne gubeći ništa od 
njihove rugobe, mogu biti veliki poticaj za rast u duhovnom životu, pogotovu u poniznosti i 
povjerenju u Božje milosrđe, te zagovor Blažene Djevice Marije. Iz knjige Umijeće kako se 
okoristiti vlastitim pogreškama prema nauku sv. Franje Saleškoga preuzimamo duži citat koji na 
nenadmašiv način iznosi ovaj općeniti nauk svetačke tradicije. 

Razmatranje o ovim temama može pomoći mnogima da dublje i bolje shvate jednu od 
najtežih problematika čovjeka i jedan trajni problem koji se javlja u duhovnome životu i prati 
duhovni rast sve do vrhunaca mistike i svetosti. 

„Ljudska bijeda. Dokle god budemo nosili sebe same, nećemo nositi ništa Sto ima veliku 
vrijednost. To što se pali čovjek ne može naviknuti na vlastitu bijedu, za njega je istovremeno i čast 
i muka. Princ kojemu je oduzeta vlast i koji je upropašten zbog grijeha praroditelja, čuva uvijek u 
dubini srca osjećaj urođene plemenitosti i nevinosti koja je trebala biti njegova baština i zato kod 

svakog pada jedva jedvice uspije uzdržati krik iznenađenja, kao da mu se dogodila neka teška 
nesreća. On izgleda kao Samson koji je izgubio svu snagu, jer mu je izdajnička ruka odrezala kosu. 
"Ustani!" - viču mu - "Dolaze filistejci!" On se diže, umišljajući da će kao i uvijek zastrašiti 
neprijatelje, ali nije svjestan daje izgubio prvotnu snagu. 

Koliko god plemenito bilo korijenje tog spremnog protivljenja vlastitom padu, njegovi 
plodovi su odveć gorki da ne bi bili odmah voljni da ga suzbiju, i kako ćemo vidjeti, obeshrabrenje, 
koje upropaštava tolike duše, otvara sebi potiho put po toj zbunjenosti koja prati pad. Stoga nas 
sveti Franjo Saleški želi odmah zaštiti od takve opasnosti. Po primjeru uzvišenih naučitelja i 
prosvijetljenih mudraca, sveti biskup uvijek očituje veliku samilost prema ljudskoj slabosti: "O 
ljudska bijedo, ljudska bijedo" - govorio je ponavljajući - "kolikim slabostima smo okruženi!... I što 
drugo možemo činiti sami po sebi nego griješiti?" U tim riječima kao i u svim njegovim spisima 
osjećamo, da gaje visina savršenosti koju je dostigao, osposobila da se dublje zagleda u ponor 
bijede koju je u nama prouzrokovao istočni grijeh. On je to imao u vidu sa svim dušama koje je 
morao duhovno voditi i nije se umarao neprestano ih podsjećao na tu tužnu stvarnost palog čovjeka: 
"Kažete mi" - pisao je jednoj gospođi - "da živite s tisućama nesavršenosti. 

Istina je, moja draga kćeri, ah možda zato što se ne trudite da ih umrtvite iz dana u dan? 
Uostalom, istina je također da sve dotle dok ćemo biti u ovom smrtnom i propadljivom tijelu, uvijek 
će nam nešto nedostajati". 

"Jadikujete," - kaže drugdje - "jer unatoč želji za savršenstvom koju imate da se pročistite u 
Božjoj ljubavi, u život uvijek vam se umiješa-ju nesavršenosti i pogreške. Odgovaram vam da 
nikada neće biti moguće u potpunosti odreći se sebe samih, dok smo na zemlji. Potrebno je 
podnositi same sebe dotle dok se Bogu svidi pozvati nas u Nebo i sve dok se vučemo nećemo, 
uistinu, donijeti ništa dragocjenoga... Opće je načelo, da u ovom životu nitko neće biti toliko svet da 
ne bi bio podložan nesavršenostima!". 

Bez posebne povlastice nemoguće je izbjeći sve lake grijehe. I vjera nas uči, da zle sklonosti, 
barem u korijenu, ostaju u nama sve do smrti i da nitko ne može bez posebne milosti, koju Crkva 
prepoznaje u Djevici Mariji, izbjeći sve lake grijehe. Barem ne one nesvojevoljne. Vrlo često 
zaboravljamo u praksi tu dvostruku istinu i bit će korisno čuti kako je razlaže naš svetac svojim 
neponovljivim načinom govora: "Ne vjerujmo da možemo živjeti bez nesavršenosti dok smo na 
zemlji; jer i predstojnici i podložnici, svi smo ljudi, i svi moramo, stoga biti uvjereni u tu istinu, 
kako se ne bismo čudili kad primijetimo da smo podložni nesavršenostima. Božanski Učitelj nam je 
zapovjedio ponavljati svaki dan ove riječi iz molitve "Oče naš": 'Otpusti nam duge naše, kako i mi 
otpuštamo dužnicima našim’, a zapovijed ne dopušta iznimke, jer svima nama potrebno ju je vršiti.". 

"Sebeljublje može biti umrtvljeno, ali ne ubijeno i s vremena na vrijeme, ovisno o prilici, 
baca van svoje mladice, koje dokazuju da biljka, iako je odrezana u korijenu nije u potpunosti 
iskorijenjena Ne trebamo se čuditi da uvijek ponovno otkrivamo sebeljublje, jer se ono nikad ne da 
iskorijeniti. Katkad se ponaša poput lisice, koja se pravi da spava, a poslije odjedanput nasrne na 
kokoši. Stoga gaje potrebno stalno nadgledati, te strpljivošću i blagošću se zaštiti od njegovih 
nasrtaja. Ako nas ipak ponekad rani, bit će dovoljno da se odreknemo onoga na što nas je 
sebeljublje navelo da kažemo i ne odobriti ono na što nas je navelo da učinimo, i bit ćemo 
izliječeni...". Da, izliječeni, ali samo za izvjesno vrijeme, dok se ne očituju nove slabosti, jer dodaje 
naš svetac "nećemo od njega nikada biti savršeno izliječeni, nego samo u Raju." Za vrijeme ovog 
života, koliko god čvrsta bila naša dobra volja, "potrebno je pomiriti se da pripadamo ljudskoj 
naravi, a ne anđeoskoj" i živjeti prema izričaju poznatog askete, kao duhovne osobe, koje ne mogu 
biti izliječene do kraja... 

Napredak u savršenosti je polagan i ometan je padovima. Sveti Franjo Saleški preporučuje 
iskustvenu spoznaju vlastitih slabosti, posebno dušama koje čine prve korake na putu nutarnjeg 
savršenstva zbog tog što ih njihovo neiskustvo čini podložnijima obeshrabrenju nakon padova zbog 
kojih podnose tolike žalosne posljedice. "Uznemiriti se, obeshrabriti se, kad padnemo u grijeh," 
kaže sveti autor "znači ne poznavati sebe same" Slušajmo s koliko finoće i dobrote naš sveti 
naučitelj hrabri i poučava te duše: "Kažete mi da još uvijek živo osjećate uvrede. Ali, moja draga 
kćeri, što podrazumijevate pod riječju još? Niste li baš mnoge od ovih neprijatelja već nadvladali? 

Nemoguće je da tako brzo zagospodarite vašom dušom i da njome uspijevate ovladati kod prvog 
pokušaja. Zadovoljite se da s vremena na vrijeme izvojujete malu pobjedu nad strašću, vašom 
neprijateljicom." 

"Nesavršenosti će nas pratiti sve do groba. Ne možemo hodati, a da ne dodirujemo zemlju i 
ako sjedne strane ne smijemo sjesti na zemlju da se ne zablatimo, s druge strane ne smijemo 
očekivati od sebe da letimo, budući da smo još pilići bez perja". 

"Strelice što lete danju (Ps. 90,6) su satrto slike različitih nada i zahtijeva, koje imaju duše 
željne savršenstva da odmah dostignu svetost. Katkad ima onih koje teže ni više ni manje nego da 
budu u kratkom vremenu majke Terezije, Katarine Sijenske ili Đenovske. To je sigurno dobro, ali 
recite koliko vam je vremena potrebno da postignete taj stupanj svetosti? - Ako je moguće u tri 
mjeseca. - Dobro kažete, ako je moguće, jer drugačije biste se mogli grdno prevariti" 

Bolesti srca, kao i tjelesne bolesti, dolaze na konju i trkom, a odlaze pješice. "Sveti Pavao se 
savršeno obratio i pročistio u jednom času, a tako i sveta Katarina Đenovska, sveta Pelagija i neke 
druge duše. Ali ta vrsta čišćenja je nadnaravni, čudesni i izvanredni dar u redu milosti kao i 
uskrišenje mrtvih u naravnom redu, tako da ga,dakle, ne trebamo redovito zahtijevati. Redovito 
čišćenje, bilo tjelesno bilo duhovno događa se malo po malo, postepeno, mukotrpno i dugotrajno 
napredujući na tom putu. 

Anđeli koje je Jakov vidio u snu imali su krila, ipak nisu letjeli. Uzlazili su i silazili po 
stubama na običan način, stepenicu po stepenicu. Duša koja se uspinje iz grijeha na pobožnost 
slična je zori koja što više napreduje, ne rastjeruje tmine ujedan čas, nego malo po malo. 
Ozdravljenje koje se polagano odvija, po onoj mudroj izreci je sigurnije. Bolesti bilo tjelesne, bilo 
duhovne dolaze na konju i trkom, a odlaze pješice i polagano". 

"Potrebno je dakle biti strpljiv i ne misliti da se može ozdraviti u jednom danu od tolikih zlih 
navika na koje smo naviknuti zbog pomanjkanja skrbi i brige za očuvanja duhovnoga zdravlja". 
Zato svetac zaključuje da "ne smijemo se čuditi kad zbog naše slabosti još padnemo u mnoge 
pogreške". 

Da bi se savršeno učvrstili u Bogu potrebe su dvije stvari. Sveti Franjo Saleški je htio da se 
nijedna duša, ma kako savršena, ne čudi sebi samoj poslije pada, i svojim najsavršenijim 
redovnicama je ponavljao: "Čemu se čuditi, ako se katkad spotaknemo?" "Blagdan očišćenja nema 
osmine. Svi moramo činiti ove dvije odluke iste važnosti: pomiriti se kad primijetimo da u našem 
vrtu raste loša trava i biti hrabar, te vidjeti daje čupaju ili još bolje, daje mi sami čupamo, jer je plod 
sebeljublja, koje neće umrijeti sve dok mi živimo" 

"Vidim suze jadne sestre, ali mi se čini da sve naše nevolje nastaju samo zato što 
zaboravljamo opomene svetaca, koji nam govore da svaki dan moramo biti svjesni da moramo 
početi iz početka naše napredovanje u savršenosti. Kada bismo više o tom razmišljali, uopće se ne 
bismo čudili što u nama nalazimo bijedu i pogreške koje treba popraviti". 

"Pitate me kako ćete učvrstiti svoju dušu u Bogu, daje više ništa ne može odvojiti ni 
otrgnuti. Potrebne su dvije stvari: umrijeti i doći u Nebo. Samo nakon ovog neće biti više odvajanja 
i vaša će duša biti nerazdvojivo povezana i sjedinjena s Bogom" 

Svetije osobe nisu s manje mana, nego one koje imaju više hrabrosti: Ništa nije utješnije od 
ovih savjeta, naročito za one duše koje se istinski žele svidjeti Bogu i povezati se s Njim u 
potpunosti najužim vezama. One lako vjeruju da su im nedostatci i nevjemosti, koje im pro- maknu 
manje oprostive nego drugima, a dostatne da prouzrokuju čuđenje. To nije misao duhovnih učitelja: 
"Padovi" - kaže p. Grou- "često se događaju zbog žurbe, trčanja i žara koji nas vuče, te nam to ne 
dozvoljava da budemo obazrivi. Plašljive duše i previše obzirne, koje žele uvijek gledati gdje 
spuštaju noge, koje se svaki čas vrte i uvijek nanovo okreću da izbjegnu krive korake, koje se toliko 
boje da se uprljaju, ne napreduju tako brzo kao druge i često ih smrt iznenadi na pola puta. 

Nije istina da su svetiji oni koji čine manje pogrešaka, nego oni koji imaju više hrabrosti, 
velikodušnosti i ljubavi, oni koji se više trude, koji ne strepe neprestano da će se spotaći i koji 
napredujući ne boje se pasti i malo uprljati, ah nadasve paze da napreduju.". Sveti Ivan Zlatousti je 
rekao istu stvar drugim riječima: "Sve dotle dok je vojnik u okršaju nitko, ma kako bio krut ili neuk 
u ratnim vještinama, neće ga moći okriviti što je ranjen i što je ponekad ustuknuo; jer samo onaj tko 

ne ide u borbu neće biti ni ranjen, a lakše je da bude ranjen onaj koji se sa žarom bori protiv 
neprijatelja". 

Pad, pa i onaj težak, ne treba izazvati čuđenje. Treba li ista razmišljanja primjeniti i na 
smrtne grijehe i reći grešnim dušama da se ne čude padovima koji im oduzimaju Božje milosti? 
Sveti Franjo Saleški upotrijebit će prema njima isti govor kojeg upotrebljava prema velikodušnim 
dušama, kojima se obraćao sve dosad. 

Poslušajmo: "Moj dragi Teotime, i sama nebesa se zapanjuju, njihova vrata se tresu, a anđeli 
gorko plaču nad ponorom bijede ljudskog srca, koje ostavlja najmilije dobro da se prilijepi uz tako 
jadne stvari. Jesi li ti ikada vidio onu malu i čudesnu pojavu, koju svatko pozna, a kojoj svi ne znaju 
razloga? Kada se otvori bačva koja je do vrha puna, vino neće poteći prije nego što odozgo uđe 
zrak. To se međutim ne događa bačvama koje nisu pune. Čim se takva bačva otvori, odmah teče 
vino. Tako je i s našom dušom. Koliko god ona u ovom smrtnom životu bila puna Božje ljubavi, 
nikad nije toliko puna da u nekoj napasti ta ljubav ne bi mogla isteći. Sasvim je druga stvar tamo 
gore u Nebu. 

Tada će slasti Božje ljepote obuzeti sav naš razum, a naslade njegove dobrote ispunit će svu 
našu volju, tako da u našoj duši neće postojati ni najmanji djelić koji neće ispuniti punina njegove 
ljubavi. Ništa više na svijetu, ma koliko bilo privlačno, neće više nikad moći izvući ni jednu jedinu 
kap toga dragocjenog napitka Božje ljubavi, ništa više i nikada neće moći iz nje isteći. Bit će 
beskorisno, da se, kao ono u bačvi, odozgo pusti zrak, tj. da se naš razum prevari, nadmudri ili 
zastrani, bit će naprosto nemoguće jer, on će biti potpuno obuzet promatranjem najviše istine ". 
Shvatih smo: pad u grijeh, i onaj teški, mogao bi izazvati čuđenje samo u Nebu, gdje je to 
nemoguće. Ali ovdje na zemlji ne trebamo se čuditi više nego kad vidimo kako tekućina izlazi iz 
otvorene posude. 

Nakon pada ne smijenio ostati iznenađeni ili ravnodušni nego, moramo odmah ustati: O, 
kako bi mi bili strpljiviji i ljubazniji prema braći, kada bi dobro promislili o ovim stvarima! Kako 
bismo se trudili nasljedovati nepomućenu strpljivost Onoga, koji prije nego je ovlastio apostole da 
otpuštaju grijehe, preporučio im je da opraštaju ne samo sedam puta, nego sedamdeset puta sedam! 
Očito je ipak, da nas ova naša dobrostivost u našim i tuđim nedostatcima ne smije poticati da na 
njih gledamo ravnodušno, jer druga je stvar ne čuditi se padu, a druga je ne gnušati se nad njim, ne 
ispravljati ga i ne nadoknaditi. Tako seljak, ne čudi se ako vidi da na njegovoj njivi raste korov, ali 
je li možda zbog toga manje marljiv da ga iskorijeni? Stoga nakon što je rekao: "Ako sagriješite, ne 
trebate se uopće Čuditi", čak ako se radi i o smrtnim grijesima i " kada bismo dobro znali što smo, 
umjesto da se čudimo što smo pali, čudili bismo se kako još možemo stajati na nogama!", sveti 
Franjo Saleški nam preporuča odmah da "ne ležimo i da se ne valjamo u blatu u koje smo upali", i 
dodaje "ako nas zbog oluje boli želudac te imamo vrtoglavicu, ne smijemo se čuditi, nego se odmah 
oporaviti, prikupiti snagu i ohrabriti se da bolje radimo". 

"Pridigni, dakle, blago svoje srce kad pogriješiš, ponizi se pred Bogom spoznajući svoju 
bijedu i ne čudi se što si pala. Kakvo je čudo to što je nemoć nemoćna, slabost slaba, bijeda 
kukavna? Ipak iz sve duše zamrzi uvredu kojom si uvrijedila Boga, pa hrabro i pouzdavajući se u 
Njegovo milosrđe ponovno kreni stazom kreposti, što sije bila ostavila!". Ovaj posljednji odlomak 
nam daje do znanja prilično jasno, koje bi najzdravije raspoloženje umjesto čuđenja trebalo slijediti 
nakon pada. Govoriti ćemo o tome nadugo u drugom dijelu ove knjige. Sada nakon što smo 
ustvrdili da nas pogled na naše nedostatke ne treba čuditi, pokazat ćemo da nas ne smije ni 
uznemiriti. 

Ne uznemirivati se kad vidimo vlastite grijehe. Dva znaka dobre i loše žalosti: "Žalost po 
Bogu," kaže sveti Pavao, "rađa spasonosnim obraćenjem; a žalost svijeta rađa smrću" (usp. 2 Kor 7, 
10). Žalost, dakle, može biti dobra i zla, prema raznim učincima što ih rađa u nama. Ona u nama 
ipak proizvodi više zlih, nego dobrih učinaka, jer samo su dva dobra, tj. milosrđe i pokora, dok zlih 
ima šest: duhovna bol - tuga, lijenost, srdžba, ljubomora, zavist i nestrpljivost. Zbog toga Mudrac 
kaže: žalost ubija mnoge, a ne donosi nikakvu korist, jer uz ova dva dobra potoka, koja se rađaju iz 
njenog izvora, izvire i drugih šest koji su vrlo loši". 


428 



Stoga đavao čini sve napore da prouzrokuje u duši tu lošu žalost, te da bi je uspio 
obeshrabriti, pokušava je uznemiriti. Nije mu teško nadahnjivati izgovorima: - Ne trebamo li možda 
biti žalosni što smo uvrijedili uzvišeno Veličanstvo, beskrajnu Dobrotu i ranili Srce najnježnijeg 
Oca? -"Da," - odgovara sveti Franjo Saleški,"potrebno je sigurno žalostiti se, ali iskrenim kajanjem, 
a ne dakako neutješenom boli, srdžbom i ljutnjom. 

Istinsko kajanje kao i svaki drugi osjećaj nadahnut dobrim Duhom, uvijek je u miru. I čim se 
očituje nemir i zabrinutost, znak je da dobra žalost ustupa mjesto lošoj. "Zla žalost, ponavlja naš 
svetac, smućuje i uznemiruje dušu, zadaje pretjerane strahove, čini nam molitvu teškom i 
odvratnom, uspavljuje i pritišće mozak, oduzima duši sposobnost da dobro razmišlja, da donosi 
ozbiljne i dobre odluke, obeshrabruje je i oduzima joj snagu. Ukratko, nalikuje ljutoj zimi, koja 
zemlju lišava svake ljepote, suši biljke i mrzne životinje. Doista, žalost odnosi duši svu milinu pa 
joj oduzima i slabi sve sposobnosti i dovodi je skoro do iznemoglosti" 

Znakovi duše koja se uznemiruje nakon padova: Koliko duša će se prepoznati u ovim 
znakovima uznemirenosti, kojoj su dopustili da nasrne na njih nakon nekih nedostataka i štete što su 
je od nje zadobili! Sa žarom su krenule slijediti Učitelja na putu vršenja dužnosti, penjući se strmim 
putem Kalvarije, ali dođe do pada i eto pojavi se nemir! Ipak se ponovno dižu, a pokora i odrješenje 
grijeha sve popravlja. Naprotiv ne: netko nastavlja promatrati se i zabrinuto ispitivati, brojiti tek 
zacijeljene rane, istraživati ih skoro sa velikim strahom i tako pozljeđivati. Želi ih izliječiti 
nestrpljenjem i ljutnjom, ne znajući da nema "ništa što čuva toliko pogreške u duši kao nemir i želja 
da ih se na brzinu riješimo". 

Eto dakle, usporava se korak na putu savršenstva, ne trči se više, nego se mučno hoda, vuče 
se nezadovoljni samim sobom i gotovo bez Boga, bez pouzdanja u molitvi, bez drugog raspoloženja 
osim straha kada se primaju sakramenti. I nastavlja se, dok neka posebna okolnost kao ispovijed 
brižno pripravljena ili duhovne vježbe ne povrate duši prijašnji zanos. Ali ako nakon ovog 
podizanja duša još ostaje pod dojmom uznemirenosti prouzročene novim padovima ili sjećanje na 
prošle, u tijeku ponovnog podizanja dogodit će se drugo usporavanje, a Bog ne želi da zbog 
oklijevanja i usporavanja završimo padom u gotovo neizlječivu tromost. 

Stoje to dakle, jadne duše, tako zakočilo vaše napore? Trčale ste prekrasno: tko vas je zadržao? pita 
vas Apostol. "Da se niste uznemirili kod prvog udarca, nego blago uzeli srce u ruke, ne biste pale po 
drugi put". 

Dušama koje padaju u nesavršenosti preporuča strpljivost. Evo zašto ljupki svetac umnaža 
savjete kako bi saopćio drugima onaj "najpoželjniji mir koji je bio najugodniji, najvjerniji i 
neprekidni gost njegovog srca". Eto zato neumorno preporuča mir i strpljivost, nadasve sa samim 
sobom. 

"Ne uznemirujte se zbog vaših nesavršenosti!". - "Čuvajte se dobro uznemirenosti i nemira, 
jer oni su najveća zapreka na putu savršenosti". 

"Zašto tolike ptice i druge životinje bivaju uhvaćene u mrežu? Ponajprije stoga što se, nakon 
što su ušle unutra, koprcaju i miču kako bi odmah izišle van? I ne zapliću li se i zamotavaju još više 
upravo zbog toga ? Tako i mi, kad padnemo u mrežu nesavršenosti, neće uznemirenost biti ona koja 
će nas osloboditi. Čak će nas još više smutiti". "Potrebno je biti strpljiv kako bismo napredovali u 
savršenosti, čineći uvijek s mirom u srcu ono što možemo da bismo napredovali". "Iščekujmo, 
dakle, strpljivo na putu našeg duhovnog napretka i naprotiv, umjesto da se uznemirimo što smo 
malo učinili u prošlosti, pobrinimo se da radimo marljivije u budućnosti". 

"Ne uznemirujmo se ako uvidimo, da ostajemo uvijek novaci u vršenju kreposti, budući da 
se u samostanu Pobožna života svaka duša treba uvijek smatrati novakinjom, a i sav je život 
razdoblje kušnje. Kad bi tko povjerovao daje već zavjetovan, a ustvari je još novak, bio bi zreo za 
otpuštanje. Prema Pravilima ovoga Reda, novaci ne postaju zavjetovanima po svečanome slavlju, 
nego po izvršavanju zavjeta. Zavjeti pak nisu nikad izvršeni dokle god se ne održavaju savršeno i 
besprijekorno, a obveza služenja Bogu i napredovanja u ljubavi prema Njemu traje sve do smrti." 

"Ali možda će netko reći, kako da se ne žalostim ako uvidim da je napredak u kreposti 
usporen mojom krivnjom? O tome sam već rekao u Uvodu u pobožni život, ali ću to sad rado 
ponoviti, jer o tome ne može nikada biti dosta rečeno. Potrebno je oplakivati vlastite grijehe, ah 

dubokim, čvrstim, postojanim, staloženim kajanjem, a ne nikada uzbuđeno, burno, nemirno i 
malodušno". 

Mir koji je potrebno očuvati u padovima: Kako se vidi iz ovih citata i još više iz onih koji će 
slijediti, sv. Naučitelj preporuča mir i strpljivost sa samim sobom, ne samo pravednim i nevinim 
dušama, nego posebice onima koje su nažalost zgriješile. 

"Ako vas ponekad iznenadi nestrpljivost, ne uznemirujte se uopće, nego se nastojte mirno 
vratiti u blagost". 

"Previše pretražujete o naglostima vašeg samoljublja, koje premda su česte, neće nikada 
naškoditi ako se zadovoljite da im reknete ne, a da vas uopće ne zbuni salijetanje i da se ne čudite 
njihovom broju. Idite mimo naprijed, ne mučite se mnogo kako biste postigli mir duha i učinit ćete 
dosta. 

"Budite strpljivi sa svima, osobito sa samom sobom, s tim namjeravam reći da se ne trebate 
uznemirivati zbog nesavršenosti, nego imati uvijek hrabrosti dignuti se ponovno. Zadovoljan sam 
da započinjete svaki dan. I ponavljam da nema boljeg sredstva da napredujete u duhovnom životu, 
nego da uvijek iznova započinjete i da ne mislite nikada da ste učinili dosta". 

"Moći ćemo mrtviti tijelo koliko hoćemo, ali nikada tako savršeno da se više ne pobuni, jer 
našu će pažnju često odvratiti rastresenost ili druge stvari. A treba li se zbog toga uznemirivati i 
žalostiti? Ne uopće!". 

Mirno i hrabro se žalostiti zbog vlastitih pogrešaka: "Ne budite tjeskobni i ne uznemirujte 
se, ako u duši zamijetite još one nesavršenosti, koje ste mi ispričali, jer koliko god je potrebno 
odbaciti ih i mrziti ih da bismo ih popravili, ne treba se mučno, nego hrabro i mimo žalostiti, što 
zatim rađa čvrstu i mirnu odluku da se popravi.". "Kad se radi o izbjegavanju zla, činimo to mimo, 
bez uznemirivanja, jer dmkčije bježeći mogli bismo pasti i dati neprijatelju priliku da nas ubije. 

I pokora se mora činiti mirno, a veliki pokornik Ezekija je govorio: 'Moja bolest će mi se 
pretvoriti u zdravlje.'(Iz.38,17)". "Samo vas grijeh mora ražalostiti, ali i tada moramo zadržati 
radost i svetu utjehu!". 

"Tko je sav Božji, žalosti se samo ako uvrijedi Boga. Stoga, njegova žalost se pretvara u 
duboku, ah mirnu i miroljubivu poniznost i podložnost, zatim se podiže pun povjerenja u Božansku 
dobrotu, bez tuge i neugodnosti". 

"Napokon, ne žalostite se ili barem ne uznemimjte se više, da ne biste bili više uznemirivani. 
Ne srdite se da ne budete još bješnji, ne budite nestrpljivi zbog tih nezgodnih strasti. Ponovno 
osnažite vaše srce i ponovno ga blago polažite u ruke našega Gospodina, uvjeravajući vlastito srce 
koliko god možete da ostane u miru s vama samima ma koliko god bili bijedni". 

"Svaki put kad budete ogorčena srca, nastojte ga blago uzeti vrhovima prstiju i nikad cijelom 
rukom tj. osorno... Treba biti strpljiv sa sobom, pomilovati i ohrabriti vlastito srce i kad je jako 
uzbuđeno, držati ga na uzdi kao konja, učiniti da uđe u sebe i ne dopustiti mu da trči za svojim 
dojmovima". 

"Pazite dobro da se ne uznemirujete kad pogriješite, nego se spremno ponizite pred Bogom, 
blagom i ljupkom poniznošću, koja vas odmah dovodi do povjerenja u njegovu dobrotu, uvjereni da 
će vam pomoći popraviti se. Kad primijetite neku pogrešku, molite oproštenje od našega Gospodina 
potpuno mirno i recite mu da ste potpuno sigurni da vas i nadalje ljubi i da vam oprašta. Učinite to 
uvijek jednostavno i blago". 

Učinci krive poniznosti. Da bi najučinkovitije nadvladao gorke nemire, sv. Franjo Saleški se 
trudio otkriti njihov uobičajeni uzrok, dane kažemo jedini: sebeljublje, traženje sebe samih u svemu. 
To je već rekla sveta Terezija: "Kad se radi o istinskoj poniznosti, premda duša vidi da je zla i 
osjeća zbog toga muku, ipak takva neugodnost nipošto nije popraćena uznemirenošću i nemirom, ne 
prouzrokuje ni tamu, ni sušu, nego tješi. S jedne strane duša se žalosti što je uvrijedila Boga, dok se 
s druge strane otvara u nadi da će joj biti oprošteno. S jedne strane dovoljno osvjetljava ono što je 
zbunjuje, s druge strane hvali Boga koji je toliko podnosi. Kad se naprotiv radi o lažnoj poniznosti 
koja dolazi od đavla, ne nalazimo svjetla da uočimo bilo kakvo dobro i čini se da Bog sve uništava 
ognjeni i mačem. To je jedno od najzlokobnijih i najdovitljivijih đavolskih lukavstava koje ja 
poznajem!". 

Uznemiriti se nakon grijeha je zlo tako opće rašireno. "Poniziti se zbog vlastite bijede," - 
rekao je jedan svećenik - "dobra je stvar, ali malo ih to čini. Uznemiriti se i rasrditi je najgora stvar, 
ali je svi činimo, jer uznemirenost i srdžba su dvije stvari koje odgovaraju sebeljublju!". 

Federic Ozanam oštroumno dodaje: "Postoje dvije vrste oholosti: ona koja se zadovoljava 
sobom, općenita je i manje štetna i druga koja je nezadovoljna sobom, jer je očekivala puno od sebe 
i zatim ostaje razočarana. Ova druga vrsta je veoma lukava i štetna!". 

Uznemirenost i nemir proizlaze najviše iz oholosti: Naš svetac se bori protiv svih lukavosti 
ove oholosti, koja se skriva pod maskom poniznosti. Nadvladava tu revnost koju ima duša, ne toliko 
da ozdravi, nego da se vidi već lijepom i zdravom. Ta potajna zloba zbog koje se duša ne želi 
izmiriti sa vlastitom savješću i bez problema se smatra nepopravljivom. Ta melankolija u koju 
netko tako rado upada, ta neprestana i isključiva kontemplacija samog sebe i vlastitih pogrešaka, ta 
potreba da se jauče više pred ljudima nego pred Bogom, ona potajna žudnja da budemo pomilovani 
i utješeni. 

Sveti Naučitelj razotkriva sve te stvari i pokazuje da se "sva ta lutanja čine po nagovoru 
duhovnog vođe koji se zove sebeljublje". "Osobito se korisno možemo vježbati u blagosti kad je 
vršimo sami prema sebi, kad se ne ljutimo na se, ni na svoje nesavršenosti. Jer ako razum traži da 
požalimo i zamrzimo grijeh kad sagriješimo, ipak ne smije ta mržnja biti oštra, puna jada, gnjeva, 
gorčine i ljutnje. Zato uvelike griješe oni koji se srde što su se srdili, ljute se što su se ljutili, gnjeve 
se što su se gnjevili. Tako drže srce neprestano u srdžbi, pa ako im se i čini daje druga srdžba 
uništila prvu, ipak širom otvara vrata novoj, koja će prvom zgodom provaliti. Osim toga ova 
srditost, ljutina i gnjev na se, vodi k oholosti, a korijen im je u samoljublju koje se uzrujava i 
uznemiruje kad još vidi naše nesavršenosti". 

Preveliko cijenjenje samoga sebe je razlog što smo nestrpljivi i uznemireni: Ne isplati se 
smesti žalošću i uznemirenošću, jer je oholost ona koja nas nagovara na smutnju. Žao nam je što 
nismo savršeni, ne toliko zbog ljubavi Božje, koliko zbog neuredne ljubavi, koju imamo prema 
sebi!". - "Sviđa nam se toliko oplakivati naše pogreške, jer to zadovoljava sebeljublje!". 

"Cesto gubimo mir duše i postajemo samovoljni i mušičavi samo zbog velike zaokupljenosti 
nama samima. Čim doista nadođe kakva protivština ili zamijetimo koju malu nesavršenost i 
neumrtvljenost, ili kad padnemo u malu pogrešku, čini nam se odmah da smo sve izgubili.". 
"Sebeljublje je prvi izvor naše uznemirenosti. Drugi je cijenjenje nas samih. Sto to znači ako nas 
iznenadi koja nesavršenost ili grijeh, tako da postanemo uznemireni, zbunjeni i srditi ljudi? Bez 
sumnje to je zato, jer mislimo da smo besprijekorni, srčani, nepokolebljivi. Kasnije vidimo da to u 
stvari nije tako, te se sukobljavamo, srdimo. Tužni smo i nezadovoljni što smo prevareni na naš 
račun. Kada bismo zapravo dobro spoznali što smo, umjesto da se čudimo kad vidimo da smo na 
zemlji, čudili bismo se kako možemo stajati na nogama. Eto, drugog izvora naše uznemirenosti: 
želimo samo utjehe. Žalimo kad spoznamo i dodirujemo rukom našu bijedu, naše ništavilo i 
slabost.". "Zato pazite jako da se ne uznemirujete kad pogriješite i onda da ne budete odmah 
spremni raznježiti se nad vama samima, jer ovo je učinak sebeljublja." 

Nakon pada potrebno je popraviti vlastito srce blago i samilosno: Takvo je ponašanje naš 
svetac stavljao nasuprot uzaludnom i besplodnom nemiru i brigama koje se rađaju iz samoljublja. 
Izgleda da se on zauzima za obranu srca koje je pogriješilo. Toliku sućut on pokazuje za njega i 
naprotiv, umjesto da ga ogorči ili više uznemiri, evo kako želi da se postupa: "Ne mučite vaše srce 
kako god zastranilo, nego ga blago ohrabrite i privedite na pravi put". 

"Moja draga kćeri, kad primijetimo da smo počinili neku pogrešku ispitajmo prije srce i 
pitajmo gaje li još dobre volje da služi Gospodinu. Vjerujem da će odgovoriti potvrdno i da bi više 
voljeli tisuću puta smrt, umjesto da se udalji od te odluke. Poslije ga pitajmo: zašto je onda počinilo 
krivi korak i tako usporilo put? - Odgovorit će: bio sam iznenađen i ne znam zašto se osjećam tako 
trom. O, moja draga kćeri, kako moramo biti spremni oprostiti mu, budući da je pogriješilo zbog 
slabosti, a ne zbog nevjernosti i kako ga moramo ispraviti blago i smireno, a nikad ne pridonijeti da 
ga još više uznemirimo i ražalostimo!". 

"Raspoložite dušu već od jutra i u miru kroz dan vodite brigu da se često na to pozovete. 
Ako se dogodi nešto neugodno ne preplašite se, ne mučite se, nego, nakon što ste prepoznali grijeh, 

ponizite se pred Bogom i pobrinite se da odmah zadobijete mir. Kažite duši: Samo hrabro, 
pogriješili smo, ali sad ponovno nastavimo put i budimo pažljiviji. I ponašajte se tako svaki put kad 
padnete.". 

Primjeri blagog i ustrajnog popravljanja: "Za svoje pogreške trebamo se kajati mirno, 
ozbiljno i odlučno. Sudac bolje kazni krivca kad izriče osudu razumno i mirno nego kad je izriče 
naprasito i strastveno, jer sudeći u strasti, ne kazni pogreške onako, kakve su one uistinu, već prema 
svojem raspoloženju. Tako i mi bolje kaznimo sami sebe ako se kajemo mirno i ustrajno, nego kad 
se kajemo gorko, tjeskobno i srdito. 

Jer kajući se žestoko, ne pazimo na veličinu svojih pogrešaka, nego na svoja nagnuća. Vjeruj 
mi, Filotea, kao što se više doima djeteta i popravlja ga se kad ga otac ispravlja blago i srdačno, 
nego žestoko i srdito, tako će se i nama više ganuti srca i više ćemo žaliti kad naše srce počini 
kakvu pogrešku, pa ga ispravimo blago, mirno i samilosno, nego da ga ispravljamo ljutito, gnjevno i 
bučno. 

Kad bih recimo ja živo želio da ne padnem u porok taštine, pa ipak se teško ogriješio 
taštinom, ne bih ovako korio svoje srce:’ Jadniče jadni! Zar si se nakon tolikih odluka dalo zanijeti 
taštinom? Umri od sramote, ne diži više oči k nebu! Slijepče, bestidniče, nevjerni izdajnice svoga 

Boga!' i slične stvari. No ako ga želiš ispraviti razumno i samilosno: 'Samo hrabro moje 
siromašno srce, evo nas, gle, u jami koje se toliko puta odlučismo klonuti. Ah, ustani i bježimo iz 
nje zauvijek! Zazovimo Božje milosrđe i ufajmo se da ćemo s njegovom pomoću ubuduće biti 
čvršći i krenimo putem poniznosti. Odsad ćemo više hrabro bdjeti nad sobom. Bog će nam pomoći i 
mi ćemo napredovati!’ Kod tog bih ukora učinio čvrstu i stalnu odluku da više neću pasti u ovaj 
grijeh. Upotrijebio bih prikladna sredstva i poslušao savjete duhovnog vođe. 

Ako ipak netko smatra da mu se ovom blagom opomenom srce ne bi dovoljno ganulo, može 
primjeniti čvrsti i snažniji prijekor i ukor kako bi ga potaknuo da se duboko zastidi. Samo da, nakon 
što ga žestoko ukori i razljuti, ipak i utješi, tako da sva njegova tuga i ljutnja završe u blagom i 
svetom pouzdanju u Boga. Nasljeduj onoga velikoga pokornika, koji je tješio potištenu dušu na ovaj 
način: ’Zašo tuguješ dušo moja u meni i zašto jecaš? U Boga se uzdaj, jer opet ću ga slaviti, 
spasenje svoje. Boga svog'." 

Izbjegavati nemir kako bismo se lakše odrekli grijeha: Suvišno je napomenuti da u svim tim 
tako milosrdnim porukama ne nalazimo nijednu riječ koja se miri sa tupošću i ustrajnošću duše u 
grijehu. A i kako možemo spavati sa zmijom u njedrima? Nadasve, kako da se ne zgraža onaj tko je 
u teškom grijehu na pomisao da smrt može učiniti vječnom grižnju savjesti i kaznu? Kako da se 
žurno ne oslobodimo okova neprijatelja, koji nas može svaki čas uvući u bezdan beznadne nesreće? 
1 ako se radi o lakim grijesima, kako je moguće podnijeti vlastitu dušu videći je pokrivenu 
prljavštinama koje se toliko ne dopadaju Bogu i koje na nas tovare bremena, koja nas vuku malo po 
malo na zlokobnu strminu smrtnog grijeha? 

Ljubazni Naučitelj nas želi sačuvati od nemira da bi nam olakšao odricanje od grijeha. On 
zna da u nemiru i srdžbi ništa ne svršava dobro. Kao vrsni liječnik razumije da, kako bismo izvršili 
tešku amputaciju, prije moramo pomilovati bolesnika, umjesto da s njime strogo postupimo i uspjeh 
operacije će biti toliko lakši i sigurniji, koliko je više učinjena u miru. Eto zašto svetac, prije svega, 
želi učvrstiti mir u duši. 

Ne treba nikad očajavati, jer je nada ona koja spašava dušu od životnog brodoloma: Neki 
pobožni svećenik obavljao je duhovne vježbe pod vodstvom p. Roothana. Usred vježbi, mudri 
isusovac iznenada bijaše pozvan u Rim, gdje je malo zatim izabran za generala družbe. Već se bio 
oprostio od subraće i krenuo na put, kad se iznenada vrati i uđe u sobu onoga koji je obavljao 
duhovne vježbe i reče mu: "Gospodine velečasni, zaboravio sam vam nešto preporučiti od velike 
važnosti: što god da se dogodi, ne obeshrabrite se nikada! Nikada!" Zlatne riječi koje bi trebalo 
ponoviti tolikim dušama! Sveti Ivan Zlatousti se nije umarao uporno govoreći: "Ne očajavajte 
nikada! Ponovit ću vam to u svim predavanjima i razgovorima i ako me poslušate, ozdravit ćete! 
Naše spasenje ima dva smrtna neprijatelja: preuzetnost kada smo nevini i očajanje nakon pada. 
Strašnije je pak očajanje.". 

Doista, dodaje sveti Pavao, nadom smo naime spašeni (Rim 8, 24). Ta krepost je kao čvrsti 
lanac koji s neba visi da bi se za njega držale duše; dostaje da se čvrsto drže, jer malo po malo lanac 
ih uzdiže na uzvišene visine i otima ih olujama sadašnjeg života. Ali ako je duša klonućem 
svladana, pušta ovo sidro spasenja, brzo pada i strovaljuje se u bezdan zla. 

"Naš podmukli neprijatelj to dobro zna, i kad nas vidi pritješnjene osjećajem krivnje zbog naših 
grijeha, nasrne na nas i baca u srce misli očajanja teže od olova. Ako ih prihvaćamo, teret nas 
pritišće i izmiče nam iz ruke lanac spasenja i strovaljujemo se u dno ponora". 

Dvostruka đavolska taktika prema dušama: Nažalost, iskustvo potvrđuje ove posljednje 
riječi! Najveći dio neokajanih grijeha za koje se nije učinila zadovoljština su prouzrokovali sablazni 
u Crkvi, a još više oni grijesi koje samo anđeli mira poznaju i oplakuju, prouzrokovani su 
obeshrabrenošću. Bez nje, a s pouzdanim kajanjem, ništa ne bi bilo izgubljeno. A naprotiv, đavao 
očajanja, nakon pada, koji često nije bio doli iznenađenje, prodire u uznemirenu dušu, navodeći 
tisuću dokaza, i to sve jedan obeshrabrujući od drugoga, sve dok ne utuvi ogorčenu Kainovu misao 
u dušu: 

Kazna je moja odviše teška daju nosim i ne mogu se nadati praštanju (Post. 4,13).Od tog 
trenutka, sveti Pavao zapaža: knez tame postaje gospodar duše; vodi je, potiče je, strovaljuje je 
kamo želi: na djeluje među nevjernicima (Ef. 2,2); budući daje uspio saopćiti duši dvije svoje naj 
đavolskije osobine: udaljenost od Boga po grijehu i strah pred Bogom, zbog obeshrabrenosti. I ne 
vjerujmo da takve napasti dolaze samo nakon teških grijeha. Duh laži ih upotrebljava kao oružje, 
toliko strašnije koliko se više pretvara, također i protiv kreposne duše nakon veoma lakih padova i 
ako mu baš ne uspije baciti je u bezdan očajanja, barem je paralizira na putu dobra, dezorijentira 
dušu i tako joj oduzima snagu, te čini da joj brzo splasne žar i gorljivost, da padne odjednom u 
melankoliju i malaksalost. Sve postaje teško. Duša ne osjeća više revnost da ispravi padove i to 
rezultira istinskom i pravom mlakošću, gotovo nepopravljivih posljedica. 

Naši uobičajni grijesi daju sotoni priliku da postigne uspjeh i kao što je s pravom rečeno, 
ako se u ratu protiv nade pakleni duh pokušava pretvoriti u anđela svjetla (2 Kor. 11,14), nije mu 
teško dobiti utakmicu, stavljajući naše nevjemosti nasuprot neprestanim nadahnućima milosti, 
bezbrojna božanska dobročinstva nasuprot naše nezahvalnosti, te nasuprot našim odlukama, 
nedostatak postojanosti. Nije li možda pravedno, viče obeshrabrena duša, da se Bog umori i 
prestane teći izvor njegove pomoći kojeg ja zlorabim? On me napušta i zato ima sve razloge. I 
vrijeme je da se odreknem pothvata za koji moji ponovni grijesi pokazuju da nadilazi moje snage. 
Dosada sam bio preuzet prema Bogu i sebi samom. Čemu služi iscrpiti se u besplodnim naporima i 
svakodnevnim pokušajima, bez ikakvog uspjeha da dostignem nedostiživu svetost? Već sada mi 
iskustvo dosta jasno pokazuje da su ti ideali nepristupačni mojoj slabosti. Čemu činiti uvijek iznova 
odluke, samo da zatim osjetim bol da ih ne mogu održati kroz dan i tako pružim neprijatelju povod 
da se raduje mojim padovima? 12, 2-3) 

Kako duša poslije pada u grijeh, pada i u obeshrabrenje. O, obeshrabrena dušo, nisu toliko 
tvoji grijesi oni koji razveseljavaju neprijatelja, koliko naprotiv, potištenost koja iz njih proizlazi i 
nepou-zdanje u Božansko milosrđe u koje vas bacaju. Blaženi p. Klaudio de la Colombier kaže: 
"Evo najgoreg zla, koje može zadesiti stvorenje. Ako netko uspije obraniti se od te nesreće, može 
biti miran da će nadvladati i druge i da će iz padova izvući velike koristi. Sve zlo koje ste mogli 
učiniti, ništa je u usporedbi s onim koje činite ne imajući pouzdanja. Dakle, uzdajte se uvijek! To 
vam zapovijedam sa svom moći, koju ste mi dali nad vama. Ako me poslušate u tome, uvjeravam 
vas da ćete se obratiti.". 

Da ne bismo pali u malaksalost, potrebna je hrabrost u svim kušnjama: Ugledni P. Faber 
kaže: "Najslađi od svih blagih nauka kojima nas je poučio božanski nadahnut sv. Franjo Saleški jest 
onaj koji se odnosi na vidik, počevši od kojeg moramo suditi naše grijehe". Prije svega on u 
potpunosti zastupa stajalište, da nikada ne treba klonuti duhom nakon pada, ma kakav god on 
bio."0, nebesa! Radije bi trebalo umrijeti, nego svjesno i namjerno uvrijediti Gospodina! Ali ako 
ipak padnemo, mnogo je bolje izgubiti sve ostalo, nego li hrabrost, nadu, i dobre odluke.". 

"Ako vam se dogodi da pogriješite, ponizite se i počnite ispočetka. Ali reći ćete mi, da na taj 
način nećete dosta energično ispravljati vaše nesavršenosti. Znate li da sam vam više puta rekao, da 

morate ljubiti vježbanje u vjernosti Bogu isto toliko kao i vježbanje u poniznosti: vjernost da biste 
obnovili odluku služiti božanskoj Dobroti, svaki put kada je povrijedite i poniznost da spoznate 
vašu bijedu i niskost kada je prekršite." 

"Dobro služiti Bogu znači biti milosrdan prema bližnjemu, imati čvrstu odluku činiti volju 
Božju, ponizno i jednostavno se povjeriti i predati Bogu, ponovno se dignuti nakon pada i podnositi 
sebe same u vlastitoj bijedi i druge u njihovim nesavršenostima." 

"Slabost nije veliko zlo, samo ako ju poduprete postojanom hrabrošću, a ja vas preklinjem: 
budite tako hrabri!" 

"Ne smijete se obeshrabriti, nego s čvrstom blagošću upotrebite sve vrijeme i potrebnu brigu 
da duša ozdravi od zla, koje je mogla primiti u tim napadajima." 

"Naše nesavršenosti ne smiju nam se sviđati, nego nas potaći da ponovimo s velikim 
apostolom: Jadan sam ja čovjek! Tko će me izba^viti od ovoga smrtonosnoga tijela? (Rim 7, 24) 
Stoga ne smiju nas ni čuditi ili obeshrabriti, nego u nama pobuditi podložnost, poniznost, 
nepovjerenje u sebe, a nikada obeshrabrenost ili gorčinu srca i još manje sumnju u ljubav koju nam 
Bog nudi i daruje. Ne kao da Bog ljubi naše nesavršenosti i lake grijehe, nego ljubi nas unatoč tim 
pogreškama. Kao majka koja osjeća žalost zbog slabosti i bolesti svog djeteta, ne prestaje ga ljubiti, 
nego ga čak ljubi nježnije i sa više samilosti. Tako i Bog, premda mu se ne sviđaju naše 
nesavršenosti i mah grijesi, ipak nastavlja nas nježno ljubiti. Zato je David imao razloga da kaže 
Gospodinu: Smiluj mi se Bože po milosrđu svome, jer sam grešan. 

"Drage kćeri trebate biti jako velikodušne i imati hrabrosti prezreti naše sklonosti, 
neraspoloženja i mušičavosti, mrtveći ih pri svakom nasrtaju. Ako nam ipak izmaknu pogreške, ne 
zadržavajmo se na njima, nego se ohrabrimo kako bismo mogli biti vjerniji u sljedećoj prilici, čineći 
korak naprijed na Božjem putu i u odricanju od samih sebe." 

"Da se ne umorimo, trebamo biti hrabri sami sa sobom u kušnjama, jer uvijek će ostati nešto 
što moramo učiniti ili promijeniti u našem životu. Niste li nikad vidjele one koji se poučavaju u 
rukovanju oružjem? Često griješe. Tako i oni koji uče jahati; ali zbog toga ne priznaju da su 
pobijeđeni, jer jedna je stvar biti koji put nadvladan, a druga biti pobijeđen." 

"Ne pouzdavati se u sebe dobra je stvar, samo ako vam to služi kao temelj za pouzdanje u Boga, ali 
ako postaje razlog za neko obeshrabrenje, nemir, žalost i neraspoloženje, zaklinjem vas da je 
odbacite kao najveću napast. Nikad ne dopustite vašem duhu raspravljati i odgovarati nemiru ili 
protivštini koju osjećate, pa i ako se predstavi pod prividnim izgovorom poniznosti." 

Iz svih tih odlomaka vidi se kako se sveti Franjo Saleški borio protiv obeshrabrenja, idući 
ravno na uzrok. Zašto se netko obeshrabruje? Ili zato što prenaglašava vlastitu slabost ili zato što ne 
priznaje i ne poznaje Božje milosrđe, a najčešće iz oba razloga. Usput rečeno, čudna je stvar, ali 
nažalost raširena: grešnik pada, jer zaboravlja vlastitu slabost i preuzeto se uzda u Božje milosrđe. 
Nakon pada, ta dva osjećaja se ponovno rađaju, ah u obratnom smislu: priznanje vlastite slabosti 
uzima ogromne srazmjere i zaogme dušu u plašt mučne tjeskobe i potištenosti naprotiv Boga, 
kojega je, trenutak prije, s toliko drskosti uvrijedio, jer se preuzeto držalo do njegova praštanja, sad 
se vidi kao neumoljivog osvetnika. Grešna duša ga se plaši i stidi se sebe, te ako se ne odupre tim 
dvjema zlokobnim napastima, kukavički se povlači iz borbe i na kraju, umjesto da se oslobodi veza 
grijeha, bijedno mu se predaje u ruke. Obeshrabrenje je kapitulacija volje, ona vrsta pogrešne 
odluke koja često za posljedicu ima konačnu okorjelost u grijehu. 

Božje srce je široko i uvijek spremno na praštanje: Sveti Naučitelj pokušava izliječiti ovo 
raspoloženje duše iz kojeg se rađa obeshrabrenje, sugerirajući druge sasvim suprotne stavove. Duši 
koja se želi posvetiti, pomaže razumjeti da kreće na put, koji je dug i mukotrpan i daje njezina 
slabost u potpunoj disproporciji s teškoćama puta, ali u isto vrijeme je poučava da može sve u 
Njemu koji je jača, koliko prije toliko i nakon padova, te joj pokazuje Boga koji ima široko Srce 
uvijek spremno na praštanje i moćnu ruku, koji ju podržavaju. 

"Samoća ima svoje opasnosti, a svijet svoje napasti. Posvuda je potrebno mnogo hrabrosti, 
posvuda je nebeska pomoć spremna priteći onomu koji se uzda u Boga, te ponizno i blago moli 
očinsku pomoć." "Morate obnoviti sve odluke dosada učinjene da se promijenite, premda ste 
ustvrdili da se još zaplićete u nesavršenostima, unatoč tim dobrim odlukama, ne smijete napustiti 

pothvat, nego ga još više utemeljiti na Božjoj pomoći. Dok živite, pronaći ćete uvijek nesavršenosti 
u duši i uvijek mnogo toga za ispraviti. Stoga treba naučiti nikad se ne umoriti!". 

"Glavu gore! Budite u miru! Kad nam se dogodi da povrijedimo zakon svete ravnodušnosti 
zbog neočekivane naglosti sebeljublja ili kakve druge strasti, stavimo odmah svoje srce pred Boga i 
u duhu pouzdanja i poniznosti mu recimo: 'Smiluj mi se, Jahve, jer sam iznemogao!' (Ps. 6,3). 
Zatim se mirno i spokojno podignimo, te ponovno vratimo duši nit svete ravnodušnosti i nastavimo 
naše djelo. Ne treba prekinuti žice ili naprosto odbaciti harfu pošto smo primijetili da nije 
naštimana, nego je dovoljno pažljivo slušati da se vidi odakle dolazi nesklad i malo po malo 
pritegnuti ili popustiti žice, prema tome što umjetnost zahtijeva." 

"Videći daje brdo kršćanskog savršenstva vrlo visoko, htjet ćete uskliknuti: ’O moj Bože, 
kako ću se moći na nj uspeti!' Hrabro Filotea, male pčele, kad se počinju razvijati, zovu se ličinke. I 
takve kakve su, nisu kadre letjeti po brdskim cvjetovima i obližnjim brežuljcima i sakupljati med, 
ali malo po malo, hraneći se medom majki pčela, te male ličinke dobivaju krila, ojačaju i lete po 
svim poljima, tražeći med. Tako je i s nama. Mi smo u pobožnosti kao pčele koje nastaju, ne 
možemo se uzdići po našoj želji da dodirnemo vrhunac kršćanske savršenosti, nego, ako se ojačamo 
dobrim željama i svetim odlukama, brzo će nam porasti krila, pa ima nade da ćemo jednog dana 
postati duhovne pčele i da ćemo moći poduzeti let. U međuvremenu se hranimo medom tolikih 
pouka što nam ih ostaviše iskusni pobožni ljudi i molimo Boga da nam podari golubova krila, da 
uzmognemo letjeti, ne samo u sadašnjem životu, nego da otpočinemo i u vječnosti budućeg života." 

"Nećemo nikad stići do kraja i potrebno je uvijek iznova počinjati s dobrom voljom. Sveto 
Pismo kaže, da kad čovjek nešto završi opet je na početku (Pro 18,6). Ono što smo učinili dobro je, 
ono što ćemo početi bit će bolje, a kad to završimo, počet ćemo nešto drugo što će biti još bolje. I 
tako uvijek, dok ne odemo s ovog svijeta započeti novi život, koji neće imati kraja, jer se neće 
iznenada pojaviti ništa što bi bilo bolje. Vidite, dakle, moja draga majko, da nema razloga da 
plačete kad se duša nalazi u potrebi, nego naprotiv treba uvijek biti odlučan, ići naprijed, nikada se 
ne zaustaviti i ne rezati nožem čisto tako da ra^stavi dušu i duh, zglobove i moždinu (Heb 4,12). 

U životnim borbama pobijedit će onaj tko je spreman uvijek se boriti: "Istina je da nije 
dovoljno samo željeti, pa da bismo bili savršeni, nego je potrebno postići savršenstvo znojem na 
čelu i snagom rada! 'Ali ja sam tako nesavršena’ - kažete. Bit će daje to potpuno istinito, ali ne 
obeshrabrite se zbog toga i ne mislite da možete živjeti bez nesavršenosti, jer je to nemoguće dok 
ste u ovom životu. 

Dovoljno je ne ljubiti nesavršenosti i ne pustiti ih da žive u srcu, tj. da ih ne činite 
dragovoljno i da ne želite ustrajati u njima. Učinite to i budite mirni, ne uznemirujte se zbog 
savršenosti koju toliko želite. Dosta da je dostignete do trenutka smrti! Ne budite tako bojažljiva, 
nego hodajte smjelo na Božjem putu. Opremljeni ste oružjem vjere, ništa vam neće moći naškoditi. 
Potrebno je stoga biti hrabra i strpljiva u ovom radu čišćenja duše. O, kako pobuđuju samilost one 
duše koje, videći se podvrgnute nesavršenostima, nakon što su se vježbale za neko vrijeme u 
savršenosti, počinju se uznemirivati, brinuti i obeshrabrivati pomišljajući čak na mogućnost da sve 
napuste i vrate se natrag! Ali, potrebno je vježbati se u poniznosti, biti i koji put ranjeni u ovoj 
duhovnoj borbi, ali nećemo biti pobijeđeni, osim ako ne izgubimo hrabrost ili život. 

Dakle, nesavršenosti i mali grijesi nam ne mogu oduzeti duhovni život, jer se on gubi samo 
zbog smrtnog grijeha. Ostaje dakle, samo to da mi zbog nesavršenosti ne gubimo hrabrost. 
'Oslobodi me Gospodine,' govorio je David 'malodušnosti i plašljivosti". Koja sretna okolnost da 
možemo uvijek biti pobjednici u ovom ratu, samo ako ne napustimo borbu!" 

Niti težak pad ne sprječava napredak u pobožnosti: Trebamo priznati da, dajući ove pouke, 
sveti Franjo Saleški je govorio osobama koje su manje ili više uznapredovale u savršenosti, te da 
stvari zbog kojih je preklinjao osobe da se ne obeshrabre, obično su bili laki grijesi i nesavršenosti. 
Ipak on ne isključuje iz svojih blagih ohrabrenja i grešnije duše, te svima, i onima koji su uprljani 
težim grijesima, upućuje slijedeće savjete, oslanjajući se uvijek na iste razloge: 

"Hranite svoju dušu srdačnim pouzdanjem u Boga i u onoj mjeri u kojoj ste okruženi 
nesavršenostima i bijedom, isto toliko oživite vašu hrabrost i pouzdanje u dobro. Budite jako 
ponizni, jer je to krepost nad krepostima, ali to mora biti samo velikodušna i mirotvorna poniznost. 

Vi biste zasigurno željeli biti bez mana, da ne morate ustvrditi da ste uvijek u nesavršenostima. To 
bi i meni bilo drago, jer bi to bilo kao da smo u Raju. Ali ovaj nemir koji vas zahvaća što ne možete 
već u ovom životu dosegnuti taj stupanj savršenosti, izaziva u vama loše osjećaje, koji nisu čisti iz 
istog razloga što vas uznemiruju. 

Mrzite vaše nesavršenosti, ukoliko su nesavršenosti, ali ljubite ih ukoliko vidite u njima vaše 
ništavilo i poticaj da se vježbate i usavršavate u krepostima i u pouzdanju u Božje milosrđe. Samo 
hrabro, moramo reći našem srcu nakon pada, hrabro srce moje, prijatelju moj, u ime Božje ohrabri 
se, kročimo pazeći dobro na sebe i zazovimo Božju pomoć. Neki padovi u smrtne grijehe, samo ako 
nemamo nakanu ostati u njima da propadnemo i ako nismo učinili pristanak i napredak u zlu, ne 
sprječavaju napredak u savršenosti, koja, iako se gubi smrtno griješeći, ponovno se postiže prvim 
iskrenim pokajanjem, posebno ako nismo ostali dugo u Božjoj nemilosti. Nije dobro gubiti hrabrost, 
nego je potrebno gledati sa svetom poniznošću vlastitu slabost, optužiti se u ispovijedi moleći 
oproštenje zbog nje i zazivati nebesku pomoć." 

Vrijeme provedeno u grijehu, pa čak ako je i dugo, nije dostatan razlog za obeshrabrenje: 
Neka se dobro promotre prve riječi posljednjeg citata: neki teški padovi, ako nisu prihvaćeni 
pristankom na zlo ili ako zlo nije prešlo u naviku, ne samo da nakon praštanja ne ostavlja traga iza 
sebe, nego ne sprječavaju dušu da odmah zauzme mjesto koje je prije postigla u savršenosti. Bit će 
sigurno jedno vrijeme zastoja, ali odrješenje ili savršeno kajanje neutraliziraju svaki gubitak i 
ispunit će svaku prazninu. 

A reći ćemo, što ako "je netko ostao dugo u zlu" i skoro istrunuo u smrtnom grijehu? Budući 
daje tada vrijeme zastoja i nazadovanja bilo duže i gubitci će očito biti teži, ali ne nikada 
nepopravljivi. Po praštanju, rodit će se prethodne zasluge, po riječi Svetog pisma: zbog pravednosti 
stoje čini, živjet će (Ez 19,22). Za neutralizirati učinke grešnih navika, koje smo zadobili u tom 
zlom vremenu, možda će nam biti potrebni iznimno velikodušni napori, ali ako netko poveća svoje 
pouzdanje u Boga proporcionalno potrebama koje su nastale zbog toga što smo se "uspavali u zlu", 
Gospodinu će biti lako ponovno u jednom jedinom času obogatiti siromaha. Pouzdaj se u Njega i 
ostani na svom mjestu. Zato naš svetac zaključuje: "Nije potrebno gubiti pouzdanje, jer koliko god 
da samo bijedni, nećemo biti nikad onoliko bijedni koliko je Bog milostiv s onima koji su voljni 
ljubiti Ga i koji u Njega polažu svoju nadu". 

Strah zbog slabosti mora biti ublažen veoma čvrstim pouzdanjem u Boga: Ove misli ćemo 
još više istaknuti u drugom dijelu naše knjige, kad će sveti Naučitelj govoriti o našim grijesima, 
kako bi nas potakao podvostručiti pouzdanje u božansko milosrđe. Citati i razmišljanja koja smo 
dosada učinli, dovoljni su da zapriječe put očaju u bilo kojoj prilici i da pokažu, da strah nadahnut 
sviješću vlastite slabosti, mora biti uvijek uravnotežen i svladan postojanim pouzdanjem u Boga. 
Svetac inzistira posebno na potrebi i načinu da ujedini ove dvije vrste raspoloženja: "Potrebno se 
boriti uvijek između straha i nade, ali tako da nada bude uvijek jača, imajući u vidu svemogućnost 
Onoga koji nam pritječe u pomoć." 

"Činite pokoru, kaže nam sveti Ivan Krstitelj, poravnajte brda oholosti i ispunite doline 
mlakosti i malodušnosti. Doline koje slavni preteča želi ispuniti, nisu drugo nego strah, koji kad je 
prevelik, dovodi nas do obeshrabrenja zbog počinjenih grijeha. Ispunite doline, tj. znajte ispuniti 
vaša srca pouzdanjem i nadom, jer spasenje je blizu. Pogled na vlastite grijehe nosi sa sobom takvu 
zabrinutost, strah i užas koji lome srce. Eto doline koju treba ispuniti zbog dolaska Gospodnjeg!". 

"Sveta Taida, obraćajući se jednoga dana svetom Pafnuziu, reče mu: ’O, oče moj, što moram 
činiti? Sjećanje na moj bijedni život plaši me.' Bila je velika grešnica i uvijek puna strahova zbog 
počinjenih grijeha. Dobri svetac joj odgovori: 'Bojte se, ali nadajte se. Bojte se zbog straha da ne 
postanete ohola i ponosita, ali i nadajte se zbog straha da ne padnete u očaj i obeshrabrenje. Strah i 
nada ne smiju nikada biti razdvojeni tako da ako strah nije popraćen nadom, neće biti više strah, 
nego očaj i nada bez straha je prije preuzetnost.' Potrebno je ispuniti doline iskopane spoznajom 
nesavršenosti i počinjenih grijeha, s pouzdanjem ujedinjenim sa strahom Božjim". Dakle, mi koji 
živimo imamo sadašnji trenutak i imamo Mariju, koja nam zadobiva milost. Tko, dakle, može još 
očajavati?“ ( Umijeće kako se okoristiti vlastitim pogreškama prema nauku sv. Franje Saleškoga I - 
3) 

Razmisli! Kakvo je moje iskustvo u čuvanju nutarnjeg mira u duši ? Vidim li napretke u 
tome? Kako najčešće gubim nutarnji mir? Kako proživljavam u sebi svoje pogreške? Trudim li se 
više i rastem u poniznosti po priznanju svoje bijede ili odustajem od borbe i padam u malodušnost? 

5.11. Truditi se surađujući sa milosti i gajiti uvjerenje da uz sva nutarnja i vanjska 
uvjetovanja i ograničenja je moguće duhovno rasti sve do postizanja svetosti 

Duhovni rast nije linearan. On se događa u povijesnom kontekstu svake osobe koja je u 
nastajanju, na putu prema punini i ostvarenju ljudske i kršćanske zrelosti sve svetosti. Na tom putu 
događaju se usponi i padovi, nova podizanja i pokušaji. Vjernik iskustveno susreće mnoge 
poteškoće i zapreke u sebi i izvan sebe, suočava se sa vlastitim sklonostima na grijeh, pa i 
padovima, poteškoćama u okruženju, napastima đavla, borbom sa ne evanđeoskim, neautentičnim i 
nepročišćenim motivima, uvjerenjima, slikama o sebi i Bogu. 

Okolina, okruženje, čovjekova psihička struktura utječe na njegovu duhovnost i posebne 
naglaske življenja duhovnog života. Ali usprkos svega duhovni rast je moguć. Božja milost 
pretpostavlja našu ljudsku narav, vodi vjernika u dublju nutarnju samo spoznaju u kojoj duša 
prepoznaje brojne utjecaje na nju samu i njen duhovni put. U toj osobnoj povijesti uza sve 
uvjetovanja Bog vodi dušu, a na samo je duši da suradnjom s milošću otvara put svoga rasta sve do 
svetosti. 

Sveci, kao oni koji su prošli taj put, to su iskustveno doživjeli te na to ukazuju. BI. Marija 
Terezija od sv. Josipa o tome tako poticajno piše: „Tko, osim Boga može izreći pravedan sud u 
duši? Nitko! Zato treba poznavati narav, nasljedno opterećenje, i to ne samo roditelja, nego i od 
čitavog niza pređa, od kojih svaki čovjek baštini više ili manje dobrih, a i zlih sklonosti. Osim 
ovoga, treba poznavati prilike obitelji i okoline u kojoj je uzgojen. Nadalje, treba poznavati osobine 
njegovog naroda, kao što dobre tako i loše. Sve ovo promotreno u svijetlu milosti, ušutkat će svaki 
tvrdi sud o drugima.“ ( Direktorij Karmelićanki Božanskog Srca Isusova , 1925., str. 16.) 

Ovdje donosimo sažetak članka p. Szenmartonia o raznim tipovima ličnosti, njihovim 
uvjetovanjima, a autor navodi primjere iz svetačke tradicija da su neki koji su živjeli takvu vrstu 
uvjetovanja postigli svetost. U uvodu autor napominje da suvremena psihologija ne voli svrstavati 
ljude u tipove jer čistih tipova nema. Tip je zapravo zamišljena kategorija, model u kome se netko 
može manje ili više prepoznati, stoga tipologija ima orijentacijsku svrhu, a ne želi svrstavati ljude u 
strogo određene kategorije, što zapravo nije niti moguće. 271 Autor izlaže 8 tipova ličnosti. 

Astenična ličnost:pasivno-osamljena duševna konstitucija 

Klinička slika. Kad govorimo o »kliničkoj slici«, tražimo zapravo odgovor na pitanje kako 
mi doživljavamo te ljude. Za astenične ljude možemo općenito reći da ih doživljavamo uglavnom 
kao bezbojne i plašljive osobe. U svojem zvanju osjećaju se više ili manje zadovoljne, no uglavnom 
u pozadini društvenih zbivanja; žive i rade neprimjetno. 

Poučno je promotriti prošlost, osobito djetinjstvo tih ljudi. Drugi ih obično pamte kao mirnu, 
plašljivu i poslušnu djecu koja su možda malko preosjetljivo reagirala na ukore. Izbjegavala su tzv. 
kompetitivne igre u kojima se traže snaga i spretnost, već im je omiljena zabava bila skupljanje 
najrazličitijih stvari: maraka, školjki, leptira itd. U kasnijim godinama ta tiha strast za skupljanjem 
može se pretvoriti u strast za čitanjem, pa ćemo ih naći u knjižnicama i arhivima, gdje marljivo 
proučavaju knjige ili skupljaju podatke s požutjelih papira. Vjerojatno će odabrati i takav studij u 
kojem ova težnja može doći do izražaja, npr. prirodne znanosti. 

U pubertetu žive kao strogi asketi, ali ni odrasli asteničari ne odstupaju mnogo od ove rane 
sheme: ostaju osamljeni, zatvoreni, nekomunikativni, osobito prema osobama drugog spola. 
Pokazuju malo osjećaja: ne vole nikoga posebno, ali ni ne mrze nikoga. Ljudi ih zapravo malo 
zanimaju, radije se bave objektivnim svijetom, osobito prirodom. Pritom mogu imati bujnu maštu, 


271 M. Szentmartoni, nav dj. 215-260, Tekst koji slijedi je samo jedno sažimanje i parafraziranje ovog članka a 
donosimo ga kao svjedočanstvo da čovjek usprkos svih uvjetovanja može duhovno rasti sve do svetosti. 

pa u nekim spisima asteničnih osoba nalazimo neobično bogate opise. Istančana im je, naime, 
intuicija, a nerijetko su prave umjetničke duše. Da bismo lakše uočili značajke pasivno-osamljene 
duševne konstitucije, nabrojit ćemo ih po uobičajenoj shemi: osjećaji, mišljenje, pojam o sebi i 
međuljudski odnosi. 

Osjećaji su im bezbojni, nedostaju nijansa, finoća, strast: ljudi ih malo zanimaju i ne znaju 
suosjećati s drugima. Mišljenje im je pomalo konfuzno, zbrkano, često se upuštaju u analize koje 
nadilaze njihovu misaonu sposobnost, analize su im površne, pojmovi nejasni. Pojam o sebi im je 
nejasan, ali je zanimljivo da ih to mnogo ne uznemiruje: ne bave se previše sobom, uglavnom su 
zadovoljni samim sobom. Napokon, u međuljudskim odnosima uočljiva je njihova povučenost: 
najbolje se osjećaju ako ih drugi puste na miru, pa u očima ljudi nisu previše privlačne osobe. 

Psihodinamizam: Kad govorimo o »psihodinamizmu«, tražimo odgovor na dva pitanja: 
Kako je došlo do ovakve strukture ličnosti i koji su ti »mehanizmi«, tj. nutarnji pokretači koji 
upravljaju ponašanjem takve osobe? 

Kao polazište za analizu astenične ličnosti može nam poslužiti jedna njezina tjelesna 
karakteristika: astenične su osobe u pravilu ljudi nježne tjelesne građe, mršavi, tanki, slabašni. 
Osjećajno siromaštvo u njih stoga u određenom smislu ima biološku podlogu. Njima su, naime, 
potrebne sve psihičke rezerve da bi mogli uščuvati tjelesnu kondiciju. Poznato je da jaki osjećaji 
utječu i na tjelesne funkcije i iscrpljuju organizam. Danas se čak proučava mogućnost da u 
određenim situacijama uzrok smrti treba tražiti u prejakim osjećajima. Nerijetko se čuje da je neka 
starija osoba umrla samo nekoliko dana nakon smrti bračnoga druga, vjerojatno zbog velike žalosti. 
To se potvrđuje čak i u jeziku kad se kaže: »umrijeti od žalosti«. 

Vratimo li se sada asteničnom tipu, nameće nam se hipoteza da se ovdje sama priroda brani 
od prevelikih osjećajnih napetosti time što upravo tu sposobnost uskraćuje toj osobi. Ovu hipotezu 
kao da potvrđuje iskustvo: slabašna djeca vrlo rano nauče kako će izbjegavati situacije koje bi 
mogle izazvati prejaka uzbuđenja. To je onaj »zatvoreni psihički krug« koji smo spomenuh kao 
jedan od znakova patologije ličnosti: asteničar ima siromašan čuvstveni potencijal, a to siromaštvo 
samo još više pojačava time što izbjegava situacije koje bi mogle razvijati njegovu čuvstvenost. 
Ovakva je osoba već u djetinjstvu bila »lako odgojivo dijete«. 

Drugi razlog za povučenost nije biološkog, nego više iskustvenoga karaktera. Dublja analiza 
duševnoga svijeta astenične osobe otkriva nam nedostatak temeljnoga povjerenja u ljude: ne usudi 
se potpuno povjeriti drugima, biti intiman, iskazati svoje osjećaje. Do takvih je poremećaja 
vjerojatno došlo - prema mišljenju psihologa poput C. G. Junga i E. Eriksona - u najranijemu 
djetinjstvu, možda već u prvoj godini života, a radi se o poremećenu odnosu prema majci, koja 
simbolizira totalitet i kao takav utemeljuje osnovno povjerenje u svijet i ljude. 

Duhovni život: Astenična struktura ličnosti nužno će imati svoj odjek i u duhovnome životu 
takva čovjeka. I njegov će duhovni život biti siromašan osjećajima. Razumom prihvaća vjerske 
istine, ah bez čuvstvene dimenzije. I svoju religioznost živi osamljeno, izbjegava masovne vjerske 
manifestacije. Lako se pretvori u bezimenog vjernika. O vjerskim istinama nema jasne pojmove, ali 
se njima previše i ne bavi. Ni problem grijeha ne zanima ga posebno, često je u nedoumici čime bi 
mogao sebe optužiti u ispovijedi. No postoji opasnost da mu religioznost postane panteistična: i 
Bog je za njega objekt, budući da u njegovoj svijesti nije razvijena kategorija osobnih odnosa. Boga 
će prepoznati svuda u prirodi, no njegov odnos prema Bogu lako ostaje bezličan. 

Ovakva duhovnost, međutim, skriva i neke svojstvene šanse. Takva osoba ima dobre 
preduvjete da postane osamljeni patnik: samoća joj je »element«, a patnju može podnositi (misli se 
u prvom redu na tjelesne patnje), jer nedostatak čuvstvene dimenzije čuva je od sloma. Ako to uoči 
i svjesno živi, može ostvariti autentičnu životnu svetost. 

Dokaz je za to: Sv. Ivan od Križa je svetac pasivno-osamljene duševne konstitucije 
Jasno je da čistih tipova nema. No, ako studiramo ličnost Ivana od Križa, u njemu prepoznajemo 
mnoge crte asteničnoga tipa. To posebno dolazi do izražaja u dvjema značajkama njegove 
duhovnosti: u odsutnosti čuvstava i u samoći. 

Povučena ličnost - aktivno-osamljena duševna konstitucija 

Klinička slika: Duševnu strukturu povučene ličnosti možda ćemo najlakše razumjeti ako je 
promatramo u usporedbi s asteničnom ličnošću. Obadvije su, osamljene, ali ne zbog istih razloga, tj. 
psihodinamizam njihove samoće nije jednak. Dok je asteničaru samoća gotovo njegov element, 
prirodni ambijent u kojemu se dobro osjeća, za povučenu ličnost samoća je teška, bolno iskustvo, 
ali ne zna sebi pomoći u tome. 

Kako ih doživljavamo u svagdanjemu životu? Plašljivi su i osamljeni, zapravo zatvoreni. 
Katkad nam se čini da su hladni i otuđeni. Imaju malo prijatelja, ali ih i oni poznaju samo 
površinski. Nerijetko posjeduju natprosječne intelektualne sposobnosti i neobičnu kreativnost, ali 
se, unatoč svojoj genijalnosti, u biti osjećaju neostvarenima. Neki autori govore čak o shizoidnoj 
ličnosti. Ova dijagnoza svraća nam pozornost na najistaknutije simptome, koje ćemo opet 
promotriti po uobičajenim kategorijama. 

S obzirom na čuvstva, shizoidnu ličnost karakterizira određena podvojenost, no svakako nije 
bez osjećaja. Slikovito bismo je mogli opisati ovako: izvana santa leda, iznutra vulkan. Potisnuti 
osjećaji povremeno izbijaju elementarnom snagom. Budući da se ne usudi javno pokazivati svoje 
osjećaje, živi ih prema unutra, pa možemo reći daje karakterizira bogata mašta. Potisnute osjećaje 
eventualno pretoči u poeziju. Osjećaji su većinom negativna naboja:, napuštenost, neshvaćenost, 
izolacija. Nezadovoljan samim sobom, pati od samoće. 

Mišljenje je povučene ličnosti razbijeno: svakog se trenutka nameću neke sporedne misli, 
nikada ne vidi jasno, uvijek naslućuje još nešto iza stvari, sklona je apstraktnome razmišljanju. 
Stalno istražuje, pita: iz ovakvoga stava mogu se roditi nove, originalne, korisne inicijative, ali i 
bizarne, neobične novotarije. Uglavnom se bavi apstraktnim filozofskim pitanjima, što može 
dovesti do toga da izgubi zdrav osjećaj za realnost pa živi u svijetu mašte i svojih misli. 

Pojam o sebi u povučene ličnosti je otuđen: ne prihvaća sebe, muči je osjećaj manje 
vrijednosti. Tko je poznaje samo površinski, rekao bi daje introvertirana osoba, premda najčešće to 
ne stoji. Njezina je povučenost stav obrane od pretpostavljenih mogućih napada na vlastitu osobu. 
Istodobno čezne za ljubavlju, ali je ne može niti prihvatiti ni doživjeti. 

Međuljudske odnose karakterizira nepovjerenje. Svoj odnos prema drugima živi u stalnome 
strahu zbog mogućih poniženja i rana. Stoga izbjegava ljude. Kretschmer ovako karakterizira ovaj 
tip: on je poput čovjeka koji je dobro zaključao svoja vrata da ga nitko ne bi uznemirivao dok 
spava. Samo je rijetko sposoban za normalan seksualni život, lako postaje homoseksualan, (pri 
čemu spolno zadovoljenje ne uključuje osobnu vezu). Općenito uzevši, to je čovjek koji uvijek drži 
odstojanje, teško govori drugima »ti«, osjetljiv je i neljubazan, neproračunljiv i nepodmitljiv. 

Psihodinamizam: Polazište za razumijevanje ponašanja povučene ličnosti može biti spoznaja 
daje kod nje samoća izraz samoobrane. Teško se upušta u odnose jer se boji za svoje ja. Budući da 
ima negativnu sliku o sebi, boji se da će i drugi dobiti uvid u njezinu unutrašnju bijedu. S druge 
strane, čezne za priznanjem, za ljudskom blizinom, ali je strah i tjeskoba sprečavaju u ostvarivanju 
toga. Na taj način živi u zatvorenom, patološkom krugu: samo povećava svoju samoću i time svoju 
patnju. 

Korijene toj patologiji treba tražiti u ranome djetinjstvu. Vjerojatno se radi o ranom 
doživljaju odbačenosti, odnosno o neprihvaćenosti od roditelja. Dijete koje roditelji stalno 
zanemaruju, guraju na stranu, osjeća se osamljenim i predanom samovolji drugih. Budući da 
roditelji imaju negativnu sliku o njemu, i on će interiorizirati tu sliku i sebe smatrati nevrijednim, 
stidjet će se sebe, a u danom trenutku može se čak okrenuti protiv sebe. Zbog ovih ranih rana u 
kasnijim će životu uvijek držati odstojanje od ljudi da bi tako smanjio mogućnost da se ponove 
prošle rane, bolna iskustva iz djetinjstva. 

Duhovni život: Osoba aktivno-osamljene duševne konstitucije živjet će i svoj odnos prema 
Bogu na sličan način kao odnos prema ljudima: i prema Bogu držat će određeno odstojanje. Zato ga 
muče sumnje, uvijek traži nešto više, uvijek naslućuje još nešto, što nije izrečeno između njega i 
Boga. Ovo je, doduše, slabost, ali može značiti i jedinstvenu šansu. 

Povučenost je opasnost i slabost, jer takva panična osoba lako izgubi vjeru ako joj se čini da 
ju je i Bog prevario. Ali je i velika mogućnost, jer može postati strastvenim istraživačem istine. A 
na toj liniji može ostvariti i autentičnu životnu svetost. 

Dokaz je za to: Toma Akvinski je svetac aktivno-osamljene duševne konstitucije. O Tomi 
Akvinskome, tome geniju kršćanske filozofije, životopisci obično navode samo njegova silna 
ostvarenja, a malo govore o njemu kao osobi. Zbog toga imamo malo vjerodostojnih podataka o 
njemu. Ali ono malo što je ostalo dovoljno je da u njemu prepoznamo karakterističnu povučenu 
ličnost s aktivno osamljenom duševnom konstitucijom. 

Inadekvatna ličnost: pasivno-ovisna duševna konstitucija 

Klinička slika: Bitna oznaka inadekvatne ličnosti naveli smo već u samom nazivu: 
nesamostalnost i bespomoćna ovisnost o drugima. Ima neodoljivu potrebu da svoj život veže uz 
osobu ili osobe kojima pridaje gotovo magične sposobnosti, pa će samo u njih imati povjerenje. 
Ako uspije pronaći takvu osobu, inadekvatna će ličnost u svagdanjemu životu funkcionirati 
relativno dobro. Ali ako ne pronađe ovakvu osobu potporu koja će je nositi, postaje nesposobna za 
nonnalan život. 

Spomenuto nepovjerenje u sebe inadekvatne ličnosti može se uočiti na svim područjima 
njezina života. Brižno promatra i prati svaki i najmanji pokret, mig i sugestiju osobe-potpore i iz 
njih nastoji pročitati nekakve upute s obzirom na to što treba činiti ili kako nešto uraditi. Prema 
psihijatru Kiskeru, postoji mnogo ovakvih neadekvatnih ličnosti; naravno, pri tome postoje 
stupnjevi ovisnosti, budući da svaki čovjek do određene mjere ovisi o drugim ljudima. No ovdje je 
riječ o takvoj duševnoj konstituciji u kojoj je ovisnost o drugoj, dominantnoj osobi postala trajna i 
osnovna potreba do te mjere daje osoba spremna žrtvovati za tu ovisnost svoju samostalnost, svoju 
osobnost, ukratko: samu sebe. Upravo ova isključivost u ovisnosti znak je da se tu radi o nezdravoj 
psihičkoj situaciji. 

Da bismo bolje razumjeli duševnu strukturu inadekvatne ličnosti, promotrit ćemo najprije 
simptome po već poznatoj shemi, a onda ćemo se zaustaviti na dva osnovna problema te ličnosti: 
osjećaju manje vrijednosti i bazičnoj nesigurnosti. 

Što se čuvstava tiče, inadekvatnu ličnost karakteriziraju nježni osjećaji i čovječnost. To je 
čovjek koji ne bi naudio ni mravu; prema drugima je nježan i velikodušan. Mišljenjem joj 
prevladava karakterističan obrambeni mehanizam negacije: sve neugode, uznemirujuće misli 
potiskuje, niječe, isključuje iz svijesti, bilo da se one tiču vanjskoga svijeta bilo daje riječ o spoznaji 
o sebi. 

Pojam o sebi inadekvatne ličnosti odražava upravo tu neadekvatnost. Zapravo ima dvostruku 
sliku o sebi: na površini sebe vidi kao pažljivu, dobrohotnu osobu bez ambicija, spremnu na svaku 
suradnju. Ali u dubini duše nosi osjećaj nedostatnosti, nepotpunosti, neadekvatnosti. U 
međuljudskim odnosima pretjerano je predusretljiva, suglasna, uslužna. Nesigurna je i uvijek 
nekako sumnja u ispravnost vlastDtih postupaka i riječi, bojeći se eventualnih posljedica za ono što 
je rekla, tj. kako će to utjecati na druge. 

Prije nego što pokušamo razumjeti psihodinamizam ove ličnosti, smatramo korisnim 
posebno zaustaviti se na dvjema značajkama njezine strukture: kompleks manje vrijednosti i 
nesigurnost. Kompleks manje vrijednosti. - Inadekvatna ličnost podcjenjuje sebe i svoje djelovanje 
na svim područjima: stalno se poziva na to da je nesposobna, da nema kreposti itd. Istodobno 
uveličava svoje mane i pogreške. Bez razmišljanja preuzima na sebe odgovornost za svaki neuspjeh 
u skupnome radu. To podcjenjivanje sebe najčešće je bez stvarne osnove. Jasno je da takav stav 
utječe na osnovno raspoloženje takve osobe: nesigurna je, obeshrabrena, bespomoćna i potištena. 

No ovdje bismo se htjeli pitati čemu služi ova »strategija«? čemu to nijekanje kreposti i 
sposobnosti uz preuveličavanje pogrešaka i nesposobnosti? Čini se da inadekvatna ličnost ovom 
strategijom želi i nesvjesno postići dvostruku svrhu: sjedne strane, steći suosjećanje i prihvaćanje 
drugih, a, s druge, otklanjanje odgovornosti. Naime, kad ovako podčini sebe drugoj osobi, kad se 
pokazuje slabom i nesposobnom, onda se u drugima lako bude tzv. majčinski osjećaji: sažalijevanje, 

pomoć, oduzimanje odgovornosti. Istodobno riješena je nesigurnosti. Time dolazimo do druge 
značajke inadekvatne ličnosti. 

Nesigurnost. - Inadekvatna ličnost teško donosi odluke. Ako je ipak prisiljena to učiniti, 
pokajat će se bez obzira na što se odlučila. Priča se da je jednom jedan ovakav mladić upitao 
filozofa Sokrata da li da se oženi nekom djevojkom ili ne. Navodno je Sokrat odgovorio: »Bilo daje 
uzmeš bilo daje ne uzmeš, ti ćeš se pokajati.« Možda je Sokrat ovu besmrtnu rečenicu izrekao s 
drugom nakanom, ali ona savršeno ilustrira psihičku situaciju inadekvatne ličnosti. 

Psihodinamizam: Prije nego što pokušamo naći ključ za razumijevanje inadekvatne strukture 
ličnosti, pogledajmo još neke njezine karakteristike. Često pati od kroničnih umora: nerijetko već 
ujutro ustaje umorna i iscrpljena i osjeća kao da bi mogla prospavati još jednu noć. Inače je ugodna, 
drugima ne uzrokuje neprilike, osim toga što ni u čemu ne može ustrajati, iako je posrijedi neka 
nagrada, što očito nervira okolinu i suradnike. Već kao dijete odmah je htjela nagradu, neposredno 
zadovoljstvo. Nije sposobna zaraditi nagradu, niti se boriti za nju. Nema ambicija i inicijativa. 
Mnogo sanjari, ali bez sposobnosti da se oduševi za bilo što, da se uzbuđuje zbog bilo čega. Bez 
pravih je životnih ideala, zato u životu nema uspjeha: na radnom mjestu ne napreduje, u društvenom 
natjecanju zaostaje iza drugih. Ali sve to inadekvatnu ličnost malo uznemirava. 

Iz svega navedenoga možemo zaključiti da je ovdje riječ o nezreloj, infantilnoj strukturi 
ličnosti. Inadekvatna je ličnost zaostala u određenoj točki razvoja na putu prema zrelosti. Na žalost, 
zasad ne znamo sa sigurnošću gdje i zašto. Možda bismo rješenje mogli tražiti u ovom smjeru: i 
pretjerano dobro može roditi zlim plodom. Naime, u obiteljskoj pozadini ovakvih ličnosti obično 
nalazimo ovakvu situaciju: iz prevelike, pretjerane ljubavi čuvali su ih od svih neugodnih iskustava 
i spoznaja o životu. Stoga ostaju vječna djeca. Stručno se to kaže: nemaju razvijenu svijest 
kompetencije. Toliko postaju ovisni o roditeljskoj podršci da i u kasnijem životu imaju stalnu 
potrebu za tom potporom: uvijek se boje neuspjeha i ostavljenosti. 

Ako se sjetimo dosad razmotrenih duševnih struktura, tj. pasivno- i aktivno-osamljenih 
ličnosti, bit će nam lakše razumjeti inadekvatnu ličnost. Kod prijašnjih smo vidjeli da se ne usude 
povjeriti drugima, jer se boje da će ih drugi iznevjeriti, izigrati njihovo povjerenje, pustit će ih iz 
ruku da padnu na zemlju. Ako ostanemo kod ove slike, za inadekvatnu bismo ličnost mogli reći daje 
progoni osjećaj kao da je već dolje na zemlji, tj. da je još nitko nije uzeo u naručaj da bi je 
pomilovao. Stoga najmudrijim smatrao položiti sebe i svoj život u ruke drugima: onima koje smatra 
velikima, jakima, kompetentnima. Svakoga drugoga smatra sposobnijim od sebe da donesu odluke 
umjesto njega i za njega. On je nemoćno dijete umjesto kojega misle roditelji. Da postigne ovaj cilj, 
žrtvuje svoju osobnost, podlaže se, niječe svoje sposobnosti, pokazuje se slabim i izručenim. 

Duhovni život: Inadekvatna duševna struktura opečaćuje i duhovni život. Poimence, njezinu 
će duhovnost po svoj prilici karakterizirati tri crte: podređenost, poniznost i strogo prianjanje uz 
moralne norme. Ali to su ujedno i šanse. Potreba za podređenošću, npr. može biti odlična osnova za 
poslušnost. U redovničkome životu ovakve osobe mogu postati svjedoci herojske poslušnosti, u 
braku ideali bračne vjernosti. To ne mora biti nužno negativnost, jer kad jednom spozna daje nešto 
volja Božja, slijepo će prianjati uz to. Druga značajka takve duhovnosti jest poniznost: o sebi će 
iznositi malo dobrih i lijepih stvari, sebe će kriviti za neuspjehe neke zajednice ili akcije, optuživati 
će se, umanjivati sebe, proglasit se grešnikom. Lako pada u skrupuloznost. 

Postoji još jedna karakteristična crta u duhovnosti neadekvatne ličnosti: prianjanje uz 
moralna načela. Propise i zakone obdržava do najmanjih sitnica. I što je ova borba za moralnu 
čistoću mučnija, osjeća se prihvatljivijom u vlastitim očima. Vjerojatno će i kršćansku savršenost 
shvaćati i živjeti kao okrutnu borbu za moralnu čistoću. Obraćanje za nju znači postavljanje još 
strožih propisa i dodatno nastojanje da ih obdržava s još većom ustrajnošću. Istini za volju, ovo nije 
nimalo privlačna slika kršćanske savršenosti. Ali ako netko tu pronađe sebe, tj. shvati to kao svoju 
šansu za dominantnu krepost, na tim temeljima može ostvariti i autentičnu životnu svetost. 

Dokaz je za to: Ivan Vianney je svetac pasivno-ovisne duševne strukture Da je Ivan Vianney 
bio inadekvatna ličnost, možemo s dovoljno sigurnosti zaključiti na osnovi poznatih epizoda iz 
njegova života. Istina je da nije bio nikakav genijalac, nije imao velikih umnih sposobnosti (škole je 
jedva završavao), što su još više zakočile teške okolnosti u kojima je živio, ah, sigurno, nije bio 

toliko nevrijedan kakvim je sebe smatrao. Rječnikom psihologije: patio je od neizlječivoga 
kompleksa manje vrijednosti. Grafolog Moretti, analizirajući Ivanov rukopis, ovako zaključuje: 
»Karakter mu je neodlučan.« Ivanov kompleks manje vrijednosti dolazi do izražaja već u mladosti. 
Da nije pokraj sebe imao opata Balley-a koji gaje uvijek nanovo morao spašavati od očajanja, Ivan 
ne bi nikad ostvario svoj san da postane svećenik. Ni kasnije, već kao poznati arški župnik, nije bio 
sposoban prihvatiti i cijeniti sebe. Smatrao se nesposobnim za sve. Stalno je patio od osjećaja 
nedostatnosti. Želio je pobjeći sa svoje župe, što je dvaput i učinio. 

Histerična ličnost: aktivno-ovisna duševna konstitucija 

Klinička slika: Za histeričnu je osobu nepodnošljivo da ona ne bude uvijek u središtu 
pažnje. Zbog toga će žrtvovati sve, ako treba, i svoj dobar glas. Makar bila okružena skandalima, 
sumnjivim tipovima, čudacima, bolesnim dušama, samo da se oko nje događa sve. Ali one koje 
ovako okupi oko sebe preko noći može i odbaciti, katkad bez ikakva razloga, kadšto nakon jedne 
»velike scene«. Ako zbog ovakva ponašanja dođe u nepriliku, brani se napadajući. Ako to ne 
pomaže, onda nastavlja nojevskom politikom: skriva glavu u jastuke svoje bolesničke postelje i 
očekuje čudo što će ga Bog učiniti isključivo radi nje. Ako se to ne dogodi, plače, pada u nesvijest, 
jadikuje, stvara scene, eventualno uzme nešto više tableta za spavanje, ali dobro pazi da doziranje 
ipak ne bude pretjerano... I onda su drugi prisiljeni da umjesto nje učine sve. Ona to očekuje, i na 
zanimljiv način obično i postiže. 

Za aktivno-osamljenu ličnost rekli smo daje izvana kao santa leda, a iznutra vulkan. Za 
histeričnu osobu vrijedi obratno: izvana je kao vulkan, međutim, iznutra je zapravo santa leda. Osim 
sebe, malokad voli nekoga drugoga, a ako voli, onda silnom strašću, i to na kratko vrijeme. Drugi 
joj je čovjek uglavnom potreban samo zato da nju podržava. Ako ne dobije tu podršku, pretvara se u 
osvetnicu i zna biti vrlo okrutna. Istodobno je sentimentalna. Nema osjećaja za vrijeme, voli novac, 
ali ne zna baratati njime. Ona je »čovjek kratkih staza«: nakon velikih početnih uspjeha kod ljudi, 
oni je »prokuže« i povlače se od nje. Igra počinje iznova, s novim ljudima... Pokušajmo ove 
karakteristike smjestiti u uobičajene kategorije simptoma. 

U čuvstvenom svijetu prevladava labilnost, tj. česti nekontrolirani i dramatični čuvstveni 
izražaji, nagle promjene raspoloženja bez vidljivih uzroka. Mišljenje joj karakteriziraju disocijacije, 
razjedinjenost: nesposobna je svoj misaoni svijet integrirati u nova iskustva; snažno potiskuje 
neugodne doživljaje. Ima vrlo visok pojam o sebi: sebe smatra društvenom, privlačnom, 
šarmantnom, odanom; ova slika, međutim, obično ne odgovara istini, tj. nije objektivna. U 
međuljudskim odnosima nastupa zavodnički, ima stalnu potrebu za flirtom; traži nježnost. 

Psihodinamizam: Ako želimo sasvim ukratko prikazati psihodinamizam histerične ličnosti, 
onda bismo je formulirali nekako ovako: radi se o nezreloj osobi koja se još uvijek boji da će 
izgubiti majku. Kliničke rekonstrukcije, naime, pokazuju, daje u tih osoba vrlo često bio posrijedi 
rani šok tipa odvajanja od majke. U svakom čovjeku postoji potreba da se vrlo rano identificira s 
bitkom, tj. da shvati da postoji. Budući da je prvi simbol postojanja majka, ova se želja ostvaruje 
identifikacijom s njom. Ako, međutim, majka prerano ili nasilno ispada iz djetetova života, hvata ga 
panika da će s majkom nestati i ono, pa da će se morati identificirati s nebitkom, kako bi to rekli 
egzistencijalni filozofi. Da se to ne bi dogodilo, psiha se brani: potpuno ekstravertira, okrene se 
prema van i lijepi se uz druge: upotrebljava histeričan manevar za samoobranu. 

Ovakva je ličnost, naime, čini se, jednom zauvijek naučila jednu životnu lekciju: da 
prihvaćanje od drugih (majka) ne valja pasivno čekati, jer će te oni iznevjeriti, nego prihvaćenost 
(majke) treba iznuditi. Histeričnu osobu prati osjećaj (i to je osnovni pokretač njezina ponašanja) da 
je nitko nije spreman prihvatiti dobrovoljno, nego to prihvaćanje treba iznuditi silom od ljudi. Samo 
na osnovi ovakva manevra postaje shvatljivo ponašanje histerične osobe, npr. nekritičko ponašanje 
uz svakoga: sa svakim će se složiti, svima će postati sve - samo da sebe spasi. Dramatizira, igra se, 
producira sebe i kao da time poručuje: »Evo me, izvolite, uočite me, prihvatite me, volite me...« 
Pada u infantilna ponašanja i reakcije: plače, moli, zaklinje, prijeti - sve to sa svrhom daje prihvate, 

maze i miluju. Ako sve to ne pomaže, okrutno i zlobno će zamrziti i kazniti onoga od kojeg je 
očekivala prihvaćanje. 

Još bi se mnogo toga moglo i trebalo reći o histeričnoj ličnosti, no to bi prelazilo granice 
naše studije. Spomenimo još samo trostruku »žeđu« histerične osobe: žeđu za tjelesnom bliskošću, 
žudi za milovanjem, za tjelesnim dodirima; žeđu za govorom: ne podnosi šutnju i tišinu, mnogo 
govori i vrlo tečno; žeđu za seksom: seksualno je otvorena, izazovna, zavodnička. 

Duhovni život: Ako je histerična osoba religiozna, onda je to na infantilan način. Trči od 
jednog sveca do drugog, pali svijeće, prikazuje još neostvareni dobitak na lutriji, zavjetuje se... Ne 
boji se grijeha, nego samo njegovih posljedica. Sklona je okultizmu, spiritističkim seansama, 
misticizmu, magiji. Ali u njezinoj duhovnosti postoji i velika šansa: može na jedinstven način 
shvatiti da svi ovisimo o Bogu, i to potpuno. Ako pronađe ovaj put, tj. da sebe potpuno preda Bogu, 
može ostvariti i autentičnu životnu svetost. 

Dokaz je za to: Franciska Ivana de Chantal je svetica aktivno-ovisne duševne konstitucije 
»Jean-Francoise Fremyot, kćerka parlamentarnog predsjednika Benigne Fremyot i Marguarite de 
Barbisey, potječe iz bogate činovničke-plemićke obitelji. Rodila se 28. siječnja 1527.; majku 
svjesno nije nikada upoznala, jer je ona umrla kad je Ivana imala samo dvije godine« - ovako 
započinje njezinu biografiju životopisac L. Cognet, dajući nam ujedno na znanje da će ova 
okolnost, tj. nedostatak majke, pratiti Ivanu Francisku kroz čitav život. Svakako to je podatak koji 
daje naslutiti da se već od najranijega djetinjstva ona mora boriti za prihvaćenost. I doista, u 
kasnijemu njezinu životu stalno prepoznajemo tu potrebu daje prihvate, da se za nju brinu drugi, da 
nekamo pripada. Sv. Vinko Paulski koji je nakon smrti sv. Franje Saleškoga bio njen duhovni vođa 
ovako opisuje stanje njene duše: »Unatoč tome što je naizgled živjela u duševnome miru, njezini su 
dani prolazili u takvoj duhovnoj bijedi i patnji daje jedino rješenje nalazila u skretanju pažnje sa 
svog nutarnjega svijeta i sa svoje duše, budući da nikad nije mogla prihvatiti i podnositi sebe.« 

Narcistička ličnost - pasivno-neovisna duševna konstitucija 

Klinička slika: Govorimo o osobi koja je zaljubljena u samu sebe. Oznaka »narcistička« 
znači više nego »egocentrična«: egocentrik voli sebe, narcistička je osoba zaljubljena u sebe i 
dostatna je sama sebi. Naziv dobiva od mitološkog mladića Narcisa koji se zaljubio u odsjaj vlastita 
lica što gaje ugledao u jezeru. Narcistička ličnost predimenzionira vlastitu vrijednost, sebe smatra 
najvažnijom, svoj sud stavlja iznad svakoga suda. Doživljavamo je kao sebičnu, oholu, kao osobu 
koja iskorištava druge. Za nju je samo po sebi razumljivo da se svi njome bave, daje svi poslužuju, 
ali ne osjeća potrebu dati ništa zauzvrat. Uvjerena je daje to tako u redu, budući da ona predstavlja 
neku višu vrijednost u ovome svijetu. 

Daljnja je značajka narcističke ličnosti iluzija svemogućnosti. Uvjerena je da sve može, da 
će joj uspjeti sve što god poduzme. Ovo uvjerenje, naravno, lako je dovodi u neugodne situacije, 
npr. ako odluči da za nju kao izvanrednu osobu zapravo ne vrijede uobičajene konvencije ili čak 
moralni zakoni. Lako gubi osjećaj za realnost, a to je uvijek znak prisutnosti patoloških procesa. 
Nije lako živjeti s takvom osobom. Mišljenja drugih ne cijeni, sve se okreće samo oko nje, a drugi 
postoje samo radi toga da joj se dive ili da služe njezinim planovima. 

Što se čuvstava tiče, narcističku ličnost karakterizira trajno egzaltirano, povišeno čuvstveno 
stanje, dobro raspoloženje; optimist je i bezbrižna, premda povremeno zna upasti u depresiju. Svi su 
njezini osjećaji okrenuti prema sebi: divi se sebi, očarana je vlastitom veličinom, vlastitim 
savršenstvom. U mišljenju prevladava kognitivna ekspanzivnost: neobuzdana mašta, veliki planovi i 
grandiozne zamisli. Karakterističan je obrambeni mehanizam racionalizacija: ako je posrijedi i 
objektivni neuspjeh, uvijek će pronaći prihvatljive razloge umjesto pravih radi opravdanja 
neuspjeha i toliko različitih tumačenja, dok na kraju i opet ona ispadne heroj, superiorna, uspješna, 
velika. Preuveličava svoju moć i sposobnosti. 

Ima vrlo pozitivnu sliku o sebi, dapače, ta je slika pretjerana, gotovo je zaljubljena u sebe. 
Odatle filozofija života: dobro je ono što ja poželim, te logika života: istina je ono u što ja vjerujem. 
Nepobitno vjeruje u vlastitu istinu. Živi u uvjerenju da ima neotuđivo pravo na to da joj se iskazuje 

posebna pažnja. Sve se to, naravno, odražava i u međuljudskim odnosima: druge iskorištava, 
dobrohotnost i prijateljstvo drugih smatra nečim samo po sebi razumljivim; zna samo primati, a ne i 
davati, ne uzvraća ljubav. 

Psihodinamizam: Kakva psihička pozadina stoji iza ovakvog načina ponašanja? Čini se da 
se u pasivno-neovisnoj duševnoj konstituciji uvriježila svijest o tome da je vrijedna ljubavi i 
savršena već samim tim što postoji, bez obzira na to što čini. Ovakvo se uvjerenje fonnira u djetetu 
onda ako roditelji odviše doslovno shvate istinu daje »dijete dar Božji«, a zaborave da mu treba 
pružiti i odgoj koji uključuje frustracije, zadatke, tj. odgajati ga za samostalnost i za životnu borbu. 

U djetetu se fonnira uvjerenje da ima pravo na svaku povlasticu samim tim što postoji, čitav 
je svijet tu zato da njemu služi i da se njemu divi. Dijete ovu šansu shvati i počinje je iskorištavati 
vrlo rano: ako nešto ne dobije, onda zahtijeva, prisiljava, ucjenjuje. 

Usporedo s razvojem narcisoidnosti zaostaje razvoj sposobnosti za međuljudske odnose, tj. 
stav davanja i primanja. Jer život ništa ne daje bez ulaganja, za sve treba platiti nečim ili na neki 
način. I ljubav je istinski ljudska samo onda ako se uzvraća. Međutim, pasivno-neovisna ličnost ne 
zna davati i uzvraćati, jer je uvjerena da je ona sama danost, dar, i to je dovoljno da drugi budu 
sretni. Ona je na ovaj način kratkim postupkom riješila onu doživotnu borbu koju svaki čovjek mora 
vojevati da bi osvojio naklonost i priznanje drugih. Narcistička ličnost ovu dijalektiku života 
ujedinjuje u vlastitoj osobi: ona je istodobno onaj kojemu se dive i tko se divi, koji je prihvaćen i 
koji prihvaća sebe. Stoga živi u zatvorenu psihičku krugu, a to je znak daje tu posrijedi patološka 
formacija. 

Duhovni život: Narcistička osoba unosi strukturu svoje ličnosti i u svoj duhovni život. Dvije 
su karakteristične crte takve duhovnosti: neobično jaka vjera u Providnost koja graniči s 
preuzetnošću i gotovo slijepa sigurnost, uvjerenje u spoznatu istinu. Prva značajka je odražaj 
životne filozofije narcističke osobe i iluzije kompetencije, tj. uvjerenja u vlastitu svemogućnost. 
Ovo uvjerenje projicira i u svoju religioznost pa se katkad ponaša kao da i Providnost ima njoj 
služiti, jednako kao i ljudi. Ovo, naravno, istodobno skriva i goleme šanse za životnu svetost: može 
imati povjerenje u Boga koje gotovo graniči s fanatizmom, a to osobi daje zavidnu sigurnost u 
životu. Druga crta njezine duhovnosti jest čvrsto uvjerenje u spoznatu istinu: ima malo ili uopće 
nema vjerskih sumnji i problema. Zbog toga može imati golem utjecaj na druge, upravo zbog toga 
silnog uvjerenja u spoznatu istinu. Na toj crti može ostvariti i autentičnu životnu svetost. Dokaz je 
za to Franjo Ksaverski. 

Franjo Ksaverski je svetac pasivno-neovisne duševne konstitucije. Zanimljivo je i poučno 
promatrati što je zahvatilo pojedine svece. Vjerojatno je, naime, da će milost ući u život svake 
osobe preko one crte njezine ličnosti koja joj je najkarakterističnija. Bilo je svetaca koje je zahvatila 
i ponijela muka Isusova (npr. Ivan od Križa), bilo ih je koje je zahvatila i nosila spoznaja o 
veličanstvenome Božjem razumu u svijetu (Toma Akvinski). Nije onda neobično ako je Franju 
Ksaver- skoga Bog »uhvatio« preko njegove karakteristične strukture ličnosti: preko njegove 
zaljubljenosti u sebe. Mladoga, samodostatnoga i ponosnoga sveučilišnog profesora, koji je siguran 
u sjajnu budućnost, potresla je spoznaja da bi mogao izgubiti sebe, svoju ličnost. Tako je Franjo 
mogao shvatiti onu evanđeosku istinu koju mu je njegov prijatelj Ignacije ponavljao s velikom 
strpljivošću i uporno: »Što ti koristi, ako zadobiješ čitav svijet, a sebe izgubiš?« - čini se daje to bio 
Franjin »prijevod« te istine. Za narcističku je ličnost najveća opasnost mogućnost da izgubi sebe, 
svoju pozitivnu sliku o sebi. To joj je sve: polazište i cilj, radost i ponos. I u Franji se događa velik 
preokret: radije će žrtvovati sve, ali sebe ne daje! U ovom neobičnom mehanizmu obraćenja 
prepoznajemo tipičnu narcističku ličnost. 

Da je to tako, tj. daje Franjo bio narcistička ličnost, potvrđuju i mnoge druge poznate 
epizode iz njegova života. Svi koji su došli u njegovu blizinu, divili su se njegovoj nepokolebljivoj 
vjeri i uvjerenju. On nikad nema sumnje u vjeri, što je istodobno značilo nemalu patnju za one s 
kojima je živio zajedno. Jedan životopisac napominje, ne bez svake ironije: »Budući da je Franjo 
bio svetac, lako je otpuštao iz Reda one za koje je mislio da nisu dosta savršeni za redovnički 
život.« 

Isti ga životopisac u dvije riječi opisuje kao čovjeka: sklon optimizmu i depresiji. Ako 
ovome dodamo još to kako su ga doživljavali njegovi najbliži suradnici, naime, daje bio »smion do 
granica nerazboritosti«, i daje imao neobično veliko povjerenje u Providnost, onda se polako pred 
nama ocrtava prilično karakterističan lik pasivno-neovisne ličnosti - Franjo Ksaverski. Istodobno 
moramo se diviti čudesnoj Božjoj ekonomiji: kod njega ništa nije nemoguće, čak ni to da čovjeka 
uhvati preko njegove jedinstvene strukture ličnosti, pa makar ta struktura bila izgrađena na 
patološkim osnovama. I Franjo je to shvatio, pa je iz šansi koje mu je pružala upravo ovakva 
struktura ličnosti izgradio dominantne kreposti života: iz iluzije kompetencije napravio je čudesne 
planove da osvoji čitav svijet za Krista, iz sigurnosti nastupa neodoljivo oružje za naviještanje 
Evanđelja. 

Agresivna ličnost: aktivno-neovisna duševna konstitucija 

Klinička slika: Ovog bismo tipa mogli najkraće okarakterizirati ovako: čovjek koji napada 
sve i svakoga! A mogli bismo dodati: »iz principa«. Naime, osobu aktivno-neovisne duševne 
konstitucije karakterizira stalna potreba da uvijek i svagdje ističe i dokazuje svoju superiornost i 
neovisnost. Nastoji prigrabiti što više vlasti da bi tako onemogućio eventualnu svoju ovisnost o 
drugima. Kako ih doživljavamo u svagdanjemu životu? Kao hladne i grube, bez osjećaja za osjećaje 
drugih. Čini se kao da upravo uživaju u ponižavanju drugih, u pobjedi suparnika, u poništenju 
slabih, osobito svojih neprijatelja. Svadljivi su i izazovni, katkad izrabljivači i nemilosrdni. U njima 
ne nalazimo gotovo ništa nježnosti. Štoviše, ako se susreću s dobrotom, suosjećanjem ili 
razumijevanjem prema slabima, to preziru kao slabost. 

Daljnja je značajka agresivne ličnosti loša tolerantnost na frustracije. I na najmanje 
osujećenje planova eksplodira. Ako je se suoči s vlastitim neuspjehom ili pogrešnim postupkom, 
odmah prelazi u protunapad i osvetu. Inače sebe smatra energičnom osobom, sigurnom, čovjekom 
tvrdoga kova, ponosna je na te svoje kvalitete. Životna filozofija agresivne osobe mogla bi se izreći 
ovako: živimo u svijetu gdje vlada zakon džungle, tj. jaki pobjeđuju slabe, stoga ću pokazati da sam 
ja jači. Odatle i logika takve osobe: uvijek jači ima pravo. 

Dosljedno tome, lako će prezreti tzv. pasivne kreposti, kao što su milosrđe, opraštanje, 
poniznost. Na primjer, za nju će davanje milostinje biti grehota i besmislica, jer na taj način samo 
podržavamo drugoga da ljenčari i besposličari. Ne poznaje kompromise: samo radikalna rješenja 
smatra opravdanima. 

Čuvstvenim svijetom agresivne osobe prevladavaju neprijateljski osjećaji prema drugima, 
razdražljivost, eksplozivnost, mrzovolja, agresivnost i provokativnost. Ne iznenađuje stoga da joj je 
mišljenje vrlo projektivno. To znači da svoje neprijateljske osjećaje i stavove projicira u druge, 
drugima pripisuje zlonamjemost i nepovjerenje. Ima vrlo visok pojam o sebi: ponosna na sebe, na 
svoju čvrstoću, na svoju »muževnost«, na svoj jaki karakter. U međuljudskim je odnosima osvetnik, 
druge ponižava, kažnjava. 

Psihodinamizam: Što je u ovom čovjeku moglo izazvati ovakav stav napadanja i 
agresivnosti prema svemu i svakom? Klinička nam opažanja kazuju daje obiteljska situacija u kojoj 
je ovakav čovjek odrastao uglavnom sljedećeg profila: grub, nasilnički otac i slaba, potisnuta majka. 
Zbog toga dijete čitav vanjski svijet doživljava kao nešto neprijateljsko i u njemu se osjeća od 
početka suvišnim, isključenim. 

Zanimljivo je uočiti da ovakva djeca već vrlo rano napuste kuću. Ako to ne učine i stvarno, 
ona ne žive životom obitelji, nego ideal traže među vršnjacima. A to samo pomaže da vrlo rano 
nauči, kako je čvrstoća jedino sredstvo da se osigura opstanak. Strategija je agresivne ličnosti, 
prema tome, ovakva: »Ne može se imati povjerenja u druge, jer ako se osloniš na njih, oni će te 
iskoristiti, okrenuti protiv tebe svoju poziciju, isto kao što je otac iskoristio sebi u prilog okolnost 
daje on bio velik i snažan, a ti malen i slab. Ovo se nikada više ne smije ponoviti. Stoga prigrabi 
svaku moguću vlast i postani neovisan o drugima. Treba stalno budno paziti na opasnost, jer se svi 
bore za to da tebe zgaze. Napadaj, da ne budeš napadnut!« 

Duhovni život: Da bismo mogli shvatiti značajke duhovnosti agresivne osobe, korisno je 
promotriti ovo: »eksplodirati« se može na tri načina. Ima ljudi koji eksplodiraju prema van ako se u 
njima nagomilaju frustracije i neprijateljski osjećaji: svoj bijes bacaju na okolinu, na druge ljude. 
Ima zatim ljudi koji eksplodiraju prema nutra: potiskuju vlastitu impulzivnost, frustriranost, bijes i 
neprijateljske osjećaje. Posljedica toga, na žalost, uglavnom će biti kakva psihosomatska bolest ili 
psihogena neuroza (npr. čir na želucu, nervoza, žučni kamenac i si.). Međutim, moguće je 
eksplodirati i prema gore, tj. prema Bogu. Primjer takve reakcije imamo u nekim psalmima: ti 
psalmi nisu lijepi, ali su iskreni i do određene granice terapijski; to su psalmi u kojima se čovjek 
tuži Bogu, npr. Ps. 74: »Zašto si, Bože, posve zabacio, zašto kipiš gnjevom na ovce paše svoje?«, ili 
Ps. 83: »Ne šuti, Jahve, ne budi nijem i nemoj mirovati, Bože!« Možemo se sjetiti i Joba. 

Čovjek se na neki način »prepire« s Bogom zbog svoje nesreće, zbog nepravde u svijetu. Ti 
psalmi nisu uvijek lijepi, ali su iskreni i donekle terapijski. 

U ovaj kontekst nije teško smjestiti molitveni život agresivne ličnosti: eksplodirat će prema 
gore. U svojim će molitvama vjerojatno proklinjati ovaj neuspjeli svijet i sve jade i nepravde u 
njemu, ili će prizivati Božju kaznu na grešnike. Iz ovoga stava, međutim, može se roditi i druga 
orijentacija: želja da se refonnira ovaj »truli svijet«, da se popravi ono što je, čini im se, Bog 
propustio dobro napraviti. Takvi ljudi postaju veliki (vjerski) reformatori. U povijesti Crkve nisu 
nam nepoznati ovakvi »reformatori - pobunjenici« koji su upravo bjesomučno napadali svaku 
slabost i nesavršenost u Crkvi i kod ljudi. Među onima koji nisu kanoniziram, dovoljno je sjetiti se 
Girolama Savonarole koji je bez milosrđa i suosjećanja napadao sve i svakoga. To ga je stajalo 
lomače. Ali postoje i kanoniziram agresivci. Jedan je od njih Ivan Kapistran. 

Sv. Ivan Kapistran je svetac aktivno-neovisne duševne konstitucije. Strukturu ličnosti Ivana 
Kapistrana nije teško rekonstruirati, budući da nam je ostavio prvorazrednu sliku o sebi. Evo što on 
misli o sebi: umišljen, uporno traži svoju istinu (pravdu), tvrd je. Gotovo nam i ne treba više 
podataka da bismo u njemu prepoznali agresivnu ličnost. Ipak, pogledajmo još neke karakteristične 
epizode iz života ovoga neumoljivog refonnatora, nasrtljivog borca i vatrenog propovjednika. 

Svaki životopisac spominje njegovo beskompromisno traženje istine kao karakterističnu crtu 
ličnosti. »Ne prihvaća kritike, ako ga netko ipak kritizira, on napada.« Ali kad vidi nepravdu i 
pokvarenost, on ne eksplodira prema nutra, nego prema van: napada. Ovaj je čovjek čitav život 
napadao nekoga ili nešto. Borio se protiv »anarhista«, protiv Židova, protiv »nove ženske mode«. 
Ali najveća i najpoznatija njegova borba bila je stvarna borba protiv Turaka. Franjevac postaje 
vojnik i kod današnjeg Beograda pobjeđuje Turčina. Doduše, ta ga je pobjeda stajala ravno 234 
godina na račun njegove službene kanonizacije. Naime, optužili su ga daje bio častohlepan i daje 
pobjedu pripisivao isključivo sebi. A kardinal Carvajal bio je mišljenja da Ivan nipošto ne smije biti 
kanoniziran, jer je prije bitke bio nervozan na način koji ne dolikuje jednom svecu. Kardinal gaje, 
osim toga, optužio, i za to što se nije htio pokoriti, bio je neposlušan. Protiv ove optužbe branio se 
još sam Ivan za života govoreći: »Da sam poslušao kardinala, ne bismo nikada pobijedili!« Iz svega 
toga ocrtava se tipična neovisna ličnost koja se brani napadajući. 

Na kraju gaje papa Aleksandar VII. godine 1690. ipak proglasio svetim, priznavši tako daje 
Ivan ipak imao pravo. Da je postupio po receptu spomenutog kardinala, ne samo da ne bi dobili 
bitku protiv Tu~raka, nego vjerojatno ni Ivan ne bi dobio bitku za životnu svetost, jer bi djelovao 
protiv svoje naravi. A Bog ga je htio upravo ovakvog: da bude borac, da napada, da bude ne uvijek 
ugodan branitelj istine i pravde. Na tim temeljima Ivan Kapistran izgradio je dominantnu životnu 
krepost: bio je branitelj spoznate istine. 

Kompulzivna ličnost: pasivno-ambivalentna duševna konstitucija 

Klinička slika: Svaki čovjek ima pozitivnih i negativnih crta ličnosti. U svakom čovjeku ima 
također određene doze agresivnosti. Ali svatko ne uspijeva jednako izaći na kraj s ovim negativnim 
sadržajima koje nosi u sebi. Ima ih koji jednostavno abreagiraju svoje negativne impulse, ali ima i 
takvih koji ih niječu, ali možda čak nisu ni svjesni njihova postojanja, no oni djeluju u njima i 

utječu na njihovo ponašanje. Ovaj posljednji predmet je slučaj ove analize kompulzivne ličnosti, 
ambivalentne duševne konstitucije. 

Ambivalentnost, naime, znači upravo to: prisutnost dvaju suprotnih nagnuća. Osoba zbog 
toga živi u trajnoj konfliktnoj situaciji, što ima kao posljedicu tjeskobu. Koja su ta suprotna 
nagnuća, impulsi, koji istodobno pokreću kompulzivnu ličnost? S jedne strane, to je agresivnost, ili 
u poljepšanoj fonni: potreba da stalno dokazuje sebe i svoju neovisnost, a s druge strane stoji 
potreba za prihvaćanjem. Kod ove ličnosti čini se da je ova potreba jača, pa zbog nje žrtvuje onu 
prvu. Budući da se boji da bi drugi mogli otkriti njezine neprijateljske osjećaje i zbog toga je 
odbaciti, brižno ih krije. Iz ovog potiskivanja rađa se ona karakteristična tjeskoba kompulzivne 
ličnosti koju je lako uočiti. 

Svoje neprijateljske osjećaje odnosno tendencije nastoji neutralizirati i držati pod kontrolom 
tako što čini sebe ovisnom, ali ne o drugim ljudima, nego o propisima, zakonima i normama što ih 
stavlja na sebe, a vjerojatno i na druge ako dođe u poziciju nadređenoga. Čini se da danas ima 
prilično mnogo takvih ljudi, budući da naša kultura stavlja jak naglasak na kontrolu agresivnosti 
kao moralnu vrednotu i tako odgajamo djecu već od najranijih dana. Kako ih doživljavamo? Iz 
kompulzivnih ličnosti odražava se malo životne radosti. Svaka gesta, svaki pokret, svaki čin odaju 
neku duboku napetost, nespontanost. Svoje osjećaje ljubomorno čuva. Upravo to je ono što 
uočavamo već pri prvom susretu s takvom osobom: nije slobodna i ne zna se opušteno, spontano, 
prirodno približavati drugima. 

Kao da stalno nešto skriva, nešto što nikada nitko ne smije saznati. Unatoč tome - ili možda 
upravo zbog toga - oni su marljivi i savjesni. Obdržavaju strogi dnevni red i budno paze na svaki 
propis i svaki zakon. Ako neočekivano dobiju novi zadatak, smetu se. Najbolje se osjećaju između 
četiriju zidova radne sobe, nagnuti nad pisaćim stolom ili na radnome mjestu gdje je sve točno 
programirano. Ako takvog nema, onda će ga sami stvoriti: kod svakog posla sitničavo, gotovo 
bolesno brinu se oko organizacijske strane poslova. 

Tvrdoglavo prianjanje uz propise nerijetko služi tome da se drugi kazne, tj. da kompulzivna 
ličnost na taj način kamuflirano može iživjeti svoju agresivnost i neprijateljske osjećaje. Nije teško 
naći domaćicu koja ima kao fiksnu ideju red i čistoću u kući. Goste će uvesti u »lijepu sobu«, tj. u 
dnevni boravak samo uz golemo svladavanje i uz veliku nutarnju patnju, najčešće prisiljavajući 
goste da skinu cipele. A kad gosti odu, počinje organizirana radna akcija čitave obitelji oko čišćenja 
kuće. Zbog toga se obitelj najčešće odlučuje za kompromis: radije će se svi stiskati u maloj kuhinji 
nego da se izlažu torturama oko čišćenja. I na taj način mogu se mučiti ljudi! Ne treba posebno 
dokazivati da više patimo od onih ljudi, koji pozivajući se na svoju savjest ili neke druge propise ili 
nonne, zanemaruju ljubav, nego od onih koji nam izravno u lice kažu da smo im nesimpatični! 
Slijepo prianjanje uz propise i pravila prisutno je ne samo u poslu nego i u vjerskom i moralnom 
životu kompulzivne ličnosti. U moralu će toliko naglašavati obdržavanje zakona da taj moral 
postaje karikatura savršenosti. Prema nosiocima vlasti i prema autoritetu pretjerano je uljudan i 
formalan. Nikada nikome neće reći: »ti«. Svakom će odati dužno poštovanje, radije stupanj više 
nego, ne daj Bože, manje! Ljude cijeni i vrednuje po njihovu statusu i funkciji. No, kad on postaje 
poglavar ili nadređeni, prema podložnicima zna biti krut, okrutan, neprijateljski raspoložen, ali će to 
spretno maskirati pozivajući se na savjest ili na propise. Neće sebe izložiti optužbama, nego će se 
uvijek skrivati iza nekog autoriteta. 

Možemo još dodati da je tipičan birokrat: papiri, fonnalnosti, pravila - to je njegov svijet. 
Inače sebe vidi kao lojalnog, savjesnog, mudrog i odgovornog čovjeka. Donosi malo slobodnih 
odluka, već se ravna po uputama nadređenih. Ne samo da prihvaća zahtjeve službenog autoriteta 
nego je uvjeren da time služi većemu dobru. To, naravno, nerijetko znači dobru investiciju, jer 
donosi unapređenje. Pokušajmo još jedanput sažeti ove karakteristike po uobičajenoj shemi. 

Karakteristične oznake kompulzivne ličnosti jesu sužen čuvstveni svijet, kontroliranost, 
nespontanost. Što se općega raspoloženja tiče, ono je uglavnom turobno, tmurno, osoba djeluje 
uglavnom neraspoložena. Slična je ograničenost prisutna i u mišljenju: uskogrudnost, pretjerana 
metodičnost, pedantnost. Ima visok pojam o sebi, samouvjerena je, sebe smatra praktičnom, 
razboritom i moralnom osobom. U međuljudskim odnosima prisutna je određena bezobzirnost 

prema drugima, istodobno odanost prema nadređenima; prema podložnima održava fonnalne i 
legalističke odnose. 

Psihodinamizam: Htjeli bismo saznati što je uzrokovalo ovakvu duševnu konstituciju? Već 
smo spomenuli da je ponašanje ambivalentne ličnosti diktirano nutarnjim konfliktom zbog 
postojanja suprotnih nagnuća, naime, agresivnosti i potrebe za prihvaćenošću. Takav konflikt 
upućuje nas na jedan rani neriješeni razvojni zadatak. Svaki čovjek mora izboriti svoju neovisnost, 
svoju samostalnost, autonomiju. Ova borba počinje već vrlo rano, u fazi prvog prkosa, oko treće 
godine. U toj razvojnoj fazi dijete zna biti zločesto samo zbog toga da dovede do izražaja svoje ja; 
kaže »ne« iz principa, da bi dokazalo i uvježbalo svoju volju. Ako su ti djetetovi pokušaji za 
samostalnim djelovanjem uvijek grubo i nasilno prekinuti ili kažnjavani, ako su sve njegove 
inicijative odbačene i ismijane, u djetetu se može roditi agresivnost. Naime, ono je prisiljeno odreći 
se svoje potrebe za samostalnošću, no, uz to, nužno se javljaju neprijateljski osjećaji prema 
roditeljima. No, budući da ih dijete ne smije pokazati, potiskuje ih duboko u podsvijest. 

Upravo to potiskivanje rane agresivnosti prepoznajemo u odrasloga ambivalentnog čovjeka. 
Njegov životni stil, osobito skrivanje iza propisa i zakona, samo su sredstva, ili manevri, da se 
neprijateljski osjećaji drže pod kontrolom, a pokretač je strah da se ne izgubi »roditeljska ljubav i 
naklonost«. Iz ovoga postaje jasna i pretjeranost u poštovanju autoriteta. Takva osoba zapravo nema 
jedinstvenog identiteta: nije uspjela u sebi pomiriti dvije osnovne tendencije (potrebe) za 
samostalnošću i za pripadnošću drugima. 

Duhovni život: Ovakva struktura ličnosti doći će do izražaja i u njezinu duhovnom životu. 
Religioznost može služiti istoj svrsi kao i čitav životni stil: da krutim i strogim prianjanjem uz 
religiozne propise osoba sačuva sebe od neželjenih čuvstvenih impulsa. To znači da će religioznost 
ovakvog čovjeka karakterizirati slijepo prianjanje uz pravila, propise i tradiciju. Sklon je ritualizmu, 
tj. redovitu obavljanju unaprijed programiranih molitava, rituala, duhovnih vježbi. Ako ga u tome 
spriječe, osjeća tjeskobu. I upravo je to znak da je tu posrijedi nezdrava religioznost. Nadalje, 
potisnuta agresivnost može postati izvorom trajnog osjećaja krivnje, ali je to neurotska krivnja, jer 
joj osoba ne zna pravi razlog. 

Naravno, uz ove opasnosti, ova duševna konstitucija nosi u sebi i neke šanse. Takvi ljudi 
mogu u redovničkome životu postati heroji obdržavanja pravila, ili postati zakonodavci. Osjećaj 
krivnje potiče i na poniznost, a potreba za ovisnošću o autoritetu čini ih poslušnima. Ako to žive 
iskreno u odnosu prema Bogu, na tim osnovama mogu ostvariti autentičnu životnu svetost. Primjer 
je za to: Franjo Borgia. 

Sv. Franjo Borgia je svetac pasivno-ambivalentne konstitucije. Možda Franjo Borgia nije 
najidealniji primjer za ovaj tip ličnosti, ali u njemu ipak prepoznajemo nekoliko karakterističnih crta 
ambivalentnosti. Prije svega možemo spomenuti ono što su mu prigovorili već neki isusovci njegovi 
suvremenici: da im je nametnuo pravila. Naime, Ignacije je ostavio samo glavne smjernice koje je 
kasnije Franjo Borgia, kao general reda, razmijenio na »sitan novac«, tj. pretvorio u pravila. Nema 
sumnje da je to učinio u najboljoj nakani i iskreno, jer tako je zahtijevala njegova narav. Znamo o 
njemu i to daje također prije, dok je još bio u svijetu kao potkralj Gandije, njegov život bio strogo 
programiran, pun propisanih molitava i pobožnih vježbi od kojih ne bi odstupio ni pod kakvim 
uvjetima. Dakle, možemo reći da se tu prepoznaje kao kompulzivna ličnost. 

Druga značajka Franje Borgia jest njegov odnos prema nadređenima. Bio je podložan 
svakom autoritetu. Stoga se ne čudimo kada njegovi životopisci kao najveću njegovu muku 
spominju spoznaju da se netko možda ljuti na njega ili da su nezadovoljni njime. Ovo se konkretno 
dogodilo jednom zgodom, pri čemu Franjo nije dao zapravo nikakva povoda. Netko je u jednoj 
knjizi pod njegovim imenom objavio nešto, što se nije svidjelo Inkviziciji. Franju je to toliko smelo 
i uznemirilo da se nije usudio pojaviti pred ljudima, radije je otišao iz Rima. 

Zanimljivo je, dalje, uočiti i to da njegov životopisac čitavo poglavlje posvećuje jednoj 
karakteristici Franjine duhovnosti koju nazivamo »duševnom konfuzijom«. Franjo je stalno 
proučavao sebe, nikada nije bio načisto sa sobom, sa svojim nutarnjim svijetom. I to je tipično za 
ambivalentnu osobu. A njegov osjećaj krivnje bio je poznat svima: još se u svijetu uvijek potpisivao 
s »Franjo Borgia grešnik«. Ako sada skupimo sve ove elemente, onda ipak dobivamo dosta jasnu 

sliku kompulzivne ličnosti s am^bi valentnom duševnom konstitucijom. Franjo je ipak postao 
svetac. Pustio je da ga milost vodi njemu prikladnim putem: putem za koji je bio sposoban 
danostima svoje duševne konstitucije. Svjesno je obdržavao pravila, bio je poslušan i iskren 
pokornik. Ovdje se potpuno predao Bogu, tu je izgradio dominantne kreposti svojega života. 

Negativistička ličnost: aktivno-ambivalentna duševna konstitucija 

Klinička slika: Govorimo o negativističkoj ličnosti. Ovo je, sigurno, najčešća patologija 
svagdanjega života, vjerojatno zbog toga što je u pozadini nedosljedni roditeljski odgoj. A 
nedosljednosti ima i u najidealnijim obiteljima. Prvi dojam što ga imamo o ovoj ličnosti jest taj da 
joj ništa nije dobro, ništa nije pravo. To nas smeta. Uvijek se nelagodno osjećamo pred ljudima koji 
uvijek rade suprotno od očekivanja ili od onoga što iziskuje situacija. Jedan od važnih momenata za 
nonnalan ljudski suživot jest predviđenost ponašanja. 

O većini ljudi unaprijed znamo kako će se ponašati, kako će reagirati u određenoj situaciji. 
Kod negativističke ličnosti upravo to ne znamo. On je neproračunljiv, nepredvidljiv, nepouzdan. 
Stoga nije ugodno živjeti s takvom osobom. 

Dvije su glavne značajke negativističke ličnosti: aktivnost i ambivalentnost. Izvana se to 
očituje kao nemir. U njoj se izmjenjuju suprotna raspoloženja bez predviđenih rokova. Kritizira, 
mrmlja, svađa se, napada. Agresivne su eksplozije česte, iznenadne i snažne toliko da iznenade i 
samu osobu. Naglo, gotovo bez prijelaza zatim upada u suprotno raspoloženje: osjeća krivnju, 
postaje neraspoložena, čini veliku pokoru. Naravno, ni to ne potraje dugo, neka beznačajna okolnost 
opet je baca u drugu krajnost, ponovo bjesni. I tako se to ponavlja kroz čitav život. 

Čuvstveni svijet negativističke osobe već smo ocrtali: razdražljivost, ćudljivost, napetost, 
eksplozije. Ambivalentnost se očituje i u mišljenju: zastupa nespojive ideje i nedosljedno se drži 
svojih stavova. Ima dosta negativan pojam o sebi: nezadovoljna sobom, smatra daje nitko ne 
shvaća, razočarana sobom, sebe smatra promašajem. U međuljudskim odnosima je neugodna, 
kolebljiva, nestrpljiva, u svojim postupcima neproračunljiva. 

Psihodinamizam: Kakav psihodinamizam stoji iza negativističke duševne konstitucije? 
Općenito možemo reći da je negativizam uvijek znak obrane. Od čega se brani negativistička 
ličnost? Vjerojatno od toga što upravo sama predstavlja po svojoj ličnosti: od neproračunljivosti i 
nepouzdanosti. Naime, ako rekonstruiramo duševni razvoj ove ličnosti, klinička analiza uvijek stiže 
do jedne točke koja se nalazi u obitelji u kojoj je bilo teško pouzdavati se u »značajne druge« tj. u 
roditelje. Konkretno, roditelji su postupali prema djetetu nedosljedno: iskazivali su velike ljubavi i 
nježnosti, da bi ga u drugom trenutku, za isto ponašanje kažnjavali ili mu dali na znanje da nema 
nikakve nutarnje vrijednosti i ničime ne zaslužuje njihovu ljubav. 

Ilije sama obitelj nosila u sebi znakove nutarnjega raspadanja. Jedan klinički slučaj je otkrio 
upravo taj moment: otac je stalno davao djetetu poruke da je ono krivo što je taj brak uopće sklopio 
- dijete je bilo plod predbračne veze, pa su se roditelji uzeli »zbog djeteta«. Stoga je otac kćerkicu 
smatrao krivom za svaku svoju nesreću u braku. Ovakvo dijete, naravno, nikada neće moći 
prihvatiti osnovni uvjet međuljudskih odnosa, tj. da su drugi pouzdani i proračunljivi, a ono je 
željeno pa se može pouzdati u ljubav drugih. 

Negativist živi u stalnome konfliktu istodobnog privlačenja i odbijanja. S jedne strane, ima 
potrebu za drugim, za pouzdanom ljubavlju, a s druge, nema povjerenja u ljude i boji se za svoj 
identitet. Zbog toga napada. Osim toga, raspolaže slabim mehani z mom kontrole. Čuvstva živi 
površinski, stoga su mu osjećaji lako ranjivi. 

Duhovni život: Ova struktura ličnosti imat će svoj odjek i u duhovnome životu osobe. 
Religioznost joj karakteriziraju dvije crte: opravdanje za vlastitu pravovjernost i osjećaj krivnje. 
Osjeća izrazitu potrebu da opravdava sebe, a čini to napadanjem, polemikom, ponižavanjem drugih. 
U drugima uvijek pronalazi krivovjerje, nikada u sebi. No nakon ovakvih agresivnih epizoda mora 
se ispovjediti, čini strogu pokoru, kuša živjeti životom strogog asketa, ali u tome uspijeva samo 
kratko vrijeme. 

Ovdje bih se htio zaustaviti na čestom problemu što ga susreću svećenici. Negativistička je 
ličnost tip koji najčešće susrećemo u ispovjedaonici, ali za koji smatramo da od toga ima najmanju 
korist, jer unaprijed znamo da se neće popraviti. Tek što je izmolio pokoru, već eksplodira, napada. 
Pa čemu onda ispovijed ako se čovjek ne mijenja, ne popravlja? Mislim da je to površan i 
neispravan sud. Možda premalo mislimo na to da, ako tom čovjeku oduzmemo ovaj put rasterećenja 
od osjećaja krivnje, njegova bi se, naime ličnost mogla potpuno dezintegrirati. Jer ispovijed, i 
općenito djelovanje sakramenata ne smije se shvatiti samo u vidu neposredne promjene nego i u 
vidu trajne osobne potrebe. Ako se jedan čovjek godinama vraća s istim problemima, istim 
grijesima i teškoćama, već sama okolnost da se uvijek nanovo vraća može imati golemu važnost za 
njega: na taj način on svoju ličnost čuva od dubljeg i tragičnijeg raspada. Ako ide tim putem, može 
postati i svetac. 

Dokaz je za to, sv. Jeronim je svetac aktivno-ambivalentne duševne konstitucije. Da je 
Jeronim bio neugodan za svoju okolinu, to pokazuju svi, pa i najoduševljeniji njegovi životopisci. 
Neki mu zbog toga osporavaju čak i pravo na svetost. Jeronim je, po nekima, bio tipičan 
negativista: napadao je sve i svakoga, bio je eksplozivan, neproračunljiv. Prelistajmo njegov 
životopis s tog gledišta. 

Rodio se god. 347. u Stridonu. Sposobno, ali teško odgojivo dijete; nedescipliniran i prilično 
hvalisav učenik; ima oštru inteligenciju i izvanredno pamćenje. Preosjetljiv je, sumnjičav i sklon 
ljubomori. Ambivalentna konstitucija dolazi do izražaja već za studentskih dana. U njemu nastaje 
borba oko izbora studija, da li da izabere profan studij ili proučavanje svetih knjiga? Sam o tome 
piše ovako: »Kad čitam proroke, moram sebi reći: kako su nezgrapni ovi govori i kako šlampavo 
izrađeni! I budući da sam probdio jednu noć u bdijenju i molitvi, vratio sam se Vergiliju, Ciceronu i 
Platonu.« 

Potresan opis svojega nutarnjeg nemira ostavio nam je sam Jeronim u svojim uspomenama: »Kad 
sam se smjestio u pustinji, u tome beskrajnom prostoru koji gori od žege i samo pustinjacima pruža 
jadno skrovište, koliko sam puta vidio pred sobom Rim, sebe na rimskim ulicama, usred rimskih 
naslada i radosti. Vidio sam sebe među djevojkama koje plešu. Lice mi se osušilo od posta, a moje 
smrznuto tijelo ipak je gorjelo od sjetilne strasti. Još se sada sjećam toga. Došao sam dotle da sam 
danju i noću divljao i urlao. Udarao sam se u prsa bez prestanka. Ćelija me je plašila, kao da zna 
moje muke i zle misli. Pun bijesa i mržnje na sebe išao sam sve dublje u pustinju.« Gotovo bismo 
rekli: školski primjer negativnog pojma o sebi. 

Eksplozivna narav i česte besmislene kritike dovele su Jeronima dotle da je ostao bez 
ijednoga prijatelja. Svojim pogrešnim postupcima pokvario je i najbolji početak. Zbog svoje žestine 
i sklonosti svađama imao je mnogo neprijatelja. Bio je poznat po svojemu sarkazmu i ironiji. 
Žalosno je i potresno čitati povijest raspada njegova prijateljstva s Rufinom kojeg je tako ružno 
ožigosao zbog navodne hereze da taj nikada nije uspio zaboraviti tu ranu. Slučaj je potresao i samog 
Augustina, tako daje, imajući pred očima ovaj slučaj, zapisao gorku istinu: »U kojem prijatelju da 
čovjek ne vidi potencijalnog neprijatelja ako je i jedno takvo prijateljstvo, kao što je bilo između 
Jeronima i Rufina, tako jadno završilo?« 

Njegova nam ga pisma odaju kao čovjeka koji je bio strogi asket, duhovni vođa čvrste ruke, 
ali koji istodobno zna biti nježan i gorko plakati. Do kraja života zadržao je stil strogog asketskoga 
života, ali i upravo bolesnu razdražljivost i osjetljivost. U polemikama je znao užasno poniziti 
čovjeka. Jeronim je ipak postao svetac. Htjeli bismo na kraju saznati tajnu: kako mu je to uspjelo? 
Dva su činitelja to omogućila. Jedan je stvorio sam Jeronim: znao je na jedinstven način priznati 
svoje slabosti. Postala je glasovita njegova rečenica: »Oprosti mi, Gospodine, jer sam Dalmatinac!« 
Bio je svjestan svoje naravi, ali je u njoj pronašao osnove za dominantnu krepost: poniznost. 
Podnesene su ga patnje pročistile, a Božja je milost dodala sve ostalo - to je onaj drugi, sve i 
svakoga preobražavajući božanski činitelj. 

Razmisli! Koliko sam svjestan raznih utjecaja na mene u mojoj osobnoj povijesti? Koje 
zapreke najbolnije osjećam na tom putu? Prepoznajem li pedagogiju božje milosti koja me odgaja 

uz sva moja uvjetovanja? Usprkos svega gajim li želju i uvjerenje da uz pomoć Božje milosti mogu 
duhovno rasti i sazrijevati? 


ŠETI DIO: ZAUSTAVLJANJE I ODUSTAJANJE OD PUTA DUHOVNOGA RASTA 

Kada se čovjek nakon početnih oduševljenja za vjeru uz pomoć Božje milosti trudi usvojiti 
temeljene prakse života vjere, očisti svoju dušu od težih grijeha, ispravljati kriva uvjerenja i slike o 
sebi, Bogu, duhovnome životu redovito nailazi na poteškoće i zapreke na tom putu. One su u 
razmjeru s brojem, težinom i posljedicama grijeha koje je učinio u svom prošlom životu, manjom ili 
većom ljudskom zrelošću, te je često napastovan da se zaustavi i odustane od puta duhovnoga rasta. 
A neki se vrate i na prijašnji život u stanju teškoga grijeha i napuste praksu vjere, neki nastave 
praksu vjere ali žive trajno u teškim moralnim kompromisima i grijesima. Ova dinamika duhovnoga 
pada može ići sve dublje i dublje pa i do potpunog otvrdnuća za život u Božjoj milosti. Novi zavjet 
na više mjesta govori o ovim otpadnicima od vjere. Donosimo svjedočanstvo sv. Petra o tim 
neautentičnim vjernicima koji su pretendirali da budu učitelji i drugima: 

„Oni smatraju uživanjem prolazno veselje. Oni su prljavci i nakaze kad se provode u svojim 
nasladama i goste s vama. Njihove su oči pune bludnice i nezasitne grijeha. Oni mame nepostojane 
ljude; srce im je ogrezlo u lakomstvu. Prokletnici! Ostavili su pravi put i zastranili... Ti su ljudi 
izvori bez vode, magle koje tjera vihor. Za njih se čuva najtamniji mrak. Oni govore bahate i prazne 
riječi; mame tjelesnim požudama i razvratima one koji su tek odbjegnuli od onih što žive u zabludi. 
Obećavaju im slobodu, premda su sami robovi propasti. Jer, što koga nadvlada, to ga čini robom. 

Ako su, naime, oni koji su spoznajom Gospodina i Spasitelja, Isusa Krista, odbjegnuli od 
prljavština svijeta pa se zapletu njima i one ih nadvladaju, njihovo je posljednje stanje gore od 
prijašnjega. Njima bi uistinu bolje bilo da uopće nisu spoznali puta pravednosti, nego da, pošto su 
ga spoznali, okrenu leda svetoj zapovijedi koja im je bila predana. Na njima se obistinjuje što kaže 
istinita poslovica: »Pas se vraća svojoj bljuvotini« i Okupana svinja valjanju u blatu.“ (2 Pt 2,13- 
22 ) 


6.1. Mlakost i postupni put gubitka ljubavi 

Duša u dinamici duhovnog rasta na putu čišćenja iskustveno spoznaje u sebi prisutnost zlih 
sklonosti, grijeha u koje pada, loših navika, vlastite duhovne slabosti zbog posljedica prije učinjenih 
grijeha, kao i potrebe da se suoči s napastima povezanima s kušnjama svakodnevnoga života. A sve 
to vodi dušu u iskustvo i uvjerenje da duhovni život ima obilježja trajne i svakodnevne borbe te 
shvaća da stanja utjehe koje je Bog davao ili daje nisu stalna, tj. nisu redovito stanje duhovnog 
života. Naprotiv, duša postaje svjesna da se borba i napor neće smanjiti nego povećati, i da to treba 
prihvatiti u povjerenju. Jer paradoksalno, usprkos svemu, ostaje nutarnji mir u dubini duha koji Bog 
daje kao čistu duhovnu utjehu kad u duši nema teškoga grijeha. Utjeha duha ostaje iako se u 
osjećajima često mogu kušati suprotne stvari mučnine, žalosti i napor. 

Na ovom stupnju duhovnog života jako je važno da duša razluči razliku između suhoće i 
mlakosti jer je to može silno uznemirivati i stvarati joj nepotrebne poteškoće. Mlakost i suhoća su u 
samoj biti različite, iako je mlakost redovito popraćena suhoćama. Kada duša nema postojane želje i 
volje za duhovnim napretkom, kad odustaje od duhovne borbe i napora tražeći lagodu protivnu 
duhu Evanđelja, duša pada u mlakost. Tada osoba nemamo obavlja svoje pobožne vježbe i olako ih 
preskače ili je duhovno lijena te ih izbjegava, izbjegava sve što je zahtjevno, što je stoji napora i 
žrtve. Duša u tom stanju redovito kuša i duhovnu suhoću, ali ona je za to sama odgovorna zbog 
vlastite mlakosti. Autentična duhovna suhoća je u biti smanjivanje ili potpuna lišenost kušanja 
Božje utjehe u osjećajima. Duša i dalje žarko želi duhovno napredovati, žalosti se ako misli da 
duhovno nazaduje, imao odlučnu volju i trudi se u pobožnim vježbama, iako u tome ne uspijeva 
kako bi htjela. Usprkos svemu, duboki mir u duhu ostaje u njoj, a ona sama često misli na Boga, ne 

odbacuje poteškoće na koje nailazi nego ih prikazuje Bogu kao molitvu, ili umjesto vlastite molitve, 
za koju misli daje dobro ne obavlja, te daje zbog toga u suhoćama. 

Nakon stanovita vremena revnosti, osobe se zamore u duhovnom životu, počnu popuštati i 
postoji opasnost od raznih zastranjenja i slabosti, a najčešće se pada u duhovnu mlakost.' 72 Riječ 
"mlakost" dolazi iz sv. Pisma. Sv. Ivan u Otkrivenju priopćuje Isusove riječi nadstojniku Crkve u 
Laodiceji: "Znam tvoja djela: nisi ni studen ni vruć. O da si studen ili vruć! Ah jer si mlak, ni vruć 
ni studen, izbacit ću te iz usta svojih. Govoriš: 'Bogat sam, obogatih se, ništa više mi ne treba!’ A ne 
znaš da si nevolja i bijeda, i ubog i slijep i gol" (Otk 3, 15-17). 

Duša još ne pada u smrtni grijesima ali je u velikoj opasnosti da i to učini. U čemu se očituje 
mlakost? U trajnom odbijanju duše da se svlada: danima i godinama ne svladava se u nekoj stvari 
ili u čitavom obzorju duhovnog nastojanja, više se ne trudi: u oholom, uznositom, taštom primanju 
bilo koje neugode; ništa je ne smije pogoditi; napušta revnost i postaje lijena, brzo pada u 
malodušje kad doživi neuspjeh; sve što podužim (molitva i rad) osrednje je vrijednosti, banalno, 
dosadno, bez radosti. 

Prava mlakost jest duhovno popuštanje i spuštanje, sklizanje sve niže i sve dublje, općenito 
mlohavost i klonulost; skleroza duhovnoga života, čime duhovni život pada u sigurnu propast. To je 
navika, stanje posve promišljenog lakog grijeha. Duša se nalazi u proturječju s težnjom za 
savršenošću. Tri su vrste lakih grijeha: nesvojevoljni (očituju nesavršenost karaktera), svojevoljni 
(događaju se kad ih se želim osloboditi); iz navike (znam za njih, ali ih ne otklanjam, jer ne želim 
promijeniti stav), primjerice:antipatije i simpatije na koje sam navezan, popuštanje erotskom 
osjećaju, seksualnoj znatiželji (da se nešto takvo vidi, osjeti, pročita, o tome porazgovori...); 
neodgovornost u dužnostima; zanemarivanje molitve, mise, ispovijedi ih se sve to obavlja rutinski. 

Koji su učinci mlakosti? Duhovni pisci ih navode pet. Prvi, ljubav, teološka krepost, temelj, 
bitnost i cilj svega duhovnog nastojanja i svih ostalih kreposti nije još mrtva, ali je oslabljena: duša 
boluje, vene. To je duh zaborava na Boga, teško zanemarivanje poticaja Duha Svetoga i 
prekoravanja savjesti. Pomalo se duša sprijateljuje s mišlju na težak grijeh, koji se ne čini više tako 
težak. Izmišlja sva moguća opravdanja psihološka, sociološka, zdravstvena, kritizira nauk i autoritet 
Objave i Crkve, s namjerom da se opravda. I tako malo-pomalo jednoga dana iz navike lakog 
grijeha kliznem u smrtni grijeh. Dakako, time sam i svoje opredjeljenje iz dobra prebacio u domenu 
zla: znači, odlučio sam se protiv Boga. 

Drugi, Božje prijateljstvo ne prestaje odmah, ali ono vrlo malo ih ništa ne znači duši. 
Svidjeti se Bogu nema za nju više nikakva sadržaja. Duša Božje prijateljstvo nije sasvim odbacila, 
ali ide svojim putovima, ne traži i ne slijedi volju Božju, ne obazire se na tisuću stvari koje bi revnu 
dušu davno alarmirale. Božja riječ dolazi do svoga ostvarenja: "Izbacit ću te iz usta svojih". Teška 
riječ! Bog se prema takvoj duši drži kao "rezervirano". Sad je jasno zašto okus Boga postaje bljutav, 
gorak, zašto se poput Adama i Eve se želi sakriti od Boga, zašto bježim u alibi - u tisuću svojih 
nevrijednih zaposlenja i nemam vremena sastati se s Njime. 

Treći; molitva postaje sve teža. Duša se tuži se na suhoću, na mrskost u molitvi, a ne vidi da 
ona sama Boga napustila, da sve čini da joj se Bog više ne javlja. U molitvi nema više napretka, 
nema nastojanja nema ni radosti ni utjehe. Još se nekako zadovoljava minimum minimuma, ali i to 
zapušta. Više se u molitvi ne susreće s Bogom ni u Bogu sa svojom bijedom, više se ne ispituje 
savjest pred Bogom, sve obavlja mehanički. Ostaje još samo prividnost vjerničke prakse. 
Pobožnosti više nema. Svete su želje iščezle. Tješim se da konačno mora postati "zreo kršćanin" i 
ne davati pozornosti na male stvari. 

Četvrti. Manjak radosti i nutarnjeg mira. Zašto su mnogi katolici tako malo radosni, obilaze 
okolo tužna lica s gorkim riječima? Nisu se dali ni Bogu ni svijetu. Bogu, jer za nj više nemaju ni 
zanimanja ni okusa. Ne svijetu, jer, tobože, oni su ipak Kristovi. I tako se vuku ovim svijetom, s 
kojim vrlo potajno sklapaju mnoge sveze, kao teški bolesnici. Nikada više nisu zadovoljni, nikada 
radosni, nikada sretni, a iz usta im izlaze lavine kritika na sve i svakoga, a najviše na crkveni 


272 Virgilio di s. Alberto, La tiepidezza, u u Rivist di vita spirituale I, 1949, str. 43-71. 

autoritet, koji ne razumije, koji je zastario, koji će potpuno upropastiti Kristovu Crkvu i ono malo 
ljudi što ih još ima do kraja istjerati i potjerati u sekte, u te prijevarne nove religiozne pokrete. 

Peti, teška duhovna kriza je zadnji i najstrašniji učinak mlakosti. Svjetlost koju ne upravlja i 
ne podupire milost gasi se. Posljedica je da u tami više ne poznajem svoje stanje. Ne vidim ni jedan 
znak teške nevjere, smrtnoga grijeha ne vidi, pa se tješim nekim svojim vanjskim djelima: gleda 
svoju aktivnost, uspjehe, ugled, službu, dobre planove. Zapravo svime se time još više potvrđuje i 
uzdiže, oholi. Eto: "Ti govoriš: 'Bogat sam, obogatih se ništa mi ne treba. A ne znaš da si nevolja i 
bijeda, i ubog i slijep, i gol." Takva zaslijepljenost pred svojom stvarnom situacijom priječi dušu da 
hitno pribjegnem nužnomu duhovnom liječenju. Ne vidi bolest i ne traži lijeka, a taj je obratiti se 
ako ne želi sasvim propasti. 

Koji su uzroci mlakosti? Prije svega utjecaj mlakog čovjeka koji kao slatki prijatelj 
"podučava" kakav trebam biti. Opći mentalitet koji ne pogoduje duhovnom životu: ne smiješ biti 
zastario, nego progresivan: danas je sve drukčije nego prije, a ti si inteligentan i treba da se uključiš, 
ne ćeš valjda još postati skrupulozan: dobro znaš da su strukture promijenile. Kako su i danas 
vjernici i svećenici drukčiji i u odijelu i u ponašanju, otvoreniji nego nekad, idu ukorak sa svijetom, 
zato su mladima i simpatičniji. Kod laika je nerijetko napast da si stvaraju vlastite norme ponašanja, 
osobito na području erosa i spolnosti, predbračnog i bračnog morala. Kod posvećenih osoba neki 
novi način (pa i netočan) shvaćanja zavjeta, preveliki aktivizam, putovanja, razna olakšanja. Kod 
nekih karaktera može biti i sklonost pesimizmu, melankoliji: i najmanji neuspjeh potpuno ih obara. 
A svojevoljna odricanja - post, druga odreknuća ne dolaze u obzir, ali za razne i sumnjive 
televizijske programe, pa bilo i usred noći nalazi se vremena. 

Ima li lijeka protiv mlakosti? Krist na usta Ivana evanđelista kaže: "Savjetujem ti: kupi od 
mene zlata u vatri žežena da se obogatiš i bijele haljine da odjeneš da se ne vidi tvoja sramotna 
golotinja: i pomasti da oči pomažeš i vidiš Ja korim i odgajam one koje ljubim. Revan budi i obrati 
se! Evo, na vratima stojim i kucam: posluša li tko glas moj i otvori mi vrata, unići ću k njemu i 
večerati s njim i on sa mnom" (Otk 3,18-20). 

Stoga treba ozbiljno promisliti o svojem obraćenju, o svojim možda rutinskim ispovijedima, 
o dnevnom redu koji mi može mnogo poslužiti ako sam mu vjeran. Kad je redovnica, sestra sv. 
Tome Akvinskog, upitala svoga učenog brata: "Reci mi, kako se postaje svet?", ovaj je odgovorio: 
"Sestro, treba htjeti i svaki dan započeti kao prvi put!" 

Svetačka tradicija opisuje taj put gubitka ljubavi. Sv. Franjo Saleški uči: „Kako se ostavlja 
božanska ljubav za volju ljubavi prema stvorovima? Ta nesreća da ostavimo Boga za volju stvorova 
događa se ovako. Mi ne ljubimo Boga bez prekida. U ovome smrtnom životu ljubav stanuje u nama 
na način jednostavnoga habitusa, kojim se mi, kako su filozofi istakli, služimo, kada nam se sviđa, a 
nikada se ne služimo protiv naše volje. Kada se dakle mi ne služimo ljubavlju koja je u nama, tj. 
kada mi ne upotrebljavamo naš duh za vježbe svete ljubavi, nego ga držimo zabavljena nekim 
drugim poslom ili, kako je on sam po sebi lijen, ostaje nezaposlen i neiskorišten, tako da ga tada 
lako gane neki drugi predmet koji je zao i da ga potom prevari neka napast. 

Habitus (stanje) ljubavi je svakako na dnu naše duše i on ispunja svoju službu potičući nas, 
da odbacimo zla prišaptavanja. Ali on nas ne tjera, ne sili i ne vuče na čin otpora, osim kada i mi 
sami sudjelujemo s njim, kako je to i kod svih drugih habitusa. Habitus ljubavi uvijek nam ostavlja 
našu slobodu. I zato često dolazi do toga, daje neki zao predmet već davno prije položio svoje čari 
u naše srce i da se mi pretjeranim užitkom priljubljujemo uza nj i kada taj užitak još ponaraste, 
teško nam je otrgnuti se od njega. I kao ono trnje, o kojemu govori naš Spasitelj, (usp. Mt 13,22), 
on na kraju uguši sjeme milosti i nebeske ljubavi. 

Tako se dogodilo našoj prvoj majci Evi. Njezina je propast počela zabavom kada se ona 
počela svojski razgovarati sa zmijom. Potom joj se još više svidjelo, kada je čula govoriti o tome, da 
će se njezino znanje povećati i da će ugledati svu ljepotu zabranjenoga ploda. Užitak je sve više i 
više jačao koliko se više ona razgovarala i tako zabavljala, a zabava je dobivala svoju hranu od 
užitka. I na kraju Eva se našla toliko' uvučena i toliko obvezana, da se odlučila na pristanak i daje 
počinila onaj nesretni grijeh i da je konačno navukla na nj i svojega muža Adama. 

Ponekada gledamo golubove, kako ih je obuzela taština i kako se kočopere u zraku, sada 
lebdeći, sada praveći umjetničke spirale, diveći se šarolikost; svojega perja. Uto se strovale na njih 
kopči ili sokoli, koji su upravo u to vrijeme njihova razmetanja počeli vrebati na njih, zgrabe ih 
svojim pandžama i odnesu. Ne bi golubovi to nikada doživjeli, da su letjeli, kako treba, svojim 
ravnim letom, jer oni imaju brža krila od grabežljivih ptica. 

Ne! Moj Teotime, kada se mi ne bismo zabavljali taštim i ništavnim užicima, pogotovo kada 
ne bismo uživali u vlastitom sebeljublju, nego bismo se, kada već jednom posjedujemo ljubav, 
brinuli samo za to, da letimo ravno onamo kamo nas ona nosi, nikada nas ne bi ulovile ni prevarile 
ni tuđe priče, ni naše napasti. Ali mi se radije vladamo kao oni tašti golubovi, bivamo zavedeni i 
prevareni od našega vlastitoga samopouzdanja, mislimo samo na same sebe previše se cijeneći i 
poštujući, svoje duše previše zadržavamo među stvorovima i tako se odjednom nađemo prevareni u 
pandžama naših neprijatelja, koji nas ščepaju i proždru. 

Bog neće spriječiti, da mi ne bismo bili napadani od napasti. On želi, da se mi odupremo i da 
se naša ljubav izvježba i ojača, da u borbi odnese pobjedu, a pobjedom da stekne slavu. Ali mi smo 
na neki način skloni naslađivati se u napasti. To potječe od osobine naše naravi, koja toliko ljubi 
dobro, daje mami sve ono, što izgleda kao dobro. A takve je vrste uvijek sve ono, što nam napast 
nudi kao cilj. Jer kako nas uči Sv. Pismo ona nam nudi ili ono, što je u očima svijeta časno dobro, 
da nas time izazove na oholost svjetovnoga života ili nam opet nudi dobro, koje razveseljuje naša 
sjetila, da nas odvuče u tjelesnu pohotljivost ili nam napokon nudi dobro, koje nam služi da se 
obogatimo, da nas podbode na pohotljivost i lakomost očiju. 

Kada bismo mi čuvali svoju vjeru, koja znade razlikovati između pravih dobara, koja treba 
tražiti i hvatati i lažnih, koja treba odbaciti, kada bismo bili živo usredotočeni na dužnost na koju 
nas potiče vjera ona bi tada svakako držala sigurnu stražu ljubavi i odmah bi je upozorila na zlo 
koje se približuje srcu pod izlikom dobra i ljubav bi ga odmah odbila. Ali jer mi obično puštamo 
našu vjeru ili da spava ili da nije toliko pažljiva koliko je potrebno za očuvanje naše ljubavi, stoga 
se događa, da nas napast često prevari. Ona zavede naša sjetila, a naša sjetila potiču niži dio naše 
duše na pobunu. Uslijed toga mnogo puta dolazi do toga, da viši dio razuma ustupa nasrtaju pobune 
i počinjajući grijeh, on izgubi ljubav. 

Tim putem je tekla pobuna, koju je vjerolomni Absalom podigao protiv svojega dobroga oca 
Davida. On je Izraelcima preporučio na oko dobre prijedloge i siromašni Izraelci su ih prihvatili, 
jer je njihova razboritost bila uspavana i obamrla. Zatim ih je on tako dugo podbadao, dok nije sve 
skupa sveo na jednu jedinu pobunu. David je morao plačući napustiti Jeruzalem sa svima svojim 
vjernim prijateljima, ne ostavljajući u gradu nijednoga uglednog čovjeka, osim Sadoka i Abijatara, 
koji su bili svećenici Vječnoga, s njihovom djecom. Sadok je bio vidjelac, to jest prorok. 

Točno tako, dragi moj Teotime, sebeljublje zatekavši našu vjeru uspavanu i nepažljivu, nudi 
nam tašta i varava dobra. Zavodi naša sjetila zatim maštu i druge sposobnosti naše duše i na taj 
način sili našu slobodnu volju, da ih ona povede u potpunu pobunu protiv svete Božje ljubavi. Ona 
tada, kao drugi David, sa svojom pratnjom odlazi iz našega srca, tj. sa svima darovima Duha 
Svetoga i sa svima drugim nebeskim krepostima, koje su nerastavljive pratilice ljubavi, ako nisu 
njezina svojstva i njezine sposobnosti. Poslije toga ne ostaje više u Jeruzalemu naše duše nijedna 
druga krepost od značenja, osim »Sadoka Vidovnjaka«, tj. dara vjere, koji nam ostavlja mogućnost 
da gledamo kako vječne istine tako i njihovo djelovanje. Ostaje još i Abijatar, tj. dar nade zajedno 
sa svojom djelatnošću. Ali ijedan i drugi ostaju u dubokoj žalosti čuvajući u nama zavjetni kovčeg, 
tj. naslov i svojstvo kršćanina, bogatstvo koje smo stekli po sakramentu krsta. 

Jao! Teotime, kako jadan prizor za anđele mira, kada moraju gledati, kako iz naših grešnih 
duša odlazi Duh Sveti i njegova ljubav! Oh, ja sam siguran, da bi oni, kada bi mogli, plakati, bez 
kraja ronili suze i tužnim glasom oplakivali našu nesreću. Oni bi pjevali tužaljku koju je zapjevao 
Jeremija, kada je sam sjedio na pragu opustošena hrama u Jeruzalemu i kada je u vrijeme Sedekije 
promatrao ruševine Jeruzalema: 

Sveta ljubav se gubi u tren oka. Ljubav Božja, koja nas vodi sve do prezira nas samih, stvara 
od nas građane nebeskoga Jeruzalema. Sebeljublje, koje nas tjera sve do prezira Boga, čini nas 
robovima paklenoga Babilona. 

Dakako do prezira Boga mi idemo malo po malo. Ali čim stignemo do njega, taj tren se 
sveta ljubav odjeljuje od nas ili još točnije rečeno ona potpuno umire. 

Da! Moj Teotime, jer u tome preziru Boga sastoji se smrtni grijeh i jedan jedini smrtni grijeh tjera 
ljubav iz duše, jer on kida vezu i sjedinjenje ljubavi s Bogom, koja je poslušnost i pokoravanje volji 
Božjoj. 

Kao što ljudsko srce ne može živjeti kada se razdijeli ili raskomada, tako ni ljubav, koja je 
srce duše i duša srca, ne može nikada biti ranjena, a da nije odmah i ubijena. Slično se govori za 
bisere. Rođeni od nebeske rose, uginu, čim samo jedna jedina kap morske vode ude u njihovu 
ljusku. 

Naša duša ne izlazi iz svojega tijela malo po malo, nego ujedan tren. To je onaj tren, kada 
nevoljkost tijela postane tako velika, da ne može više vršiti djela života. Na isti način, onaj tren, 
kada srce zbog svojih strasti postane toliko poremećeno, da ljubav više u njemu ne može vladati, 
ona ga napušta i odlazi, jer ona je toliko veledušna, da ne može prestati vladati, a da ujedno ne 
prestane i postojati. 

Navike koje mi stičemo samim svojim ljudskim djelima ne ugibaju odmah od jednoga 
jedinoga čina, koji im je oprečan. Ta, nitko neće tvrditi, daje dotična osoba neumjerena samo radi 
toga, jer je počinila jedan čin neumjerenosti, kao što neće tvrditi ni da neki slikar nije dobar majstor 
radi toga, jer je jedanput promašio u svojoj umjetnosti. Sve nam te navike dolaze ponavljanjem i 
utjecajem mnogih čina. Isto tako mi ćemo te navike izgubiti prekinemo li dugo vremena vršiti čine 
kojima smo ih stekli ili počinimo li mnoštvo njima oprečnih čina. 

Ljubav, međutim, moj Teotime, koju Duh Sveti u jedan tren izlije u naše srce, kada se u 
nama nađu svi uvjeti koji se traže za to ulijevanje, isto tako ujedan tren se oduzima od nas, čim 
odvratimo našu volju od poslušnosti, koju dugujemo Bogu, čim pristanemo na pobunu i 
vjerolomstvo, na koje nas potiče napast. 

Istina je, da se ljubav povećava rastući od stupnja do stupnja, od savršenosti do savršenosti, 
već prema tome, koliko joj mi dajemo mjesta našim činima ili našim primanjem svetih sakramenata. 
Usprkos tome ona se ne umanjuje smanjenjem svoje savršenosti. Nikada se od nje ne gubi nijedan 
jedini djelić, a da se ona cijela ne izgubi. 

U tome je ona slična remekdjelu među starim umjetnicima toliko slavnoga Fidije. 
Pripovijeda se, da je taj veliki kipar isklesao u Ateni kip Minerve, sav iz slonove kosti. Kip je bio 
visok dvadeset i šest lakata. Na njegovu štitu on je iscizelirao bitke Amazonki s divovima i na kraju 
s neizrecivom umjetnošću on je urezao svoje vlastito lice tako, da, kako je rekao Aristotel, nije se 
mogao otkinuti ni jedan trun njegove slike, a da odmah i cijeli kip ne bude pokvaren. Taj je kip 
dakle bio tako savršen sastavljanjem jednoga dijela s drugim, a ipak unatoč tome on bi bio ujedan 
tren propao, kada bi mu se bila oduzela jedna najmanja čestica umjetnikova lica. 

Tako isto, moj Teotime, i Duh Sveti ulije ljubav u dušu, daje joj da ona raste dodavajući 
stupanj po stupanj, dodavajući jednu savršenost ljubavi drugoj. Ipak, odluka više ljubiti volju Božju 
nego sve druge stvari bitni je dio svete ljubavi. I u tome dijelu utisnuta je slika vječne ljubavi, tj. 
Duh Sveti. Radi toga nemoguće je oduzeti makar samo i najmanji dio, a da odmah sva ljubav ne 
propadne. 

Ta odluka, da ljubimo Boga više od svih drugih stvari drago je dijete ljubavi. Pa kada već 
Agara, koja je bila Egipćanka, gledajući svojega sina u smrtnoj opasnosti, nije imala hrabrosti, da 
ostane uza nj nego ga je radije ostavila govoreći: »Ne mogu vidjeti, da to dijete umire«, (Post 
21.16), kakvo je tada čudo, ako ljubav kćerka nebeske dobrote i blagosti, ne može gledati, kako 
umire njezino dijete, tj. odluka: nikada uvrijediti Boga? 

Čim se naša slobodna volja odluči da pristane na grijeh, nanoseći odmah, taj isti čas, time 
svojim pristankom smrt toj svetoj odluci, ljubav umire zajedno s njom i u svojemu posljednjem 
dahu kaže: »Ne! Ja ne ću nikada gledati, kako umire to dijete!« 

Ukratko, Teotime moj, dragi kamen, koji se zove »prassius«, gubi svoj sjaj, čim se blizu 
njega nađe koji mu drago otrov. Tako i naša duša ujedan tren gubi svoj sjaj, svoju ljupkost i svoju 
ljepotu, koja se nalazi u svetoj ljubavi, čim uđe u nju i nastani se u njoj koji bilo koji smrtni grijeh. 
Jer za takav grijeh je napisano: »Duša koja sagriješi, umrijet će!« (Ezek 18,4). 

Jedino slobodna volja stvora je uzrok pomanjkanja i ohlađenja ljubavi. Bila bi bezbožna 
bezočnost silama naše volje pripisivati djela svete ljubavi, koja Duh Sveti čini u nama i s nama. 

Isto tako bi bila drska bezbožnost prebacivati pomanjkanje ljubavi, koje se nalazi u 
nezahvalnom čovjeku, na pomanjkanje nebeske pomoći i milosti. 

Naprotiv, Duh Sveti iznova i iznova viče, da naša propast dolazi od nas samih. Spasitelj je 
donio na svijet vatru svoje ljubavi i ne želi ništa drugo nego da ona zapali naša srca. Spasenje je 
pripravljeno naočigled svima narodima, svjetlo da rasvijetli pogane i da proslavi Izrael. Božanska 
dobrota želi, da nitko ne propadne, nego da svi dođu do spoznaje istine i da se svi spase. Spasitelj je 
došao na svijet, da svi budu posinjeni kao djeca. A mudrac vrlo jasno upozorava: »Nipošto ne reci: 
»Do Boga stoji!« 

Sveti Tridentski sabor nastoji da Božjom milošću svoj djeci Crkve utisne u pamet, da milost 
Božja nikada ne nedostaje onima, koji čine ono što mogu i mole za nebesku pomoć, da Bog nikada 
ne napušta one, koje je jedan puta opravdao, osim ako prije toga oni ne ostave njega. Prema tome 
ako oni ne otkažu milosti Božjoj, zadobit će slavu. Ukratko, dragi Teotime, Spasitelj je svjetlo, koje 
obasjava svakoga čovjeka, koji dolazi na ovaj svijet. (Iv 1,9) ... Evo, dragi moj Teotime, što ja time 
kanim reći! Svi su ljudi putnici u ovome zemaljskom životu. I gotovo svi smo mi dragovoljno 
zaspali u san nepravde i grijeha. A Bog, sunce pravde, na sve nas baca sasvim dovoljno, štoviše, 
obilno zrake svojih nadahnuća. On ugrijava naša srca svojim blagoslovima i dira svakoga čarima i 
dražestima svoje ljubavi. 

Sto dakle znači, da te čari tako malo njih oduševljavaju, a još manje njih vuku za sobom? 
Svakako, oni koji se oduševe, a poslije i pođu za njima, slijede nadahnuća, imaju mnogo razloga i 
prilike da se zbog toga vesele, ali ne i da slave pobjedničko slavlje. Neka se samo vesele, jer su 
posjednici velikoga dobra, ali neka se radi toga ne diče, jer to veliko dobro njima poklanja čista 
Božja dobrota prepuštajući njima da se koriste njezinim dobročinstvom, ali, u isto vrijeme, slavu 
ona pridržava samoj sebi. 

Oni naprotiv koji ostaju u snu grijeha, Bože moj, imaju mnogo razloga da uzdišu, nariču, 
plaču i žale, jer oni se nalaze u nesreći, koja je vrjednija sažaljenja nego ijedna druga nesreća, ali 
oni nemaju pravo jadikovati ni plakati ni nad čime drugim osim nad samima sobom, jer oni su sami 
prezreli, oni su štoviše odbacili svjetlo, tvrdoglavo i surovo se ponijeli prema njegovim čarima, oni 
su se tvrdokorno borili protiv njegovih nadahnuća. Samo svojoj zloći moraju pripisati vječno 
prokletstvo i sramotu, jer oni su sami tvorci svoje propasti, sami su začetnici svoje osude“. ( Teotim 
IV, 3-5) 

Razmisli! Kalalo je stanje moga duhovnoga života? Jesam li zadovoljan svojini duhovnim 
putem? Zalažem li se dovoljno? Gasne li kod mene želja za duhovnim rastom? Padam li u mlakost. 

6.2. Grešne želje, grešni užici i zle navike 

Najčešće prvi grijesi koji se događaju kod slabljenja i gubitka čistoće Božje ljubavi u srcu 
vjernika zbog mlakosti su nutarnji grijesi. To su oni grijesi koji se događaju u unutrašnjim duševnim 
moćima, u razumu i volji. To su grijesi koji se nigdje izvana ne zapažaju. Nutarnji grijesi imaju 
svoju dinamiku rasta koje ide od grešnih želja i grešne radosti do grešnog uživanja. Sve to u 
običnom govoru zovemo grešne misli, a ako se duša molitvom , pokorom, ispovijedima i 
odlučnošću za čistoću savjesti ne brani od pada u nutarnje grijehe u mislima brzo će padati i u čine 
i grijehe dijelom. 

Grešna želja je čin volje kojim čovjek promišljeno prvo pristaje nutarnje ili vanjske napasti a 
ona želi i učiniti zlo. Grešna želja može biti bezuvjetna ili uvjetna. Bezuvjetna je kad čovjek želi na 
svaki način učiniti zlo. Uvjetna je grešna želja kad čovjek pod stanovitim uvjetom želi učiniti neko 
zlo. 

Bezuvjetna grešna želja je onoliki grijeh koliko grijeh je sam predmet na koji se ona odnosi. 
Onaj tko bezuvjetno ili na svaki način želi ubiti čovjeka, počinio je u svojoj duši ubojstvo, a 
promišljeno i svojevoljno ubojstvo čovjeka je uvijek smrtni ili teški grijeh. Spasitelj Isus Krist je 

rekao: »A ja vam kažem da svaki koji promatra s požudom ženu, već je učinio s njom preljub u srcu 
svomu« (Mt 5,28). Makar grijeh nije djelom učinjen, ipak je teški grijeh već sama želja, jer se 
odnosi na teško zlo, na preljub. 

Želja učiniti zlo pod uvjetom, »da nije grijeh«, »kad bi bilo slobodno«, »kad bi bilo 
moguće«, »kad bi Bog dopustio«, može biti bez grijeha, ako je uvjet moguće ispuniti. Na prijem jeo 
bi meso u petak kad bi to bilo dopušteno. Zato želja jesti u petak meso, kad bi to bilo dopušteno, 
nije grešna želja. Opće je načelo katoličke tradicije glede ovih želja da što ne smiješ imati, to ne 
smiješ ni željeti, što ne bi ti htio da tebi drugi želi, to nemoj ni ti njemu željeti, a što želiš, da on tebi 
želi, to želi ti njemu. 

Kada duša pristaje na grešne želje već je u sebi učinila kompromis u savjesti ali ako iskreno 
ne trži Boga u čistoći ljubavi pada još dublje u svojoj nutrini u tamu. Pada u grešnu radost a to 
svojevoljno, još gore ako je promišljeno veselje nad učinjenim zlim činom. Svejedno je da li se 
raduješ nad zlim činom što si ga sam učinio, ili gaje učinio tko drugi. Radi se o zlu činu koji je već 
izvršen, a volji se sviđa taj čin i užitka koji iz njega proizlazi te ona duša to u volji odobrava. 
Između grešne želje i grešne radosti razlika je u tom što se grešna želja odnosi na zao čin koji će se 
tek u budućnosti dogoditi, a grešna se radost odnosi na zao čin koji je već gotov, učinjen, izvršen. 

Radovati se zlu koje je učinjeno, uvijek je grešan čin. Grijeh je velik ili malen prema tome 
da li je već učinjeno zlo bilo velik ili malen grijeh. U ove grijehe spada zlobno veselje nad tuđom 
nesrećom: kad se jedan učenik veseli neuspjehu svoga suučenika; kad se djevojke vesele što je 
njihovu vršnjakinju ostavio njezin zaručnik; kad se jedna obitelj veseli svađi, tučnjavi i bijedi druge 
obitelji... Sve zlobe i pakosti odaju nisku dušu i loš značaj kod zlobnika. 

Kada duša pada u nutarnje grijehe onda se događa i daljnja dinamika pad u sve dublju tamu, 
naime grešna želja je slobodni čin volje kojim čovjek pristaje na napasti ili želi zlo učiniti u 
budućnosti. Grešna radost je slobodni čin volje kojim se čovjek veseli nad zlom učinjenim u 
prošlosti. A onda redovito pada i u grešno uživanje, što je slobodni čin volje, kojim se čovjek 
naslađuje u zlu koje je sada nazočno u misli ili u mašti. Grešno uživanje je naslađivanje u zlu bez 
želje da čovjek to zlo učini u stvarnosti, ali volja ostaje vezana zlom i grijehom pa kad bi se 
poklopile izvanjske okolnost pristala bi na te čine. 

Iz plemenitih se misli rađaju lijepa i plemenita djela, a od grešnih se misli rađaju opaka i 
grešna djela. Zato treba budno i brižno čistiti dušu od grešnih misli, a naročito maštu od zlih i 
grešnih slika. 

Zbog izranjenosti naše ljudske naravi istočnim i osobnim grijesima duša je nužno izazivana 
na ovu nutarnju borbu, ali u njoj se događa nutarnja dinamika koja vodi ili putem duhovnoga rasta 
ili puteni pad u tamu ovisno o odlučnosti duše za Boga i čistoću savjesti i ljubavi. I sveci govore o 
ovim svojim nutarnjim borbama koje su njima zbog odlučne odlučnosti bile na duhovno 
obogaćenje. 

Sv. Bernard tako ponizno i duboko iskustveno o tome svjedoči: „Dođi Gospodine Isuse, 
iskorijeni svaki korijen zloće iz moje duše. Dođi i kraljuj u njoj. Škrtost se podiže i traži mjesta u 
meni, taština i umišljenost žele mnome ovladati, oholost želi biti kraljica u meni, bludnost viče 
ovdje ja zapovijedam, ogovaranje, zavist i bijes se tuku u meni kako bi vidjele kome ću dati 
prednost. Sa moje strane činim što mogu da se oduprem, borim se dok imam daha, zazivam tebe 
Isuse, Spasitelju moj, branim se tebi za ljubav, jer ispovijedam da tebi pripadam. Želim da Ti budeš 
moj Bog i vičem: Nemam drugih Bogova osim tebe Isuse! Dođi Isuse, moj Gospodine, svojim moći 
rasprši sve moje neprijatelje. Dođi i kraljuj u meni jer si ti moj kralj i Bog moga života.“ ( Molitve 
svetaca str. 34 ) 

Duša se na putu čišćenja mora suočiti sama sa sobom, Bog je prema tome vodi. A ako i 
malo ozbiljnije ispitaju savjest, naći će u svom životu dosta zlih navika. Duša ne može duhovno 
rasti i sazrijevati u čistoći ljubavi ako se ozbiljno ne uhvati u koštac sa svojim zlim navikama. Ali 
nakon nekog vremena borbe i ustrajnosti ako se zaustavlja na putu duhovnoga rasta zle navike koje 


~ 73 A. Beaudenom, La pratica progressiva della confesione I, Marietti 1959, str.105 - 159. 

je imala prije obraćenja ponovno postaju aktualne u njoj. Najprije u malim a onda u sve većim i 
većim stvarima. Zla se navika sastoji u tome da čovjek često i na laku ruku napušta dobro i čini zlo 
i grijeh. 

Jedni imaju zle navike da padaju u male, sitne pogreške kao što su: nestrpljivost, lijenost, 
pohlepa kod jela, nedostaci u pažnji i ljubavi u međusobnom saobraćaju. Drugi imaju zle navike da 
padaju u teške grijehe kao što su: psovke, velike krađe, razbojstva. Zla navika nastane odatle što se 
popušta kojoj neurednoj naravnoj sklonosti. U početku su propusti maleni i neznatni, a s vremenom 
se događaju teži padovi. Na primjer netko ima neurednu sklonost k piću. U početku popije samo 
jednu čašu previše, s vremenom još više. Konačno dođe tako daleko da redovito pad u neumjerenost 
u piću. Postepeno zla navika ojača tako da postane pravo ropstvo duše. 

Dvoličnost života i neodlučnost istinskog opredjeljenja za Boga koji u savjesti poziva na 
obraćenje kod nevjerodostojnog kršćanina koji pada u mlakost i zaustavlja se na putu duhovnoga 
rasta se očituje u lažnom duhu ispita savjesti i pokore kao i u odgađanju suočavanja s istinom o 
samome sebi. Kada osoba koja se deklarira kao vjernik svjesno griješi ili ostaje u neodređenom 
stanju duha svijeta protivna duhu Kristovu, ne sučeljava svoj život s naukom i osobom Isusa Krista 
te time pokazuje nedostatak vjere i odlučnosti u kršćanskom životu i tako ostaje izvan autentičnog 
puta duhovnog rasta i sazrijevanja, često usprkos unutarnjih prijekora savjesti na promjenu života 
koja se najčešće odlaže. 

Svetačka tradicija o tome često piše, tako sv. Ljudevit Montforski poručuje: 

„Kad čovjek izgubi nevinost, ne može je više vratiti, ne može je više popraviti nego 
pokorom. O kojeg li dobitka! Ona je neizostavan lijek za ozdravljenje grješničke duše i sredstvo da 
se njezina ružnoća promijeni u divnu svjetlost. Bog vam obećava praštanje, ali ne sutra nego 
odmah, uzmite to za sigurno i činite pokoru. Sutra, sutra, kaže bezbožnik. Jao, sutra nije njegovo. 
Razborit čovjek će reći: Već danas ću početi mijenjati život. Bog vam danas daje svoju milost kako 
biste se obratili. Sutra se nećete moći njome poslužiti jer ona leti i prolazi. Grješniče, opireš se Bogu 
samome, koji danas govori tvome srcu, ti ne poznaješ svoju nesreću, jao, ona je velika. O 
nepromišljeni otporu! Bog će se znati osvetiti, jednoga dana ćeš se htjeti promijeniti, a ne ćeš moći. 
Teško breme tvojih grijeha, povećavati će se iz dana u dan, a zatim će te povući na dno provalije. 

Tvoja grješna navika će se ukorijeniti u tvom srcu i na tvoju nesreću, vezat će te vječnim 
lancem. Đavao će okovati tvoju dušu lancem tako čvrstini da ćeš do smrti biti kod ovog besramnog 
tiranina. Odgađajući, tvoj grijeh se povećava, što više, Bog se svakog dana više udaljava, manje ti 
pruža pomoći, manje svoje milosti i moći. Jurit ćeš iz grijeha u grijeh, iz slabosti u bezakonje, iz 
navike u nužnost i iz provalije u provaliju. Odgađana pokora, često nije visoko cijenjena, to je 
pokora malih duša koja nije ustrajna. Ali uočavam tvoju prijevaru. Misliš se obratiti kad će ti valjati 
umrijeti, no smrt je nalik životu. Prava pokora ima svoje sjedište u srcu bez čega je vanjština 
uzaludna i za osudu. Obraćenje nikada polovično, podijeljeno srce će propasti, Gospodin će ga 
odbaciti, jer ga ono vrijeđa. Srce ponizno, bez taštine, je istinski skrušeno, a oholica i tašt čovjek 
imaju samo privid toga“ (P 13, 14, 23-33, 59-61). 

Kao što je lako uočljivo, svetac u nedovoljnoj odlučnosti protiv grijeha i prividnoj pokori 
vidi razlog zašto neke duše ostaju izvan autentičnog puta kršćanskog života, a to svoje stanje mogu 
prikrivati i prividno dobrim životom, molitvenom praksom i sakrmantalnim životom bez istinskog 
pokajanja ili namjere da promjene svoj dvoličan život. Takav deklarirani kršćanski život, bez 
istinskog svjedočenja vjere u svakodnevnici, trajno u povijesti ostaje napast s kojom se svatko mora 
suočiti. 

Zle navike ako se duša odlučno ne vrati Bogu postaju sve jače i jače, i imaju tendenciju da 
se šire i na područja duhovnoga života koja još nisu zahvatila. Ako želi duhovno opstati u Božjoj 
milosti vjernik treba odlučno ući u nutarnju i vanjsku borbu sa zlim navikama. Početi treba s onima 
koje najviše smetaju duhovne rastu. Zle navike treba čupati i protiv njih se boriti sa svim žarom 
duše, svakom prilikom i na svakom koraku, odlučno i ustrajno jer one upropašćuju dušu. 

Razmisli! Pazim li na svoju nutrinu? Jesam li u volji odlučan da odbacim od sebe svaki 
grijeh? Ako postoje grijesi koje svojevoljno činim, koji su razlozi za to? Zalažem li se u molitvi i 
drugim činima dovoljno za svoje obraćenje? 

6.3. Ponavljanje padova u iste grijehe i praksa ispovijedi 

Vjernik je dužan paziti na svoj kršćanski i duhovni život. Nastojati svakodnevno graditi 
život koji održava evanđeoski duh i životni stil obraćenja, a to znači moliti i raditi na poboljšanju 
svoga vjerskog i moralnog života. Treba zato molitvom i razmišljanjem usvajati nutarnju svijest o 
ljepoti Božjoj, o plemenitosti čiste savjesti i uvjerenje o rugobi i zlobi grijeha. 

Treba izbjegavati prigode u svakodnevnom životu koje navode na grijeh. Koliko je do 
njegove slobodne volje dužan je odbacivati pristajanje na grijeh u svom srcu i svijesti, moliti Boga 
da mu udjeli odbojnost prema grijehu. Kada se u srcu i razumu događa početak napasti, molitvom 
se treba u svojoj nutrini uteći Bogu. 

Da bi pobijedio vlastite sklonosti na zlo, vjernik se treba više moliti, uključujući molitvu za 
krjepost koja je slaba u duši te treba savladavati samoga sebe čineći male žrtve Bogu u 

svakodnevnici kako bi ojačao njegovu volju za dobro. 

Na primjer, ako je duša sklona pasti u srdžbu, treba je odbacivati u svojoj volji, više 
općenito moliti Boga, ali i posebno za krjepost blagosti, izbjegavati prigode koje je dovode do pada 
u srdžbu i činiti male žrtve pokore odricanja kako bi njena volja u Bogu ojačala za dobro. Usprkos 
tomu oni koji prakticiraju vjeru, imaju svijest o vlastitoj slabosti i potrebi česte ispovijedi. 

Da bi se praktično živjela vjera, svakako bi se trebalo ispovjediti za najveće svetkovine naše 
vjere Božić i Uskrs a dobra praksa vjere je ispovijedati se jedanput puta mjesečno. U svakom 
slučaju dobro se ispovjediti čim prije nakon ponovnog pada u teški grijeh. I to zbog razloga što 
Crkva uči daje sakrament ispovijedi od velike pomoći na putu življenja vjere. 

Katekizam katoličke Crkve uči: „Duhovni učinci sakramenta Pokore jesu: a.) pomirenje s 
Bogom; b.) otpuštenje vječne kazne zaslužene smrtnim grijesima; c.) otpuštenje, barem djelomično, 
vremenitih kazni kao posljedica grijeha; d.) mir i spokoj savjesti; e.) povećanje duhovnih snaga za 
kršćansku borbu“ ( Katekizam br. 1496) 

Poznata je izreka sv. Terezije Avilske: „0 koliki su propali zbog manjkave ispovijedi 44 . 
Ispovijed je manjkava ako osoba svjesno zataji teški grijeh, ako se ne kaje, ako nema odluku da 
neće više griješiti te ako ne živi minimum zauzetog kršćanskog života. Osoba koja se dobro 
ispovijeda, može ponovno pasti ali svaki put se odlučuje za Boga i ponovno započinje borbu za 
vjerodostojan kršćanski život. 

Pa ipak, čovjek ranjen grijehom osjeća te rane i u vlastito volji. Glavna izranjenost volje 
očituje se u slabosti u htijenju dobra, to jest čovjek može spoznati što bi za njega bilo istinsko 
dobro, ali volja može ne biti dovoljno jaka da usmjeri osobu prema njemu. Nepokretnost i slabost 
volje izlaže vjernika opasnosti da ostane izvan mogućnosti da primi Božje darove jer Bog ne daje 
darove da bi bili neiskorišteni, odbačeni ili rasipani. Takav čovjek neka ne misli da će što primiti od 
Gospodina, jer je čovjek s razdijeljenom dušom nestalan u svim putovima svojim (Jk 1, 7-8). 
Nepokretnost i slabost volje izlaže vjernika opasnosti da ostane izvan mogućnosti da primi Božje 
darove jer Bog ne daje darove da bi bili neiskorišteni, odbačeni ili rasipani. 

Vjernik koji zauzeto živi svoju vjeru, koji se ozbiljno trudi ljubiti Boga i duhovno napreduje 
ima iskustvo padova u lake grijehe, te osjeća potrebu za redovitom ispovijedi. Ali i među lakim 
grijesima ima razlike. Tri su vrste lakih grijeha: nesvojevoljni (očituju nesavršenost karaktera), 
svojevoljni (događaju se kad ih se želim osloboditi); iz navike (znam za njih, ali ih ne otklanjam, jer 
ne želim promijeniti stav), primjerice:antipatije i simpatije na koje sam navezan, popuštanje 
erotskom osjećaju, seksualnoj znatiželji (da se nešto takvo vidi, osjeti, pročita, o tome 
porazgovori...); neodgovornost u dužnostima; zanemarivanje molitve, mise, ispovijedi ili se sve to 
obavlja rutinski. 


~ 74 A. Beaudenom, La pratica progressiva delta confesione II, Marietti 1959, str. 25 - 60. 

Za duhovni rast problem pristajanje uz svojevoljni laki grijeh, posebno kada to postaje 
navika, stanje posve promišljenog lakog grijeha. Duša se nalazi u proturječju s težnjom za 
savršenošću. 

Već smo naglasili da je put duhovnoga rasta, put rasta u ljubavi. Cilj duhovnog života je 
postizanje svetosti koja se očituje u čistoj ljubavi. Da bi duša do nje došla treba proći naporan put 
umiranja samoj sebi i čuvati se pada u lake grijehe. A upravo to je bit dinamike duhovnoga puta 
koji od čišćenja ide prema putu prosvjetljenja. To je stanje duše koja je učinila posvetu Isusu Kristu 
po Mariji, darovala se i potpuno prikazala Bogu, a svu dramatičnost borbe za očuvanje cjelovitosti 
predanja u svakodnevnici, sv. Ljudevit Montfortski tako profinjeno opisuje u pjesmi Služenje Bogu 
u duhu i istini: 

„Služimo Bogu bez podijeljenosti, jer srce podijeljeno ide putem propasti. Sve ili ništa, Bog 
nam govori svojom jezikom, a menije i malo dovoljno, kaže nam Sotona. Sve prikažite! Bog to od 
nas zahtijeva i kaže nam: Ja sam apsolutni Gospodar svakog dobra! Dajte mi sve, cijelu dušu, duh i 
srce, ili mi ne dajte ništa. Podijeljenost me živo pogađa, ne mogu podnositi srce osakaćeno. 
Mlakoga ću izbaciti iz svojih usta i nikada ga više neću uzeti. Tko Bogu prikazuje polovičnu žrtvu, 
njegovo malo srce je na dvoje podijeljeno. Koje li krađe, užasne nepravde, kojeg li prijezira tako 
moćnoga Gospodina! 

Jedno tako maleno srce kao ptičica da bi bilo sretno preveliko je za tako velikoga Boga koji 
ga ljubi? O velikog li prijezira prema tako velikom Gospodaru! Dobri Bog u svojoj beskrajnoj 
ljubavi sve daruje i obećava samoga sebe. Darovati se potpuno njemu je čin zahvalnosti koji on 
traži za naše dobro. Ne može se istovremeno služiti dvojici gospodara, to je Božja riječ, jer jedan 
drugom prave zapreke budući da imaju suprotne zakone. Propada se kad se počne koristiti metoda 
miješanja zlata i srebra s Bogom, suobličenje Evanđelja s modom. Bježimo od tog nesretnog načina 
života. 

Najčešće nas Gospodin oponaša. On je svet s onima koji su sveti. Podijeljeni smo! Bog 
odmjerava i ograničava, darujemo li sve, on daruje objeručke. Bdijemo li? Ni on ne spava, bdije. 
Ljubimo li? On gori, izgara ljubavlju! Spavamo li? On je hladan, pospan. Ako malo darujemo, to 
njega potiče da malo daruje. Ako netko čini teški grijeh, kršeći zapovjedi sve gubi pa i nebo te 
ubrzo postaje odgovoran za pad u pakao i za sve muke. Griješiš, grijeh je malen, a ti se ne obazireš 
na preobrazbu po kojoj od sveca postaješ prijestupnikom. 

Onda se buniš protiv svoga Boga, činiš kompromis, uspoređuješ ga s nečim drugim, a to 
znači prestaješ više biti njegov prijatelj. Ne dolazi se odjedanput do velikoga grijeha, niti dobar 
postaje odmah zao, nego ponor priziva ponor jer se previše slijedilo svoja nagnuća. Prvo, nisi u 
sitnicama vjeran, kršiš malu zapovijed, zatim se postaje nevjeran i buntovnik i na kraju dolaziš do 
otvrdnuća. Jedan članak, samo jedna stvar neprakticirana, zapostavljena, odbačena i protiv koje se 
boriš, stvorili su bezbožnika i heretika te doveli do potpune zloće. Jedna mana uz koju se pristaje i 
koju se gaji, često je greben i velikih svetaca, uz koju je Bog vezao njihovo spasenje i svoje velike 
planove. 

Daleko od nas te neodlučne duše koje trajno stoje na dvije obale. Daleko od nas te nevjerne 
duše i jao njihovim nevjemostima. Borimo se protiv zlih strasti, nagnuća, dominantnih grijeha, 
gonimo lisice iz vinograda koje mu nanose veliku štetu. Potrudimo se cijelim duhom upoznavati, 
svim srcem ljubiti, cijelim tijelom služiti velikom učitelju bez pridržaja i prestanka. Ustrajte dobri 
sluge, jer ste u malome bili vjerni, baštinit ćete život vječni i biti postavljeni nad svim Božjim 
dobrima. Izabirem tebe, vjerna Marijo, da poslije Boga tvoje vjerno i slobodno srce bude izvor 
nasljedovanja cijeloga mojega života. Neću se više nikada Bogu opirati. Bit ću poslušan tvojim i 
najmanjim poticajima. Podložit ću tvojoj poslušnosti cijelo svoje srce bez podvojenosti. Bog sam“ 
(P 153). 

Borba protiv grijeha, i padove u grijehe, je jedan od bitnih temelja duhovnog života. Ona se 
očituje u mržnji na grijeh po razmišljanju o rugobi grijeha koji vrijeđa Boga i narušava čovjekovo 
dostojanstvo, zatim o teškim posljedicama počinjenog grijeha u životu vjernika kao i o mogućnosti 

vječne propasti. Zbog toga se vjernik treba potruditi oko otkrivanja uzroka i izvora grijeha, 
savladavanja požuda, upoznavanja kršćanskog života i morala, čestog prakticiranja sakramentalnog 
života, jer tko nauči redovito živjeti u stanju teškog grijeha, izlaže se opasnosti da postane okorjeli 
grješnik koji odbacuje pozive i poticaje Božje milosti te postaje nesposoban za autentičan život u 
vjeri. Zbog toga je potrebno da duša surađuje s primljenim milostima i moli za ustrajnost. 

Svetačka tradicija na poseban način ukazuje na potrebu da Bogu posvećene osobe paze na 
vjernost Bogu u malim stvarima i to zbog veličine milosti poziva. BI. Marija Terezija od sv. Josipa 
poručuje: „Duhovna osoba neka svoje prestupke ne smatra neznatnim, jer tko je mnogo primio, od 
toga će se i mnogo tražiti. Tko se ne boji malih pogrešaka, skoro će pasti u velike.“ {Mali vodič za 
savršenstvo st.16) 

Pa ipak često se usprkos dobroj volji i naporima u duhovnom životu događaju manji ili veći 
padovi. Češće u periodu obraćenja i čišćenja, a mogući su i kasnije. Teško je pronaći uzrok tih 
padova, a obično se smatra da je u neumrtvljenim strastima i svojevoljnom pristajanju na malene 
grijehe i propuste te nedovoljnoj molitvi i pokori. Svetac je svjestan te bolne stvarnosti zato i 
preporuča redovitu praksu sakramentalne ispovijedi (usp. P 139, 22), a uči nas i mudrosti kako se s 
padovima duhovno nositi. 

U pjesmi i u obliku dijaloga Montfort poručuje: „Ožalošćeni: Jadan li sam! Počinio sam 
veliki grijeh, ljuta bol me spopala, o što sam ozlojađen. Đavao: O, što je tvoj grijeh velik, nemaš 
nikakvih krjeposti, plači i očajavaj, jao, izgubljen si. Prijatelj Božji: Ova zla patnja, ova teška i ljuta 
bolje loš znak, to je učinak zloga. Kad po tvojoj slabosti padaš, ljubav te zove da se poniziš. Gledaj 
Boga kao Oca, traži od njega oprost, otrpi svoju bijedu i zlo će postati dobro. Pravednik se svime 
okoristi, čak i grijehom. On od njega čini svoju zaslugu iako je ojađen. Dobri križu s Kalvarije, kao 
on moći ćeš izdržati“ (P 101, 43-48). 

Na žalost duša često pada u iste grijehe ali ni ti padovi nemaju isti uzrok pa ni iste duhovne 
posljedice u samoj duši. Može se ponovno pasti u isti grijeh zbog iz vlastite slabosti. Vjernik 
ponizno treba ispovijedati se nastojati se ponizit i truditi se uz pomoć Božje milosti ispraviti svoju 
slabost te prihvatiti to stanje ali ne odustajući od želje i napora za čistoću vlastite savjesti i ljubavi 
prema Bogu. 

P. Szentzmartoni ukazuje na ovo stanje duše: „Pa čemu onda ispovijed ako se čovjek ne 
mijenja, ne popravlja? Mislim daje to površan i neispravan sud. Možda premalo mislimo na to da, 
ako tom čovjeku oduzmemo ovaj put rasterećenja od osjećaja krivnje, njegova bi se, naime ličnost 
mogla potpuno dezintegrirati. Jer ispovijed, i općenito djelovanje sakramenata ne smije se shvatiti 
samo u vidu neposredne promjene nego i u vidu trajne osobne potrebe. Ako se jedan čovjek 
godinama vraća s istim problemima, istim grijesima i teškoćama, već sama okolnost da se uvijek 
nanovo vraća može imati golemu važnost za njega: na taj način on svoju ličnost čuva od dubljeg i 
tragičnijeg raspada“. 

Svetačka tradicija ukazuje na autentična evanđeoski duh u tim situacijama i uči pravu 
praktičnu mudrost kako se nositi sa tim bolnim situacijama za dušu. 

Sv. Franjo Saleški uči: "Istina je da nije dovoljno samo željeti, pa da bismo bili savršeni, 
nego je potrebno postići savršenstvo znojem na čelu i snagom rada! ’Ali ja sam tako nesavršena’ - 
kažete. Bit će daje to potpuno istinito, ali ne obeshrabrite se zbog toga i ne mislite da možete živjeti 
bez nesavršenosti, jer je to nemoguće dok ste u ovom životu. Dovoljno je ne ljubiti nesavršenosti i 
ne pustiti ih da žive u srcu, tj. da ih ne činite dragovoljno i da ne želite ustrajati u njima. Učinite to i 
budite mirni, ne uznemirujte se zbog savršenosti koju toliko želite. Dosta da je dostignete do 
trenutka smrti! Ne budite tako bojažljiva, nego hodajte smjelo na Božjem putu. Opremljeni ste 
oružjem vjere, ništa vam neće moći naškoditi. Potrebno je stoga biti hrabra i strpljiva u ovom radu 
čišćenja duše. O, kako pobuđuju samilost one duše koje, videći se podvrgnute nesavršenostima, 


275 Nav.dj. str. 263. 

nakon što su se vježbale za neko vrijeme u savršenosti, počinju se uznemirivati, brinuti i 
obeshrabrivati pomišljajući čak na mogućnost da sve napuste i vrate se natrag! Ali, potrebno je 
vježbati se u poniznosti, biti i koji put ranjeni u ovoj duhovnoj borbi, ali nećemo biti pobijeđeni, 
osim ako ne izgubimo hrabrost ili život. 

Dakle, nesavršenosti i mali grijesi nam ne mogu oduzeti duhovni život, jer se on gubi samo 
zbog smrtnog grijeha. Ostaje dakle, samo to da mi zbog nesavršenosti ne gubimo hrabrost. 
'Oslobodi me Gospodine,' govorio je David 'malodušnosti i plašljivosti". Koja sretna okolnost da 
možemo uvijek biti pobjednici lt ovom ratu. samo ako ne napustimo borbu!" 

Trebamo priznati da, dajući ove pouke, sveti Franjo Saleški je govorio osobama koje su 
manje ili više uznapredovale u savršenosti, te da stvari zbog kojih je preklinjao osobe da se ne 
obeshrabre, obično su bili laki grijesi i nesavršenosti. Ipak on ne isključuje iz svojih blagih 
ohrabrenja i grešnije duše, te svima, i onima koji su uprljani težim grijesima, upućuje slijedeće 
savjete, oslanjajući se uvijek na iste razloge: 

"Hranite svoju dušu srdačnim pouzdanjem u Boga i u onoj mjeri u kojoj ste okruženi 
nesavršenostima i bijedom, isto toliko oživite vašu hrabrost i pouzdanje u dobro. Budite jako 
ponizni, jer je to krepost nad krepostima, ali to mora biti samo velikodušna i mirotvorna poniznost. 
Vi biste zasigurno željeli biti bez mana, da ne morate ustvrditi da ste uvijek u nesavršenostima. To 
bi i meni bilo drago, jer bi to bilo kao da smo u Raju. Ali ovaj nemir koji vas zahvaća što ne možete 
već u ovom životu dosegnuti taj stupanj savršenosti, izaziva u vama loše osjećaje, koji nisu čisti iz 
istog razloga što vas uznemiruju. Mrzite vaše nesavršenosti, ukoliko su nesavršenosti, ali ljubite ih 
ukoliko vidite u njima vaše ništavilo i poticaj da se vježbate i usavršavate u krepostima i u 
pouzdanju u Božje milosrđe. Samo hrabro, moramo reći našem srcu nakon pada, hrabro srce moje, 
prijatelju moj, u ime Božje ohrabri se, kročimo pazeći dobro na sebe i zazovimo Božju pomoć. 

Neki padovi u smrtne grijehe, samo ako nemamo nakanu ostati u njima da propadnemo i ako 
nismo učinili pristanak i napredak u zlu, ne sprječavaju napredak u savršenosti, koja, iako se gubi 
smrtno griješeći, ponovno se postiže prvim iskrenim pokajanjem, posebno ako nismo ostali dugo u 
Božjoj nemilosti. Nije dobro gubiti hrabrost, nego je potrebno gledati sa svetom poniznošću vlastitu 
slabost, optužiti se u ispovijedi moleći oproštenje zbog nje i zazivati nebesku pomoć." 

Neka se dobro promotre prve riječi posljednjeg citata: neki teški padovi, ako nisu prihvaćeni 
pristankom na zlo ili ako zlo nije prešlo u naviku, ne samo da nakon praštanja ne ostavlja traga iza 
sebe, nego ne sprječavaju dušu da odmah zauzme mjesto koje je prije postigla u savršenosti. Bit će 
sigurno jedno vrijeme zastoja, ali odrješenje ili savršeno kajanje neutraliziraju svaki gubitak i 
ispunit će svaku prazninu 

A reći ćemo, što ako "je netko ostao dugo u zlu" i skoro istrunuo u smrtnom grijehu? Budući 
daje tada vrijeme zastoja i nazadovanja bilo duže i gubitci će očito biti teži, ali ne nikada 
nepopravljivi. Po praštanju, rodit će se prethodne zasluge, po riječi Svetog pisma: zbog pravednosti 
stoje čini, živjet će (Ez 19,22). Za neutralizirati učinke grešnih navika, koje smo zadobili u tom 
zlom vremenu, možda će nam biti potrebni iznimno velikodušni napori, ali ako netko poveća svoje 
pouzdanje u Boga proporcionalno potrebama koje su nastale zbog toga što smo se "uspavali u zlu", 
Gospodinu će biti lako ponovno u jednom jedinom času obogatiti siromaha. Pouzdaj se u Njega i 
ostani na svom mjestu. Zato naš svetac zaključuje: "Nije potrebno gubiti pouzdanje, jer koliko god 
da samo bijedni, nećemo biti nikad onoliko bijedni koliko je Bog milostiv s onima koji su voljni 
ljubiti Ga i koji u Njega polažu svoju nadu". ( Umijeće kako se okoristiti svojim pogreškama po 
nauku sv. Franje Saleškoga III, 7-9 ) 

O istim temama i problemima vjerničke duše sv. Alfons Liguori uči: „Pogledaj tada posebno 
Isusa na križu da ne izgubiš hrabrost i prikaži Ocu nebeskome Njegove zasluge; tako očekuj 
oproštenje grijeha, jer On da bi nam oprostio, nije poštedio Sina svoga (Rim8,32). Reci Mu 
povjerljivo: Bože moj, pogledaj na Sina svoga koji je umro za mene, i za ljubav tog Tvog Sina 
oprosti mi (Ps 84,10). Posebnu pažnju obrati, o pobožna dušo, ovim poukama koje su poučavali 
duhovni oci: obratiti se odmah Bogu nakon pada u grijeh, te ponoviti to sto puta na dan, primiriti se 
odmah nakon pada i zatražene pomoći kod Gospodina. 

U protivnom, ostavši tvoja duša beživotna zbog počinjenog grijeha, sve manje će biti 
izgledno tvoje obraćenje, manjkat će ti povjerenje, ohladit će želja da Ga ljubiš, i malo ili nikako ne 
ćeš moći više hodati putem Gospodnjim. Naprotiv, obraćajući se odmah Bogu moleći Ga za oprost i 
obećavši Mu da ćeš se promijeniti, tvoji padovi će služiti samo da još više napreduješ u ljubavi 
prema Bogu. Prijatelji koji se vole svim srcem, nerijetko se događa da kada jedan od njih uvrijedi 
drugoga, a zatim, ponizivši se, moli gaza oproštenje, tada njihovo prijateljstvo postaje još čvršće. 
Tako učini i ti: učini da tvoje pogrješke služe da se još više privineš ljubavi tvoga Boga. Jednom je 
sv. Gertruda nepažnjom sa stola srušila Isusov kipić. Odmah gaje pridigla, poljubila i rekla: Oprosti 
Isuse. On joj isti čas odgovori: «Ništa, ništa da Me nisi srušila ne bi Me ni poljubila.» 

Jedna druga prisnost se posebno sviđa našem ljubljenom Bogu. Kada učiniš kakovu 
pogrješku, ne srami se odmah ići do Njegovih nogu i moliti oprost. Zamislite, Bog je toliko 
spreman oprostiti grješnicima da On plače kada se ovi gube, kada odlaze daleko od Njega, žive 
mrtvi za Njegovu milost. On ih stoga zove s ljubavlju govoreći: Zašto hoćeš poginuti, Izraelova 
kućo? Obratite se i živjet ćete (Ez 33,11). On obećava da će prihvatiti odmah svaku dušu koja Gaje 
napustila čim se vrati u Njegov zagrljaj: Obratite se meni, a ja ću se obraćati vama (Ezl8, ..). Oh, 
kad bi grješnici znali kolikom ljubavlju ih čeka Gospodin da im oprosti! (Iz 30,18). Kad bi spoznali 
želju koju Bog gaji, ne da ih kazni, već da ih vidi obraćene, da ih zagrli i privuče na svoje srce! On 
govori .Tako ja bio živ- govori svemogući Gospodin- nije mi milo da umre bezbožnik, nego da se 
vrati sa zloga puta svoga i da živi ( Ez 33,11). On još dodaje: Pa da su vaši grijesi crveni kao grimiz, 
postat će bijeli kao snijeg (Iz 1,18). Kao da kaže: Grješnici, pokajte se što ste Me uvrijedili i dođite 
zatim k Meni; ako vam Ja ne oprostim, okrivite Me i odnosite se prema Meni kao s vjerolomcem:. 
No Ja ne ću nikada zanijekati svoje riječi. Ako vi dolazite, znajte, pa da su vaše savjesti cme zbog 
grijeha vaših, Mojom milošću postat će bijele kao snijeg. 

Na kraju On je protumačio da kad se neka duša kaje što Gaje uvrijedila, On zaboravlja sve 
njezine grijehe: Niti jedan počinjen grijeh ne će se spominjati (Ez 18,22). Odmah čim zapadneš u 
koju pogrješku, podigni oči Bogu, izreci jedan čin ljubavi ispovijedajući iskreno svoju pogrješku, 
očekuj svakako oproštenje za svoje pogrješke govoreći Mu: Gospodine, ono srce koje Ti ljubiš 
bolesno je, puno je rana: Ozdravi dušu moju jer sagriješih Tebi (Ps 40,5). Ti tražiti grješnike koji što 
su se pokajali, evo jednoga pred Tvojim nogama što Te traži; zlo je već učinjeno, što mogu učiniti? 
Ti ne ćeš da ja očajavam, Ti me ljubiš i poslije tog mog grijeha i ja ljubim Tebe. Da, moj Bože, 
ljubim Te svim svojim srcem, kajem se što sam Te uvrijedio, odlučujem da ne ću više to učiniti: Ti 
koji si Bog nježan i blag, bogat milosrđem, oprosti mi, daj da čujem riječi kao što si rekao 
Magdaleni: Oprošteni su ti svi tvoji grijesi (Lk 7,48) i daj mi snagu da ubuduće budem vjeran“. ( 
Kako sačuvati stalni i prisni odnos s Bogom XXI- XXIII) 

Dakle svetačka tradicija kad se radi o ponovljenim padovima u grijehe iz slabosti, pa bili oni 
i teški, uči da treba odmah pristupiti ispovjedi, truditi se oko pokajanja, ne gubiti povjerenje u Božje 
milosrđe i praštanje, nastojati oko ozbiljnosti duhovnoga života, ustrajno i više moliti, činiti pokoru. 

Može se primijetiti da kad je ispovijed tako korisna i moćna za duhovni rast zašto onda brže 
ne napredujemo u kreposti? Zašto godinama ispovijedamo jednu te istu stvar, a ipak uvijek 
ostajemo na onom stupnju, na kojem smo bili na početku? Ništa se ne popravljamo. 

Na taj prigovor mogu se dati dva odgovora. Prvi je, što ga je dao neki časnik koji se često 
ispovijedao i pričešćivao pa se ipak znao često vrlo jako razljutiti. Kad su mu jednom zgodom 
prijatelji kazali, da ne vide nikakve koristi od njegovih ispovijedi i pričesti, on im je odgovorio: »Da 
ne idem tako često na ispovijed i pričest, onda biste tek vidjeh, kako bih se ljutio!« 

Mi često ne vidimo napretka u duhovnom životu, ah to još nikako ne znači da ne 
napredujemo, samo ako ispovijed nastojimo dobro obavljati. Jer, ako možemo zadržati strast da, se 
dalje ne razvija i ne jača time smo već vrlo mnogo postigli. O tome se možemo vrlo lako 
osvjedočiti. Zanemarimo li koji put čestu ispovijed, odmah znamo osjetiti, kako u nama strasti 
počinju jačati, kako se množe pogrješke i laki grijesi, a nađemo se sve češće u opasnosti da 
padnemo i u teže prijestupe. Prihvatimo li se ponovo redovite česte ispovijedi broj se posrtaja 
smanjuje, a strast biva sve sputanija. 

Papu Franju su pitali: „Što mislite o onima koji stalno ispovijedaju iste grijehe? - odgovor - 
Ako mislite na gotovo automatsko ponavljanje nekoga obrasca, rekao bih da pokornik nije dobro 
pripravljen, nije dobro poučen, ne zna obaviti ispit savjesti i ne zna za mnoge grijehe koje čini i koje 
uopće ne primjećuje... Meni su vrlo drage ispovijedi djece jer nisu apstraktne, djeca kažu kako se 
nešto zbilo. Nasmijavaju me, ona su jednostavna: kažu što se dogodilo, znaju daje to što su učinila 
zlo. 

Ako je posrijedi ponavljanje koje postaje navika i kao da se ne uspijeva rasti u poznavanju 
sebe samih i Gospodina, to je kao da se ne priznaje da se sagriješilo, da se imaju rane koje treba 
izliječiti. Ispovijed kao rutina donekle je primjer čistionice, primjer o kojemu sam već govorio. 
Koliko je ljudi ranjeno, pa i psihološki, a da to ne priznaju. To bih rekao o onima koji se 
ispovijedaju po obrascu... 

Druga je stvar kada netko upada u isti grijeh i zbog toga trpi, kada se trudi ponovno ustati. 
Ima mnogo poniznih osoba koje ispovijedaju svoje ponovne padove. U životu svakoga muškarca i 
svake žene nije važno na putu nikada ne pasti. Važno je uvijek se ponovno dignuti, ne ostati na tlu i 
lizati si rane. Gospodin milosrđa uvijek mi oprašta, dakle nudi mi mogućnost da uvijek iznova 
započnem. Ljubi me zbog onoga što jesam, želi me podignuti, pruža mi svoju ruku. To je i zadaća 
Crkve: pokazati osobama da nema situacija iz kojih se ne može ponovno dignuti, daje, dokle god 
smo živi, uvijek moguće započeti iznova samo ako Isusu dopustimo da nas zagrli i oprosti nam.“ 
(Božje je ime milosrđe str. 72) 

Svakako je zanimljivo, da svi oni, kojima je teška česta ispovijed, vrlo brzo padaju dublje u 
tamu. Nemaju više kočnice, ikoja bi ih na nizbrdici zaustavljala. I oni, koji se počnu zanemarivati u 
duhovnom životu, započinju to sa zanemarivanjem česte ispovijedi, jer misle da tako mogu biti 
slobodniji. A do toga redovito dolazi u najviše slučajeva, jer ispovijedi nisu temeljite i posve 
iskrene. Ali ako nema ozbiljnog duhovnoga života a teži padovi se ponavljaju duše je zaustavljena 
na putu duhovnoga rasta a izlaže se velikoj opasnosti i od potpunog odustajanja od toga puta. 

Drugačija je situacija kada su drugi uzroci pada uvijek u iste grijehe a oni imaju puno teže 
posljedice za moralni i duhovni život, a to je pad zbog nebrige koja se u težem obliku pojavljuje 
kao svojevoljni pad u iste grijehe. Ovo stanje je odraz mlakosti, odustajanja od puta duhovnoga 
rasta ili u slučaju svojevoljnog pada u grijeh navezanosti i neuredne ljubavi prema vlastitim 
neurednim strastima ili prema onome za što savjest prekorava, a zbog vlastite neodlučnosti ili ne 
brige se na to pristaje i duše se predaje kompromisima. Ovo stanje duše je pogubljeno u duhovnome 
životu i sigurno zaustava bilo kakav duhovni rast. I u tome leži drugi razlog zašto ispovijedi ne 
donose duhovnoga ploda. 

Tada se u padovima u grijehe i ispovijedima rađa opasnost navike. Kod svake stvari, koja se 
često ponavlja, velika je opasnost, da nam postane navikom, a onda to obavljamo kao kakvi strojevi 
ne misleći puno na posljedice. Ta opasnost navike uvlači se i u naše ispovijedi, te nam i one postaju 
nešto posve obično, na što se ne polaže mnogo važnosti. Kod takvih ispovijedi obično nabrajamo 
grijehe, kao da se to nas puno i ne tiče. Grijesi se nabrajaju uvijek istim redom tako da se vidi, kako 
je sve to već naučeno. 

Kajanje je slabo ili nikakvo. A kod težih padova duša navodi razne isprike, da ispovjednik 
pravo i ne zna, što je na stvari. Tu su i odluke učinjene na brzu ruku, a da se nismo uvjerili, koliko 
su nam potrebne, ako želimo napredovati u duhovnom životu. Stoga nije čudo, da već pola sata 
nakon obavljene ispovijedi nastavljamo svoj polovičan život, kao da uopće i nismo bili na 
ispovijedi. 

Do te površnosti dolazi zato, što nikada nismo nastojali temeljito upoznati svu vrijednost tih 
Božjih darova i milosti, rugobu grijeha. Osim toga u takvoj situaciji, srce ne traži prije svega Boga, 
čistoću savjesti i ljubavi već se veže i na razna stvorenja, koja ga sve više zarobljavaju i na svoje 
strasti protiv kojih se ne želi boriti. 

Duša tako postaje duboko osamljena u svojoj nutrini i postaje rob onoga čemu se predavala i 
protiv čega se nije borila usprkos prijekora vlastite savjesti. BI. Marija Terezija od sv. Jospia uči: 

„Nemoj imati podvojeno srce jer će te Bog i ljudi napustiti... Oni koji hoće činiti ono što ne bi 
trebali, moraju kasnije činiti ono što ne bi htjeli.“ {Mali vodič za savršenstvo st. 11) 

Stoga duši sve više blijedi čar i ljepota Božje blizine i gubi se privlačnost Božjih darova. U 
svetačkoj tradiciji nalazimo i tekstove koji ukazuju na znakove po kojima se može uvidjeti da duša 
koja je u ovom stanju ponavljanja padova u iste grijeh ide putem moralnog i duhovnog podizanja. 
Tako sv. Alfons Liguori uči: 

„Različiti su znaci. Prvi, je veće bol kajanja koja se iskazuje plačem i riječima koje dolaze iz 
srca. Drugi, smanjivanje broja padova u grijeh, kada je vjernik bio u istim prigodama i napastima da 
padne u grijeh, ili da se duže vremena nakon zadnje ispovijedi zadržao u stanju milosti, na primjer 
20 ili 30 dana, dok je prije padao više puta u tjednu. Treći, brižljivost kojom je vjernik pazio da se 
obrati, bježao je od grešnih prigoda, postio, davao milostinju, prikazivao mise da se dobro 
ispovijedi i ne pada više. Četvrti, da traži nova sredstva za obratiti se ili obeća da će činiti ono što 
mu savjetuje ispovjednik. 

Šesti, spontana ispovijed nakon što je dobio neki vanredni poticaj, čuo neku propovijed, ili 
mu je netko umro, ili zbog straha od buduće kazne. Sedmi, da ispovijeda teške grijehe koje je prije 
zbog srama bio prešutio. Osmi, da nakon opomene ispovjednika pokazuje da je dublje shvatio 
rugobu grijeha i užas mogućnosti vječne propasti, ili da je prije ispovijedi vratio ukradenu stvar. 
Dodao bi i druge znakove, da ako vjernik rado prihvati veće pokore, da se odmah pokajao nakon 
grijeha. Sve u svemu uvijek ima neki znak po kome se može oprezno suditi da se volja pokornika 
mijenja. ( Pratica del confesore 67-69 ) 

Svetačka tradicija ukazuje na opasno stanje ovih duša se ne popravljaju, koji prividno 
prakticiraju vjeru a u biti nemaju autentičan duhovni život niti se kane ozbiljno uhvatiti u koštac sa 
zlom i grijehom koji nose u svom srcu. Sv. Ljudevit Montforski uči: 

„Preuzetni štovatelji jesu grješnici koji su se pustili svojim strastima, ili su to ljubitelji 
svijeta koji, pod lijepim imenom kršćanina i Gospinih štovatelja, skrivaju ili oholost, ili lakomost, 
ili nečistoću, ili pijanstvo, ili srdžbu, ili psovku, ili klevetanje, ili nepravdu, itd.; koji mimo spavaju 
u svojim zlim navikama, a da se ne trude mnogo oko svoga popravka, pod izlikom da su pobožni 
Djevici; koji umišljaju da će im Bog oprostiti, da neće umrijeti bez ispovijedi i da neće biti osuđeni, 
jer mole svoju krunicu, poste subotom, u bratovštini su sv. ružarija ili škapulara ili u Gospinim 
kongregacijama, jer nose haljinicu ili lančić Presvete Djevice, itd. Kad im tko rekne da takva 
njihova pobožnost nije drugo do đavolska varka i pogibeljna preuzetnost kadra da ih upropasti, oni 
to neće vjerovati. Oni odgovaraju daje Bog milosrdan; nije nas stvorio da nas osudi; nema čovjeka 
koji ne griješi; da oni neće umrijeti bez ispovijedi; dosta je na smrti lijepo reći: sagriješio sam; k 
tome da su pobožni prema Presvetoj Djevojci; nose i škapular; mole svaki dan uzorno i bez taštine 
sedam Očenaša i sedam Zdravomarija na Gospinu čast; dapače, kadgod izmole i krunicu i Gospin 
časoslov, poste itd. 

A za potvrdu onoga što govore i da se zaslijepe još i više, ponavljaju neke događaje, koje su čuli ili 
čitah u knjigama, istiniti ili lažni - nije važno. Prema tim događajima, neke su osobe voljele neke 
molitve na čast Presvete Djevice, ili su obavljale koju pobožnu vježbu, pa su, umrijevši u smrtnome 
grijehu i bez ispovijedi, ili bile uskrišene da se ispovjede, ili im je duša čudom ostala u tijelu sve 
dok se nisu ispovjedile, ili su na času smrti milosrdnim Gospinim zagovorom dobile od Boga 
savršeno pokajanje i oproštenje svojih grijeha i tako se spasile. Zato se nadaju da će i oni na taj 
način dobiti istu milost. Međutim, ništa u kršćanskom životu ne zaslužuje veću osudu od te 
đavolske preuzetnosti. Može li se reći da netko uistinu ljubi i časti Presvetu Djevicu, dok svojim 
grijesima ranjava, probada, razapinje na križ i pogrđuje bez ikakva milosrđa Isusa Krista, njezina 
Sina? 

Svetac se puno puta u radu s ljudima susretao s prividnim vjernicima koji su nastojali 
izmiriti nepomirljivo, to jest, privid dobrog kršćanskog života i svojevoljno pripuštanje grijehu i 
strastima i to uz povremenu praksu ispovijedi, a sve to skupa pod plastom prakse kršćanske vjere, 

preuzeto bez minimuma evanđeoske zauzetosti i odlučnosti za Boga. Na žalost to se često na 
profinjeno proračunat način događa i danas. Montfort opominje: 

„Dragi subrate, ako želiš živjeti po modi današnjeg vremena i izgubiti dušu; to jest, ako s 
vremena na vrijeme želiš sebi dopustiti pokoji smrtni grijeh, da bi ga kasnije čim prije ispovjedio, ili 
pak izbjegavati samo najočitije i najskandaloznije grijehe, brinući se da očuvaš samo svoje prividno 
poštenje, dakako da ti nije potrebno toliko moliti ili izmoliti toliko krunica. Dovoljno ti je na brzinu 
izmoliti pokoju molitvicu ujutro i navečer, koju krunicu koju si dobio za pokoru, te kada ti se 
prohtije, nesabrano promrmljati nekoliko desetica Zdravomarija. Ne treba ti više da bi živio kao 
formalni kršćanin. Ako bi manje molio, na putu si da postaneš raspušteni slobodnjak 44 (TSK 138). 

Razmisli! Kakvo je moje iskustvo ispovijedi? Padam li u iste grijehe duži vremenski period? 
Da li odustajem od žele da čisto i sve više ljubim Gospodina? Jesu li moji padovi u grijehe teži ili 
lakši? Što me najviše dovodi do pada? Idem li slučajno putem rutine u ispovijedi i bez ikakve 
odluke, želje i nastojanja da se oslobodim težih padova? 

6.4. Otvrdnuće savjesti i grijeh protiv Duha Svetoga 

Svaki čovjek čuje glas svoga vlastitoga srca, glas koji nazivamo savjest. Taj mu glas 
omogućuje suditi o vrijednosti onoga što čini. Savjest je najintimnije središte čovjeka, svetište u 
kojemu je on sam sa svojim Bogom i gdje se Božji glas daje čuti. Ispravna savjest, dobro 
oblikovana, čini svakoga čovjeka - odrasloga i dijete - sposobnim razlikovati između onoga što je 
dobro i onoga što je zlo. 276 

Valja nam »oblikovati svoju savjest«, a to znači: trebamo ju naviknuti na to da otkriva taj 
zakon koji se nalazi u njoj samoj. Odgoj savjesti zadaća je cijeloga života, koja započinje već od 
najranijega djetinjstva; to naglašuje presudnu važnost odgoja koji daju roditelji i drugi odgajatelji. 
Nama kršćanima Božja riječ je svjetlo na našemu putu koje trebamo usvojiti u vjeri i molitvi te ga 
provesti u djelo. Da bismo otkrili taj zakon savjesti, »prate nas darovi Duha Svetoga, pomažu 
svjedočenje i savjeti drugih i vodi pouzdan nauk Crkve« (KKC 1785). 

Svaki čovjek doživljava stanje svoje savjesti. Tu činjenicu potvrđuje svakidašnji život. Život 
je svjedokom da ljudi na svakom koraku spominju savjest i pozivaju se na nju. Savjest, dakle, ima 
tu zadaću da na svakom koraku u životu istražuje, važe i sudi da li je pojedini čin, što ga čovjek ima 
učiniti, u skladu s moralnim načelima i vjerom te prema tome dobar, ili je protiv ćudorednih načela, 
i radi toga zao. Ono što savjest prosudi kao dobro, to odmah nalaže i izvršiti, a što pronađe zlim, to 
odmah zabranjuje vršiti. Savjest je praktički putokaz u životu. 

Savjest je Božji glas u čovjeku koji nam javlja Božju volju. Taj Božji glas nam otkriva što 
ćudoredni zakoni nalažu, a što brane, što Gospod Bog hoće da činimo, a što neće da činimo. Sv. 
Bonaventura kaže za savjest: »Što govori, ne govori od sebe, nego u ime Božje, kao poslanik koji 
oglašuje kraljev zakon«, što je po savjesti učinjeno, to je dobro, a što je učinjeno protiv savjesti, to 
je zlo ili grijeh. To nam potvrđuje i samo Sveto Pismo kad kaže: »A sve što se ne čini po uvjerenju, 
grijeh je« (Rimlj 14, 23). 

Savjest nastupa prije i poslije čina. Prije čina ili zapovijeda ili savjetuje, ili dopušta ili 
zabranjuje prema tome da li je čin nužan, poželjan, ili je pušten na volju, ili ga treba odbiti. Nakon 
izvršena čina savjest ga ili odobrava, ili hvali, ili ispričava, ili osuđuje. 

Kad savjest sigurno sudi da je neki čin dobar, treba taj čin učiniti, a kad sigurno sudi da je 
neki čin zao, takav se čin ne smije učiniti. Kad je savjest u sumnji je li čin dobar ili zao, čovjek ne 
smije taj čin učiniti. Ako bi ipak takav čin učinio, izvrgava se opasnosti da zlo učini. 

Kad je čovjek u sumnji je li neki čin dobar ili zao, prije nego pristupi izvršenju čina treba 
sumnju riješiti. To znači da se treba s nekim posavjetovati. Dobro je pitati za savjest svoga 
ispovjednika. 


276 E. Quarello, Coscneza, U DES I, srr. 648-645. 

Može nastupiti slučaj da savjest bude zapletena. Čovjek ne zna što bi izabrao, jer se boji da 
će biti zlo što god izabere. U takvom slučaju, ako je to moguće bez velike štete, neka izabere manje 
zlo. Majka ima bolesno dijete, a nedjelja je. Ako ide k sv. misi, boji se da će sagriješiti, jer bi doma 
ostavila bolesno dijete. Ako ostane kod kuće boji se da će sagriješiti jer je izostavila sv. misu. Čin 
se ne može odgoditi jer je nedjelja; dan prolazi, izbor mora pasti. Razborit izbor glasi: Ostani kod 
djeteta i nema grijeha što ne ideš u crkvu. Ali majka stvar ne može riješiti. Neodlučna je što bi 
izabrala. Što god izabere nema u tom ćudoredna zla. 

Kako se vidi, pitanje savjesti je veliko, teško i ozbiljno. Preko savjesti se ne smije olako 
prelaziti. Na savjesti se osniva sav naš ćudoredni život. »I baš zato se ne smije čovjeka siliti da radi 
protiv svoje savjesti, ali se ne smije ni priječiti da radi po svojoj savjesti, osobito u vjerskoj stvari« 
(Deklaracija o vjerskoj slobodi, br. 3). 

Savjest može biti i skrupulozna ili sitničava. Skrupulozna savjest vidi grijeh i tamo gdje ga 
nema, a teški grijeh tamo gdje se radi o sitnici. Takav čovjek živi u neposrednom strahu pred 
grijehom. Misli da mu je sve što čini grijeh. O tome smo već govorili u četvrtom dijelu knjige. 

Vjernik je dužan raditi na odgoju vlastite savjest i ako produbljuje svoju vjeru i živi 
autentičan duhovni život ima osjetljivu savjest. Takav čovjek dobro razlikuje što je veliko zlo, a što 
je malo zlo. Njemu je sasvim jasna razlika između velikoga i maloga grijeha, ali se tako pomno 
čuva i maloga grijeha kao daje veliki grijeh. 

Osjetljivu savjest bi redovito trebale imati sve osobe koje provode autentičan i ozbiljan 
duhovni život. To su osobe koje se redovito mole, žele služiti Bogu, često ispovijedaju i pričešćuju, 
koje svaki dan ispituju svoju savjest i stvaraju dobre odluke koje nakon toga revno provode u život. 
Njihova se osjetljiva savjest očituje u tome da su točne u službi, marljive u radu, oprezne kod 
govora, napose da malo govore i biraju izraze. Paze da nikoga ne ogovaraju, a pogotovo da nikada 
ne kleveću. Ako su možda koga oštetile u imovini, budno paze da štetu pošteno nadoknade, da 
isprave uvredu, učinjenu uslugu da vrate prvom zgodom. 

Osjetljiva se savjest razvija i postizava ustrajnim kršćanskim životom i djelima. Tako 
savjest biva to osjetljivija što je prati više plemenitih djela, to jest djela i čina u kojima vjernik sluša 
poticaje vlastite savjesti. Ako želimo da nam naša savjest pomaže i bude za ljudski, moralni i 
duhovni rast moramo je slušati. Samo kad spremno odgovaramo na poticaje naše savjesti ona 
obavlja onu službu za koju ju je Bog odredio. Ako čovjek ne sluša poticaje i prijekore svoje savjesti 
time gubi nutarnju osjetljivost za Boga, moralno dobro i samoga sebe. 

Na žalost ako kod vjernika slabi duhovni život, pada u mlakost to redovito prati i moralno 
opuštanje koje se događa u savjesti. Savjest predbacuje: Imaš zlu naviku, tu zlu naviku treba 
ukloniti. Savjest te kori i nalaže da sve moraš upotrijebiti da se te zle navike riješiš, a čovjek sam 
sebe uvjerava u suprotno, opravdava svoju zlu naviku umjesto posluha tako pada u nutarnju 
neosjetljivost na poticaje savjesti za koju je moralno pred Bogom odgovoran. Ponavljanjem takvih 
čina savjest postaje popustljiva a ako se u tome ustraje i neosjetljiva. 

Kao posljedica toga čovjek s takvom savjesti tamo gdje se radi o velikoj ili krupnoj stvar 
vidi samo malen ili lagan grijeh, a tamo gdje su laki prekršaji uopće ne vodi brige kao da nema 
nikakva grijeha. 

Ljudi s popustljivom savjesti moraju se ozbiljno zamisliti nad sobom i prekinuti s takvim 
životom. Takva se savjest mora odgajati i ispraviti, nužno je ponovno temeljno obraćenje za 
autentično življenje vjere i ozbiljan duhovni život. 

Ali vrijedi i obratno. Što čovjek čini više moralno neurednih djela, to mu je savjest gora. 
Zlim življenjem savjest tako otupi da čovjek izgubi svaki smisao za nešto dobro i plemenito. Zla su 
djela i opaki život kao hrpa pepela koja uguši vatru. Međutim, savjest se ne da nikada sasvim 
ušutkati. I kod najgorega se čovjeka barem katkada savjest se javlja i kori ga radi njegovih 
kompromisa i opačina. Kao što svaki čovjek ima dušu, tako ima i savjest koja treba da bude 
neprestano budna, da rasuđuje što je dobro a što je zlo, što treba činiti, a čega se čovjek mora čuvati. 

Svetačka tradicija govori o stanju duše koja je otvrdla u savjesti. Sv. Bernard uči:“ Kako je 
stanje onoga za koga se kaže da je otvrdla srca? To je stanje onoga tko se ne boji za sebe jer više 

ništa ne osjeća. Njega skrušenost i kajanje više ne dodiruju, pobožnost ne omekšava, molitva ne 
potresa, opomene ne pogađaju, prijetnje kaznama ne žaloste. On je nezahvalan na dobročinstvima, 
gluh na dobe savijete, nemilosrdan u sudu, preuzetan u vezi opasnosti za spasenje, bestidan u 
sramotnim stvarima, nehuman prema svojim bližnjima, ohol pred Bogom, zaoravan prema 
prošlosti, bez brige za sadašnjost, nepredvidiv u budućnosti. Iz prošlosti se sjeća jedino kad su ga 
vrijeđali, gubi sadašnjost, zatvara oči pred budućnosti, osim za osvetiti se. A izreći sva ova zla u 
jednoj riječi kaže se otvrdlo srce“ (De consd. lib.I) 

Samo otvrdnuće savjesti i srca se dogđa postupno. Prvo se sebi dopušta ono što savjest 
brani, zatim se želi griješiti, zatim se događa navezanost i ne želi se ni odreći ni osloboditi onoga što 
nije dobro a čemu duša robuje. Svetačka tradicija ovako opisuje to stanje robovanja: 

„Jao duši ne bude li Krist u njoj nastanjen! Nekoć je Bog, ljut na Židove, predao Jeruzalem 
na ruglo njegovim neprijateljima, i Židovima su zagospodarili njihovi mrzitelji te nije bilo više ni 
blagdana ni prinosa. Tako i ljut na dušu, zbog prekršaja zapovijedi, predade je neprijateljima, koji je 
zavedenu posve iznakaziše. 

Ako u kući ne stanuje gospodar, brzo je zahvati tama, nečistoća i neizglednost te se sva 
napuni smećem i smradom. Tako se i duša, ako u njoj nema Gospodina s anđelima koji ga u njoj 
slave, ispunja tminama grijeha, ružnim privrženostima i svakovrsnom sramotom. Jao putu kojim 
nitko ne ide i na kojemu glasa čovječjega čuti nije! Stan je zvjeradi. Jao duši ako njome ne šeće 
Gospodin što glasom svojim goni iz nje zle duhovne zvijeri! Jao kući u kojoj ne stanuje gospodar! 
Jao zemlji nema li zemljoradnika koji je obraduje! Jao brodu bez kormilara, jer će propasti kao igra 
valova i morskih oluja! Jao duši ako u sebi nema pravog kormilara Krista: plovi užasnim i mračnim 
morem, valovi je nagnuća potresaju, zlodusi je kao za zimskih oluja bacaju amo tamo, dok konačno 
ne potone u propast. 

Jao duši ne bude li imala onoga koji će je marljivo obrađivati, to jest Krista, kako bi urodila 
dobrim plodovima Duha! Jer, bude li zapuštena, u korovu i draču, konačni će joj urod biti da bude 
spaljena ognjem. Jao duši ne bude li Krist u njoj nastanjen! Jer, bude li nenastanjena, ogreznut će u 
smradu zlih nagnuća i postati stanom svih opačina. 

Zemljoradnik koji se pripaše da obraduje zemlju treba da uzme u ruke oruđe i odjeću koja je 
prikladna za zemljoradnju. Tako i Krist, kralj nebeski i pravi zemljoradnik, kad je došao k 
čovječanstvu, zaraslom u korov opačina, uze tijelo, a za oruđe uze križ, da obradi zapuštenu dušu. 
Iz nje iskorijeni trnje i drač zlih duhova, iščupa ljulj grijeha, i ognjem spali sve snoplje grijeha. Kad 
ju je tako drvetom križa obradio, zasadio je u njoj prekrasni vrt Duha što rodi Bogu, svome 
Gospodaru, svakovrsnim slatkim i ugodnim plodovima". (Iz Homilija koje se pripisuju svetomu 
Makariju, biskupu (Hom. 28: PG 34, 7-10-711) 

Navika na grijeh rađa sljepoću duha, ponavljanje istih čina rađa trajnim nutarnjima stanjem 
grijeha. Psalmista to stanje ovako opisuje: „Grešan je naum u srcu zlotvora, straha Božjeg on nema 
pred očima, sam sebi on laska previše, grijeha svoga ne vidi i ne me mrzi" (Ps 36, 1-2) A sv. Grgur 
Veliki to zastrašujuće stanje duše ovako opisuje: „Grešnici otvrdli u zlu htjeli bi neprestano živjeti 
kako bi mogli uvijek griješiti, a to pokazuju jasno time što ne prestaju nikad griješiti tijekom 
cijeloga svoga života" ( De poent. LX ). 

Posebno poglavlje u ovom kontekstu katolička tradicija posvećuje takozvanom grijehu 
protiv Duha Svetoga. 277 Evanđelje donosi događaj kada Židovi dovedu Isusu gluho nijemog 
opsjednuta čovjeka. Isus je istjerao iz čovjeka nečistoga duha i vratio mu vid i dar govora. Čovjek je 
sasvim ozdravio a svijet se, videći Božju dobrotu, divio čudesnom ozdravljenju. 

Farizeji, u svojoj zlobi i mržnji na Isusa, rekoše daje Isus đavla istjerao iz čovjeka pomoću 
Belzebuba, kneza đavolskoga. Na to je rekao Isus: »Svaki grijeh i psovka oprostit će se ljudima, ali 
psovka na Duha Svetoga neće se oprostiti. I ako tko kaže riječ na Sina čovječjega, oprostit će mu se; 


277 J.Penić, Putovi k Bogu, Zagreb 1971, str. 229 - 242 

ali tko reče na Duha Svetoga, neće mu se oprostiti ni na ovom svijetu, ni na drugom« (Mt 12,31 - 
32). 

U ovom kontekstu Isus Krist spominje grijeh protiv Duha Svetoga. Taj su grijeh učinili 
farizeji kad su izgon đavla, to divno čudo Božje dobrote, što ga je Isus učinio svojom božanskom 
moći zbog naravi, koja mu je zajednička s Ocem i Duhom Svetim, iz mržnje i zlobe pripisali đavlu 
ili nečistom duhu. 

Izgon đavla je djelo Božje dobrote, dar Duha Svetoga, što je svima bilo jasno, jer ne može 
đavao đavla tjerati, đavao protiv đavla nastupati. I farizejima je to bilo jasno, ah su, da omraže 
Isusa, iz mržnje i zlobe pripisali izgon đavla moći nečistoga duha, štoviše poglavici đavolskomu - 
Belzebubu. To je taj strašni grijeh protiv Duha Svetoga. Tko god, dakle, očita Božja djela, što ih 
Duh Sveti izvodi za učvršćenje vjere ili za obraćenje grešnika, iz zlobe pripisuje đavlu, čini grijeh 
protiv Duha Svetoga, ili drugim riječima tko dobro naziva zlim, a zlo dobrim. 

O grijehu protiv Duha Svetoga Crkva uči: „No pohuli li tko na Duha Svetoga, nema 
oproštenja, krivac je grijeha vječnoga. (Mk 3, 29). Božje milosrđe ne pozna granice, ali tko 
namjerno odbaci prihvatiti ga pokajanjem, odbacuje oproštenje vlastitih grijeha i spasenje što ga 
Duh Sveti nudi. Takvo otvrdnuće može dovesti do konačnog ne pokajanja i vječne propasti“ (KKC 
1864). 

Katolička tradicija je iznašla šest posebno teških grijeha koje ja nazvala grijesi protiv Duha 
Svetoga. Učenici skolastike nakon glasovitih teologa Petra Lombarda i Aleksandra Haleskoga, a na 
temelju spisa sv. Augustina navode šest grijeha protiv Duha Svetoga. 

Prvi je preuzetno se ufati u milosrđe Božje. Preuzetno se ufa u Božje milosrđe svaki grešnik 
koji nema straha Božjega pa drsko, promišljeno i preuzeto griješi jer se umiruje i opravdava mišlju: 
Bog je neizmjerno milosrdan, On će mi već oprostiti. Mogu koliko i kako dugo hoću, što su moji 
grijesi prema milosrđu Božjem? Ništa. Ja ću se pokajati na samrtnom času pa će biti sve oprošteno. 

Jedni se ufaju preuzetno u Božje milosrđe time što gomilaju grijeh na grijeh bez broja, pa se 
tješe da je Bogu lako oprostiti čitavu gomilu grijeha baš tako kao i jedan grijeh. Takvi se rado 
pozivaju na Mariju Magdalenu, raskajanoga razbojnika na križu, na sv. Pavla, koji su bili veliki 
grešnici, pa ipak su postigli Božje milosrđe te ne samo dušu spasili, nego i sveci postali. 

Crkva uči da je Bog neizmjerno milosrdan i nema tako velikoga grijeha koje Bog ne bi 
mogao oprostiti. Ali moramo se pitati: Tko može računati na Božje milosrđe? Samo onaj tko se 
skrušeno kaje za grijehe i ima ozbiljnu volju popraviti život. A onaj tko ne samo da se ne kaje, nego 
proračunato bez ikakva obzira griješi taj se u svojoj volji predaje zlu i grijehu te odgovorno gubi 
preduvjet za primiti Božje milosrđe. Bog je dao čovjeku slobodnu volju, kojom se ima čovjek sam 
odlučiti bilo za dobro, bilo za zlo. Ako se odlučio za dobro i nastoji oko dobra, Bog će mu dati 
milosti da dobro i postigne. Ako se slobodnom voljom odluči za zlo, Bog će ga pustiti da propadne. 

Neki se preuzetno ufaju u Božje milosrđe kad proračunato odgađaju svoje obraćenje. Ima ih 
koji govore: Sad sam još mlad, zdrav, krepak, treba da se naužijem života, na obraćenje i pokoru ću 
misliti kad ostarim. 

Drugi grijeh protiv Duha Svetoga je zdvajati o Božjem milosrđu. O Božjem milosrđu zdvaja 
tko je izgubio svaku nadu da će mu Bog oprostiti njegove grijehe i dovesti ga do spasenja. Takva 
čovjeka progoni zla misao da su njegovi grijesi toliki po broju i tako teški u sebi, da mu ih Bog neće 
oprostiti, da za nj više nema milosti, da se više ne može obratiti, pa je zato od Boga odbačen i ne 
preostaje mu drugo nego pakao. 

Zdvajanje o Božjem je posve oprečan grijeh preuzetom ufanju u Božje milosrđe. Tko se 
preuzetno ufa u Božje milosrđe taj zabacuje Božju pravednost i misli samo na Božje milosrđe. Tko 
zdvaja o milosti Božjoj taj ima pred očima samo strogu pravednost Božju, a odbacuje svako 
pouzdanje u Božje milosrđe. Tko se preuzetno ufa u Božje milosrđe taj se lakoumno nada. Očajnik 
radi obratno. On se samo boji Boga, i kao da se ne ufa u Boga, kao da u Bogu uopće nije milosrdan. 

Zdvajati o milosti Božjoj je težak grijeh. Očajnik teško vrijeđa Boga, jer ne vjeruje Bogu 
koji toliko svjedoči i naglašava svoje milosrđe daje dao svoga Sina da iz ljubavi umre za tog istog 
grešnika. Svetoga Pisma nas uvjerava da nema tako velikoga broja grijeha ni tako teških grijeha 
koje Bog, dobri Otac ne bi bio pripravan oprostiti, ako se čovjek za grijehe kaje i moli oproštenje. 

»Ako grešnik čini pokoru za svoje grijehe, te pravo i pravednost vrši, neka živi. On neće poginuti« 
(Ezek. 18,21). Sv. Pavao veli: »Bog hoće da se svi ljudi spase« (1 Tim 2,4). A Isus Krist kaže: »Sin 
čovječji je došao tražiti i spasiti što je bilo izgubljeno« (Lk 19,10). Kakvo dakle opravdanje ima 
očajnik kad ne vjeruje ovako jasnim Božjim riječima? Zar nije teška uvreda Bogu kad mu čovjek ne 
vjeruje daje milosrdan i želi naše spasenje! 

Sv. Augustin veli: »Tko zdvaja o milosrđu Božjem i drži da mu Bog neće oprostiti grijehe, 
taj vrijeđa Boga jednako kao i onaj koji sumnja da li Bog postoji.« Zdvajanje o Božjem milosrđu 
donosi sa sobom teške posljedice. Kad je čovjek izgubio nadu za spasenjem, onda se više ne kaje i 
nema volje da popravi život. Ne obazire se na evanđeoske poticaje jer na sve odgovara: Meni nema 
pomoći. Bog me je napustio. Sto ću se truditi oko dobra kad od toga nemam nikakve koristi. 

Treći grijeh protiv Duha Svetoga je protiviti se objavljenoj i priznatoj istini kršćanske vjere. 
Priznatoj se istini kršćanske vjere protivi tko istinu kršćanske vjere ili morala, koju kao istinitu i od 
Boga objavljenu spoznaje ili ju je mogao spoznati, odbacuje, niječe, napada, po njoj ne živi i na 
druge djeluje da po njoj ne žive. Sve istine kršćanske vjere proizlaze od Duha Svetoga. A tko se 
nekoj kršćanskoj istini protivi, ili je niječe, ili je prezire, protivi se i prezire samoga Duha Svetoga, 
griješi protiv Duhu Svetomu. 

Četvrti grijeh protiv Duha Svetoga je bližnjemu zavidjeti na Božjim darovima. Zavist postoji 
kao četvrti glavni grijeh i kao grijeh protiv Duhu Svetomu. Zavist kao četvrti glavni grijeh sastoji se 
u tome da netko bližnjemu zaviđa na vremenitim dobrima. Kad si drugomu zavidan što je mlad, 
lijep, zdrav, bogat, poduzetan u svomu poslu, što je na odgovornom položaju, što snalažljiv takva je 
zavist četvrti glavni grijeh. 

Zavist kao grijeh protiv Duhu Svetomu jest u tom da je netko drugomu zavidan na 
duhovnim dobrima. Kad si drugomu zavidan što se pobožno moh, kreposno živi, dobra djela čini, 
rado ide u crkvu, često se ispovijeda i pričešćuje, što pazi na svoj jezik pa nikada ne psuje i ne kune, 
što uživa dobar glas kao pošten čovjek, takva zavist je grijeh protiv Duhu Svetomu jer je Duh Sveti 
djelitelj duhovnih dobara. 

Kad bi netko promatrao bližnjega koji je pobožan, plemenit, krepostan, svuda samo dobro 
čini pa bi se žalostio što i sam nije tako dobar, to ne bi bio grijeh protiv Duhu Svetomu. Takva 
žalost je štoviše i dobra, jer potiče toga čovjeka da nasljeđuje u kreposti svoga bližnjega. Grijeh bi 
bio protiv Duhu Svetomu kad bi se žalostio što bližnji ima kreposti i želio bi da ih izgubi, da ih 
uopće nema. 

Takav teški zavidnik i grešnik protiv Duhu Svetomu je sam đavao. Njega bole i ne može 
podnositi duhovna dobra. On je neprijatelj Božji pa zato i neprijatelj svemu što od Boga dolazi i k 
Bogu vodi. On je bio zavidan već prvim ljudima Adamu i Evi u raju zemaljskom. Đavao ih je 
lukavstvom i zavođenjem nagovarao da prestupe Božju zapovijed i padnu u nemilost, jer nije trpio 
što su bili Božji prijatelji i uživali blagodati raja. 

Zavist treba svladavati ljubavlju prema Bogu i bližnjemu. Tko Boga istinito ljubi taj se 
raduje kad vidi da Bog i drugima daje milost, pa Boga iskreno štuju i po Božjem zakonu dosljedno 
žive. Za plemenita čovjeka nema većega veselja nego kad vidi kako i drugi ljudi revno obavljaju 
svoje pobožnosti i slave Boga. Onaj tko ljubi bližnjega veseli se svemu što je kod bližnjega dobro, a 
žalosti se nad onim što je kod bližnjega zlo. A krepostan život je sigurno neprocjenjivo dobro kod 
bližnjega, prema tome i veliki razlog da ga drugi cijene i poštuju, a ne da mu budu zavidni. 

Peti grijeh protiv Duha Svetoga je tvrdokorno odbijati spasonosne opomene. Tri su puta 
kojima Bog vodi čovjeka u zemaljskom životu. Jedan je put nutarnje rasvjetljenje, tajanstvena 
nadahnuća kojima Bog rasvjetljuje razum da upozna dobro i potiče volju neka prione uz dobro i 
postojano čini dobro. 

Drugi su put izvanje opomene. Svećenici u crkvi, roditelji kod kuće, učitelji i odgojitelji u 
školama i odgojnim zavodima daju naputke, opomene i savjete što treba činiti, a čega se čuvati da 
život čovječji bude u redu prema Božjim i pravednim ljudskim zakonima. 

Treći su put nagrade i kazne kojima Bog odvraća čovjeka od zla i potiče na dobro. Bog 
pripušta mnoge kazne i kušnje kojima Bog opominje čovjeka da se zamisli i popravi život. 

Kad čovjek sve ove vrste spasonosnih opomena tvrdokorno odbija, svjesno prezire, prelazi 
preko njih kao da ne postoje, tada griješi protiv Duha Svetoga. 

Bog daje svakomu čovjeku toliko svjetla u razumu i toliko milosti kao potporu volji da može 
Boga spoznati i zakon Božji toliko vršiti da se spasi. A ako netko uza sve to Boga neće da poštuje i 
sve Božje opomene tvrdokorno odbija izlaže se opasnosti vječne propast za koju je sam kriv. 

Šesti grijeh protiv Duha Svetoga je hotimice ustrajati u ne pokori. To je najstrašniji grijeh. 
Takav grešnik pokazuje najveći stupanj zlobe, jer je napustio sva sredstva pa i samu volju da se 
ikada obrati i čini pokoru. On je prekinuo s Bogom svaku vezu jer je tvrdo odlučio živjeti i umrijeti 
bez Boga. On ima nakanu ustrajati u grijehu i nikada se ne kajati za grijehe, dakle umrijeti u grijehu 
bez ikakve pokore. 

Uzroci ovakvom duševnom stanju mogu biti nevjera, bezbožnost, zdvajanje, očaj i 
uobražena misao da je prava pokora nemoguća. Vjera je nježna i osjetljiva biljka u duši. Treba je 
često obrađivati ako čovjek hoće da raste i plod donese. Treba se budno čuvati, grijeha, zlih navika i 
opakih djela da ne uguše vjeru. Treba neprestano činiti dobra djela da se njima hrani i uzdržava 
vjera. 

Ako čovjek ne pazi na svoj život, nego gomila zlo na zlo, zla će djela poput drača ugušiti 
vjeru, nestat će vjere u srcu. Ako čovjek ne moli, ne ide u crkvu, ne vrši druge vjerske dužnosti, 
vjera će u duši usahnuti baš kao i biljka koja nema vlage. Nečastan, nepošten, grešan život 
postepeno i sigurno dovodi čovjeka do gubitka vjere. A kad je čovjek vjeru izgubio, nema ga više 
što poticati na obraćenje k Bogu. Neki dođu do toga da im je srce opako, zlobno, puno mržnje na 
Boga i sve što je s Bogom u vezi. Neki se još za života i pri punoj svijesti zaklinju se, da se nikada 
neće obratiti k Bogu, da im se ne smije svećenik zvati na smrtnom času. To su izraziti bezbožnici. 

Očaj i zdvajanje je česta pojava kod ljudi koji provode grešan život. Život teče bezbrižno 
neko vrijeme, na Boga se ne misli, zla se djela svih vrsta gomilaju bez broja. A onda najednom se 
oči otvore pa se čovjek plaši sam sebe. Je li moguće da sam toliko zločina počinio? Ni broja im ne 
znam. Zločina je toliko da mije uzaludno svako pokajanje. 

Ima i takvih ljudi koji vide da su u grijehu i osjećaju potrebu obraćenja, ali drže da im je 
nemoguće pokajati se niti da im Bog želi oprostiti, pa se radi toga ne kaju, nego umiru u 
neprijateljstvu s Bogom. 

Razmisli! Kalalo je uobičajeno stanje moje savjesti? Slušam li spremno njen glas? Postaje 
mi moja savjest sve više osjetljiva ili sve više popustljiva? Ako ne slušam opomene savjesti bojim li 
se da bi mogao doći do otvrdnuta savjesti i srca? 

SEDMI DIO: OPIS STANJA DUŠE KOJA ULAZI NA PUTU PROSVJETLJENJA 

Nasuprot onih koji se zaustavljaju ili odustaju od putu duhovnoga rasta imamo i osobe koje 
odlučno kroče s Kristom duhovno rastu i Bog ih vodi dalje prema sjedinjenju s njime preko puta 
prosvjetljenja. 

Tko odluči poći za Kristom i nasljedovati ga ubrzo će primijetiti da treba puno toga mijenjati 
u svom životu. Gospodin traži prihvaćanje napora kojim uz pomoć njegove milosti treba mijenjati 
način prosudbe, vrednovanja i ponašanja u životu što podrazumijeva nutarnju preobrazbu i asketski 
napor da se ostvari umiranje starog i rađanje novog čovjeka. Idealizirani put savršenstva kršćanskog 
života tako postaje realističan u sučeljavanju sa stvarnošću i istinom o nama samima. 

Na taj je način početni period duhovnog života popraćen povremenim iskustvima Božje 
slasti, ali i vlastitim slabostima i nedostatcima, nesigurnostima i nejasnim motivacijama u 
svakodnevnom životu. Malo po malo vjerniku se bistri slika vlastitog duhovnog identiteta. Ono što 
na poseban način karakterizira kršćanski život u ovoj fazi je dublje iskustveno shvaćanje prepreka 
koje se javljaju na putu ostvarenja naslućenog ideala kršćanske svetosti, a to su grijeh i korijeni 
grijeha, strasti, slabosti, požude i napasti. Duša koja se u molitvi počne nositi s tim stvarnostima, 
iskustveno uči dinamike duhovnog života. Radi se o vremenu čišćenja od grijeha, krivih strasti i 

zlih sklonosti, a na taj način vjernik oslobađa slobodu za veću ljubav prema Bogu i čovjeku. Ovaj 
period duhovnog života može potrajati i više godina. 

Vjernici koji se nalaze na putu duhovnoga rasta čišćenja i koji idu prema putu prosvjetljenja 
su oni koji postojano žive u stanju milosti, gaje želju da više ljube Gospodina, a u njima je još jaka 
sklonost na manje grijehe. Ako ne paze na odlučnost u čistoći savjesti i ljubavi i izlažu se padu u 
teže grijehe i pogreške. Ako se odlično ne vrate na put molitve i pokore i ne budu izbjegavali grešne 
prigode događati će im se česti padovi u teške grijehe. Ovakve ne idu puteni duhovnoga rasta i 
savršenstva, njihov duhovni put je zaustavljen a izlažu se opasnosti otvrdnuća pa i otpada od vjere. 

Duše koje će rasti na putu čišćenja i ulaze na put prosvjetljenja su one koje se odlučno bore 
protiv napasti, redovito mole, žele rasti u ljubavi prema Bogu i bližnjemu. Rast u ljubavi je u tome 
da duša odlučno želi odgovoriti čistom ljubavlju na Božju ljubav, pa i onda kada to ne uspijeva, 
redovito i ustrajno budi tu želju, redovito i ustrajno moh u utjesi i u suhoći. Razmatranjem je 
usvojila temeljna uvjerenja duhovnoga života, nastoji živjeti u Božjoj milosti, ozbiljno se trudi oko 
svladavanja zapreka koje priječe duhovni rast, ne čini svojevoljne grijehe, bori se protiv navezanosti 
na sebe i duh svijeta, na evanđeoski način prihvaća vlastite i tuđe slabosti te se zbog njih ne 
uznemiruje i ne odustaje od duhovnoga puta, pazi da je preopterećenost i umor ne sprečavaju u 
nutarnjem životu. 

Da bi izbjegla pad u grijeh u budućnosti, vježba se u svladavanju same sebe i mrtvenju sa 
željom da se u svemu podloži volji Božjoj. Da bi rasla, duša se istinski trudi oko ljubavi prema 
bližnjem te svih drugih evanđeoskih kreposti, nastoji pozitivno ostvariti svoje talente i sklonosti, ne 
doživljava praksu vjere i duhovni put kao potiskivanje svoje osobnosti, pazi brižno na svoje 
psihičko i duhovno zdravlje, prehranu i spavanje, u evanđeoskom duhu poslušnosti prihvaća 
obavljanje staleških dužnosti, apostolat, zaduženja s uvjerenjem da služi Bogu i bližnjem te da zbog 
toga neće duhovno nazadovati, nego rasti i napredovati. 

Duša je usvojila temelje poniznosti, opire se uznošenju, častohleplju, isticanju sebe, 
istinoljubiva je, dovoljno spoznaje samu sebe daje spremna prihvatiti vlastite pogreške i slabosti, a 
da joj to ne blokira daljnji put rasta. Ima pozitivo mišljenje o sebi, ah je spremna prihvatiti mala 
odricanja i poniženja, sklona je služenju u malenosti i skrovitosti. 

Dok na putu čišćenja prevladava borba za slobodu od težih padova u grijeh i život u Božjoj 
milosti, na put prosvjetljenja prevladava nasljedovanje Našega Gospodina, da uzmognemo ići tim 
putem, potrebno je prije ostvariti neke preduvjete, koji će nam omogućiti slijediti Božanskog 
Učitelja u pozitivnom vježbanju u krepostima, za koje nam je On dao primjer. 

Prije svega je potrebno, daje duša, odnosno čovjek već stekao neku čistoću srca, da uzmogne 
težiti za tim habitualnim (postojanim) sjedinjenjem s Našim Gospodinom, koja pretpostavlja 
nasljedovanje u krepostima: jer koliko duša više ostaje izložena opasnosti, da od vremena na 
vrijeme upadne u teški grijeh, ona se mora prije svega odvažno boriti protiv grešnih prigoda, zlih 
sklonosti naravi i protiv napasti. I tek nakon što je u dobroj mjeri nadvladala ove poteškoće, može 
se više vježbanje u krepostima. Treba također, da zazire i od maloga svojevoljnog grijeha i da 
nastoji da ga izbjegava. 

Nadalje je potrebno,da je umrtvila svoje strasti. Da uzmogne slijediti Našega Spasitelja vrlo 
je važno da se odrekne ne samo smrtnoga grijeha, nego i svakog svojevoljnog lakog grijeha,a 
napose takvog u koji više pada i kojemu je više sklona. A do tog stupnja nutarnje slobode i 
ovladavanja nad samim sobom dolazi se upravo odlučnom borbom protiv strasti i glavnih grijeha i 
jedino nam se tako pruža mogućnost da se pozitivno vježbamo u krepostima i da se na taj način 
malo pomalo približujemo Isusu. I doista jedino tada može čovjek imati dobro uređen način života, 
jedino se tada može malo sabrati i upotrebljavati svoje vrijeme u ispunjavanju svojih staleških 
dužnosti. 

Konačno je potrebno daje čovjek već stekao meditacijom čvrsta evanđeoska uvjerenja o svim 
temeljnim istinama duhovnog života i usvojio sve važnije prakse vjere tako da može više nutarnje 
slobode i vremena posvetiti pobožnim čuvstvima i molitvi, u pravom smislu riječi, u svojim 
razmatranjima te tako može motriti kreposti Isusa Krista i može se u njima vježbati bez većih 
poteškoća. U samoj molitvi se može uvidjeti duhovni rast po nekim znakovima. 

Ove osobe već dosta teško obavljaju meditaciju u kojoj svojim umom razglabaju otajstva 
vjere. Duh ih u nutrini sve više privlači i nuka ih da svoje razmišljanje povežu sa što više čuvstava, 
posebno ljubavi prema Bogu. Ove osobe imaju postojanu želju da još više upoznaju Isusa, da Ga 
uzljube, i da Ga nasljeduju. 

Vjernik se osjeća pozvanim još više slijedi i nasljedovati Našega Gospodina pozitivnim 
vježbanjem u kršćanskim krepostima. A Isus je svijetlo svijeta i koji Ga slijedi ne hoda u tami."Tko 
mene slijedi, ne hoda po tami nego ima svijetlo života". 

II 

PUT ČIŠĆENJA 

kao dio puta duhovnoga rasta u sedam stupnjeva 

U ovom drugom dijelu prikazati ćemo put čišćenja kao dio puta duhovnoga rasta koji u 
sedam i više stupnjeva. Najpoznatije djelo iz svetačke tradicije na ovu temu Zamak duše sv. 
Terezije Avilske. Koliko je nama poznato u svetačkoj literaturi o postupnosti puta duhovnoga rasta 
koji se opisuju kroz stupnjeve postoji još samo djelo bi. Henrika Susona Devet hridina. Uz ove 
svetačke tekstove prikazat ćemo i put duhovnoga rasta po stupnjevima kako ga iznosi p. Auguste 
Saudreau u svojoj poznatoj studiji. 

Zamak duše jest, bez sumnje, najzrelije Terezijino djelo. Piše ga u vremenu kad je postigla 
određenu puninu duhovne i ljudske zrelosti, pa je ovdje najsustavnije razradila i iznijela svoj 
duhovni nauk. Tu se izvrsno nadopunjuju njezino iskustvo i doktrinarna načela te je to s 
pedagoškog i literarnog gledišta njezino remek djelo. 

U odnosu na druga njezina djela »Zamak duše« se predstavlja komplementarno: preuzima 
bogato blago mističnog iskustva koje je izneseno u knjizi »Moj život« i ovdje se nadopunjava i 
izlaže u manje osobnom i opisnom obliku, te se postavlja na mjesto koje odgovara ljestvici 
mističnog života. »Zamak duše« pretpostavlja poznavanje »Puta k savršenosti« koji sadrži veliki 
asketski uvod u mistični život. Ovdje će taj asketski uvod biti sažet u šest poglavlja (prve tri odaje), 
dok će se mističnom životu posvetiti preostali dio, puna 22 poglavlja. 

Stoga, u najkraćem, mogli bismo reći da Zamak duše razlaže dva glavna predmeta: 

- rast i razvoj cijelog duhovnog života od odreknuća od grijeha do potpunog sjedinjenja s Bogom; 

- stupnjeve molitve koja je predstavljena kao životna snaga koja neprestano obogaćuje naše 
mogućnosti u susretu s Bogom. 

U isto vrijeme Terezija obrađuje i neke susljedne teme: kreposti, milosti, plodnost duhovnog života 
u apostolatu, i druge. Isprepliću se praktični savjeti s blagim upozorenjima i poticajima u odnosu na 
duhovni život, zajedno sa zanosnim molitvama, zazivima, meditativnim temama... 

Najsažetije rečeno, njezina je namisao u ovom djelu dvostruka: 

- ponuditi čitatelju svoje kršćansko iskustvo s nakanom da u njemu izazove želju da ga i sam doživi 
usmjerujući ga k vrhu, mjestu susreta - sjedinjenju s Bogom. 

- obvezati ga na jedan konkretan program koji jamči uspjeh: boriti se, biti ustrajan, spoznati se 
dokraja, ne izgubiti iz vida zahtjev ljubavi - voljeti druge, programirati, nadati se... 

Što znači, njezina je želja prije svega da oduševi osobu za cilj te je ohrabri i uvjeri u 
mogućnost ostvarenja. Stoga se cio njezin nauk u ovom djelu slijeva niz dva obronka: mistagoški, 
da oduševi osobu za to neizrecivo iskustvo; pedagoški, da ohrabri, pokaže i uvjeri osobu u 
mogućnost ostvarenja tog uzvišenog ideala. 

Za opisati duhovni rast svetica se koristi simbolima. Simbol znaka poslužio je Tereziji kao 
vrlo prikladna slika da lakše iznese svoja doktrinarna načela, a iznad svega svoje bogato iskustvo 
duhovnog rasta do posebnog sjedinjenja s Bogom. 

Glavni simbolički elementi ovdje jesu: 

- sam zamak (= duša) u kojem se nalazi sedam glavnih odaja; 

- vanjski dio zamka: obrub i opkop (= tijelo i svijet); 

- unutarnji dio: velike odaje (= beskrajno blago duše stvorene na Božju sliku i ukrašene milošću); 

- posebna odaja u srcu zamka (= središnje mjesto Boga u nama); 

- vrata zamka (= molitva); 

- stanovnici zamka: 

- nutarnji: Bog i duša 

- vanjski: neprijatelji cjelokupnog duhovnog života i nesređena osjetila; 

- život u zamku: borba, svjetlo i tama, zajedništvo s Bogom. 

Značenje simbolizma autorica ne razjašnjava dokraja. Ona to i ne želi, nego namjerno 
ostavlja čitatelju da sam na svoj način mnogo toga prozre. Za duhovno zrelog čitatelja simbol bi 
trebao biti kao vrlo tanak veo koji jedva dijeli nadnaravnu stvarnost od njega samoga. 

Devet hridina, knjižica bi. Henrika Susona govori o velikim temama katoličke duhovnosti. 
BI. Henrik, veliki duhovnik i mistik, zaljubljen u Vječnu Mudrost i Muku Kristovu. Nauk blaženika 
je jako jednostavan, upečatljiv, držimo shvatljiv i prosječnom vjerniku. Kao i sva druga svetačka 
literatura ima dimenziju proživljenoga te kao takva je poticajna za dušu koja se trudi na putu hoda 
nasljedovanja Krista. I blaženik opisuje put duhovnoga rasta ali u simbolu devet hridina koristeći se 
slikama i simbolima. Temeljnu sliku blaženik ovako izlaže. U jezeru na vrhu vrlo visoke gore 
izlegle su se mnoge ribe koje niz razne rukavce i rijeke otplivaju u more a u njima je najveća želja i 
čežnja za povratkom u jezero iz kojega su proistekle, te imaju nagon povratka na tu vrlo visoku 
goru. 

Na putu povratka moraju savladati devet hridina nda bi došle do svoga izvorišta. Sama 
simbolika je jednostavna i bi. Hemik je objašnjava. Jezero predstavlja Boga koji izvorište i iskon, 
koji stvar ljude, more predstavlja svijet i duh svijeta, a ljudi u sebi osjećaju duboku nostalgiju i želju 
za Bogom te se odlučuju za put koji ih vodi do sjedinjenja s Bogom, što blaženik nazivam 
motrenjem izvorišta i iskona. Na tom putu duše se moraju uspinjati hodeći i savladavajući devet 
hridina, to jest devet stupnjeva duhovnoga života. Nauk blaženika je krajnje jednostavan ali dubok. 

Kao treći prikaz puta duhovnoga rasta sažimamo nauk dominikanaca Auguste Saudreaua 
(1856.-1946.), koko gaje iznio u svojoj knjizi Les degres de la vie spirituelle: methode pour diriger 
les ames suivant leurs progres dans la vertu,- Stupnjevi duhovnoga života: metode za voditi duše 
slijedeći njihov napredak u krepostima 1905. (Angers, 1986.). 

Saudreaua sustavno izlaže nauk o duhovnome rastu oslanjajući se uvijek i na nauk sv. 
Terezije i bi Henrika, ali istražuje i druge duhovne autore, crkvene oce i svece. 

Na temelju crkvenih otaca, pokrenuo je raspravu o podjelama koje su postale klasičnima i o 
njihovim implikacijama. Kod višeg stupanja duhovnoga rasta govoreći o razvoju molitve tvrdio je 
da su mistične milosti nonnalno stanje savršenstva i da se obilno udjeljuju onima koji se za njih 
velikodušno raspolože, te daje put kontemplacije otvoren svima u molitvenom životu. 

Stoga ne valja, mišljaše on, odvajati asketiku i mistiku, između jedne i druge postoji 
kontinuitet. Dosljedno tome, Saudreau je odbacio teoriju o kontemplaciji stečenoj osobnim 
naporom, koja se povezuje s asketikom. Priznavao je jedino ulivenu kontemplaciju mistične naravi, 
u kojoj je duša pasivna pod Božjim djelovanjem, te je tvrdio da je ovaj oblik kontemplacije 
dostupan svakome kršćaninu posredstvom milosti. To je, prema njemu, put svetosti, koja je 
zajednički poziv u Crkvi. Naposljetku je precizirao da izvanredne, ekstatične ili zanosne pojave 
imaju sekundarnu ulogu, te ne pripadaju biti mistike. 

PRVI STUPANJ DUHOVNOG RASTA 

1. Prve odaje Zamka duše sv. Terezije Avilske - obraćenje 

Prve odaje sadržavaju opis stanja duše koje žele autentičan kršćanski život ali su još 
zaokupljene svijetom, ne obaziru se na lake grijehe i sklone su moliti samo za svoje vremenite 
potrebe. Trebale bi bježati od prigoda za grijehe, ozbiljno se odlučiti za Krista i tražiti samoću i 
prilike da prodube svoju vjeru. 278 Stanje ovih duša je sklono grijehu ako već nisu u grijehu, milost 
ih potiče na autentično obraćenje, a imaju prve molitvene stupnjeve koji se najčešće očituju u 
usmenoj molitvi. 


278 Za prikaz pojedinih odaja oslanjamo se na A. Sicari, Nel castelo interiore di santa Teresa d Avila, Jaca Book, Milano 
2012, za prve odaje str 79-97; i M. Eugenio DBG, Voglio večere Dio, Ancora, Milano, 149-176. 

„No nemojmo govoriti o ukočenim dušama koje, ako im Gospodin ne zapovjedi da ustanu 
kao onomu koji je trideset godina bio uz ribnjak — imaju preveliku nesreću i u velikoj su opasnosti, 
nego o drugim dušama koje, na kraju, ulaze u zamak. I premda su jako zaokupljene svijetom, imaju 
dobre želje i katkad se, makar tu i tamo, preporučuju našemu Gospodinu i razmišljaju tko su, 
premda ne baš smireno; poneki put, tokom jednog mjeseca, mole zaokupljeni tisućama poslova 
misleći gotovo neprekidno na to, toliko povezani s njima — ta gdje im je blago, tu im je i srce i da 
katkad dođu k sebi oslobađajući se, a velika je stvar poznavanje sama sebe, i uvidjeti da ne idu 
dobro da bi pogodili vrata. Napokon, ulaze u prve od onih najnižih prostorija, ali s njima ulazi 
toliko gamadi koja ih ne pušta da vide ljepotu zamka, niti da se smire; puno učine i time što su 
ušli. “ (Z11,8) 

Ovdje je prisutna druga kategorija osoba koje su, doduše kao i prethodne one koje žive van 
zamka, zarobljene svjetskim stvarima, ali se ipak tu i tamo sjete i priznaju da put kojim idu nije 
dobar (Z I, 1,8) pa se ponekad, makar na brzinu, preporuče Bogu i zamisle nad svojim stanjem (Z I, 
1, 8). Napokon te duše ulaze u najprizemnije prostorije prvih odaja. 

Njihova spoznaja Boga i samih sebe vrlo je oskudna, ali ipak u nekom rastu. Njihovo je 
stanje teško i delikatno jer prijeti stalna opasnost da odustanu od puta i izađu iz zamka. Tu je, prije 
svega, poteškoća molitve jer je vrlo izražena rastresenost i navezanost na prozirno te stoga 
nemogućnost sabiranja. 

Duša prvih odaja još je uvijek iseljena iz sebe, nesređeno suživljena sa zemaljskim 
stvarnostima, okružena s bezbroj stečenih loših sklonosti, a bez dovoljno snage i odlučnosti da im 
se odupre, te stoga lako upada u grijeh i u opasnost da izgubi i ono malo što ima. 

Ovu dušu Terezija uspoređuje s gluhonijemom osobom: gluha jer, iako donekle svjesna svojeg 
opasnog stanja, ne sluša neprestani Božji zov da napusti mnoge beskorisne poslove i da se preda 
Životu; nijema jer ti poslovi onemogućuju dijalog s Bogom u molitvi. 

U najkraćem, moglo bi se reći: duša koja ulazi u prve odaje zamka kreće se u čudnom ritmu između 
tijela i duha, između instinkta i ideala, između anđela i zvijeri koje nosi u sebi: na neki način »ulazi 
i izlazi« iz zamka. 

Zmije tijela, koje su ovdje naglašeno prisutne, nagrizaju krila duha, i zato je nonnalno da će 
u lijenom duhu nadvladati niži instinkti. Međutim, duh sam u sebi ima snage da se odupre tim 
nasrtajima i da se uzdigne u nedostupnost otrovnim silama. 

Prelazeći sa simbolizma direktnoj poruci, Svetičina se misao svodi na ovo: tko želi započeti 
kršćanski život, mora znati da ne ide u susret blaženom miru ugodna života, nego se mora naći u 
sukobu sa samim sobom i s naporom će morati praviti reda u sebi da bi se izgrađivao u nutrini. To 
znači, naći se mora u škarama: ili započeti borbu ili dopustiti da ga proguta neprijatelj kojeg nosi u 
sebi. 

Glavni Terezijin savjet za osobe ovih odaja glasi: treba se vježbati u poniznosti i ljubavi 
prema Bogu i bližnjemu. Naime, po poniznosti se dolazi samospoznaji i spoznaji Boga, a ljubav 
postaje snaga i nosilac duše k Bogu. 

Oni koji su van zamka, u biti, oni koji ne ulaze u svoju dušu, plivaju kao ribe u vodi, u duhu 
ovoga svijeta bez ikakvih problema, žive u teškom grijehu bez ikakvih problema, obaziranja. 
Usvojili su sve vrijednosti duha ovoga svijeta, laži, krađi, prevari, užitak. To je duh ovoga 
svijeta.“Snađi se! Ja sam glavni! Sve se mora oko mene vrtiti „ ... oholost, blud, mržnja, zavist, 
ogovaranje, podmetni nogu kome možeš. Mnogi to sve usvoje i istovremeno se još nazivaju i 
kršćanima. Neki čak i jako dobrim. Njima potpuno nedostaje jedan nutarnji duh duhovnog života i 
usvajanja Evanđelja kao takvog. Znači kod nekoga može biti neka deklarirana vjere, ali im potpuno 
nedostaje bilo kakvo usvajanje duha Evanđelja u svom srcu i kao posljedica toga ne spoznaju sami 
sebe. Idemo do onih koji ulaze u prve odaje. Prva odaja jednako prvi stupanj duhovnog života koji 
je autentičan duhovnom životu. 

Ovako bije opisali za te ljude. Znači u odaje Zamka (duše) se ulazi po molitvi, oni se počeli 
malo ozbiljnije moliti, malo zahtjevnije moliti... iskreno je prožeto stanje te duše tih vjernika, 
iskreno su prožeti željom da žive kao kršćani, ponekad se brinu za svoje vječno spasenje ali nemaju 
nekih posebnih želja za duhovnim napretkom i savršenstvom. Obavljaju svoje pobožnosti, tu i tamo 
su privučene molitvi, ali mole za vremenite milosti ( Bože daj posao, daj mi zdravlje, daj da moj 
ovaj bude...). To su njihove molitve. Mogu moliti raznorazne devetnice, pokazuju neku vrstu 
gorljivosti ali nema nutarnje sabranosti. Njihova nutarnja sabranost je gotovo nepostojeća. 
Ponekad razmišljaju o istinama naše vjere ali to se ne događa spontano kao prirođeno duši. 

Ne traže prilike i načina kako bi se duhovno obogatili i upoznali svoju vjeru. Neće ići na 
duhovne obnove, duhovne vježbe, pučke misije, na misu tu i tamo (ako odu neće slušati propovijed) 
itd.. ali tu i tamo se zamisle nad istinama vjere. Obično malo misle na Boga, kad donose odluke da 
mu služe to čine bez ikakva poleta i postojanosti. Njihovu kršćanskom životu nedostaje iskrene 
sebedarne ljubavi i motiviranog požrtvovnog mrtvljenja. Nema pravog darivanja sebe Bogu. Nema 
sebedarne ljubavi u njihovom srcu niti ima želje da služe Bogu cijelim bićem, niti ima želje da se 
trude na tome, da se mrtve na tim putovima. 

Obično daju važnost vanjskim grešnim prigodama ali nimalo gotovo ne obraćaju pozornost 
na nutarnje zle pokrete koje nose sami u sebi. Znači čovjek može učiniti tisuću čina nutarnjih 
grijeha usred svoga srca svaki dan ako ne pazi na svoju nutrinu, na svoje misli. Ove duše to ne paze, 
njih to ne zanima. Oni čak i ne znaju što je to. Dođe im misao mržnje prema toj osoba, na nju 
pristaju, dođe misao blud, na blud pristaju. Znači taj nutarnji svijet za njih je gotovo pa nepoznat. 
Uopće se ne obaziru na lake grijehe, niti se trude izbjegavati grešne prigode previše, tu i tamo se 
ispravljanja svojih nedostataka. Ne trude se ispraviti loše crte svoga karaktera, u opasnosti su 
velikoj da izgube duhovni život po padu u trajno stanje grijeha, ali tu nema prevelike želje da se iz 
toga izvuku. 

„Nije mala šteta i pomutnja što, našom krivnjom, ne poznajemo sami sebe, niti znamo tko 
smo. Zar ne bi bilo veliko neznanje, kćeri moje, da nekoga upitaju tko je, a on da ne poznaje sebe, 
niti da znade tko su mu otac i majka, niti iz koje je zemlje? Pa ako bi to bilo veliko bezumlje, 
neusporedivo je veće ono koje je u nama kad se ne trudimo saznati što smo, nego se zadržavamo na 
ovim tijelima i onako otprilike, zato što smo čuli ili zato što nam to govori vjera, znamo da imamo 
dušu. Ali kakvih dobara može biti u toj duši, ili tko je u toj duši, ili o njezinoj velikoj vrijednosti, 
rijetko kad o tome razmišljamo, i tako se malo drži do toga da se sa svom pomnjom nastoji sačuvati 
njezina ljepota; sve potratimo na prosti optok ili bedem toga zamka, tj. na ova tijela . 

Smatrajmo, dakle, da ovaj zamak ima — kako sam rekla — puno odaja, jedne gore, druge 
dolje, treće sa strane a u središtu i nasred svih njih jest najglavnija, gdje se zbivaju vrlo tajni 
događaji između Boga i duše. “ (ZI. 2, 3) 

Znači svetica već na početku govori „nije mala šteta i pomutnja što našom krivnjom ne 
poznajemo sebe.“ Tko ulazi u duhovni život, tko ulazi u molitveni život ima dvostruki hod duše. 
Jedan je spoznaja Boga, drugi je spoznaja samoga sebe. Tko ne ide u dublju spoznaju samoga sebe, 
taj nema autentičnu spoznaju Boga u svom životu. To je tako! 

Ponovit ćemo, ako nekoga njegov duhovni život ne vodi da dublje upoznaje samoga sebe , 
ni spoznaja Boga koju misli da ima nije autentična. Imate u sv. Pismu onih koji su mislili da jako 
spoznaju Boga, a ništa od svega toga nije bilo. Farizej u hramu je mislio je on pred Bogom najbolji 
a vratio se kući neopravdan. 

A Isus je kazao da se kući vratio opravdan onaj grešnik koji se kaje. To su te zamke na 
duhovne putu. Zato smo kazali na početku ovog da jedna od temeljnih dinamika „zamka duše“ je 
trajni ulazak u samoga sebe i spoznaja sebe. Terezija Avilska to stavlja na početak. Znači duša kad 
se počne ozbiljnije Bogu moliti ide dublje u vlastitu dušu. 

Što još prijeći ove duše? Citirati i druge tekstove (Z I. 2, 8, 10). Koje su stvari koje ulaze 
izvan zamka duše, odnosno koje su još stvari prisutne koje žive u duši i priječe duhovni rast. To je 
duh svijeta. Očituje se užitcima, ambicijama, častima. Duh svijeta koji se uvlači u nutrinu, a u duši 

se očituje u stvarima svijeta u kojima duša uživa, jako uživa. Osoba treba paziti u što veže afektivnu 
dimenziju svoga srca. 

Kaže Terezija Avilska (Z I. 2, 14) ,,u ovim odajama je jako malo svijetla, nema jasnoće duha 
ali ta tama u kojoj se duša nalazi nije mistična tama već tama grijeha i posljedica grijeha koje duša 
ne vidi. Đavao jako djeluje u ovim odajama i jako priječi duše i lako ih pobjeđuje. Duša je u 
napastima smrtnog grijeha na ovom stupnju duhovnog života. Uistinu 2. poglavlje počinje upravo 
govorom Svetice o smrtnom grijehu i govori kako taj grijeh ima drastične posljedice. 

„ Prije nego što krenem dalje, želim vam reći da razmislite kako li će biti duši, kad padne u 
smrtni grijeh, vidjeti ovaj tako blistavi i lijepi zamak, ovaj istočnjački biser, ovo stablo života koje 
je zasađeno u samim živim vodama života, a to je Bog ; nema tamnijih tmina ni tako mračne i crne 
stvari a da to ne bi bilo još puno više. Nemojte poželjeti saznati više unatoč tome što je ono isto 
sunce koje mu je davalo toliko blistavih i ljepotu još u središtu njegove duše, negoli da izgleda kao 
da On nije ondje zato da ona bude Njegovim dionikom, uza sve to što je sposobna uživati Njegovo 
Veličanstvo, kao što je i kristal da na njemu bljeska sunce. Nikakva joj stvar ne koristi, pa otuda 
proizlazi da su sva dobra djela koja učini, dok je u smrtnome grijehu, bez ikakva ploda da bi 
dosegla slavu jer ne proistječe li iz onoga izvorišta koje je Bog, odakle naša krepost jest krepost, i 
odvajamo li se od Njega, ne može biti ugodno Njegovim očima. Jer, na koncu, namisao onoga tko 
učini koji smrtni grijeh nije zadovoljiti Njega nego ugoditi nečastivomu, koji je sama tmina, pa tako 
i jadna duša postane tmina. 

Znam za jednu osobu kojoj je naš Gospodin htio pokazati kakva je postajala duša kad je 
smrtno griješila. Kaže ta osoba da joj se čini, kad bi svi to shvatili, da ne bi bilo moguće da itko 
sagriješi pa makar se podvrgao najvećim patnjama koje se mogu zamisliti zato da pobjegne od 
prigoda. Tako je jako obuzme želja da to svi shvate, pa neka obuzme i vas, kćeri, da puno molite 
Boga za one koji se nalaze u tak\>om stanju, potpuno pretvoreni u tamu, pa su im takva i djela “ (Z 
2 , 1 - 2 ). 


Podsjeća na razmišljanje o okončanju života - smrti i mogućnost pada duše u Pakao: 

,, O duše otkupljene krvlju Isusa Krista! Priberite se i imajte samilosti za sebe! Kako je 
moguće da, shvaćajući to, ne nastojite skinuti paklinu s ovoga kristala? Pazite, jer ako vam se 
skonča život, nikada više nećete uživati ovu svjetlost. O Isuse, što znači vidjeti neku dušu daleko od 
ove svjetlosti! “ (Z I, 2,4) 

Terezija pravi jednu usporedbu, duša je kao jedan kristal i govori ako se taj kristal prekrije 
tamnom krpom nikakvo sunce ga ne može obasjat. Ako duša umre u tom stanju nikada neće vidjeti 
tog svjetla. To je izravno prizivanje na pakao. 

Terezija Avilska opominje duše razmatranjem o smrtnom grijehu i njegovim posljedicama. 
Velika tama u duši, i sve je nečisto što od njih (koji žive u teškom smrtnom grijehu) dolazi te pred 
Bogom njeni čini nemaju zaslužnu vrijednost. Srž problema je kad osoba, Terezija to govori 
dušama da se ne bi vraćale van zamka, svojevoljno odbacuje poslušnost Bogu i ne želi mrtvih svoje 
strasti. Tada duše ne može biti usmjerena na Boga nego se daruje onome što je protivno Bogu. 
Osoba je kao vezana zatvorenih očiju, ne može čuti, ne može hodati usprkos naporu nema zasluga 
pred Bogom (Z II, 1). 

Lišenost nutarnjeg svijetla je prvi učinak grijeha, lišenost Božjeg svijetla. Možete govoriti 
osobi nemoj ovo činiti, čini ovako, čini onako, osoba u sred svoga srca ne vidi posljedice svojih 
čini. Nema razabiranja, nema jasnoću duhovnog razabiranja, nema svjetla. To unutarnje svijetlo 
dolazi od Boga i čistoće savjesti. 

Otac Sicari kada govori o prvim odajama zamka duše onda ukazuje da u (Z I. 2, 4) Terezija 
Avilska ukazuje na pakao. 

„Nakon puno vremena otkako mi je Gospodin već bio udijelio mnoge od onih milosti koje 

sam spomenula,' i druge vrlo velike, dok sam jednoga dana bila u molitvi, najednom, ne znajući 
kako, pričini mi se da sam bila sva strpana u pakao. Shvatila sam kako je Gospodin htio da vidim 
mjesto koje su mi nečastivi tamo bili pripravili, a ja pak zaslužila svojim grijesima: To se zbilo u 
jako kratkom roku, ali čak da poživim puno godina, čini mi se nemogućim da bih to zaboravila. 
Ulaz mi je bio nalik na neku jako dugu i usku ulicu, poput vrlo niske, mračne i uske peći. Pod mi je 
bio nalik na nekakvu vodu, vise sličnu jako blatnjavu kalu, i smrdljivog zadaha, a po njemu mnoštvo 
odvratne gamadi. Na kraju je bila jedna udubina smještena u zidu, nalik na kakvu nišu, kamo su me 
ugurali u velikom tjesnacu. Sve je to ugodno za pogled u usporedbi s onim što sam osjetila. To što 
sam rekla slabo je naglašeno. 

Ovo drugo' čini mi se da se ne može shvatiti ni dovoljno istaknuti, čak ni početak ovoga, ali 
sam u duši osjetila neku vatru, da ne mogu ni dokučiti kako bi se moglo iskazati kakva je. Tjelesne 
su boli bile pak tako nepodnošljive, uza sve to što sam u svojem životu proživjela jako teške i, kako 
kažu liječnici, najveće što se ovdje mogu proživjeti (zato što su mi se grčili svi živci kad sam se 
ukočila, a imala sam i puno drugih, mnogovrsnih; neke je čak, kako sam rekla,' izazvao nečastivi), 
ali je sve to ništa u usporedbi s onim što sam tamo osjetila, uviđajući da će biti vjekovječno i da 
neće prestati nikada. To pak nije ništa u usporedbi sa samrtničkom borbom duše, onom tjeskobom, 
onim gušenjem, onom tako bolnom tugom, uz tako beznadno i žalobno nezadovoljstvo, da ne znam 
kako bih to dosta naglasila. Jer malo je reći kako je to stalno čupanje duše, zato što se čini da vam 
drugi skončava život, a ovdje je sama duša ta koja se komada. Riječ je o tome da ne znam kako bih 
dolično naglasila onu unutarnju vatru i ono očajavanje, uz tako teške muke i boli. Nisam vidjela tko 
mi ih je zadavao, ali sam osjećala kako gorim i drobim se, kako mi se činilo, a ona unutarnja vatra 
i očajavanje najgori su od svega. 

Našavši se na tako smradnom mjestu, u takvoj nemogućnosti očekivanja utjehe, nema ni 
sjedanja ni lije ganjaniti ima prostora, premda sam bila ugurana u ovo mjesto nalik na rupu 
izbušenu u stijeni. Te stijene, koje su zastrašujuće za pogled, same od sebe stežu i sve guše. Nema 
svjetla, nego su vrh mračne tmine. Ne shvaćam kako može biti da se, premda nema svjetla, vidi sve 
ono što pogledu ima zadati muku. 

Gospodin nije htio da tada vidim još više od cijeloga pakla. Kasnije sam imala drugo 
viđenje strašnih stvari, kaznu za neke poroke. Kad sam ih gledala, učinile su mi se puno 
strasnijima, ali kako nisam osjećala muke, nisu mi zadale toliko straha. A u onom viđenju Gospodin 
je htio da uistinu osjetim patnje i tjeskobu u duhu kao da tijelo to trpi. Ne znam kako je bilo, ali sam 
dobro shvatila kako je to bila velika milost i kako je Gospodin htio da vidim na vlastite oči odakle 
me je izbavilo njegovo milosrđe. Jer čuti kako o tome govore nije ništa, niti to što sam razmišljala o 
različitim patnjama i drugda (premda rijetko kada, jer se zbog straha moja duša nije osjećala 
dobro), niti što nečastivi muče, niti razne patnje o kojima sam čitala, sve to nije ništa prema ovoj 
muci, zato što je to nešto drugo. Ukratko: razlika je tu kao između slike i zbilje, a gorenje ovdje 
posve je neznatno u usporedbi s onom tamošnjom vatrom. 

Ostala sam tako zaprepaštena, pa mi se čak i sad dok ovo pišem, premda ima tome gotovo 
šest godina, čini da mi od straha ponestaje prirodne topline. Kad se sjetim toga, čine mi se sitnicom 
sve tegobe i bolovi i sve ono što se ovdje može pretrpjeti, pa mi se čini da se dijelom žalimo bez 
razloga. Stoga ponovno kažem da je to bila jedna od najvećih milosti što mi ih je Gospodin udijelio, 
zato što mi je jako puno koristila da izgubim strah od nevolje i opreka ovoga života i da se trudim 
podnositi ih i zahvaljivati Gospodinu što me je izbavio, kako mi se sada čini, od tako strašnih i 
vječnih zala. 

Odonda mi se, kako kažem, sve što bi trebalo pretrpjeti ovdje, čini lako u usporedbi s jednim 
časom muke što sam tamo propatila. Čudim se - budući da sam puno čitala knjige u kojima se 
ponešto govori o mukama u paklu - kako to da ih se nisam prije bojala niti ih smatrala onim što 
jesu. Gdje sam bila? Kako mi je moglo pružiti razonodu išta od onoga što me je vodilo tome da 
pođem u ono zlokobno mjesto? Budite blagoslivljani, moj Bože, zavijeke! I još kako se očitovalo da 
me Vi ljubite puno više nego što se ja ljubim! Koliko li ste me puta, Gospodine, izbavili iz tako 
tamne tamnice i kako sam se ja ponovno uvlačila u nju protiv Vaše volje! 

Odatle potječe ona prevelika bol što mi je zadaje puno duša koje bivaju osuđene (zbog ovih 

luteranaca posebice, zato što su po krštenju već bili članovi Crkve) i velika želja da koristim 
dušama. Doista mi se čini da bih podnijela puno smrti jako drage volje zato da izbavim jednu 
jedinu dušu od tako velikih patnji. Ako ovdje vidimo u kakvoj nevolji ili boli neku osobu koju 
posebice jako volimo, čini se da nas sama naša narav potiče na sućut. I ako je velika bol, tišti i nas. 
A tek vidjeti neku dušu za vjekovječnost u najvećoj patnji među patnjama! Tko li će to podnijeti? 
Nema srca koje bi to podnosilo bez velike žalosti. Kad nas to ovdje - iako napokon znamo da će 
završiti sa životom i da ima kraj - potiče na toliku sućut, ne znam kako možemo mirovati na ovo 
drugo, koje nema kraja, i gledati toliko duša koje svakoga dana nečastivi odvodi sa sobom. 

To mi također potiče želju da se u tako važnoj stvari ne zadovoljimo čim manjim, već da učinimo 
sve što budemo mogli sa svoje strane. 

Nemojmo propustiti ništa. I neka se Gospodin udostoji dati nam milosti za to. Kad 
razmišljam o sebi, vidim da sam bila tako jako zla, a ipak sam se brinula da služim Bogu i nisam 
činila neke stvari koje vidim da čine neki u svijetu kao da nisu ništa. Najzad, proživljavala sam 
teške bolesti, s puno strpljivosti koju mi je davao Gospodin. Nisam bila sklona mrmljanju, niti 
govoriti loše ni o kome, niti mi se čini da sam mogla poželjeti zlo ikome, niti sam bila gramzljiva, 
niti se sjećam da sam ikada imala takve zavisti koja bi predstavljala veliku uvredu Boga, te neke 
druge stvari, jer sam se, iako sam bila tako nevaljala, štedno bojala Boga, a vidim kamo su me 
nečastivi već bili smjestili. Istina je da sam, prema svojim grijesima, bila zaslužila još veću kaznu. 
No, uza sve to, kažem da je patnja bila strašna te da je opasna stvar udovoljavati sebi, ili pak da 
ima spokoj i zadovoljstvo duša koja na svakom koraku pada u smrtni grijeh. Zato se, za ljubav 
Božju, klonimo prigoda, jer će nam Gospodin pomoći kao što je to učinio sa mnom. Neka se 
udostoji Njegovo Veličanstvo ne ispustiti me iz svoje ruke pa da ponovno padnem, jer sam već 
vidjela gdje ću završiti. Neka to ne dopusti Gospodin, kakvo Njegovo Veličanstvo jest. Amen. “ (Moj 
Život pog. 32.) 

O. Sicari uspoređuje, sada čitajte 32. poglavlje „ Mog života“ Terezije Avilske u kojem ona 
opisuje svoje viđenje pakla i stanje duša prvih odaja. Ona je u cijeli Zamak duše utkala ono što je 
ona sama proživljavala i živjela. U tom opisu o viđenju pakla, za sebe kaže da je to jedna od 
najvećih milosti koje joj je Bog dao. 

Drugo što treba naglasiti, su učinci ovog viđenja. Svetica kaže da joj je sve postalo lako u 
duhovnom životu nakon što je vidjela pakao i treće, velika pobožnost i molitva Bogu za duše koje 
se gube. To su tri velike milosti koje ona veže uz viđenje pakla. 

Terezija neizravno opominje duše iz prvih odaja opasnošću da se padne u teški grijeh i da se 
vrati nazad i da se padne u pakao. 

Ako bismo gledali druge svetačke tradicije, sv. Ignacije Lojolski kaže da za one koji žive u 
smrtnom stanju grijeha ništa im ne može tako pomoći da su duhovno probude kao razmatranje o 
paklu. 

Ako gledamo i djecu vidioce iz Fatime, što im je prvo Gospa pokazala? Pakao. A djeca su 
imala 7, 9 i 11 godina. Gospa se nije ustručavala pokazati im pakao, a poslije vidjelica Lucija piše 
daje to bio najveći poticaj djeci da čine velike pokore. Znači svetačka tradicija uči da razmatranje 
o paklu može biti silno veliki poticaj za dušu da ozbiljno shvati duhovni put. 

I Terezija Avilska već u prvim odajama na to ukazuje. Problem je što se o tome danas 
gotovo pa nikada ne govori. Takva razmatranja nikad ne bi trebala buditi užas u duši nego pobuditi 
dušu na Strah Božji. 

Prva dva poglavlja prvih odaja prikazuju nam pozitivno viđenje koje je označeno pozivom 
milosti. I jedno negativno viđenje duhovnog života koje je karakterizirano stanjem grijeha u 
kršćanskom životu. S druge strane to podrazumijeva i postati svjestan otajstva ljudskog života. 
Osoba, dakle, treba ući u sebe samu, u svoju nutrinu po molitvi, prepoznati u sebi Božju prisutnost i 
poziv da živi svoj odnos s Bogom, iako se osoba u ovom prvom stupnju, u ovim prvim odajama, 
nalazi u takvom stanju da je rastresena i raspršena u nutrini, zbog utjecaja stvorenja i grijeha 
okrenuta je prema vani. Terezija motreći s vrhunaca mistike motri i ruševinu ljudske osobe, 

duhovnu i psihološku, i ropstvo uzrokovano utjecajem đavla u ovom prvom stupnju kršćanskog 
života, ali Bog je još uvijek tu prisutan. 

Napredak sastoji se u obraćenju i odlučnoj askezi kako bi se duša izvukla iz zlog i nesretnog 
utjecaja stvorenja i stvorenih stvari kojima robuje. Na tom putu joj pomaže molitva, i to na dva 
načina, tako da zaziva Boga i njegovu pomoć, da shvaća dublje svoju stvarnost osobnu u istinskoj 
poniznosti. Svoje duhovne kćeri koje se ne nalaze u ovom početnom stanju nego su duhovno 
napredovale sveta Terezija želi potaći na jedno čuđenje i otajstvo pred ljudskom osobom, 
razumijevanje za grešnike i da shvate situaciju krhkosti u nutrini koja proizlazi od grijeha i 
označuje cijelu ljudsku osobu, da dublje shvate krepost poniznosti i potrebu za otkupljenjem. Ona 
potiče na povjerenje u Krista, prema kojemu se trebaju podići oči od samoga početka duhovnoga 
puta i podsjeća na ideal kršćanskoga života, tj. na ideal ljubavi prema Bogu i bližnjemu. 

Prema o. Castellanu, na svakom stupnju duhovnoga života, dakle u svakoj odaji, imamo i 
određeni stupanj molitve. Za prvu odaju radi se o jako jednostavnoj molitvi i odnosa s Gospodinom, 
tj. o usmenim zazivima i usmenoj molitvi koja ako duša ustraje i duhom bude napredovala će se 
morati produbiti i ići prema meditaciji. Za svaku odaju, dakle, i za ovu prvu, treba razlikovati tri 
temeljne stvari u dinamici kršćanskoga života, jednu posebnu milost koja je darovana za taj stupanj 
duhovnoga života, način molitve i nutarnji stav duše i obveze koje duša treba poduzeti da bi 
napredovala, način molitve će se s vremenom hoda kroz odaje sve više produbljivati i postati će sve 
jednostavniji. 

Kada se govori o zalaganju u kršćanskome životu duhovna dinamika rasta kako duša bude 
prolazila kroz stupnjeve duhovnoga života ili odaje ići će prema tome da bude sve više odlučna i 
postojana u životu i malo pomalo nakon što bude proživljavala kršćanski život kao vlastiti napor 
duša će ići sve više prema tome da bude poučljiva da bi se zatim ušlo u stanja preobrazbe koje Bog 
čini u duši, a krhke i slabe kreposti malo pomalo će se učvršćivati i pod utjecajem Božje milosti i 
velikodušnosti u ljubavi prema Bogu i bližnjemu. 

Dinamizam milosti u Zamku duše ide putem duhovnog rasta. Prema Castellanu, sveta 
Terezija možda nije poznavala neke od klasičnih razdioba duhovnoga života kao što je put čišćenja, 
prosvjetljenja, sjedinjenja ili na drugi način izraženo, početnici, napredni, savršeni, ali je poznavala 
i citira u četvrtim odajama razlikovanje u duhovnom rastu između naravnog i nadnaravnog, te 
asketskog i mističnog dijela puta. 

Dakle, vratimo se ponovno na prvu odaju. Stanje duše kod prvih odaja je označeno 
grijehom, milost koju Bog daje duši je obraćenje i poticaj na obraćenje, a molitva tipična za ovaj 
stupanj duhovnoga života je početna molitva, obično samo usmena molitva. Duša u prvim odajama 
je u stanju grijeha, milost je vodi prema obraćenju, a ima početni stupanj molitve, usmenu molitvu. 

Terezija u Zamku duše koristi tenninologiju odaja. Ona se nadahnjuje na Bibliji: „ U kući 
Oca moga ima mnogo odaja, da nema zar bih vam rekao idem pripraviti vam mjesto? “ (Iv 14, 12). 
Sam pojam odaja u biti znači jedan poseban način kako duša živi pred Bogom, kako se duša 
postavlja pred Bogom, podrazumijeva u biti različita stanja ljubavi u kojima se nalazi pred Bogom, 
u biti sedam odaja znači sedam temeljnih načina ljubavi prema Bogu. 

Inače i sv. Ivan od Križa govori „ daje potrebno sedam čišćenja da bi se došlo do mudrosti“ 
(ŽPLJ 2, 29) ili „da postoji sedam stupnjeva ljubavi kod duhovnog puta duše“. (DS 26, 3) Znači da 
je takav način govora o duhovnom rastu bio prisutan i kod drugih izvora, pa i onih koji nisu 
karmelski. Korist od ovako bogatog opisa duhovnoga života je u tome da rigidnost podjela shema 
duhovnoga puta nije više tako naglašena nauštrb velikodušnosti Milosrđa Božje ljubavi i slobode 
Božje, ali i složenosti ljudskih odgovora. 

Odluka da se uđe u zamak, tko ulazi u zamak, on ulazi u zamak nakon što je dugo boravio 
van zamka kao neki prosjak i njegov ulazak u duši je popraćen sa puno nepročišćenih stvari jer se 
bio navikao na stvari suprotnome evanđeoskome duhu, te duša koja ulazi u zamak ne primjećuje 
ljepota kršćanskoga života, ljepotu Boga, ah je ipak djelomično prosvijetljena i probuđena. Čovjek 
koji živi van zamka živi u stanju smrtnoga grijeha, njegova duša je prožeta tamom (I. 2,1). 

Nutarnje sunce, a to je u biti Bog koji je u središtu duše ne može obasjavati dušu jer je ona 
sama odveć još na površini same sebe (I. 2,1). Situacija je tako mučna i ružna da kada bi Bog 

udijelio čovjeku istinsko viđenje što to grijeh uzrokuje u duši nitko to više ne bi mogao gledati, jer 
se radi o ljudima koji su preobraženi u samu tamu po svojim djelima (I. 2,2). Sunce, Bog je tu, ali 
kristal, tduša još je pokrivene crnim stvarima, tamom i zamagljuju pogled duše (I. 2,3). Zamak, tj. 
duša je potpuno neuredna, a za to su odgovorni oni koji bi morali njome upravljati, sama duša je 
odgovorna (I. 2,4). 

Kada duša polako ulazi u prve odaje dolazi uprave iz strašne situacije koje smo upravo 
opisali. Zamak, tj. duša je ponovno prosvjetljenja, ali ima osjećaj daje u polu svijetlu ili polu tami, 
da ima premalo svijetla, oči su još uvijek jako pokrivene prljavštinom (I. 2,14). Duša sa sobom u 
zamak unosi još mnogo stvari, životinjske, kaže Terezija, u biti to su iskustva, navike, privlačnosti 
suprotne duhu evanđelja, đavolske napasti, pokvarenosti u duhu i volji, laži, i to nastoji dušu 
ponovno izvući van zamka, tj. da napusti kršćanski život. Dakle, u prvim odajama se bije bitka 
između svijeta grijeha, jer se tek napustio i svijeta Božje milosti i nutrine koje se tek počelo kušati u 
svome životu (I. 2, 11-18). 

Ali koje je stvarno područje te duhovne bitke? „Da mogu spoznati samoga sebe Gospodine i 
da mogu spoznati Tebe“ kliktao je sv. Augustin. Kada duša uđe u prve odaje, Terezija Avilska 
kaže da nema sedam odaja, nego milijune odaja u uvodu zamka (Uvod br.3), to znači da ima puno 
načina kako se duša ponaša prema Bogu, te da mora naučiti kako stupiti u kontakt s Bogom (I. 2,8), 
tako svetica ostavlja dušu u slobodi da se kreće nutarnjim nemirima, duša treba naučiti nešto važno, 
kako bi mogla stabilno osvojiti stanje prvih odaja i poći dalje. Kršćanska tradicija to naziva 
poniznošću ili spoznajom samoga sebe. (I. 2,8) 

Tako je u biti svaki duhovni napredak povezan sa spoznajom samoga sebe. Spoznaja sebe i 
spoznaja Boga dvije su stvari koje se uzajamno podrazumijevaju i isprepliću „spoznaj samu sebe o 
uzvišena dušo, ti si slika Božja, spoznaj samoga sebe ti si slava Božja“, tako je kliktao sv. 
Ambrozije, ali isto tako govori „čovjek je jedan ponor bijede“. Zato je potrebna ravnoteža između 
ove dvije stvari. S jedne strane spoznaje divno djelo Boga Stvoritelja, a s druge strane žalosna 
posljedica grijeha koja je zahvatila i rušilački djelovala u duši. 

To se u duši doživljava kao jedna nostalgija vlastitih izvora iliti počela, i istovremeno 
očiglednost svojih padova u grijehe, te to može dovesti do toga da se padne u očaj. Samo Isus Krist, 
Sin Božji koji je postao čovjekom, svijetlo osobno koje ulazi u tame svijeta i tame ljudske povijesti, 
tako da spoznati uistinu Boga i spoznati čovjeka u biti podrazumijeva spoznati Isusa Krista. U knjizi 
Moj Život Terezija govori daje cjelokupni duhovni život utemeljen u poniznosti (Ž 12,4). Koliko se 
neka duša više utemelji u poniznosti On je više uzvisuje (Ž 22,11). U šestima odajama 10, 7 
Terezija se pita zašto Bog tako ljubi poniznost, i dolazi do zaključka daje to zato što je Bog Istina. 

Dakle, te dvije stvari koje smo prije spomenuli su istine o čovjeku. Sveta Terezija inzistira 
još za duše koje su u prvim odajama da treba paziti na jednu uravnoteženost te samospoznaje koja 
postaje uistinu kršćanska. Jer u toj samospoznaji i poniznosti postoji opasnost da se duša zatvori 
sama nad sobom sa rizicima psihološkim kao što može biti depresija, a istovremeno Terezija govori 
o važnosti samospoznaje pa makar duša došla do samih vrhunaca neba. (I. 2,9) 

Samospoznaja može biti štetna ako dušu ne uzdiže u svojoj nutrini motriti Boga, Njegovu 
ljubav, Božju uzvišenost (I. 2,8). „Kao što se neka stvar bolje vidi bijela ako se usporedi sa cmom.“ 
(I. 2, 10). Ako naša tama postaje još crnja u usporedi sa Božjom čistoćom i Božjim svijetlom, ali 
svetica kaže da će duša raditi još kreposnije s Božjom pomoći negoli ako ostaje navezana na svoje 
bijede. (I. 2, 8) Tako da nas naš razum i naša volja kada su usmjerena na Boga, a zatim na nas čini 
nas više plemenitima i više spremnima za dobro. (I. 2, 10) 

U biti Terezija kaže da duša mora spoznavati do najdubljih dubina svoju bijedu, ali ne treba 
biti navezana na to, nego spoznaja treba biti poprečna sa spoznajom Boga i Njegove ljubavi. Tako 
da se duša može i ne okoristiti i tom spoznajom bijede ako na krivi način to čini i proživljava. 
Terezija ukazuje na opasnost da duša odustane od toga smatrajući da to nije za nju. (I. 2, 10) U 
Putu Savršenstva Terezija će opisivati istinsku spoznaju samoga sebe, istinsku poniznost, nasuprot 
đavolskih iskrivljavanja te iste samospoznaje. 

„Dobro pogledajte, kćeri, ovo što ću vam sada reći, jer će poneki put možda to i biti 
poniznost i krepost, budete Ii se smatrale ništavnima, drugi puta pak vrlo velika napast. Poznajem 
je zato što sam je prošla. Poniznost ne uznemirava, niti uzbuđuje, niti zbunjuje dušu, koliko god 
velika bila; naprotiv, donosi mir, zadovoljstvo i spokoj. Iako čovjek, videći da je ništavan jasno 
spoznaje da zavređuje biti u paklu, pa se oneraspoloži i učini mu se da su ga s pravom svi trebali 
prezreti, te se gotovo i ne usuđuje tražiti milosrđe, ako je poniznost prava ova bol donosi sa sobom 
blagost i zadovoljstvo, tako da i ne bismo htjele biti bez nje. Ne uznemiruje, niti steže dušu; dapače, 
širi je i osposobljava da više služi Bogu. Ona druga bol sve zamućuje, sve zbunjuje, svu dušu 
uznemiri; jako je teška. Mislim da nečastivi hoče da pomislimo kako posjedujemo poniznost i, kada 
bi to mogao, za uzvrat, hoče da izgubimo pouzdanje u Boga (Put 39, 2) 

U Putu Savršenstva (39,2) Terezija to potanko opisuje tako da ta spoznaja može biti prava 
poniznost, a nekada jako teška napast. Jer prava poniznost nikada ne dovodi dušu do nutarnjih 
nemira, smetnji, nego je vođena sa mirom, blagošću, odmorom. Dok su ta svijetla nutarnje spoznaje 
tame i bijede kada ih sugerira đavao popraćena sa jakim nutarnjim poteškoćama, jako su mučna, sa 
nemirima, gubitkom nade, u biti u toj samospoznaji Terezija nikada ne veliča ljudsku bijedu kao 
takvu nego radije motri ljudsku dušu u svom dostojanstvu i ljepotu Božjeg stvorenja. 

Spoznati Boga znači spoznati Njegovu ljubav i Njegovo beskrajno milosrđe, a to na bilo koji 
način ne znači umanjiti i poniziti stvorenje, nego ga dovesti do veće ljubavi, u biti to znači 
spoznavati Isusa Krista. Upoznajući Božju poniznost u Isusu Kristu čovjek motri istovremeno i 
ljepotu i niskost sjedinjenju, tj. veličinu i bijedu skupa sjedinjenu u ljubavi. To ne samo da prihvaća 
te dvije stvari ljudskoga života nego Jaganjac Božji uzima na sebe svu tu niskost ljudskih grijeha i 
svu bijedu čovječanstva. Tako da spoznati samoga sebe ne znači zatvoriti se u samoga sebe (I. 2, 
11). Stoga Terezija potiče kćeri da podignu oči prema Kristu i tada će ljudski razum biti sposoban 
spoznati samoga sebe.(I. 2,11). 

Terezija potiče duše u prvim odajama da često se sjete Gospodina, traže zagovor Majke 
Božje i svetaca, da se oni za njih bore (I. 2, 12). Zadatak duše u prvim odajama je da čim prije iziđe 
iz njih i da se uputi prema nutrini i otajstvenoj ljepoti zamka. Tako da prema Tereziji prve odaje su 
bogate i dragocjene, ali su istovremeno opasne ( I. 2, 11.14). Dok duša spoznaje samoga sebe i 
spoznaje Boga, đavao i njegovi pomoćnici, tj. sami razum i volja duše bude da su nepročišćeni, nisu 
slobodni, imaju još sklonosti prema zemaljskim stvarima i prema grijehu, oni rade sve da duša 
ponovno izađe iz zamka, i da se vrati u stanje kada duša postaje strankinja samoj sebi i strankinja 
Bogu, često pod isprikom ili napašću da živi kao i svi drugi. 

Treba se truditi oko spoznaje Božjega milosrđa koje nas usprkos svega želi zagrliti, dobro je 
da se motri Boga koji bez straha od naše niskosti i bijede nama približava i želi nas za sebe. Dakle, 
ne motriti toliko Boga kojemu seja trebam uzdići nego Boga koji silazi duši i njenoj bijedi. Tako 
može pomoći duši ako shvati, ali u savjesti, da nije Bog samo onaj koji izvana dolazi nego iz 
nutrine njenog srca, iz nutrine zamka, tj. njene duše. Treba još naglasiti da ta spoznaja samoga sebe 
i spoznajom Boga treba biti uređeno jednim novim uređenjem vlastitoga života da bi duša ušla u 
druge odaje treba se osloboditi svega onoga što je suvišno, vezano u svim onim stvarima koji ima u 
ovome svijetu. (I. 2,14) Osloboditi se stvari, poslova i časti koje su nepotrebne, kada Gospodin Isus 
bude vidio da se Njegov učenik već dobro učvrstio u prvim odajama i da vjerno u njima boravi, 
onda mu upućuje poziv da ide dalje u zamak, tj. da ide prema drugim odajama. 

Stanje duše, neke dinamike koje Svetica opisuje, i temeljni stavovi koje bi duša trebala 
usvojiti, pa da ide prema drugim odajama. 

Sto se tiče duhovnoga rasta današnje vrijeme ima ovaj naglasak u mnogim knjigama iz 
duhovnost: „lako, meko i polako, a što je najvažnije ne treba se sekirat“, zato jer Bog je ljubav. 
Mnogi kršćani nemaju to čvrsto uvjerenje da je Bog ljubav. Mnoge svetačke literature, pa tako i 
Zamak duše, počinje na drugom naglasku, a to je “ Bog koji je ljubav, želi da ja Njega u svom srcu 
ljubim čistom ljubavlju/ 4 Sva zahtjevanost duhovnog puta o kojem govorimo počinje kada 
počinjemo govoriti da ja Boga moram ljubiti čistom ljubavlju. Sva put duhovnoga rasta je put 
čišćenja ljubavi. 

„Ono što ovdje hoće nečastivi nije malo, a to je ohladiti milosrđe i ljubav jednih prema 
drugima, što bi bila velika šteta. Shvatimo, kćeri moje, da je istinska savršenost ljubav prema Bogu 
i prema bližnjemu, i što savršenije budemo obdržavale ove dvije zapovijedi, bit ćemo savršenije. 
Cijelo naše Pravilo i Konstitucije ne služe ničem drugom nego kao sredstva da to savršenije 
obdržavamo. Ostavimo se nepromišljenih revnosti jer nam mogu nanijeti veliku štetu. Svaka 
pojedina neka gleda sebe “. (ZII2,17) 

Svetica ukazuje na važnost uzajamne ljubavi. Puno puta ona kaže da je bezvezan rad na 
duši, ako on nije poduprt sestrinskom ljubavlju. Trajni napor onih koji s Kristom kroče treba biti 
ljubav prema bližnjemu. Inače ovaj drugi napor koji ulažu na sebi da duhovno rasu, može biti 
besplodan. 

2. Hridine bi. Henrika Susona: prva i druga hridina 

U paralelnom prikazu Zamka duše sv. Terezije i Devet hridina bi. Henrika Susona želimo 
samo napomenuti daje temeljna slika bi. Suzona za duhovni rast uspinjanje duše na gori po devet 
hridina, a pri tome svaka slijedeća hridina je sve veće i veća i tako sve do do vrha, do sjedinjenja 
duše s Bogom. Dakle duše koje prema sv. Tereziji ostaju izvan Zamka kod b. Henrika ostaju pod 
mrežom u moru u mreži đavla - smrtnoga grijeha. 

Prva hridina predstavlja stanje početne milosti u duši. I opisuje se stanje duše koja je u 
mlakosti. 

Prva hridina i ljudi koji na njoj borave 

Odgovor. Kažem ti, da si morao vidjeti i slušati sve to dugo vremena, ne bi to mogao 
podnijeti. 

Čovjek: Neka bude tvoja, a ne moja volja. 

Odgovor: Sada otvori svoje nutarnje oči i vidi gdje si. 

Čovjek: Ljubljeni moj, vidim da sam ponovno na mjestu gdje sam prije bio, u podnožju 
visoke gore; i želim od tebe saznati značenje tih stvari. 

Odgovor: Vidjet ćeš razlog zašto su duše ponovno pale u dolinu. 

I u tom trenutku se oslobađalo veliko svjetlo i sjaj koji čovjek jedva da može podnijeti. 

Čovjek: Je li to sjaji duša koja je još u svome izvorištu i iskonu? 

Odgovor: Trebaš znati da kada bi ti Bog pokazao neku dušu kako je u svome izvorištu i 
iskonu oblikovana po Bogu, tvoja ljudska narav ne bi to mogla podnijeti, niti bi mogao shvatiti sa 
svim svojim ljudskim razumom što je ona. Ah Bog ti je pokazao plemenitu dušu kako bi mogao o 
tome govoriti i pisati kao pomoć i opomenu kršćanima. 

Čovjek: Neka bude tvoja volja! 

Odgovor: Otvori svoje nutarnje oči i gledaj iznad sebe. 

A čovjek vidje da je gora bila tako strašno visoka kao da do neba dopire, tako široka da se nije 
mogao nazirati kraj. Bilo je devet velikih hridina, jedna iznad druge sve do visine gore, njihova 
velika širina bila je čudesna za gledanje. 

Čovjek: Kaži mi, moj Ljubljeni, što znači da sam u dva navrata vidio ovu tako veliku i 
visoku goru? 

Odgovor: Gledaj kakav je izgled gore i koje osobe tu borave. 

Čovjek: Neka bude tvoja volja! 

Čovjek se odmah nađe na najnižoj hridini, a hridina je bila tako visoka da se otud vidjelo 
svu Zemlju i sav svijet istovremeno. I vidje daje užasna mreža bila bačena nad svim svijetom osim 
nad ovom visokom gorom. Čovjek se jako prepade i upita što to sve znači. 

Odgovor: Bog ti je to pokazao u slikama da možeš vidjeti na koji je užasan i gorak način 
svijet danas zahvaćen svojim grijesima. Kad bi to otvoreno gledao sa svom grozotom, tvoja narav to 
uistinu ne bi mogla podnijeti. 

Čovjek: Mislio sam da sam dovoljno gledao grijehe kršćana. 

Odgovor. Da ti jasno spoznaješ brigu i muku u kojoj su trenutačno kršćani, u kojim su 
grijesima, u kojim su užasnim mukama i mučenjima, da vidiš poteškoće koje moraju zbog toga 
trpjeti, ne bi to mogao podnijeti. 

Čovjek: Ljubljeni moj, što znači da ova mreža ne dospijeva na ovu goru? 

Odgovor. Znači da ljudi koji borave na gori žive u strahu Božjemu i bez smrtnih grijeha. 
Sada promotri i prosuđuj one koji borave na ovoj gori i one koji su mrežom uhvaćeni u zamke, a 
ipak se smatraju kršćanima. 

Čovjek: Ali, moj Ljubljeni, nema li na prvoj hridini puno više ljudi nego onih koji borave na 
višim hridinama? 

Odgovor. Ima ih više nego na svim drugim hridinama koje su ipak veće i šire. 

Čovjek: Koje su to osobe koje borave na najnižoj hridini? 

Odgovor. To su mlaki ljudi, nehajni, nemarni, hladni i bez prakticiranja velikih pobožnih 
vježbi. Ne žele činiti velike teške grijehe i to im je dosta do smrti. Oni su u tako zvanoj prostosti i 
izgleda da ne znaju ništa bolje. Ali znaj da je stanje ovih duša jako zabrinjavajuće i treba ga se 
bojati jer borave jako blizu omči. 

Čovjek: Ljubavi moja, hoće li se spasiti ovi ljudi? 

Odgovor. Da, ako ostanu do smrti bez teškoga grijeha, spasit će se. Ali stvari su jako opasne 
i teške po njih jer misle da mogu istovremeno služiti i udovoljiti i naravi i Bogu, a to je jako teško i 
jedva da se može provesti u djelo. Ali tko ostane postojan, bit će spašen. Ali će morati trpjeti velike 
muke i bijede čistilišta bez mjere užasno, i ostati tako dugo u njemu koliko je Bog odredio dok od 
najmanjeg do najvećeg grijeha ne zadovolje, dok za sve ne bude dana zadovoljština, jer i najmanja 
stvar u kojoj su se dogodili nedostatci u vremenu treba biti plaćena. I kada čovjek nakon tih muka 
dođe u nebo, njegova će nagrada biti jako mala u odnosu na druge dobre ljude jer njegovi napori i 
njegove prakse i njegova ljubav prema Bogu su bili mali. 

Čovjek vidje da mnogi od ljudi koji su boravili na prvoj hridini budu brzo odbačeni od 
hridine i padnu pod zamke te reče: Ljubavi moja, što znači da su ovi tako brzo odbijeni? 

Odgovor Pali su u teški, smrtni grijeh i ova hridina ih više ne može zadržati. 

Čovjek vidje kako sa više strana mreže izlaze ljudi blijedi i sivi kao da su dugo vremena bili 
mrtvi pod zemljom te upita: Ljubavi moja, što znači ovo viđenje? 

Odgovor. To su osobe koje su bile pod mrežom u rukama đavla zbog svojih smrtnih grijeha 
i sada su se pokajale. Đavao sada nema nad njima nikakvu vlast i mora ih pustiti izići iz mreže. 

Čovjek: Zašto ovi ljudi imaju izgled mrtvaca? 

Odgovor. Njihovo kajanje još nije bilo usavršeno ispovijeđu i pokorom. Kada se to dogodi, 
oni će postati kao drugi koji borave na ovoj hridini. 

Čovjek tada vidje da su na ovoj hridini bile brojne osobe prijazne i krepke, djevojčice, 
adolescenti, ljudi, svećenici, laici, redovnici, časne sestre i kršćani svih vrsta bez izuzetka. Među 
ovim osobama, mladima i prijaznima, bilo je mnogo onih koji su bili krepki i radosni, ali koji su 
padali u mrežu. Tada čovjek upita: Što znači da ove osobe trče tako brzo pod mrežu? 

Odgovor. Sjeti se usporedbe riba koje su padale iz svoga izvorišta s gore i brzo su se raširile 
posvuda svijetom i koliko ih se uhvatilo na zamke koje su im usput bile postavljene. Tom 
usporedbom Bog ukazuje na ove mlade koji padaju pod mrežu. To su adolescenti koji kada dolaze 
do doba razbora, trebali bi se usmjeriti prema svome izvorištu i iskonu, a ponašaju se kao one 
nerazumne ribe, slijede svoju narav i svojevoljno padaju pod mrežu ovog lažnog svijeta koji je 
neprijatelj ispunio perfidnim zamkama. A Božji neprijatelji sve čine kako bi ljudi pali u njihove 
zamke. 

Čovjek: Vidim jako dobro da nitko ne može doći do spasenja osim onih koji se odlučna duha 
udavljuju od tih zamki. 

Odgovor. To je uistinu tako. Sada vidiš kako adolescenti hotimice idu pod mrežu i sve 
dublje padaju u zamke i tako se nalaze u stanju sve opasnijem i štetnijem po njih. I što su više trčali 
dolje, to će im preko svake mjere biti teži izlazak iz mreže. Oni se ponašaju kao bezumne životinje i 
ne razmišljaju, nego ljube samo ono što im je sada prisutno. Gledaj sada. 

Čovjek podiže oči i vidje na prvoj hridini mladu djevojku od 14 godina. Vodila je najednom 
konopcu jednog uglednog crkvenog čovjeka, a blizu njemu je išao neki poštovani gospodin, pored 
njega ugledni čovjek i neka čašćena žena, svi vezani istim konopcem. Zatim su išle dvije žene i one 
vezane istim konopcem. Djevojka je hodila naprijed i pala u mrežu i sve ih povukla sa sobom. 
Čovjek upita: Ljubljeni moj, što sve ovo znači? 

Odgovor. Onaj ugledni gospodin i žena su bili časni ljudi i dugo vremena su živjeli u strahu 
Božjemu bez teškoga grijeha. Ona djevojka je njihova najstarija kći koja je došla do uporabe 
razuma i gledala je ispod mreže u privlačnost lažne radosti ovoga svijeta. Htjela je i ona tamo poći i 
reče svome ocu i majci da se želi ponašati kao druge djevojke njene dobi. Otac i majka su trebali 
odgajati još od djetinjstva svoju kćer usmjeravajući je na njeno izvorište i iskon, što nisu činili. 
Zatim su pošli svome ispovjedniku i kazah mu o toj stvari pitajući za savjet. On im je dopustio da 
sve prepuste slučaju s nakanom da sačuva prijateljstvo s tim bogatim osobama i rekao im je daje 
sada to uobičajeno te da su i njihovi prethodnici tako činili; te ih je uvjeravao da je ponositost 
njihove kćeri bezazlena. Nije mislio da su Lucifer i sve njegovo društvo bili protjerani od Boga 
zbog oholosti. To je razlog zašto djevojka ide naprijed a za sobom vuče ispovjednika te oca i majku 
pod mrežu. Druge dvije žene su slijedile njihov primjer te su ih slijedile i u padu pod mrežu. 

Sada trebaš poći do ruba hridine. 

Čovjek došao tamo i pogledao okolo. Njemu je izgledalo daje na kraju svijeta. Pogledao je 
ispod sebe i s puno gorčine i muke kazao: „Ah, Ljubavi moja jedina, pomozi mi jer ne mogu ovo 
podnositi, vidim užasnu i prestrašnu nakazu te mi izgleda da će mi srce puknuti zbog velike i gorke 
muke. Pomozi mi jako jer ne mogu podnijeti, vidio sam tako užasan i strašan lik da je to meni 
nepodnošljivo. Ova velika nakaza je vezala oko sebe veliki lanac, njegova snaga izgleda velika, 
užasna i moćna. Da nije tvoga beskrajnoga milosrđa kojim štitiš svijet, nakaza bi odvukla sav ovaj 
svijet u smrt i uništenje. 

Odgovor. Znaj da ti je Bog dao da vidiš strahotu grijeha pod tim likom kako bi mogao pisati, 
jer da si morao vidjeti taj lik uistinu kakav jest sam u sebi, i da tvoje srce ima snagu tisuću srdaca, 
odmah bi se slomilo kada te ne bi Božja snaga podržavala. 

Čovjek : Ah, Ljubljeni moj, što je taj lik? 

Odgovor. Ova užasna prispodoba je Lucifer, i imao bi sigurno snagu da povuče za sobom 
onim lancem cijeli svijet da mu to ne priječe neki dobri ljudi koji žive u ovo naše vrijeme. 

Čovjek : Jedini moj Ljubljeni, neka Ti je trajna hvala što takvi ljudi još žive zbog kojih 
opstoji kršćanstvo. 

Odgovor. Trebaš ih još vidjeti, njihov boravak je na najvišoj hridini. 

Čovjek : Ljubljeni moj, zar neprijatelj ima još uvijek veliku moć nad onima koji borave na 
najnižoj hridini? 

Odgovor. Dok su bez smrtnoga grijeha u duši neprijatelj nema nikakve moći nad njima, 
osim onoliko koliko oni to žele. Ipak on se nada uspjehu kada vidi da se još bave ispraznim 
stvarima svijeta, da su njihove misli još višestruke, da su skloni častima i udobnostima svijeta. Pa 
iako ne žele teško sagriješiti, ipak su svojim djelima i ponašanjem jako blizu mreže, u velikoj su 
opasnosti, jer neprijatelj neprestano smišlja kako da ih uhvati u mrežu i privlači ih udicom koju im 
baca kako ne bi došli na pravi put koji ih vodi njihovu izvorištu i iskonu. 

Čovjek : Predragi moj, što je ta udica, kako razmišljaju ove osobe o kojima se radi? 

Odgovor. To su bezumni kršćani jer vjeruju da mogu istovremeno služiti Bogu i paloj 
naravi, što je ipak jako opasno, žele biti čašćene i ugledne osobe, ne žele teško griješiti kako ne bi 
pali u Pakao. Misle da ih Bog jako ljubi jer se smatraju osobama od poštovanja. Njihov život i 
njihova ponašanja im se sviđaju tako da nemaju nikakvu težnju prema uzvišenijem životu, žele 
umrijeti u svojoj pravednosti jer ne čine teških grijeha. I ako im netko kaže da je njihov život 
opasan i želi ih podići naviše, oni ga ne slijede, nego slijede zlog duha koji ih drži udicom njihove 
pale naravi prema kojoj oni žele živjeti. Stavljaju povjerenje u svoju pravednost i izabrali su način 
života koji je po njima najsigurniji, a ipak je jako opasan jer oni žive blizu mreže. 

Čovjek : Predragi moj kada ove osobe umru idu li u Raj? 

Odgovor. Da ako su na kraju svoga života bili bez smrtnoga grijeha? Ali moraju proći 
neizrecivo teško Cistilište za sve užitke bez potrebe koje su uživali u svojoj naravi. Da čovjek 
spoznaje koju muku mora trpjeti za najmanji užitak koji je u naravi uživao protivno Bogu, radije bi 
prihvatio da mu se odrubi glava i prihvaćao bi tešku smrt svaki dan nego da učini laki grijeh protiv 
Gospodina. I ovi ljudi će biti lišeni velikih i vječnih nagrada za male i isprazne užitke kojima su bili 
blagonakloni u svojoj naravi. 

Čovjek : Iznenadilo bi me kad svi ljudi koji ovo budu čuli ne bi počeli odricati se svoje pale 
naravi jer nema ni mira ni radosti osim u Bogu samome. 

Odgovor. Nitko ne može imati mir i radost u Duhu Svetome osim čovjeka koji se do kraja 
predao Bogu. A da bi ljudi koji borave na ovoj hridini, kao što ti pitaš, mogli doći do te radosti, 
trebaju prije toga naučiti prema mudrom savjetu pobijediti svoju narav. 

Ti sada znaš koje osobe borave na najnižoj hridini, a sada ti želim pokazati koje osobe 
borave na drugoj hridini i vježbe onih koji gore ostaju. 

Druga hridina 

Na drugoj hridini počinje put rasta. I radi se o prvom stupnju duhovnog života, početnicima, 
opisuje život vjernih duša. U usporedbi sa Zamkom duše sv. Terezije Avilske koja u toj knjizi 
također opisuje put duhovnoga rasta koristeći sliku 7 odaja, stanje duše koje bi. Hemik opisuje na 
prvoj i drugoj hridini odgovara prvim odajama „Zamka duše.“ Prema sv. Tereziji prve odaje 
sadržavaju opis stanja duše koje žele autentičan kršćanski život, ali su još zaokupljene svijetom, ne 
obaziru se na lake grijehe i sklone su moliti samo za svoje vremenite potrebe. Za daljnji rast trebale 
bi bježati od prigoda za grijehe, ozbiljno se odlučiti za Krista i tražiti samoću i prilike da prodube 
svoju vjeru. Stanje ovih duša je sklono grijehu ako već nisu u grijehu, milost ih potiče na autentično 
obraćenje, a imaju prve molitvene stupnjeve koji se najčešće očituju u usmenoj molitvi. Slijedi tekst 
blaženika: 

Odgovor. Otvori oči i gledaj iznad sebe. 

Čovjek podiže pogled najbližoj hridini koja je bila iznad njega i vidje kako se neka grupa 
ljudi penje s prve hridine na drugu, i kako su dolazili gore, jedan dio njih je odmah ponovno padao 
niže, a drugi dio je ostajao gore. Osobe koje su ostajale gore bile su tako svijetle da ih se nije moglo 
gledati. 

Čovjek: Ljubljeni duše moje, što znače ove stvari? 

Odgovor Svi ljudi koji prelaze od prve na drugu hridinu su oni koji su uvidjeli koliko je 
opasno boraviti na prvoj hridini. Osjetili su da trebaju ići dalje, slijedili su to nadahnuće, podigli se 
te su se odlučne i postojane duše popeli. 

Čovjek: A što znači da je jedan dio njih ponovno pao dolje? 

Odgovor Ljudi koji borave na drugoj hridini prakticiraju puno strože pobožne vježbe od 
onih koji borave ispod. Ali njima taj život nije bio po volji i izgledao im je previše ozbiljan i opor. 
Tako su dopustili da ih pobijedi zli duh, sami sebi su govorili: „Ti si previše slab, ne možeš ovo 
podnositi“. Zbog toga su padali ponovno na prvu hridinu. 

Čovjek: Ljubavi moja, koji ljudi borave na ovoj drugoj hridini? 

Odgovor Otvori oči i gledaj jer ih ti sam trebaš vidjeti. 

Na ove riječi čovjek se nađe na drugoj hridini i vidje da ljudi imaju ponašanje puno 
prijaznije od onih s prve hridine. Ipak bilo ih je puno manje nego na prvoj, a hridina je bila jako 
prostrana i lijepa. 

Čovjek: Moj Ljubljeni tko su ovi? Sviđaju mi se puno više nego oni prije. 

979 

Odgovor: To su oni koji pobjeđuju svoju palu narav i okreću se protiv svijeta odlučnim 
duhom, žele se odreći svoje vlastite volje, slijediti nekog Božjeg prijatelja čiji je put poznat. Ipak 


~ 19 Da bi se shvatio bit puta duhovnoga rasta, treba dobro shvatiti nauk sveca o ljudskoj naravi. Naime bi. Henrik 
redovito upućuje na savladavanje i borbu protiv naravi, a u biti radi se o onom dijelu našeg bića koji Biblija naziva 
starim čovjekom, čovjekom požude i egoizma, a ne o ljudskoj naravi kao takvoj koju Bog vodi do punine i ostvarenja. 

ovi ljudi su još jako daleko od svoga iskona i izvorišta, a neprijatelj jako pazi na njih jer se boji da 
mu žele pobjeći, i bacio im je udicu kojom ih drži da stoje i ne uspinju se naviše prema svome 
izvorištu i iskonu. 

Čovjek : Preljubljeni moj, a koja je to udica? 

Odgovor. Kada započnu ovaj novi način života i žele napredovati u njemu, neprijatelj njima 
sugerira da su odveć krhki i slabi i oni počnu padati u mlakost te se ne obaziru na lukavstva đavla 
koji je blizu njima i njihovoj naravi, koji im sugerira da trebaju imati veliko pouzdanje u Boga, da 
su se odrekli svijeta u kojem bi mogli uživati još dugi niz godina. Tako ih dovede do duhovne 
oholosti koju oni ne prepoznaju te se smatraju tako mudrima da im ne treba savjet niičija pomoć. 
Tako se neprijatelj pobrine da budu zadovoljni takvim svojim životom i oni u tom stanju žele 
umrijeti. 

Čovjek: Ljubljeni moj, bili su se povjerili Božjim prijateljima. Zašto ih oni ne uče pravom 

putu? 

Odgovor. Prijatelji Božji jako dobro prepoznaju udicu kojom neprijatelj ulovi ove ljude, ali 
se boje ako s njima postupaju previše strogo, da će pasti pod mrežu i postati gori negoli su prije bili. 
Ali ako ostanu postojano boraviti na ovoj hridini, puno su draži Bogu od onih koji borave na hridini 
niže od njih jer su uredili svoju narav ozbiljnom molitvom puno više nego oni prvi i zbog toga su 
puno bliži svome iskonu i izvorištu od njih. 

Čovjek: Ljubljeni moj, i ovi ljudi će trebati trpjeti čistilište nakon svega? 

Odgovor. Da, morat će trpjeti neizmjerno čistilište, ipak manje od onih koji borave na prvoj 
hridini i bit će u vječnosti puno više nagrađeni od njih. I kažem ti, tko želi doći do svoga izvorišta i 
iskona, treba se popeti na sve hridine koje se dižu na ovoj gori dok ne dođe do vrha gore. 

Čovjek : Ah, Ljubljeni moj, vidim Te tako dražesno dobroga i vjernoga! Ako čovjek uistinu 
ima potpuno povjerenje u tebe i odlučne duše odluči da se potpuno odvoji od stvorenja i samo Tebe 
uzme za prijatelja svoga srca i Tebi se obrati svim svojim snagama, ja vjerujem da bi u Tebi 
pronašao postojanu pomoć tako da bi lako savladao sve ove hridine. 

Odgovor. To je istina. Ako netko ima odvažan i hrabar duh s postojanom i ustrajnom 
voljom, Bog bi mu sigurno priskočio u pomoć i učinio bi da napreduje. Ali takvih je malo u ovo 
naše vrijeme. 

Čovjek : Smiluj se tome, o moj Ljubljeni! 

3. Vjerničke duše 280 

Sada ćemo izložiti nauk Saudreaua o ovom početnom stupnju puta duhovnoga rasta. Budući 
da on u svom studiju redovito prikazuje nauk odaja sv. Terezije i hridina bi. Henrika ovdje nećemo 
iznositi taj dio njihova i njegova nauka jer smo ga gore donijeli. Iznijeti ćemo samo njegova 
razmišljanja koja dopunjuju sv. Tereziju i bi. Henrika ukazivanjima na druge svetačke tradicije. 

Vjerničke duše imaju iskrenu volju da žive kao kršćani i da dođu do spasenja ali nemaju 
želje za duhovnim napretkom. Mole ali nisu pažljive u molitvi, posebno mole za vremenite stvari 
imaju određenu gorljivost, iskustveno ne poznaju sabranost. Nisu bez promišljanja o vjeri ali ne 
traže način kako produbiti svoju vjeru. Općenito malo misle na Boga. U njihovu ponašanju 
nedostaje im kršćansko mrtvljenje i odricanje, daju važnost samo vanjskim grešnim činima a 
premalo paze na zle nutarnje pokrete svoga duha, požude slabo umrtvljene, niti se ne brinu oko 
izbjegavanja lakog grijeha, ne trude se poboljšati loše strane svoga karaktera. Obično ne padaju u 
teške grijehe osim kad se izlože grešnim prigodama, izbjegavaju ono što znaju daje očigledno zlo 
ali kad im je duša uzburkana strašću, srdžbom, ispraznošću i dosadom ne znaju sačuvati nutarnjim 
mir i čistoću duše, ne doživljavaju n ik akvih većih nutarnjih prosvjetljenja o otajstvima vjere koja 
slabo shvaćaju, imaju grubu savjest. 


Blaženik to jasno izražava u ovoj knjizi u poglavlju 22. kada kaže: „Bog ne uništava narav, nego je vodi do 
savršenstva". 

280 Saudreau, nav.dj. 48-84, ovako naziva duše koje žive ovaj stupanj duhovnoga rasta. 

Prema njima samima vode čestit kršćanki život, u velikoj su opasnosti da svoje kršćansko i 
duhovno stanje smatraju puno boljim od onoga kakvo ono uistinu jest. Budući da su jako slabi lako 
mogu pasti u teške grijehe, posebno kad se izlažu grešnim prigodama. Ako im se dogodi da padnu 
lako ostaju u stanju nebrige zbog stanja grijeha u kome žive. Uz sv. Tereziju i bi. Henrika p. 
Saudreaua ukazuje na nauk sv. Franje Saleškog o ovom stanju duhovnoga života gdje se u duši 
miješaju nadnaravna ljubav, dakle pravi duhovni i život vjere i naravnu ljubav prema Bogu, neku 
vrstu naravne religioznosti. Donosimo cijeli citat sveca: 

„Sigurno, da život čovjeka, koji je potpuno oslabljen, koji leži u svojemu krevetu i u njemu 
malo po malo umire, zapravo ni ne zaslužuje više, da ga još zovemo životom. On jest doduše još 
uvijek život, ali je kraj toga toliko pomiješan sa smrću tako da nam je teško reći, je li on više smrt 
koja još uvijek živi ili je on više život koji polako umire! Ah, kako je to jadan prizor, moj Teotime! 
Ali još kudikamo je tužnije stanje duše koja, nezahvalna svojemu Stvoritelju iz dana u dan ide 
natrag, okreće leđa svojemu Stvoritelju, sve više i više se određenim stupnjevima nepobožnosti i 
nevjemosti povlači od Božje ljubavi sve tako dugo, dok je potpuno ne ostavi i dok se na kraju ne 
nađe sama u groznoj tami izgubljenosti. 

Ta ljubav koja je na svojemu sutonu, koja slabi i propada, zove se nesavršena ljubav. Jer, 
iako je ona još sva u duši, čini se, kao da ona cijela nije u njoj. Drugim riječima, kao da ona više ne 
prianja uz dušu, kao daje u času, kada odlazi iz nje. 

Kada se dakle po grijehu ljubav odijeli od duše, često ipak i dalje u duši ostaje neki odraz 
ljubavi koji nas može tašto zavaravati i na kraju prevariti. Evo, ja ću odmah reći, što to znači! Dok u 
nama stanuje, ljubav rađa mnogo čina ljubavi prema Bogu. Čestim vršenjem tih čina naša ljubav 
stiče stalan habitus, to jest naviku i stanje da ljubi Boga. Taj habitus sam po sebi nije ljubav, nego je 
samo spremnost i sklonost koju je mnoštvo čina rodilo u našemu srcu. 

Onomu koji je dugom navikom bio naučen da propovijeda ili da kada samo želi služi svetu 
Misu, često se dogodi, da u snu propovijeda ili govori one iste riječi, koje bi govorio 
propovijedajući ili služeći svetu misu. 

Tako isto običaj ili stečenu naviku, koju smo stekli svojim dragovoljnim izborom ili svojom 
krepošću, na neki način ponavljamo i poslije toga, a da ih više ne biramo dragovoljno i da ih više ne 
činimo iz kreposti. Jer ono što činimo spavajući nije više krepost, ne može više nipošto biti krepost. 
Općenito govoreći to je još samo prividna slika, to je samo prikaza i priviđenje. 

Na isti način i ljubav, mnoštvom čina koje ona rada, utiskuje u nama pouzdanu lakoću da 
ljubimo. Ta lakoća ostaje u nama čak i poslije toga, kada je ljubav otišla iz naše duše. Kada sam još 
bio student, pošao sam sa svojim drugovima na šetnju u jedno selo blizu Pariza. Tu smo našli 
zdenac, koji je po više puta odgovarao jekom na riječi, koje smo mi izgovorili u nj. Da se tu našla 
neka bena bez sposobnosti rasuđivanja i da je čula to ponavljanje riječi, sigurno bi bila povjerovala, 
da se na dnu bunara nalazi neki čovjek, koji govori te riječi. Ali mi smo već kao studenti iz 
filozofije znali, da u zdencu nema nijednoga živoga čovjeka koji bi ponavljao naše riječi. Mi smo 
jednako znali, da u zdencu ima više udubina. U jednoj od tih udubina nakupili su se naši glasovi. 
Budući da naši glasovi nisu mogli dalje prodrijeti pa da sasvim ne propadnu, već da iskoriste sile 
koje su im još preostale, oni su proizveli druge glasove. Ti drugi glasovi opet su se nakupili u 
drugoj udubini i tada su proizveli treće glasove i tako na isti način dalje redom: treći četvrte, četvrti 
pete i tako sve do jedanaestih glasova. Očevidno, ti glasovi, nastali u zdencu, nisu više bili naši 
glasovi, nego su bili samo odjek i slika naših glasova. 

Uistinu, mogli bismo mnogo govoriti o odnosu naših glasova i onih u bunaru. Kada bismo 
na primjer mi izgovorili dugi redoslijed riječi u zdenac, čuli bismo jeku ne svih njih, već samo 
nekih od njih. A i ti bi nam progutali mnoge slogove, koje bismo mi brže izgovorili, i to tonovima i 
naglascima, potpuno različitim od naših. Isto tako oblikovanje odjeka moglo je početi istom onoga 
časa, kada smo m: dovršili svoje riječi. Ukratko dakle, to nisu bile nikako riječi živoga čovjeka, 
nego, da tako kažemo, to su bile riječi pećine koja je bila prazna i izdubljena. Ali one su ipak tako 
dobro nadomještale ljudski glas, iz kojega su nastale, da bi se onaj, koji to ne zna, lako zavarao i 
prevario. 

Ovim primjerom ja želim protumačiti slijedeću istinu. Kada sveta ljubav naiđe na dušu koja 
je poslušna i koja se dade voditi i kada ona duže vremena proboravi u njoj, ona rodi u njoj drugu 
ljubav, koja nije čista Božja ljubav, ali koja ipak proizlazi iz nje. Ta druga ljubav je čisto ljudska 
ljubav, ali ona ipak u tolikoj mjeri naliči na svetu ljubav, da i nakon toga što je sveta ljubav u duši 
umrla, ostaje dojam, kao da je ona još uvijek u njoj. To nam se čini zato, jer ona i poslije svojega 
nestanka;, ostavlja u duši svoju sliku i odraz, koji je nadomješta. Svaki onaj koji to ne zna, lako će 
se prevariti, kao što su se lako prevarile i ptice u grozdovima koje je naslikao Zeuksis. Slikar je tako 
savršeno nasljedovao prirodu, da su se pticama grozdovi na slici učinili pravi grozdovi tako da su ih 
one kljucale. 

Usprkos tome velika je razlika između svete ljubavi i ljudske ljubavi koju ona rađa u nama. 
Glas Božje ljubavi opominje nas u našemu srcu na sve Božje zapovijedi, potiče nas, da ih vršimo i 
on ih u nama provodi. Ljudska ljubav koja ostaje iza Božje ljubavi, opominje nas doduše na sve njih 
i često nas poziva, da ih sve vršimo, ali ona ih nikada ne provodi u djelo sve, već samo neke. Ljubav 
Božja izgovara i sabire sve slogove, to jest traži vršenje Božjih zapovijedi u svima okolnostima. 
Ljudska ljubav uvijek izostavlja ovu ili onu okolnost, a napose čistu i iskrenu nakanu. I što se tiče 
glasa, onaj svete ljubavi uvijek je jednak, blag i mio, a onaj ljudske ljubavi uvijek je previše 
povišen, kada je riječ o ljudskim stvarima ili je prenizak, kada se radi o nebeskim stvarima. Osim 
toga on nikada ne počinje raditi svoj posao prije toga nego je sveta ljubav prestala vršiti svoj. 

Tako dugo dok je sveta ljubav u duši, ona se služi tom ljudskom ljubavlju, koja je njezin 
stvor i upotrebljava je, da lakše izvrši svoje čine. Sva djela koja ta ljubav izvrši u vrijeme dok sveta 
ljubav još zajedno s njome stanuje u duši, pripadaju svetoj ljubavi, jer ona je prava gospodarica, a 
ljudska ljubav je samo službenica. Ali kada se sveta ljubav udalji iz duše, tada svi čini ljudske 
ljubavi pripadaju samo njoj i nemaju više vrijednost i cijenu Božje ljubavi. 

Stap proroka Elizeja, kada je on bio odsutan, nije u rukama njegova sluge Gijezija činio 
nikakva čudesa, iako gaje ovaj bio primio od proroka Elizeja. Tako isto ni čini, koji su, dok je sveta 
ljubav bila odsutna, učinjeni po samoj navici, nemaju nikakve zasluge ni vrijednosti za vječni život, 
iako je ta ljubav od Božje ljubavi naučila, da ih čini od Božje ljubavi iako ta ljubav nije ništa drugo 
nego samo njezina službenica. A razlog je toga u tome, što ta ljudska ljubav, dok je Božja ljubav 
odsutna, nema više nikakve nadnaravne snage da uzdigne dušu do uzvišene djelatnosti, da ona ljubi 
Boga više od svih drugih stvari. 

Jao! Moj Teotime, gledaj ti samo, molim te, siromašnoga Judu koji je izdao svojega Učitelja 
i koji je tada vratio Zidovima izdajnički novac, kako priznaje svoj grijeh i kako časno govori o 
nevinoj krvi neokaljanoga Janjeta. To je bio učinak nesavršene ljubavi, koju mu je ostavila u srcu 
prijašnja sveta ljubav, koja je poslije toga izašla iz njegova srca. U opačinu čovjek silazi postepeno i 
gotovo nitko ne upada u krajnost pakosti odjednom. 

Prodavači u parfumerijama još dugo mirišu po parfemima, kojima su rukovali, iako su 
davno izašli iz svojih dućana. Tako isto i oni koji su prije toga boravili u odajama nebeskih mirisa, 
to jest koji su bili u svetoj ljubavi, imaju još neko vrijeme miris po njoj, iako nje više nema. 

Mjesto, na kojemu je jelen prenoćio, ima još sutradan ujutro njegov vonj i zadah i oni još 
dugo čuvaju svoju svježinu. Ali već navečer teže gaje nanjušiti. I već prema tome što je njegov trag 
stariji, to je i slabiji tako da gaje i lovačkim psima teško otkriti. Kada je sveta ljubav boravila neko 
vrijeme u duši, dugo vremena još u duši ostaju njezini tragovi, njezin način života, njezino 
ponašanje, njezin miris i nakon toga što je ona otišla iz duše. Napokon malo po malo to sve iščezne 
i na kraju ne preostane više nikakav trag, po kojemu bi se moglo zaključiti, daje sveta ljubav ikada 
tu boravila. 

Mi smo poznavali mlade ljude koji su bili vrlo snažni u svetoj Božjoj ljubavi, a koji su se 
potom predali razularenom životu, da su neko vrijeme ostali u svojemu nesretnom rasulu, a da su se 
i dalje na njima opažali jasni znaci njihove bivše kreposti. Dobre navike koje su bili stekli još u 
vrijeme, kada su živjeli u svetoj ljubavi, stajale su u oštroj suprotnosti s njihovim sadašnjim opakim 
životom. Više mjeseci bilo je teško razlikovati, jesu li oni još u stanju svete ljubavi ili nisu, jesu li 
oni kreposni ili grešni. Istom njihov kasniji razvoj pokazao je jasno, da njihovi kreposni čini ne 

potječu od sadašnje Božje ljubavi nego od bivše, ne od savršene ljubavi, nego od nesavršene, koju 
je Božja ljubav ostavila iza sebe, kao znak, daje ona nekada stanovala u tima dušama. 

Svakako, dragi moj Teotime, daje ta nesavršena ljubav dobra u samoj sebi. Ta, ona je stvor 
svete ljubavi i budući daje ona njezina pratnja ne može biti drugo nego dobra. I zaista ona je vjerno 
služila Božjoj ljubavi, dok je ova boravila u duši i uvijek je spremna da joj ponovno služi, ako se 
ona vrati. Ne treba je nikada prezreti radi toga što ne može vršiti čine savršene ljubavi. Takva je 
osobina njezine naravi. I zvijezde, koje su u usporedbi sa suncem vrlo nesavršene, ipak su 
izvanredno divne, kada ih promatramo same za se. Kada sunce sja, uopće se za njih ni ne zna, kao 
da ni ne postoje, ali kada njega nema, one blistaju. 

No pri svemu tome kakogod je ta nesavršena ljubav u samoj sebi dobra, za nas je ona ipak 
opasna radi toga, jer mi se često zadovoljavamo njom samom. Budući da ona ima više i vanjskih i 
unutrašnjih zajedničkih crta s pravom Božjom ljubavlju, mi se zavaravamo, da je to ona sama, 
uživamo u njoj i smatramo se svetima. U to isto vrijeme dok mi živimo u tome taštom uvjerenju, 
oni isti grijesi, koji su nam ugrabili i odnijeli Božju ljubav, rastu, povećavaju se i umnažaju do toga 
stupnja, da na kraju postanu gospodari našega srca. 

Jakob ne bi bio prevaren kao što je bio, da nije ni na čas ostavljao samu svoju lijepu Rahelu, 
da je na dan svoje svadbe ostao cijelo vrijeme uza nju. Ali jer je on dopustio, da ona sama, bez 
njega, ode u svoju sobu, kako li seje sutradan ujutro začudio, kada je na mjesto nje ugledao ružnu 
Liju, za koju je on svejedno držao, da je njegova lijepa Rahela. Tako ga je Laban pošteno 
nasanjkao! (usp Izl 29, 21) 

Eto! Tako isto nas vara samoljublje. Neka samo na tren ostavimo svetu ljubav, ono nam 
smjesta podmeće tu nesavršenu ljubav i traži od nas, daje mi priznamo. I mi se malo po malo sa 
zadovoljstvom počnemo privikavati na nju kao da je to ona prava Božja ljubav, sve dok nam 
jedanput neko jasno nadahnuće ne pomogne da uvidimo, kako smo se prevarili. 

Jao, Bože moj, kako je žalosno gledati dušu koja sebi utvara, da je svetac i u toj 
samoobmani ostaje mirna kao da uistinu posjeduje svetu Božju ljubav! Kako je žalosno, kada ona 
na kraju ipak mora otkriti, da je njezina svetost varka i laž, da je njezin pokoj samo letargija ili 
obamrlost, a njezina radost ludost! 

Odmah me, dragi moj Teotime, pitaš, na koji način ja mogu raspoznati, je li to Rahela ili 
Lija, je li Božja ljubav ili nesavršena ljubav ona, koja mi daje ta čuvstva pobožnosti, koja su uzrok 
mojega ganuća? 

Evo, kako ćeš riješiti tu sumnju! Pojedinačno ispitaj predmete svojih želja, čuvstava i 
nakana, koje ovoga časa nosiš u svojemu srcu i u svojoj pameti. Nađeš li među njima nešto radi 
čega bi ti htio prekršiti volju Božju i njegovu ljubav počinjajući smrtni grijeh, tada je izvan svake 
sumnje jasno, da sva čuvstva, sva lakoća i sva spremnost, koju ti imaš da služiš Bogu, nemaju 
nikakav drugi izvor nego samo tu nesavršenu ljudsku ljubav. Jer, kada bi u tvojemu srcu, veli ki 
Bože moj, vladala sveta ljubav, ona bi skršila svako čuvstvo, svaku želju i svaku namjeru, čiji je 
predmet tako opasan. Ona ne bi mogla trpjeti, da tvoje srce makar samo i pogleda na njih. 

Pripazi, dobro, da sam ja rekao, da moraš ispitati sklonosti i čuvstva koja imaš ovoga časa. 
Jer nije potrebno da ti sebi zamišljaš ona čuvstva i one sklonosti, koje bi se mogle roditi kasnije. 
Dostaje da budemo vjerni Bogu u sadašnjim prilikama, već prema raznolikosti i potrebi vremena. 
Svakome je času dovoljno njegova truda i njegove muke. 

Ako bi ti, Teotime moj, možda ipak unatoč tome svemu htio vježbati svoje srce u duhovnoj 
hrabrosti tako, da mu predočuješ svakojake sukobe i svakojake juriše, slobodno ti i korisno to bilo! 
Samo poslije tih čina umišljene hrabrosti koje bi tvoje srce poduzelo ne smiješ nipošto smatrati, da 
si hrabar. Efraimljani su činili čudesa u najvještijem odapinjanju luka, kada su se vježbali vođenju 
rata među sobom. Ah kada je došlo do gustoga, kada je zaprijetila prava i stvarna opasnost, u sam 
čas borbe, oni su okrenuli leđa i nagnali u bijeg. Tada, kada je to trebalo, oni nisu imali smjelosti ni 
da potegnu svoje strijele iz njihovih tobolaca, a kamoli da pogledaju oštre vrhove na strelicama 
njihovih neprijatelja. 

Kada se ti dakle vježbaš u toj hrabrosti, usmjerenoj na buduće okršaje ili samo moguće 
sukobe, osjećaš li se pri tome valjan i vjeran, zahvali na tome Bogu. Jer taj osjećaj je uvijek dobar. 

Ali pazi dobro, da se držiš u poniznosti između pouzdanja i nepouzdanja! Svakako, moraš se nadati, 
da ćeš Božjom pomoću, kada ti se pruži prilika, moći učiniti ono, što si zamislio. Ali ujedno moraš 
se bojati, da, imajući na pameti našu običnu ništavost, ne ćeš možda uspjeti ništa učiniti, nego ćeš 
izgubiti hrabrost. 

Ali da naše nepouzdanje postane i tako veliko te nam se učini, da nemamo više ni snage ni 
hrabrosti i da nas tada spopadne zdvojnost u pogledu umišljenih napasti, da stanemo sumnjati kao 
da nismo u Božjoj milosti, u tome času valja nam čvrsto odlučiti, da ćemo, i unatoč našemu 
mišljenju i obeshrabrenju, ostati vjerni u svemu pa došlo što došlo, pa makar to bila i napast, koja 
nas stavlja na muke. Moramo se nadati, da će Bog, kada ta napast dođe, umnožiti svoju milost, 
povećati svoju pomoć i pružiti nam svu potrebnu pomoć. Jer ako nam on ovaj čas ne daje snagu za 
borbu koja je samo zamišljena i koja nije potrebna, on će nam je sigurno dati, kada to bude 
potrebno. 

Jer mnogi su vojnici izgubili hrabrost uoči juriša, ali isto tako su mnogi taj isti čas izgubili 
strah i dobili hrabrost i odlučnost, kada je nadošla opasnost i nužda, kojih ne bi bili nikada pokazali, 
da se nisu suočili s opasnošću i nuždom. Tako su učinili i mnogi Božji službenici. Zamišljajući sebi 
opasnosti kojih nema, prestrašili su se toliko, da su malte ne izgubili svaku hrabrost. A kada su tu 
opasnost ugledali pred svojim očima, ponijeli su se vrlo hrabro. Na kraju, kada se pojavi taj bauk 
dok mi sebi zamišljamo buduće okršaje, kada nam se učini, da nam je ponestalo srca, dosta je da 
želimo hrabrost i da se pouzdajemo u Boga, koji će nam je dati, kada za to dođe vrijeme. 

Ni Samson nije imao uvijek svu hrabrost. Sveto pismo izričito govori, 'kada je lav vinograda 
u Tamnati poletio na nj ričući od bijesa, tada je Duh Božji prožeo i obuzeo Samsona, to jest Bog mu 
je dao osjećaj nove snage i nove hrabrosti, kojima je on sasijekao lava u komadiće kao da je bio 
jare. (Sud 14, 5) Na isti način on je potukao tisuću Filistejaca, koji su ga htjeli ubiti. 

Tako dakle, dragi moj Teotime, nije potrebno, da mi uvijek imamo osjećaj snage i hrabrosti, 
koja j« potrebna da nadvladamo lava koji riče i koji obilazi okolo tražeći da nas proždre. (1 Pt 5,8) 
Taj bi nas osjećaj mogao zavesti na taštinu i preuzetnost. Dostaje da imamo dobru volju, iskrenu 
želju hrabro se boriti i da imao čvrsto pouzdanje, da će nam Duh Sveti priteći u pomoć svojom 
snagom, kada se bude pružila prilika, daje mi ustrebamo. ( Teotim IV, 9-11) 

4. Molitva prvih odaja: Usmena molitva 

U prvim odajama osobe različite oblike molitve, usmenu, liturgijsku trebaju uskladiti sa 
stanjem u kojem se duša nalazi. Sv. Terezija kaže da je molitva ovih odaja usmena molitva. Ali 
poziva da duša mora postati svjesna da je potrebno uložiti napor, prema istinskoj poniznosti 
istovremeno podrazumijeva i prihvatiti napor da se misleno moli, a to često podrazumijeva i ne 
uspjeti u tome, događa se molitva sa puno čestih rastresenosti, javljaju se napasti da se odustane od 
molitve, da se ne vidi jasno, da dušu zahvate brige ovoga svijeta i slične stvari. Zbog toga Terezija 
podrazumijeva odlučnu odlučnost da se ne vrati duša natrag. 

Ali duša se mora jako paziti napasti i pogrešnog mišljenja da molitva počinje nakon što je 
pobijedila poteškoće početnika u molitvi, u biti molitva početnika u ovim prvim odajama je napor 
molitvenih početaka koje treba prikazivati Bogu s ljubavlju i u ustrajnosti. U usmenoj i liturgijskoj 
molitvi duša se treba truditi oko onih zaziva koji pomažu da dublje shvaća beskrajno Božje 
milosrđe i stoga koji se snizuje prema našemu siromaštvu. Dobro je moliti klasične katoličke 
molitve i obrasce, da često obavlja zazive, da ih ponavlja. Molitva u ovome stupnju je jedna borba 
između toga da duša spoznaje svoju slabost često pod napastima da duša neće uspjeti ništa na 
njenom duhovnom i molitvenom putu. 

Prema nauku sv. Terezije duše koje žive stanje prvih odaja iznad svega imaju usmenu 
molitvu, no trebaju sve učiniti što je u njihovoj moći da nastoje duhom slijediti ono što ustima 
izgovaraju. 

,,Jer, koliko ja mogu shvatiti, ulaz u taj zamak jest molitva i razmatranje; ne kažem misaona 
više negoli usmena, jer čim bude molitve, pratit će je razmatranje; jer ako koja ne pazi na to s kime 

razgovara i što traži, te na to tko je onaj koji traži i od koga traži, ja to ne nazivam molitvom ma 
koliko micala usnama; jer, premda će to nekada biti molitva, makar joj ne pridavala napora, i to 
stoga što je napor ulagala prije. No onaj tko bi bio naviknut razgovarati s Božjim Veličanstvom 
onako kako bi razgovarao sa svojim robom, i da ne bi pazio da li govori loše nego da veli ono što 
mu prvo padne na pamet, i nauči to i inače činiti, ja to ne smatram molitvom, i ne dao Bog da kod 
ijednog kršćanina bude takva. Jer među vama, sestre, uzdam se u Njegovo Veličanstvo da je neće 
biti zbog običaja koji vlada da se govori o unutarnjim stvarima, što je jako dobro zato da se ne 
poživotinji “. (Z11, 7 ) 

Sv. Toma Aquinski uči da usmena molitva po svojoj naravi treba poticati na nutarnju 
molitvu i treba koristiti riječi u mjeri u kojoj one potiču pobožnost a ne više, ako se okrenu u 
sredstvo rastresenost treba zašutjeti tijekom usmene molitve, treba se truditi da usmena molitva 
bude moljena sa pažnjom i pobožnošću. Kod usmene molitve svetac razlikuje svojevoljnu i ne 
svojevoljnu rastresenost. Ako je rastresenost u potpunosti svojevoljna ona je laki grijeh 
nepoštovanja prema Bogu a protiv druge se trebamo boriti usredotočujući svoju pažnju na ono što i 
kome govorimo. Usmena molitva treba trajati toliko vremena koliko potiče nutarnju usredotočenost 
na Boga. 

5. Savjeti za duhovno vodstvo ovog stupnja duhovnog rasta 

Saudreaua donosi i savjete za duhovno vodstvo za svaki stupanj duhovnoga života. Dušama 
koje ovako žive treba savjetovat da se potrude oko dobrog poznavanja kršćanske vjere, te da bude 
želju za duhovnim rastom u kršćanskome savršenstvu, da shvate vrijednost i važnost duhovnoga 
puta prema svetosti. Na poseban način poticati ih da se više trude, da gaje duh mrtvljenja, nastoje 
oko odlučnosti za Boga, da se odriču zaokupljenosti svijetom i čistoću savjesti te da shvate koliko 
su štetni i duhovno opasni laki grijesi na koje se ne obaziru. Valja ih poticati da shvate važnost 
molitve, da prikazuju svoj djela, svakodnevni život i posao Bogu. 

Saudreaua na ovom stupnju duhovnoga života ukazuje na poseban način na tri kategorije 
vjernika. Prvi su početnici u duhovnome životu, to jest oni koji su se ne tako davno oslobodili 
okova teškog grijeha. Drugi su vjernici koji zaostaju na duhovnome putu, navikli su se na svoje 
stanje, teško ili nikako ne prihvaćaju da bi trebale nešto mijenjati i duhovno rast, te nisu dobili većih 
milosti i nemaju većeg nutarnjeg svjetla. 

Treći su oni koji su pali u mlakost. To su vjernici koji su se neko vrijeme trudili ali su 
odustali od duhovnoga puta, nakon nekog vremena vjernosti pali u ravnodušnost i malodušnost, 
nisu se dobro okoristili primljenim milostima, zapostavljali su ono što su smatrali malenim stvarima 
i kompromisima, nisu prihvaćali poticaje za mrtvlejnje te se nalaze u jednoj vrsti trajnog svjesnog 
ili prikrivenog bunta. A najžalosnija posljedica toga je što postaju indiferentni na lake grijehe 
znajući da griješe. 

U to stanje mogu pasti i Bogu posvećene osobe. P. Lallemat u jedanom od klasika katoličke 
duhovnosti ukazuje na to stanje kao i put izlaska iz njega: „Postoje tri vrste redovnika. Prvi ne 
uskraćuju ništa svojim osjetilima. Ako im je hladno, griju se. Ako su gladni, jedu. Sjete li se kakve 
razonode, učine je bez promišljanja. Uvijek su spremni sebi udovoljiti, a praktično i ne znaju što 
znači mrtviti se. Svoje dužnosti izvršavaju samo zato što je riječ o dužnostima, ali bez nutarnjega 
duha, bez volje i bez ploda. 

Takvi su u opasnosti da smrtno sagriješe, što se ponekad stvarno i dogodi a da toga ni sami 
ne zapažaju jer površno ispituju svoju savjest. U ovom dubokom zaboravu unutarnjega sebe srce im 
je kao odneseno, izvan njih, pijano od vanjske buke, kojom je opsjednut i njihov duh. I neprestano 
takve redovnike izdaju obmane naravi i đavla dok slijepo slijede njihov la ž ni sjaj. 

Često su ovi redovnici u većoj opasnosti od svjetovnjaka. Jer se svjetovnjaci, znajući da 
ponekad padaju u smrtni grijeh, čuvaju samih sebe i njihov je strah već neka zaštita. A redovnici, 
pouzdajući se u svoje redovničko stanje i oslanjajući se na pogrešnu pretpostavku da se u 
redovništvu rijetko smrtno griješi, žive u varavoj sigurnosti. Zato padaju ni ne primijetivši. Nakon 

toga zavaravaju svoju savjest, izmišljaju laži koje im laskaju u njihovim zabludama. Ovo je stanje 
opasno jer oni ne uviđaju svoje padove. 

Drugi izbjegavaju pretjeranosti prvih i uskraćuju sebi zadovoljstva koja ne smatraju 
potrebnima. Ali se, s druge strane, daju prevariti pod izlikom dobra. Kad nešto odluče, a što je 
redovito u skladu s njihovim sklonostima, traže kreposne razloge kako bi njima uljepšali svoj izbor i 
opravdali svoje vladanje. Svoje dužnosti vrše brižno izvana, ali s malo nutarnjega žara i sabranosti. 
Previše slobode daju svojim osjetilima i ne bdiju pozorno nad svojim srcem. Puni su nesavršenosti i 
lakih grijeha i često su u opasnosti da smrtno sagriješe. Jer kako su slabi i malo snage primaju 
iznutra, svladaju ih neke prilike koje je lako pobijediti dobro čuvanoj duši. 

Treći, kao savršeni, oslobodili su se svake želje. Jednaki su prema svemu, zadovoljni svime. 
Jedino do čega im je stalo je volja Božja. Njihov se nutarnji mar ogleda i u njihovu ponašanju. 
Bdiju nad svojim srcem, čuvaju mir svoje duše i drže se sabrano. 

Oni primaju velike milosti od triju osoba Presvetog Trojstva: od Oca nesvladivu silu u radu, 
patnjama i napastima; od Sina zrake i sjaj istine koje neprestano blistaju u njihovoj duši; od Duha 
Svetoga divnu gorljivost, blagost i utjehu.“ (Nauk o duhovnome životu 11,2) 

DRUGI STUPANJ DUHOVNOG RASTA 

1. Druge odaje Zamka duše - napetost između ustrajanja i odustajanja 

Druge odaje predstavljaju duše koje već imaju neku odlučnost da žive u milosti, trude se 
oko molitve i ponekad oko mrtvljenja. Pa ipak, uz tolike napasti ne žele se potpuno odreći duha 
ovoga svijeta. Stanje ovih duša je označeno borbom, milost ih potiče i vodi prema ustrajnosti a 

. ... 901 

razmatranje je molitva koja označava stupanj njihova duhovnog života.' 

Za ove bi se odaje moglo reći da su odaje borbe i ustrajnosti ili ustrajnosti u borbi. Stanje se, 
doduše, ovdje popravilo u odnosu na prethodno jer ima manje pogibli, ali zato ima više patnje. 
Prisutna je jaka napetost i borba između dva svijeta u sebi nespojiva: Bog - pretjerana i nesređena 
navezanost na stvoreno; nutrina - vanjština; vjera - narav. 

Svetica to ovdje predstavlja kao smrtnu borbu između Sotone i duše: »Ovdje se radi 0 tome 
da nečastivog predstavljaju zmije svjetovnih stvari i predočuju njegova zadovoljstva gotovo 
vječnima, te poštivanje što ga se ima u svijetu, prijatelje i rođake, zdravlje u stvarima pokore (zato 
što duša koja dolazi u ovu odaju uvijek to poželi činiti) i na tisuće drugih vrsta zapreka« (Z II, 3). 

Stanje postaje tim teže što duša ovdje nije gluha kao u prvim odajama. Ovdje ona sve jasnije 
čuje Boga koji je zove, ali u isto vrijeme primjećuje nešto što je vuče natrag (Z II, 2). 

»Mnoštvo otrovnih životinja« koje su se s dušom provukle u druge odaje čine sve da ona ne 
odgovori Bogu. Iako ovdje taj nutarnji Božji zov nije istovjetan onomu koji sabire moći za ulivenu 
molitvu, nego su to vanjske milosti: zov preko duhovnog štiva, homilija, savjeta, susreta s 
duhovnim osobama, preko bolesti i drugih životnih događaja - ipak je taj glas sve sigurniji i 
uvjerljiviji. 

Terezija se ovdje ne zaustavlja toliko na instinktima koje treba otkriti i pobijediti, nego na 
onome što je daleko važnije, a to je: spremnost na borbu, herojski stav, odlučnost i ustrajnost. A to 
nije drugo nego prihvaćanje i aktualizacija evanđeoskog načela: »Božje se kraljevstvo silom 
osvaja.« 

Kršćanski život nameće tvrd program i herojski stav. Terezija to iznosi u terminima tako 
odlučnim da se ne može izbjeći alternativi: ili živjeti unutar zamka ili životariti u opkopu, ili biti 
heroj i odlučno ići naprijed ili saviti krila i predati se gamadi izvan zamka. Zato ona jasno i 
naglašeno podcrtava: »Nema boljeg oružja od križa« (Z II, 6), tj. od cjelovite žrtve. 


2S1 Za prikaz drugih odaja oslanjamo se na A. Sicari, Nel castelo interiore di santa Teresa d Avila, Jaca Book, Milano 
2012, za prve odaje str. 97-119; i M. Eugenio DBG, Voglio vedere Dio, Ancora, Milano, 176 - 278. Za molitvu drugih 
odaja koristimo neke tekstove koje smo dobili od sestara karmelićanki u digitalnom obliku i ne znamo, kojih su autora 
da li su objavljivani. 

Terezijin savjet ovdje: ni pod koju cijenu ne treba odustati od puta. Ljubiti djelima i 
učvršćivati duh da bude sposoban da se herojski suoči sa životnim zaprekama; ustrajati u borbi jer 
te patnje nisu ništa u usporedbi s bogatstvom koje se stječe: »Ovo nisu odaje u kojima pada mana s 
neba; one su dalje« (Z II, 7). 

Stanje duše: kušaju nešto od želje za duhovnim rastom i napretkom, ah to nije postojano u 
njima. Radi se o osobama koji se utječu u molitvi, ali nema kod njih ni velike želje ni velike 
gorljivosti u molitvi. Više traže materijalna dobra, a premalo paze na duhovna. Željeli bi ispraviti 
svoje pogreške, ali se oko toga ne trude postojano. Priznaju iskrenost kršćanskog mrtvljenja, 
ponekada se iskreno bore sa sobom, čine napore oko toga, ali premalo postojanosti. Nisu toliko 
navezani na svoje manjkavosti, paze na izbjegavanje lakih grijeha. Mnoge duše će trajno ostati u 
ovim odajama, kaže Svetica, jer malobrojne pobjede u duhovnom životu protiv grijeha kojih se 
bore, požuda, strasti i samoga sebe, pomažu im da ne padnu niže, ali nisu dovoljne da čine korak 
naprijed. 

To je glavna zapreka II odaja - malobrojne pobjede u duhovnom životu, u duhovnom 
sazrijevanju, u čistoći ljubavi, da bi ušli u III odaje. Ove duše morale bi se ozbiljno potruditi oko 
usvajanja temeljnih istina vjere putem molitve, meditacije, kršćanskog odricanja da bi se živjelo 
vjerodostojan kršćanski život. Znači glavna zapreka je nedovoljna odlučnost. 

Ove duše imaju više posla nego one u prvim odajama, jer više raspoznaju opasnosti, znači 
osoba počinje više ponirati u molitvu i onda otkriva koliko toga ima u sebi. Duša koja se ozbiljno 
ne počinje boriti za čistoću srca, za rast u duhovnom životu ne zna što nosi u sebi. Osoba u prvim 
odajama prihvaća sve što joj dolazi, dok one u drugim odajama uviđaju već da ako žele biti dobri 
kršćani, časne sestre ne mogu tako. Počinju razumjeti pozive kojim im upućuje Gospodin. 

Svjesni su duhovnih opasnosti, to su oni koji ih počinju razaznavati, duha svijeta od duha 
evanđelja. Osoba počine paziti i bdjeti u sitnicama, počinje u svom srcu razaznavati što je, a što nije 
u skladu sa evanđeoskim duhom. Savjest u srcu počinje opominjati ozbiljnije. Svetica kaže da je 
samo čudo da ako osoba ne padne. Uza sve to Gospodin daje da Ga tražimo i želimo. U ovim 
odajama se uči iz dinamika vlastitih padova. Osobe koje žele ljubiti Gospodina Bog okreće sve na 
dobro. 

„Ne kažem da su ovi glasovi i pozivi kao drugi koje ću navesti kasnije, već u riječima koje 
čujete od dobrih ljudi, propovijedima ili u onome što čitate u dobrim knjigama i mnogim stvarima 
koje ste čule, čime Bog zove, ili bolestima, tegobama, pa i u kalanoj istini koju ukazuje u onim 
trenucima koje provodimo u molitvi; bilo to slabo koliko god hoćeš, Bog do njih puno drži. A vi, 
sestre, nemojte držati malo do ove prve milosti, niti se ražalostiti pa makar odmah i ne odgovorile 
Gospodinu jer Njegovo Veličanstvo sigurno zna čekati danima i godinama, posebice kad vidi 
ustrajnost i dobre želje. Ta je ovdje najpotrebnija jer se nikada ne dogodi da se njome ne dobiva 
puno. No strašna je paljba kojom ovdje tuku nečastivi na tisuću načina i čak uz veću muku za dušu 
negoli u prethodnoj jer ondje je bila nijema i gluha, u najmanju ruku čula je jako malo i manje se 
odupirala, poput onoga tko je na stanovit način izgubio nadu da će pobijediti. Ovdje je razum 
žustriji i moći su okretnije; udarci i paljba jesu takvi da to duša ne može a da ne čuje. Jer ovdje se 
radi o tome da nečastivi predstavljaju ove zmije svjetovnih stvari i predočuju njegova zadovoljstva 
gotovo vječnima, te poštovanje što ga ima u svijetu, prijatelje i rođake, zdravlje u stvarima pokore 
(zato što duša koja dolazi u ovu odaju uvijek nekakvu poželi činiti) i na tisuće drugih vrsta 
zapreka “. (ZII, 3) 

Nekoliko naglasaka o stanju duša drugih odaja: 

Prvi NAGLASAK: Strašna paljba i glavna napast: zli ih nečastivi prikazuje slasti ovoga 
svijeta kao vječne, kao daje raj na zemlji. Njima želi zli vratiti dušu u želje ovoga svijeta. Ako duša 
ne želi živjeti u ovome svijetu, barem da duh toga svijeta ostane živ u duši, što je brže bolje i što je 
duže može. To su jako, jako profinjene napasti. Ako duša ozbiljnije s Kristom kroči može ih lako 
kušati. Kako se duša brani pred time? Svetica nastavlja dalje o tome u broju 4: “Duša se trudi da 
razmišlja i da meditira da je cijeli svijet pun laži, a zadovoljstva što ih podmeće nečastivi jesu 

tegoba, briga i protivštine.“ Nitko nema za čime plakati u ovome svijetu sestre, to su petljanja i 
muljanja. 

Drugi NAGLASAK : Svetica nastavlja dalje u broju 4 - izvan ovoga zamka, odnosno izvan 
ovoga duhovnog puta duša neće naći sigurnost i mir. Samo je u Bogu mir 

Treći NAGLASAK: Potrebno je da u vlastitoj kući pazi da ima vlastitoga gosta, a to je Isus. 
Tko je onaj za koga se duša trudi, tko je onaj za koga se ja borim, činim sve ovo ili ono. Duša se 
trudi otklanjati one sugestije o kojima smo prije govorili. Naviknutost na isprazne stvari, i gledanje 
kako se cijeli svijet o tome bavi, to uništava. Koliko više duša ima navike u ispraznim stvarima, 
toliko su te borbe napornije. Znači kada svi to rade mogu i ja. To vrijedi i za samostan, nisam ja 
obećao dragom Bogu da ću slijediti svoga brata, nego dragog Isusa. To što svi rade ovo ili ono, niti 
je to evanđeoski, niti je savršeno. Svetica govori da tu počinje nutarnji boj duše na život ili smrt 

U broju 6, kaže da duši pomaže da se odvoji od loših društava, da razgovara i druži se s 
onima koji su otišli dalje, odnosno dobro i zdravo druženje s onima koji Krista istinski ljube. Ako 
pazite na svoj put, moći ćete i razaznavati ljude kojima se Bog poslužio da vas više vodi k sebi. 
Pomaže i da uvijek budu na oprezu da ne dopuste da ih se pobijedi. Još jedna velika zamka je da 
duše mogu željeti, kaže Svetica (iako imamo na tisuću nesavršenosti i kreposti koje su se tek počele 
rađati), htjeti užitke u molitvi i žaliti se na suhoću. Duša hoće nutarnjeg kušanja ovoga ili onoga. 

U Z II. 3, 8 kaže Svetica, je dalekosežna pogreška koja ima dalekosežne posljedice, koje 
treba izbjegavati. Duše misle da imaju puno problema, jer Bog neće učiniti kako su one to zamislili. 
Ima puno vjernika, čak i Bogu posvećenih osoba, koji nisu uspjeli izbjeći ovu zamku. To je 
temeljena pogreška, koja ima dalekosežne posljedice, kaže Svetica. Pravi duhovni put, podlaže se u 
svemu dragome Bogu. To je molitva prošnje, ni Isusova molitva (Oče naš), ni Marijina molitva 
(Veliča), ne počinju sa daj, daj, daj.... 

Prvi je stav duše podložnost dragome Bogu. Ima i ta vrsta molitve, molitva prošnje, ali to je 
zadnja u nizu molitvenog reda. Više puta Bog hoće da nas progone zle misli, Bog hoće da se borimo 
sa ovime iznutra i izvana, i na takav način da duša uči. Zato nas prokuša da se poslije znamo bolje 
čuvati. Čak Bog dopusti da se padne, tako kaže Svetica, da vidi da li ti je žao ili ti nije žao. Kako su 
putevi autentičnog duha jako, jako zahtjevni! Zadnji poticaj u ovome nagovoru, uzeti ćemo iz broja 
10, kako se sabranost duše ne smije postizati na silu, već vrlo blago, da biste mogle biti što trajnije 
sabrane. Duša ne podnosi silu. Duša mora prvo osluškivati dragoga Boga, onda osluškivati 
Njegovu Riječ, osluškivati samoga sebe, vrlo blago. 

Još zaustaviti na početnim fazama duhovnog života, opisujući još neke od tih temeljnih 
dinamika, koje ima u Zamku duše, a dodirnuti ćemo se i razvojnog puta molitve. Početi ćemo 
govoriti o početnim stadijima molitve koje sv. Terezija Avilska preporuča svima. 

Nekoliko još misli o temeljnim duhovnim stavovima koje duša treba usvajati da bi kročila 
duhovnim putem: 1. naglasak - truditi se da duša ide prema Bogu, željeti kročiti prema Bogu, 
tražiti Boga, želim gledati Boga, jedan krik duše sv. Terezije Avilske. Svetica je govorila o rugobi 
duše koja živi u stanju smrtnoga grijeha, (to smo vidjeli jučer) kao i o mogućnosti da se zauvijek 
izgubi duša, odnosno da duša nikada ne motri ono Svijetlo koje očarava dušu. 

Prvi broj Zamka Duše govori o ljepoti, odnosno Svetica je uvjerena daje raj za koji je Bog 
stvorio dušu, nalazi negdje i u samoj dubini duši, odnosno duša sama mora postati raj Božji, (čitanje 
Z I. 1) Pravednikova je duša raj, to je jedna misao u prvom broju koja je jako, jako lijepa. Svetica 
znači, potiče na to traženje duše da u njoj bude ponovno ona izvorna, iskonska ljepota obnovljena 
po milosti Božjoj. Da bi duša kročila duhovnim putem to nužno vodi k tome da bi duša nužno ulazi 
dublje u samu sebe, i kada počinje kročiti u samu sebe otkriva puno toga. Misliti da će netko ući u 
nebo, a da ne uđe u sebe, to je ludost. Kada uđe u sebe upoznati će svoju bijedu i potrebu za Božjim 
milosrđem. 

To je taj put koji je jako naglašen kod Svetice, i on će pratiti cijeli razvojni put bilo 
duhovnoga rasta, bilo razvojnog puta molitve samo sa drugim naglascima. Da bi duša kročila tim 
duhovnim pute, napredak se mjeri prema vjernosti duše u traženju Boga, prema sv. Tereziji 
Avilskoj. Duša se istinski trudi da traži Boga, i mora na tome putu jako ustrajati. Da bi na tom putu 

ustrajala, da bi rasla, naglasak je Svetice isto na distanciranju, odnosno duša mora naučiti da 
odbacuje sve ono stoje nepotrebno i suvišno. 


,,A jako pogoduje tome, da bi se ušlo u druge odaje, da se uznastoji prestati se baviti 
nepotrebnim stvarima i poslovima, svatko po svojem staležu jer ta mu je stvar toliko važna da stigne 
do glavne odaje da ako to ne počne raditi držim to nemogućim, pa čak biti bez velike opasnosti u 
onoj u kojoj se nalazi makar da je ušao u zamak, jer od tako otrovnih stvorova nije moguće da ga 
neki, katkad, ne ugrize (Z I. 2, 14) 

Da bi duša kročila do II. odaje, kaže Svetica, mora se prestati baviti nepotrebnim stvarima i 
poslovima. Duša mora razlučivati bitno od nebitnoga, bitno od sporednoga. Poglavito mora u sebi 
razlučiti što je to što je priječi. To su preduvjeti za duhovni rast i sazrijevanje. To je jedan trajni 
napor oko distanciranja, upravo zato Svetica, kao i svi drugi veliki autori pisala pravila. U pravila se 
točno nastoji napisati jedan ritam i slijed života koji će pomoći duši u toj temeljnoj dinamici, 
usredotočenost na traženje Boga. Prva napomena o molitvi, prema sv. Tereziji Avilskoj, imamo u P 
17, 3-4. 


Sicari naglašava tri temeljna raspoloženja koje duša treba usvojiti da bi duhovno rasla i 
sazrijevala u ovim početnim stupnjevima, a oni su na svoj način poslije prisutni u svim drugim 
odajama: 

1. jakost i odlučnost duše - Kakvu odlučnost traži Svetica? Ona traži „odlučnu 
odlučnost 44 . Duša ako želi kročiti putem duha, mora imati tu svijest u sebi. Ima danas mnogih koji 
olako obećavaju ovo i ono. To nikada nije bilo u skladu sa Svetačkom tradicijom, nego su izričito 
govorili o svim dinamikama i putevima. Sveci nisu na to upućivali duše, ni sebe ni druge. Osoba se 
mora pomiriti da na početku duhovnog života neće biti previše utjehe. Terezija ne laska, ne 
idealizira, ni dušu, ni njoj samoj, ni put koji je pred njom. 

Nego je želi potaći da usvoji nutarnji stav koji je potreban, odnosno odlučnost i jakost. Bog 
daje milost da se duša bori, da se kuša u tom duhovnom boju. Inače to je još govorio sv. Leopold 
Mandić ,ne prokušana krepost ne vrijedi ništa. Mogu ja govoriti Bogu da Ga jako ljubim, ali to ne 
vrijedi ništa dok to ne prođe kroz kušnje života. Duša se mora pripremiti za taj duhovni boj. 
Duhovni boj, često sa svojim zlim sklonostima, duhovni boj danas, često i sa vlastitim obiteljskim 
okruženjem i ozračjem. Mnogima su danas poteškoće i u vlastitim obiteljima, zbog ovih ili onih 
razloga. Jučer smo vidjeli tekst kako Bog ponekada sam dopusti duši da je ujedu životinje, kako 
kaže Terezija. Bog sam dopusti da uđeš u borbu. 

Sv. Franjo Saleški je govorio, da one koje je Bog odredio za borbu ne želi da budu u miru. 
Odnosno iz te borbe duša uči evanđeosku mudrost. 

Sv. Terezija kaže „ Mnoge su duše nedorečene jer nisu prigrlile križ otpočetka ....“ (Ž 19, 
15) Negdje imaju nedostatke u tom temeljnom stavu koji je preporučen od Svetice. 

2. diskrecija i sloboda duha - vidjeli smo jučer, sabirati se u blagosti. Duša treba imati 
jednu nutarnju slobodu i fleksibilnost, jednu diskreciju u samoj sebi. Pod drugo, tu istu diskreciju 
dati prostor, sebi, Bogu, ritmovima duhovnog života, i u odnosu na druge, poglavito u odnosu na 
sestre. Poteškoće nastaju u samostanima zbog suživota među sestrama. 

Danas je naglasak za diskrecijom i slobodom duša, gorljivosti duha. Sestra može imati 
veliku potrebu za savršenošću, i onda indiskretnost može dovesti do toga da počinje čeprkati po 
životu druge sestre zbog najmanje sitnice, odnosno nema tu nutarnju diskreciju i slobodu duha. Ona 
je neophodna za put duhovnoga rasta. Bez sestrinske ljubavi sve je uzalud. Ako netko želi biti svet 
mora ljubiti sestru koju ima pored sebe, ne zbog lažne gorljivosti, i upirati prstom kod druge sestre 
ili poglavara. To su puno puta fine zamke, na početcima duhovnog života i mogu se provlačiti kroz 
godine. 

3. velike želje - treba gajiti velike želje još od početaka. Svetica se čudi koliko se može 
postići time kod Boga. Proroku Danijelu Bog je rekao da ga voli jer je čovjek želja. Ne smije nikada 
gasnuti želje sestre za Bogom, to je najvažnije od svega na duhovnom putu. II. Vat. Sabor uči da 
smo svi pozvani na svetost, odnosno duša treba gajiti velike želje. 

Prekrasan tekst, Povijest jedne duše, 4. i 9. poglavlje, kako Mala Terezija govori o tim 
svojim željama za svetošću ,i koliko su one bile važne na njenom osobnom duhovnom putu. Ovdje 
imamo jedan kamen kušnje, koji je to? Te velike želje, trebale bi biti redovite želje, recimo želim 
ljubiti Isusa, ako Ga i ne ljubim, mogu Mu govoriti ja Te želim ljubiti, usprkos svega, sebe, života, 
tijela i đavla. Odnosno, ta želja mora biti prisutna. Problem je ovaj, te velike želje, u njima može 
biti prikrivena oholost. Ako te želje gasnu kod kušnje, to je oholost, znaš da je u njima prikrivena 
oholost. 

Znači ja imam želju da budem svet, da budem Božji, da budem ovo, ono, dođu kušnje ,pa 
usprkos svega, ta želja ubije se, ugasi se. Prava želja koja je od Duha, ono autentično proživljena 
duhovna, ona ostaje usprkos kušnji, nutarnjih i vanjskih, usprkos čak i padova. Može se iz vlastitih 
padova, duša duhovno okoristiti, ali mora se truditi na Božjim putevima i mora silno ljubiti Boga. 
To su temeljni duhovni stavovi koje duša mora usvajati. 

Stanje duše u ovim odajama je borba, milost na poseban način želi dušu voditi putem 
ustrajnosti i ona se mora pokazati vjernom na tome putu, a molitva koja je prikladna za druge odaje 
je meditacija ili razmatranje. Opis stanja drugih odaja, Terezija ukratko samo u jednom poglavlju 
opisuje ove odaje, stanje duša je naznačeno borbom za ustrajnost na putu kojim je duša započela. 
Terezija opisuje za one koji ulaze kako bi im to bilo pomoć na putu prema cilju, tj. prema sedmim 
odajama. Na početcima drugih odaja molitva je još bez nekog oblika, ah malo pomalo duša postaje 
sve više osjetljiva na trajne Božje pozive pomoću meditacije i razmatranja u što su upletene sve 
duševne moći. 

Može vjernik biti u duši jako osjetljiv i biti pažljiv prema Božjoj riječi i njenim trajnim 
nadahnućima, zov koji proizlazi iz središta zamka, tj, iz dubine duše bio je jači odo onoga zova 
privlačnosti koji dolazi izvana i koji zove dušu da se vrati van zamka. Duša mora poduzeti put sa 
odlučnom odlučnošću kako bi išla do kraja, do cilja bez da se obeshrabri, naročito treba se truditi 
oko usklađivanja svoje volje sa voljom Božjom, pomaže i društvo onih koji su Božji prijatelji, tj. 
druženja sa onima koji su u vjeri i ne obeshrabriti se u trenutcima kušnje ili padova. Duša treba 
postati svjesna daje put dug, naporan i težak, jer smo još uvijek u pustinji kušnje gdje ne pada mana 
s neba i gdje duša treba izabrati križ. Terezija završava ove odaje s pozivom da se gleda Krista kao 
uzor i da Ga se slijedi u molitvi i u djelima. 

Prema Castellanu stanje duša drugih odaja je borba, milost vodi prema ustrajnosti a 
meditacija je molitva koja odgovara ovim dušama. 

Nakon što je duša u prvim odajama počela u molitvi upoznavati sebe i Boga, gledati se u 
svjetlu Božjeg milosrđa koji se u ljubavi natkriljuje nad nama da bi nas spasio, duša ulazi u druge 
odaje. Terezija odmah opominje dušu da se ne obeshrabri zbog borbe i da se zbog toga ne vrati 
natrag. (II. 1, 9) Stanje duše nije jako različito od one koje smo prije opisali u prvim odajama. I u 
drugim odajama kruže opasne životinje, postavljaju zamke i napastuju na zlo, duša je još uvijek 
prožeta zaokupljenošću za stvarima ovoga svijeta, rastresenostima svjetskim i razonodama, ali ipak 
razlika je u odnosu na prve odaje da duša već počinje doživljavati da čuje glas Božji. (II. 1, 2) 

Kaže Terezija, budući da se duša više približila svojoj uzvišenosti počinje čuti pozive 
Božje. U duši ima određena želja za Bogom, iako se radi više o jednoj sjetilnoj stvarnosti, čovjek 
primjećuje Boga koji mu se približava i to u njemu uzrokuje jednu nutarnju muku i rastrganosti, jer 
duša doživljava da ne zna odgovoriti. Ako u prvim odajama čovjek doživljava daje gluhonijem, da 
ne čuje, ovdje već počinje čuti glas Božji, ali doživljava da ne zna odgovoriti i to je jako bolno za 
dušu, pa ipak Bog ne prestaje zvati da idemo k Njemu. 

Ne znati odgovoriti znači u biti jedno proživljeno iskustvo kontrasta ili različitosti iz onoga 
što Bog traži i što mi osjećamo da trebamo uzvratiti i dati Bogu i nesposobnosti da pristanemo u to 

u svojemu životu, da to provedemo u djelo. Na kraju krajeva to je normalno za početnike, s tom 
poteškoćom se duša može postaviti na dva načina, definirajući se konstatirati vlastitu nesposobnost, 
s osjećajima nepovjerenja, srdžbe, obeshrabrenja, osjećaja prenaglašenosti vlastite grješnosti, navala 
da odustane i slično, a drugo je zaustaviti se na slasti Božjih poziva i blagosti usprkos svoje nemoći. 
Terezije izričito kaže u II. 1, 2 da je i u tim odajama sladak Božji glas iako duša ne može 
odgovoriti, te se duša zbog toga grize. Znači čovjek može imati trajnu želju da odgovori Bogu i 
mora truditi oko toga, a ne gledati to kao na vlastite neuspjehe. 

Dakle, u drugim odajama odlučujuće je da duša doživljava barem da čuje glas Božji, da 
nastoji da ne utihne taj glas po vlastitim nutarnjim nemirima i vlastitim fmstracijama, one naime bi 
mogle ugušiti taj glas, ali treba dobro razumjeti na koji način to Bog govori. Taj slatki Božji poziv 
nije neka čudesna stvar, nego prema Tereziji Bog govori preko riječi dobrih osoba, preko 
propovijedi, preko čitanja dobrih knjiga i preko kušnji i bolesti, pa i u molitvi koju mi činimo u 
velikoj bezvoljnosti, često puta pokazuje da On tu molitvu jako cijeni.(II. 1, 3) 

Ovaj naglasak je jako važan jer Bog nas ljubi, govori nam i služi se sa puno drugih stvari 
preko kojih to čini, a duša mora biti napastovana da to upravo prezre. I kao što kaže Svetica ma 
kako samoj duši molitva slabo izgledala Bog tu molitvu jako cijeni. Stoga proizlazi da u drugim 
odajama čovjek se treba truditi da ne prezre bilo što, ono čime se Bog služi da nas poziva, ako još 
nismo sposobni odgovoriti Božjem zovu, barem trebamo se truditi da budemo pažljivi da ne 
prezremo poruke i ona sredstva preko kojih nas Bog zove i poručuje nam. Terezija inzistira da se 
izbjegava pogreška da se sav duhovni put i napredak ne svodi i ne utemelji na analizi naše 
nedosljednosti. 

Svetica kaže kako se ne smijemo obeshrabriti ako odmah ne odgovorimo , jer Njegovo 
veličanstvo nas zna čekati dane, pa i godine, poglavito kada vidi ustrajnost u d Vidi citat II. dobrim 
željama. (II. 1,3) Nikada se neće dovoljno naglašavati da u drugim odajama čovjek treba dokazati 
sebe Bogu i boriti se, čistiti se da bi postao sposoban odgovoriti Bogu, a u toj borbi jako je važno 
da osoba shvati da se mora boriti protiv vlastitih depresija, zabrinutosti i obeshrabrenja, 
paradoksalno jedna od prvih borbi je upravo protiv našeg nepovjerenja i obeshrabrenja koje 
uzrokuje naša nesposobnost da se borimo. Borba protiv naše nesposobnosti da odgovorimo Bogu 
treba biti vođena povjerenjem u Boga ljubavi. Na kojim se još područjima duša treba boriti? 

Prvenstveno se treba boriti protiv užitaka ovozemaljskih i u dobrima ovoga svijeta koji je 
žele udaljiti od prijateljstva s Bogom. Duša prvi puta doživljava daje fascinirana Bogom (vidi II. 1, 
4). Nutarnja rastrganost duše je da hodi putovima van očinske kuće kao izgubljeni sin, s druge 
strane da shvati da je taj nutarnji zamak prepun dobara i da izvan njega nema sigurnosti ni mira. 
(vidi II. 1, 4) Terezija je malo toga napisala o ovim stvarima u drugim odajama, zato ćemo se 
poslužiti tekstovima sv. Ivana od Križa iz Uspona na Goru Kannel i Tamne noći. U Ivanovoj 
tenninologiji radi se o tome da duša mora poduzimati ozbiljne napore oko pročišćenja vlastitih 
žudnji i želja. 

Siccari to svodi na četiri stvari: 

1. Pročistiti našu navezanost na dobra ovoga svijeta, paziti i bdjeti nad željom da mi postane 
požuda za dobrima ovoga svijeta, da se pretvori u škrtost, da se ne postane zarobljenik ovih stvari 

2. Duša se treba truditi da se oslobodi navezanosti na sjetilna naravna dobra, ti su izvor 

užitka 

3. Duša se mora truditi da pročišćuje svoju navezanost na intelektualna, moralna i naravna 
dobra kojima smo obdareni, tj. da bježi od narcisoidnosti, samodopadnosti, egoističnosti, te da ih 
stavi u službu bližnjem 

4. Duša se mora čistiti i od navezanosti na duhovna i nadnaravna dobra, da se stavi u službu 
Bogu i bližnjemu, a napast je da se zatvori u samodopadnost duhovne naravi nad sobom i svojim 
krepostima i svojim putovima. 

Važno je naglasiti da se ne radi o tome da osoba potiskuje ili odbacuje, negira vlastite želje i 
vlastiti žudnje, nego da se dadne prava mjera svemu tome. Jedan rigidni asketizam, loše shvaćen bio 
bi samo štetan za dušu i duhovni put, naprotiv treba se mudro koristiti svim dobrima ovoga svijeta i 

sve ih usmjeravati prema onoj najvišoj ljudskoj želji, a to je dragi Bog, da svi budu usmjereni prema 
tome. U svakoj svojoj želji i zadovoljstvu čovjek htijući ili ne htijući ulaže jedan dio svoje 
sposobnosti da ljubi. 

U drugim odajama na poseban način treba se truditi oko ustrajnosti, u Putu savršenstva 12, 2 
sveta Terezija zapisa „Tko počimlje služiti uistinu Gospodinu najmanje što mu može dati je svoj 
život.“ Tako i duša u drugim odajama kada primjećuje da počinje služiti Bogu postaje joj jasno da 
Njemu mora dati sav svoj život ma kako on izgledao bijedno samoj duši, tako da već i na počecima 
duhovnog puta prima onaj horizont koji će se ispuniti na vrhuncu duhovnoga puta, u potpunosti 
ostvariti, tj. u potpunosti se dati Bogu. U životnoj situaciji to podrazumijeva jednu duhovnu borbu, 
što nas želi udaljiti od toga da Bogu dadnemo sve. Duši može pomoći druženje s onima, i ona 
prijateljstva duša koji idu duhovnim putem.( vidi II. 1, 6) 

Tako bježati od lošega društva, družiti se s onima koji su Božji prijatelji, u biti duša postaje 
svjesna da se treba boriti i traži pomoć i potporu ponizno kako bi jednoga dana uspjela dati sve 
Bogu, odnosno samoga sebe potpuno Bogu. No, što je važno, nisu naše slabosti i pojedini rezultati 
niti dani koji naizgled provodimo kao da se ništa ne događa, kao da ih provodimo u potpunoj 
praznini. Važno je da pogled duše i želja budu usmjereni prema onome što je sve. Duša shvaća daje 
to njeno odredište, odnosno potpuno predanje sebe Bogu (usporedi II. 1, 9). 

Terezija govori da ako se i padne ne treba se duša obeshrabriti da ide naprijed jer iz padova 
je Gospodin sposoban izvući dobro. Znači s jedne strane imamo Boga našeg ljubljenoga, s druge 
strane naša poniženja zbog slabosti, krhkosti, nemoći, naša praznina. Duša se mora truditi da se više 
usmjeruje na Boga, želi i traži Boga, nego na svoje male i sebične interese bez da se skandalizira 
zbog ove disproporcije. Ustrajnost treba biti naša tajna, istinski dar koji mi prikazujemo našemu 
Gospodinu. Srce našega Boga je takvo da mu je svako naše ,,savršenstvo“ drago, tj. svaki stupanj 
našega duhovnoga života, jer Bog je spreman čekati dugi niz dana, pa i godina ako vidi da u duši 
ima ustrajnost i dobrih želja (usporedi II. 1, 3). 

Drugi veliki neprijatelj protiv koga se duša mora boriti je đavao (usporedi II. 1, 4). Đavao se 
trudi da duši pokazuje dobra ovoga svijeta kao da su vječna (II. 1, 3). Duša trpi teške muke 
pogotovo kada đavao primjećuje da ima sposobnosti da duhovno jako napreduje (usporedi II. 1, 5). 
Tako da veći problemi i poteškoće, veće muke i napasti na određeni način mogu biti znak većeg 
predoodređenja i veće Božje ljubavi. 

„ Trebala sam reći i požaliti se zato što mi to nećemo, jer naša je sva krivnja što odmah ne 
uživamo tako veliku čast, budući da, čim uspijemo savršeno posjedovati ovu istinsku ljubav prema 
Bogu, donosi sa sobom sva dobra. Tako smo samoljubni i tako spori posve se predati Bogu da se - 
budući da Njegovo Veličanstvo neće da uživamo tako dragocjenu stvar bez velike naplate - ne 
uspijevamo odlučiti “. (Z 11,1) 

„ Vrlo veliko milosrđe iskazuje onomu komu dade milost i srčanost da se odluči svim svojim 
snagama pribaviti ovo dobro. Jer ako ustraje, Bog nikomu ne zakazuje. Malo-pomalo on 
osposobljuje duh da se iznese ova pobjeda. Kažem i srčanost, zato što ima toliko stvari koje 
nečastivi podmeće u početku zato da ne započnu s tim putem, kao onaj koji zna štetu koja mu otuda 
dolazi, ne samo time što gubi tu dušu nego mnoge. Ako se onaj tko započne trudi da uz pomoć Božju 
stigne do vrhunca savršenosti, vjerujem da nikada ne ide sam u nebo. Uvijek vodi za sobom mnogo 
ljudi. Kao dobrom vojskovođi Bog mu daje tko će biti u njegovoj pratnji. Toliko opasnosti i zapreka 
im postavlja' da nije potrebno malo srčanosti kako se ne bi vratili natrag, već jako puno i puno 
pomoći od Boga. “ (Ž 11,4) 

To je velika tajna Božja. Terezija uvodi jednu veliku novost u duhovnom nauku, tradiciji 
duhovnoga rasta, jer kaže u knjizi Moje život (Ž 11,4) „Početnik koji se trudi da dođe do vrhunca 
savršenstva ući će u nebo ne sam, nego vodeći sa sobom puno naroda, puno ljudi, zbog toga mu 
đavao stavlja preda nj velike poteškoće i napasti.“ Radi se dakle o misionarskoj poslanju i 
apostolatu koji bitno povezan sa kontemplativnim životom, još od samih početaka. To bi trebao biti 

veliki poticaj da se shvate tolike đavolske borbe i njegovi napadaji, a duša bi ih trebala nadilaziti 
snagom predanja i velikodušnošću. 

Mala Terezija je usvojila taj nauk, kaže da duša koja ljubi, koja se sve više privija svome 
Ljubljenome povući će sa sobom puno onih, odnosno sve one koje su njoj povjerene od vječnosti, 
odnosno povući će ih u Bogu. U tome smislu ustrajati na putu duhovnoga rasta, i u tim borbama 
znači nadati se za mnoge ne samo za sebe. Duša treba biti svjesna u drugim odajama daje potrebna 
borba, ustrajnost u malim stvarima, u biti pripravlja dušu na druge duhovne bitke, teže i 
potencijalno izložene većim rizicima. Istinska borba koja nas očekuje u drugim odajama, iskustvo 
napora vlastitog napora, odnosno mučna molitva. 

2. Hridine bi. Henrika Susona: Treća hridina 

U trećoj etapi duhovnog života opisuje se kategorija duša početnog duhovnoga puta - puta 
čišćenja - a to su dobre duše. U usporedbi sa Zamkom duše sv. Terezije Avilske stanje duše koje 
ovdje opisuje bi. Hernik odgovara drugim odajama. Prema sv. Tereziji druge odaje predstavljaju 
duše koje već imaju neku odlučnost da žive u milosti, trude se oko molitve i ponekad oko 
mrtvljenja. Pa ipak, uz tolike napasti ne žele se potpuno odreći duha ovoga svijeta. Stanje ovih duša 
je označeno borbom, milost ih potiče i vodi prema ustrajnosti a razmatranje je molitva koja 
označava stupanj njihova duhovnog života. 

Odgovor. Otvori svoje oči i gledaj iznad sebe. 

Čovjek podiže oči prema hridini i vidje da se neki ljudi uspinju na treću hridinu, a jedan dio 
njih je ponovno padao dolje, a neki su ostali postojani. Oni su bili brzi u uspinjanju od prve do 
druge i od druge do treće hridine. Tada čovjek upita: Ljubljeni moj, kako se to dogodi da oni koji 
trče tako brzo uspnu se tako visoko? 

Odgovor. To je rijetko i vanredno u ovim vremenima, a prije se često događalo da su se neke 
osobe tako odlučno obratile vječnoj Istini da su tako odvažno savladavale svoju narav i oslobađale 
se navezanosti na stvorenja, a tako su se gorljivo obraćali svome iskonu i izvorištu da su sa Božjom 
pomoći samo u jednom zaletu trčali preko svih ovih visokih hridina i dolazili do vrhunca gore. 

Čovjek : Kaži mi, Ljubavi moja, koje su to osobe koje borave na ovoj trećoj hridini? 

Odgovor. Ti sam ih trebaš vidjeti. 

U tom trenutku čovjek se nađe na trećoj hridini i jako se obradova jer su mu se ove osobe 
jako sviđale, puno više nego druge koje su boravile na nižim hridinama. 

Čovjek : Kaži mi, moja Ljubavi, koje su ovo drage osobe? 

Odgovor. One su puno draže Bogu i dostojnije od svih koje niže borave. One prakticiraju 
stroge vježbe kako bi došle u Raj, izbjegle Pakao i malo trpjele u Čistilištu. One su se više od 
prethodnih odrekle briga svijeta. Ipak, iako su bolje od prethodnih, još su daleko od svoga iskona i 
izvorišta, a neprijatelj je na njih bacio jednu udicu kojom ih drži da ne idu dalje. 

Čovjek : Kaži mi, Ljubavi, koja je to udica? 

Odgovor. Oni se još donekle osvrću i brinu za ovaj svijet. Još uvijek za cilj imaju sebe i u 
svom djelovanju sebi prisvajaju sve svoje stroge vježbe sa samodopadnošću. I to je velika udica 
kojom ih neprijatelj zadržava i zbunjuje da ne napreduju dalje. 

Čovjek : Kaži mi, Ljubavi moja, i ovi ljudi će morati trpjeti Čistilište? 

Odgovor. Ako umru u takvome stanju, morat će trpjeti veliko Čistilište, ali ne tako veliko 
kao oni koji borave na prethodnim hridinama. Imat će i veće vječno blaženstvo od onih prije jer su 
se hrabrije mrt vili u svojoj naravi. 

3. Dobre duše 282 

Na drugom stupanju puta duhovnog rasta su vjernici koji već imaju neku želju za 
savršenstvom ali slabu i ne postojanu. Ove duše koje već imaju neku odlučnost da žive u milosti, 
trude se oko molitve i ponekad oko mrtvljenja. Pa ipak, uz tolike napasti ne žele se potpuno odreći 
duha ovoga svijeta. Stanje ovih duša je označeno borbom, milost ih potiče i vodi prema ustrajnosti a 
razmatranje je molitva koja označava stupanj njihova duhovnog Utječu se molitvi ali bez 
gorljivosti, premalo paze na duhovna dobra, poznaju kršćansko mrtvljenje a kad padnu u teški 
grijeh spremno se podižu, ponekad ulažu ozbiljne napore u duhovnome životu ali nisu postojani, ne 
paze na svoje karakterijalne mane, donekle paze da ne čine lake grijehe, ah nisu odlučni boriti se 
protiv svih lakih grijeha. Često misle na Boga ali ne spontano, potiče ih svjedočanstvo drugih, dobra 
propovijed, knjiga. 

Stanje ovih duša nije odveć napredno ah su već učinili određeni put, neki od ovih vjernika 
će pasti ponovno i izgubiti život u milosti, drugi će ostati na ovom stupnju duhovnoga života a 
jedan dio njih će napredovati dalje. Mnogi od njih će ostati na ovom stupnju duhovnog života i neće 
napredovati jer mali broj pobjeda u duhovnom životu ih zadržavaju da ne padnu niže ali nisu 
dovoljne da bi napredovali dalje. 

Oni koji padaju u teške grijehe padaju jer se nisu u dovoljnoj mjeri odrekli duha svijeta i 
izlažu se grešnim prigodama, neki padaju zbog slabosti duše i nedovoljno molitve i mrtvljenja. Neki 
se obeshrabre zbog čestih padova a kao posljedica toga teških napasti jer kad griješe nemaju straha 
Božjega u duši a nakon grijeha kao posljedica toga nemaju povjerenja u Božje milosrđe i snagu 
milosti. 

Saudreau kao glavni razlog poteškoća duša na ovom stupnju duhovnog života vidi u 
neodlučnoj borbi protiv lakih grijeha i u ne umrtvljenim strastima i poziva se na Lallemanta: 

„Laki grijeh shvaćamo samo kao lakoumnu riječ, taštu pomisao, djelo malih posljedica. To 
je velika varka. Vjerska je istina da Bog kažnjava laki grijeh većim i težim kaznama od najgorih 
muka na svijetu. Tako se vidi daje zloća lakoga grijeha neusporedivo veća u očima Božjim nego u 
ljudskim. 

Laki je grijeh tako veliko zlo da sili neizmjerno dobroga Boga na kažnjavanje njime 
okaljane duše najtežom kaznom. Boga, koji je tako ljubio i koji bi za ljubav ljudima visio na križu 
do svršetka svijeta. Za dušu rastavljenu od tijela najveća je muka što zna da neko vrijeme ili 
zauvijek neće moći gledati Boga. Eto, to je učinak lakoga, za ovoga života pokorom ne okajanoga 
grijeha. Tako treba na nj gledati. 

Mi ne ulazimo u bit grijeha. Promatramo ih samo izvana, što nam može goditi, ili o njima 
donosimo moralni sud, što uopće ne shvaćamo. Trebamo promatrati njihove učinke. Oni ometaju 
naše uže sjedinjenje s Bogom i u ovom nas životu trajno od Njega udaljuju. Treba ih gledati kao 
protivnike dobara Božjih, Njegove slave, našega duhovnog napretka, djelovanja Providnosti, koje 
prekidaju i mijenjaju ovisno o nama. 

Što svjetovnim osobama učini smrtni grijeh, duhovnim osobama to bude po lakom grijehu. 
U svjetovne osobe strast potamni djelovanje svjetla vjere i razuma. Pokvareni osjećaj smuti 
rasuđivanje i ona zapada u najgore nerede. Židovi su imali toliko milosti prosvjetljenja da su mogli 
upoznati Krista, ali ih je zavist toliko zaslijepila da ubiše očekivanoga Mesiju. Sokrat, Platon, 
Trajan mogli su već naravnim svjetlom upoznati sramotu grijeha kojima su se podavali. Njihova ih 
je životinjska strast zaslijepila. Ništa nije jasnije negoli dužnost vraćanja tuđega dobra nepravedno 
prisvojena. Međutim, svaki dan gledamo kako lakomost potamnjuje svako naravno i nadnaravno 
svjetlo koje nas upućuje na ovu obvezu. Ljudi ne vraćaju i nikada neće vratiti. 

Privrženost dobrima toliko im je pokvarila sud da im to nije više jasno. Na taj način 
otvrdnemo i naviknemo se na mnoštvo lakih grijeha. Taština, osjetnost, sklonost našim malim 
lagodnostima guše u nama svjetlo kojim opažamo zlo što ga skrivaju različite pogreške. Držimo 
skrupuloznim one koji se radi svoje osjetljive savjesti drukčije ponašaju. I laskajući sami sebi 


Saudreau, nav.dj. 85 -192, ovako naziva duše koje žive ovaj stupanj duhovnoga rasta. 

poljepšavamo tisućama izlika strast koja nas zasljepljuje. Izmišljamo kakvu dobru nakanu i nakon 
toga prelazimo preko svih poticaja milosti. 

Pad duše dolazi od umnažanja lakih grijeha, koji smanjuju rasvjetljenje i božanska 
nadahnuća milosti, slabe duševnu gorljivost i snagu koja nam je potrebna za uspješno odupiranje 
navalama neprijatelja. Tako dolazi zaslijepljenost, slabost, čest pad, navika, neosjetljivost, jer kada 
imamo sklonost, griješimo i ne opažajući grijeh. 

Tko ne mari za izbjegavanje lakih grijeha prijeti mu opasnost da se izgubi upravo u 
najsjajnijim uspjesima svojega rada za spas bližnjega. Nije moguće da tako živeći ne padne u smrtni 
grijeh ne opazivši to ponekad i sam. Ali on ne prestaje biti odgovoran za grijehe što ih čini u svom 
neznanju, jer je ono kao hotimice planirano. 

Oni koji brižno izbjegavaju lake grijehe obično osjećaju u sebi pobožnost i imaju u duši 
moralnu sigurnost da su u stanju milosti. Oni što bez straha padaju u lake grijehe ne osjećaju utjehu 
prave pobožnosti i Duh Sveti im ne daje sigurnosti da su u stanju milosti. 

Kada padnemo u laki grijeh, i to zamijetimo, trebamo se u srcu Bogu pokloniti i s ljubavlju 
Mu se obratiti, s pouzdanjem moliti za oproštenje i nikad se ne predati malodušnosti i nemiru. 

Strasti. Klement Aleksandrijski zove strasti vražjim biljegom, kao da nam sam davao utisne 
svoj znak preko naših grijeha, zlih sklonosti i neurednih osjećaja. To su kao carski znakovi na 
vojnicima, a sveti ih Augustin zove "znakom zlobe". 

Dokle smo podložni strastima, mi smo u đavolskom ropstvu. On ih pokreće kao orguljaš 
udarajući u orgulje. Tako on pokreće sokove u tijelu i slike u mašti. Pobuđuje uspomene na različite 
predmete i predstavlja njihove slike na način na koji će moći probuditi strast koju hoće poslati u 
borbu. I ako na sebe ne pazimo, đavao redovito uspijeva u svojoj zamisli, često uzrujava sokove 
našega tijela te se razljutimo sami na sebe i na druge. 

Savršeni imaju takvu moć nad strastima da im posve po svojoj volji zapovijedaju. One su u 
njima na neki način više pred strasti nego prave strasti, kako je to bilo u našega Gospodina, Blažene 
Djevice i nekih svetaca. To su pokreti nutarnje osjećajnosti slični onima kod strasti, ali podložni 
razumu. Probude se samo na zapovijed razuma i utjecajem milosti, koja vlada razumom. 

Nesavršeni su sad u veselju, sad u žalosti. Bez obzira jesu li njihove strasti smirene ili 
uzrujane, žalost i nemir dolaze samo od neumrtvljenih osjećaja, koji uzrokuju te promjene. 

Onima koji teže za savršenstvom nesnosna je tiranija strasti i kušaju je se osloboditi neprestanim 
nastojanjem oko mrtvljenja. Ali svjetovni ljudi, koji su u trajnom ropstvu, ni ne uzdišu za svojom 
slobodom, nego naprotiv ljube okove i, kako kaže Job, nalaze slast n bodljikama i trnju što ih 
razdiru. 

Požuda i strasti neosjetno gase uliveno i nadnaravno svjetlo razuma. Na koncu ga posve 
uguše. Možemo vidjeti izvrsne duhove koji su ostali slijepi u duhovnim stvarima. Netko može imati 
najzdravije oči, no ne mora zato biti velik duh. Te su moći posve različite. Neke strast navede na 
herezu, kako je učinio jedan njemački knez u inat Karlu V. U početku postaju heretici samo iz 
osjetljivosti i strasti, što znači da u duši misle protivno onome što vani ispovijedaju. No malo- 
pomalo strast u njima biva jača, grijesi im se množe i ono preostalo svjetlo vjere izgubi se, razum 
im postane posve zaslijepljen a oni posve heretični. 

Tako u stvarima savršenosti svi neredi počinju sa strastima i neurednim sklonostima prema 
nečemu. One zavode malo-pomalo razum i čovjek se na kraju dopušta tako uhvatiti da sudi samo u 
prilog strasti koja gaje obuzela. Čovjek zapazi nešto, primjerice službu, koja mu se čini ugodna i 
odlična. Strast se probudi, čovjek ovu službu zavoli i poželi. Najprije se razum vjerom prosvijetljen 
opire ovoj želji i osudi je. Ali kako strast raste, svjetlo milosti pomalo tme, razum se više ne opire, 
pristaje uz neuredne sklonosti u volji, odobri ih i traži razloge kako bi ih opravdao. Prije je volja 
pokvarila razum, a sada on pomaže njezinu pokvarenost dozivajući joj kriva načela kako bi 
opravdao njezinu neurednost.“ (Nauk o duhovnome životu III,2) 

4. Molitva drugih odaja: Razmatranje - Meditacija 

Saudreau izlaže molitvu ovog stupnja duhovnog života slijedeći klasični katolički nauk o 
razmatranju ili meditaciji koji smo mi već iznijeli u prvom dijeli ovog prikaza 11,6 te ćemo sada 
iznijeti samo nauk sv. Terezije o molitvi ovih odaja. 

Molitva je Terezijina karizma u Crkvi, specifičnost njezina naučavanja. To je potvrdio papa 
Pavao VI proglasivši je Naučiteljicom Crkve i motivirajući aktualnost njezine poruke ovim 
riječima: «Ukrašena ovim naučiteljskim naslovom (želimo da) trebala bi steći veći ugled u poslanju 
koje treba izvršiti, u svojoj religioznoj Obitelji i u postojećoj Crkvi i u svijetu, sa svojom 

'voo 

neprolaznom i suvremenom porukom: porukom molitve». 

Reći da je molitva Terezijina karizma u Crkvi ne znači samo potvrditi da je to njezina 
specijalnost, već, štoviše, potvrditi da je to njezin milosni dar, njezino eklezijalno služenje, kako 
jučer tako i danas. 

Valja, međutim, naglasiti da kršćanska molitva, kako je navlastito Terezija shvaća, jest ona 
osobna, šutljiva, kontemplativna, sposobna učiniti sintezu cjelokupnog odgovora Bogu u 
kršćanskom životu, sjecište posvemašnjeg (totaliteta) religioznog iskustva u Kristu. Hoće reći, za 
Tereziju Avilsku, molitva nije tek određeno odvojeno vrijeme, niti tek neka vanjska praksa (premda 
se ona ne isključuje), nego je izričaj teologalnog života vjere, nade i ljubavi, ukoliko ove kreposti 
„imaju samog Boga kao svoj 'formalni objekt'“ i „usmjeruju sav život vjernika prema Bogu i u 
neposredni odnos s njime“. Budući pak da ona definira molitvu kao prijateljstvo s Bogom, što je 
to drugo nego postavljanje osobe u neposredni odnos i zajedništvo s Bogom, što je zapravo bit 
teologalnih kreposti. 285 

Od 22. do 25. poglavlja Puta savršenstva Terezija se usredotočuje na temu meditacije, 
pridajući posebnu pozornost usmenoj i misaonoj molitvi. Nasuprot tolikima koji su tada odbacivali 
vrijednost usmene molitve , Terezija neumorno želi pokazati istovjetnost tih dvaju načina molitve. 
Dostojanstvo usmene molitve otvoreno će iznijeti u komentaru molitve Oče naš, sažetoj sintezi 
stupnjeva molitve (usp. prva redakcija Puta 73,3) i odskočnu dasku za kontemplativnu molitvu koja 
ipak ostaje uvijek dar. Također zbog toga što svaka autentična usmena molitva završava misaonom 
molitvom, odnosno, u autentičnoj meditaciji: „Ako, dok, govorim, potpuno vidim i shvaćam da 
razgovaram s Bogom... , ja ću uvijek stavljati misaonu molitvu uz usmenu.“ (P 22,1; 22,3) 

Terezija ustaje protiv pukog mehaničkog recitiranja molitvenih formula, kakvo god bilo, jer 
zajedno s usnama mora se otvarati i srce i čitav život. Za nju je autentična molitva prijateljski 
razgovor, razgovor koji nužno uključuje pažnju prema onome s kim razgovaramo (P 22,1; 24,2). 
Nije dovoljno jednostavno i prazno izvanjsko djelovanje, niti obično i formalno recitiranje molitava. 
Nalazimo se pred odlučnim pothvatom koji zovemo 'svjesna meditacija' (bilo da je usmena ili 
misaona). 

Narav molitve 

Poznata je u duhovnoj teologiji rečenica koja sadrži terezijansku definiciju molitve: Misaona 
molitva je »...prijateljsko ophođenje (razgovorj često puta na samo s Onim za kojega znamo da nas 
ljubi«. (Ž 8, 5) 

Ne radi se ovdje o nekakvoj tehničkoj definiciji, nego o tvrdnji više opisne naravi, ali sadrži 
u sebi niz elemenata koji je čine vrlo zanimljivom. 

Značajan je kontekst u koji biva uvrštena definicija terezijanske molitve. U sedmom 
poglavlju autobiografije Terezija je, s dramatičnim naglascima, opisala svoju situaciju religiozne 
krize u samostanu Utjelovljenja. Krize, kojoj je uzrok i održavanje izvjesnog ljudskog prijateljstva, 
što Bog otvoreno prekorava. To štetno prijateljstvo opisala je pred kraj knjige Moj život kada ju je 
Bog jednim kontemplativnim iskustvom (zanosom) zauvijek oslobodio: 


(J Insegnamenti di Paolo VI, VIII (1970), Roma, 1971, p. 952. 

284 Mali teološki leksikon , Giacomo CANOBBIO fprir.), Zagreb, 2002., 253. 

285 Tako treba razumijevati i siromaštvo sv. Franje Asiškog ili svetu ravnodušnost sv. Ignacija Lojolskog. 


504 



“Imala sam jedan veliki nedostatak, koji mi je prouzrokovao velike štete, a on se sastojao u 
ovome: čim bih počela uočavati da mi je neka osoba sklona i da mi je po volji, toliko bi me 
oduševila te bi me pamet uvelike silila na to da mislim na nju. Nije to bilo s namjerom da uvrijedim 
Boga, ali mi je bilo drago vidjeti je i misliti na nju i na dobre stvari koje sam kod nje vidjela. To mi 
je bilo toliko štetno da mi se duša jako gubila “ (Ž 37, 4). 

Makar je godinu dana zavedena pod vidom lažne poniznosti odustala od molitve, sve ostale 
godine ustrajala je na molitvenoj praksi, praksi naučenoj još od mladih dana, i upravo u toj vjernosti 
molitvi, prijateljstvu s Bogom, stoji ključ uspjeha, shodnost obraćenja kao korisna milost samog 
Krista. (V. 9,1-2). 

U tom preciznom kontekstu, koji uvodi u priču o njezinu obraćenju, Terezija uvodi jednu 
molitvenu obranu kojom obavezuje svoje osobno svjedočanstvo, upućuje žuran poziv, izražava 
definiciju i zahtjeve ove molitve prijateljstva, da bi je napokon proširila na molitvu upućenu Bogu. 
Evo teksta u najpoznatijem prijevodu ovog područja Svete Terezije: 

Prijateljsko ophođenje savez: Glagol »fratar«: baratanje s nekom stvari; ugovaranja posla, 
ponašanja ili ophođenja prema nekome, pa sve do održavanja ljubavne veze s nekim. Sadržajno 
aludira na temeljnu biblijsku ideju saveza; koji ima u Bibliji izriče i u drugim slikama: zaručništva i 
braka (Hošea); što je Tereziji draga slika i koristi te slike da bi opisala mistička iskustva u molitvi i 
duhovnom životu. 

Obilježavanjem tog ophođenja »prijateljskim« aludira bliskost, intimnost i familijarnost, 
prema onoj Ivanovoj: »Više vas ne zovem slugama... vas sam nazvao prijateljima jer vam priopćih 
sve što sam čuo od Oca svoga« (Iv 15, 15). Po vjeri u Krista, ulazimo u posebnu familijarnu vezu s 
njime i nebeskim Ocem (sinovi i kćeri u Sinu). Zaručništvo. 

Terezija definira molitvu terminom koji je poprilično širok, kao što je to ophođenje {fratar), 
prijateljstvo, ili još konkretnije, «biti prijatelji«, biti u prijateljskom odnosu. Biti molitelj znači biti 
Božji prijatelj. Privilegira se situacija, globalno ponašanje života prije nego li se siđe u konkretno, u 
zadržavanje koje to prijateljstvo pretpostavlja. U ovom naglasku prisutna je želja da se govori više o 
životu nego li o trenutku, više jedno permanentno zajedništvo s Bogom nego li konkretan čin 
molitve ili njezina konkretna praksa ili vježba. 

Molitva kao prijateljsko ophođenje ima svoj razvojni proces koji je vlastit svakom 
prijateljstvu: od jednog rijetkog i obazrivog pristupa, pa sve do dublje prisnosti, jednostavnijih 
odnosa, sve do sjedinjenja osoba. Terezija u tom vidu razvija molitvene stupnjeve prema sve dubljoj 
i intimnijoj vezi. To će se prijateljstvo u svom najvišem stupnju pretvoriti u zaručnički rječnik: 
ogledi, zaruke, vjenčanje. 

«Estando (muchas veces) tratando». Terezija ponavlja termine koji se na hrvatski ne 
prevode, ali su značajni, jer žele reći da se ono opće prijateljstvo hrani konkretnim trenutcima u 
kojima se prijatelji susreću i razgovaraju. Ukoliko je istina da ne postoji istinsko prijateljstvo 
ukoliko ono nije jedno trajno ponašanje i stav, također je istina, kako istančano zapaža Terezija, da 
«također odnos među rodbinom i prijateljstvo gubi se s nedostatkom razgovora« (C. 26,10). 

Govori o dva oblika prijateljstva da bi uspostavila dva oblika molitve: molitva-život što 
podrazumijeva stalno zajedništvo s Bogom; molitva-vježba koja zahtijeva prikladna vremena koja 
ćemo posvetiti iskustvu susreta, slušanja, razgovora. 

Često puta - ustrajnost - nada: Često puta ocrtava opetovanost susreta. Prijateljstvo se hladi 
i nestaje ako nema stalnog međusobnog susretanja. Tako i čovjek koji ne moli, ne može nikada 
postati ono što sakramentalno jest: u stanju prijateljstva s Bogom (ne mislimo pod tim nužno na tzv. 
»stanje milosti«; nego da osoba ima sluganski odnos prema Bogu: živi kršćanstvo kao teret). 

Važnost ustrajnosti u molitvi Terezija izražava famoznom sintagmom: »odlučna odlučnost«. 
Opisujući kontemplaciju (»živa voda«) kao ciljem molitvenog hoda, ona tvrdi da će samo ustrajne 


505 



osobe stići do izvora žive vode: »... kažem daje od velike važnosti, velika i jako čvrsta odlučnost 
da se ne stane, dok se ne dođe do nje (žive vode)«. Put 21, 2. 

Nasamo - (sabranost - vjera): Ovime izriče ozračje u kojem se treba događati to prijateljsko 
ophođenje. Zbiljski susret se ne događa ukoliko su sugovornici samo fizički blizu, a misao i pažnja 
im lutaju na stvari uokolo. Kako se neugodno osjećamo kada netko tako nama pristupa. No, upravo 
se to vrlo često događa kada u molitvi razgovaramo s Bogom. Razgovor prijatelja je intiman, 
dubok, misao i pažnja su usredotočeni na prijatelja. 

To ozračje je sabranost, u tom smislu ona tumači izraz »nasamo« slijedećim riječima: 

»...već znate da nas uči Njegovo Veličanstvo da to bude nasamo... Čim je to rečeno, jasno je da je 
nespojivo razgovarati s Bogom i sa svijetom. A to rade oni koji u jednu mole a u drugu prisluškuju 
što govore drugi, ili pak koji moleći misle što im pade na pamet, a ne trude se tome stati na kraj« 
(24, 4). 


U nastavku izuzima razna teža psihička i duhovna stanja, te bolest, kada za rastresenost 
osoba nije kriva. 5 Onim za kojega znamo da nas ljubi (Božja dobrohotnost - ljubav) 

Prijateljstvo se rađa iz spoznaje da nas netko doista prihvaća i voli, tj. želi naše istinsko 
dobro. Za Boga možemo biti posvema sigurni da on jest takav Prijatelj, zato i nije sišao s križa. Bog 
nas prvi ljubi (usp. liv 4, 10) i to ljubavlju do kraja (usp. Iv 13, 1), na koju čovjek odgovara 
djelatnom ljubavi slobodno i velikodušno se pokoravajući njegovu nalogu. 

U svom nauku o molitvi, ona veći naglasak stavlja na afektivni nego li na diskurzivni 
(razumsko razglabanje) vidik. Posve je očevidna nakana da pojam molitve usmjeri prema ljubavi, 
štoviše, prema ljubavi koja je izišla iz prijateljske veze, u kojoj proizlazi kao jedina sigurna 
činjenica ljubav drugog Prijatelja. Molitva se »ne sastoji u mnogim mislima, nego u velikoj 
ljubavi«, ponoviti će u Zamku duše (4, 1, 7) te u Osnucima (5, 2). No, ljubav ne shvaća ponajprije 
kao afektivnost, nego kao življeni život i učinkovito konkretno djelovanje (, Zamak duše 5,3, 11). 

Rekli smo da ćemo govoriti i o razvojnom putu molitve, na tim prvim stupnjevima 
duhovnog života. 

1. Kada su apostoli u evanđelju vidjeli kako Isus moli, oni su barem naslućivali Njegov duh 
kada je On molio Oče naš, i onda mole oni Isusa, nauči nas moliti. A što Isus njih nauči? Nauči ih 
Oče naš, odnosno nauči ih usmenu molitvu. Terezija Avilska kaže isto da je početak molitve 
usmena molitva popraćena mišlju, odnosno razmišljanjem. Kako možemo zamisliti da nas dragi 
Bog sluša, ako mi i ne slušamo sami sebe? Molitveni put počinje kada duša nastoji umom slijediti 
ono što ustima izgovara. Tu počinje pravi molitveni put svake duše. Bilo koja usmena molitva 
znači, da ja nastojim slijediti duhom, ono što ustima izgovaram. Postaje uistinu to prava molitva. 
(Pročitajte P 24, 2. 5. 6) 

Može se ta molitva uzdići do kontemplativne molitve, P 17, 3. Znamo da je glavna molitva 
liturgijska molitva. Imate iz iskustva sv. Terezije Avilske, važnost liturgijskih molitava na njenom 
osobnom putu. (P 33, 5) 

Kako bi molitva bila plodna Terezija poučava svoj način molitve koji je uglavnom sažet u 
26. poglavlju Puta Savršenstva. Molitva u prisutnosti Krista usmjerena pogleda na Njega skupa sa 
meditacijom događaja iz njegova života. 

Sav smisao terezijanske molitve se izražava u ovom prijateljskom odnosu duše Učiteljem, 
-tražiti njegovo društvo i navići se na njegovu prisutnost uvijek i posvuda (P 26,1-2) 

-usredotočiti molitvu na pogled (P 26,3) 

-navići se motriti njegovu radost u našoj radosti, razmatrati o Uskrslome (P 26,3) 

-pronalaziti utjehe u njegovim mukama po proživljenom razmatanju njegove muke (P 26, 4-8) 

A kako bi duša pobudila osjećaj Isusove prisutnosti Terezija savjetuje: 

-tijekom molitve poslužiti se i Kristovom slikom koja kao da ga čini prisutnim i bliskom kako bi ga 
se gledalo u vlastitoj nutrini (P 26,9) 

-pomoći si tijekom razmatranja i nekom dobrom knjigom kako bi se gajio duh molitve i sprječavale 
rastresenosti. 

Važno je gajiti klimu prijateljstva s Isusom i kontakt s njime tijekom dana jer to olakšava 
povratak u molitvu meditacije i trajnu povezanost s njime. Prema sv. Terziji u tome nam može 
pomoći i meditativno čitanje. 

1. MEDITATIVNO ČITANJE - oblik molitve koji sv. Terezija Avilska preporuča, 
poglavito na početnim stadijima duhovnog života. To je prvi stupanj molitve. Da se ne bi 
obeshrabrio na početku molitve, osoba može koristiti i knjigu za molitvu, Ž 4, 8. Knjiga pomaže da 
se duša sabere, nekada se duša mora zadovoljiti da njezina molitva bude samo u meditativnom 
čitanju. 

Razlika između čitanja i meditativnog čitanja je u tome, da duša kada čita neki meditativni 
tekst u kontekstu molitve ne čita samo to kao puku infonnaciju, nego nastoji to pred dragim Bogom 
staviti sebe pred Boga, posredstvom te knjige ili onoga što knjiga govori. Imate iskustvo Svetice, P 
17, ona govori da više od 14 godina nije mogla meditirati, osim uz pomoć neke knjige. To je jedan 
od sastavnog dijela molitve, naravno Terezija preporuča meditaciju. Dalje, Ž 4, 9 - čitanje knjige 
je nju tješilo i pomagalo. 

Važnost meditativnog čitanja u razvojnom putu molitve 

Prva molitva koju Terezija Avilska preporuča na početku duhovnog puta je meditacija. O 
čemu se radi? Pročitajte P 19, 1. Zašto Terezija toliko inzistira na meditaciji? Po meditaciji duša 
usvaja temeljna evanđeoska uvjerenja, odnosno temeljna uvjerenja duhovnog života. Kaže sv. 
Franjo Saleški, da bi duša duhovno rasla i sazrijevala, ne mora imati puno nutarnjih temeljnih 
uvjerenja, ali onih koje ima mora ih čvrsto držati. 

Koja su temeljna uvjerenja? Prvo i najvažnije, Bog je ljubav, Bog mene ljubi. To je 
najvažnije uvjerenje duhovnog života. Tisuću stvari iznutra i izvana dovoditi će u pitanje upravo to 
temeljno uvjerenje. Drugo temeljno uvjerenje je grijeh je rugoba. O svim tim temeljnim 
uvjerenjima trebalo bi razmišljati i razmatrati u molitvi i usvajati, u meditativnoj molitvi kao takvoj. 
Puno toga iznutra i izvana upravo stavlja u pitanje ta temeljna uvjerenja. 

Mislim da mnoge duše nemaju to temeljno uvjerenje, Bog je ljubav, Bog mene ljubi. Na što 
se ja mogu osloniti kada mi dođu problemi iznutra i izvana, napasti, sugestije, padovi, u životu i 
suživotu. Na čemu mogu ja graditi ta uvjerenja? Jednostavno, uzmem Sv. Pismo pa čitam, imam 
Božju Riječ, pa o njoj razmišljam. Kada uzmem npr. Riječ „ Bog je tako ljubio svijet...“, pa mogu 
umjesto svijet staviti svoje ime, i reći Bog je tako ljubio mene daje dao Svoga Sina ... Ili uzmem 
Isusovu muku, Isus je umro za mene, Krv je za mene prolio. 

Osoba meditirajući i razmatrajući trebala bi se truditi oko usvajanja tih temeljnih uvjerenja. 
Problem je slijedeći što mnogi, nažalost, ne vide gdje im škripi u životu. Duša koja bi trebala 
duhovno rasti i sazrijevati, trebala bi uviđati i sazrijevati, koji su joj od tih temeljnih uvjerenja 
problematični. Trebala bi se truditi i moliti. Truditi i moliti dragoga Boga da potakne dušu da raste 
u tome. 

Npr. može biti nestrpljenje. Kako ćemo meditativno čitanje konkretno primijeniti na tu 
dimenziju? Uzmem Krista kojega bičuju, pa o tome čitam, razmišljam. Isus dok Ga bičuju, On je 
beskrajno strpljiv, onda gledam Krista i Njegovo strpljenje. Onda gledam sebe, kakvo je moje 
strpljenje? Onda molim Isusa, daj da moje strpljenje poraste. To su ta temeljna evanđeoska 
uvjerenja koja duša mora usvajati preko meditacije. Ona ovise kod svakoga o osobnom duhovnom 
putu koji osoba ima. Znači, meditativno čitanje nije samo umovanje, nego je taj odnos prema Bogu, 
tako da Terezija želi izbjeći meditaciju kao čistu intelektualnu aktivnost, odnosno nije učenje, nije 
samo znati. Nije da uzmem knjigu, pročitam 20 stranica i prođe tako moja meditacija. 

Počeli smo govoriti i razvojnom putu molitve, jer Zamak duše kroči i tim putem, odnosno, 
govori se o tom razvojnom putu molitve koji prati duhovni rast. Vidjeli smo usmenu molitvu koja je 
popraćena mislenom molitvom. Onda je to pravi molitveni početak. Kada ja kažem Bogu, dragi 
Bože ja te ljubim, onda moram nastojati srcem i umom pratiti tu molitvu, onda tu počinje prava 

molitva za Tereziju Avilsku. Vidjeli smo i drugi oblik molitve, meditativnu čitanju i došli smo do 
trećeg oblika molitve, o kojem ćemo sada govoriti. 

Ž 13, 22 - Terezija Avilska sama govori o odnosu razuma i volje u toj molitvi, kaže razum 
mora se truditi, mora se razmišljati, a onda sama kaže, razum mora i zašutjeti. To je taj jedan 
naglasak koji Svetica donosi. Kako doći do molitve sabranosti? Kako se truditi, pa da se dođe do 
nje? Treba se boriti za molitvu sabranosti, Z II. 9. 

Duša mora iznaći, naći, mala umijeća duha. Mora naći male načine koji joj više odgovaraju 
na tom putu. Može se poslužiti nekom maštom, nekom knjigom, nekim tekstom, riječju, na bilo koji 
način. Cilj je jedini da se moći duše, volja, razum, osjećaji, da se sve usredotoči da duša ulazi u 
samu sebe. To je cilj ove molitve i vježbanje u ovoj molitvi, duša se navikava ulaziti u središte 
svoga bića, u samu sebe mora ulaziti. Terezija Avilska želi dovesti dušu do toga da duša sama u 
sebi susreće Gospodina. 

Svetica kaže „ ne tražim ništa drugo od vas nego da Ga gledate ...“ (P 26, 3) U dubini duše 
ulaziti i tražiti nutarnji pogled na Isusa, u svim duševnim moćima. 

Za postići bilo što u duhovnom životu treba puno napora i puno molitve i puno vremena, 
odnosno duša mora moliti. Apostoli su molili Isusa nauči nas moliti, i mi moramo moliti Isusa nauči 
nas moliti. (P 29, 8) Moramo vježbati, truditi se i moliti da moja molitva raste i razvija se. U 
duhovnom životu za najmanje pomake, bilo u duhovnom rastu bilo u razvojnom dijelu molitve, 
treba puno napora i puno vremena. Samo tako, nikako drugačije. 

Cilj molitve sabranosti koju Terezija Avilska preporuča je traženje bliskosti s Isusom. Duša 
bi trebala postati bliska s Isusom, i Isus duši, paziti što se događa u duši, to je jako važno. Treća 
stvar je, znači bliskost. Duša treba naučiti motriti svoj nutarnji svijet, što se to u meni događa. To 
nije dobro ako osoba na to ne pazi. Malo će teže onda sazrijevati. Rekli smo da su za Sveticu bilo 
važne neke knjige na tom putu, smisao je u tome da se raste u ljubavi. 

Tereziji su u jednom trenutku oduzeli sve knjige i što je ona rekla, ma možete mi uzeti sve 
knjige, ah mi ne možete uzeti Isusa. Isus je glavna knjiga. Knjiga može biti pomoćno sredstvo, ali 
Isus je glavna knjiga iz koje se uči. (Ž 26, 5) 

Redovito u molitvi meditacije susrećemo razne poteškoće a najčešće suhoće i rastresenosti. 

Klasičan nauk svetačke tradicije uči da postoje suhoće i rastresenosti za koje smo odgovorni 
i one za koje nismo odgovorni. Odgovorne su one koje se javljaju iz našeg nemara, mlakosti, 
propusta u ozbiljnosti oko nastojanja u našem nutarnjem životu te se trebamo truditi da izbjegavamo 
sve ono što nas udaljava od molitve. Ove vrste rastresenosti i suhoća priječe duhovni rast i 
sazrijevanje. 

A rastresenosti i suhoće koje nisu plod naše volje i neozbiljnosti duhovnog života se javljaju 
same od sebe u našoj nutrini i one ne priječe put duhovnoga rasta. 

One su neizbježne. Suhoće i rastresenosti povećavaju probleme molitelja. Z IV. 1, 9 - 
Svetica nabraja neke probleme koje duši stvaraju suhoće i rastresenosti. Kako nastaju te 
rastresenosti? 

Ne sabranost je bijeg duševnih moći, našeg usredotočenja. Duša želi se usredotočiti na Isusa, 
na Euharistiju, na Srce Isusovo, a duševne moći kao da bježe svojim putem. Iskustvo Svetice je da 
se dugo, dugo mučila zbog nestabilnosti nutarnjih misli koje je imala, ona će sama na kraju nazvati 
maštu „luđakinja u kući“. Možeš se s njom ganjati ovako i onako, ali je ne možeš uhvatiti. 

U meditaciji imate jedan odnos razuma i volje, razlikovanje tih djela duševnih moći u 
djelovanju molitve meditacije sukladno je koliko duša više raste i napreduje. Kako podnositi ove 
poteškoće? Treba puno srčanosti, puno odlučnosti, puno važnosti. Svetica govori kako je njoj 
godinama bilo mučno, jedva je čekala da završi meditaciju (Ž 9, 10). 

I ona se dugo mučila s time, godinama. Stanje nemoći može biti popraćeno dosadom i svim 
tim stvarima. Inače klasičan nauk o uzrocima suhoće i rastresenosti onih koji su svojevoljne ili 
manje-više odgovorne zbog lijenosti odbijanja napasti mogu se javljati suhoće i rastresenosti ili 
zbog naslada u predmetima koji su suprotni duhu Kristovu. 

Kada osoba traži slasti u onome što je suprotno duhu Kristovu to se nužno odrazi na 
molitvu. Duša se ne smije vezati uz te stvari, posebno taj afektivni dio. Ne priprava za molitvu, ne 
umrtvljenost sjetila i požuda, to može uzrokovati rastresenosti kao takve. Nesvojevoljne 
rastresenosti koje ne priječe učinak koji Bog hoće učiniti u duši javljaju se zbog istočnoga grijeha 
i nestabilnosti naših duševnih moći. 

Mi smo ranjeni u samome sebi, duševne moći razum, volju, maštu su nestabilne i one svako 
idu malo svojim putem. Istovremeno, treba jedna nutarnja disciplina u sabiranju koja pomaže, ah 
nikada do kraja ne može dokinuti te rastresenosti. (Ž 15; P 24, 4). 

Kako je Svetica trezvena i razborita! Mogu te rastresenosti doći do stanja tijela, osoba 
preumorna, bolesti, godišnjih doba, melankolija, depresija, slabosti glave, samoga đavla. 

Tekst 30, 11 - gdje Svetica kaže da joj đavao sugerira, kao da se poigrava, utiskuje u dušu 
sve te moguće rastresenosti i nesabranosti i po Božjim dopuštenjima, Bog i to dopušta da se duša i s 
time nosi. Sto može duša učiniti da se bori sa rastresenošću i suhoćama? 

Prvo jedna diskrecija i jedna ozbiljnost duhovnoga vlastitoga puta dan za danom, ustrajno 
osoba se trudi, vježba, nastoji i malo pomalo u tome raste, kaže Svetica. Drugo ustrajnost, bez toga 
ne može. Treće, poniznost. Usprkos svega, duša ustraje u tome. Rastresenost ne priječi učinak koji 
Bog hoće učiniti u duši. Suhoća isto tako. 

Sv. Ljudevit Montfortski piše svojoj sestri koja je postala kontemplativna časna sestra: 
„koje li časti za tvoju dušu da obavlja na zemlji bez spoznaje, bez slasti, bez užitka u samoj tami 
vjere, ono što anđeli na nebu obavljaju s toliko svjetlosti... koliko li slavu pribavlja mome Bogu 
takva vjerna klanjateljica na zemlji, ah se tako rijetko susreće, jer svi, pa i najduhovniji hoće da 
uživaju i gledaju, inače se dosađuju i sustaju, pa ipak sama vjera je dovoljna.“ 

Bogu ne smetaju naše rastresenosti i suhoće. Treba ustrajnosti osobne molitve pred Isusom, 
osobito euharistijskim Isusom, tu se lome redovnički duhovi i posvećeni duhovi. Oni koji ustraju u 
ovoj molitvi meditacije doći će do jedne sigurnosti, velike sigurnosti. Nisam sam, u svemu nisam 
sam. To je plod jedne ustrajne molitve, traženja Boga na takav način u ozbiljnosti. Oni koji sustaju 
u tome neće imati unutarnju sigurnost, ne mogu do nje doći. Suhoće i rastresenosti mogu biti 
mučne za dušu, ali ne priječe Boga da čini u duši ono što On hoće činiti. Terezija Avilska preporuča 
za duhovni put, bilo za rast, iz odaje u odaju, bilo za molitveni rast - duhovno vodstvo. 

Ona je razgovarala sa 4 sveca koji će kasnije biti kanoniziram: sv. Petar Alkantarski, sv. 
Luigi Bernard, dominikanac, sv.Franjo Borgia, iz Družbe Isusove, sv. Ivan od Križa. Terezija je 
razgovarala sa svim ali i sa 4 sveca što je velika milost u životu. Najveća milost u duhovnom životu 
je susresti nekoga koji ti zna nešto pametno kazati u duhovnim stvarima. Ona sama govori o velikoj 
potrebi za duhovnikom, poglavito kada je duša u tami. 

Kada sam slušao jedan tečaj o duhovnom vodstvu na Gregoriani, isusovac o. Farisi, ga je 
držao, i on je rekao daje najveća kriza u Crkvi, kriza duhovnog vodstva. Problem je što duhovno 
vodstvo - duhovnik bi trebao biti svet, razborit, imati iskustvo i trebao bi imati znanje - pravi je 
problem gdje ću ja naći takvog duhovnika, to je pravi problem. 

Osoba koja uzima ulogu duhovnika, vrlo često nije sama prošla put duhovnog sazrijevanja, 
rasta, nije iskustveno prošla puno toga, pa ni sama ne zna kuda kročiti i kako kročiti. Terezija 
Avilska govori kako treba kontaktirati one svećenike koji imaju znanje i da jako pomaže suočiti se. 

Danas se uči da duhovnik ne mora biti i ispovjednik, znači može biti i laik, ali je nužno 
konfrontirati se, na taj način se može izbjeći jedna stvar koja može često naići na duhovnom putu, a 
to je svojeglavost. Osoba koja misli da će samo svojom glavom sve postići kad tad dođe do zida, 
udariti će glavom o zid. Sa razmjerom koliko neka osoba više sluša i osluškuje, znači osoba mora 
ući u stav slušanja i osluškivanja i konfrontiranja sebe i svog puta sa jednim temeljnim načelima 
duhovnog puta koji kao takav može pomoći za duhovni rast. 

Terezija sama kaže (II. 1, 1) da kratko govori o ovome stanju duše u drugim odajama , jer je 
o tome na dugo pisala drugdje. To se u biti odnosi na jedanaesto poglavlje njene knjige Moj život 
u kojoj svetica koristi simboliku kraljevskoga vrta. 

„Za one koji počinju ulaziti u molitvu možemo reći da su oni koji izvlače vodu iz zdenca, što 
ih stoji velikoga truda, kako sam rekla, jer se moraju zamarati sabirući osjetila, što je, budući da. 
su naviknuta biti rastresena, velik napor. Potrebno im je navikavati se da im ne bude nimalo stalo 
da vide ili čuju, i to, dakako, provoditi u djelo za satova molitve, već biti u samoći i, povučeni, 
misliti na svoj protekli život. 

Premda to, i prvi i posljednji, svi trebaju činiti često puta, ima razlike u razmišljanju o tome, 
kako ću kasnije reći. U početku to još zadaje muku, jer ne uspijevaju razaznati da li se kaju za 
grijehe, a to i čine, jer se tako zbiljski odlučuju služiti Bogu. Moraju nastojati razmišljati o Kristovu 
životu, a time se zamori razum. 

Dovde možemo doseći, razumije se uz pomoć Božju, jer se zna da bez nje ne možemo ni 
dobre misli imati. To znači početi izvlačiti vodu iz zdenca, i dao Bog da je ima. No barem to ne biva 
propušteno zbog nas, jer je već idemo izvlačiti i činimo ono što možemo kako bismo zalili ovo 
cvijeće. A Bog je tako dobar, pa htjedne li presušiti zdenac zbog onoga što Njegovo Veličanstvo zna 
- možda na našu veliku korist - radimo li ono što je do nas kao dobri vrtlari, on će i bez vode 
održati cvijeće i učiniti da rastu kreposti. Ovdje »vodom« nazivam suze te, makar ih ne bude, 
skrušenost i unutarnji osjećaj pobožnosti. 

A što li će ovdje učiniti onaj tko uočava kako niz dana nema drugo doli suhoću, nelagodnost 
i bljutavost, te tako slabu volju da dođe izvlačiti vodu, da bi ostavio sve kada ne bi pomislio kako 
ugađa i čini uslugu Gospodaru vrta i gledao da ne izgubi sve ono što je služio, pa i ono što se nada 
dobiti od velikoga truda što je puno puta bacao kotlić u zdenac i izvlačio ga bez vode? A mnogo 
puta dogodit će mu se čak da mu se radi toga neće ni ruke podignuti, niti će moći imati neku dobru 
misao. Ta jasno je da ovaj rad razumom znači izvlačiti vodu iz zdenca. 

Pa, kako kažem, što će ovdje napraviti vrtlar? Radovati se, tješiti se i držati velikom milošću 
što radi u vrtu tako velikoga vladara. A budući da zna kako mu time udovoljava, i njegova namisao 
ne smije biti udovoljavati sebi, nego njemu. Neka ga puno hvali što se u njega pouzdaje, budući da 
vidi kako se jako brine o onome što mu je povjerio, a da mu ne plaća ništa. Neka mu pomaže nositi 
križ i neka pomisli da je On cijeli život proživio na njemu te ne poželi ovdje svoje kraljevstvo niti 
ikada napusti molitvu. Prema tome neka se odluči, makar mu cijeloga života potrajala ova i suhoća, 
ne pustiti Krista da padne s križem. Doći će vrijeme kada će mu to platiti sve skupa. Neka se ne boji 
da će biti izgubljen trud. Dobrom gospodaru služi. Gleda ga. Neka se ne obazire na zle misli. Neka 
se sjeti da ih je nečastivi i svetom Jeronimu predočavao u pustinji. 

Imaju svoju cijenu ovi napori, jer - kao ona koja ih je podnosila mnogo godina (jer sam 
mislila da mi Bog udjeljuje milost kada bih jednu kap vode izvukla iz ovoga blagoslovljenog 
zdenca) znam da su jako veliki i čini mi se da je potrebno više srčanosti negoli za mnoge druge 
napore ovoga svijeta. No vidjela sam jasno da Bog ne ostavlja bez velike nagrade, čak za ovoga 
života. Doista, za jedan sat od onih što mi je Gospodin dao s nasladom sebe, nakon ovoga čini mi 
se da su plaćene sve tjeskobe koje sam dugo vremena proživljavala potpomažući si u molitvi. 

Držim da Gospodin puno puta želi dati na početku, a katkada na kraju, ova uznemirivanja i 
mnoge druge napasti koje naiđu zato da bi iskušao one koji ga ljube i spoznao hoće li moći piti 
kalež i pomoći mu nositi križ prije nego što uloži u njih ova velika blaga. I za naše dobro vjerujem 
da nas Njegovo Veličanstvo želi voditi ovuda zato da dobro shvatimo kako malo vrijedimo; jer 
kasnije su milosti toliko uzvišene, pa hoće da najprije iskustvom spoznamo svoju bijedu prije nego 
što nam ih dade, zato da nam se ne dogodi što i Luciferu. “ (Ž 11, 9-11) 

U vrtu duše Bog je učinio glavni posao, On je iščupao loša i zla stabla, tj. grijehe, i posadio 
je dobra. Sada se radio o tome da se treba truditi da se dobra stabla ne osuše, treba ih zalijevati, to je 
rad duše u drugim odajama. Na raspolaganju duša ima samo jedan duboki bunar i malo vode, i treba 
bacati kantu i vaditi vodu. radi se o tome da duša nekada ima iskustvo kao da iz molitve ne izvlači 
nikakvu korist, nema nikakvog osjećaja, nema nikakvog nutarnjeg događanja, i izgleda da nema 
nikakvu vrijednost njena molitva ( vidi Ž 11, 9). 

Kaže Svetica „Bog zbog razloga koji samo On poznaje, zbog našeg većeg dobra može 
dopustiti da bunar bude suh.“ Velika napast je da kroz mnoge dane, duša kuša u molitvi samo 
suhoću, odbojnost, bezvoljnost, čak i da slikovito govoreći ide samo na bunar i vadi vodu iz bunara, 
tj. da se ide moliti, da ne misli da time raduje svoga Gospodina i Kralja i da neće izgubiti sva ona 
dobra koja je zadobila, da ne bi napustila zbog napora (vidi Ž 11, 10). 

Kaže Terezija da se radi o tome da duša nekada ne može imati samo jednu dobru misao u 
molitvi. Nedostatak uspjeha ili rezultata u molitvi nije neki teški problem za duhovni rast (vidi 11, 
9), kaže da je Bog tako dobar da će i bez pomoći naše vode učiniti da rastu naše kreposti, odnosno 
On čini svoj dio. Ali ima se u duši osjećaj i doživljaj beskorisnosti i besmislenosti toga što radi. 
Postavlja pitanje koji smisao ima dijalog s Bogom u kojem se doživljava potpuna samoća, da nismo 
slušani od Boga, događaju nam se najčudnije mašte u nutrini, neizbježno se doživljava umor, 
izgleda daje sav naš napor isprazan? Kako bismo se vratili na simboliku zamka duše smisao je taj 
da u drugim odajama duša može doživjeti to da nikada neće uspjeti napredovati prema višim 
odajama, govor Terezije je taj da Bog to namjerno čini da nas ostavlja u našoj nemoći kako bismo 
mi iznutra kušali i doživjeli da smo sluge beskorisne. 

Iliti On to čini zbog naše potrebe za čišćenjem. Taj osjećaj beskorisnosti je vezan uz naše 
rezultate u našoj molitvi, ali treba se dobro prisjetiti da cilj molitve nije da on zadovolji molitelja, 
nego da duša postane ugodna Bogu, odnosno da molitva zadovolji Boga. Vratimo se ponovno na 
simboliku kraljevskoga vrta iz Ž 11, 10. Što će dakle raditi vrtlar? Treba se radovati tome da može 
raditi u vrtu jednog takvog velikoga Kralja, u biti ovaj nauk Svetice je kao jeka biblijskoga teksta „ 
Gospodar vinograda ne osjeća dug prema svojim slugama što su radili cijeli dan.“ Duša treba sebi 
posvjestiti i to je mora zadovoljiti da je samo raditi u vrtu vinogradara plemenita i uzvišena stvar, 
da molitelj koji ne doživljava nikakvu utjehu ima iskustvo slično Isusu koji vidi na Križu. 

Naprotiv, Bog dopušta ove kušnje i suhoće u molitvi da bi vidio da li je molitelj spreman i 
da li zna piti iz kaleža i da li prihvaća nositi križ. (vidi Ž 11, 11) U biti ne napustiti molitvu znači, 
ne dopustiti u biti da Isus pada pod Križem, makar to trebalo trajati cijeli život. ( vidi Ž 11, 10) U 
drugim odajama događa se jedna čudesna stvar, čovjek počinje kušati jednu odbojnost prema 
molitvi, nemoć, samoću, napuštenost, ali treba ustrajati u borbi i već to stanje je visoki stupanj 
molitve, koje je u biti jedno sudjelovanje u otajstvu Kristove muke. Treba kazati samome sebi i 
Isusu da je to kazna za naše grijehe, ali istovremeno zadovoljština i okajanje, znak je naše 
udaljenosti od Boga, ali i naše krajnje blizine k Njemu. 

Ovo je prvi trenutak kada Terezija sjedinjuje muku Isusovu i muku čovjeka koji ga želi 
slijediti, i to se upravo događa u molitvi, jer Terezija hoće da molitelj ima jednu svijest o veličini, 
važnosti, ljepoti, uzvišenosti Boga i duhovnoga puta. ( vidi Ž 11, 11) Budući daje dobro ljubavi 
Božje toliko dragocjeno, Gospodin ne želi da ga se uživa, osim plaćajući ga jako skupo. To što treba 
jako skupo platiti uživanje u Božjoj ljubavi, to je u biti naš potrebni napor koji trebamo uložiti u 
molitvi i na duhovnome putu u ustrajnosti. Na određeni način se ima paralelizam sa visokom 
cijenom koju je naš Gospodin platio za nas kod otkupljenja. Na taj način imamo povezanost 
Kristove muke i naše strpljenje, ali s vremenom se dobiva slast bez da se gubi na snazi. Terezija 
početnicima prije svega preporuča odlučnost, i to odlučnu odlučnost u molitvi i na duhovnome putu. 

Molitva prikladna za druge odaje, to je naravno meditacija, ali Sicari naglašava neke 
posebne stvari vezane uz molitvu drugih odaja. Iznad svega duša treba sebi posvijestiti i rasti u 
tome da bez Boga ne može učiniti ništa (II. 2, 1, 6) i Svetica potiče molitelja da ne napušta zbog 
bilo kojega razloga molitvu. 

Pod pet posebnih točaka Sicari sintetizira poticaj svete Terezije vezane uz molitvu drugih 

odaja: 

1. Molitva je dijalog s Bogom, ali to treba shvatiti ne tako da se polazi iz vlastitog iskustva 
napora, suhoća, rastresenosti, problema, poteškoća, nego se polazi toga što znači za Boga naša 
molitva (usporedi II. 1,3). Cijeni našu molitvu, iako je ona za nas uz puno poteškoća i naizgled bez 
ikakvih rezultata. Osoba se može osjećati ostavljenom u molitvi, ali Svetica naglašava da ako se ne 

napusti molitva Bog sve okreće na naše dobro (II. 1, 10), iako nam nitko ne objašnjava na koji 
način. 

2. Budući da se đavao jako trudi da navede dušu da napusti put koji je tek poduzela, u 
molitvi se treba duša truditi da se odupre tim napastima. Đavao nastoji prikazati dobra ovoga svijeta 
kao da su vječna, tako da Svetica preporuča razmatranje o prolaznostima stvari, ispraznostima stvari 
ovoga svijeta, pa čak i mučna i teška iskustva smrti, nesreće, bolesti. Sve nas to ne treba 
obeshrabriti na putovima duhovnoga rasta i u našoj molitvi. U meditaciji je dobro, upravo iz tih 
razloga razmatrati o čežnji ili nostalgijom duše za vječnim stvarima. 

3. Vezana je uz lik izgubljenoga sina koji luta van očeve kuće, odnosno potiče se o tome da 
se razmišlja o lažima užitaka ovoga svijeta koji donose samo nemire, protivljenja i muke, dok je u 
zamku sigurnost mir i život (II. 1, 4). Čovjek je privučen užitkom, i u ovom stupnju duhovnoga 
života ne osjeća često da je privučen Bogom i vječnim stvarima, jer u njima ne primjećuje užitke. 
Znači dobro je razmatrati o privlačnostima prema Bogu, svetačke tekstove i molitve i sve drugo što 
nas na to potiče, i za to moliti u svome životu. Isto tako duša treba prepoznavati da je dobila puno 
od Boga darova, da je Bog pokazao već puno dokaza svoje ljubavi, sklonost da ljubi dušu, te da 
Bog ukazuje na to daje neće ostaviti. (II. 1, 4) 

4. Duša se treba truditi da se nauči da se zaustavlja u svome motrenju ili gledanju u 
meditaciji na ljepoti Božjih darova. Ali budući da su druge odaje iskustvo borbe, na poseban način 
u meditaciji duša se treba usredotočiti na muku Isusovu. ( II. 1, 7) Treba stvoriti jednu nutarnju 
naviku da motri Krista koji je strpljiv jer samoj duši treba strpljenje da bi duhovno rasla i 
napredovala i da bi ustrajala. (II. 1, 7; 1, 11) Promatranje muke Isusove je sve svece svih vremena 
jako poticalo i nisu se mogli miriti u sebi zbog muka svoga Ljubljenoga, često puta jer su vidjeli u 
tim mukama i to da Isus trpi zbog njihovih grijeha. 

5. Ako bi se tražila neka molitvena fonnula onda je to svakako molitva Oče naša, na 
poseban način zaziv „budi volja tvoja kako na nebu tako i na zemlji“, odnosno pristajanje potpuno 
uz volju Božju, (vidi II. 1, 8) 

Na kraju izlaganja drugih odaja Sicari naglašava jednu aktualizaciju vezanih uz bojeve koje 
se vode u drugim odajama. Dok je u vrijeme sv. Terezije Avilske bilo vrijeme vjerskih ratova, 
otkrivanja Amerike, konquistatoresa, poteškoća u monaškome svijetu, napasti i borbe u obiteljima, 
danas su druga vremena. U našem svijetu kao da je svijet organiziran da nam pokaže da je taj 
duhovni rast nemoguća stvar. Mnogima, poglavito laicima izgleda teško ući samo malo u zamak 
duše, odnosno ući samo u prve odaje, kao da se samo isključuju od same mogućnosti da bi duhovno 
napredovali i išli dalje zbog vlastitih slabosti, zbog stanja u svijetu ili još gore radi se do uvjerenja 
da ne postoje neke druge odaje ili neki drugi stupnjevi viši, uzvišeniji duhovnoga života i ljubavi. 
Ali ako i postoje, sigurno njih je nemoguće živjeti i prakticirati u ovome svijetu kao što je naš. 
Znači ovaj današnji svijet često puta je takav da i samu mogućnost duhovnoga rasta unaprijed kao 
proživljeno iskustvo negira zbog nemogućnosti ostvarenja toga osobnoga duhovnom iskustvu i u 
svijetu. Ovdje završava izlaganje drugih odaja. 

Posebne značajke odgoja za meditativnu molitvu 

Rekli bismo da Terezija obuhvaća četiri područja u svojoj pedagogiji molitve: psihofizičke 
uvjete, koncentraciju, hod prema poniranju, zajedništvo s Kristom. 

a) Psihofizički uvjeti: ovo je područje bilo dosta zanemareno sa strane istraživača Terezije 
Avilske. U zadnje vrijeme Istok je sa svojim molitvenim i osobito metodološkim ponudama 
pobudio jače zanimanje za ove elemente kod katoličkih mistika općenito i kod Terezije i Ivana od 
Križa posebno. Izbijaju na vidjelo slijedeći uvjeti: fizičko zdravlje i duševna uravnoteženost. Pošto 
je Kannel mjesto događanja produžene osobne molitve, važno je biti zdrav u tijelu i duši. Molitva 
kod Terezije nije asketsko sredstvo mrtvljenja, nego okolnost posezanja za punijim životom Za to je 
potreban napor, i diskrecija je važna: poštivati osobu i njezin karakter, ne forsirati dušu, ne 

uznemirivati se. Moliti kako se može ;uloga tijela u molitvi: o tome Terezija ne govori mnogo, 
mada znamo da je i sama imala svoj molitveni položaj (sjedenje na petama). Preporučuje smirenost, 
a od vanjskih znakova zahtijeva dva: učiniti znak križa i zatvoriti oči. Potreban je i vanjski 
ambijent: ozračje šutnje. Mjesto može biti vlastita soba, vrtna kapelica, negdje u prirodi. Uvjerena 
je ipak da se moliti može svugdje. 

b) Koncentracija u molitvi to je hod prema nutrini, a ostvaruje se „pojačanom pažnjom" na 
nutrinu. To se postiže kroz odgoj vanjskih i unutarnjih čovjekovih osjetila: učiti gledati (motriti), 
učiti slušati (čuti), učiti govoriti (i nijemom prisutnošću), učiti zamijetiti prisutnost i nazočnost 
Drugoga u sebi i usmjeriti se k njemu. Sredstva što nam ih Terezija savjetuje su knjige kao „prva 
pomoć". Osobito mjesto ima Riječ objave, ponajviše Evanđelje kroz koje je i sama naučila slaviti 
otajstva Gospodinova; priroda je za nju kao otvorena knjiga koja govori o Bogu. Livada, voda, 
cvijet, reče,„bili su mi kao knjiga", U stvorenjima vidi ucijepljene tajnosti Božje, a simbolima i 
znakovima u svojim djelima izriče dubinu tajnosti što ih stvorenja kriju48; uloga slika jest odgajati 
molitelja za kontemplativni (zorni) pogled. Osobita je uloga slike u odgoju osjetila. I Terezija je od 
toga počela; koncentraciju pomažu i gotovi obrasci, ali moraju biti prihvaćeni u funkciji stvaranja 
odnosa. Oni su ponajčešće puni iskustva, života. To osobito vrijedi za biblijske riječi, Vjerovanje i 
molitvu Očenaša. 

c) Hod prema poniranju; poniranje je stanje duboke sabranosti, a ujedno i jedan vid njezinog 
produbljenja. Ovoj tematici Terezija posvećuje četiri poglavlja svog djela Put savršenosti . Ona je 
uočava kao „gibanje nutrine prema kontemplaciji", a u tom gibanju sudjeluju čovjekove moći i 
Božja snaga, U IV. odajama tumači zašto se to zove sabranost: „... jer duša sabire sve moći i ulazi u 
sebe, sa svojim Bogom". Imamo, dakle, tri momenta: prisutnost duše sebi, ostvarenu nutrinu, osobni 
odnos. Tu u stvari nalazimo odgovor na pitanje; gdje susresti Boga tijekom molitve? Važna je 
ustrajnost, a Terezija će reći da Bog ne ostaje dužan. 

Time Terezija jamačno upućuje čovjeka na svijest kako on nije praznina. Njegova se 
preobrazba vrši preko otkrivanja tajne njegove nutrine. On je zamak, hram, nebo i raj, jer gdje je 
Bog - tu je raj. Da bi se to uočilo, potrebno je, recimo tako, „pražnjenje duše" - što opet nije drugo 
nego njezino postupno oslobađanje od onoga što nije Bog. Neposredni plodovi ovoga poniranja su 
mnogostruki: jednom se odnose na integriranost bića, očvršćenje unutarnjeg čovjeka; drugi put na 
tijek molitve koja poprima sve jači oblik trajnijeg zajedništva s Bogom Ocem, bratom, prijateljem, 
učiteljem i zaručnikom. 

d) K zajedništvu s Kristom. Biti u prisutnosti Kristovoj, slušati ga iznutra, govoriti mu, 
gledati ga s ljubavlju - to je domet molitve, a ujedno i najbolje sredstvo da se molitva ostvari. 
Poniranje o kojemu smo govorili nije cilj nego sredstvo za jaču doživljenost Boga. Da bi se postiglo 
zajedništvo s Kristom, to je pitanje milosti, ali i ljudske zauzetosti. Terezija daje neke savjete od 
kojih izdvajamo slijedeće: odgajati za prisutnost. Ovu će misao Terezija izreći ovako: „Ako ste 
same, tražite društvo". To je prisutnost ostvarena po vjeri i ljubavi; odgajati za kontemplaciju 
(gledanje-motrenje-zrenje). Ovaj vid zajedništva ona će ovako ocrtati: „Gledajte tko vas gleda". 

Molitva je za nju stvar srca, pogleda, gledanje; odgajati za slušanje; ovo se postiže i po 
jednostavnom „biti tu", „ostati uz učitelja", a on nikada nije tako daleko da bi morao po^dići glasa. 
Važno je biti odgojen za osluškivanje učiteljeve prisutnosti i uočavanje govora te prisutnosti; 
odgajati za razgovor: odnos je uspostavljen i slijedi življenje odnosa. Ono je prožeto pitanjima i 
odgovorima, očitovanjima radosti, ali i tegoba. Razgovor je osoban i živ isto onako kako je živ Bog 
i čovjek koji se vole i nalaze zajedno. Tu je prisutan sav čovjekov realizam. Tu se zbiva međusobno 
darivanje. Tu je mjesto najintenzivnijeg odnosa što ga molitelj uspostavlja kao sin s Ocem u Kristu, 
snagom Duha Svetoga. To je predigra dubinskih mističnih stanja u kojima Bog zaboravlja granice 
sebedarja. 

Terezija počinje govoriti o mislenoj molitvi, o meditaciji, bez koje je teško uopće govoriti da 
je neka molitva prava molitva. Nije dovoljna samo usmena, čisto materijalna molitva. Ali opet ne 
zaboravlja naglasiti daje nema bez poniznosti. Piše: „Poniznost je božanskog Kralja donijela s neba 
u utrobi djevice i njome ćemo ga mi dovesti samo jednom vlasi u naše duše“ (16,2). Naglasak da ga 
nije problem privući, jer rado dolazi. (Aluzija na Pjesmu nad Pjesmama 4,9: „Srce si mi ranila, 

sestro moja, nevjesto, srce si mi ranila jednim pogledom svojim, jednim samim biserom kolajne 
svoje“). 

Terezija stavlja naglasak na važnost molitve i kada osoba fali u krepostima, jer će po molitvi 
lakše doći do kreposti: „Savjetovala bih svima da prakticiraju meditaciju, makar i ne imali kreposti. 
To je put za postizanje svih kreposti i stvar od životne važnosti da započnu s njome... 

Terezija je tu jako konkretna. Uzima kao primjer prvo sebe napominjući da godinama nije 
mogla razmatrati osim uz čitanje. A onda dodaje: „Bit će još mnogo osoba takvoga soja, a i onih 
koje čak ni uza štivo ne mogu razmatrati, već samo usmeno moliti i tu se najbolje zadrže. Ima osoba 
tako nestalnih misli da se ne mogu zadržati ni na jednoj stvari, već su uvijek nemirne do te mjere 
da, ako ih se hoće zadržati na tome da misle na Boga, raziđu se na tisuću besmislica, skrupula i 
sumnji“ (17,3). 

Zatim navodi primjer jedne redovnice koju je jako dobro poznavala: „Ja poznajem jednu 
dosta staru redovnicu - i dao Bog da moj život bude kao njezin - vrlo svetu i skrušenu, u svemu 
veliku redovnicu, koja već niz godina provodi mnogo sati u usmenoj molitvi, a u mislenoj nema joj 
pomoći. Najviše što može jest to da se malo-pomalo sabere u usmenim molitvama. A ima još 
mnogo takvih osoba“ (17,3). 

Za Terezijuje jako važno dobro započeti put molitve, „to je najvažnije“ veli ona (20,3). Prvo 
stavlja naglasak na odlučnost, stvoriti odluku i ostati joj vjerni. Ona ne insistira da se naprave neka 
herojska djela, nego „jedan korak“ (20,3) koji će Gospodin jako dobro platiti. „Potrebna je velika i 
jako čvrsta odlučnost da se ne stane“ (21,2). 

Terezija znade kako je važno biti dobro usmjeren na putu molitve, kako je važno imati dobre 
učitelje i dobre knjige u kojima se mogu naći prikladni savjeti u tom smislu, ali jednako tako znade 
da knjiga o molitvi nema, da su zabranjene. Ali je uvjerena da se i bez knjiga može postati prava 
molitvena duša. Stoga će lakonski ustvrditi: „Ako imate poniznosti, nije vam potrebno ništa drugo“. 
Ona potom usmjeruje na jednu knjigu koju nitko neće moći oduzeti, a to je Evanđelje. Iznosi svoje 
iskustvo: „Mene su uvijek više oduševljavale i više privlačile riječi Evanđelja nego vrlo dobro 
sastavljene knjige. Posebice ako pisac nije bio provjeren, nisam ih imala volju čitati“ (21,4). 

Terezija znade da su na putu molitve uvijek moguća zastranjenja: bilo iz nekih strahova, 
nekih navezanosti na ugode, nekih insistiranja na nekim darovima ili svojim željama, iskrivljenom 
traženju volje Božje, itd. Stoga je potrebno da se osoba stalno provjerava, bilo osobno kroz molitvu 
i ispit savjesti, a ako je moguće svakako i uz pomoć prikladnog učitelja. 

Terezija se potom usmjeruje na jednu vrlo delikatnu temu njezina vremena, a to je mislena molitva. 
Znamo kakav je bio stav Inkvizicije u odnosu na mislenu molitvu i kontemplaciju. Usmena molitva 
je bila jedina dozvoljena. 

Usprkos svim opasnostima Terezija tu nije popuštala. U prvoj verziji „Puta k Savršenosti 14 
njezini stavovi u odnosu na mislenu molitvu su bili križani, precrtavani, izbacivani, ali ih je ona 
ponovno vraćala u svoje tekstove. Ona ne prihvaća molitvu koja bi bila samo usmeno-materijalna 
molitva. 

Ona stavlja naglasak da i usmena molitva mora istovremeno biti i mislena, inače ne vrijedi. 
„Htjela bih vikati i svađati se - kakva već jesam - s onima koji kažu da nije potrebna mislena 
molitva... Jeste li pri sebi? Zaista mislim da niste pri sebi, pa biste htjeli da se svi izbezumimo. Niti 
znate koja je to mislena molitva, niti kako se mora moliti usmena, niti pak što je kontemplacija, jer 
da to znate ne biste sjedne strane osuđivali ono što hvalite s druge strane.... Tko može reći daje 
loše, ako počnemo moliti Casoslov ili krunicu te promislimo s kime ćemo razgovarati i tko je onaj 
tko nam govori“ (22,2-3). 

Molitva mora voditi spoznaji Boga. Ako ona nije mislena onda ne vodi tome cilju. Samo izgovarati 
formule molitve sa mislima negdje daleko, završimo tako da ne znamo niti što govorimo, niti kome 
govorimo, a još manje ćemo spoznati što nam Bog nudi ili što od nas traži u našem susretu s njim. 
Terezija neprestano ponavlja kako je Bog blizu onoga koji moli, ali je potrebno da osoba postane 
svjesna toga. Samo tako će osoba postati pozorna prema Božjoj prisutnosti i postat će svjesnija 
onoga što Bogu govori i što Bog govori njoj osobno. Bez ovoga molitva će biti, kako veli Terezija, 
samo „loša glazba“ (25,3). 

Tereziji je posebno stalo odgojiti sestre da znaju dobro moliti molitvu Gospodnju, Očenaš, i 
molitvu „Zdravo Marije“, jer je to siguran put do kontemplacije. 

Ona zatim predstavlja jednu svoju metodu molitve, vrlo jednostavnu, ali i vrlo učinkovitu. 

Terezija sugerira samoću zbog lakše sabranosti. „Nastojmo biti nasamo zato da bolje 
shvatimo s kime smo i što nam odgovara Gospodin na naše molbe“ (24,5). Terezija znade dobro da 
se i Isus često povlačio u samoću i u samoći molio: „Znate da nas uči Njegovo Veličanstvo da 
budemo nasamo u molitvi, jer tako je on uvijek činio kada je molio i to ne radi svoje potrebe, nego 
radi naše pouke“ (24,4). Poznata joj je i njegova uputa: „Ti kada moliš uđi u svoju sobu, zatvori 
vrata i pomoli se Ocu u tajnosti...“. Samoća daje bolju mogućnost koncentracije prema nevidljivoj 
Božjoj prisutnosti u sebi i na vani. 

Samoća je najprikladnija, ali nije uvjet bez kojeg se ne može moliti. Terezija će na drugom 
mjestu reći: „Bilo bi loše kada bi se molitva mogla obavljati samo na skrovitim mjestima, jer pravi 
ljubitelj svagdje ljubi i misli na onoga koga voli“ (O 5,16). 

Zatim je potrebno prekrižiti se, napraviti Ispit savjesti te izmoliti „Ispovijedam se“. Ovo je iznimno 
važno da si podsvijestimo da je molitva Božje vrijeme u našem životu i da pristupamo Bogu kao 
grešnici potrebiti njegova praštanja i milosrđa. 

„Zatim se pobrinite, kćeri, da imate društvo... Predočite sebi da je Gospodin uz vas i gledajte s 
kakvom vas ljubavlju i poniznošću podučava... Ako se naviknete na to da ga dovodite k sebi i ako 
On vidi da to činite s ljubavlju... imat ćete ga posvuda... neće vas iznevjeriti nikada, pomagat će 
vam u svim vašim nedaćama“ (26,1). 

Terezija govori iz svog iskustva: „Ovo je bio moj način molitve: u nemoći da razumski 
razlažem trudila sam se uprisutniti Krista u dubini moje duše“ (Ž 9,4). Ili: „Trudila sam se koliko 
sam mogla da uprisutnim u sebi Isus Krista našeg Gospodina“ (Ž 4,7). 

Napor da uprisutni Krista u sebi bio je popraćen dubokim uvjerenjem obostranog traženja. 
Nije samo ona ta koja traži Isus, još je više Isus koji traži nju. Sa suptilnom ženskom psihologijom 
ona priziva u pomoć evanđeoske prizore u kojima je Gospodin sam, kao za patnje u Maslinskom 
vrtu, uvjerena daju tu neće odbiti i da će mu njezina prisutnost tu biti draga (Ž 9,4). 

Zatim oživljava u sebi neke evanđeoske scene u kojima onda zauzme mjesto nekih od 
Isusovih sugovornika (Samarijanka, Magdalena, Marija i Marta, itd) i pažljivo sluša što bi njoj, u 
tom slučaju, Isus rekao. 

Terezijino iskustvo je ovo: dok je na početku ulagala poseban napor da uprisutni Isusa, da se 
približi k njemu, kasnije uviđa da je Isus taj koji ima inicijativu, da on prvi dolazi u susret. Ona 
ističe da nismo mi ti koji smo svojom umješnošću uspjeli pronaći Krista, nego smo samo dopustili 
da budemo pronađeni. Ona je duboko svjesna, kao i Pavao, daje ona nađena od Krista, zahvaćena 
od njega, i sve što čini jest samo odgovor na zov onoga koji ju je prvi ljubio. 

Pozornost prema Isusu je prije svega napor vjere i ljubavi, više nego li šutnje i psihološke 
koncentracije. Psihološka koncentracija pomaže da budemo prisutni sami sebi, a samo vjera i ljubav 
idu preko osjećaja psihološke samoće. 

Na ovo stavlja veliki naglasak ostavljajući to kao važan savjet svima: „Duša mora postati 
svjesna da je pred Kristom i na to se priviknuti, da svesrdno ljubi njegovo sveto Čovještvo, da ga 
vazda vodi sa sobom, govori s njim, moli mu se u svojim potrebama, tuži mu se za svoje tegobe, 
veseli se s njim u svojim radostima, i nikada ga pri tome ne zaboravlja. Ne treba tu vješto 
sastavljenih molitava, već riječi prema njezinim željama i potrebama. To je izvrstan način da se 
napreduje u vrlo kratko vrijeme“ (Ž 12,2-3). 

Terezija je u svojim naglascima u potpunoj podudarnosti sa prvim duhovnim učiteljima, 
monasima, pustinjacima prvih stoljeća kršćanstva. I oni stavljaju veliku važnost na samoću i 
unutarnju šutnju kao neophodne uvjete za postizanje molitve smirenosti po kojoj se u srcu osjećaju 
neizrecivi uzdasi Duha (Rim 8,26). Ova šutnje je, po njima, savršena usredotočenost na prisutnog 
Boga, duboko slušanje njegova glasa i strpljivo bdijenje u iščekivanju. 

Neki od otaca su uspoređivali ovu sabranost sa vodom u jezercu. Sve dok vode na površini 
nisu smirene nema jasnog odsjaja u vodi. Ali kada se smiri u vodi se može vidjeti i promatrati nebo 
i drveće kao u stvarnosti. Osoba je tada uronjena u promatranju neizrecive ljepote, ali i pažljiva na 

glas koji joj dolazi iz nutrine dok moli. Taj glas nije njezin nego Božji, Glas Boga koji govori u 
dubini srca. 

Ta molitva nije nešto što se događa na inicijativu osobe, nego nešto u čemu osoba samo 
sudjeluje. To nije nešto što čini osoba, nego što čini Bog u njoj, po onoj svetog Pavla: „Ne ja, nego 
Krist u meni“ (Gal 2,20). 

Jedan od otaca piše: „Ti moraš šutjeti. Pusti neka molitva govori, tj. neka govori Bog. Istinska 
unutarnja molitva se sastoji u našem ’zašutjeti' i našem slušanju neopisivog Božjeg glasa u dubini 
srca. Mi trebamo prestati činiti bilo što po našem nahođenju, nego se samo pripustiti Božjem 
djelovanju 44 . 

Kod Terezije nalazimo ovo bezbroj puta istaknuto. Napose kada se radi o nadnaravnoj 
molitvi. Isusova prisutnost, potom otvara sve druge ventile komunikacije. Tako je slijedeći naglasak 
njezine molitvene pedagogije: gledati ga, odgoj za pogled. 

Nutarnji pogled ima središnje značenje u Terezijinoj pedagogiji. Ona molitvu definira kao 
ljubav i prijateljstvo s Bogom, a toga nema bez pogleda. Molitva je također i susret očiju: naših i 
Isusovih. 

Piše Terezija: „Ono jedino što ja u molitvi hoću jest to da ga gledamo i budemo uz onoga s 
kim razgovaramo, da mu ne budemo okrenuti leđima... Zlo je u tome što se ne shvaća da je on 
blizu, tu, uz nas, već ga se zamišlja daleko, a imamo nebo u sebi... Pa zar je vaše lice, Gospodine, 
zato da ga ne gledamo? 44 (29,5 bilješka). 

Njezina je tvrdnja da nas Bog ne bi ni slušao kada nas ne bi gledao, pa stoga kako mi 
možemo slušati ako nećemo gledati. 

„Shvatite da Gospodin ne očekuje ništa drugo, kako kaže Zaručnici (2,14), osim da ga 
pogledamo. Čim budete htjele, naći ćete ga. Toliko drži do toga da ga ponovno pogledamo da to 
neće propustiti... Ako ste vesele gledajte ga uskrsloga,... a ako ste u nevoljama ili tužne pogledajte 
ga na putu prema Vrtu 44 (26,3.4.5). 

Terezija očekuje moguće pitanje sestara kako gledati Isusa kada je njegova prisutnost 
nevidljiva: „Reći ćete, kćeri, kako će se to moći učiniti, jer kada biste ga vidjele tjelesnim očima u 
ono vrijeme kada je Njegovo Veličanstvo hodalo po zemlji, da biste to rado učinile i da biste ga 
uvijek gledale 44 . I odgovara: „Nemojte u to biti uvjerene. Jer onaj tko sada ne želi uložiti malko 
snage da barem primora pogled da u sebi gleda ovoga Gospodina, - kada to može učiniti bez 
opasnosti i sa malo pažnje - još manje bi stao pod križ sa Magdalenom koja je gledala smrti u oči. 
A koliko li su tek morale propatiti slavna Djevica i ova blagoslovljena Svetica... Prema tome, 
sestre, nemojte misliti da ste za tako velike napore, ako niste za sitne stvari. Vježbajući se u njima 
možete doći do drugih, još većih. I vjerujte da kažem istinu, jer sam kroz to prošla, da ćemo to moći 
učiniti (gledati ga) 44 (26,8). 

Ovo je za Tereziju odgoj za kontemplaciju, za motrenje Boga. Znati usredotočiti svoj pogled 
srca prema Gospodinu koji je prisutan. 

Prvi kršćansku duhovni učitelji daju neka važna zapažanja s obzirom na kontemplaciju: 
„Kontemplirati prije svega znači biti prisutan tamo gdje se nalaziš: biti ovdje i sada. Često 
primijetimo kako nismo sposobni zadržati naš um od lutanja u vremenu i prostoru. Sjetimo se 
prošlosti, razmišljamo o budućnosti, programiramo što učiniti odmah poslije. Stalno nam kroz glavu 
prolaze osobe, događaji i mjesta gdje smo bili i gdje bi trebali biti. I tako, dok stojimo u Božjoj 
prisutnosti, mi smo negdje drugdje. Nesposobni smo da živimo u punini sadašnji trenutak i ono što 
nam on nudi. Ova unutarnja dezintegracija ili rastrojenost je jedna od najtragičnijih posljedica 
prvoga grijeha 44 . 

Ovo gledati Gospodina proizlazi kao naš odgovor jer i on nas gleda. Zato je slijedeći 
Terezijin zahtjev: dopustiti Gospodinu da nas gleda. 

Čovjek grešnik bježi ispred lica Jahvina (Kajin), dok pravednik moli da ga Gospodin obasja 
licem svojim. Isus će reći daje on svjetlo svijeta, ali onaj tko čini grijeh bježi od svjetla. Dopustiti 
Bogu da nas gleda je naša milost, jer Božji pogled nije za nas prijetnja nego blagoslov koji nas prati 
u našem životu. (Izraelac ulazi u Hram da bude viđen!). 

Terezija stalno naglašava da nas Isus gleda i to treba biti naša neizmjerna radost. „Kćeri, nikada vaš 
Zaručnik ne skida očiju sa vas. Pretrpio je tisuću ružnih stvari i prezira protiv sebe, i to nije bilo 
dosta da vas prestane gledati, pa zar je onda mnogo da i vi kadikad pogledate njega? (26,3). 

Za Tereziju pedagogija pogleda je od iznimne važnosti. Oni koji se ne gledaju znači da se ne 
vole. Ako jedna strana ne svraća pogled znak je daje ljubav ishlapila ili je nikada nije niti bilo. Koji 
se vole oni se i gledaju, i imaju potrebu da se vide. 

Terezija je, bez sumnje, svjesna da je i sam njezin poziv, kao i njezinih sestara, došao iz 
Isusova pogleda. Kod svakog poziva u Evanđelju se ponavlja ono: „Isus vidi“ ili ,,opazi“, a potom 
zove. One koje je ,,vidio“ i pozvao, s njih ne skida svoj pogled, ili kako Terezija kaže „nikada ne 
skida očiju s vas“. 

Piše u knjizi „Moj život“ 13,22: „Ako je moguće zabavimo razum da gleda u Njega koji 
gleda u nas. Pridružimo mu se, govorimo s njim, i sjećajmo se da nismo vrijedni da budemo s njim. 
Tko uzima tako raditi, pa bilo to i na početku molitve, naći će veliku korist. Da, ovaj način molitve 
donosi mnogo koristi. Barem ih je našla moja duša“. 

Dati se gledati od Isusa znači biti transparentan, ništa mu ne skrivati, živjeti u istini pred njim. Veli: 
„Čim Gospodin vidi da kod nas nema dvoličnosti učinit će nas bogatima. Voli da budemo s njim 
istiniti. Ako postupamo jednostavno i otvoreno, da ne kažemo jedno i prešutimo drugo, uvijek daje 
više nego što tražimo“ (37,4). 

Slijedeći važan element njezine molitvene pedagogije je: odgoj za slušanje. 

U molitvi je slušanje Boga bitni element bez kojeg molitva ostaje nepotpuna i manjkava. U 
molitvi Bog uvijek znade što ćemo ga moliti i što trebamo, ali je važno da i onaj koji moli spozna 
ono što to Bog traži od njega. Bez ovoga molitva neće utjecati na promjenu života. Zato je važna 
samoća i sabranost koje daju bolju mogućnost za slušanje. 

Stoga Terezija veli: „Nastojmo biti nasamo zato da shvatimo s kime smo i što nam odgovara 
Gospodin na naše molitve. Zar mislite da šuti? Premda ga ne čujemo, dobro odgovara srcu kada ga 
molimo od srca“ (24,5). „Njegovo Veličanstvo sluša onoga tko mu govori... i bez buke riječi ga 
podučava“ (25,1). 

Kroz molitvu raste osjećaj i uvjerenje da smo voljeni od Boga, a s tim uvjerenjem i sve veće 
razumijevanje Boga. Jer čovjek najbolje razumije govor ljubavi koji ne treba buku riječi. 

„Nikada učitelj nije tako daleko od učenika da bi bilo potrebno vikati, nego je posve uz njega. Ovo 
želim da shvatite: da vam priliči da dobro molite Očenaš. Ne odvajajte se od Učitelja koji vas ga je 
naučio“ (24,5). „Prema tome, okupite se oko ovog dobrog Učitelja posve odlučne da naučite ono što 
vas uči... Pazite na riječi koje izgovaraju ona Božanska usta, zato što ćete u prvoj odmah spoznati 
ljubav s kojom vas ljubi, jer nije mala dobrobit i zadovoljština za učenika vidjeti da ga učitelj ljubi“ 
(26,10). 

Slušati Boga je glavni imperativ molitve. U našoj molitvi Bog dobro razumije što ga molimo 
i znade bolje od nas ono što trebamo, ali je važno da i mi postanemo svjesni ono što Bog treba od 
nas. Bez ovoga molitva će ostati nedorečena, neće puno koristiti. U molitvi ne molimo samo mi 
Boga, nego i Bog moli nas. U molitvi se uvijek dobiva neka uputa ili neko poslanje. 

Poslije gledanja i slušanja potreban je odgovor: odgoj za dijalog. 

Moliti znači odgovoriti. Kada postoji svijest da smo od Boga voljeni onda i dijalog s Bogom teče 
spontano, jednostavnim riječima, bez namještenosti i licemjerstva: „Ako ste u muci možete mu 
govoriti, ne sačinjenim molitvama, već patnjom vašega srca“ (26,6). 

U knjizi „Moj život“ 12,2 ovako piše: „Morate si podsvijestiti da ste pred Kristom i 
privikavati se na veliku ljubav prema njegovom Presvetom čovještvu, te imati ga stalno sa sobom i 
razgovarati s njime, moliti ga za svoje potrebe i žaliti mu se na svoje tegobe, radovati se s njime u 
svojim zadovoljstvima i ne zaboraviti ga zbog njih, ne posežući za sastavljenim molitvama, već 
riječima u skladu sa svojim željama i potrebama". 

Ovo ima temelj u njezinom ljudskom iskustvu prijateljstva i ljubavi, i ona to diže na kategoriju 
molitve. I njezina definicija molitve je u tim kategorijama: „Po mom mišljenju, mislena molitva nije 
ništa drugo doli razgovarati prijateljski i često puta nasamo s Onim za koga znamo da nas ljubi" (Ž 
8,5). 

U tom smislu Terezija savjetuje da se, nosi sa sobom kakva Isusova slika koja će pripomoći 
lakšem dijalogu s njim kada ga možemo gledati. Ona veli: „Ne da je nosite na grudima i ne 
pogledate je nikada, već zato da mnogo puta razgovarate s Njim, a on će vam udijeliti što ćete mu 
reći. Kako razgovarate s drugim osobama, zašto bi vam uzmanjkalo riječi da razgovarate s Bogom? 
Ne vjerujte to! Barem vam ja neću vjerovati ako običavate razgovarati s Bogom. Jer ako se ne 
vježbate nećete imati što s Bogom razgovarati. Jer ako se s nekim ne ophodimo, ostajemo mu tuđi i 
ne znamo kako razgovarati s njim. To svakako izaziva čuđenje jer se čini da ga i ne poznajemo, 
makar to bio rođak. Jer i rodbinstvo i prijateljstvo se gube sa pomanjkanjem ophođenja 14 (26,9). 
Molitva, po Tereziji, uvodi osobu u sve veće poznanstvo s Bogom i sve veću familijarnost s njim. 
Što veće poznanstvo to veće i prijateljstvo, a onda i spontanost ophođenja i druženja. Ljubav raste 
preko češćih susreta, ali se i hladi kada oni usfale. Što se osoba manje poznaje to je i komunikacija s 
njom obzirnija i teža. Teško je naći o čemu bi razgovarali. To isto vrijedi i u odnosu s Bogom. 

Kako nije laka pozornost prema Bogu, sabranost da se bude „sada i ovdje“, nije lagan niti dijalog. 
Prvi duhovni učitelji svjesni toga savjetuju male kratke zazive Imena Isusova, koji se ponavljaju i 
teku tako spontano da ih nastavi ponavljati samo naše srce s nama ili bez nas. 

U monaškim ambijentima, bilo Istoka bilo Zapada, bili su u praksi prisutni različiti zazivi s kojima 
su se pomagali na putu ustrajnosti u molitvi, ili dok su radili neke materijalne poslove. Poznata je 
ona molitva Ivana Kasijana, zapadnog monaha, koju i danas svakodnevno upotrebljavamo: „Bože u 
pomoć mi priteci, Gospodine pohiti da mi pomogneš“. 

Ova i slične fonnule su se izgovarale i ponavljale. S njima su usklađivah disanje i otkucaje 
srca. Najčešće je ta molitva bila vezana uz Ime Isusovo, odnosno izgovaranjem imena ,,Isus“. Ili 
druge: „Isuse, sine Davidov, smiluj mi se 44 ; Isuse, sine Boga živoga, smiluj se meni grešniku“, i 
slične. To se ponavljalo na način da je samo srce preuzelo ritam tih riječi i to je onda teklo 
spontano. Kako veli jedan od učitelja: „Imamo tada u sebi kao mali potočić koji stalno žubori i 
žamori“. 

Napominju oni da se to ,,žuborenje“ nekada spontano pretvori u pjevušenje, u sebi ili na 
glas, ili neki drugi oblik klicanja, bez daje volja toga svjesna. Ovaj oblik molitve spontano dovede 
osobu u stanje potpunog mira, ili kako će Terezija reći, u „molitvu smirenosti 44 . 

Ovo je povezano sa onim Pavlovim zazivom da se na „ime Isusovo prigne svako koljeno nebesnika, 
zemnika i podzemnika 44 (Fil 2,10), pa se tako zazivanjem imena Isusova željelo u molitvu uključiti 
sve stvoreno na nebu i na zemlji. Osim toga smatrali su da s imenom Isusovim se najsigurnije brane 
od navala Zloga. Govorili su: „Frustriraj svoje neprijatelje imenom Isusovim jer nema moćnijeg 
oružja ni na nebu ni na zemlji 44 . 

Jedan od otaca upozorava na smisao molitve imena Isusova: „Molitva spominjanja imena 
Isusova nije neko magijsko zazivanje. Kao i kod svih sakramenata, traži se da osoba surađuje s 
Bogom na planu vjere i asketske zauzetosti. Pozvani smo da zazivamo ime Isusovo sa velikom 
sabranošću i unutarnjim bdijenjem, usmjeravajući naš um na riječi molitve koju izgovaramo, svjesni 
tko je onaj kome se obraćamo i da nam on odgovara u našem srcu. Ova molitva kod početnika nije 
nimalo laka i s pravom su je oci nazvali 'skriveno mučeništvo'... Jer Krist je zabranio svojim 
učenicima da se u molitvi služe ispraznim riječima (Mt 6,7). Ali ponavljanje riječi u Isusovoj 
molitvi srca, kada se čini sa iskrenom nutrinom i pozornošću, nije nikako isprazna ili uzaludna 
molitva. Čin zazivanja imena Isusova ima dvostruki efekt: molitvu čini intimnijom i efikasnijom 44 . 
Koliko sličnosti ovdje nalazimo i sa Terezijinom molitvenom pedagogijom: 'biti svjesni kome se 
obraćamo i da nam on odgovara u našem srcu'. I kod Terezije srce ima primarnu ulogu kod molitve. 
Molitva je, za prve monaške učitelje duhovnosti, snaga koja s neizrecivom ljubavlju spaja srce 
čovjeka sa srcem Božjim, i ona je zato izvor svih utjeha. Molitva je za njih disanje srca. Sveti Antun 
pustinjak, prije smrti, ostavlja ovaj savjet svojoj subraći: „Dišite uvijek Krista i imajte pouzdanje u 
njega 44 . 

Za prve monahe u pustinji molitva je disanje života. Dok čovjek živi on i diše, dok diše on je 
živ. Tako i u smislu molitve: dok moli on je živ, kad prestane moliti on je mrtav. 

Nakon ovoga Terezija svoje tumačenje Očenaša, odnosno kako bi trebalo moliti tu najljepšu 
molitvu da bi to bila prava molitva. 

Sažetak o temeljnim dinamaka molitve prema nuaku sv.Terezije 

POČETI ISPRAVNO - Vrlo je važno molitvu započeti s velikom odlučnošću, sa željom da 
sam razgovaraš s Bogom i s distancom prema izvanjskim stvarima. U molitvi se ne smije zastati 
nego treba uvijek koračati naprijed. Molitva i razmatranje su put koji vodi do Boga, a Bog će te zato 
obilato obdariti. 

USMENA MOLITVA I MEDITACIJA - Prava molitva, usmena ili meditativna ili 
razmatranje, mora biti svjesna i brižna. Važno je ostati ponizan. Važno je ne zapostavljati vrijeme 
molitve! Prije molitve krunice ili časoslova (što je usmena molitva), treba se pripremiti 
meditacijom: tko govori, s kime govorimo, što govorimo, za koga molimo...To je pravi put! Ne daj 
se zbuniti! 

MEDITACIJA - Usmena i meditativna molitva trebaju tvoriti jednu cjelinu. Riječ 
meditacija znači: misliti, razumjeti što govorimo, s kime razgovaramo, tko smo mi, što govorimo, 
za koga molimo... Meditacija ili unutarnja molitva je prijateljski susret nasamo s onim za koga 
znamo da nas ljubi. 

VRT - Početnik u molitvi neka zamisli kako na tlu obraslom korovom počinje uređivati vrt 
u kojem se Gospodin treba ugodno osjećati. Gospodin sam čupa iz zemlje korov i sadi dobre biljke. 
Naša je zadaća samo biljke zalijevati da ne uvenu, da raskošno cvatu. Tada će Gospodin često 
posjećivati vrt i veseliti mu se. Važno je znati kako se vrt može natapati, što mi trebamo činiti. Vrt 
se može zalijevati: grabiti vodu iz bunara (napor); izvlačiti vodu kolutom kojeg vuče mazga (nije 
teško, a dobiva se više vode); provesti vodu iz rijeke ili potoka u vrt ( manji napor, zemlja se bolje 
natapa); pada kiša, Gospodin kvasi sve, mi ne moramo činiti ništa. To je najbolja mogućnost. Ove 
četiri mogućnosti zalijevanja vrta možemo usporediti s četiri stupnja molitve. Tko se počinje 
vježbati u molitvi nalikuje onome koji grabi vodu iz bunara. Tko je do sad navikao živjeti 
rastreseno, sada mu je napor sabrati se. On neka polako pokušava biti sam, tražiti tišinu, 
usredotočiti misli na jednu temu. Svaki napor ima vrijednost. Vrtlar se treba radovati i biti počašćen 
što smije raditi u Gospodinovu vrtu. Ovdje dolazi do izražaja naša odlučnost. Ako težimo za 
slobodom duha, ako smo jednom odlučili poći tim putem povezanosti s Bogom, ne treba se plašiti 
ni žalostiti. 

RASTRESENOST - Samo se treba navići na to da se razmišlja disciplinirano. To je 
moguće. Pokušaj ostati uz Gospodina u Njegovoj blizini i prisutnosti. Ne razbijaj glavu velikim 
mislima nego ga motri. Npr. nosi uvijek uza se neku Gospodinovu sliku. Češće je gledaj i 
razgovaraj s njim. Neće ti uzmanjkati riječi. Bez kontakta se gubi prijateljstvo. Ako ti riječi 
nedostaju, onda to nije rastresenost, nego otuđenje. 

Evo dobrog savjeta: čitaj dobru meditativnu knjigu. Upravo čitanje može biti oslonac pri 
sabiranju. Bit istinske molitve ne sastoji se u tome da se mnogo razmišlja, nego da se mnogo ljubi. 
Ne mogu svi ljudi mnogo razmišljati, no svi mogu mnogo ljubiti. To je utjeha za svakoga, jer ne 
možete cijeli dan sjediti u crkvi ili moliti, no što god radili: Gospodin je posvuda. 

DOPUSTITE VODSTVO - Željeli biste, a ne možete. Sabirete se, a doživljavate unutarnju 
prazninu i suhoću. Nemojte se obeshrabriti time. Imajte strpljenja s vašim već gotovo uspjelim 
koracima. Važno je da se družite s ljudima koji i sami traže takav molitveni život. Svaki od nas 
treba dobre prijatelje, osobito kad se radi o molitvi. Ljudi koji bi svjesno željeli živjeti kao vjernici 
trebali bi se savjetovati sa svećenicima bogatog znanja. Duhovni vođe bez dovoljno znanja nisu 
naročito preporučljivi. Vrlo mnogo ovisi o tome da odlučno slijedite taj savjet. 

KUŠNJA POD IZLIKOM DOBRA - Poteškoća je naći dobrog ispovjednika ili duhovnika. 
No, ipak ne odustajte. Osobe koje se posvećuju molitvi bezuvjetno trebaju dobrog i znanjem 
bogatog ispovjednika. Opasnost od obmanjivanja je velika. Često se događa da obmana izroni pod 
izlikom dobra. Svece treba nasljedovati. Pri tom se ne treba bojati problema sa zdravljem, treba 
paziti da se ne ostavlja dojam da želimo druge poučavati, najbolje je pred očima imati samo Boga i 
sebe. Ne baviti se toliko drugima. Potražite si dobra ispovjednika s kojim ćete moći o svemu 
otvoreno i iskreno razgovarati. 

UNUTARNJA MOLITVA - ako je prava, nije nešto komplicirano. Kao što u tjednu imamo 
jednu nedjelju, tako je i kod molitve potrebno odmoriti se. Takvi trenuci nisu gubljenje vremena. 
Bit unutarnje molitve nije u tome da se puno misli, nego da se puno ljubi! Tu u prvom planu nije 
osjećaj, nego spremnost da činimo samo ono što se Bogu sviđa i izbjegnemo ono što njega vrijeđa. 
Ljubav se nadalje sastoji u molitvi za Božje proslavljenje i za razvoj njegove Crkve. Tu su pravi 
znakovi ljubavi. U molitvi je važno da Bogu sve bliže dolazimo i da ga sve više ljubimo. Nastojimo 
stoga činiti sve ono što nam pomaže jače ljubiti našega Gospodina. Kazujte sve ovo i svojim 
prijateljima. 

VJERNOST U MOLITVI - Ako ne uzoran molitveni život, onda bolje nikakav - kušnja je 
upravo pobožnih ljudi. Nikad se ne upuštajte u takva razmišljanja. Bez obzira na svoje slabosti, ne 
odustajte od molitve, jer u njoj počinje put koji vodi do popravljanja. Bez molitve sve je još mnogo 
teže. Nije važno zakazati i pasti, tragično je odustati od molitve. Od trenutka odustajanja sve ide 
nizbrdo. U vrijeme suhoće, koja može potrajati godinama, čitajte duhovne knjige i to će vam 
donekle pomoći. Jedan dan ćete morati čitati više, drugi manje, važno je da vam to pomaže sabrati 
se i moliti. Činite tako! Nikad ne odustajte od molitve. 

MOLITVA I ŽIVOT - Istinska molitva djeluje na svakodnevni život. Sto je molitva 
istinskija, to su veći i njeni pozitivni učinci. U svojoj slabosti sam osjećala molitvu kao potporanj. 
Kad god sam se na nju oslanjala, mogla sam svladati sve poteškoće svagdašnjeg života. Molitva je 
velik oslonac u životu. Svakog dana uzimajte vrijeme za molitvu i sve ćete bolje spoznavati svoje 
pogreške i postat ćete skromni i ponizni. Ovo je najznačajnije iskustvo za one koji se vježbaju u 
molitvi. Posvješćenje vlastitih pogrešaka nije opterećenje već nutarnje oslobađanje. To je sloboda 
od laži i obmane. Što ste pobožniji i svetiji, to trebate biti normalniji u međuljudskim odnosima. 
Ljudi vam trebaju rado prilaziti, razgovarati s vama. Radosni ljudi, koji se posvećuju molitvi, 
najbolja su reklama za molitvu. 

BOG U NAMA - Bog nam je posve blizu i čuje sve. On prebiva u nama, u našem srcu. 
Trebamo samo tišinu da bismo ga vidjeh. Razgovarajmo sasvim ponizno s njime, u posvemašnjoj 
jednostavnosti i otvorenosti. Pričajmo mu o svojim mukama i poslovima i molimo ga za pomoć. 
Takva molitva sabranosti prekrasan je put i tko ide njime za kratko će vrijeme mnogo postići. 
Dobro je znati da taj veliki Gospodin i Bog postaje malen, da stanuje u nama, da u našem srcu ima 
svoju palaču. Ah, On nam se ne daruje u potpunosti sve dok se mi njemu posve ne darujemo. Zato 
mu se nastojmo posve predati. U toku dana često možemo biti u društvu s njime, jer On jest u 
nama. 

MOLITVA SABRANOSTI - Na ovom stupnju možemo mnogo postići. No ne smijemo se 
dati zaslijepiti ovozemaljskim ispraznostima, niti odvratiti nevažnim stvarima. Važno je uvijek 
imati pred očima tko prebiva u našoj duši i ne ostavljati ga samoga. Jako je važno polagano se 
oslobađati svega da bismo se svjesnije i lakše približili Bogu. Uvijek iznova težite za 
samosavladavanjem i zadobivanjem vlasti nad samima sobom. Ako hoćete, možete uvijek ostati 
kod Njega. Kad jednom ovo iskusite, razumjet ćete što govorim. Molim Gospodina da vam On sve 
ovo pokaže, jer s pravom sam se radošću mogla moliti tek kad me Gospodin poučio ovom načinu. 
U molitvi sabranosti uvijek sam iskusila mnogo pozitivnog. 

Stupnjevi molitve 

Molitva treba biti podvrgnuta razvoju koji je vlastit svakom prijateljstvu: sve dublja 
prisnost, uzajamno poznavanje, prožimanje, sve jednostavniji odnosi, sve do sjedinjenja osoba. 
Ideja o razvoju unutar molitve kao odnos s Bogom, jedan je od postulata (pretpostavki) terezijine 
misli. Otuda proizlazi nauk o “stupnjevima”. Tko živi molitveni život, započinje hod prema Bogu, 
čije etape su ipak bitno osobne: svako svođenje na zajedničku stupnjevitu ljestvicu je čisto 
tipološko; služi samo kao uporišna točka. U tom smislu svetica navodi različite “forme stupnjevite 
molitve”. 

U osnovi svih se može istaknuti jedna osnovna shema: 

- postoji oblik instinktivne i spontane molitve koja za Tereziju ostaje fonnirajuća i temeljna; 

- slijedi meditativna molitva, svjesna i više ili manje razrađena, premda zahtjeva trud i asketski 
napor, 

- na vrhu, je kontemplativna molitva, jednostavna i intenzivna, jedina gdje se ostvaruje osmoza 
između Boga i čovjeka u molitvenom činu. U Terezijinoj nauci ova zadnja forma zauzima 
priveligirano mjesto. Zasebne podjele su prisutne sa različitim kriterijima u knjizi Moj život te u 
Zamak duše. 

U knjizi Moj život meditativna molitva zauzima mali prostor, sa samo jednim stupnjem: 

- “prva voda”. To je molitva u kojoj se moraju koristiti asketski napori (duhovno štivo, misao, 
čuvstva) da se obrati Bogu. 

- Iza nje slijede tri stupnjeva kontemplativne molitve: “druga voda”, kada nas utjecaj Duha 
Svetoga dovodi do mira ili šutnje mnogostrukosti čovjekovih čina i napora, usredotočujući odnos s 
Bogom u jedan jednostavan pokret volje, koja je privučena od Dobra i od Ljubavi koji su joj 
uliveni. 

- Slijedi “treća voda”, simbolizirana provalom potoka u vrt duha: djelovanje milosti ili Božji 
pohod obuzima jadne ljudske napore; ljubav od njega ulivena ispunjava volju te se izlijeva na 
razum, raširujući se na sav duh i određujući odnos s Bogom koji nadilazi sposobnosti ljudskih moći, 
“opijajući ih” ih “umirujući ih” (“borrachera”, “sueno de potencias”), razbijajući i raširujući ih da bi 
ih uputio prema jednom uzvišenijem životu i dinamizmu: početak “ekstatičnih” molitava. 

- Na kraju, “četvrta voda”, simbolizirana nježnom kišom s neba na vrt duše: dostiže se u čistu 
kontemplaciju u sjedinjenju s Bogom; jednostavni čini, intenzivni, neprestani, u bliskom odnosu 
slušanja i govora između Boga i čovjeka: viđenja, nagovori, objave... to su jednostavni oblici 
temeljne situacije: sjedinjenje. 

U Zamku duše ova četiri stupnja postaju sedam: 

- prvom (“prvoj vodi”) odgovaraju tri etape prvih triju odaja. 

- Drugi i treći stupanj su sjedinjeni u jednu samu etapu: četvrte odaje. 

- Četvrti se stupanj ponovno trodijelno dijeli u tri završne odaje: sjedinjenje, pete odaje; ekstatička 
molitva, šeste odaje; savršena kontemplacija, sedme odaje. 

Od tih dvaju sinteza se može konstatirati kako, u terezijanskoj stupnjevitosti, “stupnjevi” 
odgovaraju na dvostruki razvoj: čovjekova djelatnost i Božji utjecaj. Isključuje se tako ideja o 
molitvi kao unilateralnom događaju i uzlaznom usponu od čovjeka k Bogu. 

„ Tko se hoće mnogo okoristiti na ovom putu molitve, piše Terezija, ne treba mnogo misliti 
nego mnogo ljubiti"... jer pravi ljubitelj svuda ljubi i sjeća se ljubljenoga". ,.Htjela bih samo 
pokazati da duša nije misao. Zato napredak duše i nije u tom da mnogo misli, već da mnogo ljubi". 

Ovih nekoliko Terezijinih navoda govori nam daje molitva, kakvu ona naučava, prvenstveno 
vježba ljubavi, dijalog dviju egzistencija: Božje i čovjekove. U skladu s ovom temeljnom 
postavkom slijedi i njezina definicija: „Molitva je prijateljsko drugovanje gdje se duša često sama' 
samcata razgovora s Onim za koga znade da je ljubi". 

Psihološki vrednovana, Terezijina je molitva više afektivna nego misaona; a gledana 
teološki, ona je duboki izričaj vjere u Isusove riječi: ,,K njemu ćemo doći i kod njega se nastaniti". 

Ako samo letimično analiziramo Terezijinu definiciju molitve, primijetit ćemo slijedeće 
sadržaje: „Prijateljsko drugovanje dakle, odnos ljubavi među osobama koje se uvažavaju gradeći 
nešto zajedno. Bez obzira na temeljnu nejednakost između Boga i ljudi, odnos Boga prema čovjeku 
je odnos jednakih što se ljube i uvažavaju. U stvari: Bog čovjeka uzdiže do svoje jednakosti. Ovo 
„prijateljsko drugovanje" pretače se u suodgovornost čovjeka s Bogom u upravljanju stvarima i 
događajima ovoga vremena. 

„ Često molitva shvaćena kao privilegirani trenutak dana, tjedna ili nekog vremena. Odnos, 
naime, zasnovan na prijateljstvu sili na učestalost susreta. Odatle važnost izrijeka: „često". 

„Sama samcata čovjek istinski može biti prisutan drugome tek onda ako je posve prisutan 
sebi. Ovo nije moguće bez duboke šutnje koju mora pratiti paralelni hod u dubinu vlastitog bića 
gdje čovjek otkriva sebe. U toj istoj dubini nalazi se i Bog koji čovjeku govori na njemu svojstven 
način. Ovo nikako ne ide na uštrb kršćanskog zajedništva u molitvi, ovo ga produbljuje. 

,,s Onim za koga znamo da nas ljubi": odvažnost kojom se kreće u molitvenu avanturu, kao i 
odgovor i angažman molitelja, temelji se na vjeri i povjerenju u Božje čovjekoljublje. Činjenica da 
je čovjek uzljubijen od Boga osposobljuje ga za uzvratnu ljubav. 

Uočavamo, dakle, da se Terezijina molitva odlikuje osobnošću, bliskošću i paritetom. Susret 
se uvijek zbiva s povijesnim Kristom kroz njegovo čovještvo. Stoga je ona kristocentrična. Njezin 
proces u čovjeku odgaja ga za suodgovornost za „poslove Božje", kako reče Terezija. Stoga joj je 
molitva duboko apostolska i eklezijalna. 

Kad govorimo o stupnjevima molitve kod Terezije Avilske, onda mislimo na neke, recimo, 
postaje dugog hoda u nutrinu u kojoj se gradi čovjek kroz prijateljsko drugovanje s Bogom. Prema 
Tereziji taj hod počinje tzv. „misaonom" molitvom, koja čini jedinstvenu cjelinu s „usmenom"’ 
molitvom, ide prema molitvi „poniranja", da bi završio molitvom „motrenja" ili kontemplacije. 

Imamo, dakle, bitno tri molitvena stupnja: misaono-usmeni, dubinski (poniranje), 
kontemplativni. 

Mada Terezija govori o „misaonoj i „usmenoj" molitvi kao o dva različita oblika, ipak je 
vrlo jasno da oni općenito idu zajedno. U 22. pogl. Puta savršenosti govori kako ne postoji čisto 
usmena molitva, nego je ona prožeta misaonom molitvom. Istovremeno u pogl. 24- 25. kaže i 
razlaže da osobe koje ne mogu misaono moliti trebaju moliti naizust. Zahvaljujući integraciji 
usmene i misaone molitve u jedinstvenu cjelinu, Terezija će ustvrditi da se takvom molitvom može 
ući i u kontemplaciju: 

„Koliko razumijem, vrata kojima se ulazi u ovaj zamak (duše) su molitva i meditacija. Ne 
tvrdim da je vrednija misaona od usmene, jer tamo gdje postoji molitva treba da bude i meditacija". 
Važno je pripomenuti da ova misaono-usmena molitva lako podliježe napasti mehaničkog 
obavljanja, a prvenstvena joj je svrha da se učini prvi korak prema samome sebi i Bogu u sebi. Da 
bi se ono izbjeglo i ovo postiglo, Terezija savjetuje učiniti neke predradnje: posvjestiti si daje to čas 
molitve, pribrati duševne sile, angažirati se u religioznom smislu, napustiti načas nonnalne 
aktivnosti duševnih moći (sjećanja, navezanosti, maštanja), predati se Bogu cjelovito (ili barem 
„kap po kap"). 

Teme ove misaono-usmene molitve su raznolike: Krist, život i smrt, objavljene istine, 
vlastiti grijesi, poteškoće svakidašnjice, kreposti, itd. Molitelj se suočava i s poteškoćama koje 
proizlaze ili iz temperamenta (nedostatak kreativne imaginacije, sporo i neposlušno razmišljanje, 
nestalnost karaktera), ili iz nedostatka molitvenog užitka (suša, neprivlačnost, itd.). 

Ono što mi se čini osobito važno za Tereziju s obzirom na ovaj molitveni oblik, to je 
inzistiranje na potrebi pounutrašnjenja ove molitve. Začuđuje oštrina njezinog nastupa: 

„Razumijete li vi koji govorite da nije potrebna unutarnja molitva? Doista, ja mislim da ne 
razumijete, pa stoga hoćete da svi budemo ludi (kao i vi). Vi ne znate ni kakva je unutarnja molitva, 
ni kako treba moliti naizust..., jer kad biste to znali, ne biste u jednu kudili što u drugu hvalite“. 

Istovremeno će svojim sestrama dati vrlo jednostavno pravilo po kojemu će prepoznati radi 
li se o istinskoj molitvi: „Ako izgovarajući potpuno razumijem i vidim da govorim s Bogom, i više 
pazim na to nego na riječi što ih izgovaram, molitva je ujedno i unutarnja i usmena". 

Molitvu poniranja možemo smatrati odlučujućim korakom prema istinskoj molitvi. Terezija 
joj posvećuje 28. i 29. poglavlje Puta savršenosti. Teološki promatrana, ova je molitva prvi pravi 
dodir Božjega i ljudskoga bića u zamku duše. Molitva poniranja temelji se na saznanju i vjeri u 
prebivanje Boga kao Stvoritelja i Prijatelja u duši vjernika. 0 tome govori Ivan u svom Evanđelju, 
osobito 13-17. pogi.,a Terezija u Putu u 28. pogl. 

Ono što je najprimjetljivije u ovoj postaji molitvenog hoda, svakako je smiraj i poniranje 
naše vanjske i unutarnje sjetilnosti: zatvaraju se oči tijela, da bi gledale oči duha i zamijetile 
prisutnoga Boga. Razum se umiruje u svojim prebiranjima i traženjima te se jednostavnim činom, 

združen s voljom, klanja prisutnom Bogu i ljubi ga. Bog se daje bez riječi, a osoba ojačava u životu 
vjere. Dok se na psihološko-antropološkoj razini zbiva objedinjenje bića, dotle se na duhovnoj 
razini događa postupno sjedinjenje Boga s moliteljem, Ova bliskost Boga i čovjeka očitovat će se 
po afektivnoj izmjeni znakova ljubavi, jer se radi o susretu osoba koje se vrlo vole. 

Uvjeti što ih Terezija postavlja za ovu molitvu vrlo su jednostavni, iako vrlo zahtjevni: ući u 
samoću, ući u sebe, u sebi promatrati Krista. Kontemplativna molitvena postaja uključuje, prema 
Tereziji Avilskoj, nekoliko molitvenih „stupnjeva": molitvu „mira", molitvu „sna duševnih moći" i 
molitvu „sjedinjenja" (koje ima opet tri stupnja: „jednostavno ujedinjenje, puno ujedinjenje ili 
duhovne zaruke i preobražavajuće ujedinjenje ili duhovni brak"). 

Dok se molitvom „poniranja" (aktivno i pasivno poniranje),dosegao predokus nazočnosti 
Božje, što je čisti Božji dar, dotle se u kontemplativnoj molitvenoj postaji duša nadilazi i ulazi u 
svijet nadnaravnoga, nečega, dakle, što joj po prirodi nije svojstveno niti joj pripada. Ovo vlastito 
nadilaženje posve je djelo Božje i duguje se isključivo njegovoj svetoj nazočnosti koja je vrlo 
duboka i jako zamjetljiva. Radi se o potpunom uranjanju duše u prisutnog Trojedinog Boga koji ju 
obitava. Tu se ljubav sjedinjuje s ljubavlju. Trajni brak saveza je nastupio. Radi se o djelomičnoj, 
ali sigurnoj anticipaciji vječnosti. Ivan od Križa reći će daje osoba ovdje „potvrđena u milosti". 
Duša obuzeta Bogom pjeva svoj spjev i žari živim plamenom ljubavi. 

5. Savjeti za duhovno vodstvo ovog stupnja duhovnog rasta 

Duhovno vodstvo se treba odvijati u kršćanskoj ljubavi i mora biti praktično za dušu, jasno i 
u praksi provedivo. Treba pozvati vjernika da ozbiljno živi svoju vjeru, trudi se oko duhovnoga 
života, da gaji želju za duhovnim napretkom, da se mrtvi i izbjegava grešne prigode, strpljivo 
podnosi protivštine života, pozvati ga da se često sabire u nutrini, da prikazuje svoj posao Bogu da 
od Njega traži milost, snagu i ustrajnost. 

Treba ukazati na važnost redovite molitve i sakramentalnog života. Na poseban način treba 
pomoći vjerniku da redovito ispituje svoju svijest, prepozna svoju dominantu duhovnu manu i bori 
se protiv nje, potaći ih da paze na svoje redovite zaokupljenosti u nutrini, koji je predmet njihovih 
misli, čemu se prepuštaju u mašti kad su sami, koji je izvor njihovih redovitih radosti i briga, koji je 
razlog njihovih padova u najčešće grijehe, koja su njihova nutarnja stanja i vanjski čini koji priječe 
daljni put rasta. Valja ih potaći da se ispituju da li u svojim molitvama, nastojanjima i mrtvljenima 
dolaze do iskustva pobjeda nad poteškoćama i napastima. Treba ih potaći i na pokoru u skladu sa 
psiho fizičkim stanjem. 

